
Îmi exprim toată recunoştinţa domnului general nedic Dumitru 
Constantin Dulcan, domnului director general al uzinelor „Dacia“, 
ing. dr. Constantin Stroe, şi domnului senator Constantin Nicolescu 
(S.C. Grupul LA.T.S.A. S.4.) pentru ajutorul moral şi material ce mi 
l-au dat cu prilejul publicării acestei cărți. 

Autorul 


Argument 


Satisfăcut de apariția cărții „Figuri de dascăli argeşeni“, volumul I, în 
anul 1991, după aproape zece ani m-am hotărât să scriu cel de-al doilea 
volum în care să prezint alte personalități ale învățământului nostru, provenite 
de pe solul fertil al Argeşului legendar, vatră de înaltă spiritualitate a 
neamului românesc. 

Merită amintit că de la formele simple de viaţă ale popoarelor 
îndepărtate şi până la expresiile desăvârşite ale marilor gânditori ai lumii, 
pedagogul va putea urmări evoluţia însăşi a conceptelor asupra educaţiei şi, 
din această luminare a sufletului său, va răsări pentru cărarea sa plină de 
inedit soarele călăuzitor, încărcat de lumină şi căldură , idealul de a-şi dedica 
toată viața sa pentru creşterea unui tineret din ce în ce mai bine pregătit 
pentru a învinge greutăţile vieţii şi din ce în ce mai bun, mai luminat şi mai 
plin de iubirea de semenii săi, de glia strămoşească, în special de colţul de 
pământ unde s-a născut şi a copilărit. 

Jertfa educatorului de pe cea mai înaltă tribună, care este catedra, 
mişcă viața neamului nostru, pas cu pas, spre mai bine prin sacrificiul său de 
îndrumător şi apostol. 

Aşa cum am arătat şi altă dată, dintotdeauna educatorul, de pe toate 
treptele de învățământ, are o imensă răspundere socială şi istorică. Deşi este 
încadrat într-o muncă productivă ca orice alt muncitor, totuşi, munca lui este 
fără asemănare. Tehnica şi arta educaţiei pe care dascălul o stăpâneşte şi o 
aplică tinerelor vlăstare, omului în formare, este dintre cele mai subtile şi 
complexe. El modelează personalitatea vie a oamenilor productivi din toate 
ramurile de activitate, utile societăţii. Mai ales astăzi, răspunderea 
educatorului din lumea întreagă este din ce în ce mai mare, ca rezultat al 
condiţiilor noi în care omenirea îşi desfăşoară existența. Societatea zilelor 
noastre trăieşte o neîntreruptă revoluţie tehnico-ştiințifică fără precedent, 
foloseşte o aplicare tot mai mare a metodelor ştiinţifice în toate comparti- 
mentele vieţii sociale şi economice, din ce în ce se manifestă tendința către o 
automatizare şi robotizare a producţiei materiale. 

Acum, când ştiinţa devine pe zi ce trece o uriaşă forță de producţie, o 
condiţie a progresului, o lege obiectivă a dezvoltării din toate unghiurile de 
vedere, școala capătă valenţe noi, importanța educatorului şi îndrumătorului 
ştiinţific este şi mai covârșitoare. În aceste momente cruciale ale erei atomice, 
când omul a pus piciorul pe lună şi cerul este plin de sateliți, când cele mai 
subtile taine ale naturii se cer stăpânite cu temeritate de om, toţi factorii 


răspunzători de mersul înainte al civilizaţiei şi culturii trebuie să atribuie o 
importanță dintre cele mai mari şcolii, dezvoltării ştiinţei şi tehnicii, gândirii 
creatoare a omului. Educatorii de la sate și oraşe, de la şcolile săteşti până la 
renumitele amfiteatre ale universităților, în decursul timpului au urmărit şi 
urmăresc în continuare prin strădania şi perseverenţa lor să facă să crească ŞI 
să rodească în conştiinţa generaţiilor tinere cele mai frumoase şi cele mai 
durabile sentimente faţă de om, familie şi patrie, față de lumea întreagă, 
voinţa de bine social, stăpânirea unei limbi logic structurate, instrument 
preţios în efortul de înțelegere a realităților şi de colaborare cu oamenii; 
însuşirea marilor valori create de înaintaşi; pasiunea pentru înţelegerea 
cunoştinţelor tehnico-ştiințifice şi a secretelor gândirii creatoare. Pe lângă 
munca migăloasă de la catedră din rândul dascălilor de pe întreg cuprinsul 
ţării s-au ridicat mari cărturari care au contribuit prin talent, inteligenţă, trudă 
şi răbdare la elaborarea unor valoroase studii în diferite domenii: ştiinţă, 
pedagogie, literatură, artă etc., au înființat reviste şi gazete de mare prestigiu. 

Aceşti dascăli, luminători ai neamului, au trecut făclia culturii din 
generaţie în generație, cultivând în conştiinţa tineretului idealurile etice şi 
estetice, au fost în fruntea poporului oricând, mai ales în momente grele, de 
răscruce. Astfel, în trecutul zbuciumat al poporului nostru, din rândurile 
cadrelor didactice s-au ridicat numeroşi învățători şi profesori, oameni 
luminaţi, patrioţi desăvârşiți şi devotați trup şi suflet şcolii, care şi-au pus 
viaţa în slujba maselor populare, a scoaterii lor din întuneric, din neştiința de 
carte şi obscurantism, îndrumând tinerele generații spre progres şi civilizație. 
Dascălii, răspânditorii de slovă şi modelatori ai mlădiţelor patriei, au depăşit 
de cele mai multe ori spaţiul limitat al şcolii. În calitate de pedagogi ai 
naţiunii, pe lângă activitatea şcolară şi extraşcolară ei au realizat monografiile 
localităţilor unde au lucrat, contribuind la cunoaşterea în amănunt a istoriei 
patriei, au colecţionat cu pasiune şi pricepere tezaurul folcloric, creaţii 
inestimabile ale poporului, au înființat reviste şi ziare, unele care au 
fundamentat cultura românească, dintre care amintim: Curierul românesc, 
Curierul de ambe sexe, Albina românească, Alăuta românească, Dacia 
literară, Convorbiri literare, Viaţa românească etc., ce au fost conduse în 
mare parte de cadre didactice. 

Dascălii, cărora noi toți, care am trecut prin şcoli, le aducem ca 
supremă ofrandă buchete din nestematele flori ale recunoştinței, au fost 
preamăriți şi de marii noştri scriitori, care şi ei au purtat în inimile lor 
imaginea acestor modelatori de suflete umane. Aşa au făcut Mihai Eminescu, 
Ion Creangă, Mihail Sadoveanu, Calistrat Hogaş, Nicolae lorga, Octavian 


Goga şi alții. 


Numărul cadrelor didactice care au servit cu devoțiune şcoala 
argeşeană este mare şi cu neputinţă de a-l cuprinde cu menţiuni nominale 
într-o lucrare de proporţii limitate ca cea de faţă. De aceea, în grupajul de 
medalioane realizate de noi ne-am referit numai la unele personalităţi 
revelatoare în munca de instruire şi educare, ieşite din comun prin scrieri 
durabile, acţiuni îndrăzneţe, inovaţii, înzestrate cu idei valoroase puse în 
slujba şcolii, a maselor populare, care s-au afirmat prin conducere 
competentă a unor valoroase instituţii, pe scurt, personalităţi distincte ale 
societăţii în care trăim. | 

Dacă în primul volum de „Figuri de dascăli argeşeni“ am înglobat un 
număr de o sută de cadre didactice care au slujit şcoala argeşeană pe o 
perioadă îndelungată, în secolele al XIX-lea și al XX-lea și care cei mai mulți 
sunt decedați, în prezentul volum, care cuprinde peste o sută de portrete, am 
structurat materialul în trei părți. În partea întâi am prezentat cadre didactice 
născute în judeţul Argeş, cu pregătire superioară, academicieni și profesori 
universitari, care formează mai bine de 50% din volumul cărții, dintre care 
menționăm pe academicienii: Constantin |. Parhon, George Oprescu, Şerban 
Cioculescu, Valerian Popescu, Constantin Bălăceanu-Stolnici, Eugen Proca, 
Nicolae Ursea, Marin losifescu, Gheorghe Păun, fostul patriarh Iustin 
Moisescu, Dan Gavrilu, membru emerit al Academiei de Științe Medicale, 
general profesor dr. Dumitru Constantin Dulcan, profesor inginer dr. 
Constantin Stroe, directorul general al Întreprinderii de Automobile „Dacia“ 
Piteşti, Dan Horia Mazilu, decanul Facultăţii de Filologie din cadrul 
Universităţii din Bucureşti, Virgil Ancăr, membru fondator al Societăţii 
Române de Endoscopie Ginecologică, Gheorghe Barbu, rectorul Universităţii 
din Piteşti, Nicolae Duţescu, Benedict Gheorghescu şi alţii, care au înnobilat 
prin munca lor învățământul universitar românesc. 

În partea a doua a lucrării am trecut un număr de aproximativ 
patruzeci de cadre didactice preuniversitare cu rezultate remarcabile în 
învățământul de curs mediu, dintre care menţionăm, ca cele mai apreciate, pe: 
Stelian Rădulescu, Constanţa Arsenescu, Gheorghe Mitu, Alfons Popescu 
Tache Sâmbotin, lon Postelnicescu, Nicolae Mitulescu, Eduard Wlihasia, 
Paul Dicu, lon Băcanu, Constantin Fulgeanu, Constantin Ştefănescu, Vioriea 
Rotăreasa, Dumitru Ureche, Cornelia Domnișoru, Mariana Șenilă etc. 

Cea de-a treia parte a volumului a fost rezervată unui număr de 
aproximativ 17 învăţători cu merite deosebite în învăţământul primar, dintre 
care numai cinci mai sunt în viață, în vârstă de peste nouăzeci de ani. Aceştia 
sunt: Ilie Nicolescu, Gheorghe Bădescu, Nicolae N. Şetraru, Nicolae Costea 
şi Constantin Cristescu. 


Dacă în primul volum de „Figuri de dascăli argeşeni“ proporția de 
decedați este de peste 90%, în cel de al doilea volum ponderea celor în viaţă 
este de peste 50%, cei mai mulți cu mari perspective de viitor şi cu rezultate 
spectaculoase în producţie. 

Lucrarea de faţă este un prinos şi o meritată recunoştinţă faţă de toți 
aceia care s-au străduit să lumineze minţile şi au adăpat tineretul la izvoarele 
de apă vie, pe care înainte le căutau zadarnic voinicii din poveste şi pe care 
ei, dascălii, le-au descoperit în dragostea pentru carte, pentru ştiinţă şi cultură. 
Acum, mai mult ca oricând, gândurile noastre se îndreaptă cu pioşenie şi cu 
aleasă stimă către aceşti veneraţi luminători şi făuritori de bine, care cu truda 
lor, de cele mai multe ori mascată într-o superbă modestie şi în anonimat, au 
contribuit la ridicarea edificiului de granit al culturii noastre, s-au străduit, 
uneori în condiţii extrem de vitrege, să slujească poporul şi să împingă 
cultura şi societatea românească pe trepte dintre cele mai înalte. Ei sunt 
pionierii care au construit baza pe care generaţiile tinere clădesc şi dezvoltă 
cultura nouă, cu cele mai măreţe perspective de viitor. 


Prof. dr. lon M. Dinu 


Partea 1 


Cadre universitare 


SI Dna a bo a 


Constantin I. Parhon 
George Oprescu 

Florian Ştefănescu-Goangă 
Petre Vintilescu 

Virgil Tempeanu 

Nicolae Ştefănescu 

Şerban Cioculescu 

Nicolae Duţescu 

Iustin Moisescu 


. Valerian Popescu 

. Dan Gavriliu 

. Gheorghe Stăncioiu 

. Gheorghe Marinescu 

.. Alexandru Duminică Moisescu 
. Constantin Bălăceanu-Stolnici 
. Benedict Gheorghescu 

. Jean Moncea 

. Ion Anca 

. Vasile Predescu 

. Marin Z. Mocanu 

. Constantin Stătescu 

. Eugen Proca 

„ Vasile Fica 

„. Chesarie Constantin Gheorghescu 
. Gheorghe Boboc 

. Sofia Sorescu 

. Nicolae Angelescu 

. Nicolae Ursea 

. Constantin Mostoghiu 

. Sevastian Râpeanu 

. Silviu Stănciulescu 

. Gheorghe Poţincu 

. Gheorghe Stănescu 

„ Nicolae Leonăchescu 

. Gheorghe Petrescu 

. Petre Popa 

„ Marius losifescu 

.. Virgil Craiu 


1874-1969 
1881-1969 
1881-1958 
1887-1974 
1888-1975 
1896-1980 
1902-1988 
1903-1984 
1910-1986 
1912 
1915 
1920 
1922 
1922 
1923 
1924-1987 
1925 
1926 
1926 
1926 
1927-1990 
1927 
1929 
1929 
1929 
1931 
1931 
1931 
1932 
1932 
1933 
1933 
1934 
1934 
1934-1997 
1935 
1936 
1936-2000 


. Radu Stancu 

. Nicolae I. Pandrea 

. Dumitru Constantin Dulcan 
„ Gabriel Adrian Şerb 

. Ion Dumitrache 

. Gheorghiţă Vlăducă 

. Gheorghe Secară 

. Constantin Stroe 

„ Petre Diţă 

. Aurelian Vlad 

.. Mihai Petru Gorcea 

. Mariana Bicher Joița 

„ Mihai Maricaru 

„ Petre Combei 

„ Valeriu T. Dobrinescu 

„ Dan Horia Mazilu 

.. Mihai Jianu 

. Gheorghe Soare 

. Luiza Petre Pârvan 

. Şerban Valentin Strătilă 
. Nicolae Ene 

„ Ion A. Voica 

. Tatiana Gavrilă lordache 
. Spiridon Cristocea 

. Virgiliu Ancăr 

„ Ion Maftei 

. Gheorghe Barbu 

„ Vasile Preda 

. Nicolae Popa 

. Marioara Abrudeanu 

. Gheorghe Păun 

. Anghel Andreescu 

.. Gheorghe Corneliu Mihalașcu 
. Ştefan Găitănaru 

. Ion G. Arghel 

. Gabriel Mitulescu 

. Teofan Sinaitul 


1937 
1937 
1938 
1939 
1940 
1941 
1941 
1942 
1942 
1942 
1942 
1943 
1943 
1943 
1943 
1943 
1943 
1943 
1943 
1943 
1943 
1943 
1943 
1943 
1944 
1945 
1947 
1948 
1949 
1950 
1950 
1950 
1950 
1951 
1957 
1957 
1959 


Constantin |. Parhon 


(1874 — 1969) 


Constantin |. Parhon este o personalitate de 
seamă a ştiinţei româneşti. Savant de renume 
mondial, el este întemeietorul şcolii româneşti de 
endocrinologie, autor a peste o mie de lucrări 
ştiinţifice. 

S-a născut în oraşul Câmpulung Muscel la 28 
octombrie 1874 ca fiu al învățătorului Ion Parhon de 
la Şcoala primară Nr. 1. Casa în care s-a născut se 
păstrează cu o placă comemorativă pe o stradă ce-i 
poartă numele. Tatăl său, ardelean din comuna 
Cetatea de Baltă, judeţul Alba, venit de tânăr în regat 
s-a căsătorit cu Maria Baner din Bucureşti, cu care a avut opt copii. Tânărul 
Constantin Parhon a învăţat clasele primare cu tatăl său, care după spusele 
sale era un om blând, răbdător şi iubitor de copii. Primele două clase 
primare le-a făcut la Piatra Neamţ şi ultimele două clase la Râmnicu Sărat, 
unde era transferat tatăl său. Liceul l-a început la Focşani, l-a continuat la 
Buzău şi l-a terminat la Liceul Peru şi Pavel din Ploieşti. Încă de tânăr a 
făcut parte din mişcarea muncitorească. În anul 1893 a trecut examenul de 
bacalaureat şi a devenit student la două facultăţi: Medicină şi Ştiinţele naturii. 
La Facuitatea de medicină este studentul devotat al doctorului Gheorghe 
Marinescu şi al altor profesori de renume. După absolvirea Facultăţii de 
medicină merge la Caracal pentru a satisface serviciul militar, unde cunoaște. 
pe viitoarea sa soţie, Constanța Mândreanu. În această vreme începe să 
publice lucrări de specialitate. Obține titlul de doctor în medicină cu teza: 
Contribuţiuni la studiul tulburărilor vazomotorii în hemiplegie în anul 1900. 
În continuare este încadrat timp de doi ani ca medic la spitalul rural Ra//er din 

județul Dâmboviţa. Trece apoi ca medic secundar la Spitalul Pantelimon din 
Bucureşti (1908 — 1909). După trecerea examenului de licență merge la 
Clinica de boli nervoase unde lucrează cu medicii Tulbure, Papilian şi 
Obregia. De pe atunci doctorul Papilian îl caracterizează pe tânărul doctor 
Parhon: prevedea de pe atunci rolul determinant pe care endocrinologia era 
chemată să-l joace în evoluţia gândirii medicale. După câţiva ani de la 
terminarea facultăţii doctorul Parhon pleacă pentru specializare în psihiatrie 
la Miinchen, în clinica condusă de profesorul Kraepelin. În perioada 1909 — 
1912 Parhon este medic primar la Ospiciul Mărcuţa şi apoi, timp de douăzeci 
de ani (1913 — 1933) a funcţionat ca profesor de neurologie şi psihiatrie la 
Facultatea de medicină din laşi. Între 1917 — 1930 a deţinut şi funcţia de 


Il 


director al Spitalului Socola din laşi. Din 1933 până în 1940, şi apoi din 1944 
până în 1958, a fost profesor la Clinica endocrinologică la Facultatea de 
medicină din Bucureşti. Aici a deţinut şi funcția de director al Institutului de 
boli nervoase, mintale şi endocrinologice (1930 — 1940), director al Insti- 
tutului de geriatrie din Bucureşti (1952 — 1957). 

Profesorul doctor Constantin I. Parhon a aprofundat diferite sectoare 
de cercetare în domeniul disciplinelor medicale. Scrie mai multe lucrări de 
specialitate pe care le publică sub titlul de Lucrări de patologie şi clinică a 
sistemului nervos şi cercetări asupra glandelor cu secreție internă în raport 
cu patologia mentală. El aduce contribuţii interesante în neurologie, 
psihiatrie, biochimie, biologie vegetală, biologia vârstelor, în distrofiile de 
creştere, în problema bătrâneţii etc. Cea mai importantă lucrare a sa rămâne 
Les secretions internes — patologie et physiologie, scrisă cu colegul său M. 
Goldstein în anul 1909, apărută în Editura Maloine, Paris, şi considerată ca 
primul tratat de endocrinologie pe plan mondial. Această lucrare, care are la 
bază Conceptul universalității secreţiilor interne, tormulat de Brown 
Sequard, a avut un puternic răsunet internațional. Pe când se afla profesor la 
Clinica de neuropsihiatrie din Iaşi a fost promotorul înființării Socierăţii de 
neurologie, psihiatrie, psihologie şi endocrinologie. Încă de la începutul 
carierei sale ştiinţifice s-a orientat pluridisciplinar, urmărind întreaga lui 
activitate viitoare în cele mai diferite domenii; conexiunea celor trei disci- 
pline s-a făcut într-un larg orizont al biologiei proceselor morbide, însă domi- 
nanta acestora a fost cea endocrină. Este cel dintâi care propune înființarea 
primei Catedre de endocrinologie din lume la Facultatea de medicină din 
Bucureşti, care este inaugurată în anul 1934. Formează o societate şi o revistă 
independentă de endocrinologie. Acest ilustru om de ştiinţă este fondatorul 
Institutului naţional de endocrinologie din Bucureşti, înființat în anul 1946, şi 
creator al unei şcoli naţionale de endocrinologie. 

Către sfârşitul celui de-al doilea război mondial, se găseşte printre 
iniţiatorii memoriului celor 66 de membri ai învățământului superior, prin 
care se cerea ieşirea imediată din războiul antisovietic. Desprinderea țării 
noastre din lagărul fascist l-a entuziasmat pe Parhon, care cu o energie 
excepţională, la vârsta de şaptezeci de ani, pe care o avea atunci, a reluat 
munca politică şi profesională. Astăzi două institute din cadrul Academiei 
Române: Institutul de endocrinologie şi Institutul de geriatrie, înalte foruri 
prelungirea vieţii acestuia, poartă numele lui C. 1. Parhon. 

Din valoroasele sale scrieri mai menţionăm: Epilepsia (1921; Traite 
d'endocrinologie în colaborare cu M. Goldstein (3 vol., 1923-1933); 
Bătrânețea — senilitatea — psihozele vârstei de involuție (1925); Psihozele 

afective (1925); Relations des glandes endocrines avec la teneur en eau du 


„Ssang, des organes et de tissus (1935), Rolul secreţiunilor interne în viața 


embrională şi foetală (1941); Bătrânețea şi tratamentul ei. Problema reînti- 
neririi (1948) şi altele. 

Prestigiul de care s-a bucurat i-a adus multe titluri: Membru 
Corespondent al Academiei Române (1928); Membru titular şi apoi membru 
de onoare al Academiei Române (1939), Membru titular al Academiei de 
ştiinţe medicale (1935). Fondator al Societăţii de anatomie din Bucureşti; al 
Societății de biologie, al Societății române de neurologie, psihiatrie, 
psihologie şi endocrinologie. Membru fondator al Acadeniilor de Ştiinţe şi 
Ştiinţe medicale din URSS, Bulgaria, Germania, Ungaria. Membru al mai 
multor societăţi de endocrinologie din Paris, Moscova şi Praga, al Societăţii 
estoniene de neurologie. Doctor honoris causa al Universităţii caroline din 
Praga, Erou al muncii socialiste, Laureat al Premiului de stat primind şi 
Ordinul Lenin. 

În prima jumătate a secolului al XX-lea, endocrinologia românească 
este dominată de personalitatea multilaterală şi fecundă a profesorului C. 1. 
Parhon, care a fost un apologet al acestor ştiinţe. Dartique »reşedintele 
Uniunii medicale latine, i-a numit pe C. I. Parhon, Maranon, N. Pende, 
Leopold Levi ca cele patru piscuri ale endocrinologiei, iar St. M. Mileu a 
afirmat că C. 1. Parhon a fost un creator al endocrinologiei moderne alături de 
Pende; Maranon, Zondek şi Bicoll. 

Academicianul C. 1. Parhon s-a stins din viaţă la 9 august 1969, în 
vârstă de nouăzeci şi cinci de ani. Între anii 1954-1962 i s-au editat cinci 
volume de Opere alese în format mare. 

Pe casa în care s-a născut, din Câmpulung-Muscel, edilii oraşului i-au 
pus o placă omagială, iar în grădina publică a acestui oraș i-au ridicat un bust, 
operă a înzestratului sculptor Iustin Năstase. 

Dăm un citat din scrierile lui C. 1. Parhon: 

Știința, ca şi poezia, nu-şi poate desfăşura aripile decât în timp de 
pace. Un medic munceşte, îşi dă sănătatea, viaţa, pentru a salva un om. 

Un război atomic ar secera dintr-o dată nenumărate milioane de 
oameni. Ereditatea generaţiilor viitoare ar avea de suferit. Suntem ame- 
nințaţi cu dezlănțuirea energiei atomice. Noi ştim însă că, dacă energia 
nucleară se va întrebuința în scopuri paşnice, vom avea la îndemână resurse 
infinite în agricultură, în industrie, în biologie, în medicină. 

C. I. Parhon 

George Oprescu 
(1881 — 1969) 


Printre figurile ilustre de dascăli născute pe solul 
fertil al Argeşului se numără şi academicianul 
George Oprescu. 

Acest strălucit om de cultură care s-a afirmat în 
diferite domenii: profesor, istoric, critic şi 
colecționar de artă, s-a născut pe data de 28 
noiembrie 1881 la Câmpulung Muscel, într-o casă 
de pe Strada Matei Basarab. Se trăgea dintr-o 
familie ardeleană cu originea în Moeciu care, pe la 
începutul secolului al XIX-lea, a trecut Carpaţii 
stabilindu-se mai întâi la Rucăr şi apoi la Câmpu- 
lung. A urmat cursurile elementare la Şcoala primară Nr. | din Câmpulung. 
Face studiile secundare la Liceul Matei Basarab, unitate de învățământ 
secundar fruntaşă din Bucureşti, unde are profesori de mare merit: G. Dem. 
Teodorescu pentru latină şi română, George lonescu-Gion şi Ion Filibiloiu de 
limba franceză, Sava Athanasiu, Şontu şi alţii. Urmează în continuare 
Facultatea de litere din Bucureşti întreținându-se din banii câştigaţi din 
funcția de pedagog la Liceul Marei Basarab, unde fusese încadrat la 
intervenţia lui G. lonescu-Gion. După terminarea studiilor universitare a fost 
numit profesor de limba franceză în învățământul secundar, mai întâi la 
Giurgiu, iar în 1907 la Liceul 7raian din Turnu Severin, unde a funcționat ca 
profesor şi director până în anul 1910. Imediat după primul război mondial, 
din anul 1919, este transferat la noua Universitate din Cluj ca docent, 
conferențiar. 

Între anii 1923-1930 a fost numit secretar al Comisiei Internaţionale 
de cooperație intelectuală a Ligii Naţiunilor. La Liga Naţiunilor ajunge prin 
intermediul lui Nicolae Țitulescu, viitorul preşedinte al Ligii în anii 1930 — 
1931, căruia îi fusese recomandat de profesorul universitar de la Cluj, Sextil 
Puşcariu. A lucrat în acest organism internaţional până în anul 1938, în care 
timp lucrează şi la catedră. În timpul activităţii sale internaţionale a reuşit să 
cunoască o serie întreagă de personalități de frunte ale ştiinţei şi culturii 
mondiale. După ce a revenit în ţară, a fost numit profesor de istoria artei, post 
nou înființat, la Universitatea din Bucureşti când a fost numit şi director al 
Muzeului Toma Stelian. După 1944 a îndeplinit numeroase funcţii: decan al 
Facultății de litere din Bucureşti; director general al Muzeului naţional şi al 
Pinacotecii de artă universală, profesor al Institutului de arhivistică, bibli- 
ografie şi muzeografie;, la Institutul de arte plastice, „Nicolae Grigorescu“; 

director al Institutului de istoria artei al Academiei Române; preşedinte al 
Comisiei naționale a muzeelor, redactor-responsabil la revista Studii şi 
cercetări de istoria artei, membru titular al Academiei Române (1948); 
membru în Societe pour 1 histoire de 1 'art frangais; membru al Academiei de 
artă a Spaniei, membru al Academiei lumii latine; membru în conducerea 
Consiliului Internaţional al Muzeelor; preşedinte al Comitetului național 
român pentru Asociaţia internaţională a criticilor de artă. 

Din anul 1949 s-a creat în ţara noastră Institutul de istoria artei al 
Academiei, al cărui director a fost George Oprescu până la sfârşitul vieţii 
sale. În această calitate a îmbogăţit patrimoniul artistic al țării noastre cu 
aproape zece mii de picturi, gravuri, desene şi alte opere de artă. A donat 
Muzeului de artă al României numeroase tablouri de mare valoare ale unor 
artişti români şi străini. Cea mai mare parte din colecţia sa de artă a fost 
organizată în locuinţa sa de pe strada Doctor Clunet din Bucureşti, care s-a 
transformat în Muzeul de artă al Academiei. În anul 1978 Colecţia de artă 
George Oprescu a fost organizată în Muzeul Colecţiilor de artă, instituţie nou 
creată alături de Colecţiile Simu; Dona; Zambaccian; Slătineanu şi altele. 

George Oprescu a pus bazele unei Şcoli naţionale de istoria artei şi a 
adus contribuţii importante în cercetarea artei româneşti şi universale. 

Cu un efort demn de admirat a elaborat şi publicat o sută de volume şi 
studii, tratând arta românească, europeană şi chiar extrem-orientală, având o 
deosebită înclinare critică, analitică şi cuprinzătoare sinteză, pentru 
elaborarea de lucrări monumentale. Merită o atenţie deosebită şi scrierea sa 
intitulată Amintiri, evocări, publicată în ultimul an al vieţii sale (1968) la 
Editura pentru artă. Lucrarea este structurată în patru părți: Amintiri, 
evocări; Profiluri istorice; Discuţii asupra viitorului culturii; Amintiri din 
călătorii. George Oprescu a avut o deosebită stimă şi preţuire pentru 
profesorul lon Cantacuzino, de la care a deprins interesul pentru colec- 
ționarea operelor de artă. Astfel, în evocările sale el spune despre mentorul 
său: Încer-încet, ajunsese să posede una din cele mai impresionante colecţii 
particulare de gravuri şi desene şi un ansamblu de opere de artă nu numai 
unic în România, dar excepțional în orice țară ni l-am închipui. Fiecare 
obiect a fost ales de dânsul, poartă pecetea gustului său luminat şi fără greş. 
Școlile cele mai diferite, antice şi moderne, se completează şi se pun în 
valoare, căci eclectismul celui care formase colecția este capabil să 
aprecieze frumosul sub orice formă şi oriunde. Evocări pertinente şi inte- 
resante întâlnim în cartea lui George Oprescu despre: Ovid Densusianu, N. 
Iorga, lonescu-Gion, profesorul său de franceză din cursul superior de liceu, 
Dinu Albulescu, Nicolae Titulescu etc. 

Aceste evocări le însoţeşte autorul cu amintiri de la Liga naţiunilor şi 
cu prezentarea câtorva reprezentanți iluştri ai cântului românesc şi ai artei 
dramatice române în străinătate. În Profiluri istorice este evidențiată marea 
artă a câtorva personalități de seamă născute în România a căror artă are 
puternică rezonanță în lumea întreagă: Constantin Brâncuşi, Ştefan Luchian, 
Schweitzer Cumpăna şi alţii. 

În Discuţii asupra viitorului culturii întâlnim câteva eseuri cu 
propuneri în cadru! obiectelor care se discutau în afara şedinţelor Comitetului 
pentru cultură şi artă al Ligii Naţiunilor de membrii Comitetului sau de specialişti 
invitaţi (1933 — 1937). Amintirile şi evocările se încheie cu câteva jurnale de 
călătorie ale autorului în Republica Democrată Germană, Ungaria, la Praga şi cu 
câteva aprecieri despre Casa memorială şi Muzeul din Goleşti — Argeş. 

În penultimul an de viață George Oprescu coordonează redactarea 
primului volum din monumentala /storie a artelor plastice din România. El 
rămâne printre primii cercetători români care au scos în evidență importanța 
creaţiei artistice a ţăranului român recomandând-o ca o direcţie nouă de studii 
în cercetarea, descoperirea şi valorificarea acestui tezaur de artă. 

Bogata sa activitate, desfăşurată pe multiple planuri, a fost apreciată 
atât în ţară, cât şi în străinătate: membru titular al Academiei Române din 
anul 1948, membru corespondent al Academiei de Belle-Arte San Fernando 
din Madrid şi al Academiei de Belle-Arte din Paris, Profesor Emerit, Om de 
Ştiinţă Emerit, Premiul de Stat etc. 


Florian Ştefănescu-Goangă 


(1881 — 1958) 


Florian Ştefănescu-Goangă s-a născut în orașul 
domnesc încărcat de istorie Curtea de Argeş, în anul 
1881. Tatăl său, lon Ştefan, care era un om înstărit, 
avea pe lângă alte preocupări şi pe aceea de 
apicultor pasionat, ce a determinat pe concitadini 
să-l poreclească Goangă. 

Profesorul universitar Eugeniu Sperantia (1888 — 
1972) face următoarea prezentare colegului său de 
catedră: Înainte de războiul din 1916 îmi atrăsese 
atenţia prin centrul Bucureştilor, prin librării sau pe 
la spectacole, un tânăr înalt, brunet şi rumen, cu 
trăsături foarte distinse ce oglindeau sănătate, energie, inteligenţă. Într-o 
bună zi, graţie unui prieten, am reuşit să suprapun, să conexez, cele două 

conținuturi mintale izolate: chipul fizic şi calitatea de elev al lui Wundi. 
Personal, nu i-am făcut cunoştinţa decât în 1919, când a luat ființă Univer- 
sitatea românească din Cluj. 

Tânărul Florian Ștefănescu-Goangă îşi face primele studii în oraşul 
natal continuându-și învățătura la Bucureşti. 

După ce și-a luat licența în Drept şi Filozofie în septembrie 1906 a 
fost numit profesor la Liceul Vasile Alecsandri din Galaţi. După puţină vreme 
pleacă la studii în Germania, la Leipzig, unde a luat lecţii de la celebrul 
savant german Wilhelm Wundt, părintele psihologiei experimentale. După o 
pregătire temeinică în țară şi străinătate, în anul 1911 şi-a susţinut teza de 
doctorat cu tema: Valoarea afectivă a culorilor. În 1919 a fost recomandat 
pentru secţia filozofică de la Universitatea română din Cluj. 

Aici Goangă va înfiinţa în anul 1921 al doilea laborator de psihologie 
experimentală din țara noastră (după ce profesorul universitar Constantin 
Rădulescu-Motru înființase un prim laborator de psihologie experimentală la 
Bucureşti). După efort şi insistenţe deosebite Florian Ştefănescu, în 1922, va 
crea primul Institut de psihologie experimentală, comparată şi aplicată din 
țara noastră, care, prin organizare şi dotare, se situa la nivel european. Astfel, 
problemele de psihologie a muncii, psihologie a copilului, psihologie a 
deficienţelor etc. încep să fie tratate în cel de-al treilea deceniu al secolului 
nostru, la noi, după metode pur ştiinţifice. Florian Ștefănescu, spre deosebire 
de Constantin Rădulescu-Motru, era un om practic. Logica lui era logica 
stringentă a lumii materiale. Viaţa lui intelectuală era, după cum arată 
colegul său Eugeniu Sperantia, ordonată şi de un temperament statornic, de 
nevoia de consecvență cu sine însuşi. Cu aceste date caracteristice, condițiile 
sale mentale i-au impus o carieră intelectuală, dar dirijată pozitiv spre 
formulări precise şi aplicabile? După o muncă ştiinţifică stăruitoare Florian 
Ştefănescu dă la iveală Selecțiunea capacităților şi orientarea profesională, 
ediția I, 1929 şi a III-a, 1939. Prin îndrumările sale el evidenţiază faptul că se 
pot sorta indivizii omeneşti aşa cum chimia grupează substanţele după 
proprietăţile şi modurile lor de a reacţiona. În 1938 publică studiul Adap- 
farea socială (în colaborare cu asistenții Al. Roşca şi Salvator Cupcea). În 
studiul său Instabilitatea emotivă (în colaborare cu asistenții menționați mai 
sus), înfăţişează fenomene tot atât de proprii măsurătorii, calculului, repre- 
zentărilor grafice ca şi cele ce servesc termostatica sau meteorologia. 

Laboratorul său, la început modest, a fost pe parcurs încorporat într-un 
impozant institut frecventat cu mult interes de numeroşi discipoli. 


S Eugeniu Sperantia: Figuri Universitare, Editura Tineretului, Bucureşti, 1967, p. 59. 
î op. cit. p. 60. 

Apreciat de organele în drept, profesorul Florian Ştefănescu a fost 
numit pentru o vreme director al învățământului primar-normal eng 
țindu-i experiența în treburile publice. Pentru merite deosebite a fost ales 
rector al Universităţii clujene, demnitate pe care o va deţine până în anul 
1940, perioadă în care Universitatea din Cluj s-a găsit într-o necontenită 
î ire şi ascensiune. i 
pi înființării Casei universitarilor cu o sală ce cuprinde 
1 500 de locuri, o scenă decorată de pictorul Costin Petrescu şi cu fresce 
reliefând reprezentanţi de seamă ai Ardealului şi Banatului, au fost construite 
cămine studenţeşti, s-au înființat clinici pe lângă Universitate, s-a reorganizat 
şi îmbogăţit grădina botanică etc. O creaţia nouă pentru țara noastră a fost 
aceea a Extensiunii universitare, asociaţie cu misiunea unei puiernice şi 
solid organizate propagande culturale, mai cu seamă prin conferinţe publice, 
în Transilvania şi Banat. „ri A | 

Prestigiul de care se bucura şi mai ales disciplina pe care reuşise î 
impună în instituţia pe care o conducea într-o perioadă de neadaptare la 
orânduirea legionară vremelnic inaugurată, atrag ura legionarilor care în 
noiembrie 1938 pun la cale uciderea lui Florian Ştefănescu. Astfel, când 
trecea pe o stradă lăturalnică care conducea mai drept la sediul Me 
(unde îşi avea locuinţa), dintr-o firidă de uşă porniră „Câteva gloanţe de 
revolver. Rectorul căzu. Agentul care era la câţiva paşi în urmă alergă să-l 
ajute, dar câteva gloanțe îl loviră şi pe el lăsându-l mort. Asasinul a ie Şi 
nu se ştie dacă s-a stabilit vreodată identitatea lui. După acest atentat Florian 
Ştefănescu a zăcut multă vreme. Curând după această întâmplare rectorul € 
fost îndepărtat din învățământ. După 23 august 1944 şi-a reluat activitatea la 

i e psihologie până la pensionare. Ș 
e bă n aa) distinsă personalitate“ ştiinţifică româ- 
nească, s-a stins din viață în anul 1958 în vârstă de 77 de ani. 

El lasă amintirea unui distins cadru didactic de mare capacitate 
intelectuală, un apreciat organizator al învățământului transilvănean şi un 
promotor al psihologiei cu aplicaţii sociale în țara noastră. 


PR N a 


i op. cit. p. 62. 

Petre Vintilescu 
(1887 — 1974) 


Printre figurile luminate ale învățământului 
argeşean se numără şi pr. prof. universitar dr. Petre 
Vintilescu. 

La începutul anului școlar 1919-1920 Ministe- 
rul Instrucțiunii Publice înfiinţează la Piteşti două 
şcoli normale: Şcoala normală de învăţătoare, care a 
funcționat până în anul 1930, şi Şcoala normală de 
învăţători, care reia activitatea fostei Secţii pedago- 
gice care a funcționat în anul şcolar 1915-1916 pe 
lângă Liceul /. C. Brătianu din localitate, cunoscută 
mai târziu sub denumirea de Şcoala normală A/exan- 
dru Odobescu. În anul şcolar 1921 — 1922 Şcoala normală de băieţi din 
Piteşti funcționează cu opt clase şi cu trei sute treisprezece elevi. 

La 15 octombrie 1921 este numit director al acestei şcoli iconom dr. 
Petre Vintilescu, care deţine această funcţie până la 15 iunie 1922. Acest 
cadru didactic, deşi preot, predă în cadrul Şcolii normale religia, istoria şi 
geografia şi este strâns legat de această şcoală unde funcţionează de la 
înființarea ei şi până în anul 1928, când se mută la Bucureşti. 

Petre Vintilescu s-a născut la 25 septembrie 1887 în satul Popeşti, 
comuna Căteasca, județul Argeş, ca fiu al preotului Marin Vintilescu. A făcut 
şcoala primară. în comuna natală, continuându-și studiile secundare la 
Seminarul teologic din Curtea de Argeş şi la Seminarul Central din Bucu- 
reşti. În iunie 1911 îşi trece licenţa în Teologie la Facultatea de teologie de la 
Universitatea din Bucureşti. În anul 1926 şi-a susținut doctoratul la aceeaşi 
facultate cu teza Cultul şi ereziile, lucrare pe care a şi publicat-o în acelaşi an. 

După absolvirea facultăţii a fost încadrat ca preot în parohia 
Furduieşti, Comuna Răteşti — Argeş. În 1914 a fost transferat ca preot ajutător 
la biserica Maica Domnului din Coastă, iar după trei ani, în 1917, a fost 
transferat paroh la biserica Sfântul loan Botezătorul din Piteşti. Aici el a 
primit rangul de iconom stavrofor şi a păstorit această biserică până în anul 
1928, când a fost transferat la biserica Sfinţii Voievozi din Bucureşti. 

În anii cât a slujit la Piteşti, Petre Vintilescu a desfăşurat o bogată 
activitate în afară de sfântul altar. Profesor de religie şi alte obiecte de 
studiu în învățământul secundar, director al Internatului Societății preoțeşti 
„Frăția“ (1919-1921), director al Școlii normale Alexandru Odobescu 
(1921-1922), membru şi apoi preşedinte al Consistoriului eparhial în cadrul 
Episcopiei Argeşului, protoiereu al Argeşului de Jos etc. 

O dată cu transferarea la Bucureşti, de la 1 februarie 1928, a fost 
numit profesor agregat la Catedra de Liturgică şi Pastorală din Facultatea 
de Teologie. În aprilie 1931 a fost ridicat la rangul de profesor universitar 
funcționând în acest cadru până la 1 martie 1950, când s-a pensional. 

Între 1 ianuarie 1932 şi 1 august 1933, luând concediu de la catedră, 
a îndeplinit funcţia de Superior al Capelei ortodoxe române din Paris. În anii 
1936 — 1938, paralel cu activitatea de la catedra sa, a fost şi profesor 
suplinitor la Catedra de Drept bisericesc, iar în anul 1943-1944, la cea de 
Omielitică. În cadrul Facultăţii de Teologie din Bucureşti a îndeplinit şi o 
serie de responsabilități, cum au fost: decan între 1] decembrie 1938 şi 1 
octombrie 1940 şi 3 septembrie 1946 — 4 decembrie 1948. 

Pentru o scurtă perioadă, până la 21 ianuarie 1949, a fost rectorul 
Institutului teologic de grad universitar în care se transferase Facultatea de 
Teologie din Bucureşti. În anii 1935, 1936 şi 1937, paralel cu activitatea 
universitară, a fost inspector pentru învățământul religios din şcolile 
secundare ce se aflau în Arhiepiscopia Bucureştiului. În anul 1948 a făcut 
parte din delegaţia Sfântului Sinod al Bisericii Ortodoxe Române, conduse 
de Patriarhul Iustinian, care a participat la Conferinţa de la Moscova a 
bisericilor autocefale ortodoxe. După ieşirea la pensie din învățământ, 
Adunarea Naţională Bisericească l-a ales de trei ori pentru căte patru ani, în 
1954, 1958 şi 1962, membru în Consistoriul Central Bisericesc, după care, 
până în 1966, a fost chiar preşedintele acestei supreme instanțe disciplinare 
bisericeşti! 

Preotul profesor universitar Petre Vintilescu a lăsat posterității 
numeroase scrieri cu caracter religios sau de altă natură îndrăgind şi cultivând 
cuvântul scris încă din primii ani de preoție. Astfel, el este colaborator 

statornic la revistele cu caracter religios: Păstorul ortodox, Adevărul 
Bisericesc, Buletinul Episcopiei Argeşului, reviste ce apăreau în judeţul 
Argeş, dar şi la revistele: Srudii Teologice şi Biserica ortodoxă română, ce 
apăreau la Bucureşti. 

Lucrările sale publicate sunt numeroase depăşind cifra de două sute, la 
care se mai pot adăuga vreo şaptezeci de lucrări rămase în manuscris. 

Lucrările rămase în manuscris sunt cele mai multe predici rostite la 
bisericile Sfântul loan Botezătorul din Piteşti şi Sfinții Voievozi din Bucureşti. 

Unele din aceste predici sunt redactate în limba franceză şi au fost rostite pe 
când se afla în funcţia de Superior al Bisericii Ortodoxe Române din Paris. 

Multe din lucrările şi predicile sale au fost recenzate în reviste 
bisericeşti de personalităţi de seamă ale culturii române, ca: profesorul doctor 


: Silvestru D. Voinescu, O viață printre cărți, vol. Il p. 92, 93. 

la Sorbona şi apreciat critic literar, M. 1. Apostolescu, de scriitorul Gala 
Galaction, |. Popescu-Mălăieşti şi alţii. Dintre lucrările apărute în volum cele 
mai importante sunt: Cultul şi ereziile, (teza de doctorat), Piteşti, 1926, 180 
p.; Contribuţii la revizuirea Liturghierului român, Bucureşti 1931, 157 p;; 
Preotul în faţa chemării sale ca păstor al sufletelor, Bucureşti, 1934, 215 5. 
Despre poezia imnograjică din cărţile de ritual şi Cântare bisericească, 
Bucureşti 1937, 490 p.; Spovedania şi duhovnicia, Bucureşti, 1939, 423 p.; 
Liturghiile Bizantine privite istoric în structura şi rânduiala lor, Bucureşti 
1943, 156 p:; Liturghierul explicat, Bucureşti, 1972, 384 p. 

Pe lângă lucrările menţionate mai sus Petre Vintilescu a mai publicat 
manuale pentru şcolile secundare, singur sau în colaborare, cursuri 
universitare litografiate etc. 

Despre această distinsă personalitate, reprezentant de seamă al 
bisericii ortodoxe şi al învățământului românesc au scris în decursul timpului 
preotul profesor Ene Branişte în Studii teologice din 1974, preot profesor 1. 
Rămureanu în Studii teologice din 1982, preot profesor universitar doctor 
Mircea Păcurariu în Dicţionarul Teologilor Români, Bucureşti, 1996, şi alţii. 


Virgil Tempeanu 
AS e ap e 


Printre cadrele valoroase ale şcolii româneşti 
se numără şi profesorul universitar şi germanistul 
Virgil Tempeanu, care s-a născut în anul 1888 şi 
şi-a petrecut o parte din tinereţe la Piteşti, unde Şi-a 
avut obârşia străbunicul său, polcovnicul Nicolae 
Tempeanu. 

A urmat cursurile Şcolii primare Nr. 2 din 
Piteşti, continuându-și studiile la Liceul 7 C. 
Brătianu din localitate, unde urmează opt ani, şi îşi 
ia bacalaureatul în anul 1908, dovedindu-se în timpul 
anilor de studiu un elev foarte sârguincios, mai ales 
la ştiinţele umaniste. Pentru merite deosebite, în anul 1908, când se afla în 
ultima clasă de liceu, i s-a încredințat conducerea revistei şcolare nou 
înființate Junimea, în calitate de director de acțiune, având ca îndrumător pe 
profesorul Dimitrie Cosmoc, care preda în şcoală limbile română, latină şi 
elenă şi care a fost director de onoare al acestei reviste. 

Deşi foarte tânăr, Virgil Tempeanu publică în această revistă articole 
interesante ca: Natura în poezia lui Eminescu, Pesimismul şi cauzele lui, 

studii despre poezia populară, traduceri din operele lui Goethe, Heine, 
Hebbel etc. 

În numărul al 2-lea al acestei reviste scrie articolul Ceva despre 
revista noastră, din care spicuim: Nu urmărim nimic altceva decit luminarea, 
pe cât este posibil, a noastră înşine, lumina plecând de la noi şi fiind tot 
pentru noi. Voim să sprijinim talentele născânde, voim să ne cultivăm 
reciproc, dorim să dăm în mâinile colegilor noştri numai cărți bine 
selecționate (rolul bibliografiilor), dorim să scoatem şi noi la iveală, după 
puterile noastre, accentele duioase şi măiestre ale genialului poet, poporul, 
spre a-l aprecia cum merită; în fine dorim ceea ce doreşte şi societatea 
noastră: cultivarea sentimentului naţional, studiind pe cât este posibil 
literatura națională. 

După absolvirea liceului, Virgil Tempeanu urmează cursurile Facul- 
tăţii de filozofie şi litere din Bucureşti, în specialitatea /imba şi literatura 
germană, obţinând în 1913 licenţa cu calificativul Magna cum laudae. 
Susţine examenul de capacitate pentru profesori secundari obținut cu media 
9,25, după care este încadrat în învăţământ funcţionând mai întâi ca prof:sor 
secundar la Liceul Nicolae Gane şi Şcoala normală Ștefan cel Mar din 
Fălticeni. Aici s-a împrietenit cu folcloristul Artur Gorovei, alături de rare 
colaborează la revista Șezăroarea şi în care a publicat valoroase studii 
folcloristice. Între timp a mai funcţionat la Baia şi apoi la Bucureşti, unde se 
remarcă, pe lângă activitatea de catedră, cu o bogată activitate extraşcolară 
scriind versuri, redactând manuale şcolare, scrie studii de pedagogie, articole 
literare, ţine conferinţe etc. 

Între timp întocmeşte o istorie a pedagogiei mult apreciată în acea 
vreme. În 1934 a susţinut teza de doctorat cu tema: Poeziile de cruciadă a lui 
Walter von der Vogelweide în comparaţie cu acelea ale literaturilor 
romantice medievale. 

După susţinerea tezei de doctorat pleacă în Germania, unde îşi 
completează studiile de germanistică la Universitatea din Miinchen. Aflat în 
Germania studiază organizarea școlilor primare şi a bibliotecilor populare 
ambulante. Rezultatele acestor cercetări le publică în Calendarul învățăto- 
rului, pe care l-a redactat în anul 1938 împreună cu învățătorul I. C. Spiridon. 
În acest calendar serie articolul Cultura populară în Germania. Aici el ne 
vorbeşte de Kraft durch Freude, adică Putere prin bucurie. Această organi- 
zaţie de cultură populară porneşte de la credința că alternarea muncii cu 
bucuria sporeşte puterea de viață, sporeşte dragostea pentru muncă şi 
comunitatea n-are decât de câştigat de-pe urma aceasta. De aceea poporul 
trebuie să aibă bucuria lui, împărtăşindu-se de bucuriile culturii, care nu sunt 
hărăzite de Dumnezeu numai pentru cei bogaţi. El mai scoate în evidență 

faptul că germanii preţuiesc teatrul de marionete şi bibliotecile populare 
ambulante. Un articol semnificativ scris de Virgil Tempeanu în Calendarul 
învățătorului este cel intitulat O vizită la şcolile primare din Germania, în 
care evidenţiază principiile de bază ale şcolii primare din această ţară. A 
funcţionat şi ca lector pentru cultura, literatura şi limba română la Colegiul 
Ludwing-Maximilianus al Universităţii din Miinchen ţinând conferinţe la 
numeroase instituţii prin care a făcut cunoscută țara noastră în străinătate. 
Venit în țară a fost redactor al Revistei germaniştilor români, unde a publicat 
numeroase studii ca: Eminescu în nemțeşte, premiat de Uniunea intelectuală 
română, Rainer Maria Rilke, Nietzsche poetul, Lirica germană medievală 
etc. În 1936 a publicat studiul Herder und die rumănische Volkolichtung, 
lucrare premiată de Academia Germană din Miinchen cu medalia Humbold. 

A mai publicat: Introducerea în dialectologia germană, Expresia 
figurii în plastica medievală germană, Legături româneşti ale lui Grillparzer, 
G. Bogdan Duică germanistul şi a tradus în limba germană nuvela lui 
Costache Negruzzi Alexandru Lăpuşneanul. 

| A făcut numeroase traduceri din limba germană în limba română 
dintre care menționăm: Imnuri către noapte de Novalis, piesele de teatru 
Sapho, Medeea de Grillparzer, Iphigenia în Taurida de Goethe, epopeea 
Gudruna, Sărmanul Enric, după Ane, Cavalerii cântăreţi şi altele. Contri- 
buţia lui Virgil Tempeanu la dezvoltarea culturii germane şi a legăturilor ei 
cu cultura românească a avut ca efect alegerea sa ca membru corespondent al 
Academiei Germane din Miinchen. În ţară a funcționat în învățământul 
superior românesc ca profesor la Facultatea de litere din Iaşi, la Academia de 
înalte studii comerciale şi industriale, la Politehnică şi la Şcoala normală 
superioară din Bucureşti etc. A scris şi numeroase poezii originale pe care 
le-a publicat în revista Floarea Darurilor condusă de Nicolae Iorga, 
monografia Povestitorul lon Dragoslav şi alte traduceri din literatura 
germană medievală. 

Virgil Tempeanu a ținut toată viaţa o strânsă legătură cu oraşul Piteşti, 
în special cu Liceul J. C. Brătianu, cu revista acestui liceu, Junimea, şi cu 
şcoala argeşeană, unde s-a format în anii tinereții. gi -a stins din viață în anul 
1975 în vârstă de 87 de a ani. 

Nicolae Ştefănescu 


(1896 — 1980) 


Cea dintâi şcoală de grad secundar din Curtea de 
Argeş a fost Seminarul teologic Neagoe Vodă, insti- 
tuție care a fost înființată de către Episcopul de Argeş 
Ilarion în local propriu construit anume de acesta în 
curtea Mănăstirii Curtea de Argeş. După anul 1918 
acest seminar ia denumirea de Şcoala pregătitoare de 
preoţi şi învăţători, pe urmă de Liceu teologic. Acest 
seminar a fost încadrat cu profesori valoroşi. Dintre 
aceştia menţionăm şi pe profesorul de limbi clasice 
Nicolae Ştefănescu, care a servit această instituţie 
vreme îndelungată. 

Profesorul Nicolae Ştefănescu s-a născut în ziua de 22 ianuarie 1896 
în comuna Valea Caselor, judeţul Dâmboviţa, având ca părinţi pe Trandafira 
şi Ioniţă Ştefănescu, țărani muncitori cu stare materială modestă şi cu o casă 
împovărată cu şase copii. Începe şcoala primară în satul natal şi o termină la 
Găeşti, în anul 1909. După terminarea şcolii primare, urmează cursurile 
Seminarului Nifon din Bucureşti până în anul 1916, când este concentrat Şi 
participă la front până la terminarea războiului. Între timp a dat diferența la 
Liceul Sfântul Sava din Bucureşti obţinând bacalaureatul la secţia clasică. 

Neavând posibilităţi materiale, după absolvirea liceului a funcţionat ca 
pedagog preparator la Seminariile Nifon şi Central din Bucureşti. Între timp 
s-a înscris la Facultatea de teologie, secția clasică, şi apoi la Drept. Obține 
licenţa în Filologia clasică la Universitatea din București în anul 1921 cu 
mențiunea Magna cum laudae, iar în anul 1924 licenţa în Drept. După 
obţinerea licenţei este numit profesor suplinitor la limba latină la liceul din 
Turnu Măgurele pe timp de un an. Pe urmă, din septembrie 1922 până la | 
septembrie 1932, la Seminarul din Curtea de Argeş. A urmat şi cursurile 
Seminarului pedagogic din Bucureşti. În anul 1923 a dat examen de 
capacitate obținând rezultate meritorii la cele trei obiecte de examen: latină, 
elină şi franceză. În urma unui concurs ținut la Universitatea din Bucureşti 
este trimis în Germania pentru studii de specializare la limba elină, începând 
de la 15 februarie 1929 până la 31 decembrie 1930, la Universitățile din 
Berlin şi Leipzig. 

La 1 septembrie 1932 a fost transferat la Catedra de limbă elină de la 
Seminarul Central din Bucureşti, unde a profesat până în anul 1939, când a 
fost transferat la catedra de limbă latină la Liceul Gheorghe Lazăr din 
Bucureşti. Pe baza studiilor făcute în Germania a susținut teza de doctorat cu 

subiectul Sfudiu etimologic şi semantic asupra limbii lui Menandru (autor 
elin din secolul III î. e. n) în anul 1936. În continuare a publicat în cadrul 
Academiei Române Menandru: studii, comentarii şi traducere în limba 
română. A funcţionat la Liceul Gheorghe Lazăr până la reforma din 
învățământ de la 1948. | PU | 

După reformă este încadrat ca profesor de limba română la Liceul Nr. 
6 şi la Şcoala elementară din cartierul Apărătorii patriei, de unde se 
pensionează în anul 1956 la limită de vârstă. Intre timp a mai „publicat: 
Dicţionar latin-român (1962), Despre Xenofon, Editura ştiinţifică ( 1965); 
Aristotel — Despre suflet, Editura ştiinţifică (1969); Teatrul lui 1. L. Caragiale 
— Bucureşti (1971) etc. Du 

Profesorul Nicolae Ştefănescu a fost în viață model de modestie şi 
conştiinciozitate. i: 

A iubit cu pasiune şcoala şi tineretul, devotându-se catedrei Şi 
cercetării ştiinţifice, lăsând posterităţii amintirea unui om de aleasă omenie. 


Şerban Cioculescu 
(1902 — 1988) 


În urma reformei învățământului cu înființa- 
rea şcolii gimnaziale — ciclul al II-lea — în ţară a 
început să se simtă nevoia de profesori calificaţi 
pentru astfel de şcoli. Aşa se explică faptul că în 
anul 1962 au luat ființă mai multe institute de 
învățământ pedagogice de trei ani. Un astfel de 
institut s-a înfiinţat cu data de 1 septembrie 1962 şi 
la Piteşti. 

Acest institut, care n-a avut un local propriu, 
a început să funcționeze la început timid, cu un 
număr redus de studenţi, în localul fostei Școli 4 TA 
normale, în apropierea gării de sud. Acest local terminat prin colectă publică, 
dar şi cu ajutor de la stat, prin anul 1926, are săli de clasă spaţioase care se 
pretau la un început de învățământ superior. Liceul Alexandru Odobescu 
înființat în anul şcolar 1953-1954 prin transformarea Școlii normale de fete în 
liceu de cultură generală, şi care funcţiona în acest local, prin înființarea 
institutului pedagogic a fost nevoit să părăsească propriul local şi să fie 
dislocat în mod provizoriu la Şcoala generală Nr. 9 aflată în nordul orașului 
Piteşti. 

Noua instituţie piteşteană de grad superior este încadrată la început cu 
câţiva profesori de la Şcoala normală Carol ] din Câmpulung, cu profesori de 
liceu din Piteşti şi cu câteva cadre universitare din Bucureşti. Printre cele din 
urmă menţionăm și pe Şerban Cioculescu, care a predat la Institutul 
pedagogic de trei ani din Piteşti în anii şcolari 1963-1964. Prin venirea sa la 
Piteşti prestigiul noii instituţii a crescut semnificativ prin faptul că acest 
profesor cu experiență universitară îndelungată a dat un suflu nou acestei 
instituţii. Orele predate la Institutul pedagogic din Piteşti probabil că aduceau 
venerabilului profesor aminte de anii tinereţii 1924-1931, când preda la 
Liceul Dr. C. Angelescu din'Găeşti, instituţie la care a fost director. 

Profesorul universitar şi academicianul Şerban Cioculescu a trăit între 
anii 1902 — 1988. EI s-a născut în Bucureşti, pe strada Clopotarii noi (azi 
Grigore Alexandrescu) la data de 7 septembrie 1902, ca fiu al inginerului 
Nicolae Cioculescu, născut în 1863, în satul Bălțaţii de Jos din judeţul 
Mehedinţi, care la rândul său era fiul lui Ştefan Cioc, moşnean înalt şi 
uscăţiv, care se purta în straie orăşeneşti, dar soţia lui de a doua, Ruxandra, 
purta portul țărănesc. Acest bunic al scriitorului a murit de inimă rea, la 
începutul anului 1919, curând după fiul său mezin, medicul Costică Cioc, în 
vârstă de 33 de ani, întors teafăr de pe front şi demobilizat, care fusese răpus 
în decembrie 1918 de gripă spaniolă. 

Mama scriitorului, de o rară sensibilitate, a fost soţia doctorului Mihail 
Milloteanu, fiică de preot din satul Miluţa — Mehedinţi. În copilărie atât 
scriitorul cît şi fratele său, Radu, au avut parte de o educaţie aleasă în familie. 

Au început să înveţe în casă cu un dascăl particular, ca mai pe urmă să 
fie internaţi la Şcoala Schewitz — Thierrin. După moartea tatălui său, la 
patruzeci şi opt de ani, şi după mai puţin de doi ani a mamei, care n-avea 
decât treizeci şi şapte de ani, tânărul Cioculescu a fost încredinţat bunicului 
său matern, dr. Mihail Milloteanu, medic la pensie, septuagenar, taciturn, 
înfundat în camera lui cu pereții căptușiți cu cărți franțuzeşti de medicină, 
legate în piele Chagrien. Stabilit fiind la Turnu Severin urmează cursurile 
Liceului Zraian din această localitate cu profesori valoroşi ca Gheorghe 
Cristescu, fost director al liceului, energicul profesor de franceză Dimitrie 
Horvat, George Oprescu, Constantin Armaşu, Alexandru Bărcăcilă şi alţii. 

Inainte de primul război mondial Şcoala secundară era deosebit de 
severă, așa cum o caracterizează profesorul Cioculescu: Nu mă sfiesc să 
recunosc superioritatea liceului de altădată, care dădea absolvenţi solizi, cu 
un examen mai uşor la bacalaureat, faţă de învățământul secundar actual, ai 
cărui absolvenţi oferă spectacolul ignoranței absolute înaintea comisiilor de 
bacalaureat. Dacă despre bunic păstrează amintiri frumoase, despre bunică, 
care l-a îngrijit în anii tinereții, n-are păreri prea bune caracterizând-o astfel: 

aceasta era o cernătească cu mojț de bobolină din Floreştii Doljului. În 
continuare arată că el rămăsese pentru bunica „mingea de antrenament 
pentru pumnii ei!“ Se vede că o agasam prin simpla prezenţă: eram pirpiriu, 
palid, închis în mine după ce-mi pierdusem ambii părinți, nu participam la 
jocurile băieţilor, aveam pasiunea cititului şi nu-mi puteam stăpâni ocazional 
câte un răspuns obraznic... Nu-l putea suferi pe cuscrul ei, pe celălalt bunic 
al meu, mazilul Ștefan Cioc din Bălțaţii de Jos (astăzi comuna Dumbrava), 
județul Mehedinţi, un om colțos, ca şi dânsa de dârz şi intolerant. Cum îi 
căşunase pe mine, că ar mochi în pricăjitul ei de nepot duhul neascultării şi 
al răsmeriții, îmi spunea cu adânc dispreţ: — Cioc ăl bătrân pus pe picioare.! 

Cioculescu mărturiseşte că în liceu a fost pasionat de: limba română, 
limba franceză şi istorie. A intrat la Universitate, la Bucureşti, în toamna 
anului 1920, la Facultatea de filozofie şi litere, urmând specialitatea limba 
franceză, unde fetele depăşeau numeric pe băieţi. În primii ani de facultate a 
avut ca profesor de franceză pe Pompiliu Eliade, absolvent al Şcolii normale 
din Paris, la literatura română pe Mihail Dragomirescu, care era înainte de 
toate un estetician cu un sistem personal de predare, pe Vasile Pârvan, care 
făcea un curs despre începuturile tragediei la greci, pe profesorul de 
pedagogie G. G. Antonescu, un bărbat frumos cu părul argintiu buclat, cu 
ținută la catedră foarte supravegheată, pe Charles Drouhet şi alţii. A fost 
coleg de facultate cu Vladimir Streinu, cu care a legat o prietenie pe viață. A 
luat licenţa în Filologia modernă cu specialitatea principală limba franceză şi 
secundară /imba română în anul 1923 şi, ca să se poată înscrie la capacitate Şi 
să obţină titlul de profesor titular provizoriu, s-a înscris la Seminarul 
pedagogic, care avea ca director pe profesorul universitar Ion R. Pagoneanu. 

În anul 1924 a luat examenul de capacitate, iar în toamna aceluiaşi an 
a fost chemat la Ministerul Învăţământului Public să-şi aleagă o catedră la 
care să funcționeze ca profesor titular provizoriu. A optat pentru Gimnaziul 
de băieţi din Găeşti — Dâmboviţa, ce se afla la distanță de 70 km de 
Bucureşti. EI spune: Interesul meu era să rămân la Bucureşti. A trebuit totuşi 
în anul şcolar 1924-1925 ca, păstrându-mi domiciliul în Bucureşti, să-mi iau 
şi cameră în târg deoarece făcusem prostia să mă înham la patruzeci de ore 
săptămânal. Le făceam în cinci zile consecutive, de luni dimineaţă până 
vineri seara, când plecam în week-end la Bucureşti. ... La Găeşti am trecut 
peste neajunsurile celelalte ale târgului nepavat, cu noroaie în care-ţi 
pierdeai galoşii, cu străzile neluminate, cu drumul prin hârtoape de la gară 
la şcoală sau în oraş. 


i Şerban Cioculescu, Amintiri, p. 42 — 43. 

Între timp a legat o strânsă prietenie cu Vladimir Streinu care a avut şi 
el acelaşi destin de a petrece mulți ani ca profesor la Găeşti. 

În fragmentul Amintiri găeştene din volumul său Amintiri Cioculescu 
arată că la liceul din Găești a avut colegi valoroşi ca: 1. Nanu, multă vreme 
directorul liceului, Alois Gabor, Constantin Dinu, viitori profesori univer- 
sitari, Grigore Florescu, Gheorghe Ştefan şi preotul şi profesorul Ştefan 
Popescu care a contribuit din plin la înființarea liceului din Găeşti în anul 
1921. Mai arată în continuare condiţiile în care se făcea în acea vreme 
învățământul la Găeşti: Localul, nu departe de gară, către cartierul sărăcimii 
cu numele predestinat şi expresiv Văideasa era Jăcut din mai multe clădiri, 
pe o porțiune vastă de pământ... Ca să intrăm în clase trebuia să străbatem 
curtea, iar în anotimpul ploios şi iarna ne înarmam cu umbrele, galoşi şi 
şoşoni, ceea ce făceam cu toții bucuroşi, înfruntând uneori vitregia stihiilor 
dezlănțuite.? Orele profesorului bine pregătit şi stăruitor au stârnit interesul 
pentru limba franceză printre câţiva elevi eminenți ca lon C. Gheorghe şi G. 
Stancu, care au devenit profesori de limba franceză. Dintre elevii săi valoroşi 
mai aminteşte pe viitorul critic Mihail Ionci şi pe poetul Aurel Iordache. În 
final profesorul Cioculescu, după şapte ani de funcționare la liceul din Găeşti, 
arată că pentru acest oraş păstrează o amintire optimă. Din anul 1931 
profesorul Cioculescu funcţionează la diferite şcoli din Bucureşti, este 
inspector al învățământului secundar şi merge o vreme la pregătire la Paris. 
Între anii 1946-1947 este profesor de literatură română modernă la 
Universitatea din laşi. De la lași a fost transferat ca profesor universitar la 
Catedra de Istoria literaturii române contemporane la Universitatea din 
Bucureşti şi director general al Bibliotecii Academiei Române, în care 
calitate mi-a împrumutat şi mie multe cărți de valoare necesare susţinerii 
examenului de doctorat. 

În anul 1974 lui Cioculescu i s-a atribuit titlul de Academician. La 
Piteşti, în cei doi ani de activitate didactică, s-a achitat conştiincios în predare 
cu lecţii cu un bogat conţinut intelectual şi cu un desăvârșit simţ pedagogic. 
Studenţii săi din acea vreme îi păstrează prețioase amintiri. Şerban 
Cioculescu a îmbinat munca didactică cu cea de valoros scriitor. Debutează 
ca literat la 21 de ani în Facla literară adusă de N. D. Cocea, face o întinsă 
cronică literară la Adevărul, colaborează la Revista fundațiilor regale şi alte 
publicaţii ale vremii. În cronicile sale este un adept al criticii axiologice 
întemeiată pe practicarea judecății de valoare. 

EI spune: a socoti frumosul ca un concept îndestulător, fără a mai fi 
sprijinit pe acela de valoare, e tot atât de absurd ca şi a privi binele în afară 


E Ş. Cioculescu, Amintiri găeştene p. 80. 

de temeiul etic. Deci, în concepția scriitorului Şerban Cioculescu, critica 
trebuie să se valorifice nu prin frumusețe, ci prin justeţe. În plus, criticului i 
se mai cere o desăvârșită bună-credință. 

Principalele volume ale criticului şi scriitorului Şerban Cioculescu, 
scrise pe o perioadă de peste şaizeci de ani, sunt următoarele: Corespondenţa 
dinte 1. Luca Caragiale şi Paul Zarifopol (1935); Viaţa lui lon Luca 
Caragiale (1940); Aspecte lirice contemporane (1942); Istoria literaturii 
române moderne (în colaborare cu Tudor Vianu şi Vladimir Streinu (1944); 
Dimitrie Anghel — viaţa şi opera (teza de doctorat) (1945); Introducere în 
poezia lui Tudor Arghezi (1946); Varietăţi critice (1966); lon Luca Caragiale 
— micromonografie (1968); Medalioane franceze (1971); Aspecte lirice 
contemporane (1972); Viaţa şi opera lui Teodor Vârnav (discurs de recepție 
rostit la 3 februarie 1974 în sesiunea solemnă a Academiei); Itinerare critice: 
I — III (1973-1979); Amintiri (1975); Viața lui Caragiale — Carageliana 
(1977); Prozatori români de la Mihail Kogălniceanu la Mihail Sadoveanu 
(1977) ete. Şerban Cioculescu a străbătut o bună parte al secolului al XX-lea 
ca valoros profesor şi renumit scriitor. Din laborioasa sa activitate didactică, 
ca dâmboviţeni şi argeșeni, reținem cu admiraţie şi mândrie cei Şapte ani 
petrecuţi de Șerban Coiculescu la Liceul Doctor C. Angelescu de la Găeşti şi 
cei trei ani când a cinstit cu prestigiul şi talentul de mare dascăl învățământul 
de la Universitatea din Piteşti. Acest distins dascăl şi scriitor s-a stins din 
viaţă în anul 1988. 


Nicolae Duţescu 
(1903 — 1984) 


Printre străluciţii profesori ai învățământului 
stomatologic un loc de cinste i se atribuie lui Nicolae 
Duţescu, care a trăit între anii 1903-1984. S-a născut 
în comuna Zărneşti, județul Argeş, ca fiu al ţăranilor 
Elisabeta şi Gheorghe Duţescu. Urmează şcoala 
primară în satul natal şi cursurile secundare la Liceul 
I. C. Brătianu din Piteşti. Îşi continuă studiile la 
Facultatea de medicină din Bucureşti absolvindu-le în 
anul 1930. Obține doctoratul în Medicină şi face 
studii de specializare la Viena între anii 1930-1 933, în 
stomatologie, în special în chirurgie maxilo-facială, 
devenind primul medic primar de chirurgie maxilo-facială din România în 
anul 1936. Venit de la studii din străinătate este numit prin concurs medic 

specialist stomatolog la Spitalul Witting din Bucureşti. Mai târziu ocupă prin 
concurs postul de medic primar la Spitalul asigurărilor sociale, de unde se 
transferă la Clinica de semiologie chirurgicală din Bucureşti condusă de 
profesorul Traian Nasta până în anul 1946. Este înaintat la rangul de 
Conferenţiar şi transferat la Facultatea de stomatologie din laşi, pe care o 
înființează el însuşi în anul 1946. În anul 1949 devine profesor titular al 
acestei facultăți, fiind primul profesor de chirurgie maxilo-facială din 
România. În anul 1962 se transferă la Timişoara, unde şi aici înfiinţează 
Facultatea de stomatologie, al cărei şef rămâne până la pensionare, în anul 
1971. 

A publicat peste două sute de lucrări de specialitate cu metode proprii 
de chirurgie maxilo-facială şi a scris douăzeci şi nouă de tratate şi monografii 
de specialitate. Despre activitatea şi meritele acestui distins medic stomatolog 
profesorul doctor docent Pius Brânzeu, rectorul Institutului de medicină din 
Timişoara, arată următoarele: Până la venirea profesorului Duţescu la laşi, 
în acest centru universitar nu a existat invățământ de stomatologie. Aici 
profesorul Duţescu desfăşoară o activitate într-adevăr prodigioasă: înfiin- 
țează învățământul de stomatologie pentru medicii de medicină generală, 
organizează şi conduce învățământul de specializare, ridică numeroase 
cadre didactice, organizează şi conduce învățământul de perfecționare, atât 
în stomatologie, cât şi în chirurgia maxilo-facială. Paralel cu activitatea 
didactică, mult apreciată de generaţiile de studenţi şi de specialişti, formați 
la şcoala de stomatologie pe care a creat-o la Iaşi, profesorul Duţescu a 
desfăşurat o activitate spitalicească de înaltă competență profesională şi o 
activitate de cercetare ştiinţifică foarte meritorie. Este, într-adevăr, o activi- 
'ate de pionierat, dar nu de explorator care defrișează numai terenul, ci de 
adevărat pionier care creează, acolo unde nu este nimic. 

În anul 1962 este detașat la Timişoara unde nu exista decât un 
sâmbure de învățământ stomatologic. Îţi reia activitatea de pionier, în cadrul 
Secţiei de stomatologie, apoi în cadrul Facultăţii nou înființate de 
stomatologie. Munceşte cu acelaşi entuziasm, organizează învățământul de 
stomatologie de toate formele, ajutat de colaboratori tineri, dornici de a se 
ridica. Condiţiile sunt grele, iar colectivul de lucru, format din elemente 
provenind din mai multe şcoli, se sudează mai greu. Munca îi apropie însă pe 
oameni, dispar asperităţile şi rezultatele nu întârzie să se arate. 

Astăzi învățământul de stomatologie este bine organizat, rezultatele 
obținute foarte bune, iar Facultatea de stomatologie din Timişoara ajunge să 
se situeze la nivelul facultăţilor similare din celelalte centre universitare, de 
veche tradiție din țară. În această impresionantă reuşită un mare merit 
revine profesorului Duţescu. La Timişoara, ca şi la laşi, profesorul Duţescu, 

alături de activitatea didactică şi spitalicească, desfăşoară o intensă 
activitate de cercetare ştiinţifică. Conduce secţia de stomatologie a 
USSM-ului, prezintă comunicări, scrie articole, participă cu lucrări la 
congrese naţionale şi internaţionale, redactează cursuri şi manuale. 

Această activitate este impresionantă, atât sub aspectul volumului cât 
şi al calității: 170 de lucrări ştiinţifice, dintre care zece publicate în reviste 
din țară şi din străinătate, 4 rapoarte şi numeroase comunicări la congrese 
medicale (Bucureşti, Paris, Salzburg, Dresda), mai multe cursuri litografiat, 
un manual de stomatologie generală ca singur autor (1966), participare 
importantă la manualul de chirurgie maxilo-facială (1967). În ceea ce 
priveşte tematica activității de cercetare ştiinţifică, aceasta este foarte 
variată. În domeniul patologiei stomatologice studiază paradontopatiile, 
tratamentul conservator al cariei dentare, tratamentul gangrenei pulpare, 
tratamentul hiperesteziei dentinare. În materie de ortopedie stomatologică 
s-a ocupat mai mult de problemele legate de edentaţia totală şi de protezarea 
ei, de pregătirea bonturilor în vederea aplicării diferitelor coroane, a 
imaginat un nou tip de coroană faţetată pentru premolarii dentalizaţi. Dar 
lucrările cele 'mai numeroase şi cele mai valoroase sunt cele de Chirurgie 
maxilo-facială. A studiat pe larg tumorile cavității bucale, ale maxilarelor şi 
glandelor salivare, adenopatia neoplazică submaxilară pseudochistică, a 
aborat pentru prima dată în ţară studiul osteodistrofiilor localizate în 
maxilar, s-a interesat de problemele de traumatologie, a consacrat nume- 
roase lucrări malformaţiilor congenitale care interesează stomatologia etc. 

În aceste lucrări sunt dezbătute probleme de patologie, se prezintă 
cazuri rare, se discută diferite tratamente. Demne de remarcat sunt unele 
tehnici operatorii personale, cum este reconstruirea plastică imediată a man- 
dibulei cu grefin costal în unele reacții de tumori benigne, sau folosirea 
grafonului  tubulat filator, pentru prima dată în țară, în închiderea plastică 
a despicăturilor congenitale velo-palatine.! 

Profesorul Nicolae Duţescu, care s-a stins din viață în martie 1984, a 
fost apreciat la timpul său şi a fost evidenţiat în munca medico-sanitară fiind 
distins cu Ordinul muncii clasa a III-a, a fost cooptat ca membru în 
numeroase societăți ştiinţifice, printre care Federația dentară internaţională 
şi Asociaţia internaţională a stomatologilor. 

Acest medic şi profesor distins, care şi-a făcut un ideal din dezvoltarea 
ştiinţei stomatologice, a lăsat o urmă adâncă în perfecţionarea învățământului 
românesc. 


j Prof. dr. doc. Pius Brânzeu, rectorul Institutului de medicină — 7. imişoara medicală, Revista 
Institutului de medicină şi a Uniunii Societăţii ştiinţelor medicale din România — Filiala Timiş — 
ianuarie — martie 1971. 

lustin Moisescu 


(1910 — 1986) 


O întâmplare fericită a făcut ca judeţul Argeş, cel 
care a dat țării primii voievozi români, să dea şi un 
valoros patriarh, cel de-al patrulea în ordine cronolo- 
gică, în persoana lui Iustin Moisescu. Acest distins 
teolog, profesor universitar, mitropolit al Ardeaiului, 
al Moldovei şi Sucevei şi patriarh al României s-a 
născut în frumosul sat de munte Cândeşti, comuna 
Albeşti — Muscel, fiu al învățătorului-erou Ion G. 
Moisescu, locotenent de rezervă din Regimentul 45 
infanterie, căzut pe front, la Bălării, judeţul Vlaşca, 
la 18 noiembrie 1916, în aceeaşi luptă în care şi-a 
găsit sfârşitul şi învățătorul Dumitru Mihalache, fratele distinsului politician 
Ion Mihalache. 

Şcoala primară a făcut-o în satul natal. După absolvirea şcolii primare 
urmează clasa întâi la Gimnaziul Dinicu Golescu din Câmpulung Muscel 
între anii 1921-1922. În anul 1922, înființându-se Seminarul teologic 
Patriarhul Miron din Câmpulung se înscrie la această instituţie de învățământ 
şi urmează ca bursier clasele seminarului. Pe toată durata studiilor s-a dovedit 
un element deosebit de dotat. A absolvit studiile acestui seminar, seria 1930, 
ca şef de promoţie. La îndemnul şi cu ajutorul mitropolitului Miron Cristea 
urmează între anii 1930 —1934, ca bursier al Patriarhiei Române, Facultatea 
de teologie din Atena. Și aici s-a dovedit un student excepţional, dotat cu 
mare putere de muncă, foa:te bună memorie şi pătrunzătoare inteligență. 
După obţinerea licenţei în teologie la Atena, este trimis pentru doi ani să 
urmeze ca bursier cursurile Facultăţii de teologie romano-catolică din oraşul 
Strasbourg, unul din centrele importante ale umanismului. Între timp se 
documentează asupra tezei sale de doctorat. Din Franţa revine pentru scurtă 
vreme în ţară, se reîntoarce la Atena unde definitivează şi Susține teza de 
doctorat în 1937. Obține titlul de doctor în teologie cu teza: Evagrie din Pont, 
viaţa, scrierile şi învăţătura. Teza de doctorat a fost susținută în limba 
greacă, obținând calificativul excepțional. Această lucrare a fost premiată de 
Academia de ştiinţe din Atena (1937). După obţinerea doctoratului intră în 
învățământ ca profesor de limba latină la Seminarul Nifon Mitropolitul din 
Bucureşti. În 1938 a fost recomandat de Sfântul Sinod al biserici noastre ca 
profesor de Noul testament la Facultatea de teologie ortodoxă de pe lângă 
Universitatea din Varşovia. 

Din toamna anului universitar 1940-1941 a fost numit profesor la 
Facultatea de teologie din Suceava, unde a funcţionat până în decembrie 
1946, unde a predat cursul de Exegeza Noului testament. În anul 1946 este 


” transferat la Facultatea de teologie din Bucureşti, care din anul 1948 şi-a luat 


numele de Institut teologic universitar, unde funcţionează pe o perioadă de 
zece ani. Între timp profesorul doctor lustin Moisescu s-a călugărit. La 
moartea mitropolitului Ardealului, Nicolae Bălan, în 1956, este ales 
mitropolit al Ardealului pentru scurtă vreme, pentru că devine vacant scaunul 
mitropolitan al Moldovei şi Sucevei, în care scaun ste transferat lustin 
Moisescu, pe care-l păstoreşte de la 10 ianuarie 1957 până la 12 iulie 1977 
când a fost ales Patriarh al României. În calitate de reprezentant al bisericii 
ortodoxe române a fost membru în Comitetul central al Bisericilor şi în 
Prezidiul Conferinţei Bisericilor Europene şi a activat în cadrul ecumenis- 
mului european. Ca om de înaltă cultură a călătorit prin Europa, Asia, Africa 
şi America fiind invitat la diferite conferinţe bisericeşti. e 

În cei douăzeci de ani de păstorie în istoricul scaun vlădicesc de la 
Iaşi mitropolitul Iustin Moisescu a desfăşurat o rodnică şi pilduitoare activi- 
tate care-l aşază în rândul marilor cărturari ai Moldovei. Prin osârdia sa, au 
fost ridicate noi clădiri — adevărate monumente arhitectonice — în incinta 
Mitropoliei din Iaşi, birourile centrului eparhial, protopopiatul şi căminul 
preoţesc, iar catedrala şi reşedinţa mitropolitană au fost refăcute. Au fost 
restaurate cele mai multe din mănăstirile şi bisericile monumente istorice din 
Arhiepiscopia Iaşilor cu sprijinul material şi tehnic acordat de stat prin 


„ departamentul cultelor. S-au ridicat școli noi pentru toate protopopiatele, s-au 


adăugat noi clădiri la Seminarul teologic din Mănăstirea Neamţ, iar cele 
vechi au fost modernizate. La toate mănăstirile din Moldova s-au pus bazele 
unor muzee, în care se păstrează manuscrise şi cărți vechi, icoane, veşminte, 
vase liturgice sau alte obiecte din patrimoniul cultural-artistic românesc. 
Dintre cărţile sale amintim: Evagrie din Pont — viaţa, scrierile şi învăţătura — 
Atena, 1937 (în limba greacă); Sfânta Scriptură şi interpretarea ei în opera 
Sfântului Ioan Hrisostom (Bucureşti, 1940); Originalitatea parabolelor 
Mântuitorului (Râmnicu Vâlcea, 1945); Activitatea Sfântului Apostol Pavel 
la Atena (laşi, 1946); Ierarhia bisericească (Craiova, 1955); Simbolica de 
Hr. Andrutsos, traducere din limba greacă (Craiova, 1956) etc. 

A mai publicat un număr important de studii şi articole ca: 
Mărturisirea ortodoxă (în Biserica ortodoxă română, Nr. 5-8/1948); Sfântul 
Pavel în viața celor mai de seamă comunităţi străine, în epoca apostolică (în 
Studii teologice, Nr. 7-8/1951); Biserica ortodoxă română în lupta pentru 
apărarea păcii (în Studii teologice, Nr. 7-8/1953); Preocupări ecumenistice 
(în Almanahul pe anul 1970, editat de Parohia ortodoxă română din Viena, 

redactor pr. Marin Branişte; În slujba aproapelui, în acelaşi Almanah pe 
1971; Puncte de înțelegere şi prietenie (în Almanahul pe 1976, editat de 
Capela ortodoxă română Mihail Sturza din Baden-Baden — Germania etc. 

În afară de revista Mitropolia Moldovei şi Scevei, care a apărut 
douăzeci de ani sub directa îndrumare a mitropolitului Iustin, centrul 
mitropolitan laşi a publicat şi alte numeroase lucrări între care: Monumente 
istorice bisericeşti din Mitropolia Moldovei şi Sucevei (1974); Psaltirea în 
versuri a lui Dosoftei, ediție critică (1975); Monografiile Catedrala 
mitropolitană, Biserica Trei Ierarhi, Mănăstirea Cetăţuia şi altele, broşuri, 
albume de popularizarea mănăstirilor moldovene etc. 

Iustin Moisescu s-a stins din viaţă, ca cel mai înalt ierarh al Bisericii 
Ortodoxe Române, în iulie 1986. 


Valerian Popescu 


(1912) 


În luna septembrie 1998 Senatul Universităţii 
Carol Davila — Bucureşti a acordat titlul de Doctor 
Honoris Causa academicianului profesor doctor 
Valerian Popescu, specialist şi cadru didactic de 
primă mărime în domeniul chirurgiei maxilo-faciale, 
considerat creatorul stomatologiei moderne din Ro- 
mânia. La şedinţa de acordare a titlului au participat 
numeroase cadre didactice, foşti studenţi şi colabo- 
ratori ai profesorului. Rectorul profesor doctor 
Laurenţiu M. Popescu a înmânat, personal, profeso- 
rului dr. Valerian Popescu diploma de Honoris 
Causa şi medalia Carol Davila. 

Medicul stomatolog de renume internaţional, profesor universitar, 
membru al Academiei Române şi al altor academii străine, s-a născut la 26 
octombrie 1912 în comuna Beleţi-Negreşti, ca fiu al Mariei şi al învățătorului 
Constantin Popescu. A făcut școala primară în comuna natală şi cursurile 
secundare la Liceul Matei Basarab din Bucureşti, pe care l-a absolvit în anul 
1931. S-a înscris apoi la Facultatea de medicină din Bucureşti, a obţinut 
funcţia de extern prin concurs la Eforia spitalelor civile din Bucureşti (1935- 
1937) şi inte (1937-1939). În anul 1939 a obținut doctoratul cu teza: 
Tratatul fracturilor gâtului femural — osteo-sinteză extraarticulară după 
tehnica profesorului Amza Jianu. În continuare a fost încadrat la Spitalele 
Filantropia, Colentina şi Colțea (1939-1949). Între 1949 şi 1955 a lucrat în 

calitate de conferenţiar la Clinica stomatologică din Bucureşti şi ca profesor 
de clinică chirurgicală buco-maxilo-facială la Institutul de Medicină şi 
Farmacie din Bucureşti. Aici a lucrat alături de profesorii dr. Nicolae 
Hortolomei şi Amza Jianu. Remarcat pentru deosebitele sale calităţi de către 
profesorul Dan Theodorescu, devine unul din colaboratorii apropiaţi ai săi în 
Institutul Clinic Stomatologic din Spitalul Colentina. 

Este membru corespondent al Academiei Române din 1963; membru 
titular al Academiei de ştiinţe medicale (1969), membru al Academiei de 
chirurgie dentară din Paris (1965); al Societăţii regale de medicină din 
Londra (1966); al Societăţii internaţionale de chirurgie maxilo-facială (1970). 

Profesorul universitar Valerian Popescu a fost preocupat de lucrări 
privind tehnicile operării buco-maxilo-faciale, problemele specifice ale 
anesteziei în stomatologie, traumatologia feţei şi maxilarelor, malformaţiile şi 
tumorile buco-maxilo-faciale, reconstituirea plastică a defectelor maxilo- 
faciale, tratamentul chirurgical al microgeniilor mandibulare, rolul antibioti- 
celor în tratamentul cariei dentare etc. 

Acest distins medic nu este numai un pionier al învățământului 
stomatologic din Bucureşti şi din țară, dar reprezintă personalitatea cea mai 
pregnantă a medicalizării învățământului de stomatologie. | 

Profesorul dr. Valerian Popescu a format o şcoală de chirurgie maxilo- 
facială cunoscută nu numai în ţară, ci şi peste hotarele ei, în care s-au format 
specialişti de vârf, mulţi dintre ei ajunşi profesori, cadre didactice de pres- 
tigiu. A fost mulţi ani decan al Facultăţi de stomatologie, preocupându-se de 
dezvoltarea învățământului stomatologic ca şi de a Catedrei de chirurgie 
maxilo-facială. 

Prin strădaniile sale într-o perioadă deosebit de grea a reprezentat un 
factor de dinamism în domeniul cercetării ştiinţifice, organizator de congrese 
naţionale şi internaţionale şi chiar mondiale la Bucureşti (Congresul F. D. I, 
Congresul mondial de chirurgie maxilo-facială, Congresul A. S. I.), a adus în 
România specialişti de răsunet pe plan internaţional care ne-au învăţat multe 
lucruri din specialităţile stomatologiei. 

A publicat peste trei sute de lucrări ştiinţifice, manuale de chirurgie 
pentru studenți, monografii şi tratate mult apreciate de specialişti. 

A primit premiul Magitot al Academiei Franceze pentru lucrarea 
Despicăturile wansversale ale feţei şi este laureat al premiului Gh. Marinescu 
al Academiei Române pentru tratatul Radiologia stomatologică. A tost 
preşedinte al U. S. S. M. şi vicepreşedinte al Academiei de Științe medicale. 
A făcut parte din numeroase foruri internaționale, societăți ştiinţifice, 
preşedinte executiv al A. S. 1., membru în Consiliul director F. D. 1. al 

Asociaţiei europene de Chirurgie cranio-maxilo-facială, redactor-şef la 
revista ACTA Stomatologica Internationalia etc. 

Dintre lucrările sale cele mai importante menţionăm următoarele: 
Tehnici curente în chirurgia stomatologică (în colaborare, 1961); Chirurgia 
buco-maxilo-facială (în colaborare, două volume, 1964); Urgenţe în stomato- 
logie (1969); Anestezia în stomatologie (1971); Radiodiagnosticul în stoma- 
tologie (în colaborare, 1973); Depistare şi diagnostic precoce în cancerul 
bucal (în colaborare, 1973) etc. Este medic emerit. 

Din anul 1986 Valerian Popescu s-a stabilit la Paris, unde şi-a 
continuat activitatea. | 


Dan Gavriliu 


(1915) ———— 


Profesorul doctor docent Dan Gavriliu s-a 
afirmat în ultimele decenii ca o mare personalitate a 
medicinii românești. Este fiul profesorului Ion 
Gavriliu care s-a născut în Bârlad la 27 decembrie 
1879 şi s-a stins din viață în 1942. 

A funcționat ca profesor de fizică şi chimie mai 
întâi la Liceul teoretic din Brăila, de unde s-a 
transferat la Liceul 7. C. Brătianu din Piteşti, unde a 
funcţionat multă vreme ca profesor şi director. A 
fost o figură strălucită a învățământului argeşean. La 
terminarea liceului dădea sfat şi urare tinerilor 
absolvenţi: Pe orice cale veți apuca, să fiţi călăuziţi de cele două faruri care 
conduc omenirea spre progres: Munca şi Cinstea. Aceste coordonate morale, 
Munca şi Cinstea, au fost totodată trăsăturile de seamă ale personalităţii 
directorului şi profesorului Ion Gavriliu. 

Dan Gavriliu s-a născut la 26 aprilie 1915 la Brăila. A făcut şcoala 
primară şi a urmat cursurile Liceului 7. C. Brătianu din Piteşti. În anul 1933 a 
fost admis la Facultatea de medicină din Bucureşti. Între anii 1936-1938 a 
câştigat prin concurs funcţia de extern al Spitalelor Eforiei civile din 
Bucureşti. În anul 1941 a obţinut diploma de licenţă a F acultății de medicină 
din Bucureşti cu menţiunea Cum laudae. Între anii 1938-1942 a fost intern 
prin concurs al Spitalelor Eforiei civile din Bucureşti, iar între 1943-1949 
chirurg secundar prin concurs, reuşit primul, la Clinica chirurgicală 
Filantropia din Bucureşti. În 1944 a obținut funcţia de asistent universitar 
prin concurs la Clinica chirurgicală Filantropia, Bucureşti, iar în 1953 a fost 

declarat şef de lucrări prin concurs la Facultatea de medicină din București. 
În 1966 a fost încadrat şeful Clinicii de chirurgie a Spitalului Carol Davila 
din Bucureşti ca profesor delegat şi în acelaşi an a primit titlul de conferenţiar 
prin concurs la Facultatea de medicină din Bucureşti. La câțiva ani, în 1971, a 
fost declarat doctor docent. În anul 1973 a fost numit profesor prin concurs la 
Facultatea de medicină din Bucureşti şi în acelaşi an a fost numit membru al 
grupului de gastroenterologie, membru al Societății | Internaționale de 
chirurgie şi membru fondator al Colegiului Internaţional de chirurgie 
igestivă — Bucureşti. 

i. În 1975 E visiting professor Mayo University of Minnesota — U.S.A. 
În 1976 Moynihan lecturer. În 1977 — Medic primar chirurg gradul 1. În 1978 
— membru onorific al Asociației Panamericane de schimburi interuniver- 
sitare. Tot în acest an a fost numit profesor al Clinicii chirurgicale II a 
S.C.M.-E. (azi Spitalul universitar) şi profesor la International college of 
surgeon — Postgraduate teaching. | : 

În anul 1984 a fost delegat naţional pentru Societatea Internaţională 
de chirurgie. Peste un an, în 1985, a fost numit membru asociat al Academiei 
de chirurgie din Paris iar în 1991 a primit titlul de membru emerit al 
Academiei Române de Științe Medicale. În 1992 a primit funcția de profesor 
de chirurgie generală la Facultatea de medicină generală şi stomatologie a 
Universităţii UNEX — AZ (până în septembrie 1995). Din 1993 a mai 
îndeplinit şi funcţia de profesor de chirurgie generală al Facultăţii de 
medicină generală a Universităţii Ecologice Bucureşti (până în septembrie 
1995). | în. 

În 1996, profesor consultant la Catedra de chirurgie II SUB Facultatea 
de medicină. 

Profesorul doctor docent Dan Gavriliu a participat la numeroase 
congrese, conferinţe şi cursuri postuniversitare. Et 

— Tratate de chirurgie, colaborări în calitate de coautor. Publicaţii 
în reviste de specialitate. 


Autor: LR 

— Dan Gavriliu — Chirurgia esofagului — 1957, Editura Medicală, 
Bucureşti. Ai 

— Dan Gavriliu — Patologia esofagului — 1974, Editura Medicală, 
Bucureşti. | FA 

— Dan Gavriliu — Bolile esofagului — 1994 — Universitatea Ecologică — 
Bucureşti. 


— Dan Gavriliu — Aspects of esophageal Surgery. The current 
problems in surgery, U. S. A. Special Issue, octombrie 1975. 

— Depistare şi diagnostic precoce în cancer, sub redacţia: O. 
Costăchel, O. Popovici, M. Enăchescu, Editura Medicală — 1973. 
Coautor: 


— Urgenţe medico-chirurgicale  — ed. |, ed. a II-a, 1950, 1954, 
Bucureşti. 


— The craft of surgery, Editor Philip Cooper, ed. 1 — ed. a II-a, 
1964/1970, Ed Little Brown, Boston, U. S. A. 

— Surgery of the esophagus — Editor G. G. Jamieson, Ed. Livingstone 
Churchill, Edinburgh, London, Melbourne, New York, 1988. 

— Color Atlas of gastrointestinal Surgery, Edituri Cordiano, Ed Piccin 
novva libraria, Padova, Italia, 1989. 

— Nouveau traite de Technique Chirurgicale, Editor ]. Patel & L. 
Leger, Ed. Mason, Paris, 1968. 

— Chirurgie delle stenosi cicatriziale dell 'esofago, Editori G. Fegize, 
L. Gioffre, Ed. Piccin — Padova, Italia. 

— Trattato di tehnica chirurgica vol. 1, Editor C. Cordiano, Ed. Piccin, 
Padova, Italia, 1982. 


— Surgery of the Upper Gastrointestinal Tract, Editor G. G. Jamieson 
— New York 1994. 


— Cancers de l'oesophage et du Cardia — Editor P. Lozac' H, Ed. 
Elipses, Paris, Franţa — 1995 etc. 

Activitate operatorie: 

Peste 40 000 de intervenții chirurgicale, din care peste 4 500 pe esofag 
(cea mai mare statistică unitară din lume). 

Brevete de invenţii: 

— Brevet de invenție OSIM, Nr. 2676/9.03.1968 — Metodă şi 
instrumentar de înlocuire a esofagului la om. 

— Brevet de invenție OSIM, Nr. 53399/21.06.1968 — 7rusă 
chirurgicală pentru operaţia de înlocuire a esofagului la om, cu tub gastric. 

— Brevet de invenţie OSIM, Nr. 20843/15.09.1972 — Trusă de catetere 
pentru Sfinctero-papilotomie. 

— Brevet de invenție OSIM, Nr. 55503/10.05.1969 — Debitmetru 
pentru papilotomie. 

— Brevet de invenţie OSIM, Nr. 38618/13.12.1974 — Bisturiu cudat cu 
mâner lung. 

— Brevet de invenţie OSIM, Nr. 92349/16.04.1987 — Tratament 
chirurgical al ulcerului duodenal cu bont duodenal dificil. 

— Brevet de invenţie OSIM, Nr. 92348/16.04.1987 - Procedeu 
chirurgical pentru înlăturarea sindromului de ansă aferentă. 

Medalii şi distincții: 

— Medalia Serviciu credincios — Plutonier medic TR la Batalionul II — 
Reg. 96 Infanterie Caransebeş, luptele din Munţii Caucaz 1941/1942. 

— Medalia Crucea meritul sanitar — clasa I, brevet Nr. 46588/23. 06. 
1943. 

— Ordinul Meritul sanitar, clasa 1. | CĂ 

— Titlul Profesor universitar evidenţiat, Ord. Ministerului Educaţiei şi 
Învăţământului Nr. 3291/27. 06. 1980. 

— Ordinul Cavaliere al Merito della Republica Italiana pentru merite 
deosebite la perfecţionarea medicilor chirurgi în cadrul schimburilor 
ştiinţifice. 


Gheorghe P. Stăncioiu 


(1920) 


Frumoasa localitate Lereşti, cu farmecul ei 
natural, cu hărnicia locuitorilor şi cu bogatele vestigii 
ale trecutului, este apreciată ca o comună fruntaşă a 
județului Argeş. Această localitate se remarcă prin 
intelectualii distinşi ce s-au ridicat din legendara zonă 
a Muscelului şi au ajuns ca remarcabili intelectuali în 
poziţii sociale fruntaşe. | 

Pe lângă generalul erou Vasile Milea, medicul 
academician Nicolae Ursea şi mulţi alții, menționăm 
şi pe medicul general de divizie (r) Gheorghe 
Stăncioiu ca fiu al acestei localități. 

Acest medic primar stomatolog s-a născut în comuna Lereşti — Argeş 
la data de 7 decembrie 1920 dintr-o familie modestă, tatăl său fiind muncitor 
forestier. A urmat cursurile şcolii primare din Lereşti între anii 1927-1932 Şi 
pe cele secundare la Liceul militar teoretic Regele Ferdinand din Chişinău 
între anii 1932-1940, iar între anii 1940-1947 a frecventat cursurile Facultății 
de medicină umană din Bucureşti ca elev al Institutului Medico-Militar. În 
iunie 1947 şi-a susținut teza de doctorat în medicină. După absolvirea 
facultăţii, între anii 1950-1952 a făcut cursuri de specialitate în stomatologie 
şi de perfecţionare maxilo-facială. Apreciat în activitatea profesională, în anul 
1959 obţine examenul de atestare ca medic primar stomatolog. Până în anul 
1950 a îndeplinit funcţia de şef al serviciului sanitar la mai multe unități şi 

formaţiuni din MFA în localităţile: Bucureşti, Câmpulung, Călăraşi, 
Constanţa, Jegălia etc. 

Din anul 1952 şi până la trecerea în rezervă a activat şi în cadrul 
Spitalului Militar Central din Bucureşti îndeplinind funcțiile: medic secundar, 
chirurg, chirurg superior maxilo-facial, şef serviciu, medic primar și șeful 
secţiei chirurgie maxilo-facială. În calitate de medic de unitate a efectuat 
examene medicale ale militarilor, cadrelor şi familiilor lor. A organizat 
planuri detaliate de măsuri cu caracter sanitar şi antiepidemic în vederea 
operaţiilor de încorporare şi lăsare la vatră la mai multe contingente de 
recruți, a luat parte la manevre etc. Ca medic de unitate a executat vaccinări, 
deratizări, cercetarea surselor de apă şi a organizat şi urmărit executarea 
măsurilor sanitaro-epidemice pentru stingerea unor epidemii. 

Pentru buna funcţionare a serviciului sanitar a contribuit la dotarea 
acestuia, procurând documentaţie tehnică, la discutarea diverselor proiecte de 
norme interne şi standardizant, a făcut parte din diferite comisii de 
recepţionarea instrumentarului, a aparaturii şi materialelor din import şi a 
unităților producătoare din ţară. Între timp a făcut parte din Societatea 
Internaţională de Medicină şi Farmacie militară ca secretar al Comisiei de 
odontostomatologie şi chirurgie maxilo-facială, membru al Colegiului de 
stomatologie al MSPS, membru în Societatea de stomatologie şi secretarul 
secţiei de stomatologie — filiala oraş şi regiunea Bucureşti. Este membru în 
Colegiul de redacție al revistei Sromatologia şi al Revistei sanitare militare. 

În anul 1966 a făcut un stagiu de pregătire la Facultatea de medicină 
din Paris. 

Ca funcţii didactice a condus şcoli de brancardieri şi sanitari în 
unitățile militare unde a funcţionat ca medic de unitate. Parte dintre ostaşii 
absolvenţi ai acestor cursuri, după lăsarea la vatră, au fost angajați ca 
oficianţi sanitari sau felceri, iar unii au absolvit Facultatea de medicină 
devenind medici. Acţiunile de acest fel au fost evidenţiate în mod pozitiv de 
Direcţia Sanitară. Între timp a fost profesor la cursurile de surori de Cruce 
Roşie organizate în cadrul spitalului şi a ţinut lecţii la cursurile profesionale 
pentru personalul mediu sanitar din Spitalul Militar Central. Din 1956 a 
pregătit secundari clinici în serviciu pentru specialitatea de chirurgie maxilo- 
facială. 

În cadrul Facultăţii de stomatologie a pregătit din punct de vedere 
practic grupe de absolvenţi. Din 1956 până în 1964, ca asistent şi şef de 
lucrări a condus stagiul practic al studenţilor din anul V al Facultăţii de 
medicină generală şi de pediatrie, efectuând ore teoretice şi demonstrații 
practice, iar din anul 1965 a condus activitatea practică a unor grupe din anii 
IV şi V ai studenţilor de la Facultatea de stomatologie. În Spitalul Militar 

Central a contribuit la dotarea secţiei de chirurgie maxilo-facială procurând 
documentarea tehnică, întocmind fişe pentru achiziționarea aparaturii şi 
instrumentarului cu care a fost dotat serviciul. Acest cadru medical este 
membru al Societăţii de stomatologie pe ţară şi secretarul Secţiei de 
Stomatologie a filialei Bucureşti a USSM şi membru în Consiliul de 
stomatologie al Ministerului Sănătăţii. 

Între timp a fost ales în comitetul de conducere al Societății 
Internaţionale de Medicină şi Farmacie militară, în calitate de secretar al 
Comisiei de odontostomatologie şi chirurgie maxilo-facială şi membru al 
Federaţiei dentare internaționale ca reprezentant MFA al României. A 
participat la diferite congrese de medicină şi farmacie militară în ţară şi 
străinătate. Medicul militar Gheorghe Stăncioiu a desfăşurat şi o bogată 
activitate ştiinţifică elaborând lucrări de specialitate publicate sau numai 
comunicate, realizate personal sau în colaborare. Dintre acestea menţionăm: 
Consideraţiuni asupra sinuzitelor maxilare odontogene, teză de doctorat 
susținută în luna iunie, 1947; Rezultatul în transplanturile de dinţi, temă 
publicată în revista Stomatologia, Nr. 1/1954; Adamantinom şi chist folicular 
al mandibulei, în revista  Stomatologia, Nr. 4/1956; Consideraţii asupra 
terapeuticii chirurgicale în tumorile chistice supurate ale mandibulelor, în 
Revista Sanitară Militară, Nr. 1/1959; Traumatismele maxilo-faciale în 
mediul militar, în Revista Sanitară Militară, Nr. 4/1959; Unele aspecte ale 
viciilor de dezvoltare ale dinților, în revista Stomatologia, Nr. 2/1960; 
Stomatologia generală, în colaborare (curs pentru studenţi), Ed. IMF, 
Bucureşti/1960; Terapia intensivă în stomatologie, Revista Sanitară Militară, 
Nr. 4/1964; Bolile de dinţi şi prevenirea lor, articol apărut în revista 
Apărarea patriei şi multe alte studii şi comunicări publicate în reviste de 
specialitate şi alte reviste. Pe parcursul bogatei sale activități acest valoros 
medic stomatolog a primit ca recompensă mai multe medalii şi ordine dintre 
care menționăm: Ordinul Meritul militar, clasa a IIl-a/1959, Ordinul Meritul 
militar, clasa a Il-a/1964, Ordinul Meritul militar, clasa 1/1969, Ordinul 23 
August, clasa a V-a/1964, Ordinul Meritul sanitar, clasa a IIl-a/1971. 

Gheorghe Marinescu 
(1922 — 1993) 


Medicina românească se poate mândri oricând cu 
renumitul medic, fiu al Argeşului, Gheorghe 
Marinescu Dinizvor. 

Acest valoros medic s-a născut în comuna Izvoru 
din judeţul Argeş la data de 23 martie 1922, din 
părinţii loana şi Voicu Marinescu, țărani agricuitori. 
Urmează cursurile şcolii primare între anii 1929- 
1933 în comuna natală şi cursurile secundare la 
Liceul /. C. Brătianu din Piteşti. După absolvirea 
liceului urmează cursurile Facultăţii de medicină din 
Bucureşti între anii 1941-1947, pe care le-a absolvit 
cu menţiunea Magna cum laudae. În paralel urmează şi cursurile Facultăţii de 
drept absolvite cu mult succes. Este încadrat ca medic la Spitalul de boli 
infecțioase Victor Babeş din Bucureşti parcurgând ierarhia de specializare de 
la medic extern, ocupată prin concurs, până la gradul de medic primar, gradul 
I, medic şef de secţie clinică. Pe linie de învățământ superior se afirmă ca 
preparator, asistent şi şef de lucrări la Clinica de boli infecțioase, Spitalul 
Colentina (IMF, Bucureşti), profesor asociat la Clinica de boli infecțioase 
(1991), conducător de doctoranzi în specialitatea boli infecțioase (1991) şi la 
Institutul de virusologie 4. S. Nicolau. A ţinut o strânsă legătură cu institutele 
de învățământ medical din străinătate specializându-se şi perfecționându-se la 
unități sanitare de mare prestigiu ca: Spitalul Claude Bernard şi Institutul 
Pasteur din Paris; Freie Universitat West Berlin, Miinchen, Hamburg, 
Moscova, Budapesta etc. specializându-se în diferite domenii ca: poliomie- 
lită, limfocitoză infecțioasă, mononucleoză infecțioasă, rujeolă şi altele. 

Activitatea sa ştiinţifică se referă la studii şi cercetări de laborator, 
(histopatologie clinică şi experimentală în special), din domeniul unor 
afecțiuni de mare interes teoretic şi practic. Menţionăm între contribuţiile 
personale, în primul rând, pe acelea distinse cu diferite premii în România şi 
Franța privind: encefalitele intra şi post rujeolice, miocardita în rujeolă, 
poliomielita, limfocitoza infecțioasă şi mononucleoza infecțioasă, cercetări 
histopatologice experimentale efectuate şi în alte domenii ca: viroze respira- 
torii, viroze eruptive, cuteroviroze, boala ghearelor de pisică, oreionul, in- 
fecţiile cu herpesvirusuri şi cu chlamidii, hepatite virale, studii efectuate 
individual sau în colaborare. În curs de aproximativ douăzeci şi cinci de ani 
de activitate ştiinţifică medicul Gheorghe Marinescu a publicat peste trei sute 
de articole de specialitate şi patru studii monografice cu următoarele teme: 

Limfocitoza infecțioasă, mononucleoza infecțioasă, rubeola şi poliomielita. 
Contribuțiile ştiinţifice ale medicului Gheorghe Marinescu sunt remarcate de 
către presa din țară şi cea din străinătate prin citate, recenzii, menţiuni 
bibliografice etc., în tratate, monografii şi teze de doctorat apărute în diferite 
ţări cu tradiție ştiinţifică. 
€ A realizat tratate şi manuale didactice, unele în colaborare, dintre care 
menţionăm: Boli infecțioase, I.M.F. Bucureşti, 1954; Boli infecțioase, Editura 
Medicală, Bucureşti, 1961; Elemente de inframicrobiologie specială, Editura 
Medicală, Bucureşti, 1962. A realizat numeroase memorii şi comunicări 
ştiinţifice, dintre care numeroase lucrări ştiinţifice au fost publicate în țară şi 
străinătate şi în diferite limbi (franceză, germană, italiană, engleză, rusă, cehă 
etc.). Unele note, comunicări şi conferințe au fost publicate parțial, în 
rezumate, referate ori numai semnalate cu titlul, la diferite simpozioane, 
întâlniri medicale şi sesiuni ale unor societăţii ştiinţifice. Printre lucrările 
ştiinţifice publicate în limba franceză, pentru care i-a fost acordată decorația 
Ordinul pleiadei în grad de ofiţer, pentru francofonie, nouă memorii şi 
comunicări au fost prezentate prin academicienii Lacassagne, Binet, Girond 
ori direct în plenul Academiei naţionale de medicină. A realizat şi patru filme 
didactico-ştiințifice: neurocrinita epidemică (1979), amigdalita şi faringita 
(1984); diareile (1989); combaterea hepatitelor virale (1986) prin Institutul de 
igienă şi Centrul de educaţie sanitară ale Ministerului Sănătății, Bucureşti. 
Acest medic neobosit a avut în cursul vieții sale şi o bogată activitate 
culturală şi literar-artistică. Această activitate a desfăşurat-o pe mai multe căi: 

— Popularizarea ştiinţifică prin Universitatea cultural-ştiinţifică, 
Bucureşti, unde a ţinut aproximativ o sută douăzeci de conferinţe privind 
Infecţiile şi viața rațională. 

— Prin radio şi televiziune la emisiunile: De foare pentru toți, 
Medicina pentru toți, şi Almanahul familiei. 

— Prin filme de scurt metraj amintite mai sus. 

A scris şi literatură distingându-se prin volumul de versuri Pururea, 
Editura Junimea, laşi (1980). 

- Poezii şi articole de proză ce fac parte din două cicluri: 

a) Din izvor bând (versuri); 

b) Bumerangul de lumină — note de călătorie publicate în diverse 

reviste. 

— Arde Biserica (capitol dintr-un roman în manuscris), Răstignirea lui 
Hipocrate — Viaţa Românească, Nr. 10/1983. 

— Participări cu numeroase articole la diferite reuniuni omagiale ale 
Uniunii Scriitorilor şi ale Asociaţiei Scriitorilor din Bucureşti. 

Pentru merite deosebite a fost ales Preşedinte de onoare al Societăţii 
culturale A/. Davila şi al altor societăţii culturale. A primit premiul literar 
pentru poezie atribuit de Asociația Scriitorilor din Bucureşti (1981) şi al 
revistei Argeş, 1985. A compus şi muzică. 

A mai primit şi alte premii ce i-au încununat strădaniile din domeniul 
ştiinţific: 

— Diploma de inovator a Institutului de Medicină şi Farmacie din 
Bucureşti (1954) pentru o micrometodă de aglutinare la rece. 

— Premiul Victor Babeş al Academiei Române (1956) atribuit 
profesorului State Drăgănescu şi colaboratorilor săi (printre care şi Ghe. 
Marinescu) în problema encefalitelor. 

— Premiul Hadot al Academiei Franceze de Medicină (1963) pentru 
studiul asupra pneumoniei interstiţiale din poliomielită. 

— Premiul Jansen al Academiei Franceze de Medicină (1964) pentru 
studiul asupra miocarditei din rujeolă. 

A fost cooptat sau ales membru activ, asociat, corespondent sau de 
onoare a patru societăți academice și al altor nouă societăți medicale din 
lume, unde şi-a adus contribuţia ca om de ştiinţă. În 1970 a fost ales membru 
în consiliul de conducere al Societăţii internaţionale de patologie infecțioasă 
din Viena şi membru în Comitetul de redacţie la o revistă italiană de 
specialitate. 

Acest medic strălucit, talentat şi prolific, de o energie rară, modest şi 
plin de omenie s-a stins din viaţă relativ tânăr, la 4 aprilie 1993, lăsând în 
urma lui amintirea unei mari personalități a ştiinţei şi medicinii româneşti. 


Alexandru Duminică Moisescu 


(1922 — 1984) 


Numeroşi medici, pe lângă activitatea de la patul 
bolnavului, au depus multă strădanie în activitatea de 
pregătire a cadrelor medicale devenind străluciți 
profesori în domeniul de specialitate. Dintre aceştia 
menţionăm pe profesorul doctor Alexandru Dumi- 
nică Moisescu. 

Acest fiu al Argeșului s-a născut la 30 august 1922 
în satul Vâlsăneşti, comuna Muşăteşti, provenind 
dintr-o familie de intelectuali rurali, tatăl său 
îndeplinind funcţia de învăţător. A urmat cursurile 

şcolii elementare între anii 1929-1934 în satul Vâlsăneşti continuându-și 
studiile la Liceul de băieți Deceba/ din Deva între anii 1934-1942. După 
absolvirea liceului este imediat încadrat şi trimis la Şcoala militară de ofiţeri 
de rezervă de la Ploieşti şi după un stagiu de pregătire este trimis în zona de 
operaţii. Este grav rănit pe front şi clasat invalid de război. Pentru merite 
deosebite pe front a fost decorat cu Ordinul Coroana României cu spade şi 
panglică de virtute militară, conform ordinului de zi Nr. 4 din 16.VI.1944 al 
Diviziei 14 infanterie și înaintat la gradul de căpitan. 

Între anii 1945-1951 frecventează ca student Facultatea de medicină 
din Bucureşti. + 

Încă din anul VI de studii a fost încadrat preparator la Catedra de 
farmacologie (IMF), Bucureşti. În această perioadă a deprins tehnicile 
complexe ale medicinii experimentale, cât şi noţiunile fundamentale de 
predare a farmacologiei în învățământul universitar. 

În anul 1952 a fost promovat asistent universitar la Catedra de 
farmacologie a Institutului de medicină şi farmacie din București şi a condus 
procesul de învățământ teoretic şi practic de farmacologie la grupe de 
studenți. Pe parcursul anilor avansează rapid pe treptele ierarhice ale 
profesiunii de medic. Astfel, în 1954 devine medic consultant la Spitalul de 
boli infecțioase Colentina, Bucureşti, în 1959 medic specialist de boli 
infecțioase — Spitalul Colentina, în 1962 medic primar de boli infecțioase. În 
1965 obţine doctoratul în medicină și în anul 1976 avansează la funcţia de 
medic primar gradul I boli infecțioase şi medic şef de secție tot la Spitalul 
Colentina. 


Activitate didactică 

Medicul Alexandru Duminică Moisescu, aşa după cum am arătat mai 
sus, a desfăşurat o bogată activitate didactică. 

Îmbinând funcția de asistent universitar cu activitatea de medic de 
spital a avut ocazia să coreleze, cu rezultate deosebite, farmacologia clinică 
cu actul medical, fapt concretizat şi în elaborarea de lucrări ştiinţifice. În anul 
1966 a trecut la învățământul postuniversitar, unde preocuparea principală a 
fost cea de reactualizare a noţiunilor de specialitate la medicii veniţi pentru 
perfecţionare din întreaga țară. Pe lângă activitatea de la patul bolnavului a 
predat cursuri anuale care cuprindeau cunoştinţe de boli infecțioase 
permanent actualizate. Din anul 1973 a fost conferenţiar şi din 1982 profesor 
universitar de boli infecțioase la Spitalul Colentina desfăşurând o activitate 
didactică pe o perioadă de 34 de ani. 

Profesorul doctor Alexandru Duminică Moisescu a desfăşurat şi 
activitate ştiinţifică în următoarele direcţii principale: 

a Cercetări de medicină experimentală: farmacologie clinică şi terapie 
experimentală. 
— Cercetări şi studii clinice asupra bolilor infecțioase. 
N Manuale didactice: valabile pentru întreg corpul medical (superior şi 
mediu). 
— Studii clinice şi de laborator ale medicamentului românesc şi străin. 
Pai A controlat ştiinţific şi a actualizat numeroase volume de 
specialitate. 
— A lucrat în colegiul de redacție al revistelor Viaţa medicală şi 
Spitalul. 
-A fost membru fondator al Societăţii de terapie şi farmacolog:s — 
Bucureşti. 
— A fost secretar al Societăţii de fiziologie normală şi patologie — 
Bucureşti. 
Pisa In 1971 a fost ales titular al Comisiei pentru urgenţele medico- 
chirurgicale de pe lângă Direcţia Sanitară a municipiului Bucureşti. 
— A conferențţiat la televiziunea română pentru corpul medical. 
sa A participat la diferite mese rotunde cu abordarea unor probleme de 
specialitate. 
— A conferenţiat la Universitatea populară şi la Radiodifuziunea 
română. 
— A acordat diferite interviuri presei. 
ga. A participat la simpozioanele medicale organizate în ţară şi 
străinătate. 
—- A fost secretar pe ţară al Societăţii de patologie infecțioasă şi 
membru al Comisiei de seruri şi vaccinuri de pe lângă Ministerul Sănătăţii. 


Activităţi administrative 
| „Acest medic de origine argeşeană, cu un travaliu excepțional pe altarul 
medicinii şi al activităţii didactice de specialitate, a îndeplinit şi munca de 
director medical al Spitalului clinic de boli infecțioase Colentina, Bucureşti 
timp de paisprezece ani, între 1970 şi 1984, stingându-se din viaţă în această 
funcţie la 26 ianuarie 1984. 
In timpul vieţii, pentru merite deosebite, a fost răsplătit cu distincţiile: 
— Ordinul Meritul sanitar clasa a III-a în anul 1971. 
— Medalia Meritul ştiinţific — 1972. 

Constantin Bălăceanu-Stolnici 
(1923) 


Acest renumit medic şi om de aleasă cultură 
s-a născut la București la 6 iulie 1923. Şi-a petrecut 
o parte din copilărie la moşia părinților săi din 
Stolnici-Argeş şi a făcut cursurile liceale în parti- 
cular la Liceul 7. C. Brătianu din Piteşti. Este 
ultimul scoborâtor al unei vechi familii aristocratice 
româneşti încă existentă, ale cărei începuturi se 
situează în secolul al XIII-lea. După terminarea 
studiilor liceale Constantin Bălăceanu-Stolnici a 
absolvit Facultatea de Medicină din Bucureşti în 
anul 1947 şi şi-a susţinut teza de doctorat în 1949. 
Ca medic a parcurs toată filiera medicală până la medic primar, şef de clinică 
inițial specializându-se în neuropsihiatrie şi ulterior în geriatrie. A fost 
director general al Institutului naţional de geriatrie Ana Aslan. 

În învățământ a fost preparator, prorector şi asistent la catedrele de 
anatomie umană şi apoi neurologie, fiind exclus de conducerea comunistă din 
motive politice. A fost profesor asociat la Facultatea de Filozofie din 
Bucureşti şi a predat cursuri la Universitățile din: New Castle, U. Tyne — 
Oxford, Barcelona, Madrid, Salamanca, Santander Porto Alegre (Brazilia), la 
Colegiul medicilor din Paris, la Neapole, Tel Aviv, Cairo, Antalya etc. 

În prezent este profesor la Universitatea Ecologică din Bucureşti, la 
Universitatea George Barițiu din Braşov şi la Academia Religiilor din 
București. Este rector al Universităţii George Barițiu şi prorector al Univer- 
sităţii Ecologice. 

Constantin Bălăceanu-Stolnici a avut o intensă activitate ştiinţifică 
publicând douăsprezece monografii şi peste trei sute de articole ştiinţifice în 
România şi în străinătate. Domeniile de cercetare au fost: anatomie descrip- 
tivă, neurologie clinică şi anatomopatologică, psihiatrie, neurofiziologie şi 
neuropsihologie, urmărindu-se cu preponderență: cibernetica sistemului 
nervos (neuro şi psiho-cibernetica), domeniu în care a fost un precursor, 
geriatria teoretică şi practică. 

Pentru activitatea sa ştiinţifică este membru în cincisprezece societăți 
ştiinţifice româneşti şi străine, membru al Academiei de Ştiinţe medicale din 
România şi membru al Academiei Române. 

Acest distins cercetător şi profesor a avut și o bogată activitate de 
scrieri cu caracter umanist în diferite domenii: Istoria medicinii, Istoria 

română și contemporană, Heraldica şi Genealogia, Istoria religiilor, Istoria 
culturii, Istoria sistemelor esoterice etc. 

Bogata sa activitate s-a concretizat prin numeroase volume, cursuri, 
articole. 

Pentru aspectul literar al acestor lucrări a fost ales membru al Uniunii 
scriitorilor din România, membru al Medicilor scriitori şi Preşedinte al 
Societăţii scriitorilor de ştiinţă. 

Renumita sa activitate socială este materializată şi prin funcţiile de 
Preşedinte al fundației Excelsior pentru promovarea copiilor supradotaţi, 
Preşedinte al Jockey Clubului român şi efor al fundaţiei Biserica Domnița 
Bălaşa. Este membru în Consiliul Naţional al Bisericii Ortodoxe Române Şi 
Preşedintele senatului Partidului Naţional Liberal şi al Asociaţiei pentru 
libertate şi dezvoltare. 

Este decorat cu Crucea Patriarhală a Bisericii Ortodoxe Române ŞI cu 
Ordinul de merit i» grad de ofițer, decernat de Ordinul suveran de Malta. 

Constantin Hălăceanu-Stolnici, mare personalitate a ştiinţei şi culturii 
româneşti, face cinste învățământului românesc şi judeţului Argeş de care 
este strâns legat chiar prin numele pe care-l poartă. Menţionăm faptul că este 
privit cu multă simpatie de cadrele didactice din județul nostru şi de toți cei 
care l-au cunoscut direct sau prin scrierile şi faptele sale. 

Ne bucură faptul că sumarul său portret stă cu cinste în cartea noastră 
alături de valoroşi truditori ai învățământului argeşean. 


Benedict Gheorghescu 
(1924 — 1987) 


Conferenţiarul doctor docent Benedict Gheor- 
ghescu s-a născut la 14 ianuarie 1924 în comuna 
Dobreşti — Muscel ca fiu al Floricăi şi al lui Vasile 
Gheorghescu, agent sanitar. 

După terminarea şcolii primare în comuna 
natală, urmează cursurile Liceului 7 C. Brătianu din 
Piteşti bucurându-se de aportul unor profesori 
valoroşi: Ion Oncică, Haralambie Ciocan, Teodor 
Neicu, D. Nanu, lon Garifoni şi alţii. A terminat 
cursurile liceale ca şef de promoţie. Se înscrie la 
Facultatea de Medicină pe care a absolvit-o în anul 
1948, după care profesorul Tiberiu Spârchez îl opreşte pe lângă sine la 
Clinica spital Griviţa. Aici susţine examene pentru a deveni: preparator, 

asistent şi şef de lucrări. În anul 1962 obţine titlul de doctor în ştiinţe şi în 
1973 doctor docent, iar în anul 1975 este numit prin concurs conferenţiar. 
Încă din 1957 începe a desfăşura cercetări pentru introducerea unor tehnici de 
vârf în ştiinţa medicală şi anume Cercetările cu radioizotopi. În acest scop 
înființează în 1957 primul laborator de izotopi din România, laborator pe 
care-l conduce aproape 20 de ani, mai întâi la Spitalul Griviţa şi apoi la 
Spitalul Fundeni. În 1964 participă la Congresul Internaţional de medicină ce 
s-a ţinut la Atena, împreună cu profesorul său Tiberiu Spârchez, şi aici 
prezintă rezultatele cercetărilor sale cu radioizotopi concretizate în primele 
scintigrame în culori. Concomitent cu România au prezentat atunci cercetări 
asemănătoare medici din America şi Japonia. Acest succes i-a adus 
doctorului Benedict Gheorghescu prima recunoaştere internațională: numirea 
sa ca membru at Academiei Americane de medicină nucleară şi două burse 
de specializare la universităţi cu clinici dotate cu laboratoare de specialitate. 
Astfel, în 1965 lucrează nouă luni la Universitatea din Roma şi în 1969 la 
celebra Universitate Karolinka din Stockholm — Suedia, cu burse acordate de 
AIEA (Agenţia Internaţională pentru Energia Atomică) — organism ONU. 
Aceste specializări i-au asigurat o dezvoltare profesională deosebită. Dorinţa 
de adâncire a cercetărilor medicale a extins-o şi în alte tehnici de investigație: 
endoscopie, biochimie etc., cercetări materializate în numeroase lucrări de 
specialitate. Integrând aceste tehnici noi cu asistență medicală şi învățământ a 
modernizat diagnosticul şi a lărgit orizontul de pregătire al studenților şi 
medicilor cursanți. Prin precizarea unor diagnostice dificile şi prin rezultatele 
obţinute şi-a câştigat un meritat prestigiu în medicina românească și în unele 
organisme internaționale care l-au cooptat ca membru activ. Dintre acestea 
menţionăm: Societatea europeană de gastroenterologie, Societatea americană 
de medicină nucleară, Academia de ştiinţe din New York, Societatea 
americană de proctologie, Societatea franceză de hematologie, Societatea 
europeană de terapie şi altele. Aceste recunoașteri au dus la mărirea aportului 
său de cercetător, dându-i posibilitatea totodată să contribuie la înzestrarea 
clinică cu aparatură de înaltă tehnicitate. 

Activitatea ştiinţifică a medicului şi profesorului Benedict Gheor- 
ghescu s-a sintetizat în câteva monografii de prestigiu dintre care menţionăm: 

— Diagnosticul cu radioizotopi (1964) (tradusă în limba rusă) — 
Scintigrafia clinică (1968) 

— Intestinul subțire — 1975 

— Sindromul de malabsorbţie (1982), carte distinsă cu premiul Gh. 
Marinescu al Academiei Române (1983) 

— Gastroenterologia clinică (1983) 

— Tratatul de gastroenterologie — 1985 (Coordonator alături de 
academicianul profesor dr. Radu Păun) 

A publicat în colecția Medicina pentru toți: 

— Bolile de ficat şi căi biliare (1963) 

— Profilaxia şi tratamentul ulcerului gastric şi duodenal (1986) 

Opera sa ştiinţifică mai cuprinde şi 260 de lucrări ce au fost publicate 
în reviste străine şi româneşti. Comunicările sale se găsesc şi în volumele 
unor Congrese de specialitate naţionale şi internaționale. 

Pentru merite deosebite medicul Benedict Gheorghescu a fost ales mai 
întâi în Comitetul de conducere al Societăţii de gastroenterologie din 
România, iar din 1973 a fost ales ca secretar general al acesteia fiind invitat la 
numeroase manifestări ştiinţifice în străinătate. 

A participat alături de profesorul său Tiberiu Spârchez la înfiinţarea 
Centrului de gastroenterologie din Spitalul Fundeni, pe care l-a condus după 
moartea acestuia. 

A fost în acelaşi timp şeful Clinicii de gastroenterologie din Spitalul 
Fundeni. 

Între timp a făcut parte dintre experții în medicină nucleară de pe 
lângă AIEA (Agenţia Internațională pentru Energie Atomică), organism 
ONU, îndeplinind misiuni de specializare a unor medici în cercetarea Şi 
aplicarea unor tehnici cu izotopi în medicină. Biografia sa a fost inclusă în 
marile enciclopedii de specialitate. În ţară a primit premiul Academiei 
Române şi a fost socotit de către specialiști ca un semnificativ punct de 
referință prin toate deschiderile pe care le-a făcut în medicină. S-a stins din 
viaţă în 1987 lăsând în urma lui amintirea unui renumit cercetător şi a unui 
om de valoare internațională, ridicând ştiinţa medicinii româneşti pe trepte 
superioare. 

Profesorul dr. docent lon Gherman a arătat cu prilejul creării Fundaţiei 
Tiberiu Spârchez din Zărneşti — Braşov: ,„...nu uit niciodată să reamintesc pe 
prof. Tiberiu Spârchez, pe prof. Veniamin Runcan şi pe conferenţiar dr. 
docent Benedict Gheorghescu, cunoscuţi pionieri ai gastroenterologiei 
româneşti, sub conducerea şi cu sprijinul cărora am avut fericitul prilej să 
mă instruiesc şi să mă formez. 


50 


Jean Moncea 
(1925) 


România, care până la cel de al doilea război 
mondial era socotită pe plan internaţional eminamente 
agricolă, în cea de a doua jumătate a secolului al 
XX-lea a realizat o puternică revoluţie industrială. 

Noua industrie românească a impus o schim- 
bare radicală a învățământului românesc, care din 
învățământ teoretic s-a transformat într-un învățământ 
cu pondere practică. 

Aşa se explică faptul că multe şcoli cu profil 
teoretic s-au transformat în şcoli profesionale şi indus- 
triale. Aceleaşi transformări s-au produs şi în învăţă- 
mântul superior, care a promovat un important număr de ingineri din diferite 
ramuri de activitate. ' 

- Dintre aceştia menţionăm aici pe profesorul universitar Jean Moncea, 
care s-a născut la 11 februarie 1925 în comuna Zărneşti, județul Argeş, și care 
printr-o muncă stăruitoare a ajuns cadru universitar la Institutul Politehnic din 
Bucureşti. 

Acest fiu al Argeşului, care provine dintr-o familie de ţărani modeşti, 
a absolvit Liceul industrial, secţia mecanică, din Pitești în anul 1947. 
Printr-un efort demn de admirat, învingând numeroase greutăţi materiale 
specifice timpului, reuşeşte să absolve Facultatea de Mecanică din cadrul 
Institutului Politehnic Bucureşti în anul 1951. 

După absolvire se dedică activităţii didactice şi pedagogice în cadrul 
Politehnicii, pe care o practică timp de patruzeci de ani. Ca profesor 
universitar este şef de catedră la disciplinele: Geometrie descriptivă şi Desen. 
Pentru merite deosebite este promovat ca membru al Senatului din Institutul 
Politehnic Bucureşti din 1955, prorector al Institutului între anii 1973-1981. 

Printre altele, a fost membru în Comitetul de organizare a competiţiei 
sportive internaţionale Universiada '81 — Bucureşti. 

Pe parcursul bogatei sale activități a contribuit la organizarea 
Institutului de mine din Pietroşani şi Institutului de subingineri din Piteşti. În 
activitatea sa didactică a promovat şi îndrumat numeroase cadre didactice în 
activitatea profesională. 

În plan politic a fost ambasador al României în Spania în perioada 
1988-1990. Pe lângă munca la catedră, acest distins inginer şi profesor a 
elaborat numeroase lucrări de specialitate: 

— Desfăşurarea suprafeţelor — Aplicarea unei corecţii pentru 
desfăşurarea mai exactă a suprafeţei torului. 

— Elaborarea STAS 406/1963. Rotunjiri, raze normale. 

— Utilizarea metodei mobilului pentru determinarea liniei de inter- 
secţie dintre suprafeţele curbe. 

— Manual de desen industrial pentru studenţii facultăților din! 
domeniul construcţiilor de maşini şi utilaje (1964). 

— Desen industrial (1965). 

— Desfășurarea suprafeţelor (1966). 

— Geometrie descriptivă şi desen tehnic industrial (1970). 

— Lecţii de geometrie descriptivă (1974). 

— Desfăşurarea suprafeţelor (1975). 

— Probleme de geometrie descriptivă. 

— Geometrie descriptivă şi desen tehnic (partea întâi — 1982) 

— Numeroase comunicări ştiinţifice la conferinţe şi simpozioane în 
domeniul geometriei descriptive şi desenului tehnic. 


lon Anca 
(1926) 


Mulţi tineri argeşeni au îndrăgit medicina 
devenind pe parcurs medici şi cercetători valoroşi 
făcând cinste medicinii româneşti. 

Printre aceştia se numără şi apreciatul medic lon 
Anca, născut la 8 noiembrie 1926 în comuna 
Zărneşti — Argeş ca fiu al Mariei Anca şi al preotului 
Petre Anca. 

Face şcoala primară la Zărneşti şi studiile liceale 
la Liceul 7. C. Brătianu din Piteşti între anii 1937- 
1945. După absolvirea liceului urmează cursurile 
Facultăţii de Medicină din Bucureşti, între anii 
1945-1951, terminate cu diplomă de merit. După absolvirea cursurilor 
universitare este încadrat ca medic la Dispensarul cu staționar din comuna 
Vlădeşti — Argeş, unde lucrează până în anul 1954. Între anii 1954-1957 face 
secundariatul clinic în cadrul Institutului medico-farmaceutic din Cluj la 
Spitalul de copii din Sibiu. În anul 1957 dă concurs de intrare în Bucureşti şi 
reuşeşte fiind încadrat la Institutul de pediatrie A/fred Rusescu, unde lucrează 
şi în prezent, ca medic specialist, pe urmă ca medic primar şi din 1968 ca şef 

de secţie de reanimare şi terapie intensivă a spitalului. A ţinut cursuri de 
terapie intensivă studenților, secundarilor şi medicilor specialişti şi primari 
veniți din toată țara la perfecționarea în terapie intensivă la copil. Obține 
doctoratul în medicină în anul 1967. Pe parcurs abordează o tematică inedită 
de genetică şi enzimologie eritrocitară intitulată: /ctero-anemii enzimopatice 
la copil: Anemia prin deficit în glucoză-6-fosfat-denidrogenază eritrocitar 
sub conducerea marelui medic român pediatru profesor doctor docent Alfred 
Rusescu. 

Doctorul lon Anca a publicat şi susţinut peste trei sute de lucrări 
ştiinţifice, a colaborat la opt cărți de medicină de mare actualitate şi a redactat 
în colaborare cartea de mare importanță Urgenţa în pediatrie, apărută în două 
ediţii şi se află în curs de elaborare a treia ediţie. 

Are marele merit că încă din anul 1969 a conceput metode inedite de 
tratament în pediatrie care au revoluționat această ştiinţă. 

Datorită lucrărilor şi cărţilor publicate, precum şi multor lucrări de 
cercetare, a fost răsplătit cu titlul de Membru al Academiei de Științe 
Medicale. 


Vasile Predescu 
(1926) 


Profesorul doctor docent Vasile Predescu, 
originar din Argeș, s-a născut la 1 ianuarie 1926 în 
comuna Hârtieşti, ca fiu al Elenei şi al lui lon 
Predescu. 

La timpul potrivit a urmat cursurile școlii 
primare în comuna natală şi pe cele secundare la 
Liceul teoretic Dinicu Golescu din Câmpulung 
Muscel, pe care le-a absolvit în anul 1947. 

După terminarea cursurilor liceale s-a înscris 
la Facultatea de Medicină din Timişoara. 

În anul 1949 a fost trimis de Statul român ca 
bursier la Institutul de Medicină din Leningrad cu absolvire în anul 1954. 

Intre anii 1956-1960 a făcut aspirantura la Institutul de Medicină 
Pirogov din Moscova. 

In anul 1960 a susținut teza de doctorat cu tema: Particularităţi 
evolutive ale psihozelor afective şi halucinator-delirante la bătrâni. 

In acelaşi an Diploma de candidat în ştiinţe a tost echivalată de 
Comisia superioară de diplome din ţara noastră cu Nr. 2459 din 5. XI. 1960. 

În timpul frecventării cursurilor de aspirantură a avut funcții de 
- referent tehnic şi inspector principal în Ministerul Sănătăţii. De la 1 februarie 
1960 până la 1 februarie 1961 a îndeplinit funcția de şef de lucrări la catedra 
de psihiatrie la Institutul medico-farmaceutic din Bucureşti; de la 1 octombrie 
1961 şi până la | octombrie 1968 a lucrat în calitate de conferențiar la 
Catedra de psihiatrie la IMF, Bucureşti, iar din 1968 şi până în prezent 
îndeplineşte funcţia de profesor titular la Catedra de psihiatrie la aceeaşi 
instituție bucureşteană. 

În decursul timpului a mai îndeplinit şi alte funcţii: 

—.Prorector la IMF Bucureşti — 1965 — 1976; 

— Şef secţie psihiatrie a Spitalului Gh. Marinescu din 1967, până în 
prezent; 

— Şeful laboratorului de psihiatrie în cadrul Institutului de Neurologie 
şi Psihiatrie Bucureşti din 1971 şi în prezent; 

— Medic specialist psihiatru din 1961; 

— Medic primar din 1964 şi medic primar gr. 1 specialitatea psihiatrie 
din anul 1976; 

— În 1969 a fost numit membru al Academiei de Ştiinţe Medicale; 

— Între anii 1959 — 1960 a fost secretar al Comisiei de Psihiatrie a 
USSM; 

— În anul 1961 a fost numit redactor responsabil adjunct pentru 
probleme de psihiatrie al revistei Neurologie, Psihiatrie, Neurochirurgie şi 
ulterior redactor responsabil adjunct la Revue Roumaine de Neurologie et 
Psichiatrie; 

— Din anul 1973 până în anul 1990 a fost preşedinte al Colegiului 
Central al medicilor şi farmaciştilor din România şi membru al Comisiei de 
demografie a MAN; 

— Din 1968 până în 1989 a fost ie aie Comisiei de psihiatrie din 
cadrul Ministerului Sănătăţii; 

— Din 1966 este membru al Societății Mondiale de Psihiatrie; 

— Din iulie 1969 este membru al The New York Academy of Science; 

— A fost conducător ştiinţific a numeroase lucrări de diplomă şi teze 
de doctorat şi colocvii; 

— În 1961 a participat la un schimb de experienţă şi seminare OMS la 
Lyon — Franţa; 

— În 1964 a beneficiat de o bursă OMS timp de trei luni în Franța; 

— După doi ani, în 1966, a participat la cel de-al IV-lea Congres 
Mondial de Psihiatrie la Madrid; 

— 1968 — Participare la simpozionul privind Planificarea serviciilor de 
sănătate mintală, organizat de biroul european OMS la Madrid; 

— 1970 — Participare la Seminar OMS referitor la Formarea cadrelor 
de psihiatrie la Izmir; 

— 1971 — Participare la al V-lea Congres Mondial de Psihiatrie; 

— 1974 — Simpozion OMS Prevenirea tulburărilor psihice la persoa- 
nele în vârstă, R. F. G.,; 

— 1978 — Reprezentant al țării la Colocviul Internaţional pe tema: 
Drepturile omului la sănătate, sub egida Universităţii Naţiunilor Unite; 

— 1978 — Delegat la al VIII-lea Congres Mondial de Psihiatrie socială 
- Lisabona, Portugalia; 

— 1979 — Reuniunea de experți OMS — Bielefeld — Germania; 

— 1990 — Participare la Congresul Mondial de Psihiatrie de la 
Washington, S.U.A. 


Activitate ştiinţifică 

Profesor dr. docent Vasile Predescu s-a afirmat printr-o bogată 
activitate ştiinţifică fiind autor a 372 lucrări şi comunicate având peste 150 de 
lucrări publicate în diferite perioade; autor de monografii şi tratate dintre care 
menţionăm: 

- Terapia psihotropă, Editura Medicală — 1968; 

— Psihiatrie — Manuval, Editura Medicală — 1976; 

— Urgenţe în psihiatrie, Editura Medicală — 1983; 

— Sănătatea mentală în lumea contemporană, Editura Medicală — 
1986; 

— Psihiatrie, Editura Medicală — 1989, vol. 1 (în curs de apariție 
volumele II şi III); 

— Oligofreniile cu microcefalie, de prof. dr. V. Predescu, dr. 
Christodorescu — Publicată în N. P. N. C. Nr. 3/1975, p. 229 — 236 şi altele. 

Marin Z. Mocanu 
(1926) 


În cazul său, se potriveşte perfect dorința sa de 
copil de a se face învățător cu ceea ce destinul a vrut 
— să fie cadru didactic universitar (asistent, lector şi 
conferenţiar), chiar ctitor al învățământului superior 
argeşean, în calitate de prorector şi rector al 
Institutului pedagogic de trei ani Piteşti vreme de un 
deceniu, în perioadele 1962-1967 şi 1970-1974, cu o 
întrerupere de doi ani, când a funcţionat la 
lectoratele de limba română din universităţile din 
Torino şi Milano. 

S-a născut la 6 august 1926, din părinţi țărani, în 
comuna Mozăceni-Deal, județul Argeş, unde a urmat şcoala primară (1934- 
1938), după care între anii 1938-1946 a fost elev al actualului colegiu 1. C. 
Brătianu având profesori de mare capacitate intelectuală, liderul acestora şi 
modelul de neegalat fiind, pentru elevul de atunci şi dascălul de mai târziu, 
profesorul de limba română George Aman, un adevărat monument de 
competenţă profesională, de erudiție şi de înaltă moralitate. 

La îndemnul acestuia, s-a înscris şi a urmat cursurile Facultăţii de 
filologie din Universitatea Bucureşti (1946-1950), absolvind-o cu diplomă de 
merit. Profesorii săi din această etapă importantă de formaţie au fost neuitații 
G. Călinescu, T. Vianu. G. Brătianu, dar mai ales lingviştii de atunci: T. 
Papahagi, |. lordan, Al. Graur, Al. Rosetti, Em. Petrovici, J. Byck, B. Cazacu, 
[. Coteanu, D. Macrea ș.a., veniţi în Bucureşti din toate universităţile din ţară 
pentru demararea şi realizarea vechilor deziderate ale Academiei Române: 
ortografie, gramatică şi elaborarea dicționarului-tezaur al limbii române. În 
aceste circumstanţe, mai întâi ca student în ultimii ani şi apoi €a asistent, este 
cooptat în colectivele lărgite constituite pe lângă Institutul de Lingvistică 
Bucureşti pentru adunarea de fişe lexicale de dicționar şi pentru redactarea 
unor capitole din viitoarea Gramatică a limbii române (1954), ceea ce 
contribuie determinant la orientarea sa spre studiul limbii române. 

Numit asistent la Catedra de limba română (1950) condusă de acad. 
Al. Rosetti, funcționează în această calitate până la finele lunii iulie 1952, 
când peste 20 de cadre didactice din facultate, în frunte cu Al. Rosetti, Al. 
Graur şi I. Coteanu, cad victimă abuzurilor comuniste, fiind înlăturate din 
învățământ, deoarece nu au aplicat tezele marxiste (staliniste) în domeniul 
lingvisticii. El însuși devine şomer 3 luni şi abia în septembrie 1952 este 
încadrat cu greu la Școala generală Costeşti din judeţul Argeş, unde rămâne 

trei ani împreună cu soția sa, educatoarea Lizica Şerban (Mocanu), cu care 
are un singur copil, actualul doctor primar de la Centrul de diagnostic Piteşti, 
medicul şef coordonator Silvia Nicoleta Jinga. 

În octombrie 1955 reuşeşte să se transfere în Piteşti ca profesor de 
limba română și director al Liceului seral de pe lângă Liceul Nicolae 
Bălcescu din Piteşti (1955-1959). Lucrează ca inspector şcolar la Secţia de 
învățământ a oraşului Piteşti şi periodic ca profesor metodist în cadrul 
Cabinetului pedagogic de pe lângă Secţia de învățământ a regiunii Argeș, îşi 
trece examenele pentru obținerea tuturor gradelor didactice şi se afirmă ca un 
bun specialist în domeniu, în ciuda unor obstrucţii de ordin politic care nu 
l-au ocolit deloc în toţi aceşti ani şi în cei ce urmează. 

Adevărata sa lansare profesională şi socială are loc în 1962, anul 
înființării în Piteşti a Institutului pedagogic de 3 ani, menit să acopere 
necesităţile de cadre didactice pentru şcoala generală (gimnaziu) la 
specialităţile română, matematică, biologie, fizică-chimie, educaţie fizică şi 
sport, cunoştinţe tehnico-productive şi ulterior şi limbi străine (franceză şi 
engleză). Este numit prorector și conduce singur, fără decani, timp de 5 ani, 
cele trei facultăţi înființate având merite importante în crearea bazei didactice 
materiale necesare (spaţii de învăţământ și laboratoare, bibliotecă, terenuri de 
sport şi sală de gimnastică, cămin şi cantină), în recrutarea, ca urmare a 
condiţiilor de relativă liberalizare socială şi politică, unor specialiști de marcă 
în principal pe baza competenţei ştiinţifice, şi în organizarea şi eficientizarea 
procesului de învățământ. Datorită calității corpului didactic, nivelul de 
pregătire a studenţilor piteşteni a fost adesea remarcat la examenele de 
continuare a studiilor universitare şi de obţinere a gradelor didactice, ca şi în 
activitatea propriu-zisă de profesori. 

După întoarcerea sa de la lectoratul de limba română din Italia (1967- 
1969), este ales rector al aceleiaşi unităţi (1970-1974), în 1974 având loc 
unificarea în Institutul de învățământ superior Piteşti, dezvoltat după 1990 în 
actuala Universitate din Piteşti. Este de menţionat că vreme de mai bine de 15 
ani a fost şeful Catedrei de limba şi literatura română și limbi străine, 
aducându-și astfel contribuţia la buna organizare şi desfăşurare a învăţă- 
mântului superior filologic din Piteşti. În 1986, la împlinirea vârstei de 60 de 
ani, s-a pensionat, dar după 6 ani, în 1992, în urma dezvoltării a noi secții şi 
specializări de filologie şi teologie, a fost rechemat la catedră fiind titularul 
unor cursuri predate anterior pensionării: Limba română contemporană (anul 
1), Istoria limbii române (anul II), Gramatică comparată a limbilor romanice 
(anii III şi IV). 

Ca lector şi conferenţiar, a ţinut cursuri şi a condus unele seminarii la 
aceste discipline şi la altele de profil lingvistic fiind mereu preocupat de 

elaborarea pentru uzul studenţilor a -unor cursuri şi materiale didactice 
auxiliare, printre care: Fonetica limbii române (1969), Lexicologie. Vocabu- 
larul limbii române contemporane (1970), Exerciţii pentru învățarea limbii 
italiene (1978), Probleme de morfologie a limbii române (1993), Probleme de 
fonetică, lexicologie şi formarea cuvintelor (1994) şi, în colaborare cu conf. 
univ. dr. Gh. Bănică, Formarea cuvintelor în limba română (1999) şi Intro- 
ducere în studiul limbii române, note de curs și materiale auxiliare (2000), 
după care în anii 2000-2002 vor fi tipărite cursurile de Fonetică, Lexicologie, 
Istoria limbii române și Gramatica comparată a limbilor romanice, creându-se 
astfel instrumentele de lucru necesare pregătirii studenţilor filologi. 

Pe plan ştiinţific, preocupările sale s-au îndreptat cu predilecție spre 
probleme de ortografie, toponimie, vocabular regional (culegere de material 
şi responsabil al acestei rubrici a revistei Cum vorbim din anii 1950-1952, 
dialectologie (participant la două mari anchete dialectale în Țara Hațegului şi 
în Bucovina şi Maramureş, conduse de acad. B. Cazacu) şi elaborarea de 
lucrări academice normative, (Gramatica limbii române, 1954, şi Dicţionarul 
limbii române contemporane, 1956 - 1957). Contribuțiile cele mai importante 
le are în studiul vocabularului neologic al limbii române, lucrarea de bază 
fiind Influenţa italiană asupra limbii române (1977), teză de doctorat cu care 
a obţinut în acel an titlul de doctor în ştiinţe filologice. Rezultatele acestor 
cercetări au fost valorificate într-o suită de 5 articole publicate în Srudii şi 
cercetări lingvistice, revistă de specialitate a Academiei Române (1978 şi 
1979), consemnate şi recenzate în revista americană Language and 
Languange Behavior Abstracts din San Diego (U.S.A.). În acelaşi timp, conf. 
dr. Marin Mocanu a fost cooptat în ianuarie 1979 în colectivul de elaborare a 
Tratatului de istorie al limbii române, volumele IV, Limba română între anii 
1640 şi 1780, V, Limba română între 1780 şi 1880 şi VI, Limba română 
după 1880 până astăzi, redactând capitolele privind cuvintele de origine 
italiană intrate în vocabularul limbii române. 

Constantin Stătescu 
(1927 — 1990) 


Judeţul Argeş a dat DA şi câţiva mari juriști, 
dintre care menţionăm pe Istrate Micescu şi pe fratele 
său, Dumitru Micescu, fraţii Purcăreni şi Constantin 
Stătescu, care a trăit între anii 1927-1990. 

Fostul profesor doctor docent Constantin 
Stătescu s-a născut la 27 septembrie 1927 în vechiul 
oraş românesc încărcat de istorie, Curtea de Argeş, ca 
fiu al unui comerciant. Urmează cursurile şcolii 
primare în localitatea natală între anii 1934-1938. Îşi 
continuă studiile la Liceul Comercial din Piteşti 
(1938-1946) pe care le termină ca şef de promoţie. 

După absolvirea liceului se înscrie în anul 1946 atât la Facultatea de 
Drept cât şi la Academia de înalte studii comerciale şi industriale din 
Bucureşti. 

Absolvă Facultatea de Drept în anul 1950 cu media zece la examenul 
de stat şi cu diplomă de merit. Nu reuşeşte să termine studiile la Academia de 
studii comerciale şi industriale din cauză că reforma învățământului din 1948 
nu mai dă dreptul studenţilor să frecventeze în paralel două instituţii de 
învățământ superior. La 20 noiembrie 1963 a susținut teza de doctorat cu 
tema: Probleme juridice ale încheierii contractului de furnizare în dreptul 
civil al R.P.R. La câţiva ani, în 1971, în urma susţinerii memoriului de doctor 
docent, obţine şi înaltul titlu ştiinţific de doctor docent. 

Incepând din ianuarie 1950, Constantin Stătescu a ocupat funcţia 
didactică de preparator universitar la Facultatea de Drept din Bucureşti, pe 
urmă 'de lector şi conferenţiar universitar şi în cele din urmă, de la | 
octombrie 1967 şi până la pensionare în 1990, de profesor universitar (disci- 
plină de drept civil). 

Menţionăm că din 1967 acest distins jurist a primit şi însărcinarea de 
conducător ştiinţific pentru pregătirea doctoranzilor, iar între anii 1981-1984 
a fost şi decanul Facultăţii de Drept din Bucureşti. 

În anii tinereţii (1951-1958) concomitent şi-a desfăşurat activitatea şi 
la Ministerul Învăţământului, fiind încadrat în funcţiile de referent tehnic II, 
referent 1 şi şef de serviciu (în cadrul Direcţiei Generale a Învățământului 
Superior). Ulterior, în paralel cu funcția didactică, Constantin Stătescu a 
funcţionat şi ca judecător şi ca vicepreşedinte la fostul Tribunal Suprem, iar 
între anii 1980-1984 a făcut parte din rândul arbitrilor Comisiei de arbitraj (în 
prezent Curtea de Arbitraj Comercial Internaţional) de pe lângă Camera de 

Comerţ şi Industrie a României. O dată cu sfârşitul anului 1967, pe baza 
seriozității şi probităţii sale, a bogatelor sale cunoștințe juridice, a 
îndelungatei sale experiențe în administraţie şi ca magistrat al supremei 
instanțe, Constantin Stătescu — continuându-și munca didactică — şi-a 
desfăşurat activitatea şi ca demnitar, funcționând, astfel: ca secretar al 
fostului Consiliu de Stat (din 1974 secretar prezidenţial al Consiliului de Stat) 
în perioada 9 decembrie 1967 — 23 iulie 1975, preşedinte al fostului Tribunal 
Suprem (23 iulie 1975 — 26 ianuarie 1977) şi ministru al Justiţiei (26 ianuarie 
1977 — 24 octombrie 1979). A mai fost şi preşedintele Asociaţiei Juriştilor 
din România (| noiembrie 1975 — 13 iulie 1978). 

La 28 iulie 1984 a fost acreditat ca ambasador extraordinar și 
plenipotenţiar al României în Regatul Ţărilor de Jos, calitate din care a iost 
chemat la 15 martie 1990. A fost pensionat pentru limită de vârstă la | 
decembrie 1989, dar decizia de pensionare a fost pusă în aplicare cu începere 
din primăvara anului 1990, după întoarcerea lui în ţară, în urma încetării 
misiunii sale diplomatice la Haga. 

Toţi cei care au fost studenţii profesorului Constantin Stătescu au 
înțeles foarte bine că opera sa scrisă era o continuare firească a operei 
didactice realizate la catedră timp de câteva decenii. Există un numitor 
comun în amândouă: logica impecabilă a desfăşurării argumentelor, însoțită 
de limpezimea şi concizia frazei. Fără a face risipă de mijloace oratorice şi 
mai ales fără a recurge la efecte ieftine, avea puterea de a capta atenția 
studenților care umpleau amfiteatrele. 

Se simţea în fiecare prelegere bucuria pe care i-o trezea geometrica 
interioară a conceptelor şi demonstrațiilor juridice, iar această bucurie era 
transmisă de fiecare dată auditoriului. 

Personalitate de frunte a Dreptului şi vieţii juridice româneşti pe o 
perioadă de peste trei decenii, profesorul doctor docent Constantin Stătescu a 
avut un rol deosebit în promovarea ştiinţei şi învățământului Dreptului nostru 
civil contemporan, actualitatea lucrărilor sale de referință menţinându-se în 
continuare încă mult timp. 

Sensibil şi delicat, elegant şi manierat cu colaboratorii săi, profesorul 
doctor docent Constantin Stătescu va rămâne pentru cei ce l-au cunoscut ca o 
figură de jurist de mare clasă. 

Asemenea altor valoroşi oameni de ştiinţă, era o fire modestă, lipsită 
de trufie. Aşa, de pildă, el n-a şovăit nici un moment să accepte cu amabi- 
litate sugestia colaboratorilor săi de a elabora succinte articole sau contranote 
în vederea publicării lor în fosta Revistă română de Drepr, prin care a 
clarificat temeinic, dar fără paradă de erudiție, o serie de probleme delicate de 
Drept civil, în pofida faptului că timpul său era extrem de drămuit. 

Dacă soarta l-a răpit, înainte de vreme, din rândurile celor vii, 
amintirea lui va dăinui neştearsă în sufletul și cugetul celor care l-au 
cunoscut, stimat şi prețuit. 


Eugen Proca 
(1927) 


Probleme urgente m-au chemat la sfârşitul 
lunii noiembrie 2000 la Bucureşti cu ţintă precisă la 
Spitalul Fundeni, unde printr-o întâmplare fericită 
am întâlnit pe profesorul universitar şi medicul de 
renume mondial Eugen Proca. Un muscelean tipic, 
mai mult înalt, bine proporționat şi încă verde mi-a 
zâmbit prieteneşte, atunci când a aflat că mă 
interesez de dânsul. 

A vorbit laconic cu mine fiind aşteptat de 
urgenţă la sala de operaţie unde, în ciuda vârstei de 
peste 73 de ani, mânuieşte bisturiul cu multă 
măiestrie, ca şi în anii tinereţii. M-a umplut de bucurie această întâlnire cu 
distinsa personalitate a medicinii româneşti cu renume în lumea întreagă. 

Eugen Proca s-a născut în comuna Godeni, localitate cunoscută în 
bazinul carbonifer al Muscelului prin exploatarea de lignit. A făcut şcoala 
primară în satul natal, continuându-și pregătirea la apreciatul Liceu Dinicu 
Golescu, unde s-a bucurat de aportul câtorva profesori apreciaţi, dintre care 
amintim pe Ion D. Ţicăloiu, Dumitru Baciu, Gh. Băcanu, Gh. Mitu, Al. Bera, 
Ton Hurdubeţiu. 

După absolvirea liceului, între anii 1945-1951 a urmat cursurile 
Facultății de Medicină din Bucureşti. După absolvirea facultăţii începe 
activitatea de medic la mina de cărbuni Lumina din Comăneşti — Bacău 
(1951-1953). Între timp face studii postuniversitare de aspirantură după 
sistem sovietic (1953-1956). În anul 1956 a susținut doctoratul în ştiinţe 
medicale la Institutul de Medicină şi Farmacie din Bucureşti cu teza 
Insuficienţa renală acută, obţinând titlul de doctor în ştiinţe medicale. 

A făcut studii de specialitate în Anglia, la Londra şi Leeds (1963- 
1964), şi în SUA, la Boston (1968). 

Îmbrăţişează cariera didactică trecând prin treptele universitare după 
cum urmează: asistent universitar (1956-1957); şef de lucrări (1967-1971); 
conferenţiar (1971-1973); profesor de clinică urologică din anul 1973 la 
Institutul de Medicină şi Farmacie din București. 

Pentru merite deosebite îndeplineşte funcţiile de prodecan (1970- 
1974) şi apoi lector al Institutului de Medicină și Farmacie din Bucureşti 

(1974-1978). Între anii 1978-1983 este avansat în funcţia de ministru al 
Sănătăţii, calitate în care s-a remarcat ca bun organizator, mai ales în 
domeniul activităţilor preventive. Activitatea sa ştiinţifică este caracterizată 
de profesor doctor Gh. Brătescu în lucrarea sa: Personalităţi româneşti ale 
ştiinţelor naturii şi tehnicii (Bucureşti, Editura Ştiinţifică şi Enciclopedică, 
1982). El spune: Este un reprezentant proeminent al şcolii bucureştene de 
urologie create de Theodor Burghele. A efectuat cercetări privind fiziologia 
şi Jiziopatologia rinichiului, a căilor urinare şi a anexelor acestora. S-a 
preocupa! de ameliorarea metodelor de diagnostic al afecțiunilor genito- 
urinare, în special al celor cu caracter oncologic. A propus şi aplicat tehnici 
originale în tratamentul chirurgical al malformaţiilor, tumorilor şi leziunilor 
traumatice ale aparatului urogenital, acordând o atenție deosebită 
procedeelor de reparare şi reconstituire a aparatului urinar. Este unul din 
promotorii grefelor de organe în România, realizând primele transplanturi 
de rinichi în țara noastră (1980). Ca ministru al. sănătăţii s-a preocupat de 
perfecționarea sistemului de organizare sanitară, bazat pe prioritatea 
acordată activităților preventive. 

Din lucrările publicate de ilustrul medic Eugen Proca menţionăm: 
Insuficienţa renală acută (1968); Diagnosticul cancerului de prostată (1977). 
Cu ocazia publicării acestei apreciate lucrări profesorul Theodor Burghele, 
creatorul şcolii bucureştene de urologie, în prefață la cartea scrisă de Eugen 
Proca arată: Lucrare foarte grea, impunând un perfect cunoscător al 
problemei abordate, un desăvârşit clinician, bazat pe 0 experiență proprie, 
bogată, un foarte bun specialist urolog. Aceste criterii m-au făcut să-l rog pe 
Eugen Proca, vechiul şi bunul meu colaborator, să-şi asume această sarcină. 
EI a dus-o la îndeplinire; eram, de altfel, perfect convins de aceasta, şi astăzi 
îmi face o deosebită bucurie să văd că nu m-am înşelat în alegerea mea. Este 
vorba de o lucrare care ne interesează pe toţi, care evidenţiază calităţile 
deosebite cu care este dotat autorul ei şi care-l situează, pe drept cuvânt şi 
pe netăgăduit merit, pe poziția de şef al şcolii de urologie din învățământul 
postuniversitar. 

Aceste aprecieri, făcute de un savant de talia lui Theodor Burghele 
(fost preşedinte al Academiei Române în anul 1976-1977), fac gratuite orice 
alte aprecieri. Dintre studiile sale publicate mai amintim: Rinichiul în stare de 
şoc, în Viaţă medicală (1971); Periuretritele neoplazice, în Chirurgia (1971); 
Dificultăţi şi erori în diagnosticul tumorilor vezicale, în Viaţa medicală 
(1973); Biopsia prostatică transrectală simplificată, în Chirurgia (1973); 
Locul nefrectoimniei polare în tratamentul chirurgical al litiazei renale, în 

Chirurgia (1977); Nefrotomografia ultrasonică în diagnosticul diferenţial al 
tumorilor renale, (în colaborare), în Chirurgia (1977) etc. 

Apreciat ca om de ştiinţă, este ales membru al mai multor societăți 
ştiinţifice internaționale ca: Societatea urologilor din Marea Britanie; 
Societatea de transplantare din Statele Unite ale Americii etc. 

Din anul 1983 a început să apară sub conducerea profesorului Eugen 
Proca monumentalul Tratat de patologie chirurgicală ajuns la al optulea 
volum. 

În anul 1992 Eugen Proca a fost primit ca membru de onoare al 
Academiei Române alăturându-se lui Constantin Parhon, Valerian Popescu şi 
altor savanţi de renume mondial. 


Vasile Fica 
(1929) 


Printre. medicii renumiţi ai medicinii româ- 
neşti se numără şi profesorul universitar doctor 
Vasile Fica. S-a născut la 1 noiembrie 1929, în 
comuna Aninoasa, județul Argeş. A urmat patru 
clase primare la şcoala primară din Broşteni, trei 
clase la Liceul militar Jon Antonescu din Curtea de 
Argeş (1942-1945), a continuat cursurile Liceului 
militar naţional din Predeal până în 1948 şi ultimele 
două clase de liceu le-a urmat la Liceul Vlaicu Vodă 
din Curtea de Argeş, unde a luat şi bacalaureatul în 
anul 1950. În perioada 1950-1956 a urmat cursurile 
Facultăţii de Medicină generală din Bucureşti, pe care le-a absolvit cu media 
zece la examenul de diplomă. Imediat după absolvire a funcționat un an la 
Circumscripţia sanitară din comuna Vlădeşti — Muscel. De la 1 octombrie 
1957 a fost încadrat ca preparator la Institutul de Medicină şi Farmacie din 
Bucureşti, de unde a fost transferat ca preparator principal la Clinica 
medicală Filantropia, asistent la Clinica medicală Colentina, şef de lucrări la 
aceeași clinică, medic specialist de boli interne, în urma examenului susținut 
în septembrie 1961, şi medic primar. La | iulie 1967 a obţinut doctoratul în 
medicină. De la acea dată a avansat la funcţia de medic primar gr. II, boli 
interne, conferențiar universitar la Clinica medicală a Spitalului Brâncove- 
nesc, şef de secţie, profesor universitar titular la Clinica 1 medicală a 
Spitalului Brâncovenesc, iar din septembrie 1978 profesor universitar la 
Clinica a II-a medicală a Spitalului Universitar Bucureşti, unde se află şi în 

prezent ca şef de secţie şi conducător de doctoranzi. A făcut stagii de 
specialitate la diferite Universităţi din străinătate şi a deţinut funcţiile: 
director al Spitalului clinic Brâncovenesc (iulie 1973 — noiembrie 1978) şi 
director al Spitalului Municipiului București până în ianuarie 1990. 

Are o bogată activitate ştiinţifică materializată în două cursuri pentru 
studenți, aproximativ o sută patruzeci de lucrări ştiinţifice publicate sau 
comunicate în țară şi străinătate şi patru monografii, dintre care menţionăm 
mai jos următoarele: 

— Lucrări practice de microbiologie farmaceutică, Bucureşti, 
Litografia IMF, 1958; 

— Valoarea diagnostică a enzimelor serice şi urinare în nefropatiile 
acute şi urinare — teză de doctorat, Bucureşti, 1967; Explorarea morfologică 
şi funcțională a rinichiului în practica medicală, Bucureşti, Editura 
Medicală, 1969; Aritmiile, Bucureşti, Editura Medicală, 1970; Tahicardiile 
paroxistice, Bucureşti, Editura Medicală, 1974; Ateroscleroza şi bolile aortei; 
Manualul de medicină internă pentru studenţi. 

La lucrările menţionate se mai pot adăuga studiile de specialitate: 
Criza hepatică — o complicaţie gravă a transfuziilor cu sânge, studiu elaborat 
de prof. dr. |. Bruckner, dr. S. Purice, dr. V. Fica, publicat în Medicina 
internă, Nr. 4/1963;, Cercetări asupra legăturii infecţiei urinare cronice cu 
hipertensiunea arterială de prof. dr. 1. Bruckner, dr. Ernestina Lechting, dr. 
Maria Ţiţeica, dr. Lăzărescu, dr. V. Fica, dr. Velicu, Medicina internă, Nr. 
5/1963; Diagnosticul pielonefiitei cronice nelitiazice. Consideraţii critice de 
prof. dr. 1. Bruckner, dr. Ernestina Lichting, dr. V. Fica, în Medicina internă, 
Nr. 11/1963; VHilizarea medicaţiei curente în cursul insuficienței renale 
cronice de V. Fica şi FI. Mătrescu în Viaţa medicală, vol. XVIII/1971; 
Consideraţii anatomoclinice privind diagnosticul pielonefritei acute, de V. 
Fica, FI. Mătrescu, L. Stănescu, I. Nedelcu în Medicina internă, vol. 
XXVIII/1976; Indicaţii şi limite ale medicaţiei antiaritmice de V. Fica, Gh. 
Panaitescu, FI. Mătrescu, E. A. Popescu, în Medicina internă, vol. 
XXVIII/1971; Ateroscleroza de V. Fica, L. Stănescu — material ce însumează 
50 de pagini, depus pentru manualul de medicină internă; Cum tratăm 
anemiile feriprive de V. Fica, Editura Medicală, Bucureşti 1971; Funcţia 
renală în ciroza hepatică decompensată vascular corelată cu eficacitatea 
medicaţiei diuretice de V. Fica, FI. Mătrescu, D. Olteanu, L. Stănescu, D. 
Andronescu, M. Enache — lucrare de Plan/1975, depusă la IMF Bucureşti; 
Aspecte cantitative ale imunoglobulinelor hepatopatiilor cronice difuze de V. 
Fica, L. Stănescu, D. Olteanu, FI. Mătrescu, M. Enache, Gh. Georgescu — 
lucrare de Plan depusă la IMF Bucureşti; Uiilizarea unguentului cu 
nitroglicerină 2% în practica clinică de prof. dr. V. Fica, prof. P. Popescu, 

dr. Simona Oprescu, M. Rusănescu, D. Olteanu în Medicina internă, Nr. |, 
1981; Aspecte hemodinamice în hipertensiunea arterială de D. Antonescu, |. 
Greceanu, D. Olteanu, V. Fica în Medicina internă, Nr. 2/1980; Observaţii 
asupra utilizării Spirulinei ca factor nutritiv adjuvant în terapia unor 
afecțiuni însoțite de deficit nutritiv de prof. dr. V. Fica, dr. Dan Olteanu, dr. 
Simona Oprescu în Medicina internă, Nr. 3/1984; Tratamentul crizei 
hepatice de prof. dr. V. Fica, dr. D. Olteanu, dr. D. Andronescu, dr. M. 
Rusănescu, dr. Simona Oprescu, Nota 1, 2 în Medicina internă, Nr. 2, 
3/1987; Actualitate în etiopatogenia şi tratamentul infecțiilor urinare de prof. 
dr. V. Fica, dr. D. Antonescu, dr. D. Olteanu, Simona Oprescu în Medicina 
internă, Nr. 3/1988; Actualitate în etiopatogenia şi diagnosticul carcinomului 
hepatocelular primitiv de prof. dr. V. Fica, dr. Dan Olteanu, Pompilian 
Valeriu, dr. Simona Oprescu, Viaţa medicală, decembrie 1988; Femoragia 
digestivă superioară la bolnavii de ciroză hepatică de dr. C. Bălan, prof. dr. 
V. Fica, prof. D. Olteanu, dr. D. Antonescu, dr. M. Rusănescu, dr. S. 
Brătănescu în Actualitatea medicală, Nr. 2/1994 şi altele. 
Lista tratatelor, monografiilor, manualelor publicate în edituri 

consacrate: i 
1. Explorarea morfofuncțională a rinichiului în practica medicală 

Autori: prof. dr. V. Fica, prof. dr. Ion I. Costică, Editura Medicală, 

1969, 290 pag. 
2. Aritmiile 

Autor: prof. dr. V. Fica — Editura Medicală, 1970, 237 pag. (monografie 

realizată în cadrul specializării de 8 luni, la Clinica de Cardiologie, 

Universitatea din Gand — Belgia. 
3. Colecţia Cum tratăm — Anemiile feriprive 

Autor: prof. dr. V. Fica — Editura Medicală, 1971, 200 pag. 
4. Tahicardiile paroxistice 

Autori: Florin Mătrescu, Liviu Stănescu, Vasile Fica — Editura Medicală, 

1974, 340 pag. 
5. Manual de Medicină internă (sub redacţia acad. I. Bruckner), Editura 

Medicală 1979. 

Capitolele: 1. Ateroscleroza 

Autori: prof. dr. V. Fica, dr. L. Stănescu, pag. 522 — 548 (26 pag.). 

2. Bolile aortei 
Autori: prof. dr. V. Fica, L. Stănescu, pag. 548 — 558 (10 pag.). 

Chesarie Constantin Gheorghescu 
(1929) 


Mulţi dintre reprezentanții bisericii s-au implicat 
cu succes şi în activitatea didactică. 

De altfel, cu ani în urmă cei mai mulţi preoţi erau 
şi învățătorii satului. Pintre reprezentanții bisericii 
care au slujit învăţământul în ultima vreme este şi 
arhimandritul Chesarie Constantin Gheorghescu, 
care s-a născut la 12 martie 1929 în comuna Oşeşti, 
județul Vaslui. În anul 1945, la vârsta de şaisprezece 
ani, a intrat ca novice la Mănăstirea Cozia — Vâlcea. 
Terminând perioada de noviciat s-a călugărit la 
această mănăstire. 

De aici a fost trimis ca elev la seminarul teologic monahal pe care l-a 
absolvit în anul 1955 ca şef de promoţie. După un an de studii la Institutul 
Teologic din Bucureşti a fost trimis de către Patriarhul Justinian Marina la 
Academia teologică de la Moscova — Zagorsk unde a audiat ca bursier, la zi, 
timp de patru ani, cursurile pentru licență în teologie obținând titlul de 
candidat. După ce a slujit patru ani la Moscova şi Zagorsk în calitate de 
diacon şi ca preot, la întoarcerea în țară a fost arestat, judecat şi condamnat pe 
motive politice. După cinci ani de temniţă, în 1965 a fost eliberat şi adus cu 
domiciliu forţat ca duhovnic la Mănăstirea dintr-un lemn de pe teritoriul 
judeţului Vâlcea. Între timp a obţinut titlul de doctor în teologie în faţa unei 
comisii formate din profesor dr. Dumitru Stăniloaie şi renumiţii dascăli 
teologi: lon G. Coman, Emilian Vasilescu, Ion Rămureanu etc. cu teza de 
doctorat: Despre iconomia dumnezeiască şi iconomia bisericească, lucrare 
publicată în revista Studii teologice. 

La 1 septembrie 1972 a fost transferat de la Mănăstirea dintr-un lemn, 
în interes de serviciu, la Seminarul teologic din Curtea de Argeş, unde a 
funcţionat până la 1 august 1977 în calitate de profesor la Catedra de teologie 
dogmatică şi studiul biblic, având şi funcţia de director în ultimii doi ani. La 
8 noiembrie 1973 a fost ridicat la rangul de arhimandrit. 

Luând în consideraţie faptul că profesorul are în primul rând un rol 
educativ, mai ales în instituţiile de învățământ teologic, arhimandritul 
Chesarie a fost la Curtea de Argeş cât se poate de apropiat sufleteşte de elevii 
săi seminarişti prin răbdare, atenţie, tact, bunăvoință şi dragoste părintească, 
precum şi prin ţinuta lui vestimentară şi academică ireproşabilă, ceea ce i-a 
atras respectul şi iubirea elevilor şi tuturor celor ce l-au ascultat. 

Ca profesor la Curtea de Argeş a contribuit la formarea şi pregătirea a 
două serii de absolvenţi care, devenind preoţi, s-au răspândit pe plaiurile 
Transilvaniei îndeosebi, purtând lumina spirituală a Evangheliei şi mulți 
dintre ei evocând cu respect şi admiraţie chiar şi acum personalitatea ilus- 
trului lor profesor şi îndrumător spiritual, părintele Chesarie Gheorghescu. 
Prelegerile sale de la catedră au fost şi sunt dinamice, creatoare, străduindu-se 
în permanență să realizeze o admirabilă simbioză între o teologie ortodoxă 
vie şi viața autentic creștină trăită pe tărâm practic. 

Intre anii 1977-1988, sub conducerea Patriarhului lustin Moisescu, a 
fost numit exarh al Mănăstirilor din Arhiepiscopia Bucureştilor, demnitate de 
care s-a achitat cu mult succes. Din anumite motive a decăzut din această 
funcţie şi între anii 1989-1994 a fost nevoit să îndeplinească funcţia de stareţ 
la Mănăstirea Curtea de Argeş, unde s-a bucurat de sprijinul creştinesc şi 
omenesc al episcopului Calinic Argeşeanul. În afară de lucrarea de doctorat 
menționată mai sus a scris monografia Mănăstirii dintr-un lemn şi Mănă- 
stirea dintr-un lemn — legendă şi credință, precum şi numeroase articole cu 
caracter religios în revistele: Studii teologice, Ortodoxia, Mitropolia Olteniei, 
Mitropolia Ardealului, Viaţa Creştină, Păstorul Ortodox etc. 

În ultima vreme arhimandritul Chesarie C. Gheorghescu s-a retras din 
nou ca duhovnic la Mănăstirea dintr-un lemn, slujind cu smerenie cele ale 
preoţiei şi îndrumând spre cele bune pe monahiile, surorile şi pe numeroșii 
creştini-închinători, meditând şi aprofundând unele probleme teologice. 


Gheorghe Boboc 


(1929) 


Șeful disciplinei de pedodonție şi ortodonţie 
al Facultăţii de Stomatologie din UMF Carol Davila, 
profesorul doctor Gheorghe Boboc s-a născut la 4 
iunie 1929 în comuna Beleţi — Negreşti ca fiu al 
Mariei şi al lui Gheorghe Boboc, învăţător în 
localitatea respectivă, cu o familie împovărată de 
nouă copii, toți în viaţă în prezent. 

A urmat cinci clase primare în comuna natală 
şi cursurile Liceului Dinicu Golescu din Câmpulung 
Muscel între anii 1940-1948. După absolvirea 
liceului a urmat cursurile Facultăţii de Medicină şi 
Institutul sanitar militar al cărui elev şi ofițer a fost pe parcursul studiilor. Din 
anul al II-lea s-a transferat la Facultatea de Stomatologie pe care a absolvit-o 

în 1954 ca şef de promoție. După absolvire este numit medic stomatolog mai 
întâi la Spitalul Militar din Bistriţa Năsăud şi apoi la Târgu Mureş. În 1957 se 
transferă la Bucureşti la Policlinica Dimitrov şi la Spitalul Stomatologic ca 
şef de secţie de ortodonţie la Clinica de Ortopedie stomatologică (1957- 
1961), la Clinica de pedodonție, ortodonţie (secția ortodonţie) 1969-1983. În 
ceea ce priveşte ierarhia profesională didactică acest cadru medical a avut 
următoarea evoluţie: între 1957 şi 1966 a îndeplinit funcția de preparator 
principal şi asistent universitar; între 1966-1990, şef de lucrări; conferențiar 
universitar — 1990-1991, iar de la data de 1 octombrie 1991 şi în prezent este 
profesor universitar. Între anii 1989 şi 1999 a fost şeful Catedrei de 
ortodonţie la UMF Carol Davila, unde se află şi în prezent ca profesor 
consultant. Este conducător ştiinţific la doctorantură şi membru al Academiei 
de Ştiinţe Medicale din România. Pentru merite deosebite a fost răsplătit cu 
premiul Gheorghe Marinescu al Academiei Române pe anul 1976 (pentru 
lucrarea: Aparate ortodontice, apărută în 1974, şi premiul Toma Ionescu al 
Academiei de Ştiinţe Medicale (1998) pentru contribuţii deosebite în crearea 
şcolii române de ortodonţie, ca autor de monografii de ortodonţie şi de 
cercetare ştiinţifică în domeniul dezvoltării unor aparate medicale de 
specialitate. Redăm în continuare un fragment din mărturisirile profesorului 
universitar dr. Gheorghe Boboc în legătură cu pregătirea studenților săi. 
Astfel, el spune: Din octombrie 1957, şeful disciplinei — prof. dr. E. Costa — 
mi-a dat responsabilitatea să conduc secţia de ortodonție, cu recomandarea 
expresă de a pune la punct un program de pregătire teoretică şi practică în 
acest domeniu, pentru studenții din anul V (lucrări practice) şi VI (stagiu 
clinic) ... Printr-un efort personal maxim am reuşit ca încă de la începutul 
semestrului al II-lea al acestui an universitar să concretizez o programă de 
pregătire teoretică şi practică, pe care am perfecționat-o în anii următori şi 
care, în esența ei, constituie schema pe care s-a desfăşurat şi se desfăşoară şi 
azi (deci de aproximativ douăzeci de ani) învăţământul teoretic şi practic de 
ortodonţie. Soluţia pe care am considerat necesar să o aplic s-a sprijinit pe 
două principii de bază: 

a) aplicarea la studiul patologiei ortodontice (care este o patologie a 
dezvoltării aparatului dento-maxilar) a metodologiilor uzuale în medicină; 

b) diversificarea mijloacelor terapeutice prin: 

1. introducerea dispozitivelor ce se folosesc în terapia ortodon- 
tică în lume; 
2. concepând altele pe baza dobândirii experienței proprii şi în 
condiţii materiale particulare (foarte restrânse). 

În continuare, întreaga mea viaţă şi activitate s-a axat cu precădere 

pe acest domeniu din punct de vedere al activității clinico-terapeutice, 

didactice şi de cercetare ştiinţifică, căutând să depășesc numeroase 
dificultăți şi să valorific unele împrejurări favorabile ... Partea principală a 
activității profesionale am desfăşurat-o la norma de bază în cadrul Facultăţii 
şi Spitalului Clinic de Stomatologie — Bucureşti. Faptul că încă de la 
începutul activităţii mele am introdus metode noi terapeutice, față de cele ce 
se utilizau pe atunci, şi am creat şi baza de date pentru desfăşurarea 
procesului didactic ce a adus foarte repede şi rezultate terapeutice, 
observându-se clar o creştere rapidă a interesului pentru acest fel de 
tratament... Prof. dr. Gheorghe Boboc arată că în activitatea didactică princi- 
palele coordonate ar fi: 

1. Activitatea didactică în ortodonţie pentru studenți. 

2. Activitatea didactică privind predarea patologiei stomatologice la 
studenții facultăţilor de medicină generală şi pediatrie. 

3. Activitatea didactică privind specializarea în stomatologie. 

4. Activitatea de cercetare ştiinţifică. 

Unele realizări s-au concretizat în invenții şi inovații. 

Cercetarea ştiinţifică îmbinată cu cea didactică s-a concretizat în 
publicarea de monografii, comunicări ştiinţifice şi articole publicate în 
reviste. Acest medic, pe lângă perfecționarea în țară, a mai făcut stagii de 
pregătire la Budapesta şi Viena, unde a întreținut relații de specialitate cu 
renumitul profesor dr. Schwarz, care la vremea sa a fost cea mai proeminentă 
personalitate ortodontică a Europei. 

Prof. dr. Gheorghe Boboc a realizat şi invenții şi inovaţii personal sau 
în colectiv, dintre care menţionăm: Metodă de confecționare a protezei direct 
în cavitatea bucală; Procedeu şi dispozitiv pentru confecționarea protezelor 
dentare mobile, fără tipar prealabil, şi Dispozitiv pentru confecționarea de 
elemente metalice ale aparatelor ortodontice. 

A scris aproximativ două sute de lucrări ştiinţifice şi tratate, mono- 
grafii şi cursuri publicate dintre care menţionăm pe cele mai importante: 

1. Ortodonţie (autori: Marcovici Al., Boboc G., Dumitrescu St., Phleps G. 

2. Boboc Gh. — Anomaliile dentomaxilare — Manual, vol. 186 p. 

3. Boboc Gh. — Aparare ortodontice — principii şi metode, Editura 
Medicală Bucureşti. Lucrarea a fost distinsă cu premiul Gh. Marinescu al 
Academiei Române/1976. 

4. Boboc Gh. — Aparatul dentomaxilar. Formare și dezvoltare — 
monografie, Editura Medicală, Bucureşti, 1979. 

5. Boboc Gh. — Tratamentul anomaliilor dentomaxilare — Manual, 
Editura Medicală, București 1982. 

6. Boboc Gh., Bratu D., Boboc V., Bratu E., Munteanu D. — Colajul în 
practica ortodontică, Editura Facla, Timişoara/1987. 

7. Boboc Gh. — Patologia stomatologică, Litografia IMF, Bucureşti, 


1987. 

8. Buruiană M., Buruiană Maria, Boboc Gh., Mustăţea N., Lotreanu V. 
— Otorinolaringologie pediatrică, Editura Medicală, Bucureşti, 1992, 198 p. 

9. Gh. Boboc: Aparatul dentomaxilar, ediţia a Il-a revăzută şi 


adăugită, Editura Medicală, Bucureşti 1996 — 12 capitole, 462 p. 


Sofia Sorescu 


(1931) 


Printre profesorii de pedagogie ai Institutului 
pedagogic şi ai Universităţii din Piteşti se numără și 
apreciata profesoară Sofia Sorescu, care s-a născut 
în comuna Călinești — Argeş la data de 18 aprilie 
1931. 

După ce a urmat cursurile şcolii primare în co- 
muna natală, a absolvit Liceul de fete Mihai] şi 
Sevastița Vasilescu din Piteşti, liceu care astăzi 
poartă denumirea de Zinca Golescu. După termi- 
narea studiilor liceale s-a înscris la Facultatea de fi- 
lozofie, secția psihologie, a Universităţii C.I. Parhon 
din Bucureşti, pe care terminat-o prin examen de stat în 1955. 

După absolvirea facultăţii a fost repartizată ca cercetător ştiinţific la 
Institutul de Ştiinţe Pedagogice din Bucureşti. 

În această perioadă a publicat articole şi recenzii în Revista de 
pedagogie şi comunicări la sesiunile ştiinţifice ale institutului. Între timp a 
pregătit publicarea a trei lucrări importante: 

— Îndrumător pentru studierea şi caracterizarea psihologică şi 
pedagogică a elevilor (1957); 

— Unele probleme ale muncii instructiv-educative din şcoală (1957); 

- Probleme de psihologie, pedagogie şi defectologie (1957). 

În 1958, din motive familiale s-a transferat la Piteşti, unde a funcționat 
ca profesoară şi directoare adjunctă la Şcoala generală Nr. 3 (1959- 1960), 
apoi în învățământul liceal la Şcoala medie Nr. 2 (1960-1961) şi Şcoala 
medie Nr. 3 (1961-1963) conducând o secţie de educatoare nou înființată care 
funcţiona atunci pe lângă cele două şcolii medii. În perioada în care a lucrat 
în învățământul liceal, ca profesoară şi directoare adjunctă, a valorificat 
experiența acumulată, prin încercări de teoretizare în numeroase articole ce 

au văzut lumina tiparului în Revista de pedagogie şi în Gazeta învă- 
țământului. 

| La | septembrie 1963, a fost transferată la Institutul pedagogic de trei 
ani din Piteşti, la Catedra de psihologie-pedagogie, iniţial ca asistent, apoi 
lector şi conferențiar, la disciplina Psihologia copilului şi psihologia 
pedagogică, iar mai târziu la psihologia Şcolară şi psihologia educaţiei fizice 
şi sportului. 

La Institutul pedagogic a reluat şi activitatea de cercetare, pe care a 
desfăşurat-o concomitent cu îndeplinirea obligaţiilor didactice, elaborând 
singură sau în colaborare un număr însemnat de articole, studii şi comunicări, 
publicate în reviste de specialitate sau prezentate la sesiunile ştiinţifice 
organizate de: Institutul de ştiinţe pedagogice, Universitatea din laşi, Univer- 
sitatea din Craiova, Institutul de pedagogie din Piteşti, precum şi la sesiunile 
organizate pe plan local. A manifestat şi preocupare în direcția multiplicării 
cursurilor predate de psihologie şcolară şi psihologia educaţiei fizice şi 
sportului, pentru uzul studenţilor. | 

Profesoara Sofia Sorescu a obţinut în anul 1971 titlul de doctor în 
psihologie la Universitatea din Bucureşti, susținând teza: Cercetarea feno- 
menului rămânerii în urmă la învățătură publicată în Caiete de pedagogie 
modernă. 

In perioada 1976-1981, împreună cu lectorul de pedagogie Elena 
Marinescu, a colaborat cu Institutul de cercetări pedagogice şi psihologice din 
Bucureşti, pentru a experimenta metode şi procedee în vederea studierii unor 
probleme ca: dezvoltarea creativităţii elevilor; activizarea elevilor în procesul 
predării unor discipline şcolare la clasele V — VIII; folosirea jocului didactic 
la clasele 1 — IV; dezvoltarea creativităţii la vârsta preșcolară şi altele. 
Concluziile obținute au fost trimise Institutului de cercetări. 

A îndeplinit şi funcția de director al Cabinetului pedagogic din institut 
(1968-1970). În această calitate a inițiat un sistem unitar de practică 
pedagogică a studenţilor organizându-se uneori întâlniri cu părinţii elevilor pe 
teme educative, urmărindu-se ca studenţii să realizeze şi să conducă 
discuţiile. 

| În anii 1972-1981 a fost prorector, iniţial la Institutul de pedagogie și 
apoi, după 1974, când s-au unificat cele două institute din Piteşti — Institutul 
pedagogic şi Institutul de subinginerie —, a funcţionat ca prorector şi la 
Institutul de învățământ superior. 

În 1985 a condus pentru un singur an universitar Catedra de Ştiinţe 
sociale şi filologie, deoarece la 1 septembrie 1986 şi-a încheiat cariera 
didactică prin pensionare. 


TI 


Profesoara Sofia Sorescu, prin îndelungata activitate depusă la ca- 
tedră, prin experienţele pedagogice şi prin scrierile sale s-a dovedit un cadru 
de nădejde al şcolii argeşene, pentru care motiv merită stimă şi prețuire. 


Nicolae Angelescu 
(1931) 


Printre medicii valoroşi care, pe lângă medicină, 
au fost şi străluciți profesori în domeniu se numără 
şi Nicolae Angelescu, care s-a născut la 6. XII. 1:31 
în comuna Rociu, judeţul Argeş ca fiu al Floarei şi 
al învățătorului Marin Angelescu. A urmat cursurile 
şcolii primare din localitatea natală şi ale Liceului 
1C. Brătianu din Piteşti, frecventate între anii 1942- 
1950. După absolvirea liceului a urmat cursurile 
Facultăţii de medicină din Bucureşti între anii 1954- 
1960, iar după absolvirea facultăţii a lucrat între anii 


1962-1964 ca medic de circă rurală la Negraşi şi 


Rociu — Argeş. 

În anul 1964 a devenit preparator prin concurs la Clinica de chirurgie 
la Spitalul Panduri, Bucureşti, sub directa îndrumare a profesorului doctor 
Theodor Burghele. În anul 1967 a fost avansat la gradul de medic specialist 
chirurg şi asistent universitar, şef de lucrări în 1972, medic primar chirurgie 
în 1977, conferenţiar în 1980, şeful Clinicii de Chirurgie de la Spitalul 
Colentina în 1984 şi profesor, şef de clinică — chirurgie la Spitalul Colțea în 
anul 1992, posturi ocupate prin concurs. 

În anul 1980 a obţinut titlul de doctor în medicină în urma susţinerii 
tezei Transplantul renal experimental la câine (prima teză de acest fel din 
țară). 

A făcut specializări de chirurgie experimentală (1970-1971) la 
Institutul Recherches Chirurgicales — Nancy, Franţa, şi trei cursuri de speci- 
alizare în chirurgie laparoscopică la Strasbourg (Franţa). În lungul timp al 
activităţii sale a făcut peste trei sute de comunicări şi are o sută treizeci şi opt 
de articole publicate. Tematica lucrărilor sale se referă la patologia şi tehnica 
chirurgicală a tubului digestiv, ficatului şi căilor biliare, pancreasului, splinei, 
peretelui abdominal, aparatului uro-genital, chirurgiei ginecologice, cance- 
rului (mamar, genital, digestiv, de pereți moi), arsurilor, degerăturilor, 
chirurgiei vasculare periferice, experimentare, chirurgie laparoscopică. 


72 


A făcut mai multe monografii ca autor unic, în colaborare şi unele sub 
redacţia sa. 

Dintre monografiile scrise de prolificul medic menţionăm: 

— Cum tratăm uretritele, Editura Medicală — 1981. 

— Elemente de propedentică chirurgicală, Editura Medicală, 1981. 

— Tehnici elementare de chirurgie, Editura Medicală, 1985. 

— Infecţiile acute ale degetelor şi mâinii, Editura Medicală, 1986. 

— Infecții parietale postoperatorii, Editura Medicală, 1989. 

— Tumori maligne ale intestinului (în Actualități chirurgicale sub 
redacţia lui C. Constantinescu), Editura Medicală, 1989. 

— Ce trebuie să ştim despre cancer, Editura Medicală, 1992, 

— Problematica chirurgicală, Editura Medicală, 1993. 

— Peritonite postoperatorii, Editura Medicală, 1995. 

— Patologie chirurgicală pentru admitere la rezidenţiat (sub redacția 
sa), Editura Celsius, 1997. 

— Patologie şi nursing chirurgical (sub redacţia sa), Editura Medicală, 
1998. 

— Manual de chirurgie pentru studenţi anii IV şi V medicină (sub 
redacţia sa), Editura Medicală, 2000. 

— Tratat de chirurgie (sub redacția sa), Editura Medicală (sub tipar). 

La acestea se mai adaugă colaborarea la trei cursuri şi manuale de 
chirurgie pentru studenți şi o monografie, Filozofie şi medicină (sub 
redactarea lui F. Georgescu), Editura Medicală, 1989, precum şi Tratatul de 
chirurgie (sub redactarea lui E. Proca, 1986). 

Profesorul doctor Nicolae Angelescu a fost invitat ca Visiting 
Professor la Spitalul Sr. Vincent din Indianapolis (SUA), în 1994, şi a fost 
ales membru al unor societăţi academice: 

a) în ţară:  — Societatea Română de Chirurgie (1960); 

— Membru de onoare al Asociației Ştiinţifice Timişoara 
(1992); 

— Membru de onoare al Societății Hapato-Bilio-Pancreatice 
(1993); 

— Academia Oamenilor de Ştiinţă (1993); 

— Academia de Ştiinţe Medicale (1994); 

— Membru de onoare al Societăţii Române de Flebologie 
(1996); 

b) în străinătate: 

— Membru corespondent al Societăţii Chirurgicale din Paris (1971); 

— Societatea Europeană de Chirurgie Oncologică (1980); 

— Societatea Franceză de Chirurgie (1990); 

— Eurochirurgia (Eurosurgery) (1990); E 

— Asociaţia Europeană de Traumatologie şi Chirurgie de Urgenţă 
(1993); 

— Societatea Europeană de Chirurgie Digestivă (1994); 

— Academia de Ştiinţe din New York (1994); 

— International Gastro-Surgical club (1995); 

— Academia Naţională de Chirurgie din Franța (2000); 

— Membru de onoare al Asociaţiei Franceze de Chirurgie (2000). 


Funcţii ad | 
— Secretar general al Societăţii Române de Chirurgie (1987-1995); 
— Preşedinte al Fundaţiei Colțea (1990); | | | 
— Membru în colegiul de redacţie al revistei Chirurgia (1989-1995); Ș 
— Preşedintele Societăţii Române de Chirurgie (din 1995 şi în 
prezent); A 
— Secretar al Eurochirurgiei (din 1995 şi în prezent); 
— Redactor-şef al revistei Chirurgia (din 1995 şi în prezent). 
Este conducător al pregătirii doctoranzilor. | 
Deşi a trecut de vârsta tinereții, profesorul doctor Nicolae Angelescu, 
o dârzenie şi putere de muncă rar întâlnite, este capabil să facă şi alte 


printr- . . . _. .. 
lte lucruri noi pentru afirmarea medicinii 


cercetări şi să dea la iveală mu 
româneşti. 


Nicolae Ursea 
(1931) 


Născut la 13 mai 1931, în comuna Lereşti, 
judeţul Argeş, tatăl fiind muncitor forestier, iar 
mama casnică. Este căsătorit cu Ursea Constanţa, 
născută la 23 august 1934, în aceeaşi comună, în 
prezent medic primar Hematologie, doctor în 
medicină. Are doi copii, Bogdan şi Roxana, născuți 
în 1960 şi, respectiv, în 1962, în prezent ambii 
medici în SUA, la New York Hospital. Are un frate, 
Ursea lon, născut în 1924, economist, în prezent 
pensionar, domiciliat în București. 

Nicolae Ursea şi-a petrecut copilăria în satul natal, unde a urmat şi 
cursurile şcolii primare. La această şcoală a beneficiat de instruirea şi 
educația dată de învățători emeriţi. 

Formarea sa, care avea să definească personalitatea de elită, a început 
la Liceul teoretic Dinicu Golescu din Câmpulung Muscel (1942-1950), liceu 
cu un corp didactic cu înaltă pregătire profesională şi deosebită exigență 
privind pregătirea elevilor. In perioada şcolii primare şi a liceului a adus o 
contribuţie importantă la construirea drumurilor, împădurirea munților, 
construirea unor obiective culturale etc., prin efectuarea a peste 1000 de ore 
de muncă patriotică. 

Urmează cursurile Facultăţii de Medicină generală din Bucureşti 
(1950-1956), unde se remarcă printr-o muncă asiduă de pregătire profe- 
sională şi multă seriozitate, participând activ la toate activităţile studenţeşti de 
cercetare ştiinţifică. 

A lucrat în S unităţi spitaliceşti timp de aproape 44 de ani: Spitalul 
Militar Sibiu (1 an), Spitalul Regional Pitești (2 ani), Institutul de Medicină 
Internă W. Gh. Lupu, Bucureşti (8 ani), Spitalul Dr. 1. Cantacuzino Bucureşti 
(5 ani) şi Spitalul Clinic Dr. Carol Davila Bucureşti (28 de ani), unde 
lucrează şi în prezent. 

A parcurs, pe bază de examene şi concursuri, întreaga ierarhie 
spitalicească: extern, intern, secundar, medic specialist şi medic primar. În 
prezent este medic primar în specialităţile Medicină internă şi Nefrologie. 

Formarea ca medic specialist şi apoi primar în Medicină internă şi, 
ulterior, în Nefrologie a beneficiat de înalta școală de medicină clinică din 
Spitalul Colentina, condusă de prof. dr. N. Gh. Lupu. Specializarea în 
Nefrologie este desăvârşită cu succes în Franţa (H6pital Necker, Paris), în 
perioada 1970-1971. De asemenea, efectuează un strălucit schimb de 
experienţă în Nefrologie, în Germania (Freiburg in Bresgau), în 1978. Drept 
consecință a meritelor sale, este confirmat doctor în medicină (1965), medic 
primar Medicină internă (1966), profesor universitar doctor în Medicină 
internă prin concurs (1972), doctor docent ( 1974), medic primar Nefrologie 
(1992), membru titular al Academiei de Ştiinţe Medicale din România (din 
1994), membru al Asociaţiei Europene de Dializă şi Transplant (ERA-EDTA, 
din 1976), membru al Academiei de Ştiinţe din New York (din 1994), 
membru şi preşedinte al Societăţii Române de Nefrologie (1990-1997). 

Dotat, de asemenea, cu un strălucit spirit organizatoric, activitatea 
prof. N. Ursea în acest domeniu este constantă şi fructuoasă, deținând şi alte 
funcţii: secretar de redacţie la revista Spitalul şi membru în colegiul de 
redacție al Revistei de Medicină internă; consilier şi secretar ştiinţific în 
Ministerul Educaţiei şi Învățământului (1968-1990); secretar general în 

Ministerul Sănătăţii (1972-1974); prorector ştiinţific al Universităţii de 
Medicină şi Farmacie din Bucureşti (1979-1989); preşedintele Comisiei de 
Nefrologie şi Dializă din Ministerul Sănătății (1980-1997); membru al 
Comisiei de Transplant din Ministerul Sănătăţii (1966-1996), şef de catedră 
Medicină internă (1970-1990); conducător ştiinţific de doctorat în 
specialitatea Medicină internă şi Nefrologie 26 ani (din 1974 până în pre- 
zent); director al Spitalului Clinic Dr. Carol Davila Bucureşti (din 1978 până 
în prezent), redactor-şef al revistei periodice de Nefrologie (Nefrologia), 
membru fondator și preşedintele Fundaţiei Române a Rinichiului (din 1995 
până în prezent). 

Activitatea de cercetare a prof. N. Ursea s-a materializat într-un număr 
de peste 500 de lucrări ştiinţifice, dintre care 6 tratate şi 9 monografii. 
Primele sale cercetări se orientează către domeniul alergiei. Preocupările sale 
în domeniul patologiei renale au apărut de timpuriu, privind, la început, 
nefropatiile cronice interstiţiale şi sindromul nefrotic. Hipertensiunea de 
cauză renală este analizată în o serie de articole, experiența dobândită 
permițându-i să redacteze monografia Hipertensiunea de origine renală 
(1971). S-a ocupat intens de studiul infecțiilor urinare, cărora le-a fost 
destinată o secţiune specială la cel dintâi Congres Naţional de Nefrologie 
(Bucureşti,1993). După înființarea Centrului de hemodializă, preocupările 
colectivului condus de profesorul Ursea au glisat către studiul terapiei de 
substituție a funcţiilor renale. A introdus în literatura medicală românească 
termenul de uremie depăşită, prin analogie cu termenul de comă depășită, 
entitate care a reprezentat principalul obiect de dezbatere la primul Simpo- 
zion de Nefrologie din România (Timişoara,1991). Această noţiune reflectă 
că bolnavul supravieţuieşte datorită hemodializei iterative, în condiţiile în 
care rinichii proprii sunt complet distruşi sau absenți, iar o parte din 
manifestările uremiei au retrocedat sau au fost atenuate. Cercetările în 
domeniul patologiei bolnavului dializat sunt de asemenea numeroase, 
rezultatele fiind valorificate atât prin comunicarea lor la manifestări interne şi 
internaționale, cât şi prin publicare în reviste de specialitate din țară şi din 
străinătate. 

Dintre realizările sale ştiinţifice şi profesionale amintim: organizarea 
şi modernizarea Spitalului Clinic Dr. Carol Davila, autor principal al 
monografiilor MS privind organizarea şi funcționarea unităților sanitare 
(1973) şi al monografiei privind instrumentarul şi aparatura medicală (1974); 
autor al primului Tratat de Nefrologie (1994), premiat de Academia Română 
(1995) şi al primului tratat Rinichiul artificial şi alte metode de epurație 
extrarenală din România (1997). A introdus pentru prima oară hemodializa 
cronică în România şi a înființat primul centru de dializă din România 

(1994); coautor al primului aparat de hemodializă din România, Hemodiarom 
(1984). A introdus pentru prima oară în România dializa cu bicarbonat (1995) 
şi dializa peritoneală continuă ambulatorie (1996). 

A înființat Societatea Română de Nefrologie (1990) şi Fundația 
Română a Rinichiului (1995). A militat şi a reuşit să înscrie Nefrologia pe 
lista specialităților medicale ale Ministerului Sănătății (1990) şi a introdus 
rezidenţiatul în Nefrologie (1991). A redactat: Regulamentul de organizare şi 
funcționare a unităţilor de epuraţie extrarenală, aprobat şi publicat de MS 
(1991). A profilat Spitalul Dr. C. Davila în specialitatea de Nefrologie (din 
1994). A contribuit activ la dezvoltarea unităților de dializă din România şi la 
înfiinţarea Registrului Naţional al Bolnavilor cu Insuficienţă Renală Cronică, 
cu sediul la Spitalul Dr. C. Davila (1994). A organizat primul simpozion 
naţional (1991) la Timişoara şi primul Congres Naţional de Nefrologie 
(1993) la Bucureşti. Este participant activ cu lucrări la 38 de congrese 
europene, americane şi internaţionale de Nefrologie; a efectuat 14 schimburi 
de experienţă în diferite țări din Europa. 

Una din cele mai de seamă realizări profesional-ştiințifice este 
instruirea a mii de studenţi în domeniul Medicinii interne şi Nefrologiei, 
specializarea şi perfecționarea a sute de medici, îndrumarea pentru obținerea 
titlului de doctor în ştiinţe a zeci de medici care au efectuat doctoratul sub 
conducerea profesorului Nicolae Ursea. În acelaşi timp, nu trebuie omisă 
asistența medicală acordată miilor de bolnavi care au beneficiat de pregătirea 
sa de clinician. 

De numele profesorului Nicolae Ursea este legată naşterea şi maturi- 
zarea Nefrologiei în România. Dotat cu o mare capacitate de muncă şi de 
depăşire a obstacolelor de tot felul a marcat decisiv, în cursul carierei sale 
de peste 40 de ani, Medicina internă din România şi practic toate progresele 
care au dus la cristalizarea specialităţii de Nefrologie în țara noastră. 


I. Asistenţa medicală 
Examinarea şi tratarea a peste 250.000 de bolnavi; 
Înfiinţarea, în fosta regiune Piteşti, a 5 cabinete medicale; 
Înfiinţarea Laboratorului de Imunologie în Spitalul Dr. 1. Cantacuzino; 
Înfiinţarea primului Laborator de Histocompatibilitate din România în 
cadrul Centrului de Hematologie; 
e Redactarea, în perioada 1972-1974 (cât timp a deținut funcţia de secretar 
general în Ministerul Sănătății), a două cărți: 
— Norme generale de organizare şi funcționare a unităţilor sanitare şi 
norme tehnice în unele domenii ale asistenţei medicale — Editura Medicală, 
1974; 


737 


78 


— Atlas de instrumente şi aparatură medicală. 
Înfiinţarea, în 1974, a primului Centru de hemodializă cronică din 
România, la Spitalul Clinic Dr. Carol Davila; 
Redactarea, în 1990, a Regulamentului de organizare şi funcționare a 
unităților de epuraţie extrarenală, aprobat prin ordin al MS, în februarie 
1991; 
Contribuţie activă la înființarea altor centre de dializă în ţara noastră; 
Îndrumarea asistenţei medicale în judeţul Argeş timp de peste 10 ani, 
prin deplasări lunare la unităţile sanitare din judeţ; 
Îndrumarea asistenței nefrologice din România; 
Dezvoltarea Centrului de dializă din Spitalul Dr. Carol Davila (care are, 
în prezent, 37 aparate); 
Introducerea, pentru prima dată în ţară, a Dializei peritoneale continue 
ambulatorii (1995); 
Înfiinţarea, pentru prima dată în România, a Laboratorului de preparare 
a concentratului în spital, reducând masiv cheltuielile şi asigurând un 
concentrat fără riscuri pentru pacient; 
Organizarea unui compartiment pentru transplant renal (1993), care 
poate fi pus oricând în funcțiune; 
Profilarea spitalului pe Nefrologie; 
Șef de secție şi şef de clinică timp de 33 de ani; 
Reorganizarea Spitalului Dr. Carol Davila şi modernizarea acestuia prin 
eforturi personale, cu asigurarea unei baze materiale corespunzătoare, 
considerată drept cea mai importantă realizare a profesorului Ursea; 
Director al Spitalului Dr. Carol Davila de aproape 23 de ani. 
II. Învăţământul medical 
Instruirea a mii de studenţi şi medici, 
Renovarea amfiteatrului Spitalului Dr. Carol Davila; 
Realizarea unei excelente baze materiale didactice: peste 1200 de 
planşe; peste 20.000 de diapozitive; 12 filme medicale; 20 de videoca- 
sete medicale; 64 de casete audio (cursurile de Medicină internă); 
filmotecă radiologică şi EKG; lamotecă; 
Șeful catedrei de Medicină internă, 20 de ani, : 
Șeful departamentului de Nefrologie, 8 ani; 
Prorector stiințific: 1979-1989, organizând, în această calitate, 6 sesiuni 
ştiinţifice studenţeşti, 2 seminarii ştiinţifice ale cadrelor didactice; 
Preşedinte sau membru în comisii la examene de admitere, examene de 
diplomă, examene de doctorat. 


III. Activitatea ştiinţifică 

Membru al colegiilor de redacţie ale revistelor: Spitalul şi Revista de 
Medicină internă; 
Înfiinţarea revistei Nefvologia, al cărei redactor şef-este din anul 1995; 
Membru a 1/8 societăți ştiinţifice medicale din ţară (13) şi de peste hotare 
(5); membru al Academiei de Ştiinţe din New York din 1994; 
Participare la 42 de manifestări ştiinţifice naţionale, internaționale, con- 
tinentale (Europa, SUA, Australia, America de Sud), la majoritatea 
dintre acestea cu lucrări; 
Efectuarea a 14 vizite şi schimburi de experienţă medicală în domeniul 
Nefrologiei; 
Efectuarea de cercetări în domeniul alergologiei, gastro-enterologiei, 
hepatologiei şi nefrologiei în primii 10-15 ani de activitate. De 
aproximativ 27-28 de ani, toate cercetările au fost axate pe nefrologie și 
dializă şi, în mod deosebit, pe tratamentul insuficienței renale cronice. 
Rezultatele cercetărilor efectuate au fost comunicate, publicate şi, în 
general, valorificate în redactarea tratatelor; 
Contribuţie activă la fabricarea primului monitoring de  dializă 
românesc, numit Hemodiarom şi a primei staţii de deionizare a apei 
pentru hemodializă; 
Consilier ştiinţific în Ministerul Învăţământului (1969-1970); 
Îndrumarea a numeroase lucrări de diplomă ale studenţilor; 
Înfiinţarea Societăţii Române de Nefrologie (1990), al cărei preşedinte a 
fost până în 1997; 
Înființarea Fundaţiei Române a Rinichiului (1995), al cărei preşedinte 
este; 
Conducător ştiinţific de doctoranzi în specialitatea Medicină internă (15 
ani) şi în Nefrologie până în prezent; 
Membru titular al Academiei de Științe Medicale (din 1994); 
Prim autor la două tratate, coautor la patru tratate, autor sau coautor la 
nouă monografii. Tratatul de Nefrologie, premiat de Academia Română, 
şi tratatul Rinichiul artificial sunt cărţi de specialitate apărute pentru 
prima dată în România; 
Decernarea a 6 medalii şi 8 decoraţii pentru activitatea depusă. 

Dintre tratatele, manualele şi monografiile publicate se remarcă: 

— Fiziologia şi fiziopatologia excreției (1980, în colaborare); 

— Terapeutica medicală, 2 vol. (1980, în colaborare); 

— Medicina internă (1987, în colaborare); 

— Tratat de nefrologie, sub redacţia lui N. Ursea; 

— Omagiu lui N. Lupu (1965, în colaborare); 

— Cum tratăm glomerulonefiitele (1969); 

— Medicină internă (1979, în colaborare); 

— Progrese recente în Medicina internă (1969, în colaborare); 

— Hipertensiunea de origine renală (1971, în colaborare); 

— Terapia imunosupresivă (1972, în colaborare); 

— Actualităţi în medicina internă (1991, în colaborare); 

— Rinichiul artificial (1993, sub redacţia prof. dr. docent Nicolae 
Ursea). 

Multe studii ale profesorului doctor docent Nicolae Ursea au apărut în 
reviste de specialitate în limbile franceză şi engleză. 


Sevastian Râpeanu 


(1932) 


Un reprezentant de seamă al Fizicii Atomice și al 
Fizicii Reactorilor din țara noastră este valorosul 
profesor doctor şi director ştiinţific IRNE Sevastian 
Râpeanu, care s-a născut la 24 iulie 1932 în comuna 
Richiţele, județul Argeş. După ce a făcut şcoala 
primară în comuna sa natală a urmat ca elev fruntaş 
Liceul /. C. Brătianu din Piteşti, unde a avut ca 
profesori de matematică pe renumiţii profesori 
piteşteni Emil Morţun şi Dumitru Mihalaşcu. 

După absolvirea liceului a urmat cursurile Facul- 
tății de Matematică şi Fizică, specialitatea Electro- 
fizică şi Magnetofizică, obținând licenţa în anul 1957. În perioada 1962-1963 
a efectuat o specializare la Institutul Regal de Tehnologie, Stockholm, ca 
bursier al Agenţiei Internaţionale de Energie Atomică, cu bursă AIEA Viena, 
un an, şi apoi a primit suport financiar de la Agenţia Suedeză de Energie 
Atomică, pentru definitivarea lucrării de cercetare la reactorul R1 Stockholm. 
A mai urmat şi Şcoala de vară „Aarhus“ din Danemarca cu tema: Fononii şi 
mişcarea lor în metale, organizată de NORDITA cu suport NATO, 1963. Şi- 
a luat doctoratul în fizică sub conducerea academicianului Horia Hulubei în 
1969, cu teza: Studii de microdinamică în lichide hidrogenate prin 
împrăştierea neutronilor lenți şi reci. Din 1970 este conducător de doctorat la 
fizica reactivilor, iar din 1976 a obţinut titlul de doctor docent al Universităţii 
din București. 

A desfăşurat o bogată activitate ştiinţifică în cadrul Institutului de 
Fizică Atomică, parcurgând toate gradele, până la cercetător ştiinţific gradul 
1, şef de laborator (1969-1970); conducător de doctorate în specialităţile: 
Fizica reactorilor şi date nucleare (1970-1990) şi Fizica stării condensate a 
materiei; inspector general în cadrul Inspecţiei de Stat pentru Controlul 
activităților nucleare (1973-1977); director ştiinţific al Institutului de Reactori 
Nucleari Energici, Mioveni — Argeş (1977-1982); preşedintele comisiei de 
brevete şi invenții; a organizat şi coordonat şapte secții de cercetare; a 
coordonat punerea în funcţiune a celor doi reactori TRIGA, 1979, inclusiv 
testele preoperaționale şi raportul de securitate; montarea calculatorului 
SYBER 720/127 importat din SUA la Mioveni, cu terminal greu la IFA 
Măgurele, pentru 1971-1974, şi a Secţiei de Fizică tehnologică din cadrul 
Facultăţii de Fizică, la Universitatea din Bucureşti, 1974, ca model privind 
planurile de învățământ, dotare (laboratoare, ateliere), cămine, cantine, în 
calitate de inspector general în Comitetul de Stat pentru Energia Nucleară, 
coordonator al fizicii la toate nivelurile (liceal, postliceal, universitar, 
postuniversitar şi doctorat) în dubla subordonare cu Ministerul Învăţămân- 
tului profesorul doctor docent este autor şi coautor la 175 de lucrări ştiinţifice 
publicate în reviste de specialitate din țară şi străinătate (în limbile: engleză, 
rusă, franceză, română). Astfel, este coautor la: Tehnici şi măsurări la 
reactorii nucleari, Editura Academiei Române, 1983; Fizica, ingineria şi 
proiectarea tehnologică a reactorilor nucleari, vol. |, şi Fizica şi energia, 
vol. I, Editura ICEFIZ, 1979; Curs de dozimetrie, de V. I. Ivanov, tradus în 
limba română, Editura Planeta, 1999; manualul Tabele şi formule de 
matematică, fizică şi chimie (partea fizică), Editura Didactică şi Pedagogică, 
Bucureşti, 1964; manualul Fizica atomică şi nucleară, Editura Tehnică, 
Bucureşti, 1975; traducerea Fizica reactorilor, R. Shulten, W. Giith, în limba 
română, Editura Tehnică, Bucureşti, 1975; peste 50 de lucrări prezentate în 
seminarii de laborator, secţie, institut sau la conferinţe naţionale; peste 25 de 
lucrări, lecţii prezentate ca invitat sau în cadrul colaborărilor cu institute din 
străinătate pe bază de acorduri — Institutul de Cercetări, Garching, Miinchen, 
Germania, 1969; secția de date nucleare, Agenţia Internaţională de Energie 
Atomică, Viena (ofiţer de legătură CSENAIEA), 1972-1996; Institutul de 
Ştiinţe Nucleare, Viena, Belgrad, Iugoslavia, 1974-1987; Institutul Unificat 
de Cercetări Nucleare, Dubna, URSS/Rusia. Pentru merite deosebite a primit 
numeroase distincţii: deţine premiile Academiei Române pentru fizică C. 
Miculescu, (1975), pentru lucrarea Studiul mişcărilor moleculare în fenol 
prin împrăștierea neutronilor şi RMN şi premiul D. Hurmuzescu, 1987, 
pentru Grup de lucrări privind studiul dinamicii în sodiu lichid utilizându-se 
împrăştierea neelastică a neutronilor lenți, distins cu mai multe medalii, 

dintre care menționăm: Medalia Jubiliară cu prilejul conectării la Sistemul 
Energetic Naţional Ul a Centralei Nuclearo-Electrice Cernavodă, 1996; 
ordinul Meritul științific pentru contribuţia la realizarea Centrului Naţional de 
Fizică, Măgurele, 1971-1974; diplome: AIEACCAN, Grecia, 1995; Fundaţia 
Româno-Elveţiană FREE, pentru activitatea ca director de cursuri de 
management, 1994, 1995; IFA — Măgurele; Asociaţia Română pentru Energia 
Nucleară 1997; IUCN - Dubna, Rusia, 1996, ICN, Mioveni — Argeş, 1996; 
confirmare pentru nominalizarea International Man of the Year, 2000 — 2001. 

Este membru titular al Academiei Oamenilor de Ştiinţă din România 
din 1997; membru în Societatea Română de Fizică din 1972 şi în prezent; 
face parte din: Consiliul profesoral al Facultăţii de fizică Bucureşti, 1974- 
1982; Senatul Universităţii 47. Cuza, laşi, 1974-1982; Societatea Europeană 
de Fizică din 1972 şi în prezent; Asociaţia Oamenilor de Ştiinţă din România, 
1983; Asociaţia de Prietenie Româno-Suedeză, 1992; Asociaţia Română 
Energia nucleară, 1997. 

Pentru laborioasa sa activitate ştiinţifică este menţionat în numeroase 
dicţionare şi enciclopedii. 


Silviu Stănciulescu 


(1933) 


5 În frumoasa localitate Aref. din nordul judeţului 
4 Argeş s-a născut la data de 30 iulie) inginerul şi 
profesorul de specialitate Silviu Stănciulescu. 

Face parte dintr-o veche familie de intelectuali 
săteşti. Bunicul său, Stanciu Stănciulescu, a fost un 
renumit învățător, iar tatăl său, Ionel Stănciulescu, 
care a depăşit vârsta de nouăzeci de ani, este un 
venerabil preot ortodox, iubit şi stimat de întreaga 
obşte a comunei și de oamenii din localităţile vecine. 

Silviu Stănciulescu a urmat şcoala primară în 
localitatea natală continuându-și studiile la Liceul 7. 

C. Brătianu din Piteşti între anii 1944-1952, făcând parte dintr-o promoție de 
elevi foarte buni care au obținut după absolvirea facultăților titluri ştiinţifice, 
ocupă catedre universitare, se afirmă ca autori de studii fundamentale în 
domeniile respective sau se disting în calitate de conducători ai unor instituţii 
sau întreprinderi. 

La întâlnirea ce a avut loc în 1997, cu ocazia celei de a 45-a aniversări 
a acestei promoţii, Nicolae Năndraşu, alias Nicolae Leonăchescu, a denumit 

pe drept cuvânt această promoție Promoţia de aur scriind o frumoasă dare de 
seamă asupra tuturor absolvenților acesteia. De aici reținem că Silviu 
Stănciulescu, după absolvirea liceului, a urmat cursurile Facultăţii de Electro- 
tehnică şi Telecomunicaţii din cadrul Institutului Politehnic din Bucureşti 
obţinând titlul de inginer electronist. După absolvirea facultăţii între 1957- 
1965 a activat ca inginer principal la Întreprinderea de Lucrări de Centra- 
lizare şi Telecomunicaţii din M.T.Tc. Între anii 1963-1994 a lucrat la Catedra 
de telecomenzi şi electronică în transporturi din cadrul Institutului Politehnic 
Bucureşti, unde a ocupat prin concurs postul de asistent (1963-1971) şi șef de 
lucrări (1971-1994). În 1973 s-a înscris la doctorat, sub conducerea 
profesorului dr. inginer “Sergiu Condrea, pe tema Optimizării instalațiilor de 
telecomenzi feroviare. Între anii 1966-1977 a lucrat la Academia Tehnică 
Militară, şef de lucrări prin cumul, și între 1969-1971 la Academia de Studii 
Economice, şef de lucrări prin cumul. 

Din anul 1990 este membru al Consiliului profesoral din Facultatea de 
Transporturi a Universităţii Politehnica Bucureşti. Este şi membru al 
Asociaţiei Inginerilor de Telecomunicaţii. 

A participat la numeroase sesiuni ştiinţifice, simpozioane şi conferințe 
interne cu comunicări în specialitatea sa şi are patru inovaţii aplicate în 
producţie. În ultima vreme a publicat o carte cu titlul: Montarea instalațiilor 
de centralizare electrică în colaborare cu inginerul Dumitru Caisân şi 
inginerul Emil Georgescu. Cartea sa a fost publicată de M. T. Te. în 1962. 
Pentru studenţi a elaborat un Îndrumător de laborator la disciplina Măsurări 
electrice şi electronice publicat la IPB în 1972. Pe parcurs a desfăşurat o 
activitate didactică universitară bogată la disciplinele: Măsurări în 
radiotehnică; Centralizări electrice şi speciale; Automatică și telemecanică 
feroviară; Materiale pentru telecomenzi etc. A publicat mai multe articole şi 
comunicări ştiinţifice, dintre care menţionăm: 

1. Boicu Ilie şi Stănciulescu Silviu — Bloc de linie automat cu 
transmiterea informaţiei fără circuite fizice, Revista Căilor Ferate, Nr. 
4/1970, p. 178 — 185. 

2. Boicu Ilie şi Stănciulescu Silviu — Fiabilitatea, securitatea tehnică şi 
eficiența economică a blocului de linie automat cu transmiterea 
informaţiei fără circuite fizice, Revista Căilor Ferate, Nr. 7/1970, p. 
325 — 329 şi 333 etc. 

În cadrul activității de cercetare ştiinţifică, a onorat obligaţiile 
contractuale la mai multe teme de cercetare de specialitate. Se evidenţiază 
contractul cu tema: Bloc de linie automat cu siguranță funcţională ridicată, 
beneficiar Întreprinderea de Semnalizări şi Automatizări feroviare din 
Bucureşti, elaborat în 1988 — 1990. 


83 


Pasionat filatelist şi colecţionar, cu tema preferată România în lume. A 
avut dificultăţi în evoluţia sa profesională din cauza originii sociale, chiar 
dacă a absolvit facultatea ca şef de promoţie. 

Om de mare şi aleasă cultură, patriot ardent, şi-a făcut un crez din 
apărarea şi promovarea valorilor umaniste, atitudine care i-a adus stima şi 
respectul studenţilor. 


Gheorghe Poţincu 


(1933) 


Printre cadrele didactice de bază ale Universității 
din Piteşti se numără profesorul doctor inginer 
Gheorghe Poţincu, care s-a născut la data de 17 
septembrie 1933 în frumoasa comună ardeleană 
Moeciu din judeţul Braşov. Acest apreciat dascăl a 
făcut şcoala primară în comuna natală, gimnaziul la 
Bran şi Liceul industrial (Şcoala medie tehnică) la 
Braşov între anii 1948-1952. După absolvirea 
liceului a urmat cursurile Facultăţii de Automobile şi 
Tractoare din cadrul Institutului Politehnic din 
Braşov. Stagiul militar l-a făcut în cadrul facultății cu 
două convocări: Piteşti, 1953, şi Târgu Mureş, 1956, 
având în prezent gradul de maior în rezervă. 

După absolvirea facultăţii şi satisfacerea serviciului militar a intrat în 
producţie ca inginer mecanic, specialitatea Automobile și tractoare, ocupând 
diferite funcţii precum: şef secție montaj general, şef secţie motor, instructor 
de specialitate în cadrul Comisiei Economice a Regiunii Argeş, funcţii pe 
care le-a îndeplinit între anii 1957-1969. 

În anul 1969 până în 1977 este încadrat ca şef de lucrări în cadrul 
Institutului de Învățământ Superior din Piteşti. Între anii 1977-1995 lucrează 
în aceeaşi instituţie în calitate de conferenţiar la catedra Dinamica 
autovehiculelor pe roți, iar din 1995 şi în prezent lucrează în calitate de 
doctor inginer la catedra de la Universitatea din Piteşti. 

A avut următoarele funcții didactice de conducere: prodecan la 
Institutul Politehnic Bucureşti; membru în Consiliul Profesoral al Institutului 
de Subingineri Piteşti şi al Senatului Institutului Politehnic Bucureşti între 
anii 1969-1970; decan la Institutul de Subingineri Piteşti, membru în 
consiliul profesoral al acestui institut şi membru al Senatului Politehnic 
Bucureşti (1970-1974); rector al Institutului de Învăţământ Superior Piteşti, 

membru al Consiliului Profesoral şi Senatului (1974-1981); membru în 
Consiliul Superior al Învățământului din România (1974-1981). 

Între anii 1972-1976 a, făcut stagiu pentru doctorat în specialitatea 
Autoturisme la Institutul Politehnic Bucureşti, iar în anul 1977 a susţinut teza 
de doctorat cu titlul: Studiul teoretic şi experimental al comportării pneurilor 
pentru autoturisme cu aplicare la autoturismele româneşti. În acelaşi an i s-a 
acordat titlul de doctor inginer. 

Inginerul doctor Gheorghe Poţincu a făcut şi studii de specializare în 
străinătate în 1973 la Universitatea din Dresda, Germania, şi în 1975 la 
Universitatea din Banska — Bistriţa, Cehoslovacia. 

În decursul timpului a avut o bogată activitate ştiinţifică materializată 
în cele o sută patruzeci de lucrări, după cum urmează: douăsprezece cărți şi 
tratate; treizeci de lucrări ştiinţifice publicate în reviste şi volume editate în 
străinătate; şaizeci de lucrări ştiinţifice publicate în reviste şi volume editate 
în ţară; şaisprezece comunicări ştiinţifice nepublicate sau în curs de 
publicare; douăzeci şi două de contracte de cercetare ştiinţifică. 

Pe lângă funcţiile didactice profesorul doctor inginer Poţincu a mai 
avut şi alte funcţii de conducere: vicepreşedinte al județului Argeş (1981- 
1986); director general al Centrului Industrial de Autoturisme, Piteşti (1986- 
1988); director general al Grupului de Unităţi de Asistenţă Tehnică şi Service 
pentru autoturisme, Pitești. 

Alte activități: membru fondator al Societăţii Inginerilor de Auto- 
turisme din România (SIAR) și membru în Consiliul Naţional al acestei 
societăţi până în anul 1993 (din 1990); preşedinte al Comisiei de Omologare 
a prototipurilor, modelelor funcționale şi a unor subansamble pentru auto- 
turisme DACIA, ARO şi OLCIT (1986-1989); preşedinte al Comisiei The- 
nice de Organizare a Investiţiilor şi de punere în funcţiune a capacităților de 
producţie la întreprinderile din centrala de Autoturisme — Piteşti (1986-1988); 
membru în Asociaţia Inginerilor şi Tehnicienilor din România (ASIT) (1966 
şi în prezent); membru în Societatea Termotehnicienilor din România (STR) 
(1992 şi în prezent); membru în Society of Automative Engineers (SAE) (din 
1997). 

A participat în comisii de doctorat, în comisiile pentru ocuparea 
posturilor în învățământul universitar şi în comisii tehnice de avizare a 
lucrărilor de cercetare ştiinţifică. 

Gheorghe Stănescu 


(1934) 


Printre meritele deosebite ale unor cadre didactice 
sunt şi acelea de a îngemăna munca teoretică cu cea 
practică, de a lega cunoştinţele predate elevilor de 
cunoaşterea mediului, de perspectivele economice ale 
regiunii în care trăiesc şi de adâncirea unor cercetări 
ştiinţifice. 

Lectorul universitar Gheorghe Stănescu de la 
Facultatea de Științe a Universităţii din Piteşti, în 
activitatea de cercetare ştiinţifică s-a ocupat pe o 
perioadă de aproximativ patruzeci de ani de studiul 
faunei piscicole din rețeaua hidrografică a judeţului 
Argeş şi a unor judeţe limitrofe: Olt, Teleorman, Dâmboviţa etc., preocupare 
ce a condus la identificarea tuturor speciilor de peşti din reţeaua hidrografică 
menționată mai sus şi la realizarea unei colecţii ihtiologice de peste 15 000 de 
exemplare. 

Acest apreciat dascăl s-a născut la 9 august 1934 în comuna 
Ciofrângeni din județul Argeş într-o familie de țărani modeşti. După ce a 
urmat şcoala primară în satul natal, a absolvit cursurile Liceului VW. Bă/cescu 
din Râmnicu Vâlcea în anul 1953 şi Facultatea de Biologie din cadrul 
Universităţii din Bucureşti în anul 1958. După absolvirea cursurilor 
universitare a fost încadrat ca profesor la Şcoala generală Brăduleţ, judeţul 
Argeş, unde a lucrat între anii 1958-1961. Fiind apreciat în munca la catedră 
a fost promovat ca inspector școlar al raionului Curtea de Argeş, funcţie pe 
care o deține între anii 1961-1963. Din 1963 şi până în anul 1972 a lucrat ca 
asistent la Institutul Pedagogic din Piteşti. În mai 1969 devine doctorand la 
specialitatea Zoologia vertebratelor, iar între anii 1972-1983 lucrează în 
continuare ca şef de lucrări la Institutul Pedagogic din Piteşti. Pentru că acest 
post se desființează, profesorul Gheorghe Stănescu este nevoit să se încadreze 
ca profesor de biologie la Liceul industrial Nr. 3 C.F.R. — Piteşti, unde 
lucrează până în anul 1990, când revine ca lector universitar prin concurs la 
Facultatea de Științe, Secţia biologie, de la Universitatea din Piteşti, unde 
lucrează şi în prezent. 

Ca profesor a desfăşurat o bogată activitate profesională utilizând 
întreaga tipologie a lecţiilor şi a lucrărilor practice cu elevii şi studenții 
preocupându-se permanent de legarea învățământului de practică, de viaţă, de 
îmbunătăţirea continuă a conţinutului ştiinţific şi educativ al tuturor 
activităţilor didactice. Preocupat de continua modernizare şi perfecţionare a 

procesului de învățământ, atât sub aspectul conținutului ştiinţific cât şi 
instructiv-educativ, al utilizării celor mai eficiente metode de predare, o mare 
atenţie a acordat-o asigurării mijloacelor de învățământ, respectiv procurării, 
preparării şi confecţionării unui bogat și variat material didactic, motiv pentru 
care a organizat şi dotat două laboratoare de biologie şi un teren agricol 
experimental şi productiv. 

Ca inspector şcolar şi-a adus contribuţia la continua perfecţionare şi 
modernizare a activității didactice şi cultural-educative a cadrelor didactice 
din subordine desfăşurând o bogată activitate de îndrumare şi control, dublată 
de o orientare organizatorică, menită să asigure sporirea continuă a eficienței 
activităţii didactice şi cultural-educative a învăţătorilor şi profesorilor. În 
activitatea de asistent şi lector universitar s-a străduit în permanență să 
asigure cele mai bune condiţii pentru pregătirea studenţilor ca viitori pro- 
fesori, desfăşurând o apreciabilă şi permanentă activitate de dotare şi orga- 
nizare a laboratoarelor şi muzeului de zoologie din cadrul Universităţii piteş- 
tene, care s-a bucurat de unanimă apreciere a numeroase delegații din ţară şi 
străinătate. 

Activitatea didactică şi instructiv-educativă a fost întregită de o bogată 
activitate de cercetare ştiinţifică şi de informare concretizată în peste o sută 
de lucrări ştiinţifice, studii şi referate, precum şi într-un număr apreciabil de 
articole publicate în presa locală şi centrală. 

În cercetarea ştiinţifică asupra faunei piscicole, pe lângă identificarea 
speciilor de peşti, a urmărit cu mare atenţie impactul omului asupra faunei 
piscicole, precum şi asupra principalilor factori de mediu — apă, aer, sol — 
care stau la baza structurii şi funcţionalităţii ecosistemelor terestre şi acvatice. 
Cercetările pe teren, observate mai multă vreme, asupra transformărilor 
ecologice survenite în cadrul judeţului Argeş şi în județele vecine au 
evidenţiat o continuă degradare a factorilor de mediu şi, ca urinare, 
degradarea alarmantă a reţelelor hidrografice, având ca efect dispariția unor 
specii de peşti, din unele râuri, cum este cazul caracudei, lipanului, lostriţei, 
aspretelui etc. Într-un articol intitulat: Va fi salvat aspretele? apărut în ziarul 
Argeşul din 15-16 octombrie 2000 lectorul universitar Gheorghe Stănescu 
spune: Pornind de la importanța ştiinţifică a acestei specii endemice de 
peşte, amenințat cu dispariția, începând cu anul 1958, când am fost 
repartizat ca profesor de biologie la Şcoala generală Brădulej, până în 
prezent, mi-am asumat răspunderea salvării acestei specii, identificându-mă 
cu soarta ei, urmărind-o şi studiind-o aproape an de an şi făcând-o 
cunoscută opiniei publice şi lumii ştiinţifice prin numeroase şi repetate 
studii, comunicări şi lucrări ştiinţifice, rapoarte către organele în drept şi 
prin numeroase articole publicate în presa locală şi centrală ... Pe această 

linie de preocupări, în anii 1978-1994 am înaintat forurilor centrale referate 
ştiinţifice pentru declararea Râului Vâlsan rezervaţie naturală (arie 
protejată) şi aspretelui, monument al naturii. Pe lângă speciile de peşti au 
fost urmărite, în ultima vreme, procesele de degradare a ecosistemelor 
forestiere şi agricole, fenomenele de poluare, la nivelul întregului județ şi al 
judeţelor vecine, fenomenele de braconaj la nivelul faunei piscicole şi 
cinegetice, atacurile unor dăunători şi bolile survenite în cadrul ecosistemelor 
naturale şi a celor create de om. 

Profesorul Gheorghe Stănescu, pe parcursul întregii vieţi profesionale, 
a desfăşurat şi o bogată şi neîntreruptă activitate obştească de informare 
ştiinţifică şi cultural-educativă prin presa locală, centrală, prin participarea la 
numeroase activități culturale şi ştiinţifice, prin preocupări de acţiuni 
concrete menite să îmbunătăţească nivelul de cunoaştere şi de comportare 
civică a obştei. Activitatea obştească a realizat-o mai ales prin funcțiile 
îndeplinite: preşedinte al Filialei Societăţii de Ştiinţe Biologice din România, 
preşedinte al Filialei Argeş a mişcării ecologiste din România şi preşedinte al 
Colegiului de redacţie al revistei de educaţie ecologică Ecos. Între timp a fost 
invitat la al II-lea Congres European de Ihtiologie — Paris/1975; al III-lea 
Congres European de Ihtiologie — Varşovia/1976; World aqua culture, 93 


Torremolinos, Spain/1993 şi la Conferința Europeană de Acvacultură — : 


Belgia, 7-10 august 1999. 


Nicolae P. Leonăchescu 
(1934) 


Din Promoţia de aur (1952) a Liceului 1. C. 
Brătianu din Piteşti comentată de Nicolae Năndraşu 
cu ocazia celei de a 45-a aniversări a absolvirii 
liceului face parte şi inginerul energetician, profesor 
doctor Nicolae Leonăchescu, strâns legat de melea- 
gurile natale. Acest strălucit fiu al Argeşului s-a 
născut la 9 iulie 1934 în comuna Stroeşti, într-o 
familie cu patru copii. Tatăl său a fost dirigintele 
oficiului PTT din sat. A urmat cursurile şcolii primare 
din comuna Stroeșşti între anii 1941-1945 frecventând 
în continuare cursurile Liceului 7. C. Brătianu din Pi- 
teşti în perioada 1945-1952, fiind premiant. A fost studentul Facultăţii de 

Instalaţii şi Uulaje a Institutului de Construcții din Bucureşti, pe care a 
absolvit-o în anul 1957 ca şef. de promoţie. După absolvirea facultății, de la 
22 iulie la 10 decembrie 1957 a lucrat ca inginer energetician la 
Întreprinderea Regională de Electricitate şi Construcții Electrice Rurale din 
Piteşti. De aici s-a transferat la facultatea pe care a absolvit-o, la Catedra de 
Țermotehnică a Institutului de Construcţii — Bucureşti. De la 10. XII. 1957 Şi 
până în prezent a lucrat fără întrerupere în calitate de cadru didactic 
parcurgând toate treptele ierarhiei universitare: șeful laboratorului de 
termotehnică (1957-1960); asistent (1960-1962); şef de lucrări (1962-1968); 
conferenţiar (1969-1977) şi profesor (1977-2000). | îȘ, 

În anul 1968 şi-a susţinut teza de doctorat cu titlul: Contribuţii la 
studiul propagării căldurii prin sol, primind titlul de doctor inginer în 
Termotehnică. Între anii 1977-1981 a fost prodecanul Facultăţii de Utilaj 
'Țehnologic şi a predat cursul de Termotehnică precum şi pe cel de Transferul 
căldurii. Din anul 1990 este conducător de doctoranzi. 

Pe plan cultural, la 30 iulie 1972 a înființat Societatea Cultural- 
Ştiinţifică Stroeşti — Argeş, al cărei preşedinte executiv şi de onoare a fost 
până la 26 iulie 1992. În această calitate a organizat 21 de sesiuni ştiinţifice. 
Modelul societății cultural-ştiințifice a fost luat Şi de alte local ități argeşene şi 
din alte judeţe din țară. La S martie 1990 a înființat Societatea Română a 
Termotehnicienilor şi a fost preşedintele ei până în mai 1998. În această 
calitate a fost organizatorul celor opt Conferinţe Naţionale de Termotehnică. 
În anul 1993 a scos revista Termotehnica, al cărei redactor-şef a fost până în 
bu SL membru fondator şi vicepreşedinte al Societăţii Cultural- 
Ştiinţifice Getica, membru fondator şi vicepreşedinte al Fundaţiei Mihai 
Viteazul — Călugăreni şi al Uniunii Culturale Viaţa Românească — filiala 
Bucureşti. A mai fost membru în Colegiul de redacție şi al altor publicaţii. 
Între timp a fost invitatul Universităţilor din: Dresda, Moscova, 
Strasbourg, Chişinău, Chambery şi a ținut cicluri de conferinţe şi la alte 
instituţii de învățământ superior. Demn de remarcat este faptul că a introdus 
cursurile Istoria tehnicii şi ştiinţei româneşti la Facultatea de Utilaj tehnic a 
Institutului de Construcţii din Bucureşti, pe care l-a predat între anii 1990- 
1998, şi a creat şi predat în premieră cursul Energetica proceselor de 
reciclare a materialelor la aceeaşi facultate. | 

A participat la multe sesiuni ştiinţifice, „simpozioane, congrese şi 
conferinţe interne şi intesnaţionale şi a fost consilier pentru probleme termo- 
tehnice la mai multe instituţii şi întreprinderi. = 

Nicolae Leonăchescu a desfăşurat o bogată şi complexă activitate 
didactică, tehnico-ştiințifică şi cultural-educativă cu valențe profund 

patriotice. Preocupările sale ştiinţifice şi culturale sunt multiple și variate. 
Dintre ele menționăm: Termodinamica teoretică şi aplicată; Transferul 
căldurii, energetica construcţiilor; Istoria satului Stroeşti — Argeş; Istoria 
tehnicii şi ştiinţei româneşti; eseistica fenomenului tehnico-ştiințific; viaţa 
culturală a satelor româneşti; realităţile din Basarabia etc. 

A scris şi a publicat multe lucrări importante caracterizate prin: inter- 
disciplinaritate, întindere, originalitate și cutezanță. Are două livrete de 
invenţii şi o inovaţie şi este autorul a patru standarde originale. 

Lista sa de lucrări cuprinde un număr de 445 de titluri la 9.07.2000, 
printre care: 28 de cărţi, 107 comunicări ştiinţifice, studii articole, note, 
reportaje de călătorie, recenzii, contracte de cercetare etc. Dintre acestea 
menţionăm: 

— Câmpul termic universal — Editura Tehnică,Bucureşti, 1992; 
Pionierii epocii maşinilor — Editura lon Creangă, Bucureşti, 1989; Bărălia 
pentru Sistemul Metric — Editura lon Creangă, Bucureşti, 1986; Transferul 
căldurii între construcţii şi sol — Editura Tehnică, Bucureşti, vol. |, 1981, vol. 
II, 1989; Termotehnica — Editura Didactică şi Pedagogică, Bucureşti, Ediţia 1, 
1974, ediţia a Il-a, 1981; Stroeşti - Argeș. Documente şi mărturii, vol |, 1971, 
Editura Litera, Bucureşti, vol. II, Editura Scrisul românesc — Craiova, 
Prietenii noştri din Transnistria. Posada, Nr. 1 (15 — 22 august 1992); 
Valoarea euristică a termodinamicii sistemelor ergodice vii; Fabrica de 
porțelan de la Târgu-Jiu, Buletin ştiinţific al ICB, Nr. 2, 1992, p. 47 — 57; 
Viteze şi acceleraţii de interacţiune în termodinamică. Energetica, Seria A, 
Nr. 1/1993, p. 29 — 32; Dinicu Golescu şi primul principiu al termodinamicii 
— Termodinamica, Nr. 1, 1993, p. 90 — 99; Unităţile de măsură metrice — 
dimensiuni şi coordonate istorice. Calitate, Fiabilitate, Metrologie, Nr. 1, 
1990, p. 32 — 39; Carol S. Caracioni-Crăciun — Transilvania, Nr. 9/1990, p. 
47 — 50; Podul pe vase de la Prooroci — Construcţii, Nr. 8/1986, p. 53 — 60; 
Efort şi recunoştinţă — Construcţii, Nr. 3 — 6/1992, p. 92 — 96; Aspecte ale 
răspândirii cunoştinţelor ştiinţifice în Principatele Dunărene în sec. al 
VIII-lea, Forum, Nr. 7 — 8, p. 122-132; Primele şcoli de mine din Țara 
Românească. Forum, Nr. 7 — 8, 1988, p. 122, 146; Szroeşteni în lupta pentru 
victorie, Argeş Nr. 8, 1988, p. 5; A remarkable Romanian scientist: Dr. 
Nicolae N. Stroian (1888-1969). Revue Roumaine de Medicine. Virologie, 
1986, 37, 2, p. 139-141; Coordonate istorice majore ale ştiinţei şi tehnicii 
româneşti. Buletinul ştiinţific al ICB, Nr. 1, 1993, p. 65 — 70; Proiectul din 
1834 al podului peste Ialomița de la Giureşti — Construcţii, Nr. 3, 6, 1992, p. 
85 — 92; Calculul fluxului termic generat de un sistem de încălzire prin 

planșeu — Energetica, Seria A, Nr. 2, 1993, p. 71 — 74; Aspecte din viaţa 
Şcolii de poduri şi şosele din Bucureşti (1859-1973). Buletinul ştiinţific al 

ICB, Nr. 2, 1991, p. 119-140; Primele încercări de forare a unor fântâni 
arteziene în Tara Românească — Construcţii, Nr. 3 — 5, 1990, p. 84 — 8; 
Proiectul de lege din 1835 privind adoptarea sistemului metric zecimal în 
Tara Românească, Forum, Nr. |, 1989, p. 64, 72; Pionierii epocii maşinilor: 
Emanoil Constantinescu şi Grigore C. loranu — Mecanizarea Construcţiilor, 
Nr. 2, 1989, p. 23 — 37; Dicţionar de personalități. Mecanizarea Construc- 
ţiilor, Nr. 2, 1989, p. 34 — 43; Pagini din istoria Ministerului Construcţiilor, 
Mecanizarea Construcţiilor (1) în nr. 2, 1988, p. 35 — 43, (1) în nr. 3, 1988, p. 
34 — 42; Legare în punte termică, Mecanizarea Construcţiilor, Nr. 3, 1988, p. 
15, 18; Fenomene de penumbră în transferul căldurii dintre construcții şi sol, 
1988, vol. II, p. 84, 87; Baniţe de piatră, Metrologia Aplicată nr. 4, 1987, p. 
146-151; Punţi termice, Mecanizarea Construcţiilor Nr. 3, 1987, p. 6-9; 
Poluarea energetică a mediului ambiant prin sistemul construcțiilor — 
Mecanizarea Construcţiilor, Nr. 2, 1987, p. 5 — 8; L'engin de Caragea. 
Noesis, vol. X, 1984, p. 53 — 56. Editura Academiei Române; Istoria şi 
condițiile de limită tip Dirichlet, Getica, Nr. 3 — 4, 1992, p. 32 — 40; Legea 
sistemului metric între Scylla şi Charibda sau războiul de treizeci de ani. 
Metrologie, Nr. 2, 1994, p. 48 — 50; Proiecţii şi destine, Glasul Națiunii 
(Chişinău), 14 aprilie 1999; Procese simple nestaționare. Termotehnica, Nr. 
2, 1993, p. 151-160; În vizită la fraţii noştri din Transnistria. Posada Nr. 6, 
1994; Paşi în spațiu, Stroeşti, 16 aprilie 1994, p. 3; Supliment al săptămâ- 
nalului Viața satului din Chişinău; Premise istorice ale tehnicii moderne 
româneşti, Editura Tehnică, Bucureşti, 1994, vol. 1, 1996, vol. II; Sarabanda 
unităților de măsură şi necesitatea adoptării sistemului metric. Metrologie, 
Nr. 4, 1994, p. 110-115. 

Prin cenuşa imperiului, „Politica“, 29 octombrie 1998; De la Stroești 
la Tihuanacu, „Politica“, 31 iulie 1999 — 30 ianuarie 2000; Prin Basarabia 
speranţelor noastre, „Politica“, 24 aprilie — 9 mai 1999 şi Glasul Națiunii 
(Chişinău), 12 mai 1999; Lichidarea proprietăţii din Stroeşti — Argeş, 
„Argesis“, vol. VIII, Piteşti, 1999, p. 213 — 235; Constantin D. Beldie, prefață 
la cartea „Memorii“ de C. Beldie, publicată în Editura „Albatros“, Bucureşti, 
2000; Idem, File de filozofie (Chişinău), Nr. 1/1996 — Nr. 2/1997; Stroeşti — 
Argeş, un model cultural posibil, „DacoRomânia“, Nr. 2/1997; Stroeşteni în 
ştiinţă şi cultură, vol. |, 1996, Societatea Cultural-Ştiinţifică Stroeşti — Argeș; 
Viaţa şi activitatea unui savant: medic doctor docent Marius N. Teodorescu 
din Stroeşti — Argeş, „Posada“, Nr. 19 — 21/1998. 

Nicolae Leonăchescu, de o energie rar întâlnită, cu o minte pătrun- 
zătoare şi capabil de mari eforturi, s-a afirmat ca o personalitate de prim rang 


Sul 


în profesia sa, în arta scrisului şi în demnitatea şi omenia ce-l caracterizează. 
Pentru meritele sale deosebite a fost declarat laureat al premiului Dimitrie 
Leonida în anul 1994, a primit premiul CNOP (1986) şi premiul special al 
SRT (1999). În prezent este deputat PRM de Argeş având o bogată activitate 
politică în Camera Deputaţilor şi în teritoriu. 


Gheorghe Petrescu 
(1934-1997) 


Printre fondatorii şi susținătorii Universităţii din 
Pitești se numără şi profesorul de matematică 
Gheorghe Petrescu, care a servit cu pasiune această 
instituţie pe o perioadă îndelungată de timp. 
Profesorul Gheorghe Petrescu s-a născut la 26 
aprilie 1934 în satul Glodeni, județul Dâmboviţa, şi 
se trăgea dintr-o veche familie de țărani. A urmat 
şcoala primară în satul său natal, iar gimnaziul şi 
cursurile liceale la renumitul Liceu din Târgovişte, 
Ienăchiţă Văcărescu. După absolvirea liceului, în 
anul 1954 reuşeşte la Facultatea de Matematică a 
Universităţii din Bucureşti, unde va avea dascăli renumiţi, dintre care 
amintim pe academicienii: Caius Iacob, Miron Nicolescu, Grigore Moisil şi 
alţii. Absolvă facultatea cu diplomă de merit în anul 1958 fiind din aceeaşi 
generaţie cu profesorii de valoare: Ion Cuculescu, lon D. Ion, Sorin 
Gogoncea, Dan Pascali, Lazăr Aldo, Vasile Tiţă şi alții. Deşi se remarcă în 
facultate prin activitatea sa de cercetare, vremurile sunt de aşa natură încât nu 
poate să lucreze în cadrul facultății sau în Bucureşti, fiind repartizat ca 
profesor la Liceul Aurel Vlaicu din Breaza, apoi suplinitor al colegului şi 
prietenului său Sorin Simion la Colegiul 7. C. Brătianu din Piteşti, unde 
lucrează între anii 1960-1962. Înfiinţarea în 1962 a Institutului Pedagogic din 
Piteşti îi oferă prilejul să-şi pună în valoare potenţialul său didactic şi 
ştiinţific, fiind încadrat la început ca asistent universitar la Catedra de 
matematică, ca lector, conferenţiar şi profesor universitar, alături de reputatul 
profesor Silviu Teleman, considerat fondatorul secției de matematică şi al 
bibliotecii de matematică. Mai are şi alţi colegi valoroşi, ca prof. Viorel Popa, - 
Ion Mondoc, lulian Curelea, Ilie Ionescu şi Ilie Marinescu, cu care a ridicat 
prestigiul învățământului universitar argeşean. 
Urmează în continuare la Universitatea din Bucureşti seminariile 
profesorilor Ştefan 1. Gheorghiţă şi Caius Iacob. În anul 1973 îşi susţine teza 

de doctorat, după o prealabilă pregătire la Kiev, cu tema: Contribuţii la 
studiul metodei de reprezentare prin sumare şi aplicarea ei în teoria filtraţiei 
sub conducerea profesorului Ștefan I. Gheorghiţă. După obţinerea doctora- 
tului profesorul Gheorghe Petrescu devine decan al Institutului Pedagogic 
până la desființarea acestuia în 1984. Din anul 1990 până în anul 1996 este 
şeful catedrei de matematică şi contribuie decisiv la reînființarea şi dotarea 
secției de matematică-informatică a Universităţii din Piteşti. O scurtă 
perioadă este prodecan al Facultăţii de Ştiinţe. Elaborează în aceeaşi perioadă 
o serie de cursuri universitare, în domeniul algebrei, geometriei, mecanicii, 
informaticii etc. şi desfăşoară concomitent o bogată activitate ca preşedinte al 
Societăţii de Științe Matematice, filiala Argeş, participă activ, alături de 
profesorii din învățământul preuniversitar, la îmbunătăţirea programelor şi 
manualelor şcolare, la pregătirea elevilor argeşeni pentru olimpiade. Munca 
de cercetare a profesorului Gheorghe Petrescu este materializată în cinci- 
sprezece cursuri şi monografii de matematică, în zeci de articole publicate în 
reviste de specialitate sau în volumele sesiunii de comunicări ştiinţifice din 
țară şi străinătate, participă la realizarea a opt contracte de cercetare, 
recenzează în reviste, cărţi şi articole de specialitate. 

Activitatea profesorului Gheorghe Petrescu a fost strâns legată și de 
Societatea de Ştiinţe Matematice din România, fiind preşedintele Filialei 
Argeş din anul 1976 şi până la dispariția sa. A făcut parte, în această 
perioadă, din Consiliul Societăţii participând şi organizând mai multe 
consfătuiri, simpozioane și sesiuni de comunicări. 

In anul 1979 contribuie la înfiinţarea concursului Gazeta Matematică 
sub titulatura Concursul anual al rezolwitorilor de probleme. Acesta s-a 
desfăşurat sub egida Societăţii de Matematică şi a Filialei Argeş timp de 15 
ediții la Piteşti, Câmpulung Muscel şi Curtea de Argeş. 

In anul 1995, cu ocazia centenarului Gazetei Matematice îi sunt 
decernate diploma de onoare şi medalia cu brevet a centenarului. 

Profesorul universitar doctor Gheorghe Petrescu s-a impus în viaţă 
prin deosebita sa valoare ştiinţifică şi prin personalitatea sa. S-a stins din 
viață când nimeni nu se aştepta, la 8 octombrie 1997, lăsând un mare gol în 
învățământul românesc. 

Petre Popa 


(1935) 


Cultura şi istoriografia argeşeană au găsit în 
ultimele decenii ale secolului al XX-lea un 
cercetător şi un animator de frunte în persoana 
profesorului doctor Petre Popa. Acest distins cadru 
didactic s-a născut la 16 august 1935 în comuna 
Măciuca, judeţul Vâlcea, ca fiu al Mariei şi al lui 
Nicolae Popa. După ce a făcut şcoala generală în 
comuna natală, a urmat cursurile Şcolii medii 
tehnice de comerț mixtă din Craiova obţinând în 
anul 1953 diploma de tehnician în specialitatea 
merceologie alimentară. Pe baza recomandării 
primite din partea Consiliului profesoral pentru a continua studiile în 
învăţământul superior, precum şi a probelor de admitere susţinute în 1953 la 
Universitatea din Bucureşti a devenit student al Facultăţii de Istorie, cursuri 
de zi, finalizând-o prin lucrarea de licenţă prezentată în sesiunea de vară a 
anului 1958. 

În facultate a beneficiat de îndrumarea unor prestigioase cadre 
didactice universitare, precum: Emil Condurachi, lon Nestor, Andrei Oțetea, 
Ion lonaşcu şi alţii. După absolvirea facultății, la data de | septembrie 1958 a 
fost numit profesor de istorie la Școala generală din comuna Bogaţi, judeţul 
Dâmboviţa. Ulterior a devenit director al Casei de cultură Topoloveni (1959- 
1961), apoi director al Bibliotecii regionale din Piteşti (1961-1964). În anul 
1963 pe bază de examen a obținut definitivatul în învăţământ. Timp de un 
deceniu şi jumătate (1964-1979) a îndeplinit diferite funcții publice în cadrul 
municipalităţii Piteşti: viceprimar şi în domeniile de învăţământ, cultură şi 
sănătate. Prin conlucrare cu factori decizionali s-a implicat nemijlocit în: 
edificarea de unităţi şcolare ori sanitare, modernizarea construcţiei Teatrului 
Alexandru Davila, extensia unor spaţii destinate facultăţii din cadrul 
Institutului de învățământ superior, ridicarea statuii lui Nicolae Bălcescu, 
reamplasarea Monumentului Independenței, iniţierea Simfoniei lalelelor, 
editarea revistei social-culturale Argeş, înfrăţirea Piteştiului cu alte centre din 
Europa de Vest etc. În acelaşi timp a continuat activitățile specifice catedrei 
prin titularizarea pe o catedră de istorie la Liceul Nr. 3, Piteşti, şi prin 
angajarea de ore pentru predarea prin cumul a unor materii de specialitate la 
Colegiul 1. C. Brătianu sau la Şcolile generale Nr. 1 şi 5 din localitate. A 
realizat studii postuniversitare la Facultatea de Istorie — Bucureşti, fiind 
admis apoi la doctorat, pe care l-a obţinut în luna iunie 1979. 

După obținerea doctoratului a devenit cadru didactic asociat la 
Institutul de Învăţământ Superior din Piteşti, sau la secţiile serale ale 
Politehnicii din Bucureşti organizate la Piteşti pe lângă Combinatul 
Petrochimic şi la Complexul de Prelucrarea Lemnului predând cursul 
Probleme fundamentale ale istoriei. 

Între anii 1979-1990 profesorul doctor Petre Popa a condus ca 
preşedinte Comitetul pentru Cultură al Județului Argeş. În această calitate a 
luat unele iniţiative importante, dintre care menţionăm: redimensionarea și 
amenajarea Mausoleului de la Mateiaş - Câmpulung Muscel, a Muzeului de 
Istorie din Curtea de Argeş şi a Casei Memoriale Dinu 7. Lipatti din 
Leordeni, realizarea statuii lui Basarab I pentru Curtea de Argeş, a Rotondei 
personalităților de la Goleşti şi a Monumentului de pe Drumul Voievozilor, 
expunerea pentru public a statuii lui Jon 7. C. Brătianu, edificarea Casei cărții 
şi a Casei artelor din Piteşti, organizarea manifestărilor complexe Dansul 
florilor, Reuniunea teatrelor de studio, Festivalul filmului istoric, concur- 
surile de poezie Poetul şi cetatea, de muzică cultă Darclee, de muzică corală 
D. G. Kiriac şi altele. 

Casa corpului didactic şi Inspectoratul Şcolar Argeş l-a solicitat pentru 
a prezenta diverse teme la cursurile de reciclare sau reconversie profesională, 
în cadrul cercurilor pedagogice de istorie, din comisiile olimpiadelor, ale 
concursurilor de admitere în învățământul liceal şi pentru examenele de 
bacalaureat. Activitatea profesională realizată la Liceul A/exandru Odobescu 
din Piteşti, prelungită până la 1 septembrie 1997, s-a concretizat, printre 
altele, în contribuţia adusă la: înființarea claselor speciale de istorie, atragerea 
elevilor pentru organizarea simpozioanelor pe teme de cultură generală şi 
participarea la excursii documentare, amenajarea punctului de informare cu 
conţinut istoric, implicarea în sărbătorirea a trei sferturi de veac de la 
înfiinţarea şcolii, elaborarea unei noi Monografii a Instituţiei, a unor sinteze 
şi altor instrumente didactice necesare pregătirii examenului de bacalaureat 
sau concursurilor de admitere la facultăți. În toamna anului 1997 a predat la 
Secţia de Istorie-Muzeologie din cadrul Facultăţii de Ştiinţe de la Univer- 
sitatea din Piteşti cursurile: Istoriografia universală la anul 1 Istorie- 
Muzeologie, Istoria Religiilor pentru anul II Drept şi a condus seminarul 
Istoria veche a României, anul |. În anul 1998 profesorului doctor Petre Popa 
i s-a conferit calitatea de conferenţiar titular la Universitatea din Piteşti. 
Activitatea de cercetare ştiinţifică a acestui valoros cadru didactic s-a 
materializat în următoarele lucrări în calitate de autor sau coautor: 

— Istoria municipiului Piteşti, coautori Paul Dicu şi Silvestru 
Voinescu, Editura Academiei Române, Bucureşti (1988). 

-— Istoriografia universală (1), Editura Cultura — Piteşti, 1998 (360 
pagini). 

— Argeș, cartea eroilor (coordonator ştiinţific şi studiu introductiv) 
lucrare de bibliografie, unicat în ţară, Tipografia Argeş, Piteşti, 1984 (336 
pagini). 

- Tradiţia şi actualitatea în istoriografia românească, Editura 
Cultura, Piteşti, 2000 (202 pagini). 

— Istoria economiei naţionale a României, |. Editura Universităţii din 
Piteşti, 1999 (120 pagini). 

— Istoria sistemelor administrative 1. Editura Universităţii din Piteşti, 


19909 (128 pagini). | 

— Istoria administraţiei în România, Editura Universităţii din Piteşti, 
2000 (180 p.). 

- Jon Ionescu de la Brad — enciclopedist român, Editura 


Enciclopedică, 2000 (372 p.). 

— China, sensuri istorice, Editura Paralela 45, Piteşti, 2000 (232 p.). 

— Piteşti, ghid de oraş; coautori Silvestru Voinescu, Paul Dicu. 
Editura Sport-turism, Bucureşti, 1985 (144 p.). 

— Piteşti, pagini de istorie, coautori Paul Dicu, Silvestru Voinescu, 
Editura Musseum, Piteşti, 1986 (336 p.). 

- Petre Popa, loan Butnicu: Pireşti. Microalbum, Editura Sport-turism, 
Bucureşti, 1988 (48 p.). 

— Municipiul Piteşti pe noi coordonate, cu coautorii: Florin Anghel, 
Gheorghe Diaconu, Gheorghe Vasile, Tipografia Piteşti, 1969 (64 p.). 

— Piteşti 600. Memento, Editura Musseum, Piteşti, 1983 (196 pagini). 

— Monografia Liceului „Alexandru Odobescu “ din Piteşti 1919-1994, 
Editura Leu-Grup, Piteşti, 1994 (192 pagini). 

— Mausoleul de la Valea Mare — Câmpulung Muscel (ediţia 1), 
Tipografia Argeș, Piteşti, 1984 (90 pagini). 

— Mausoleul Mateiaş (ediţia a II-a, revăzută şi adăugită), Tipografia 
Argeş, Piteşti, 1988 (84 pagini). 

— Istoria românilor din cele mai vechi timpuri până la revoluţia din 
1821. Teste pentru pregătirea examenului de admitere în învățământul 
superior, Editura Casei Corpului Didactic, Argeş, Piteşti, 1994 (72 pagini). 

— Teste pentru pregătirea examenului de bacalaureat şi a concursului 
de admitere în învățământul superior, Editura Casei Corpului Didactic, 
Argeş, Piteşti, 1995, (80 pagini). 

— Istoria universitară. Teste pentru pregătirea concursului de admitere 
în învățământul superior, Editura Universităţii din Piteşti, 1999 (216 pagini). 

— Studii istorice, Editura Universităţii din Piteşti, 2000 (220 pagini). 

—  Permanenţe  istoriografice românești, Editura  Didaciică şi 
Pedagogică, RA, Bucureşti, 2000 (298 pagini). 

Pe lângă cărțile menţionate mai sus profesorul doctor Petre Popa a mai 
scris numeroase studii de specialitate apărute în reviste, anuare, buletine 
ştiinţifice sau în alte volume. 


Marius losifescu 
(1936) 


Printre personalităţile de frunte ale ştiinţei 
româneşti se numără şi matematicianul de mare 
valoare Marius losifescu, născut şi crescut pe 
pământ argeşean. Acest distins matematician devenit 
membru titular al Academiei Române la data de 24 
noiembrie 2000 s-a născut în Piteşti — Argeş la 12 
august 1936 ca fiu al profesorului de educaţie fizică 
Victor losifescu şi al Ecaterinei losifescu. După 
absolvirea şcolii primare a urmat cursurile Liceului /. 
C. Brătianu din Piteşti între anii 1947-1954 fiind 
premiant în fiecare clasă. În acest liceu s-a bucurat de 
aportul unor profesori renumiți, ca: Emil Morţun şi Dumitru Mihalaşcu, de 
matematică, Gheorghe Aman, de limba română, Titus Păuna, de ştiinţele 
naturii, şi alţii. După absolvirea liceului frecventează între anii 1954-1959 
cursurile Facultăţii de Matematică din cadrul Universităţii din Bucureşti. La 
puţin timp după absolvirea facultății, în 1963, obţine titlul de doctor în 
matematică, iar în anul 1969 titlul de doctor docent în ştiinţe al Universităţii 
din Bucureşti. Dovedindu-se un valoros matematician, după absolvirea 
facultăţii este încadrat în calitate de consultant la Direcţia Centrală de 
Statistică din Bucureşti între anii 1959-1961. În continuare a fost numit 
asistent la Catedra de matematică a Institutului Politehnic, Bucureşti (1961- 
1963); cercetător ştiinţific la Institutul de Matematică şi Centrul de Statistică 
Matematică (1963-1968); şef de secţie la Centrul de Siatistică Matematică 
(1968-1975); director al Centrului de Statistică Matematică al Academiei 
Române din 1975 şi în prezent. 

Pentru merite deosebite a fost distins cu premii. Astfel, a fost distins 
cu premiul Gheorghe Lazăr al Academiei pentru contribuții la teoria 
sistemelor aleatoare cu legături complete şi la teoria proceselor stochastice 
care apar în biologie şi medicină (1965 şi 1972). În noiembrie 1970 a fost 

ales membru al Institutului Internaţional de Statistică. A mai primit Overseas 
Fellow, Churchill College, Cambridge, Anglia — distincție acordată pentru 
prima dată unui matematician român (octombrie 1971); Medalia de bronz a 
Universităţii din Helsinki (iulie 1975); Chevalier dans l'Ordre des Palmes 
Academiques (iulie 1993). 

La 9 martie 1991 pentru merite deosebite Marius Iosifescu a fost ales 
membru corespondent al Academiei Române, iar la 24 noiembrie 2000 a fost 
declarat membru titular al Academiei Române. 

Este autor a 98 de lucrări ştiinţifice originale şi a 12 cărţi. Profesor 
vizitator la Universitatea Ren€ Descartes - Paris (1974 şi 1991); Universita- 
tea din Mainz (1971-1978); Universitatea din Frankfurt pe Main (1979- 
1980); Universitatea din Bonn (1981-1982); Universitatea din Melbourne 
(1991). Membru al Bernoulli Society for Mathematical Statistics and 
probability, din 1969 — membru în consiliul de conducere (1975-1979) şi al 
Biometric Society, 1969 — membru în consiliul de conducere (1976-1979). 

Membru al Comitetului de redacţie al revistelor internaționale: 
Probability Theory and Related Fidels (1972-1989), Journal of Multivariate 
Analysis (1976-1993), Stochastic processes and their Application şi 
Biostatica (din 1990); membru al Comitetului de redacție al revistelor 
româneşti Revue roumaine de Mathematique pures et appliquces (din 1973 şi 
redactor-șef adjunct, din 1983), Bulletin Mathematique de la Societe des 
sciences Mathematigues de Roumanie (din 1986) şi Mathematica (Cluj) — din 
1993; coeditor al volumului Proceedings of the Braşov, Conferences on 
probability theory (1971, 1974, 1977, 1982) şi al volumului Studies in 
probability and Related Topics. Papers inttonour of Octav Onicescu on his 
90" birthday (1983). 

Conducător de doctorat din 1971: 21 de doctoranzi au obținut titlul de 
doctor în ştiinţe sub coordonarea sa. 

A fost şi este invitat pentru a prezenta expuneri la conferințe 
internaţionale organizate în numeroase centre universitare din lume şi a făcut 
vizite de documentare în cadrul acordurilor încheiate de Academia Română 
în URSS, Cehoslovacia, Polonia, Ungaria, Franța, Austria, Marea Britanie, 
Germania şi Suedia. A conferenţiat la diverse universităţi din URSS, Polonia, 
Austria, Anglia, Franța, Germania, Grecia, Suedia, Italia. 

Este profesor asociat la Sorbona. 

Multe publicaţii de specialitate din țară şi străinătate recenzează 
valoroasele sale lucrări subliniind contribuţia sa originală la dezvoltarea 
studiului matematicii. 

Virgil Craiu 


(1936 — 2000) 


Virgil Craiu s-a născut la 13 iunie 1936 în 
Piteşti, judeţul Argeş din părinții Lucreția şi lon 
Craiu. În timp ce mama s-a ocupat de creşterea celor 
trei copii, Virgil, Afrodita şi Horia, tatăl a ocupat 
diverse funcţii în Ministerul de Finanţe fiind apreciat 
ca un excelent specialist ale cărui performanţe sunt 
pomenite şi astăzi pe coridoarele ministerului. 
Punctul culminant al carierei lui lon Craiu a fost 
perioada în care a ocupat poziţia de ministru adjunct 
de finanţe. 

În 1942 familia lui Virgil Craiu s-a mutat la 
Bucureşti. A fost elev al Liceului Mihai Eminescu, după care a urmat 
Facultatea de Matematică. A absolvit facultatea în 1962 şi a fost angajat 
imediat ca asistent la Catedra de Calculul Probabilităților şi Statistică 
matematică (actualmente denumirea este Catedra de Probabilițăţi, Statistică şi 
Cercetări Operaţionale). In 1967 a devenit lector, iar în 1974 şi-a susținut teza 
de doctorat: Asupra eficienței estimatorilor şi a testelor, sub conducerea 
academicianului profesor Gheorghe Mihoc, un pionier al statisticii româneşti. 
A refuzat să devină membru al partidului comunist, motiv pentru care de-abia 
în 1990, după revoluţia anticomunistă din Decembrie 1989, a putut să ocupe 
poziţia pe care o merita de multă vreme, aceea de conferenţiar universitar. De 
la începutul activităţii sale la Universitate şi până la tragica şi neaşteptata sa 
dispariţie, 9 noiembrie 2000, profesorul Virgil Craiu a fost un dascăl pentru 
mii de studenţi, un creator în domeniul statisticii matematice şi un stâlp al 
catedrei la care şi-a început şi şi-a sfârşit activitatea. 

A ţinut cursuri de Aplicațiile calculului probabilităților, Statistică 
matematică, Capitole speciale de statistică matematică, Aplicațiile statisticii 
în industrie şi economie, Probleme de decizie statistică, de estimare a 
parametrilor şi de testare a ipotezelor statistice, Elemente de calcul numeric 
şi programare, Statistica neparametrică. Întotdeauna cursurile sale au fost o 
oglindă a celor mai recente contribuţii în statistica matematică mondială, iar 
studenții săi au avut acces nelimitat la energia și timpul profesorului. A 
condus nenumărate lucrări de diplomă şi lucrări pentru absolvirea ciclului de 
studii aprofundate, a condus examene pentru conferirea gradului didactic I şi 
ani de-a rândul a fost organizatorul cursurilor postuniversitare pe specialitatea 
statistică de la Facultatea de Matematică. În prezent mulţi din studenții săi 
vorbesc altor studenți de la pupitrele celor mai prestigioase şcoli din România 

şi din lume. Respectul şi dragostea pe care i-o vor purta întotdeauna este 

poate cea mai de preț recompensă pentru felul în care profesorul Virgil Craiu 

şi-a dedicat viaţa studiului academic. 

A publicat peste 40 de cărți în timpul vieții, dintre care am vrea să 
amintim câteva lucrări de referință ce demonstrează aria largă de specializare 
şi efortul continuu depus de a familiariza publicul interesat din România cu 
progresele recente ale disciplinei pe care Virgil Craiu a fost hărăzit să o 
servească. Probabil cea mai impresionantă este monumentala lucrare, scrisă 
în colaborare cu mentorul său, profesorul Gheorghe Mihoc, 7ratat de 
statistică matematică, publicat de Editura Academiei în 4 volume: Selecție şi 
Estimaţie (vol. 1,1976), Verificarea ipotezelor statistice (vol. 11,1977), 
Analiza secvenţțială (vol. 111,1979), Corelaţie şi regresie liniară (vol. 
IV,1981). 

Alături de acest opus, putem adăuga: 

1. Teoria estimaţiei şi verificarea ipotezelor statistice. Editura Didactică şi 
Pedagogică, Bucureşti, 1968 (în colaborare cu G. Ciucu). 

2. Verificarea ipotezelor statistice. Editura Didactică şi Pedagogică, 
Bucureşti, 1972. 

3. Inferenţa statistică. Editura Didactică şi Pedagogică, Bucureşti, 1974 (în 
colaborare cu G. Ciucu). 

4. Teste de concordanță cu programe în FORTRAN. Editura Științifică şi 
Enciclopedică Bucureşti, 1986 (în colaborare cu ing. dr. R. Enache şi 
„prof. dr. O. Basca). 

5. Inferenţa statistică pentru valori medii condiționate. Tipografia Universi- 
tăţii Bucureşti, 1992 (în colaborare cu prof. dr. V. Preda). 

6. Capitole speciale de statistică matematică. Probleme de decizie statistică. 
Tipografia Universităţii Bucureşti, 1992 (în colaborare cu prof. dr. V. 
Preda). 

7. Teste de omogenitate. Editura Economică,1997 (în colaborare cu prof. dr. 
O. Basca). 

Profesorul Virgil Craiu a fost întotdeauna preocupat de posibilitatea 
aplicării teoriei statistice în cele mai diverse domenii ale ştiinţei. Ca un 
exemplu, menționăm aici cartea scrisă în colaborare cu V. Păunescu, 
Elemente de statistică matematică cu aplicaţii, (Editura Mondo-Ec,1998) ce 
conţine o serie de analize ale datelor provenind din medicină. 

În plan familial, Virgil Craiu a fost un soţ şi un tată ireproşabil. În 
1962 s-a căsătorit cu cea care avea să-i devină partenera de-o viaţă şi cel mai 
bun prieten, prof. dr. Mariana Craiu, ea însăşi în prezent profesoară la 
Universitatea Politehnica din Bucureşti. În 1970 li s-a născut fiul Virgil Radu 
Craiu, care a urmat destinul profesional al părinților, absolvind în 1996 


+ 

Facultatea de Matematică şi aflându-se în prezent pe cale de a obţine 
doctoratul în Statistică de la prestigioasa University of Chicago, SUA. 

Virgil Craiu a fost un rege al gesturilor discrete şi al vorbelor puţine, 
iar modestia sa impresionează şi mai mult atunci când privim la opera 
monumentală ce o lasă în urmă şi la rolul esenţial pe care l-a jucat în 
dezvoltarea Statisticii matematice din România. Și-a iubit meseria şi şansa de 
a putea comunica cu oameni tineri şi inteligenţi, şi-a adorat familia şi a fost 
constant în admiraţia pentru ţara în care s-a născut. 


Radu Stancu 
(1937) 


Oraşul Piteşti se bucură în prezent de un 
Muzeu de ecologie şi protecţia mediului foarte 
apreciat de vizitatorii localnici, din judeţ şi din 
întreaga țară. 

Acest muzeu s-a extins în ultima vreme cu o 
clădire modernă pe o suprafață de 4.500 m? şi cu 
câteva etaje. 

Muzeul din Piteşti a fost realizat în mare parte 
prin strădania profesorului universitar doctor Radu 
Stancu. Acest distins muzeograf, profesor universitar 
de biologie şi om de apreciată cultură s-a născut într-o 
familie modestă la 28 februarie 1937, în satul loneşti, 
comuna Buzoieşti, județul Argeş. A făcut şcoala primară în satul natal între 
anii 1944-1948 şi gimnaziul în satul Vulpeşti, comuna Buzoieşti — Argeş. 
După absolvirea gimnaziului a urmat cursurile Şcolii medii tehnice de comerţ 
din Piteşti între anii 1952-1954, când această şcoală s-a desființat. Și-a 
continuat studiile la Liceul /. C. Brătianu din Piteşti şi le-a terminat în 1960 
la Grupul şcolar comercial W. Kerzulescu din Bucureşti. După absolvirea 
studiilor medii s-a înscris la Facultatea de Biologie din cadrul Universităţii 
din Bucureşti, pe care a absolvit-o în 1965 cu examen de stat şi licenţă în 
biologie — geografie cu nota maximă. 

Între timp a făcut stagiul de pregătire pentru doctorat în cadrul 
Institutului de Biologie al Academiei Române, în laboratorul de fiziologie 
vegetală, sub conducerea academicianului profesor N. Sălăgeanu. A obţinut 
titlul de doctor în biologie în 1981, în urma susținerii tezei de doctorat cu 
tema: Influenţa îngrășămintelor chimice şi organice asupra unor procese 
fiziologice la grâul de toamnă cultivat pe un sol podzolic argilo-iluvial. În 

perioada 28 martie — 30 aprilie 1984 a efectuat un stagiu de perfecționare în 
Italia cu o bursă acordată de guvernul italian. A mai efectuat vizite de 
documentare în cadrul schimburilor culturale şi ştiinţifice interguvernamen- 
tale în Bulgaria (1968), Polonia (1973 şi 1977), Ungaria (1976) şi Cehoslo- 
vacia (1979). A absolvit cursuri de perfecționare în biologie şi muzeologie la 
centrul de perfecţionare postuniversitară a personalului de specialitate din 
Ministerul Culturii. 

În 1994 a absolvit cursul de specializare în domeniul identificării 
surselor de finanțare a cercetării ştiinţifice organizat de Universitatea din 
Minessotta, SUA, şi centrul de cercetări în domeniul biotehnologiei din 
Bucureşti. 


Activitatea profesională 

Profesorul Radu Stancu are o bogată activitate didactică. 

Între anii 1968-1970 a funcţionat ca profesor de biologie la Liceul de 
artă Dinu Lipatti din Piteşti, între anii 1970-1971 a ţinut un curs de preparare 
şi conservare a materialului didactic la Facultatea de Științe naturale şi 
Agricole a Institutului Pedagogic din Piteşti; din 1971 până în anul 1980 a 
ținut cursuri şi lucrări practice de fiziologia plantelor şi de anatomie — 
studenţi străini — la aceeaşi facultate. 

La o distanță de câţiva ani, între 1991-1992 a ţinut cursul de anatomie 
— studenți străini — la Facultatea de Științe din Piteşti, iar din anul 1996 predă 
cursul şi lucrări practice de fiziologia plantelor şi cursul de conservarea 
diversităţii şi ocrotirea naturii având funcția de conferenţiar universitar titular 
la Facultatea de Ştiinţe a Universităţii din Piteşti. În data de | iunie 1998 a 
fost numit în postul de şef de catedră la disciplina Biologie, rămas vacant, cu 
misiunea de reorganizare şi dezvoltare a activității catedrei. 

În calitatea de șef de catedră a coordonat organizarea activităţii la 
catedră şi a procesului de învățământ pe principiul creditelor transferabile, 
elaborarea noului plan de învățământ, a ghidului studentului, a planului 
strategic de dezvoltare pe termen mediu a Specializării Biologiei din cadrul 
Universităţii din Piteşti şi transformarea ei în Facultatea de Ştiinţe Biologice 
şi Agricole până în anul 2002. Într-un an şi jumătate a dublat numărul de 
studenți, de specializări şi de cadre didactice titulare. A colaborat la evaluarea 
raportului de autoevaluare pentru obținerea autorizării de funcționare provi- 
zorie a Specializării Istoria muzeologică şi a Specializării Horticultură din 
cadrul Universităţii din Piteşti. S-a preocupat pentru dotarea unora dintre 
laboratoarele catedrei cu noi aparate și cu tehnică de calcul, achiziționate de 
universitate. Merită apreciat faptul că prof. Radu Stancu a sprijinit înființarea 
Asociaţiei Studenţilor Naturalişti din Universitate şi afilierea ei la Organizaţia 

“Naţională a Studenţilor Naturalişti din România, fondată la Cluj-Napoca în 


aprilie 1999. Între anii 1997-1998 a fost şef al colectivului de istorie — 
muzeologie, unde a predat şi cursul de muzeologie generală şi a contribuit la 
organizarea catedrei respective, la elaborarea statelor de funcții şi a planului 
de învățământ. 


Activitatea muzeologică și culturală 

După absolvirea facultăţii, din anul 1965 profesorul Radu Stancu a 
fost încadrat la Muzeul regional din Piteşti, în funcţia de muzeograf, cu 
delegaţie de şef al Secţiei de Ştiinţele Naturii. La data de 15 ianuarie 1967 a 
fost promovat în funcția de director al muzeului, funcţie pe care o 
îndeplineşte şi astăzi. La preluarea acestei funcţii de către profesorul Radu 
Stancu muzeul avea o clădire cu zece camere, din care jumătate la un subsol 
igrasios, 8 500 de obiecte muzeale şi 3 salariaţi. Astăzi muzeul are $ clădiri, 
cu peste 75 de săli şi peste 4 500 m? suprafață desfăşurată, cu 150 000 de 
obiecte muzeale şi peste 70 de salariați. 

În anul 1997 a început extinderea muzeului prin construirea unei noi 
clădiri în suprafață de 4 500 m2, cu 95 de săli aprobate prin hotărâre de 
guvern | 

Realizările obţinute în domeniul muzeologiei de către directorul 
muzeului sunt următoarele: edificarea unui muzeu de prestigiu naţional, 
formarea unui colectiv de cercetători şi muzeografi de înalt profesionalism, 
organizarea Galeriei Naţionale de artă naivă şi a primului muzeu din țară pe 
probleme de protecţie a mediului înconjurător pe baze ecologice şi alte 
realizări recunoscute în muzeografia din ţară şi de peste hotare. A coordonat 
şi a lucrat în colectivele de muzeografi care au realizat proiectele ştiinţifice şi 
expoziţiile de bază ale următoarelor unități muzeale: Muzeul Municipal din 
Curtea de Argeş; Casa memorială Liviu Rebreanu de la Valea Mare; Muzeul 
limesului roman transalutan de la castrul roman Jidava — Câmpulung; Galeria 
de artă naivă din Piteşti, unitate muzeală de importanţă naţională, până astăzi 
singura din ţară; Muzeul de Artă din Piteşti; Muzeul de Istorie al județului 
Argeş; Muzeul de Ecologie şi Protecţia Mediului(1977), unitate de 
importanță naţională; Casa memorială Dinu Lipatti, din Ciolceşti — Leordeni; 
Muzeul Nicolae Bălcescu din judeţul Vâlcea etc. 

La solicitarea Ministerului Culturii a participat la elaborarea tema- 
ticilor ştiinţifice de organizare a unor muzee de Ştiinţele naturii din țară şi din 
Basarabia. În cadrul muzeului a organizat peste 50 de expoziţii temporare în 
judeţ şi în țară, 30 de sesiuni anuale de comunicări ştiinţifice cu participare 
naţională, 31 de ediţii ale Expoziţiei Naţionale de artă naivă, sute de 
conferinţe, simpozioane, seri muzicale, mese rotunde, cicluri de proiecții etc. 

Activitatea ştiinţifică 

Activitatea ştiinţifică a profesorului Radu Stancu s-a concretizat în 
170 de lucrări ştiinţifice, culturale şi de popularizare. Dintre cărțile publicate 
menţionăm: o culegere de articole; Dicţionar istorico-geografic al județului 
Argeş (primul autor) şi Fiziologia plantelor, vol. II (primul autor), a editat 
patru reviste conduse ca director sau redactor-şef, în prezent editor şi membru 
în colegiul de redacție la Cultura. A mai realizat 72 de lucrări ştiinţifice 
tipărite în publicaţii de specialitate recunoscute şi 4 lucrări ştiinţifice 
publicate în rezumat în volumele congreselor şi conferințelor ştiinţifice 
naționale, 30 de sesiuni științifice cu participare naţională şi internațională 
organizate de Muzeul judeţean Argeş. 

A colaborat la organizarea în România a celei de a doua Excursii 
Internaţionale de Fitosociologie. Deţine funcţii în organismele de stat şi 
neguvernamentale: membru al Senatului Universităţii din Piteşti, membru al 
Consiliului profesoral al Facultăţii de Științe din Piteşti, preşedinte al 
Asociaţiei Muzeografilor Naturalişti din România, membru al Societăţii 
Naţionale de Ecologie şi al Societăţii de Științe Biologice din România, este 
cercetător, conducător de instituţii şi publicaţii, profesor şi om de aleasă 
cultură. 

Pentru merite deosebite în ultima vreme a fost numit preşedintele 
Comisiei Naţionale a Muzeelor şi Colecţiilor din Ministerul Culturii şi Cultelor. 

Este şi membru în Adunarea Naţională Bisericească. 


Nicolae |. Pandrea 
(1937) 


Universitatea din Piteşti este încadrată la catedra 
de mecanică aplicată cu un număr apreciabil de 
ingineri de specialitate şi câteva cadre didactice 
asociate. 

În prezent, şeful acestei catedre este profesorul 
doctor inginer Nicolae I. Pandrea, specialist în 
Mecanică tehnică. S-a născut la 22 septembrie 1937 
în comuna Dumbrăveni, judeţul Vrancea. După ce a 
făcut cursurile şcolii generale şi pe cele liceale în 
comuna natală, s-a înscris şi a urmat studiile 
superioare la Institutul Politehnic din Bucureşti, 
Facultatea de Mecanică, secția maşini termice, pe care le-a terminat în anul 
1960. 

După absolvirea facultăţii a fost încadrat între anii 1960-1966 ca 
inginer mecanic la trustul de construcții şi montaje energetice şi şef serviciu 
mecanic — investiţii la Țesătoria Suveica din Bucureşti. În anul 1962 a fost 
asistent universitar asociat la Institutul Politehnic București şi inginer 
mecanic producție. 

În anul 1973 a primit titlul de doctor în specializarea Mecanică 
tehnică la Institutul Politehnic Bucureşti cu teza Contribuţii la studiul 
mecanismelor spaţiale cu ajutorul teoriei şuruburilor, având conducător 
ştiinţific pe academicianul Radu Voinea. 

Între anii 1974-1978 profesorul doctor inginer Nicolae 1. Pandrea a 
lucrat ca şef de lucrări la Catedra de mecanică de la Institutul Politehnic 
Bucureşti, din 1978 s-a transferat la Piteşti, unde obţine titlul de conferenţiar 
universitar, iar din 1990 devine profesor universitar la Universitatea din 
Piteşti, unde predă disciplinele: Mecanică, Vibraţii mecanice, Metoda ele- 
mentului finit, Controlul şi atenuarea zgomotului şi vibrațiilor la automobile, 
Metode pentru studiul vibraţiilor autoturismelor. 

Din 1996 şi în prezent este şeful Catedrei de Mecanică aplicată din 
Universitatea Piteşti. 

— În cadrul activităţii didactice profesorul Nicolae Pandrea a realizat 
lucrări pentru laboratoarele: Mecanică (6 lucrări), Vibraţii (14 lucrări); 
Mecanisme (4 lucrări); Controlul şi atenuarea zgomotului şi vibraţiilor la 
automobile (6 lucrări), Metodele pentru studiul vibraţiilor autoturismelor (4 
lucrări). 

— Îndrumarea a peste o sută de lucrări în cadrul cercurilor ştiinţifice 
studenţeşti, din care peste treizeci au fost premiate la faza locală iar două au 
fost premiate la faza națională. 

— Îndrumarea studenților pentru concursurile profesionale ştiinţifice 
studenţeşti de mecanică, unde la faza naţională s-au obținut premii şi 
menţiuni. 

— Publicarea în edituri a cinci cărţi: Mecanisme (colaborare), Editura 
Didactică şi Pedagogică, 1985; Metoda elementelor finite (prim autor), 
Editura Universităţii Piteşti, 1998; Probleme de mecanică (prim autor), 
Editura Universităţii Piteşti, 2000; Vibraţii mecanice (prim autor), Editura 
Universităţii Piteşti, 2000; Mecanisme, teorie şi aplicații CAD (prim autor), 
Editura Tehnică, 2000. 

— Publicarea la centrele de multiplicare a şapte cursuri şi culegeri de 
probleme: Mecanică pentru subingineri (prim autor), L. P. Bucureşti, 1973; 
Vibraţii mecanice cu aplicaţii în construcția de maşini (prim autor), I. P. 
Bucureşti, 1982; Culegere de probleme de mecanică (singur autor), 
Universitatea din Piteşti, 1989; Mecanisme (prim autor), Universitatea din 

Piteşti, 1990; Vibraţii mecanice (prim autor), Universitatea din Piteşti, 1992; 
Mecanica (singur autor), Universitatea din Piteşti, 1995; Motoare tehnice 
adaptive (colaborare), Universitatea din Piteşti, 1995; Publicarea la centrele 
de multiplicare a patru îndrumare: Vibraţii mecanice (îndrumar de laborator), 
1987; Mecanică (îndrumar de laborator), 1988; Îndrumar metodic pentru 
candidații la admitere în învățământul tehnic superior, 1988; Controlul şi 
atenuarea zgomotelor şi vibraţiilor la automobile (îndrumar de laborator), 
1998. Activitatea ştiinţifică se va desfăşura în continuare în diferite domenii 
de cercetare. Profesorul doctor inginer Nicolae Pandrea a realizat următoarele 
lucrări ştiinţifice: 

a) Monografia: Elemente de mecanica solidului în coordonate 
pliickeriene, Editura Academiei, 2000; 

b) 207 publicaţii, din care: 16 articole în revistele Academiei Române; 
patru articole în reviste din SUA, Anglia; douăzeci şi opt de articole în 
volume ale congreselor şi conferinţelor internaţionale; optzeci de articole în 
revistele din ţară; patruzeci de articole în volumele conferințelor naţionale; 
treizeci şi nouă de lucrări în volumele unor sesiuni ştiinţifice din țară; 

c) douăzeci şi şase de contracte (granturi) de cercetare, din care: 16 
director (responsabil), 10 colaborare; 

d) două inovaţii — raționalizări în producţie. 

Este conducător în doctorat în specializarea: Mecanică tehnică şi 
vibrații mecanice din 1990 (26 doctoranzi şi 8 doctori). 

Este membru numit în Comisii de doctorat la Universitățile tehnice 
din Piteşti, Bucureşti, Craiova, laşi, Braşov, Galaţi şi membru în Comisiile de 
examinare pentru admitere şi pentru examene curente de doctorat (Bucureşti, 
Craiova, Piteşti), anual 5 — 6 comisii. Mai are şi alte activități: 

— Preşedinte AGIR, filiala Piteşti; Preşedinte al Cercului Teritorial 
Piteşti al Asociaţiei Române pentru Mecanisme şi Maşini din cadrul 
IFTOMM; membru în Comisia de Acustică a Academiei Române; membru în 
Comisia de elaborare a granturilor Ministerului Educaţiei Naţionale; membru 
în Societatea Inginerilor de Automobile din România (SIAR); membru în 
Societatea Română de Mecanică Teoretică şi Aplicată (SRMTA); membru 
fondator al Societăţii Române de Acustică (Afiliată la FASSE); membru în 
Senatul Institutului Politehnic Bucureşti (1984-1990) şi în Senatul Universi- 
tăţii din Piteşti (1980-1984, 1990 şi în prezent); membru în Consiliul de 
Administraţie al Societăţii de Automobile ECMA-1990-1995; membru în co- 
misii de concurs pentru posturi didactice numit de rectoratele universităților 
din Piteşti, Braşov, Ploieşti, Craiova; preşedinte la Comisiile de bacalaureat; 
rector al Universităţii Populare din Piteşti (1985-1990); membru în colectivul 
redacţional al Buletinului ştiinţific al Universităţii din Piteşti. 

Dumitru Constantin-Dulcan 
(1939) 


În localitatea argeşeană Mârghia venea pe 
lume la 6 noiembrie 1938, într-o familie de 
agricultori modeşti, Dumitru Constantin-Dulcan, 
cel care avea să fie inclus în dicţionarul persona- 
lităţilor medicale din ultimul sfert de veac (aflat sub 
tipar). 

Străbunicul său, Constantin Dulcan, de la care 
şi-a luat şi cognomenul cu care semnează în apariţiile 
publice, a fost cel pe spatele căruia, potrivit tradiției 
orale păstrată in familie, domnitorui Alexandru loan 
Cuza şi-ar fi semnat abdicarea. În noaptea com- 
plotului care l-a detronat pe doranitor era, graţie 
ținutei impunătoare şi a minţii ascuţite, şeful gărzii de la palatul domnesc. La 
încercarea de a se opune, Cuza i-ar fi cerut să se supună şi, cu calm, şi-a 
semnat abdicarea impusă de complotişti folosindu-se de corpul vajnicului 
flăcău dispus să moară pentru domnul Unirii neamului românesc. 

Primele 7 clase le-a învăţat în cele două sate componente ale localității 
natale, pe atunci purtând încă nume cu rezonanță feudală, Moşnenii şi 
Clăcaşii, azi - Mârghia de Sus şi Mârghia de Jos. 

Încă din timpul şcolii elementare se manifesta ca un copil dotat cu o 
inteligență deosebită. Nu împlinise încă 12 ani când i se cere de către 
dirigintele clasei sale — învățătorul Constantin Constantinescu, căruia îi 
poartă o neştearsă amintire şi o totală prețuire — să improvizeze ad-hoc 
discursuri pe diverse teme ca: Marna, Natura, Poezia etc., sau să ţină mici 
disertaţii pe teme gramaticale. Uşurința exprimării şi viteza de gândire erau 
atât de mari, încât îşi aminteşte cum se declanșa ca un resort şi dezvolta 
absolut spontan un discurs coerent pe tema dată, spre uimirea asistenţei care 
la examenele de la sfârşitul anilor consideraţi pe atunci ca făcând parte din 
ciclul gimnazial era formată din persoane venite de la forurile şcolare 
superioare. 

După reforma învățământului din 1948 liceul a luat denumirea de 
şcoală medie. Intrat in 1953 pe bază de diplomă de merit la Şcoala medie Nr. 
1 Piteşti, azi Colegiul 1. C. Brătianu, a învăţat într-o clasă cu elevi foarte 
merituoşi, unii dintre ei devenind personalități binecunoscute, cum a fost 
Emil Constantinescu, ajuns preşedinte al României. 

„După absolvirea în 1956 a studiilor liceale intră ca student la Institutul 
Medico-militar. În 1962 absolvă Medicina Generală, ca medic militar, își 

alege ca specialitate Neurologia, ulterior devine specialist şi în Psihiatrie, şi 
îşi efectuează secundariatul la Spitalul Militar Central din Bucureşti între anii 
1968-1971. În perioada 1971-1974 este medic-şef Secţie Neuropsihiatrie la 
Spitalul Militar din Craiova. Din 1974 funcționează la Spitalul Militar 
Central, în 1992 devenind medicul-şef al Secţiei Neuropsihiatrie. Obține pe 
rând gradul de general de brigadă, titlul de conferențiar, apoi profesor 
universitar funcționând ca şef de Clinică Neurologie. 

Prof. dr. Dumitru Constantin-Dulcan s-a manifestat încă de pe băncile 
şcolii elementare ca un spirit neliniștit, cu preocupări pentru insolit, pentru 
înțelegerea esenței lucrurilor dincolo de aparență. În acest sens şi-a impus un 
program de instruire foarte riguros, pe care l-a urmat pas cu pas. Studiul 
medicinii însăşi face parte din acest program. Îşi însuşeşte astfel o cultură 
generală foarte bogată, care se va reflecta în întreaga sa activitate ulterioară. 
Este interesat de toate laturile culturii umane abordând cunoaşterea univer- 
sului în multitudinea manifestărilor sale. 

Efectuează călătorii de documentare profesională în Franţa, SUA, 
Italia, Austria, China, India si alte țări. 

Este membru a numeroase societăți ştiinţifice şi academii, dintre care 
— în afara celor naţionale de Neurologie, Psihiatrie, Neuropsihoendocrinolo- 
gie, Acupunctură, Studiul Durerii, Inginerie clinică şi medicină computerizată 
— menţionăm şi Academia Americană de Neurologie, Organizaţia Interna- 
ţională de Cercetare a Creierului. 

Este autor unic sau în colaborare a peste 150 de lucrări, 10 monografii, 
4 cursuri universitare, 4 brevete de invenţie. 

Specificul activității de medic militar îl determină să-şi axeze primele 
lucrări asupra patologiei specifice vârstei tinere studiind tulburările de 
adaptare la mediul militar şi modificările paroxistice ale conştienţei. 

Publică lucrări care rămân de referință în literatura medicală 
românească privind activitatea electrică normală şi patologică a creierului. 
Dintre ele cităm: Electroencefalografie — ghid (1986); Atlas de electroencefa- 
lografie (1987); Electroencefalografie (1998). Lucrările menţionate au 
meritul, pe lângă sistematizarea noțiunilor în domeniu care sunt prezentate 
sintetic şi comprehensiv, de a aduce şi o serie de observaţii originale privind 
expresia electrică normală şi patologică a creierului, utile în activitatea clinică 
şi în expertiza medico- militară. 

În monografia Actualităţi în epilepsie (1998) elaborează capitolele 
privind fiziopatologia şi expertiza în epilepsie. Prezintă şi aici, pentru prima 
oară în literatura noastră medicală, o paralelă între suferința epileptică şi 
capacitatea de creaţie. Aduce puncte de vedere noi şi deosebit de interesante 

în discuţia ce se poartă privind prezenţa sau absenţa epilepsiei la o serie de 
personalități istorice ca Napoleon sau Sf. Pavel. 

serie de studii asupra electrofiziologiei cutanate, care îi permit să elaboreze 
noi soluţii terapeutice în combaterea durerii, a unor tulburări funcționale de 
ordin neuropsihic şi să elaboreze lucrări de fundamentare ştiinţifică a unor 
terapii alternative. Descrie noi corelaţii între configurația electrică a 
tegumentului şi starea psihică şi fizică a organismului. Este autor principal 
sau coautor la mai multe monografii în acest sens: Acupunctura ştiinţifică 
modernă (1977), Acupunctura de la tradiție la ştiinţă (1988), Medicina 
naturistă (1988,1995). 

Cele 4 brevete de invenţie certificate de OSIM propun de asemenea 
soluţii originale de studiu şi de tratament în domeniul terapiei durerii. 

Ca urmare a studiilor întreprinse în domeniu, a elaborat o serie de 
concepte originale cum sunt cele de e/ectroreglare (1974), de homeostazie 
electrică şi informaţională (1974), reglată prin schimbul de informaţie şi 
energie la nivelul punctelor electrodermice. Demonstrează rolul sistemului 
nervos vegetativ şi somatic în medierea efectelor obţinute prin terapiile 
reflexe. Sesizează efectul de abolire a unor reflexe somatice şi vegetative sub 
acţiunea stimulării electrice repetitive spricute în zone cutanate bine 
determinate. 

Obiectivul esenţial al tuturor preocupărilor prof. dr. Dumitru Constan- 
tin-Dulcan l-a constituit cunoaşterea de la macro la microunivers, de la 
mecanismele funcţionării celulare la legităţile generale ale universului, 
urmărind să ajungă la o teorie unitară a cunoaşterii. 

Încununarea căutărilor sale o constituie lucrarea Inteligența materiei 
(1981), care la apariţie are un impact imens asupra unor categorii foarte largi 
de cititori fiind considerată un real bestseller. A beneficiat de numeroase 
cronici în publicaţiile timpului, a suscitat un interes permanent fiind reluată în 
1992 sub o formă adăugită şi revizuită. În acelaşi an, 1992, pentru cartea 
Inteligența materiei i se decernează premiul Academiei Române Vasile 
Conta, secţia filozofie. Primirea unui premiu pentru filozofie, medic fiind, a 
considerat-o ca pe o reală onoare, avea să mărturisească ulterior autorul într-o 
notă autobiografică. 

La 20 de ani de la apariţie încă se fac auzite ecouri ale acestei lucrări 
care, în baza unui imens material informaţional vizând aproape toate 
domeniile cunoaşterii, subscrie într-o sinteză absolut originală şi într-un stil 
eseistic larg accesibil relația dintre om şi univers în sintagma de inteligenţă a 
materiei. Asemenea spiritelor renascentiste, prof. dr. Dumitru Constantin- 
Dulcan a fost preocupat să schițeze prin această lucrare concluzia tuturor cău- 

tărilor sale propuse ca ideal la vârsta adolescenţei, şi anume aceea de a găsi 
un răspuns la întrebările fundamentale ale omului şi o posibilă cale de urmat. 

Există o rezonanţă, ne spune prof. dr. Dumitru Constantin-Dulcan, a 
tuturor structurilor componente ale universului, de la macro la microunivers, 
de la vizibil la invizibil, de la firul de iarbă şi stratul de ozon la 
comportamentul uman şi soarta sa în lume. Ansamblul coerent al universului 
se formează printr-o evoluţie de la simplu la complex, după un model general 
care conţine în sine o inteligență organizatoare şi coordonatoare. Graţie 
acestei inteligenţe întreaga lume, inclusiv cea vie, are legități comune de 
organizare şi de funcționare. Lumea este un tot, un organism, un întreg 
funcţional interdependent şi coerent. Nu se poate acționa asupra unei parți 
fără să influenţezi întregul. Orice acțiune pozitivă sau negativă exercitată 
asupra unei părți se reflectă asupra ansamblului. De aici decurg şi concluziile 
asupra comportamentului uman — omul fiind singura fiinţă care prin 
capacitatea creierului său s-a implicat în demersul universului, din nefericire 
pentru sine, nu întotdeauna benefic. 

Redăm câteva dintre aprecierile de care s-a bucurat lucrarea 
Inteligența materiei. 

Acad. prof. dr. Eugen A. Pora: 

A fost pentru mine o delectare sufletească prin tot ceea ce expune şi 
mai ales prin logica fenomenelor expuse. Își mulțumesc pentru cele 5 zile în 
care am savurat cartea d-tale. Rar am azi prilejul unor astfel de satisfacţii 
spirituale. Te felicit din toată inima. (scrisoare către autor la apariţia cărții în 
1981) 


Prof. univ. dr. A. Păunescu Podeanu: 

Această carte aduce aceluia care o deschide nu numai un noian de 
cunoştinţe din cele mai variate domenii ci şi un sistem organizat de date care 
merg pe o linie clară de gândire, care se cristalizează într-un Jlux coerent şi 
logic, care deschide un orizont nou şi care forțează pătrunderea gândului 
într-un domeniu în care până atunci nu îndrăznise să se avânte. Aţi făcut prin 
carte o operă de luminare a multor minţi, ați realizat o operă de curaj care 
să insufle şi altora curajul de a gândi deschis într-un domeniu atât de 
interesant şi de util pentru sufletul şi viaţa noastră. Cartea îţi oferă o 
întâlnire cu idei, gânduri, noțiuni care îți sunt scumpe, care te frământă şi pe 
care le găseşti aici exprimate, interpretate, legate între ele într-un mod atât 
de minunat că îţi provoacă o voluptate spirituală asemenea audierii marilor 
simfonii sau admirării marilor creaţii artistice din patrimoniul cultural al 
omenirii... Lucrarea dv. a devenit pentru mine o carte de căpătâi. (scrisoare 
către autor la apariţia cărții în 1981) 

Prof. Paul Popescu-Neveanu: 

Interesul manifestat de cititori față de volumul Inteligența materiei se 
explică prin conţinutul volumului, prin bogăția de informaţii. La acestea se 
adaugă competenţa ştiinţifică, virtuțile de eseist ale autorului care fac din 
volum una din cărțile rare spre care merită să-ți îndrepți atenţia... Cartea 
este un eseu ştiinţific dedicat cauzei nobile a universului uman. (Rev. Viaţa 
Militară Nr. 8, 1981) 


Psiholog Valeriu Ghigeanu: 

Cititor al marii lecţii a naturii, constructor de ipoteze, demilizator, 
autorul depune un efort epistemologic care satisface orice cititor, indiferent 
de profesie. (Rev. Muncitorul Sanitar, Nr. 20, 1981) 


Prof; Solomon Marcus: 

Dumitru Constantin Sistematizează o sumă de fapte care pun în 
evidență o ordine şi o coeziune a naturii cu nimic mai prejos decât cele pe 
care omul le introduce în mod deliberat în mediul său. Aceasta este motivaţia 
metaforei inteligenţa materiei. (Rev. Viaţa Studenţească, noiembrie 1981) 


Prof. dr. Petre Brânzei: 

Un gen de lucrare încă nerealizat în literatura noastră, iată ce este 
volumul Inteligența materiei. Sunt utilizate elemente din domeniile medicinii, 
biologiei, geneticii, chimiei, fizicii particulelor elementare, astrofizicii, 
psihiatriei, neurologiei, psihologiei, filozofiei, botanicii, zoologiei, informa- 
țicii etc. ...fiecare de sine stătător, dar într-o viziune integratoare... Întreaga 
lucrare poate fi considerată ca o biografie a evoluţiei materiei pe acest lung 
şi complicat drum al inteligenţei şi aventura sa cosmică spre înaltul pisc al 
inteligenței umane. (Cuvânt susţinut la prezentarea cărții la laşi, ca invitat al 
ziarului Cronica, 1981) 


Sabina Drăgănel: 

Dumitru Constantin a reuşit neobişnuita performanţă de a transforma 
un munte informaţional într-o convingătoare demonstraţie de indiscutabilă 
valoare stilistică. (România literară, Nr. 9, 1986) 


Dumitru Micu: 

Inteligența materiei este o carte dintre cele care se epuizează 
fulgerător. Scrisă de un medic neurolog, ea abordează chestiuni de maxim 
interes pentru intelectualul de orice specialitate, dintre cele mai diverse 
categorii de cititori. Succinta sinteză a toi ceea ce s-a scris eventual pe tema 
studierii intime a evoluției şi proprietăților materiei vii - cartea nu e doar un 
depozit de informaţii ştiinţifice, un instrument de iniţiere a profanului în 

universul biologiei, ci este în acelaşi timp o scriere incitantă, stimulativă. 
(România liberă, 10 august 1981) 


Vasile Constantinescu: 

Toate elementele cu care operează autorul au o semnificaţie ce 
depăşeşte cadrele stricte ale domeniilor de specialitate integrându-se într-o 
viziune unică cu multiple şi complexe implicaţii filozofice. Un amplu dialog 
de idei de pe terenul filozofiei cu această lucrare insolită în aria preocu- 
părilor ştiinţifice din țara noastră... un neaşteptat orizont al conexiunii 
ştiinţelor, cu totul binevenit şi util. (revista Cronica, laşi, Nr. 41, 9, 1981) 


Gh. Călin: 

Pe baza unor premise ştiinţifice şi filozofice Dumitru Constantin 
ajunge la concluzia că întreaga existenţă la scara planetei atestă existenţa 
unei veritabile inteligențe a materiei...Lucrarea musteşte de informaţie: 
vastă, proaspătă, interesantă, riguros selectată şi ordonată într-un sistem 
coerent de idei și teorii adeverind şi de această dată spusa lui Titu 
Maiorescu: „Nu câte idei felurite ai adunat în memoria ta este lucrul cel mai 


important, ci importantă este legătura dintre idei.“ (rev. Contemporanul, Nr 
24, 1981) iv) 


Romulus Vulcănescu: 

Inteligența materiei este unică în literatura ştiinţifică românească 
prin cantitatea de informaţie prezentă într-o sinteză integratoare ce vă face 
cinste dv. şi culturii româneşti. A fost o reală plăcere inteleciuală marcată de 
un interes crescând cu fiecare capitol nou parcurs ...E o mare cinste pentru 
mine că v-am cilit. (scrisoare către autor, 13 iulie 1995). 


Prof. dr. Dumitru Constantin-Dulcan are de asemenea o bogată activi- 
tate publicistică şi culturală abordând spaţii largi ale universului spiritual care 
demonstrează continua sa preocupare pentru definirea locului nostru în 
univers. 

SE Este frecvent solicitat să-și expună opiniile asupra unor aspecte ale 
vieţii culturale şi ştiinţifice de către Radio, TV, diverse publicaţii periodice 
fiind considerat o autoritate de mare prestigiu ştiinţific în țara noastră. 


112 


Gabriel Adrian Şerb 


(1939) 


Intelectualitatea satelor, în special învățătorii 
şi preoţii, au pregătit copiii în spiritul muncii, cinstei 
şi omeniei, ambiţionându-i să se afirme pe cele mai 
înalte trepte ale societăţii făcând adesea mândria 
acestui neam. : 

Printre învățătorii argeșeni cu copii realizați 
se numără şi învățătorul Gheorghe Şerb, care 
împreună cu soția sa Maria Șerb au păstorit Şcoala 
primară din satul Geamăna peste patruzeci de ani. 
Gheorghe Şerb, învăţător fruntaş și distinsă persona- 
litate didactică, îşi leagă numele de realizarea 
Monografiei satului Geamăna şi de creşterea a doi copii reuşiți, dintre care 
fiul său Gabriel Adrian Şerb face obiectul acestei prezentări. Acest apreciat 
inginer, lector, apoi conferențiar universitar şi cercetător ştiinţific s-a născut 
la 14 mai 1939 în satul Geamăna, comuna Prundu. Încă din copilărie a 
îndrăgit învățătura având dorința de afirmare. După ce a absolvit şcoala 
primară în satul Geamăna, unde a avut ca îndrumători pe apreciaţii săi părinți, 
şi-a continuat studiile la Liceul 1. C. Brătianu din Piteşti, pe care l-a absolvit 
la vârsta de şaisprezece ani, în anul 1955. Despre greutățile frecventării 
liceului din Piteşti el mărturiseşte: În toți cei şase ani de liceu pe timp bun, 
ploaie sau viscol am parcurs distanța de aproximativ zece km dus-întors 
până la liceu pe jos cu trei excepții: câteva luni am stat în gazdă la 
profesorul Cherestene, alte căteva luni am sta! în gazdă la un domn Ionescu, 
funcționar la sfat, şi într-o iarnă am avut o sanie cu o iapă pe care o lăsam în 
timpul orelor în magazia unei doamne. 

După absolvirea liceului s-a înscris la Academia Tehnică Militară, de 
unde în anul V s-a transferat la Institutul de Construcţii din București, 
Facultatea de Construcţii Civile, Industriale şi Agricole, unde după absolvire 
a obţinut diploma de inginer în anul 1961. Tot în același an a absolvit şi 
Academia Militară Tehnică, Facultatea de Construcţii Militare, cu livret de 
inginer. 

În decursul timpului inginerul, profesorul şi omul de ştiinţă Gabriel 
Adrian Şerb a desfășurat o activitate intensă. Din anul 1961 şi până în 1965 a 
lucrat ca şef de șantier la sectoarele de construcții militare ale Ministerului 
Apărării Naţionale, iar între 1965-1972 a lucrat ca inginer proiectant — 
rezistență — la Centrul de proiectări Construcţii Militare al Ministerului 
Apărării Naţionale. Din 1972 a fost încadrat în învățământul militar superior 

şi în cercetare în cadrul Academiei Militare, după cum urmează: între 1972- 
1975 — lector (şef de lucrări); între 1975-1976, conferenţiar universitar, iar 
din 1976 şi până în 1986, conferenţiar universitar şi cercetător ştiinţific. În 
această perioadă a proiectat consolidările pentru mai multe construcţii etajate 
afectate de cutremurul din 1977 şi a elaborat contracte de cercetare- 
proiectare. Din anul 1986 şi până la 5 noiembrie 1995 (data pensionării) a 
fost şeful U. M. 02585M din Comandamentul aviaţiei militare şi şeful armei 
geniu şi după unirea acestui Comandament în 1989 cu Comandamentul 
trupelor de apărare antiaeriană a teritoriului, a fost şeful U. M. 018350 şi 
şeful armei geniu din noul Comandament. 

În anul 1981 a obţinut doctoratul în ştiinţe tehnice-construcții cu teza 
de doctorat intitulată: Utilizarea metodei reducerii nodurilor în mecanica 
construcţiilor cu aplicaţii la calculul şi proiectarea structurilor şi ale altor 
elemente de construcţii, lucrare apreciată de numeroşi oameni de specialitate. 
În teza de doctorat a elaborat şi două metode matematice originale. Prin 
aceste metode se obține optimizarea calculului automat privind reducerea 
necesarului de memorie, reducerea timpului de calcul şi o precizie de calcul 
excepțională faţă de alte metode cunoscute. 

Din anul 1995 inginerul Şerb a fost atestat de Ministerul Lucrărilor 
Publice şi Amenajări Teritoriale ca: expert tehnic pentru construcții; specia- 
list verificator de proiecte şi responsabil tehnic al execuţiei lucrărilor pentru 
construcții civile şi agrozootehnice. A mai fost atestat de Ministerul Justiţiei 
ca expert juridic pentru construcţii civile și industriale. A desfășurat şi o 
bogată activitate ştiinţifică şi publicistică. Astfel a publicat: opt manuale şi 
cărți de specialitate publicate în Academia Tehnică şi Editura Militară; 
treizeci şi opt de comunicări ştiinţifice tipărite, din care cinci la conferinţe 
ştiinţifice internaționale; a publicat articole în reviste de circulaţie internaţio- 
nală şi este autor sau coautor a zece contracte de cercetare-proiectare. În 
domeniul informaticii este autorul unor metode matematice importante. A 
mai elaborat personal proiecte de reparaţii capitale şi extinderi la pistele de 
decolare-aterizare cu căile de rulare, platformele de staţionare pentru 
aeronave-elicoptere şi tehnica la drumurile aferente de la aerodromurile din: 
Bacău, M. Kogălniceanu, Feteşti, Alexeni — Urziceni, Craiova, Caracal, 
Giarmata — Timişoara, Lunca Câmpiei Turzii şi altele. Din anul 1975 se 
preocupă în timpul liber de pregătirea matematică a numeroşi elevi de liceu 
pentru examenele de bacalaureat şi de admitere la facultăţile din Bucureşti. 

Inginerul Adrian Gabriel Şerb, la depăşirea limitei de vârstă, a fost pen- 
sionat cu gradul de colonel în rezervă, dar îşi continuă munca în calitate de doc- 
tor inginer atestat în activitatea de verificator de proiecte, de expert al Minis- 
terului Lucrărilor Publice, de expert al Ministerului Justiţiei şi de profesor. 

lon Dumitrache 
(1940) 


Profesorul doctor inginer Ion Dumitrache 
s-a născut la 26 august 1940 în comuna Dârmănești, 
județul Argeş. A urmat cursurile şcolii elementare în 
comuna natală şi pe cele secundare la Liceul A e 
Brătianu din Piteşti obţinând bacalaureatul în anul 
1957. Între anii 1957-1962 a frecventat cursurile 
Institutului Politehnic Bucureşti, Facultatea „Ener- 
getică. Între timp a făcut specializări postuniversi- 
tare, după cum urmează: între 1965-1970 a făcut 
stagiu de doctorat în i ara pă Cer a ta î. 
i trice şi obţine titlul de doctor inginer; ) 
Bi ate d ata li Institutul Politehnic din Worchester — SUA — durată 
de trei luni; 1978 — documentare la Universitatea Tehnică din Magdeburg - 
Dresda (3 luni); între 1994-1999 a făcut alte stagii de documentare la 
universități din străinătate. 
Evoluţia carierei didactice: 
— 1962 — preparator — Catedra Automatică; | 
— 1963 — asistent universitar — Catedra Automatică; 
— 1967 — şef lucrări titular — Catedra Automatică; 
— 1974 — conferenţiar titular — Catedra Automatică; pi 
— 1982 şi în prezent, profesor titular — Catedra Automatică şi Ingineria 
E o a obţinut titlul de doctor inginer; în 1973 a fost laureat al 
premiului Academiei Traian Vuia; din 1987 şi în prezent este erele de 
doctorat în specialitatea Sisteme automate; în 1998 a fost numit pro iei 
onorific al Universităţii Tehnice din Timişoara, iar din 1999 este lu 
Academiei de Științe Tehnice; în 1999 a fost numit membru al Academiei in 
New York; din 2000 este membru al Academiei Româno-Americane şi 
Doctor Honoris Causa al Universităţii Tehnice din Timişoara. A i. 
diferite funcţii, dintre care menționăm: din 1991 şi în prezent este coor a 
natorul programului de cercetare în domeniul conducerii inteligente i a 
bioingineriei; între anii 1994-1997 a fost directorul programului de cerce ci 
în domeniul sistemelor automate şi hibride; din 1991 şi în prozei ȘI 
preşedintele Societăţii Române de Automatică şi Informatică a cb ; y 
1995 preşedintele Comitetului Naţional de Organizare — IMS-1995; su za 
şi în prezent membru în Comisia electronică, electrotehnică şi automatic 

Colegiului consultativ al Ministerului Cercetării şi Tehnologiei; între 1994- 
1998 a fost vicepreşedintele Consiliului Naţional al Cercetării Ştiinţifice 
Universitare (CNCSU); din 1998 şi în prezent este preşedintele Consiliului 
Naţional al Cercetării Ştiinţifice din învățământul superior; din 1998 şi în 
prezent este vicepreşedinte al Colegiului consultativ al Ministerului Cer- 
cetării şi Tehnologiei (respectiv al Agenţiei naţionale pentru ştiinţă, tehno- 
logie şi inovare. Pe linie administrativ-managerială a ocupat următoarele 
funcţii: între 1976-1984 a fost prodecan al Facultăţii de automatică şi 
calculatoare; între 1984-1990 a îndeplinit funcţia de decan al Facultății de 
automatică şi calculatoare; din 1994 şi în prezent este directorul Centrului 
pentru Pregătirea Resurselor Umane (CPRU — UPB); din 1996 şi în prezent 
este șeful Catedrei de Automatică şi ingineria sistemelor; între 1994-1998 a 
fost vicepreşedintele Consiliului Naţional al Cercetării Ştiinţifice Univer- 
sitare (CNCSU); din 1998 şi în prezent preşedintele Consiliului Naţional al 
Cercetării Ştiinţifice din învăţământul superior; din 1998 şi în prezent este 
vicepreşedinte al Colegiului Consultativ al Ministerului Cercetării şi Tehno- 
logiei (respectiv al Agenţiei Naţionale pentru Știință, Tehnologie şi Inovare; 
din anul 2000 profesorul dr. inginer lon Dumitrache este rector al Politehnicii 
din Bucureşti şi şi-a îndreptat atenţia spre principalele direcții de cercetare: 
Concepere de noi metodologii de conducere a proceselor, Conceperea de 
structuri avansate pentru reglarea şi conducerea în timp real a proceselor; 
Modelarea şi interpretarea sistemică a proceselor biologice şi elaborarea de 
structuri şi algoritmi de conducere a bioproceselor; Tehnici de conducere 
inteligentă a proceselor; Arhitecturi de sisteme autonome şi hibride de con- 
ducere; Sisteme integrate de fabricaţie flexibilă; Inginerie concurentă. 

Cărţi publicate în Edituri naţionale: 

— S$. Florea, IL. Dumitrache — Elemente de execuţie hidraulice şi 
pneumatice, Editura Didactică şi Pedagogică (1967); 

— S$. Florea, I. Dumitrache — Automatizări electronice, curs tipărit, 
Editura Didactică şi Pedagogică (1973); 

— S. Călin, M. Tortisco, |. Dumitrache — Optimizări în sisteme 
industriale, Editura Tehnică (1979); 

— S$. Florea, I. Dumitrache — Elemente şi circuite fluide, Editura 
Academiei R.S.R. (1979); 

— 1. Dumitrache — Tehnologia reglării automate, Editura Didactică şi 
Pedagogică (1980); 

-— S$. Florea, I. Dumitrache ş. a. — Elemente de electronică şi 
automatizări, Editura Didactică şi Pedagogică (1980); 

— IL. Dumitrache ş. a. — Automatizări şi echipamente electronice, 
Editura Didactică şi Pedagogică (1982); 

— S. Florea, I. Dumitrache ş.a. — Elemente de electronică industrială şi 
automatizări, Editura Didactică şi Pedagogică (1983); 

— S. Călin, I. Dumitrache ș. a. — Reglarea numerică a proceselor 
tehnologice, Editura Tehnică, 1984; 

— S. Călin, |. Dumitrache — Regulatoare automate, Editura Didactică 
şi Pedagogică (1985); 

— 1. Dumitrache ş. a. — Automatizări electronice, Editura Didactică şi 
Pedagogică (1993); 

— 1. Dumitrache, C. Buiu — Introduction to, genetic algorithms, 
Editura Politehnică, Bucureşti (1995); 

— 1. Dumitrache — Intelligent control of industrial robots, Editura 
Mediamira, Cluj (1995); 

- Sylviane Gentil, D. Popescu, I. Dumitrache, |. Tabus — Comande 
numerique et intelligence artificielle en automatique, Editura Tehnică, 1997, 
ISBN, 973 — 31-1001; 

— 1. Dumitrache, N. Constantin, M. Dragoicea — Rețele neuronale în 
identificarea şi conducerea proceselor, Editura Matrix, 1999; 

— 1. Dumitrache, C. Buiu — Algoritmi genetici, Editura Mediamira, 
Cluj, 2000; 

— 1. Dumitrache — Intelligent techniques in robotics, Editura 
Mediamira, Cluj, 2000. 

La cărţile de mai sus se mai pot adăuga: volumele publicate în calitate 
de editor; lista lucrărilor publicate în volumele unor conferințe internaționale 
şi lista lucrărilor publicate în volumele unor conferințe naționale. 

Brevete de invenţii: Respirator electro-fluidic (electro-pneumatic — 
brevet de invenţie Nr. 71814/1979) şi Regulator electronic cu structură 
variabilă — brevet de invenţie Nr. 105027/10. 01. 1992. 

Premii şi titluri: 

— Premiul Traian Vuia al Academiei Române — 1993; 

— Conferenţiar evidenţiat — 1981; 

— Profesor evidenţiat — 1987; 

Diplome de onoare pentru activitate deosebită în domeniul automa- 
ticii, acordate de IPA-1987, IITPIL-1988, IEPAM — Bârlad — 1989. 

— Membru al Academiei de Ştiinţe Tehnice — 1999; 

— Membru al Academiei din New York — 1998; 

— Membru al Academiei Româno-Americane; 

— Profesor onorific al Universităţii Tehnice din Timişoara; 

- Doctor Honoris Causa al Universităţii Tehnice din Timişoara. 

Gheorghiţă Vlăducă 


(1941) 


Profesorul universitar doctor Gheorghiţă 
Vlăducă s-a născut la 23 iunie 1941 în comuna 
Cetăţeni, județul Argeş. A făcut şcoala generală în 
comuna natală şi studiile secundare la Liceul 
Nicolae Bălcescu, astăzi 1. C. Brătianu, din Piteşti 
între anii 1955-1959 obţinând diploma de maturitate 
cu media maximă. 

După obţinerea diplomei de bacalaureat a 
urmat între anii 1959-1961 cursurile de Fizică 
generală la Facultatea de Fizică din cadrul Uni- 
versităţii din Bucureşti, iar între 1961-1965 a urmat 
cursurile de Fizică nucleară la Universitatea din Leningrad obținând diplomă 
cu distincţie. 

A fost încadrat la Institutul de Fizică Atomică, îndeplinind urmă- 
toarele funcţii: între anii 1966-1976 asistent, 1976-1990 lector, 1990-1991 
conferenţiar, din 1991 şi în prezent, profesor universitar. 

În 1973 a obţinut doctoratul în reacţii nucleare cu teza de doctorat 
Mecanismul de reacţie în împrăștierea protonilor pe GOA p pe 000 n, 

Din 1990 este conducător de doctorat. 

Cursuri predate: 

— Fizica sistemelor de nucleoni; 

— Date nucleare şi reacţii nucleare, Reacţii nucleare neutronice, 
Modele de structură şi de interacţie, Fisiune şi fuziune nucleară (cursuri 
destinate studenţilor de la secţia de specializare Fizică nucleară aplicată) ca şi 
cursul general de Fizica nucleului şi a particulelor elementare. 

Domenii de competenţă: 

— Mecanismul reacţiilor nucleare cu particule încărcate uşoare, Reacţii 
neutronice, Reacţii neutronice cu nuclee actinide, Fisiunea nucleară, Produși 
de fisiune, Date nucleare, Radioactivitatea mediului. 

Profesorul doctor Gheorghiţă Vlăducă este membru în Comisia de 
Fizică a Ministerului Învăţământului şi Ştiinţei (1978-1986 şi 1991-1994). 
Între 1991-1994 a fost responsabilul secției Olimpiada Naţională de Fizică şi 
a condus activitatea de selectare şi pregătire a lotului olimpic de fizică cu 
rezultate bune şi foarte bune. A condus lotul olimpic de fizică la olimpiadele 
din Cuba, Finlanda, S.U.A. şi China. Este iniţiator, coordonator şi coautor al 

revistei bilingve Supliment de fizică pentru pregătirea elevilor pentru 
concursurile şcolare de fizică naţionale şi internaţionale. 

Consultant la OECD — NEA din 1996. 

Este printre iniţiatorii programului Tempus Jep 07506/94 şi a 
coordonat acest program pentru direcţia de specializare Fizică Nucleară 
Aplicată (1994-1996). 

A fost membru în multe comisii de promovare (la nivel universitar) şi 
de acordare a titlului de doctor în fizică atât în ţară cât şi în Franţa. 

Este evaluator la CNCSIS (Consiliul Naţional al Cercetării Științifice 
din Învățământul Superior din 1993. 

A publicat numeroase cărți, monografii, manuale, dintre care 
menţionăm: 

— Gh. Vlăducă, M. Sin, A. Tudora: Rep NEA/SEN/NSC/WPPR (95)5, 
JEF/DOC — 658 etc; 

— A. Berinde, Gh. Vlăducă — Reacţii nucleare, neutronice în reactori,; 
Editura Tehnică, 1978; 

— Gh. Vlăducă — Reacţii nucleare — probleme (pentru studenţii ce se 
specializează în Fizica nucleară), Editura Universităţii, Bucureşti; 

— Gh. Vlăducă — Reacţii nucleare şi fisiunea nucleară, Editura 
Universitară, Bucureşti, 1981; 

— R. Ion-Mihai, Gh. Vlăducă — Spectroscopie nucleară, Editura 
Universitară, Bucureşti, 1984; 

— Gh. Vlăducă - Elemente de fizică nucleară (Partea 1), Editura 
Universitară, Bucureşti, 1990; 

— Olimpiadele Internaţionale (Matematică, Fizică, Chimie — Infor- 
matică), Editura Scorpion, Bucureşti, 1995, (a redactat partea de fizică pentru 
olimpiadele din Cuba (1991), Finlanda (1992), SUA (1993) şi China (1994). 

— Gh. Vlăducă — Probleme de fizică nucleară (pentru licenţă şi 
masterat), Editura Universitară, Bucureşti, 1997. 

A mai publicat peste 50 de articole ştiinţifice, cărți în limba română în 
colaborare sau ca singur autor. A colaborat la elaborarea a trei caiete de 
laborator şi a fost coordonator şi autor al revistei bilingve Supliment de fizică. 
Pe lângă materialele citate mai sus, prof. univ. dr. Gheorghiță Vlăducă a mai 
publicat şi alte articole apărute în reviste de specialitate din străinătate. 

Gheorghe P. Secară 


(1941) 


Printre profesorii apreciați ai Universităţii din 
Piteşti se numără şi profesorul universitar doctor 
Gheorghe Secară, secretar ştiinţific al Senatului 
universitar. 

Gheorghe Secară s-a născut la 28 aprilie 1941 în 
satul Comăniţa, comuna Teslui, județul Olt, ca fiu al 
Ioanei şi al lui Petre Secară. Face şcoala primară în 


4 comuna natală şi cursurile gimnaziale la Şcoala 
î. "1 elementară Nr. 1 de băieţii din Slatina. Urmează în 
) i ie: d |! continuare studiile secundare la Liceul real din 


Lupeni, unde obţine bacalaureatul în anul 1961. Se 
înscrie şi urmează Institutul de Științe Economice din Bucureşti, Facultatea 
de economie generală, secţia Statistică, pe care o absolvă în anul 1966. După 
absolvirea facultăţii se încadrează în producţie. Din anul 1966 până la 1 
septembrie 1967 a fost încadrat ca economist la Trustul de Construcţii Argeş, 
serviciul Organizarea şi planificarea producţiei şi a muncii, Cu atribuţii în 
domeniul statistic. De la 1 septembrie 1967 până la 1 februarie 1989 a fost 
încadrat la Liceul economic din Piteşti pe postul de profesor pentru disci- 
plinele: statistică, organizarea, planificarea şi statistica întreprinderilor, 
analiza activităţii economice şi informatica de gestiune. De la i februarie 
1989 până la 1 septembrie 1993 a fost directorul Centrului de perfecţionare a 
personalului economic din agricultură Dobrogostea, județul Argeş, înde- 
plinind funcţia de execuţie, atribuţii de expert principal, iar de la 1 septembrie 
1993 şi până în prezent este încadrat la Catedra de Ştiinţe socio-umane, din 
cadrul Universității din Piteşti. În anul 1994 a susţinut public teza de doctorat 
intitulată Metode statistice de analiză a producţiei la nivel microeconomic la 
ASE Bucureşti, Facultatea de cibernetică, statistică şi informatică economică, 
Catedra de Statistică şi prognoză. În urma susţinerii tezei i s-a acordat titlul 
ştiinţific de doctor în economie. În concluzie, din 1993 Gheorghe P. Secară a 
fost încadrat ca lector (prin concurs) la Universitatea din Piteşti, iar din 1991 
este membru fondator al Asociaţiei Generale a Economiştilor din România 
(AGER). În 1995 a obţinut titlul de conferenţiar universitar titular (prin 
concurs) la Universitatea din Piteşti, în 1996 a fost încadrat ca secretar 
ştiinţific al Senatului universitar, iar în anul 1997 a primit titlul de profesor 
universitar titular (prin concurs) la Universitatea din Piteşti. 

În cadrul Universităţii, profesorul dr. Gheorghe Secară, din anul 1979, 
a predat cursul de SIAE (Sistemul Informaţional și Analiza Economică) şi 

OEP (Organizarea şi Economia Producţiei), iar din anul 1993 şi până în 
prezent, în calitate de conferenţiar şi profesor universitar, predă cursul de 
Management industrial, marketing şi analiză economică. În fiecare an a con- 
dus seminariile disciplinelor ale căror cursuri le-a susținut. A susținut cursuri, 
seminarii, laboratoare şi a îndrumat practica în producţie a studenţilor. 

Activitatea metodico-didactică s-a concretizat în: elaborarea de planuri 
de învăţământ; elaborarea de programe analitice; elaborarea de planuri de 
învățământ pentru formarea continuă, de specializare şi de perfecționare 
profesională; elaborarea de materiale didactice şi dotarea laboratoarelor; 
elaborarea de rapoarte de evaluare pentru diferite specializări universitare 
(contabilitate şi informatică de gestiune, managementul firmei Finanţe-Bănci, 
Administraţie publică, Drept etc.), referate ştiinţifice la manualele de 
organizare, planificare, statistică şi managementul reparațiilor; lucrare 
metodico-ştiinţifică pentru obţinerea gradului I în învățământ. 

A fost cooptat în conducerea lucrărilor de diplomă şi participarea la 
examene de absolvire. 

Astfel, la Facultatea de ingineri din cadrul Universităţii din Piteşti a 
fost cooptat în comisiile de coordonare a proiectelor de licență Şi de absolvire 


cooptat ca membru în comisiile de bacalaureat şi ca membru în comisiile de 
examen de licenţă, fie ca examinator, fie ca secretar de comisie. A organizat 
şi condus cercuri ştiinţifice studenţeşti şi a depus muncă de îndrumarea 
activităţilor de practică şi de cercetare ştiinţifică ale studenților. Astfel, în 
fiecare an a coordonat elevii şi studenţii pentru elaborarea şi susținerea de 
către aceştia a lucrărilor ştiinţifice la sesiuni şi simpozioane ştiinţifice 
ocupând locuri fruntaşe atât la nivelul judeţului Argeş, cât şi pe plan naţional. 
Profesorul doctor Gheorghe Secară a desfășurat şi o bogată activitate de 
elaborare şi redactare a cursurilor, manualelor şi aplicaţiilor pentru seminarii. 
Astfel, a finalizat următoarele cărți: Diagnoza microeconomică, Editura 
Pyamalion, 1995, 132 pagini, autor; Costuri şi prețuri în economia de piaţă, 
Editura Carminis, 1995 (coautor); Organizarea, planificarea şi statistica 
întreprinderilor comerciale, Editura Didactică şi Pedagogică, 1989 (coautor); 
Statistica economică, Vol. 1, Editura Universităţii din Piteşti, 1997 (coautor); 
Statistica, Editura Universităţii, 1998 (autor); Sistemul statistic al firmei, 
1998 (autor). Pe plan local a mai realizat: Curs de management internaţional, 
1995; Curs de analiză economică, 1995; Curs de marketing, 1995; Curs de 
diagnoză economică şi legislaţia muncii, 1996; Curs de statistică generală, 
1997; Curs de metode şi statistici, 1998; Maşini de facturat şi contabilizat — 


_ Felix — FC15-19714; Curs de istoria economiei naţionale, 1993. 

A mai publicat şi alte cărți pe plan local (Litografia Universităţii) 
deosebit de interesante, mai ale pentru tineretul universitar. În calitate de 
secretar ştiinţific, în senat, profesorul doctor Gheorghe Secară a depus o 
muncă susținută în activitatea de înzestrare şi dotare a cabinetului şi 
laboratoarelor din cadrul Universităţii. Alături de activitatea didactică a 
desfăşurat şi activitate ştiinţifică, materializată prin lucrări publicate, studii 
valorificate şi contracte de cercetare. 

Din 17 martie 2000 profesorul doctor Gheorghe Secară îndeplineşte şi 
funcţia de prorector, ales de Senatul Universităţii din Piteşti, pentru o 
perioadă de patru ani. 


Constantin Stroe 
(1942) 


Orașul Piteşti s-a afirmat în ultima vreme ca un 
centru de mare prestigiu în diferite domenii. A luat o 
mare dezvoltare industria, cu precădere cea a autotu- 
rismului românesc cunoscut astăzi în toată lumea. 

De numele auioturismului Dacia este strâns 
legată viaţa distinsului profesor doctor inginer 
Constantin Stroe, în prezent director general al 
întreprinderii de Automobile Dacia — Piteşti. Acest 
valoros inginer, om de mare capacitate, a ştiut să 
îmbine pe vreme îndelungată bunul mers al uzinei 
piteştene cu starea de prosperitate a oamenilor pe 
care-i are în subordine, oameni ce-l preţuiesc şi-l 


stimează foarte mult. 


Inginerul Constantin Stroe s-a născut la 24 martie 1942 în comuna 
Hulubeşti, judeţul Dâmboviţa, într-o familie de țărani modeşti. A făcut şcoala 
primară în comuna natală, dovedindu-se un copil foarte ambițios şi dornic de 
învățătură. După absolvirea şcolii primare, din lipsă de mijloace materiale, 
părinţii l-au înscris la Şcoala profesională de pe lângă Uzinele Metalurgice 
Târgovişte. După absolvirea şcolii, ca elev fruntaş, a fost numit muncitor 
ajustor la Uzinele mecanice Târgovişte. Între timp, printr-un efort apreciabil, 
face studiile liceale şi obţine bacalaureatul. Între anii 1962-1967 devine 
student urmând cursurile Institutului Politehnic din Bucureşti, dovedindu-se 
un tânăr cu mari perspective de viitor. 

După absolvirea facultăţii a fost numit inginer la Uzina mecanică 
Teleajen, iar după un an a fost transferat ca inginer-şef, secția sculărie, şi 

inginer-şef fabrică la Uzina de Autoturisme din Piteşti, unde lucrează între 
anii 1968-1982. În anul 1982 este avansat ca director tehnic la Centrala 
Industrială de Autoturisme Piteşti, funcţie pe care o deține până în anul 1989. 
În anii 1989-1990 a fost transferat ca director la Întreprinderea de autoturisme 
Timişoara. După un an revine ca director la Întreprinderea de Autoturisme 
Piteşti, unde din anul 1991 până în prezent ocupă prestigioasa funcție de 
director general al Întreprinderii de Automobile Dacia — Piteşti. 

Între timp, inginerul dr. Constantin Stroe a făcut următoarele spe- 
cializări: Controlul statistic al proceselor. Economia de piaţă; Management şi 
marketing, Managementul calităţii. Piaţa internațională; Privatizarea şi 
managementul restructurării; Managementul mediului. Protecţia mediului 
înconjurător etc. 

Specializările s-au desfășurat sub forma unor cursuri în perioada 
1991-2000 şi l-au ajutat să obţină doctoratul în ştiinţe tehnice. 

Din anul 1973 şi în prezent inginerul dr. Constantin Stroe a desfăşurat 
o bogată activitate didactică în învățământul superior din cadrul Institutului 
de învățământ superior şi Universităţii din Piteşti, după cum urmează: 
activitate de predare, proiect şi laborator la disciplina Scule aşchietoare, în 
regim de plată cu ora din posturi de şef de lucrări, asistent; activităţi de 
predare la disciplinele Management industrial, Managementul firmelor de 
automobile, Tehnologia automobilelor, în regim de plată cu ora sau cumul 
din posturi de profesor la secţiile de TCM, Autovehicule rutiere şi masterat. 

Activităţile sale de cercetare sunt legate de: prelucrări, tehnologii şi 
echipamente de prelucrare; managementul firmelor de automobile. 

Are şi câteva lucrări de specialitate publicate, dintre care menționăm: 
două cărţi în Editura Tehnică, optsprezece articole publicate în revistele și 
buletinele unor manifestări ştiinţifice: 

A. Cărţi apărute pe plan central 
1. Elemente de proiectare a dispozitivelor — Tache V., Ungureanu I., Stroe 

C., Editura Tehnică, Bucureşti, 1985; 
2. Proiectarea dispozitivelor pentru maşini-unelte - Tache V., Ungureanu i 
Stroe C., Editura Tehnică, București, 1995. 


B. Lucrări apărute pe plan local 
1. Proiectarea sculelor de şevăruit — Îndrumar de proiectare — Lache D., 
Stroe C., Automobile Dacia, Piteşti, 1970. 


c. Lucrări ştiinţifice publicate în reviste sau volumeie unor 
manifestări ştiinţifice 
1. Metodă de prelucrare sferică pe maşini de rectificat universale — Stroe 
C., Volumul sesiunii ştiinţifice al Universităţii din Piteşti, 1975; 

2. Metodă de prelucrare a pofilelor poligonale pe strunguri universale — 
Stroe C., Volumul sesiunii ştiinţifice al Universității din Piteşti, 1976; 

3. Principii de rectificare fără centre pe maşini de rectificat universale — 
Stroe C., Volumul sesiunii ştiinţifice al Universităţii din Piteşti, 1976; 

4. Contribuţii la prelucrarea danturilor conice curbe cu dinţi curbi în formă 
de arc de cerc, Stroe C., Buletinul Universităţii din Piteşti, 1977; 

5. Freza triplex pentru prelucrarea danturilor conice curbe cu dinți în 
formă de arc de cerc — Stroe C., Buletinul Universităţii din Braşov, 
Fascicolul 13, 1977; 

6. Contribuţii la stabilirea costului dispozitivelor pentru maşini-unelie, în 
faza de proiectare — Ungureanu I., Stroe C., lacomi D., Volumul sesiunii 
ştiinţifice Creativitatea în construcția, fabricarea şi exploatarea automo- 
bilelor; Universitatea din Piteşti, 1970; 

7. Studiul dinamicii procesului de aşchiere la prelucrarea roților conice cu 
freza triplex — Stroe C., Vasilescu C., Volumul Conferinţei Naţionale de 
Scule Aşchietoare, Universitatea din Braşov, 1979; 

8. Influența abaterilor frezei melc modul asupra preciziei de danturare — 
Oprescu Gh., Stroe C., Volumul celei de a VI —a sesiuni Automobilul şi 
omul, CCSITA -— Piteşti, Automobile Dacia, 1980; 

9. Studiul analitic al erorilor de danturare produse de freza melc modul — 
Oprescu Gh., Stroe C., Volumul celei de a VI -a sesiuni Automobilul şi 
omul, CCSITA -— Piteşti, Automobile Dacia, 1980; 

10. Contribuţii la prelucrarea angrenajelor conice cu dinți curbi — Stroe C., 
Teză de doctorat, Universitatea Politehnică din Bucureşti, 1980; 

11. Aspecte teoretice privind o nouă schemă de aşchiere a danturilor conice 
cu dinţi curbi, în arc de cerc — Stroe C., Volumul IV al sesiunii ştiinţifice 
Creativitatea în construcția, fabricarea şi exploatarea automobilelor, 
Universitatea din Piteşti, 1981; 

12. Cercetări experimentale pentru stabilirea ecuaţiei durabilității sculei la 
prelucrarea danturilor conice în arc de cerc după o nouă schemă de 
prelucrare — Stroe C., Volumul IV al sesiunii ştiinţifice Creativitatea în 
construcţia, fabricarea şi exploatarea automobilelor, Universitatea din 
Piteşti, 1981; 

13. Provocări în fața industriei de automobile — Pietele de desfacere — Stroe 
C., Volumul Conferinţei Centrului European de Management, Frankfurt, 
24 — 25 septembrie 1994, Germania, 1994, 

14. DACIA se adaptează noilor exigenţe tehnice europene — Stroe C., 
Buletinul Constructorilor de Automobile, Nr. 4/1997, Piteşti, 1997; 

15. Automobilele DACIA adaptate la cerinţele europene — Stroe C., Volumul 
celei de a VII —a Conferinţe de Autovehicule Rutiere, Universitatea din 
Piteşti, 1997; 

16. Automobile Dacia — provocări şi oportunități — Stroe C., Buletinul 
Constructorilor de Automobile, Nr. 35/1998, Piteşti, 1998; 

17. Proiecţii ale tendinţelor de globalizare asupra fabricaţiei de automobile 
DACIA — Stroe C., Volumul celei de a VI-a Conferinţe Internaţionale 
ESFA'98, Universitatea Politehnică din Bucureşti, 1998; 

18. Un proiect pentru DACIA cu DACIA şi industria orizontală românească, 
Stroe C., Buletinul Constructorilor de Automobile, Nr. 7/1999, Piteşti, 1999, 


D. Invenţii, inovaţii 

1. Soluţii constructive pentru supapele de motoare — Stroe C., Inovaţie înre- 
pistrată şi aplicată la Automobile Dacia, Automobile Dacia — Piteşti, 1972; 

2. Optimizarea tehnologiilor pentru prelucrarea electrozilor de sudură prin 
puncte — Stroe C., Inovaţie înregistrată şi aplicată la Automobile Dacia, 
Automobile Dacia — Piteşti, 1973; 

3. Noi tehnologii de turnare şi prelucrare a portelectrozilor de sudură prin 
puncte — Stroe C., Inovaţie înregistrată şi aplicată la Automobile Dacia, 
Automobile Dacia — Piteşti, 1973; 

4. Maşină de rectificat axe cu came — Stroe C., Turbatu L., Pielmuș I., 
Brevet de invenţie, Nr. 86127 din 18. 11. 1984, aplicat la Automobile 
Dacia, OSIM — Bucureşti, 1964; 

— un îndrumar de proiectare; patru invenții şi inovaţii aplicate; 
participări la numeroase evenimente ştiinţifice cu lucrări (conferințe, 
simpozioane, seminarii, forumuri etc.). 

Funcţii în asociaţii din domeniul automobilelor: 

— Din 1996 şi în prezent este preşedintele Asociaţiei Constructorilor de 

Automobile din România (ACAROM); 

- Tot din anul 1996 și în prezent vicepreşedintele Asociaţiei 

Producătorilor şi Importatorilor Auto din România (APIA); 

— Din 1997 şi în prezent este vicepreşedintele Uniunii Generale a 

Industriaşilor Români (UGIR); 

— Din 1996 şi în prezent este vicepreşedinte al Societăţii Inginerilor de 

Automobile din România (SIAR). 

Petre Diţă 


(1942) 


Specialistul în fizică nucleară Petre Diţă s-a 
născut la 1 noiembrie 1942 în comuna Călinești, 
judeţul Argeş. i . 

Între anii 1949-1956 a făcut şcoala elementară în 
comuna Călinești, judeţul Argeş, iar între anii 1956- 
1960 a urmat cursurile Liceului Nicolae Bălcescu, 
azi I. C. Brătianu, din Piteşti. După absolvirea 
liceului a frecventat ca student Facultatea de Fizică 
din cadrul Universităţii din Bucureşti luând exame- 
nul de licență în anul 1965. După absolvirea facul- 
tăţii a fost încadrat ca preparator la Institutul Peda- 
gogic de trei ani din Piteşti. Între timp a fost transferat prin concurs la Insti- 
tutul de Fizică al Academiei (IFB) ca cercetător principal. Între anii 1977- 
1994 a îndeplinit funcţia de cercetător principal gradul III la Institutul de 
Fizică şi Inginerie Nucleară (IFIN — HH), Bucureşti, iar între anii 1994-1996 
cercetător principal II al IFIN — HH. În prezent este cercetător principal I la 
IFIN — HH. 

În anul 1973 a obţinut doctoratul cu teza intitulată Contribuţii teo- 
retice la studiul interacției Meson m - Meson 1. 

A desfăşurat o bogată activitate ştiinţifică concretizată în peste treizeci 
de lucrări publicate în reviste de circulaţie internațională în domeniile: Fizica 
particulelor elementare, Fizică, Matematică, Ecuaţii de transport. 

A fost organizator a trei conferințe internaţionale în domeniul fizico- 
matematică la Poiana Braşov în anii 1981, 1987 şi 1989. 

Este autor a trei volume publicate la editurile Birkhăuser (SUA), 
1982; Academic press (SUA), 1988, şi Kluwer (Olanda), 1990. 

Aurelian Vlad 
(1942) 


Apreciatul medic Aurelian Vlad şi-a petre- 
cut copilăria şi a urmat Şcoala generală în comuna 
Leordeni, judeţul Argeş. S-a născut la 14 decembrie 
1942 ca fiu al lui Gheorghe Vlad (1907-1987), care 
a fost unul dintre cei mai prestigioşi specialişti din 
istoria petrolului românesc, şi al Mariei Vlad (1919- 
1999), femeia distinsă, iubitoare de cultură şi cu 
dragoste de familie. 

După absolvirea Şcolii generale, Aurelian 
Vlad a urmat cursurile Liceului Nicolae Bălcescu, 
azi I. C. Brătianu, din Piteşti ca elev fruntaş, pe care 
l-a absolvit în anul 1961. 

Face studii superioare la Institutul Medico-Farmaceutic, Facultatea de 
Medicină generală, între anii 1961-1967. Între anii 1968-1971 urmează 
pregătirea pentru doctorat ca bursier al Academiei Române la Institutul de 
endocrinologie C. 1. Parhon, Bucureşti, cu susținerea tezei de doctorat în 
neuroendocrinologie cu tema Rolul Hipotalamusului, Hipocâmpului şi Amig- 
dalei în mecanismul de reglare a secreției de gonadotropi, cu importantă 
contribuţie ştiinţifică în literatura de specialitate, doctorat pe care-l obține în 
1971. 

După obţinerea doctoratului este numit asistent universitar prin decizie 
a Ministerului Învăţământului la Facultatea de Medicină a Universităţii din 
Craiova, fiind unul din fondatorii acestei facultăți între anii 1971-1973. 

Din noiembrie 1973 până în noiembrie 1974 a fost şeful laboratorului 
de neurofiziologie şi neurofarmacologie al Institutului pentru Controlul de 
Stat al Medicamentului, Bucureşti. 

Din noiembrie 1974 a fost transferat la Clinica de Endocrinologie a 
Spitalului Clinic Judeţean nou înființat din Timişoara, unde lucrează şi în 
prezent având ore ca asociat profesor la Facultatea de Medicină a Institutului 
de Medicină și Farmacie din Timişoara. 

Are o bogată activitate ştiinţifică cuprinsă în peste o sută de titluri de 
articole publicate în ţară şi străinătate. În prezent are în curs de publicare 
cinci monografii dintr-o serie numită Neuroendocrinologia modernă. 

A participat la următoarele societăţi ştiinţifice: Societatea Română de 
Endocrinologie; membru fondator al Societăţii de Neuroendocrinologie; 
membru fondator din 1977 al Societăţii Balcanice de Endocrinologie, Atena; 
membru al International Society for Neuropsychoendocrinology; membru al 

Planetary Society fondată de regretatul mare astrofizician Carl Sagan; 
membru al American Association for Advancement of Sciences; membru al 
New York Academy of Sciences; membru al Societăţii Române de 
Fiziologie; membru ales al British Endocrine Society din 1999; participări şi 
lucrări la Congrese naţionale; participări şi lucrări la Congrese internaţionale; 
1965, International Congres of EEG Viena; 1967, IUPS Congres Leiden; 
1977, Acta Endocrinologica Congres Laussane, Elveţia; 1977, primul 
Congre= balcanic de Endocrinologie, Atena; 1979, Congresul INSERM, 
Seillac, Franţa; 1980, Acta Endocrinologica Congres, Londra; 1980, Balcan 
Congres of Endocrinology Beograd; 1985, ISPN Congres, Viena; 1989, 
Balcan Congres of Endocrinology, Tessaloniki; 1998, ISPN Congres TRIER, 
Germania; 2000, British Endocrine Society Birmingham, Anglia; 2000, 
British Endocrine Society Workshop Oxford, Anglia; 2000, Serono 
Workshop Cambridge, Anglia. 
Aurelian Vlad este un medic cu frumoase perspective de viitor. 


Mihai Petru Gorcea 


(1942) 


Printre profesorii de bază ai Universităţii din 
Piteşti se numără şi profesorul universitar doctor 
Mihai Petru Gorcea. 

Acest apreciat cadru didactic universitar s-a 
născut la 28 ianuarie 1942 la Timişoara. A absolvit 
Liceul teoretic Sfântul Sava din Bucureşti, unde a 
obţinut bacalaureatul în anul 1959. După absolvirea 
liceului a urmat cursurile Facultăţii de filologie 
(limba şi literatura română) din Universitatea 
Bucureşti între anii 1959-1964 cu examen de stat şi 
licenţă în Filologie română. 

În continuare a obținut doctoratul în filologie în urma unui stagiu de 
doctorand cu scoatere din producţie între anii 1968-1971 la Universitatea din 
Bucureşti. Doctoratul a fost susţinut în mai 1973 în faţa comisiei formate din: 
conducător ştiinţific profesor universitar dr. Silvian losifescu, conferenţiar 
universitar doctor Alexandru Hanţă, reprezentantul decanului, profesor 
universitar doctor Ion Ianoși, Universitatea Bucureşti, profesor universitar dr. 
Gheorghe Vrabie, Institutul de învățământ superior Piteşti, conferenţiar 
universitar dr. Savin Bratu, Universitatea Bucureşti. 

Titlul tezei de doctorat: Problematica genurilor în fraza de ficțiune. 

Funcţii îndeplinite la Institutul Pedagogic devenit Universitatea din 
Bucureşti: între anii 1964-1968 preparator, între anii 1971-1974 asistent 
universitar; între anii 1985-1990 profesor de liceu; între anii 1991-1993 lector 
universitar; între anii 1993-1998 conferenţiar universitar şi din 1988 în 
continuare profesor universitar. 

În perioada 1975-1978 a funcționat ca lector de limba română la 
Universitatea din Turku — Finlanda ţinând pentru întreaga perioadă un curs de 
limba română la Universitatea din Helsinki. Între anii 1985-1990, în urma 
desființării secţiei de limba şi literatura română de la Piteşti a fost numit 
profesor la Liceul teoretic Jon Creangă din Bucureşti. Din anul 1993 şi până 
în anul 1996 a fost şef al Catedrei de limba şi literatura română de la 
Facultatea de Științe a Universităţii din Piteşti, iar în perioada septembrie 
1997 — septembrie 1998 a fost secretar de stat la Ministerul Educaţiei 
Naţionale. 

În prezent este decan al Facultăţii de Litere şi Istorie a Universităţii 
din Piteşti şi membru al Uniunii Scriitorilor din România din anul 1990. 

A publicat cinci volume de critică şi istorie literară, după cum 
urmează: Nesomnul capodoperelor (eseuri), Bucureşti, Cartea Românească, 
1976, 256 p.; Structură şi mit în proza contemporană, Bucureşti, Cartea 
Românească, 1982, 252 p.; Steaua din oglinda visului — eseu despre 
Luceafărul eminescian, Cartea Românească, 1983, 306 p. Volumul a primit 
premiul pentru critică al revistei Argeș, 1983; Mateiu I. Caragiale (eseu), 
Bucureşti, Casa editorială Cuget, simțire şi credinţă, 1995, 120 p.; Eminescu 
(monografie), vol. I, Editura Didactică şi Pedagogică, Bucureşti, ediţia |, 
1997, ediţia a II-a, 1998, 184 p.; în pregătire: Eminescu (monografie), vol. 
II — VI, Editura Didactică şi Pedagogică, Bucureşti. A mai publicat Ediţii şi 
texte literare cu comentariu original: Mihai Eminescu, ediţia |, Casa edito- 
rială Cuget, simţire şi credință, Bucureşti, 1993 şi ediţia a II-a, 1994; Mircea 
Eliade şi Vasile Voiculescu, ediţia 1, Casa editorială Cuget, simţire şi 
credință, Bucureşti, 1993, 1994; Marin Preda, Casa editorială Cuget, simțire 
şi credință, Bucureşti, 1993; Mihail Sadoveanu, Casa editorială Cuget, 
simţire şi credinţă, Bucureşti, 1995, şi alte Studii şi eseuri literare răspândite 
în diferite periodice. La toate acestea mai putem adăuga aproximativ o sută 
de recenzii, cronici literare, articole şi eseuri literare apărute în revistele: Ga- 
zeta literară, România literară, Argeş, Calende, Luceafărul, Cuget, simțire şi 
credință, Dreptatea etc. 

De-a lungul anilor a susţinut cursuri universitare la disciplinele: Istoria 
literaturii române, Literatura universală şi Teoria literaturii. 

În prezent conduce cursul de Istoria literaturii române (perioada ma- 
rilor clasici), Literatură universală, curs special Mircea Eliade la Facultatea 

de Litere şi Istorie, Universitatea din Piteşti. A îndrumat cercuri ştiinţifice 
studenţeşti, cenaclul literar. şi echipa de teatru a Institutului de Învăţământ 
Superior din Piteşti, în diferite perioade ale activităţii sale. 
. În ultima vreme a făcut parte din diverse comisii pentru xcordarea 
titlului de doctor în filologie la universităţile din Bucureşti şi Cluj-Napoca. 
Profesorul universitar Mihai Petru Gorcea, profesor al tinerei universi- 
tăţi piteştene, se remarcă printr-o ținută de prestigiu în rândurile cadrelor di- 
dactice bucurându-se de multă simpatie din partea studenților şi colegilor săi. 
Manifestă în predare, pe lângă un bogat bagaj de cunoştinţe, tact, 
îndemânare şi multă măiestrie pedagogică. 
Este un scriitor prolific, îmbinând armonios munca de la catedră cu 
cea de cercetător şi scriitor abordând în scrierile sale teme fundamentale ale 


literaturii noastre contemporane. 


Mariana Bicher Joița 


(1943) 


Absolventă a Liceului 7. C. Brătianu (fost Nicolae 
Bălcescu) din Piteşti, Mariana Bicher Joița este 
astăzi profesoară universitară dr. la Facultatea de 
Chimie Industrială din cadrul Institutului Politehnic 
din Bucureşti. S-a născut la 20 august 1943 în comuna 
Tecuci Kalinderu, localitate aşezată în nord-vestul 
judeţului Teleorman, la câţiva kilometri de județul 
Argeş, şi este strâns legată de oraşul Piteşti unde şi-a 
făcut studiile liceale, iar între anii 1972-1977 a avut 
sarcini didactice la Catedra de Tehnologie chimică 
anorganică din Facultatea de Chimie industrială, cu 
care ocazie a organizat şi amenajat laboratorul de 
tehnologie chimică generală de pe Platforma Petrochimică Piteşti la secţia de 
subingineri afiliată Facultăţii de Chimie industrială — Bucureşti. 

După absolvirea şcolii generale în comuna natală, între anii 1957- 
1961, şi-a continuat studiile la liceul piteştean, unde, aşa după cum mărturi- 
seşte: am avut parte de o pleiadă de profesori de prim rang, dintre care rea- 
minteşte pe profesorii: Dumitru Mihalaşcu, George Aman, Titus Păuna şi pe 
profesoarele: Maria Strătilă, Dalia Petrescu, Elena Popescu etc. 

După absolvirea liceului s-a înscris la Facultatea de Chimie din cadrul 
Universităţii din Bucureşti ale cărei cursuri le parcurgea ca studentă bursieră. 

Aici a avut prilejul de a avea ca profesori oameni de ştiinţă de 
prestigiu dăruiţi şcolii şi cercetării ştiinţifice, care transmiteau studenților nu 
numai aride date ştiinţifice, ci şi ceva din marele lor suflet. Dintre aceştia 
aminteşte pe academician profesor dr. docent Petru Spacu, pe academician 
prof. dr. docent Eugen Angelescu, pe academician prof. dr. docent Ilie 
Murgulescu, fost ministru al învățământului şi apoi preşedinte al Academiei 
Române, pe academician prof. dr. Victor Emanoil, pe prof. Gh. Atanasiu, pe 
Arno Kahane şi alţii. În urma examenului de licență susținut în vara anului 
1966 şi ca urmare a unor rezultate foarte bune la.examenul de stat, absolventa 
Mariana Joița a fost repartizată în învățământul superior. În primii doi ani 
funcţionează ca preparator la Facultatea de Medicină și Farmacie București, 
Catedra de Chimie generală şi biochimie. Pe parcurs este transferată la 
Institutul Politehnic din Bucureşti, Facultatea de Chimie Industrială, catedra 
de Chimie anorganică. În anul 1970 se înscrie la doctorat având ca 
îndrumător pe academician prof. dr. docent Gheorghe Spacu, autoritate în 
domeniu, format la cele mai avansate universități din Europa, şi pe prof. dr. 
docent Constanţa Gheorghiu, conducătoarea tezei de doctorat. După obți- 


„nerea titlului de doctor, din 1980 devine şefă de lucrări la Catedra de Chimie 


anorganică a Facultăţii de Chimie Industrială din cadrul Institutul Politehnic 
Bucureşti. În anul 1990 obţine titlul de conferenţiar la aceeaşi catedră, iar din 
1999 a fost promovată prin concurs ca profesor universitar la Catedra de 
Chimie anorganică. 

Din anul 1991 şi în prezent ţine cursuri de laborator şi la secția de 
chimiști, filiera franceză din cadrul Departamentului de Științe Inginereşti 
înființat după 1990. În cursul anului 1993 a beneficiat de un stagiu de 
specializare în Franţa, la Toulouse, în domeniul combinațiilor complexe şi al 
proceselor catalitice. Din anul 1979, de când a primit sarcini de predare, a 
ținut în afara orelor de seminar şi laborator la disciplinele de chimie organică 
de la Facultatea de Chimie Industrială şi ore de pregătire de specialitate la 
Facultatea de Mecanică şi la Facultatea de Metalurgie. În cadrul activităţii 
didactice, profesoara dr. Mariana Bicher a condus proiecte de diplomă la anii 
terminali, secţiile de ingineri şi subingineri, şi teze de disertaţie la direcția de 
studii aprofundate (Ingineri anul VI). Tot în cadrul activității didactice a 
publicat peste douăzeci şi cinci de titluri, manuale universitare, culegeri de 
probleme, cărţi de chimie anorganică pentru elevii de liceu şi îndrumare de 
laborator în limba română şi franceză pe plan local la Universitatea 
Politehnică Bucureşti sau la edituri centrale. Activitatea sa ştiinţifică se 
concentrează în peste şaizeci de lucrări publicate în reviste de specialitate din 
țară şi străinătate şi comunicări la congrese de chimie, naţionale și 
internaţionale, unele din aceste comunicări citate în lucrări bibliografice. Ca 

activitate tehnică a condus, a colaborat sau a acordat asistență tehnică la peste 
cincizeci de contracte de cercetare ştiinţifică la diferite unități de cercetare 
sau de producție industrială, Ministerul Educaţiei Naţionale, Ministerul 
Ştiinţei şi Tehnologiei etc. Este membră a Societăţii de chimie din România 
şi a unor comisii ştiinţifice, pentru examenul doctoranzilor, comisii pentru 
examene de licenţă şi disertaţie, participând şi la pregătirea elevilor şi 
studenţilor pentru concursuri profesionale în UPB. 

De-a lungul a peste 34 de ani de activitate în învățământul superior, 
prof. dr. Mariana Bicher a contribuit la formarea ştiinţifică, dar şi sufletească, 
a multor generaţii de tineri. 

Dintre studenții săi unii au ajuns specialişti de înaltă clasă în diferite 
domenii ale chimiei, iar alţii sunt actualmente cadre didactice respectate chiar 
în Facultatea de Chimie industrială. 

Profesoara universitară dr. Mariana Bicher Joița face destăinuirea că, 
deşi nu aparține prin naştere judeţului Argeş, a adoptat oraşul Piteşti ca pe al 
doilea loc natal. Aici s-au pus pietrele de temelie ale formării sale ca om şi 
specialist. De aceea se alătură cu drag celor care au avut ca şi ea norocul de a 
studia la prestigioasa şcoală argeşeană, apreciată nu numai în județul Argeş 
dar şi în întreaga țară, şi se consideră argeşeancă prin adopție. 


Mihai Maricaru 


(1943) 


Promoţia 1961 a Liceului 1. C. Brătianu (fost 
Nicolae Bălcescu) din Piteşti a fost formată din 
absolvenţi din cei mai valoroşi ai acestei instituţii 
centenare. 

Printre aceştia se numără şi actualul inginer dr. 
Mihai Maricaru, profesor la Universitatea Poli- 
tehnică, Facultatea Electrotehnică din Bucureşti, 
născut în Piteşti la 8 noiembrie 1943 ca fiu al 
Alexandrinei Maricaru, medic stomatolog, şi al lui 
Tudor Maricaru, Jurist. 

După ce a absolvit şcoala generală a frecventat 
cursurile Liceului J. C. Brătianu, unde a beneficiat de aportul câtorva 
profesori valoroşi, dintre care menţionăm pe Emil Morţun, D. Mihalașcu şi 
Eduard Minasian, profesori de matematică, George Aman, profesor de limba 
română, Titus Păuna profesor de Ştiinţele naturii, lon Steriopol, profesor de 
limba franceză etc. Cu pregătirea temeinică căpătată în liceu a reuşit în 

primele locuri la Facultatea Electrotehică, secția maşini şi aparate electrice, 
Universitatea Bucureşti, pe care a absolvit-o în 1966. Între timp a făcut 
următoarele studii de perfecționare: doctorat, Universitatea Politehnică 
Bucureşti, Facultatea Electrotehnică (conducător doctorat: profesor dr. docent 
Gh. Hortopan); Cursuri de Auditori RENAR 7ehnica şi practica auditului 
extern în laboratoarele de încercări, 1995; Certificat DQS — Germania 
Oualitătsmanagement in der Praxis, eliberat de Management Consulting 
Udvardi (DQS-Auditor), 1998; Certificat DQS — Germania Umwelimanagement 
in der Praxis pentru ISO 14001 şi Decret EU 1836/93, Management 
Consulting Udvardi (DQS — auditor), 1999. 

Activitatea desfășurată timp de peste 35 de ani, atât la ICPE cât şi în 
învățământul superior sau în alte organisme, a fost legată în principal de 
tehnica tensiunilor înalte, de dezvoltarea echipamentelor de încercare la înaltă 
tensiune, inclusiv utilizarea înaltei tensiuni în diverse electrotehnologii. 
Această activitate este structurată astfel: 


1. Activitate de cercetare şi proiectare tehnologică: 

—  Concepere (proiectare, execuţie, punere în funcțiune) instalaţii 
complexe de încercare la înaltă tensiune: generatoare de impuls, standuri de 
tensiune alternativă şi continuă, standuri tehnologice de încercare la înaltă 
tensiune (de producţie); 

— Studii şi încercări complexe la înaltă tensiune (impuls, tensiune alter- 
nativă, continuă, descărcări parţiale, perturbații radioelecirice, contaminare 
etc.) asupra izolaţiei echipamentelor electromagnetice; 

-  Concepere (proiectare, execuţie, probe tehnologice) surse speciale de 
înaltă tensiune pentru tehnologii de avangardă: sudură cu fascicul de elec- 
troni, sisteme laser, defectoscopie cu raze x, vopsire în câmp electrostatic; 

— Elaborarea şi implementarea tehnologiilor de încercare la i în 
sisteme de asigurarea calităţii în laboratorul TTI — ICPE; 

-  Concepere de dispozitive de măsură la înaltă tensiune pentru: tensiuni 
de impuls convenţionale (ITTITC) şi speciale (măsurarea impulsurilor EMC 
şi NEMP), curenți de impuls (şunturi, bobine Rogowski), divizoare de ja 
alternativă şi continuă; 

-  Concepere (proiectare, punere în funcțiune) aparatură de încercare la 
compatibilitate electromagnetică (EMC) în impuls; 

—  Concepere dispozitive de calibrare a aparaturii de măsură 
(osciloscoape, voltmetre de vârf) la tensiuni de impuls; 

— Montare şi punere în funcţiune la diverşi beneficiari a instalaţiilor de 
încercare la Î.T.: impuls, tensiune alternativă, descărcări parțiale, standuri de 
încercare CTC (cabluri, condensatoare, treceri izolante). 

2. Activitate didactică: 


— Mihai Maricaru a îndeplinit funcţia de cadru didactic asociat la 


Universitatea Politehnică — Bucureşti în perioadele: 1969-1975 la Catedra de 
tehnica tensiunilor înalte, Facultatea electroenergetică, iar din 1975 şi în 
prezent la Catedra măsuri şi aparate electrice, Facultatea electrotehnică. 

3. Activitate ştiinţifică: 

— Este doctor în specialitatea Inginerie electrică, Universitatea Polithe- 
nica — Bucureşti. Are trei brevete de invenţii și 32 lucrări publicate sau 
susţinute la diverse manifestări tehnico-ştiințifice în țară și străinătate; 

— Este membru al Comitetului Naţional Român pentru comisia 
electrotehnică (CEI); Membru în Comitetul tehnic CEI CT — 42 Tehnica 
tensiunilor înalte; Membru în Comitetul Tehnic CEI CT-15 Jzolare; 

— Expert tehnic al RENAR în auditarea laboratoarelor de încercări; 

- Participare la Reuniuni generale CEI în cadrul Comitetului Tehnic 
CT-42. 

Are peste şaptezeci de lucrări elaborate şi treizeci şi două publicate 
sau susținute, dintre care menționăm pe cele mai importante: 

Maricaru Mihai: Influenţa modului de trisgherare asupra funcționării 
generatorului de impuls de tensiune. Studiu de documentare. Referat Nr. 1 
pentru doctorat, susținut la Catedra de măsuri și aparate electrice, Facultatea 
electrotehnică, Institutul Politehnic — Bucureşti, 1976; 

Maricaru Mihai: Contribuţii privind influenţa modului de triggherare 
asupra funcționării generatorului de impuls de tensiune. Reterat Nr. 2 pentru 
doctorat, susținut la Catedra de măsuri şi aparate electrice, Facultatea 
Electrotehnică, Institutul Politehnic — Bucureşti, 1976. 

Este participant la trei brevete: 

1. Vascan Th., Maricaru M., Rucinschi D., Ruziczka I. — Instalaţie 
universală pentru încercări de înaltă tensiune tip modul. Brevet invenţie 
RSR Nr. 64523 din 24. VI. 1976; 

2, Vascan Th., Maricaru M., Dragulinescu D., Grigoriu C. — Instalaţii 
de amorsare cu LASSER a generatorului de impuls de înaltă tensiune. Brevet 
invenţie RSR Nr. 64574 din 03. 02. 1977; 

3. Titihăzan M., Titihăzan V., Maricaru M., Rucinschi D. — Metodă de 
determinare a temperaturii conductorului cablurilor de energie în vederea 
încercării la impuls de înaltă tensiune. Brevet de invenţie RSR Nr. 96582 din 
09. 10. 1988. 

Petre Combei 
(1943) 


La catedra de electromecanică a Universităţii 
din Piteşti, inginer doctorand Petre Combei ocupă 
funcţia de şef de lucrări programare şi limbaje de 
programare. 

S-a născut la 24 iunie 1943 în comuna Gura 
Ocniţei, judeţul Dâmboviţa, ca fiu al lui Marin 
Combei, maistru mecanic în petrol şi utilaje de ridicat 
în construcţii, şi Elena, casnică. 

Şcoala primară a urmat-o la Schela Mare 
(Moreni) şi gimnaziul la Picior de Munte. Între anii 
1957-1961 a fost elevul Liceului Nicolae Bălcescu, 
azi Colegiul I. C. Brătianu, din Pitești, absolvind secția reală. 

În paralel, a urmat şi Şcoala sportivă de atletism, avându-l profesor 
antrenor pe lon Vorovenci. 

În perioada 1961-1966 a fost studentul Institutului Politehnic 
Timişoara, Facultatea de Electrotehnică, secția de electromecanică. 

Activitatea profesională a început-o ca inginer proiectant la Direcţia 
de Sistematizare, Arhitectură şi Proiectare în Construcţii (DSAPC), apoi 
diriginte de şantier la Rafinăria Piteşti. Din 1971 a lucrat ca programator, 
inginer de sistem şi apoi şef de secţie exploatare la Centrul Teritorial de 
Calcul Electronic, Piteşti. 

În 1981 s-a trensferat la Institutul de Învățământ Superior din Piteşti, 
Facultatea de Inginerie, Oficiul de Calcul. 

Dintre realizările profesionale mai importante ale inginerului docto- 
rand Petre Combei menționăm: 

Participarea la construirea şi punerea în funcțiune a CTCE Piteşti, 
unitate economică de mare importanță; contribuţia la introducerea şi 
exploatarea aplicaţiilor informatice în marile unități economice ale județelor 
Argeş, Vâlcea, Olt, Teleorman şi Dâmboviţa; din 1981 în bogata sa activitate 
la Institutul de Învăţământ Superior din Piteşti în probleme de învățământ, 
cercetare şi asistenţă de calculator. 

În 1991 a fost promovat în funcţia de cadru didactic titular, şef de 
lucrări, predând cursuri în profilul informatic (Limbaje de programare și 
utilizarea calculatoarelor, bazele informaticii, birotică, sisteme informatice de 
gestiune). 

În ultimii ani predă cursuri de specialitate la Secţia e/ectromecanică 
(Aparate electrice de comutație). 

Din 1998 inginerul Petre Combei este doctorand în ştiinţe tehnice la 
Universitatea Transilvania din Braşov cu lucrarea Optimizarea sistemului de 
alimentare cu energie electrică a autovehiculelor rutiere. 


Valeriu F. Dobrinescu 
(1943) 


Un profesor apreciat de istorie este şi Valeriu F. 
Dobrinescu, care s-a născut la 25 mai 1943 în 
comuna lanca Sat, județul Brăila, unde a urmat 
cursurile şcolii generale. Între anii 1957-1961 a 
frecventat Liceul 1 C. Brătianu Piteşti. După 
absolvirea liceului a urmat cursurile Facultății de 
Istorie de la Universitatea din lași. În perioada 1 
septembrie 1968, octombrie 1971 a funcționat ca 
profesor de istorie la Şcoala generală Nr. 1, Liceul 
Industrial de Construcţii de Mașini şi Liceul Zinca 
Golescu din Piteşti. În această perioada a obținut 
examenul de definitivat în învățământ. Din anul 1971, în urma unui concurs, 
a fost angajat ca cercetător ştiinţific la Institutul de istorie şi arheologie 
Alexandru D. Xenopol din municipiul laşi, la secţia de istorie contemporană. 
După o prealabilă pregătire, în anul 1976 a obţinut doctoratul în Ştiinţele 
istorice, perioadă după care a susținut, în cadrul Universităţii Alexandru . 
Cuza şi a Institutului de Medicină din Iaşi, cursul Probleme fundamentale de 
istorie a României. 

În anul universitar 1984-1985 a predat la Facultatea de istorie a 
Universităţii din laşi cursul Relaţii internaționale, 1914-1947. După 1990 a 
predat următoarele cursuri: 

1. Istoria economiei şi gândirii economice româneşti în cadrul 
Fundaţiei Academice Petre Andrei din laşi; 

2. Istoria modernă universală în cadrul Facultăţii de Istorie a 
Universităţii Mihai Eminescu, laşi; 

3. Curs special de Istorie modernă universală la Facultatea de Istorie 
a Universităţii Mihai Eminescu, laşi; 

4. Relaţii internaţionale 1815-1990 la Facultatea de ziaristică a 
Universităţii Mihail Kogălniceanu, laşi. 

Din 1992 până în octombrie 1995 a funcționat ca cercetător științific 
principal la Centrul de Istorie şi Civilizație Europeană — Filiala Academiei 
Române, laşi. Principalele direcţii de cercetare sunt următoarele: politica 

externă a României din secolul al XX-lea, relaţiile externe ale României cu 
marile puteri: Anglia, S.U.A., Rusia, Franța, Italia din secolul al XX-lea, 
locul şi rolul românilor în istoria universală şi studiile comparative. 

Pentru merite deosebite este laureat al Premiului Nicolae lorga al 
Academiei Române (1990) şi al premiilor Verre strămoşeşti (1992, 1994, 
1996), Mareşalii României (1995, 1996, 1998) acordate de Revista de istorie 
militară „Petre Andrei“ (1996) şi al Premiului naţional Savel Rădulescu 
(1998) acordat de Muzeul Judeţean Vrancea pentru întreaga activitate 
istoriografică, la împlinirea vârstei de 55 de ani. Din 1985 este membru al 
Comisiei de istorie a raporturilor internaţionale cu sediul la Milano, iar în 
perioada 1986-1990 a fost şi membru al Asociaţiei istoricilor americani. 

Din 1995 este profesor universitar la Facultatea de istorie, filozofie şi 
geografie a Universităţii din Craiova, iar din 1998 şi director al Centrului de 
studii al relaţiilor internaţionale din cadrul aceleiaşi facultăţi. De asemenea, 
din 1997 este profesor asociat la Facultatea de litere şi istorie a Universităţii 
din Piteşti. 

Este autor a 11 ediţii şi 7 coordonări de volume, coautor la 44 de 
volume şi autor a peste 120 de studii şi articole tipărite în reviste româneşti şi 
străine, majoritatea fiind consacrate relaţiilor internaţionale ale României din 
perioada modernă (1914-1947), raporturilor ei cu marile puteri. 

De asemenea, autor a peste 250 de articole cu tematică de istorie 
românească și universală publicate în ziare şi reviste româneşti. 

Dintre cărțile sale menționăm: 

— Relaţii româno-engleze (1914-1933), laşi, Editura Universității, 1986, 
189 p. — Premiul Nicolae Iorga al Academiei Române (1990); 

— România şi organizarea postbelică a lumii (1945-1947), Bucureşti, 
Editura Academiei, 1988, 268 p.; 

— România şi Statele Unite ale Americii (1918-1947), laşi, Editura 
Universităţii, 1989, p. V — XCVI (cu Sorin Pârvu); 

— Bătălia diplomatică pentru Basarabia, 1918-1940, laşi, Editura 
Junimea, 1991, 288 p. — Premiul Vetre strămoşeşti al Revistei de istorie 
militară, 1992; 

- Diplomaţia României. Nicolae Titulescu şi Anglia, Iaşi, Editura 
Moldova, 1991, 219p.; 

— Ultimele luni de pace: martie — august 1939, laşi Institutul European, 
1992, 168 p. (cu Ion Pătroiu); 

— Anglia şi România între anii 1939-1947 — Bucureşti, Editura Didactică 
şi Pedagogică, 1992, 311 p. (cu Ion Pătroiu); 

— România şi sistemele tratatelor de pace de la Paris (1919-1923), laşi, 
Institutul European, 1993, 124 p. — Premiul Vetre Strămoşeşti al Revistei de 
istorie militară (1994); 

—  Emigrația română din lumea anglo-saxonă în anii celui de-al doilea 
război mondial, laşi, Institutul European, 1993; 

— Plata şi răsplata istoriei. lon Antonescu, militar şi diplomat, 1914- 
1940, Iaşi, Institutul European, 1994, 193 p. (cu Gh. Nicolae) — Premiul 
Mareşalii României al Revistei de istorie militară (1995); 

— Basarabia în anii celui de-al doilea război mondial, laşi, Institutul 
European, 1995, 380 p. (cu Ion Constantin); € 

- Plata şi răsplata istoriei. Titulescu, Antonescu şi relațiile anglo- 
române din anii '20, Focşani, Editura Neuron, 1995, 153 p., ediţia a II-a, 
1996 — Premiul Mareşalii României al Revistei de istorie militară (1996) şi 
Premiul Petre Andrei al Universităţii Petre Andrei din laşi (1996); 

— România la Conferinţa de pace de la Paris (1919, 1920, 1946-1947), 
Un studiu comparativ, Focşani, Editura Neuron, 1996, 204 p. (cu Doru 
Tompea); 

- The Diplomatic Struggle Over Bassarabia the Center for Romanian 
Studies, laşi, 1996, 244 p.; 

- Plata şi răsplata istoriei. lon Antonescu şi relaţiile româno — franceze 
din anii '20, Piteşti, Editura Cultura, 1996, 173 p. (cu Gh. Nicolescu); 

— România şi Ungaria de la Trianon la Paris (1920-1947). Bătălia 
diplomatică pentru Transilvania, Bucureşti, Editura Viitorul românesc, 1996, 
304 p. — Premiul Vetre strămoşeşti al Revistei de istorie militară (1947); 

— România şi Anglia în 1930, Craiova, Editura Scrisul Românesc, 1997, 
304 p. (cu Ion Pătroiu); 

- Plata şi răsplata istoriei. lon Antonescu şi războiul de reîntregire a 
neamului, Focşani, Editura Vrantop, 1997, 259 p., (cu Horia Dumitrescu). 
Premiul Mareşalii României al Revistei de istorie militară (1998); 

- Diplomaţia României de la garanţii de neutralitate, Focşani, Editura 
Vrantop, 1997, 236 p., (cu Ionel Sârbu); 

— Relaţii politico-diplomatice româno-italiene (1914-1947), Bucureşti, 
Editura Intact, 1999, 440 p. (cu Ion Pătroiu şi Gh. Nicolescu); 

— Relaţii militare româno-engleze (1918-1947), Piteşti, Editura Cultura, 


- 1998, 232 p. (cu Lenuţa Nicolescu şi Gh. Nicolescu); 


— Relaţii româno-germane (1939-1944), Editor Fundaţia general Ştefan 
Guşă, Editura Europa Nova, Bucureşti, 2000, 428 p. (coordonator împreună 
cu Gh. Nicolescu şi lon Pătroiu). 

Dan Horia Mazilu 
(1943) 


Ca drept urmaş al distinsului academician Dan 
Simionescu, renumit cercetător în domeniul literaturii 
vechi, se afirmă astăzi profesorul universitar Dan 
Horia Mazilu, decanul Facultăţii de litere din cadrul 
Universităţii din Bucureşti. 

Acest fiu al Argeșului s-a născut în Piteşti, pe 
strada Gheorghe Lazăr, ca fiu al Ioanei şi al lui 
Constantin Mazilu, fost inspector financiar. A făcut 
şcoala generală la Piteşti între anii 1950-1957 şi 
cursurile secundare la renumitul Liceu 7. C. Brătianu 
din localitate, cu profesori valoroşi, unde tânărul 
licean s-a afirmat ca elev disciplinat, sârguincios şi cu multă dragoste de 
învăţătură. După absolvirea liceului, între anii 1961-1966 a urmat cursurile 
Facultăţii de Filologie din cadrul Universităţii din Bucureşti. În 1972 a obți- 
nut doctoratul în filologie la Universitatea din București cu o teză despre re- 
numitul cărturar Udrişte Năsturel, lucrare editată în 1974 la Editura Minerva. 

Cariera universitară a profesorului Dan Horia Mazilu s-a desfăşurat 
după cum urmează: Între anii 1967-1970: preparator la Catedra de limbi slave 
— Facultatea de Filologie a Universităţii din Bucureşti; 1970-1975: asistent 
universitar la aceeaşi catedră; 1975-1983: lector universitar, aceeaşi catedră; 
1983-1990: conferenţiar universitar, aceeaşi catedră; 1990-1991: conferenţiar 
universitar la Catedra de Istoria literaturii române; 1972-1974: lector de 
limba şi literatura română la Universitatea din Sofia — Bulgaria; 1993: 
profesor invitat la Institutul de Romanistică al Universităţii din Viena. Din 
1994 decan al Facultăţii de Filologie din cadrul Universităţii din Bucureşti. 

Între timp a susţinut cursuri şi seminarii de gramatică descriptivă şi 
istorică a limbii ucrainene; slavă veche şi slavonă-română; Paleografie; 
Relaţii literare şi lingvistice româno-slave. Literatura română veche; Modele 
mentale şi culturale; Istoria mentalităților. A fost recompensat cu următoarele 
menţiuni: Membru al Uniunii Scriitorilor din România; Premiul revistei 
Argeş (1985); Premiul Titu Maiorescu al Academiei Române (1994); 
Premiul Nicolae Iorga al Centrului Naţional Ecumenic pentru dialog spiritual 
(1996). 

Profesorul Dan Horia Mazilu şi-a dublat activitatea de om al catedrei 
cu cea de scriitor avizat, profesiune manifestată în publicarea a numeroase 
monografii şi ediţii. Dintre monografiile publicate menţionăm: Udrişte 
Năsturel, Bucureşti, Editura Minerva, 1974; Barocul în literatura română din 

secolul al XVII-lea, Bucureşti, Editura Minerva, 1976; Cronicari Munteni, 
Bucureşti, Editura Minerva, 1978; Varlaam şi Ioasaf. Istoria unei cărţi, 
Bucureşti, Editura Minerva, 1978; Literatura română în epoca Renaşterii, 
Bucureşti, Editura Minerva, 1984; Proza oratorică în literatura română 
veche, volumele I — II, Bucureşti, Editura Minerva, 1986-1987; Vocaţia 
europeană a literaturii române vechi, Bucureşti, Editura Minerva, 1991; 
Recitind literatura română veche, vol. I, Bucureşti, Editura Universităţii din 
Bucureşti, 1994, vol. II, 1998; Liferatura română barocă în context 
european, Bucureşti, Editura Minerva, 1996; Cronicari moldoveni, Bucureşti, 
Editura Humanitas, 1996; Introducere în opera lui Dosoftei, Bucureşti, 
Editura Minerva, 1997; Noi despre ceilalți. Fals tratat de imagologie, laşi, 
Editura Polirom, 1999; Introducere în opera lui Antim Ivireanul, Bucureşti, 
Editura Minerva, 1999. Y 

Ediţii: Cronicari moldoveni, studiu introductiv, Bucureşti, Editura Mi- 
litară, 1987; Cronicari munteni, Studiu introductiv, Bucureşti, Editura Mili- 
tară, 1988; Cronici brâncovenești, antologie, prefață, glosar şi bibliografie, 
Bucureşti, Editura Minerva, 1998; Despre vechimea şi continuitatea 
românilor. Istoricii Şcolii Ardelene, studiu introductiv, Bucureşti, Editura 
Militară, 1989; Ștefan Ciobanu, Istoria literaturii române vechi, ediţie 
îngrijită, note şi prefaţă, 1989; Gheorghe Bachi, Ruxandra Doamna. Nuvele 
istorice, postfață şi bibliografie, Bucureşti, Editura Minerva, 1992. 

La toate acestea se mai adăugă: cursuri universitare; circa 100 de 
studii şi articole publicate în reviste din țară şi străinătate; câteva zeci de 
comunicări la felurite manifestări ştiinţifice. 

Profesorul universitar Dan Horia Mazilu, care reprezintă cu cinste 
învățământul universitar, este încă tânăr, în plină putere creatoare şi de la care 
instituţia universitară şi cultura românească aşteaptă rezultate foarte bune. 

La catedră este iubit şi stimat de către studenți, apropiat de colegi şi 
dovedeşte mult ataşament faţă de instituția unde lucrează cu zel şi pasiune. 

Din tot ceea ce a realizat ca profesor şi scriitor se dovedeşte un demn 
urmaş al înaintaşilor celebri din Universitatea bucureşteană, ce au ridicat pe 
trepte superioare învățământul românesc. 

Mihai Jianu 
(1943) 


Apreciatul medic ortoped Mihai Jianu s-a 
născut la Piteşti, la 23 septembrie 1943, ca fiu al 
Elizei şi al lui Nicolae Jianu, ofiţer superior. După 
absolvirea şcolii primare a urmat cursurile Liceului 7. 
C. Brătianu din Piteşti, pe care le-a absolvit în anul 
1961. Între anii 1962-1967 a urmat Facultatea de 
Medicină veterinară. După absolvirea facultăţii a 
funcţionat patru ani ca medic veterinar de circum- 
scripție în judeţul Argeş. 

Din anul 1971 părăseşte funcţia de medic 
veterinar şi se înscrie la Facultatea de Medicină 
umană din Bucureşti, pe care a absolvit-o în anul 
1977 specializându-se în ortopedie. Este încadrat ca medic ortoped la Spitalul 
Gr. Alexandrescu din Bucureşti, unde îşi face studiile de intern, secundar, 
specialist şi medic primar. Din anul 1995 ocupă funcția de şef al secţiei de 
ortopedie pediatrică de la acelaşi spital. 

În anul 1996 a obţinut doctoratul în medicină şi gradul de conferenţiar 
universitar. Este titularul cursului de ortopedie pediatrică din cadrul Facultăţii 
de Medicină conducând şi îndrumând peste o sută de lucrări de diplomă. 

Pe parcursul timpului a publicat şi susținut două sute şaizeci de lucrări 
ştiinţifice şi a participat la numeroase congrese ştiinţifice în ţară şi străinătate. 

S-a afirmat şi prin publicarea a patru monografii, după cum urmează: 

1. Curs de chirurgie şi ortopedie pediatrică, vol. I, de conferenţiar dr. 
T. Zamfir, dr. M. Jianu, dr. |. Bâscă — Litografia UMF — Bucureşti, 1991; 

2. Ghid de tehnici chirurgicale în ortopedia pediatrică, în colaborare 
cu dr. C. Dumitrescu, Editura Libertatea-1992; 

3. Ortopedie şi traumatologie pediatrică — dr. M. Jianu, prof. T. 
Zamfir, Editura Tradiție, 1995; 

4. Chirurgie viscerală, urologie şi ortopedie pediatrică de prof. dr. T. 
Zamfir, dr. |. Bâscă, dr. M. Jianu, dr. St. Puiu, dr. R. Bălănescu, dr. TI. 
Pătrăncuş, dr. Al. Ulici, Editura Ştiinţifică, Bucureşti, 1996. 

Conferenţiarul dr. Mihai Jianu este membru al Societăţii Internaţio- 
nale de Ortopedie SICOT, al Societăţii Internaţionale de chirurgie ARGOS şi 
al Academiei de Ştiinţe din New York. 

Posedă livret de inventator de la OSIM (Oficiul de Stat pentru Invenţii 
şi Mărci), la care se mai pot adăuga încă patru tehnici originale în curs de 

brevetare referitoare la prelucrarea computerizată color a imaginilor radiolo- 
gice şi a unor tehnici chirurgicale. 

Demn de remarcat este faptul că medicul Mihai Jianu este singurul 
ortoped din ţară care abordează chirurgia coloanei vertebrale cu rezultate 
deosebite în acest domeniu. 


Constantin Mostoghiu 
(1943) 


În cartea de faţă am introdus numeroase figuri de 
dascăli celebri, născuţi în Argeşul legendar, care şi- 
au închinat toată viaţa catedrei, educării tineretului, 
dăruirii cu multă generozitate a bogatelor lor 
cunoştinţe puse în slujba progresului social, spre 
binele omenirii. 

Am rezervat însă şi un loc, deloc neglijabil, 
tineretului, generaţiei ce se află în plină afirmare şi 
participă cu multă energie la dezvoltarea ştiinţei, 
culturii şi progresului, celor care aşteaptă cu speranță 
consacrarea. 

Voi adăuga aici pe inginerul Constantin 
Mostoghiu, colaborator al meu, care m-a ajutat dezinteresat cu multe date 
obţinute de la profesori, colegi, cunoscuţi şi necesare pentru mine, pentru 
care îi sunt adânc recunoscător. 

Constantin R. Mostoghiu s-a născut la 6 noiembrie 1943 în comuna 
Săpata de Jos, judeţul Argeş, ca fiu de muncitori agricoli. A urmat școala 
generală în comuna natală și cursurile secundare între anii 1957-1961 la 
Liceul Nicolae Bălcescu, astăzi I. C. Brătianu, din Piteşti, unde s-a bucurat 
de un colectiv de cadre didactice deosebit de valoroase. 

După absolvirea. liceului, din anumite motive, a solicitat ca timp de 
doi ani să fie încadrat ca profesor suplinitor de matematică la şcolile generale 
din comunele Pădureşti şi Teleşti. În anul 1963, după ce familia sa s-a înscris 
la CAP, a dat examen de admitere la Facultatea de electrotehnică şi comu- 
nicaţii din Bucureşti, pe care a absolvit-o cu succes în anul 1968. 

Datorită rezultatelor bune din timpul facultăţii şi la examenul de 
absolvire a obținut loc de muncă în capitală la Romtelecom, unde lucrează ŞI 
astăzi. 

În marea sa generozitate, Constantin Mostoghiu a insistat să adaug 
aici câţiva buni colegi ai săi cu rezultate apreciabile în muncă şi care n-au 
fost cuprinşi în carte: 

— Ion Matei, profesor universitar la Facultatea de Medicină şi 
Farmacie Carol Davila, Bucureşti, şef de clinică medicală din cadrul 
Spitalului Colentina, născut în anul 1939, absolvent al liceului 7. C. Brătianu 
din Piteşti în anul 1956 şi admis la Facultatea de Medicină fără examen de 
admitere fiind laureat al concursurilor olimpice. 

— Sorin Hurdubeţiu, profesor universitar la Facultatea TCM din cadrul 
Universităţii Politehnice, București, absolvent al Liceului Dinicu Golescu din 
Câmpulung, promoţia 1967. 

— George Dobre, profesor la Facultatea de inginerie mecanică, Catedra 
Organe de maşini şi tribologie, absolvent al Liceului 7. C. Brătianu din 
Piteşti, promoţia 1960. 

— Adrian Predescu, profesor la Catedra de maşini şi tribologie, 
Universitatea Politehnică, Bucureşti, absolvent al Liceului 7. C. Brătianu din 
Piteşti, promoţia 1978. 

— Gheorghe Solomon, profesor la catedra TCM, absolvent al Liceului 
Dinicu Golescu din Câmpulung, promoția 1960. A 

— Aurelian Vişan, profesor TCM din cadrul Universităţii Politehnica, 
Bucureşti, absolvent al Liceului GH. Șincai, Bucureşti. 

— Constantin Bucurescu, şef de lucrări la Catedra de tribologie, 
Universitatea Tehnică de Construcţii, Bucureşti, absolvent al Liceului 7. C. 
Brătianu din Piteşti. 

— Florin Zamfirescu, profesor la Facultatea de geologie-geografie din 
cadrul Universității, Bucureşti, preşedinte al Asociației de Hidrologie din 
România, şef Catedra de inginerie geologică, absolvent al Liceului 7. C. 
Brătianu din Piteşti. 

— Mircea Ivănescu, profesor universitar şi rector al Universităţii din 
Craiova, absolvent al Liceului 7. C. Brătianu din Piteşti, promoţia 1960. 

— Laurenţiu Popescu, membru corespondent al Academiei Române, 
profesor universitar şi rector al Facultăţii de Medicină şi Farmacie din 
Bucureşti, absolvent al Liceului /. C. Brătianu din Piteşti, promoţia 1961. 

Gheorghe Soare 


(1943) 


Un cadru meritoriu al învățământului românesc 
este  conferențiarul universitar doctor inginer 
Gheorghe Soare, de la catedra de tehnologie meca- 
nică şi organe de maşini de la Facultatea de Utilaj 
Tehnologic din cadrul Universităţii Tehnice de Con- 
strucţii din Bucureşti, provenit din rândul munci- 
torilor. 

S-a născut la 30 octombrie 1943 în comuna 
Bradu, judeţul Argeş, fiind unul dintre cei opt copii 
ai Dumitrei şi ai lui Ion Soare. Tatăl său a lucrat o 
perioadă îndelungată ca inspector financiar la Secţia 
financiară a judeţului Argeş şi apoi în calitate de contabil la Consiliul 
Popular Bradu. Gheorghe Soare a urmat şcoala generală în comuna natală 
între anii 1950-1957, în afară de clasa a VIII-a pe care a absolvit-o la Liceul 
Al Odobescu din Piteşti. După absolvirea şcolii generale, din cauza 
condiţiilor materiale grele ale părinţilor săi, a fost nevoit să urmeze cursurile 
Şcolii profesionale de mecanici de pe lângă Uzina de piese auto Colibaşi, 
calificându-se în meseria de lăcătuș mecanic, lucrând în cadrul secţiei 
sculărie până în anul 1967, timp în care a urmat şi cursurile şcolare la Liceul 
Nicolae Bălcescu din Piteşti. Ca elev la şcoala generală şi liceu a participat la 
olimpiadele de matematică şi fizică, obținând numeroase premii, iar în cadrul 
şcolii profesionale a câştigat concursuri pe meserii, inclusiv locul al treilea la 
faza naţională. 

În perioada 1967-1972 a urmat cursurile Facultăţii de Maşini şi Utilaje 
pentru Construcții din Institutul de Construcţii din București, facultate 
absolvită ca şef de promoţie cu media generală, în cei cinci ani de studii, 9,66 
şi cu nota 10 la examenul de diplomă, fiind repartizat să predea în 
învățământul superior. În acelaşi timp a urmat şi absolvit cursul de pedagogie 
(1969-1970) din cadrul Facultăţii de Automatică, Institutul Politehnic din 
Bucureşti. 

Din 1972 a desfăşurat neîntrerupt activitatea de cadru didactic, mai 
întâi ca asistent stagiar, iar în urma concursurilor susținute, ca asistent titular 
(1975), şef lucrări (1981) şi conferenţiar universitar (1991), în cadrul 
Catedrei de tehnologie şi organe de maşini, Facultatea de Utilaj Tehnologic, 
Universitatea Tehnică de Construcţii — Bucureşti. 

Din anul 1988 a obţinut titlul ştiinţific de doctor inginer în 
specialitatea Utilaj tehnologic. 

În cadrul activității didactice a condus lucrări de laborator şi din 1981 
predă cursurile la disciplinele: Prelucrări mecanice şi control dimensional, 
Toleranţe şi control dimensional, Maşini-unelte şi prelucrări mecanice, 
Tehnologii mecanice pe şantiere şi Proiectarea funcțională şi tehnologică a 
maşinilor de construcții etc. Mai menţionăm că inginerul profesor Gheorghe 
Soare a condus proiecte de diplomă și teme de cercetare ştiinţifică 
studențească, precum şi activitatea de practică productivă a studenților, fiind 
coordonatorul modulului Tehnologiei mecanice. 

Activitatea științifică a cercetătorului în cauză este axată pe probleme 
din domeniul tehnologiei şi prelucrărilor mecanice pe maşini-unelte, 
participând la elaborarea a numeroase lucrări ştiinţifice de cercetare şi 
proiectare pe bază de contract cu producția. 

În cadrul unor simpozioane ştiinţifice organizate în Facultatea de 
Utilaj Tehnologic, Universitatea Tehnică de Construcţii Bucureşti şi în alte 
centre din ţară a participat cu numeroase comunicări ştiinţifice şi a publicat 
un număr apreciabil de articole în revistele de specialitate consolidându-și 
poziţia de specialist avizat. 

Până în prezent este autor al cursurilor universitare: Tehnologii 
mecanice pe şantiere şi Maşini-unelte şi prelucrări mecanice. 

Totodată, este coautor la cursul Proiectarea funcțională şi tehnologică 
a maşinilor de construcţii — design industrial şi al lucrărilor: Control! 
dimensional — îndrumar de laborator şi Toleranţe şi control dimensional — 
alegerea toleranţelor şi ajustajelor. 


Luiza Petre Pârvan 
(1943) 


Printre profesorii apreciați ai tinerei Universi- 
tăți din Piteşti se numără şi profesoara Luiza Petre 
Pârvan, care s-a născut la 9 decembrie 1943 în 
Slatina. A urmat şcoala primară la Slatina și a absolvit 
cursurile Liceului Sfântul Sava din Bucureşti în anul 
1961. Concomitent a urmat şi cursurile Liceului de 
Muzică nr. 2 din Bucureşti absolvit în același an. În 
continuare s-a înscris la Facultatea de Filologie, secția 
română, la Universitatea din Timişoara (1961-1965) 
şi a obţinut licenţa în Limba şi literatura română. Între 
timp a urmat şi cursurile Facultăţii de Filologie, secția 
română-engleză — Universitatea Bucureşti luând licenţa în anul 1977 cu teza 

Structuri şi modele stilistice în poezia romantică. După absolvirea cursurilor 
universitare a fost încadrată ca profesoară la Institutul pedagogic din Piteşti, 
transformat pe parcurs în Institutul de învățământ superior, unde activează 
între anii 1966-1984. Între anii 1984-1990 a funcţionat ca profesoară de 
limba română la Liceul 7. C. Brătianu din Piteşti. După 1990 şi în prezent 
lucrează la Universitatea din Piteşti, unde a predat limbile engleză, franceză 
şi italiană. Posedă și certificat de traducător de limba franceză. În anul 1969 a 
dat examen pentru postul de asistent universitar obținut cu nota maximă, iar 
în anul 1976 a fost titularizată prin concurs pe postul de lector universitar la 
disciplinele: Teoria literaturii, Literatura comparată şi Istoria limbii române 
literare. Din anul 1996 profesoara Luiza Petre Pârvan a fost titularizată la 
Universitatea din Piteşti în funcţia de conferenţiar universitar, în care funcţie 
lucrează şi astăzi. În activitatea de cercetare a participat la numeroase sesiuni 
ştiinţifice pe plan local şi la alte centre universitare. De exemplu, în anul 
1972 a participat la Congresul internaţional de estetică desfăşurat la Bucu- 
reşti. A publicat numeroase articole pe probleme de teorie literară, stilistică şi 
poetică şi buletine ştiinţifice, anale, volume tematice colective, reviste de 
specialitate şi cultură, axate în principal pe literaturile română şi universală. 
Pe lângă redactarea şi multiplicarea unor cursuri pentru uz intern a publicat şi 
cărți didactico-ştiințifice. 

A colaborat la revistele locale Argeș, Calende şi la Cenaclul literar 
municipal Liviu Rebreanu. A fost responsabilă de secţie la Literatura română 
şi universală în cadrul Universităţii populare din Piteşti. Dintre scrierile 
profesoarei Luiza Petre Pârvan menţionăm: 


A. Cursuri universitare — uz intern; 

- Teoria literaturii: Probleme fundamentale ale cercetării literaturii, 
Tipografia Universităţii Piteşti, 1992, 

- Critica literară în secolul al Xă-lea, Tipografia Universităţii Piteşti, 1993 — 
Scurtă introducere în teoria textului, Tipografia universității Piteşti, 1996. 

B. Cărţi publicate în edituri: 

- Cercetări de poetică şi stilistică, Editura Calende, Piteşti, 1994, 

- Romantismul (studiu stilistic), Editura Pigmalion, Piteşti, 1995, 

-  Crestomația limbii române literare (în colaborare), Editura Universităţii 
Piteşti, 2000, 

- Don Quijote — un metaroman, Editura Paralela 45, Piteşti, 2000. 

C. A mai scris în volume colective şi în reviste de specialitate şi cultură 

aproximativ 60 de articole. 

Despre lucrarea profesoarei Luiza Petre Pârvan Cercetări de poetică şi 
stilistică, apărută în 1994, academicianul Gabriel Țepelea arată: Luiza Petre 

Pârvan (n. 1943), lector dr. la Universitatea din Piteşti, este o cercetătoare 
avizată în domeniile stilisticii, poeticii, literaturii române şi contemporane, 
urmând exemplul magiştrilor săi: Ştefan Munteanu, G. Î. Tohănceanu şi 
Eugen Todoran de la Universitatea din Timişoara. Studiile reunite în acest 
volum, axate în principal pe cercetarea operei eminesciene şi a romanticilor 
europeni, cuprind totodată o serie de reflecţii teoretice precum şi analize de 
perspectivă modernă a operelor unor scriitori ca Al. Macedonski, Mateiu 
Caragiale, Vasile Voiculescu, Tudor Arghezi, lon Vinea, Emil Botta, A. E. 
Baconski şi William Shakespeare. Lucrarea se adresează atât elevilor şi 
studenților, căt şi specialiştilor, constituind pentru fiecare o veritabilă sursă 
de cunoaştere. 

În ultima vreme această harnică profesoară şi scriitoare a îmbogăţit 
literatura noastră cu volumul Don Quijote — un metaroman, Colecţia 
deschideri, seria Universitas, Editura Paralela 45, Piteşti, 2000. 

Cartea stârneşte interes prin comentarea competentă a mitului lui Don 
Quijote, despre care autoarea spune: Noul se naşte din vechi, chiar atunci 
când îl neagă cu vehemenţă. lar literatura se face din literatură. Fiind om al 
epocii sale, Cervantes nu putea nega cea mai citită formă literară. El îşi 
dorea intens să fie recunoscut valoric, de aceea forma aleasă pentru a-l face 
celebru este una tradițională — romanul cavaleresc. [...] 

Don Quijote poate fi citit astfel şi ca un mit modern: mit al cărţii, al 
re-lecturii, al interpretării lumii în funcţie de valorile scriiturii, al integrării 
scrisului în lume ca parte componentă a sa, şi nu ca dublură. p. 143. 

Ca om, profesoara Luiza Petre Pârvan are un caracter nobil, iubeşte 
tineretul pe care-l îndrumă şi educă cu calm, pasiune şi părintească înțelegere, 
pentru care motiv este iubită şi apreciată de toţi cursanţii săi. În activitatea sa 
didactică dă dovadă de punctualitate şi se dăruiește cu tot sufletul catedrei, 
scrisului şi familiei, fiind model demn de urmat pentru toţi cei care o cunosc 
şi o preţuiesc. Pentru meritele sale deosebite a primit Premiul 1 la faza 
naţională a concursului Creativitate şi eficienţă în învățământ, organizat în 
1987 şi Medalia Jubiliară — 35 de ani de învățământ superior, conferită de 
Senatul Universităţii din Piteşti în 1997, pentru contribuţia deosebită la 
dezvoltarea învățământului şi ştiinţei. 

Şerban Valentin Strătilă 


(1943) 


Printre absolvenţii de frunte ai Liceului . C. 
Brătianu din Piteşti se numără şi Şerban Valentin 
Strătilă, pe care l-am cunoscut şi i-am apreciat 
calitățile şi perspectivele intelectuale în primăvara 
anului 1961, când i-am fost preşedinte la examenul 
de bacalaureat. S-a născut în Piteşti la data de 10 
iunie 1943, ca fiu de cadre didactice. În liceu a pro- 
fitat de câţiva dascăli valoroşi dintre care menţionăm 
pe Emil Morţun, Dumitru Mihalaşcu, Eduard 
Minasian, profesori de matematică, care i-au stârnit 
interesul pentru acest obiect, George Aman, profesor 
de limba română, lon Steriopol, profesor de limba franceză etc. 

Între anii 1961-1965 a urmat cursurile Facultății de matematică şi 
mecanică din Bucureşti unde a căpătat cunoştinţe temeinice de la profesorii 
universitari Nicolae Dinculescu, Silviu Teleman, lon Cuculescu şi alții. Din 
anul 1969 a iniţiat şi condus Seminarul de Algebre şi Operatori de la 
Institutul de Matematică al Academiei Române. Acest seminar este la 
originea şcolii româneşti de Algebre şi Operatori care a atras rând pe rând 
atât cercetători deja formaţi în domenii învecinate cât şi, mai ales, pe cei mai 
înzestrați absolvenți ai Facuităţilor de matematică din țară şi este astăzi un 
principal contribuitor la dezvoltarea domeniului pe plan mondial. 

În anul 1973 a obţinut doctoratul în ştiinţe matematice la Universitatea 
din Bucureşti. În cadrul Seminarului de Algebre şi Operatori, Şerban Strătilă 
a fost sfătuitorul şi conducătorul lucrării de diplomă şi de doctorat a lui 
Adrian Ocneanu şi, împreună cu Dan Voiculescu, a contribuit la formarea lui 
Sorin Popa, Mihai Pimsner, Cornel Pasnicu, fiind şi în comisia lor de 
doctorat. Între timp, contribuţiile lui Ocneanu, Pimsner şi Popa sunt 
rezultatele fundamentale în studiul curent de Algebre şi Operatori, 
reprezentând țara noastră la Congresul Internaţional al Matematicienilor de la 
Kyoto, 1990, la Secţiunea de Algebre şi Operatori şi la alte conferinţe interna- 
ţionale curente pe acest domeniu. După 1989 a devenit oficial conducătorul de 
doctorat pentru candidaţii F. Boca, M. Dădârlat, V. Deaconu, G. Nagy, A. 
Nica, V. Nistor, V. Niţică etc. O parte dintre aceștia şi-au susținut cu succes 
tezele în cadrul programelor de care beneficiază la Universităţi de prestigiu din 
Statele Unite, ca urmare pregătirii lor, a înzestrării lor naturale, pe fondul 
deschiderii produse în 1989. Din 1994 cercetătorul Șerban Strătilă s-a 
preocupat de refacerea în România a unui grup de Algebre şi Operatori. În 

1995 a primit la doctorat încă doi absolvenţi: Marius Ştefan şi Alexandru 
Mihail. În cadrul activităţii ca profesor vizitator la Universitatea din Statele 
Unite a continuat activitatea de atragere şi formare a tinerilor către domeniul 
Algebre şi Operatori, chiar din rândurile elevilor de liceu din clase terminale. 

Din punct de vedere didactic a ţinut mai multe cursuri de Analiză 
Funcţională, Teoria Măsurii şi Funcţii Reale la Universitatea din Bucureşti. 

Din 1979 până în 1989 a ţinut în fiecare an Cursul de Algebre şi 
Operatori la anul V la Universitatea din Bucureşti. În 1994 a ţinut cursurile 
de Analiză Complexă în mai multe dimensiuni (la anul IV) şi o parte a 
cursului de Analiză Reală şi Complexă (la anul II), precum şi un curs special 
intensiv de Algebre şi Operatori la Universitatea din Timişoara, iar în 
1994/1995 cursurile de K teorie în C'-algebre la anul V şi Structura 
Factorilor von Neumann (la anul VI) master la Universitatea din Bucureşti. 

A activat ca profesor vizitator, pe bază de invitaţie, la mai multe 
activităţi americane (Universitatea din California Berkeley, Universitatea 
Nevada Reno, Tulane, Universitatea New Orleans, şi franceze (Universitatea 
din Paris şi Universitatea Orleans). 

Din punct de vedere ştiinţific a organizat Conferinţe Internaţionale de 
Algebre şi Operatori la Neptun (1980), Bucureşti (1983), Craiova (1989) şi a 
efectuat o parte din munca de editare (partea ştiinţifică) la volumele de 
Proceedings ale acestor conferințe, care au apărut la Editurile Pitman, 
Springer şi Longman. 

A participat la organizarea Conferinţelor Internaţionale bianuale de 
Teoria Operatorilor de la Timişoara. Organizarea acestor conferințe a fost'un 
factor esenţial de comunicare cu lumea matematică internațională. 

Din 1985 este editor la Revue Roum. Math. Pures et Appl., iar din 
1988 la Journal of Operator Theory, una din cele mai prestigioase reviste de 
teoria operatorilor din lume. 

Are numeroase studii şi lucrări de specialitate în reviste româneşti şi 
străine. 

Nicolae Ene 
(1943) 


Printre absolvenţii Liceului 7. C. Brătianu din 
Pitești se numără şi inginerul doctorand Nicolae 
Ene, care a îmbrăţişat profesia Industrializarea 
lemnului. 

Acest cadru didactic al Universităţii Transilvania 
din Braşov s-a născut la data de 13 ianuarie 1943, 
într-o familie de muncitori din comuna Văleni 
Podgoria (actualmente Călineşti), sat Vrăneşti, jude- 
țul Argeş. 

A făcut Şcoala generală între anii 1950-1957 în 
satul Vrăneşii şi studiile secundare la Liceul Wicolae 
Bălcescu (azi Liceul 1. C. Brătianu) din Piteşti (1957-1961). Urmează studiile 
universitare la Facultatea de Industrializarea lemnului din cadrul Institutului 
Politehnic Braşov, între anii 1961-1966. După absolvirea facultăţii a fost 
încadrat ca inginer stagiar la sectorul de Industrializare al Întreprinderii 
forestiere Stâlpeni, judeţul Argeş. La 21 mai 1968 a fost transferat ca inginer 
ia Combinatul de celuloză şi hârtie, Zărneşti — Braşov, iar din anul 1977 şi 
până în prezent este cadru didactic la Universitatea Zransilvania din Braşov, 
Facultatea de Industria lemnului, mai întâi ca asistent universitar între 1977- 
1982 şi din anul 1982 şi până în prezent, şef de lucrări, titularul disciplinei 
Tehnologia cherestelei. 

Inginerul Nicolae Ene este în prezent doctorand în cadrul Universităţii 
Transilvania din Braşov şi are o bogată activitate ştiinţifică. 

Astfel, a realizat manuale universitare: cursuri, îndrumare de laborator 
şi culegeri de probleme în domeniul industriei cherestelei şi al instalațiilor de 
transport şi ridicat din Industria lemnului, scrise pentru studenţii Facultăţii de 
Industrializarea lemnului. 

A elaborat următoarele cărți: 

— Fabricarea cherestelei. Tehnologii moderne, proiectare, utilaje, 
exploatare, Editura Tehnică, București, 1994; 

— Proiectarea fabricilor de cherestea, Editura Universităţii Transil- 
vania — Braşov, 2000; 

-— Peste 30 de articole cu referire la domeniul instalaţiilor de exhaus- 
tare, al calităţii prelucrări: lemnului etc. apărute în revista de specialitate 
Industria lemnului, tipărită pe plan central. 

Domenii de competenţă: 

-— Proiectarea, exploatarea, verificarea şi reglarea instalaţiilor de exhaus- 
tare de orice tip, utilizate în industria lemnului; 

- Proiectarea instalaţiilor de transport mecanic, de orice tip, utilizate în 
Industria lemnului; 

-— Proiectarea şi modernizarea de tehnologii aplicate în Industria lemnului 
etc. 


lon A. Voica 
(1943) 


Din valoroasa promoţie care a absolvit 
cursurile Liceului /. C. Brătianu din Piteşti în anul 
1961 face parte şi decanul Facultăţii de inginerie 
mecanică de la Politehnica din Bucureşti. 

Profesorul dr. inginer lon Voica s-a născut la 
18 decembrie 1943 în comuna Vâlcele, judeţul 
Argeş. A făcut şcoala elementară în comuna natală 
şi studiile liceale în Piteşti. După absolvirea liceului 
a urmat cursurile Facultăţii de mecanică, aparaturi şi 
utilaje pentru industria chimică de la Institutul 
Politehnic Bucureşti obținând diploma de inginer în 
anul 1966. 

Rezultatele bune de la examenul de stat i-au dat dreptul să fie reținut 
ca profesor în învățământul superior la Catedra de organe şi maşini. 

În anul 1970 a fost admis la doctorat în specialitatea Organe de maşini 
pe lângă profesorul doctor docent Gheorghe Manea. În 1979 a obținut 
doctoratul pe lângă profesorul doctor docent D. Pavelescu cu teza de doctorat 
Efectul particularităţilor materialelor plastice, îndeosebi a modului de 
elasticitate redus, asupra comportării lagărelor radiale funcționând în regini 
hidrodinamic. Pentru perfecționarea pregătirii profesionale a efectuat două 
stagii de specializare în producție: în 1970 la Întreprinderea 23 August, 
Bucureşti, secţia motoare cu ardere internă, şi în 1974 la Institutul de 
Proiectări pentru Industria Chimică. Şi-a desfăşurat activitatea didactică la 
catedra Organe de maşini şi tribologie în Facultatea de inginerie mecanică, 
Universitatea Politehnica din Bucureşti, unde a ocupat sugestiv funcțiiie 
didactice de preparator, asistent stagiar, asistent titular, şef de lucrări și 
conferenţiar titular din 1990 şi în prezent. În calitate de cadru didaciic a 

condus seminarii, proiecte şi lucrări de laborator la disciplinele: Organe de 
maşini, Organe de maşini şi teoria mecanismelor; Mecanică agricolă; 
Electrotehnică; Energetică, Chimie industrială, TCM etc. Din anul univer- 
sitar 1995-1996 predă un curs nou: /ngineria materialelor nemetalice şi 
cursul de Tribologia transmisiilor mecanice. Din anul universitar 1985-1986 
şi în prezent face parte din Comisia examenului de diplomă de la speciali- 
zarea Echipamente de proces, iar din anul universitar 1993-1994 este 
preşedintele pentru examenul de licență Bazele ingineriei mecanice de la 
aceeaşi direcţie de specializare. 

În fiecare an universitar a îndrumat practica în producție a studenților 
din Facultatea de mecanică la diferite institute de proiectare. 

Profesorul dr. inginer lon Voica a desfăşurat o bogată activitate 
tehnică şi ştiinţifică. Astfel, activitatea sa tehnică în cadrul catedrei de Organe 
de maşini şi tribologie s-a materializat prin proiectarea şi punerea în 
funcțiune a mai multor standuri destinate pentru: lucrări de laborator cu 
studenţii (două standuri); realizarea ţesăturilor experimentale necesare pentru 
elaborarea tezei de doctorat (trei standuri) şi o instalație de măsurat 
temperatura din filmul de lubrifiant; rezervarea unor teme prevăzute în 
contractele de colaborare (două standuri împreună cu alți colegi din catedră şi 
un stand proiectat individual). Pentru măsurarea presiunii din filmul de 
lubrifiant a realizat, după mai multe încercări, un traductor tensometric, 
precum şi dispozitivul necesar pentru etalonare. 

Din punct de vedere ştiinţific, ca o premieră, a realizat Evaluarea prin 
calcul a deformaţiilor elastice locale ale cuzinetului sub acțiunea presiunii 
din filmul de lubrifiant, prin compararea mărimii acestora cu înălțimea 
interstițiului fus-cuzinet are loc în regim elastohidrodinamic;, măsurarea 
câmpului circumferenţial de temperaturi din filmul de lubrifiant, cu ajutorul 
unei instalaţii — realizare proprie; măsurarea distribuţiei circumferenţiale a 
presiunilor din filmul de lubrifiant cu ajutorul unui traductor de concepție 
proprie; stabilirea şi rezolvarea ecuației de curgere a lubrifiantului prin 
interstițiul fus-cuzinet cu considerarea deformaţiilor elastice locale ale 
cuzinetului; stabilirea unor coeficienţi adimensionali — de portanță, de debit 
şi de putere consumată prin frecare cu ajutorul cărora a elaborat o metodă 
de calcul similară cu cea existentă pentru lagărele cu funcționare în regim 
hidrodinamic etc. 

O altă latură a activității a constituit-o cercetarea pe bază de contract. 
În acest sens a contribuit la rezolvarea tematicilor a 22 de contracte de 
cercetare. A fost colaborator la elaborarea a două standarde noi. Activitatea 
ştiinţifică a celui în cauză este în plină dezvoltare. Din lucrările publicate de 
profesorul dr. inginer lon Voica menţionăm: | 

e Teza de doctorat amintită mai sus; 
e Cărţile tipărite la edituri: 

— Voica I., Stoica G. — Materiale neconvenţionale pentru cuple de 
frecare, Editura Didactică şi Pedagogică, 1997, 95 p.; 

— Stanciu Șt., Pascovici M. D., Voica I. ş. a. — Teste. Inginerie 
mecanică, Editura Didactică şi Pedagogică, 1998, 900 p. (în curs de apariţie); 

— Voica I., Dobre G., Turcu S., Stanciu Șt. — Organe de maşini, 
mecanisme şi maşini de ridicat, vol. 1, Institutul Politehnic, Bucureşti, 1978, 
287 p.; 

— Voica I., Dobre G., Turcu S., Stanciu Şt. — Organe de maşini, 
mecanisme şi maşini de ridicat, vol. II, Institutul Politehnic, Bucureşti, 1978, 
252 p;; 

- Filipoiu D., Raseev M., Voica |. - Organe de maşini, vol. |, 
Universitatea Politehnică din București, 1995, 229 p.; 

— Voica I., Stoica G. — Ingineria materialelor nemetalice, Multiplicat, 
Litografia Universităţii Politehnica — Bucureşti, 1996; 

- Filipoiu D., Raseev M., Voica I. — Organe de maşini, vol. II, 
Universitatea Politehnică din Bucureşti, 1995, 229 p; 

— Voica 1. — Cercetări actuale asupra comportării cuzineţilor din 
materiale plastice, Referat pentru doctorat, 1973; 

— Voica I. — Aspecte ale materialelor plastice, Referat pentru doctorat, 
1973; 

— Voica I. — Folosirea programării la maşini de calcul în probleme de 
lubrificatie, Referat pentru doctorat, 1974; 

— Pascovici M. D., Voica 1., STAS, 10856 — 85 — Lagăre cu alune- 
care. Elemente geometrice. Terminologie şi simboluri; 

— Stanciu Şt., Voica I. — STAS, 12962 — 92 — Pivoţi şi reazeme 
hidrostatice. 

La scrierile menţionate se mai adaugă 29 de lucrări publicate în reviste 
de prestigiu, culegeri şi îndrumare, contracte etc. 

Pentru merite deosebite în anul 1970 a primit premiul 1 pentru 
cercetare ştiinţifică din partea Ministerului Educaţiei şi în 1982 din partea 
aceluiaşi Minister distincţia de şef de lucrări emerit. 

Între anii 1990-1992 a fost şef al catedrei Organe de maşini şi 
tribologie. În prezent este decan al Facultăţii de Inginerie mecanică. Este 
membri în biroul Asociaţiei Române de Tribologie din anul 1990 şi din 1997 
este expert pentru evaluarea proiectelor de cercetare în demeniul organelor de 
maşini şi tribologie. 

Tatiana Gavrilă (lordache) 
(1943) 


Printre specialiştii în economie din județul Argeş 
cu muncă de răspundere în Bucureşti este şi doctor în 
economie Tatiana-Sica Gavrilă (Iordache) născută 
la 17 aprilie 1943 în comuna Mozăceni, județul 
Argeş. După frecventarea şcolii primare în comuna 
natală a urmat cursurile Liceului 7. C. Brătianu din 
Piteşti, absolvite în anul 1961. După absolvirea 
liceului se înscrie la ASE — Bucureşti urmând cursu- 
rile Facultăţii de economie generală, secția Economia 
industriei, obţinând în anul 1966 licenţa în economie 
cu rezultate bune. 

În baza diplomei de licență este încadrată între anii 1966-1970 ca 
economist la Întreprinderea Dâmbovița — Bucureşti, conform Deciziei guver- 
namentale Nr. 1306/1966. Între anii 1970-1976 a ocupat prin concurs postul 
de asistent titular la Catedra Conducerea, organizarea şi planificarea 
unităţilor economice (ASE — Bucureşti). 

Din anul 1990 a avansat la funcţia de conferenţiar titular la Catedra 
Management — ASE — Bucureşti, post ocupat prin concurs. 

Pe parcursul timpului a primit titlul de profesor titular la aceeaşi 
Catedră de Management, funcţie menţinută şi în prezent. 

Preocuparea centrală a profesoarei Tatiana Gavrilă a constituit-o 
activitatea didactică, desfăşurând de-a lungul întregii cariere activităţi de 
predare şi seminarizare, lucrări practice de laborator la diferite discipline 
înscrise în portofoliul Catedrei de Management, între care menționăm: 
Economia şi organizarea ergonomică a muncii, Conducerea, organizarea şi 
planificarea unităţilor economice; Management, Economia şi gestiunea 
întreprinderii, Proiecte economice şi jocuri de conducere; Introducere în 
managementul afacerilor. Această enumerare evidențiază două aspecte: pe de 
o parte pregătirea complexă, multidisciplinară, iar pe de altă parte faptul că, 
în ultimă instanţă, preocuparea centrală a constituit-o activitatea la disciplina 
de Management, căreia pe parcursul anilor i-a adus semnificative perfecțio- 
nări atât în conţinutul ştiinţific, cât şi în metoda predării şi seminarizării. 
Începând cu anul universitar 1993-1994 a susţinut pentru studenţii Facultăţii 
de Finanţe-Bănci şi Contabilitate un curs nou de Economia şi gestiunea 
întreprinderii, pe baza unei programe originale care a stat la baza editării 
lucrării Economia şi gestiunea întreprinderii — ediţia 1, 1995, ediţia a II-a, 
1999, Editura Economică, Bucureşti. 

O componentă esenţială a activităţii de cercetare ştiinţifică a 
constituit-o elaborarea de materiale didactice — cursuri, culegeri de aplicații 
practice — care se adresează atât studenților, cât și absolvenţilor şi altor 
categorii de specialişti. De asemenea, a participat la programe de pregătire 
postuniversitară pentru diferite categorii de specialişti, a coordonat lucrări de 
licență şi activitatea de cercetare ştiinţifică a studenților. În strânsă legătură 
cu activitatea didactică desfășurată cu studenții şi-a concentrat atenția pe 
probleme majore ale teoriei şi practicii economice, efort finalizat într-un 
număr important de lucrări şi studii tipărite, precum şi în prezența activă la 
manifestările ştiinţifice (sesiuni, simpozioane, dezbateri etc.). 

O importanță deosebită în domeniul cercetării ştiinţifice a profesoarei 
Tatiana Gavrilă o prezintă aprecierile şi considerațiile obţinute în teza de 
doctorat, în studiile publicate, în tratatul de economie etc. De remarcat sunt şi 
rezultatele obţinute în activitatea de cercetare ştiinţifică în cadrul unor 
colective interdisciplinare finalizate în contracte de cercetare şi analize- 
diagnostic al activităţii diferitelor firme. Ş 

Dintre scrierile de seamă ale sus-numitei profesoare menționăm: 

- Teza de doctorat elaborată în 1982 cu tema Contribuţii privind direcţiile 
de perfecționare a calculării şi fundamentării productivității muncii, pe 
exemplul Industriei de Pielărie — Încălţăminte, 

- Creşterea economică şi economisirea resurselor materiale în industrie 
(colaborare), Editura Ştiinţifică şi Enciclopedică, Bucureşti, 1985, 

- Tratat de economie contemporană, vol. Il — Cartea I (colaborare), 

- Tratat de economie contemporană, vol. II — Cartea a II-a (monografie). 

La scrierile menţionate mai sus adăugăm cursuri şi lucrări aplicative 
publicate: 

- Studii şi articole publicate în ziare şi reviste; 

- Comunicări și referate la sesiuni ştiinţifice şi simpozioane; 

- Lucrări de cercetare ştiinţifică elaborate în colaborare cu diferiți agenţi 
economici. 

Spiridon Cristocea 
(1943) 


Profesorul dr. Spiridon Cristocea este un 
apreciat cadru didactic al învățământului argeşean şi 
un pasionat cercetător istoric. S-a născut la 20 
ianuarie 1943 în comuna Dobreşti, judeţul Argeş, ca 
fiu al Elisabetei şi al lui Ion Cristocea, dispărut în al 
doilea război mondial pe frontul de la Iaşi. 

După absolvirea Şcolii generale din comuna 
natală a urmat cursurile Liceului „Zinca Golescu“ din 
Piteşti şi pe cele universitare la Facultatea de Istorie 
din Bucureşti, între anii 1960-1965. Ca student al 
Universităţii din Bucureşti s-a bucurat de aportul 
câtorva profesori de înaltă ţinută morală şi 
intelectuală, dintre care menţionăm pe lon Nestor, Aurelian Sacerdoțeanu, 
Emil Vârtosu, lon lonaşcu, V. Maciu, Em. Condurachi, D. Almaş ş.a. 

După absolvirea facultăţii a fost repartizat ca profesor de istorie la 
Şcoala generală Boţeşti, jud. Argeş, unde a funcţionat de la 1 decembrie 1965 
până la 15 septembrie 1968. De la 16 septembrie 1968 a tost transferat în 
interes de serviciu la Muzeul Judeţean Argeş, în postul de muzeograf 
principal, la 1 februarie 1987 a fost promovat ca şef al Secţiei de Istorie, iar la 
1 noiembrie 1990 a fost numit director adjunct la această instituţie. 

În cadrul Secţiei de Istorie a Muzeului Judeţean Argeş s-a ocupat de 
cercetare în domeniul istoriei feudale a judeţului Argeş abordând teme cu 
privire la istoria învățământului şi a unor lăcaşuri religioase, editarea de 
documente feudale ş.a. Ca arheolog medievist a participat la cercetări pe 
şantiere arheologice conduse de renumiţi arheologi ca Dinu Rosetti, N. 
Constantinescu, Gh. 1. Cantacuzino, Lucian Chiţescu la curțile domneşti de la 
Curtea de Argeş, Câmpulung, rezervaţiile de la Cetăţeni, Retevoieşti, 
Mănăstirea Glavacioc. De asemenea, singur sau ca responsabil de şantier a 
efectuat cercetări la numeroase obiective din județ (mănăstirile Tutana, 
Vieroş, Râncăciov, bisericile Drujeşti — Curtea de Argeş, Bucşeneşti — 
Corbeni, Domnești ş.a.) sau din afara lui (Mănăstirea Plăviceni - jud. 
Teleorman), astfel că până în prezent a participat la 42 de campanii 
întreprinse la 26 de obiective arheologice cuprinzând curți domneşti şi 
boiereşti, cetăți, mănăstiri, biserici ş.a. În toate aceste campanii au fost scoase 
la iveală vestigii ale trecutului şi obiecte de inestimabilă valoare, datele 
obţinute îmbogăţind cunoştinţele despre istoria noastră. Este membru al 
Asociaţiei arheologilor medievişti din România. 

Între timp a publicat mărturii istorice constând din zapise şi hrisoave 
emise de domnitorii Vladislav al II-lea, Mircea Ciobanul, Mihnea Turcitul, 
Radu Mihnea, Matei Basarab, Constantin Brâncoveanu ș.a. De asemenea, a 
dat luminii tiparului catagrafii ale unor ansambluri monahale, sate şi boieri 
aflate la Arhivele Naţionale Bucureşti sau la Biblioteca Academiei Române. 

Conştient de rolul pe care l-a avut învățământul în istoria ţării a acordat 
o atenţie deosebită cercetării evoluţiei, cultivării ştiinţei de carte, publicând 
mai multe studii privind învățământul. De asemenea, a publicat singur sau în 
colaborare cu alţi colegi studii şi articole în anuarele muzeelor din Bucureşti 
(Naţional), Piteşti, Goleşti, Târgovişte, Câmpulung ca şi în unele publicaţii 
centrale: Revista Muzeelor, Revista Monumentelor Istorice, Glasul Bisericii, 
Mitropolia Olteniei, Cercetări Numismatice, Studii şi Materiale de Istorie 
Medie, Studii şi Materiale de Istorie Modernă. A fost redactor responsabil al 
revistei Argessis, Studii şi comunicări, seria istorie, publicată de Muzeul 
Judeţean Argeş în 1995 (VII), 1999 (VIII), 2000 (IX). 

Timp de peste 35 de ani Spiridon Cristocea a ținut o strânsă legătură cu 
şcoala, dovedindu-se un dascăl de vocaţie. Astfel, în august 1970 a susținut 
examenul de definitivat în învățământ. Între timp a predat istoria la plata cu 
ora în cadrul unor şcoli din Piteşti: Liceul Zinca Golescu, Liceul Jon Barbu, 
Liceul de Petrol, Liceul pentru construcții de maşini Nr. 1 Piteşti ş.a. 
Începând cu 1 septembrie 1990 a fost titularizat ca profesor pe o Catedră de 
istorie la Şcoala Nr. 6 Piteşti, de unde la începutul anului 1990 a fost 
transferat la Şcoala generală Nr. 19 Piteşti, unde a predat până în anul 1999. 
Începând cu anul universitar 1998-1999, a fost titularizat ca lector la Catedra 
de istorie-muzeologie, Facultatea de Litere şi Istorie, Universitatea din 
Piteşti, la disciplinele Istoria medie univerșală şi Paleografia româno- 
chirilică, unde funcţionează şi în prezent. 

În ziua de 26 mai 1993 a participat la colocviul pentru admiterea la 
doctorat fiind declarat admis în urma notelor obținute, având coordonator 
ştiinţific pe dr. Paul Cernovodeanu de la Institutul de Istorie "Nicolae orga" 
din Bucureşti, membru de onoare al Academiei Române. În ziua de 11 martie 
1999 a susţinut teza de doctorat cu tema: Din trecutul marii boierimi 
muscelene în secolul al XVII-lea. Prezenţa lui Mareş Băjescu în societatea 
vremii, fiind declarat doctor în istorie. 

În decursul timpului a colaborat la apariţia a patru cărți şi a publicat 
peste 57 de studii şi articole dintre care menționăm: 

1. Două documente inedite din vremea lui Antonie Vodă din Popeşti 
privind domeniul familiei Brâncoveanu, în „Studii şi Comunicări“, Muzeul 
Piteşti, 1971, pag. 229-237. 

2. O catagrafie necunoscută a bisericilor şi slujitorilor lor din jud. 
Muscel la 1832, în „Glasul Bisericii“, anul XXXIII, nr. 7-8, iulie-august, 
1974, pag. 721-728. 

3. Un schit din județul Dâmboviţa mai puţin cunoscut: schitul 
călugărului Theodosie, „Biblioteca Valachica“, Studii şi Materiale de Istorie 
şi Istoria Culturii, Târgovişte, 1975, pag. 319-326. 

4. Despre şcoala din satul Goleşti între anii 1839 şi 1864, în 
„Museum“, Studii şi Comunicări de Istorie şi Etnografie, Goleşti-Argeş, 
1978, pag. 117-122. 

5. O catagrafie inedită a mănăstirii Râncăciov din anul 1817, în 
„Glasul Bisericii“, anul XXXVII, nr. 5-6, mai-iunie, 1978, pag. 640-646. 

6. Contribuţii la cunoaşterea învățământului public sătesc în județul 
Muscel între anii 1838 şi 1848, în „Studii şi Comunicări“, Muzeul Piteşti, 
1980, pag. 276-302. 

7. Aspecte ale luptei sociale pe domeniul mănăstirii Nucet, județul 
Dâmboviţa, în „Valachica“, Studii şi Cercetări de Istorie, 10-11, Muzeul 
Judeţean Dâmboviţa, Târgovişte, 1978-1979, pag. 251-259. i 

3. Satul Goleşti în catagrafia din 1838, în „Museum“, Complexul 
muzeal Goleşti, 1980, pag. 151-169. 

9. Aspecte ale învățământului public sătesc în fostul judeţ Muscel între 
anii 1857 şi 1864, în „Studii şi Comunicări“, Muzeul Câmpulung, Muscel, 
1981, pag. 101-120 (în colab.). 

10. Principalele rezultate ale cercetărilor arheologice de la fosta curte 
domnească din Câmpulung din anii 1975-1977, în „Studii şi Comunicări“, 
Muzeul Câmpulung Muscel, 1981, pag. 23-29 (în colab.). 

11. Noi date despre mănăstirea Râncăciov, în „Glasul Bisericii“, anul 
XLI, nr. 1-3, ianuarie-martie, 1982, pag. 174-184. 

12. Construcţiile ansamblului feudal Negru Vodă din Câmpulung 
Muscel în catagrafiile din prima jumătate a secolului al XIX-lea, în „Studii şi 
Comunicări“, Muzeul Câmpulung Muscel, 1982, pag. 61-73 (în colab.). 

13. Cercetările arheologice efectuate la complexul de monumente 
feudale de la Cetăţeni, jud. Argeş, în „Cercetări arheologice“, Muzeul 
Naţional de Istorie, VI, Bucureşti, 1983, pag. 51-77 (în colab.). 

14. Tezaurul de monede medievale româneşti şi bizantine din sec. XIV- 
XV descoperit la ansamblul feudal Glavacioc, jud. Argeș, în „Cercetări 
Numismatice“, V/1983, Muzeul Naţional de Istorie, pag. 69-81 (în colab.). 

15. Satele Dobreşti şi Fureşti în catagrafia din 1838, în „Studii şi 
Comunicări“, Muzeul Câmpulung Muscel, 1984, pag. 94-114. 

16. Documente domneşti din colecția Muzeului Judeţean Argeş, în 
„Studii şi Comunicări“, Muzeul Câmpulung Muscel, 1984, pag. 29-48 (în 
colab.). 

17. Cercetările arheologice din sectorul „Monumente “ de la Cetăţeni, 
jud. Argeş, în „Cercetări arheologice“, VII, Muzeul Naţional de Istorie, 
Bucureşti, 1984, pag. 137-141 (în colab.). 

18. Cercetările arheologice de la complexul monumentelor feudale de 
la Cetăţeni, jud. Argeş, în „Materiale şi Cercetări arheologice“. A XVI-a 
Sesiune Anuală de Rapoarte, Vaslui, 1982, Consiliul Culturii şi Educaţiei 
Socialiste, Academia de Științe Sociale şi Politice a Republicii Socialiste 
România, Bucureşti, 1986, pag. 275-281 (în colab.). 

19. Cercetările arheologice în zona fostei curți domneşti din 
Câmpulung Muscel, în „Materiale şi Cercetări Arheologice“. A XVI-a 
Sesiune Anuală de Rapoarte, Vaslui, 1982, Consiliul Culturii şi Educaţiei 
Socialiste, Academia de Ştiinţe Sociale şi Politice a Republicii Socialiste 
România, Bucureşti, 1986, pag. 287-290 (în colab.). 

20. Pomelnicul mănăstirii Negru Vodă din Câmpulung Muscel, în 
„Glasul Bisericii“, anul XLVI, nr. 5, mai-iunie 1987, pag. 35-68. 

21. Cercetările arheologice de la Domnești, judeţul Argeş, în „Studii şi 
Comunicări“, Muzeul Câmpulung Muscel, 1987, pag. 15-30 (în colab.). 

22. Cercetările arheologice de la mănăstirea Tutana (judeţul Argeş) şi 
problema unui nou triconc de la cumpăna veacurilor XIV-XV, în „Revista 
Muzeelor şi Monumentelor“, Monumente Istorice şi de Artă, anul XIX, nr. 
2/1988, pag. 45-58 (în colab.). 

23. Sondajul arheologic de la biserica din Bucşeneşti, comuna 
Corbeni, judeţul Argeş, în „Studii şi Comunicări“, Muzeul Câmpulung 
Muscel, 1989, pag. 55-66. 

24. Ioniță Brătianu (1797-1848) şi ctitoria sa de la Şuici, judeţul 
Argeş, în „Studii şi Comunicări“, Muzeul Câmpulung Muscel, 1989, pag. 
153-168. 

25. Contribuţii la cunoaşterea schitului Budişteni (sec. XVII), județul 
Argeş, în „Glasul Bisericii“, anul XLVIII, nr. 4-5, iulie-octombrie 1989, pag. 
109-121. 

26. Biserica Drujeşti din Curtea de Argeş în lumina cercetărilor 
arheologice, în „Revista Monumentelor Istorice“, anul LIX, nr. 1. 1990, pag. 
29-35. 

27. Restituiri — Piteşti 1846 — Biserica şi şcolile particulare, în 
„Lumină Lină“, publicaţie de cultură şi învățătură religioasă a Episcopiei 
Argeşului, anul III, nr. 4, 1992, pag. |, Ja 

28. Din nou despre depozitul de tipsii feudale de la Ştefăneşti, județul 
Argeş, în „Revista Muzeelor“, 1/1993, pag. 22-29. 

29. Mănăstirea Tutana, Raport privind cercetările arheologice de la 
Mănăstirea Tutana, județul Argeş, zona turnului clopotniță, în „Păstorul 
Ortodox“, Episcopia Argeşului, Muscelului şi Teleormanului, serie nouă, 
anul I, nr. 1, iulie 1995, pag. 97-101. 

30. Rezultatul cercetărilor arheologice de la biserica fostei mănăstiri 
Râncăciov, județul Argeş, în „Revista Monumentelor Istorice“, anii LXII- 
LXIII, nr. 1-2/1993; nr. 1-2/1994, pag. 174-180 (în colab.). 

31. Cercetările arheologice din zona fostei Curți Domneşti din 
Câmpulung, jud. Argeş, în „Materiale şi Cercetări Arheologice“. A XVIl-a 
sesiune anuală de rapoarte, Ploieşti, 1983 (Partea a II-a), Editura Academiei 
Române, Bucureşti, 1993, pag. 517-524 (în colab.). 

32. O catagrafie a morilor de apă din fostul judeţ Argeş din anul 1839, 
în „Studii şi Materiale de Istorie modernă“, vol. IX, Editura Academiei 
Române, 1995, pag. 171-181. 

33. Cercetările arheologice de la fosta mănăstire Vieroş, județul 
Argeş, în „Revista Monumentelor Istorice“, anul LXV, nr. 1-2/1996, p. 16-26 
(în colab.). 

34. Judeţul Argeş oglindit în catagrafia din 1832, în „Argessis“, Studii 
şi Comunicări, Seria istorie, VII, Muzeul Judeţean Argeş, Piteşti, 1995, p. 88- 
89. 

35. Din nou despre sigiliile lui Mareş Băjescu, în „Argessis“, Studii şi 
Comunicări, Seria Istorie, VIII, 1999, p. 135-143. 

36. Despre un schit muscelean mai puţin cunoscut, Dobreşti (sec. 
XVII), şi despre alte locaşuri religioase de aici, în „Argessis“, Studii şi 
Comunicări, Seria Istorie, IX, 2000, p. 199-224 

37. Despre domeniul marelui clucer Tudoran Vlădescu, în „Revista de 
Istorie a Muscelului“, VI, Muzeul Câmpulung Muscel, 2001, p. 25-36. 


160 


Virgiliu Ancăr 
(1944) 


Prof. dr. Virgiliu Ancăr s-a născut la data de 
24.11.1944 în Piteşti. A făcut studiile secundare la 
Liceul N. Bălcescu din Piteşti, iar între anii 1962- 
1968 este student al Facultăţii de Medicină generală 
din București, fiind extern şi intern clinic prin 
concurs. 

La sfârşitul internatului este numit medic 
secundar de obstetrică-ginecologie la Spitalul rural 
Murgeni, judeţul Vaslui. 

Începând cu 1.X.1971 funcţionează ca asis- 
tent stagiar prin concurs la Clinica de obstetrică- 
ginecologie Polizu, unde era deja medic secundar obstetrică-ginecologie, iar 
din 1.X.1972 la Clinica de Obstetrică-ginecologie a Spitalului Clinic Sf. 
Pantelimon, în 1973 fiind promovat asistent titular. 

În 1973 devine medic specialist obstetrică-ginecologie, iar în 1981 
medic primar gradul III obstetrică-ginecologie, prin concurs. 

Începând cu 1.11.1989 şi până în prezent funcţionează ca medic şef 
secţie obstetrică-ginecologie, iar pe linie didactică este numit şef de lucrări 
prin concurs din 5.11.1982, conferențiar universitar prin concurs şi şef al 
disciplinei de obstetrică-ginecologie din mai 1990, şi profesor prin concurs 
din 1992, funcţie pe care o îndeplineşte şi în prezent. 

Este doctor în Medicină de la 9.11.1983. 

În cadrul activităţii ştiinţifice, este coautor al Manualului de obstetrică 
editat de Litografia I.M.F. Bucureşti în 1983, la două monografii — Actualităţi 
în obstetrică-ginecologie, vol. 1 şi IL, Editura Medicală, 1983-1985, respectiv 
Hipotrofia fetală, Editura Medicală Amaltea, 1996. 

A elaborat ca autor și coautor un număr de peste 250 de lucrări 
ştiinţifice, dintre care peste jumătate sunt publicate în reviste de specialitate. 
Ca domenii de interes deosebit menţionăm problema hipotrofiei fetale, a de- 
pistării precoce a cancerului genito- -mamar, a investigaţiei infertilității umane, 
precum şi abordarea celor mai moderne tehnici, cum ar fi laparoscopia, 
histeroscopia, reproducerea asistată etc. 

În anul 1980 i se acordă Premiul Academiei Române pentru Medicină 
Gh. Marinescu, pentru lucrarea Studii şi cercetări privind valoarea perfuziei 
cu aminoacizi în hipotrofia fetală, elaborată în colectiv sub conducerea prof. 
dr. H. Ciortoloman. 

Este vicepreşedinte al Colectivului de redacție al Revistei de 
obstetrică-ginecologie din 1985 şi în prezent, şi membru al Uniuni Medicale 
Balcanice din 1989. 

Din 1994 şi în prezent este consultant editorial la Revista de actualități 
în obstetrică-ginecologie Ginecorama, editată de Agenţia Gyn Data Interna- 
tional din Brooklin, Massachusetts, S.U.A. 

Face parte din diferite comisii ale Ministerului Sănătăţii, cum ar fi: 
Colectivul consultativ de planning familial, Comitetul naţional pentru 
studierea mortalităţii materne, Comisia de obstetrică-ginecologie etc. 

Începând cu 1993 este vicepreşedinte al Societăţii Naţionale de 
Obstetrică-ginecologie, consilier al Direcţiei Sanitare a municipiului Bucureşti 
în probleme de obstetrică-ginecologie şi președinte al Comisiei de Specialitate. 

Din 1994 este membru titular activ al Academiei de Ştiinţe din New 
York. Din 1995 este preşedintele filialei Bucureşti a Societății Române de 
Obstetrică-ginecologie. 

Este membru al Societăţii de Educaţie Contraceptivă şi Sexuală 
(SECS) de la înfiinţarea acesteia (1990), între anii 1994-1996 activând ca 
membru al Consiliului Executiv Naţional al acesteia. 

Este membru fondator al Societăţii Române de Endoscopie 
Ginecologică, înființată în 1996, şi şeful Departamentului | de Obstetrică- 
ginecologie al Universităţii de Medicină şi Farmacie C. Davila, Bucureşti, 
departament ce reuneşte colectivele clinicilor Polizu, Cantacuzino Şi Sf. 
Pantelimon. 

În 1996 este ales membru titular al Consiliului Municipal Bucureşti al 
Colegiului Medicilor. 

Coordonează activitatea compartimentului de obstetrică-ginecologie şi 
reproducere asistată al Centrului Medical Multifuncţional Medsana, înființat 
în 1996. 

De asemenea, este membru fondator al Lions Club Dacia București 
(1993) şi membru titular al Societăţii National Geographics (1997). 

În 1997 numele său este menționat în Dicţionarul de Biografii Interna- 
ționale şi revista Who's Who of Intelectuals, editată anual la Cambridge. 

Este căsătorit cu Marcela-Elena și are un fiu, Benedict-Eduard. 
Pasiuni: literatură, istoria religiilor, fumător şi colecționar de pipe. 

lon Maftei 
(1945) 


Printre elevii fruntaşi, promoţia 1962, ai 
Liceului Nicolae Bălcescu, astăzi [. C. Brătianu, se i 
numără şi lon Maftei, medic primar, chirurgie buco- a 
maxilo-facială. 

Ion Mafiei s-a născut la data de 15 februarie 
1945 în comuna Merişani — Argeş ca fiu al medicu- 
lui de medicină generală Vasile Mafiei şi al Paulinei, 
casnică. 

A urmat cursurile şcolii primare din comuna 
Uda, judeţul Argeş, iar gimnaziul şi cursurile secun- 
dare la Liceul Nicolae Bălcescu din Piteşti, absolvit 
în anul 1962. 

După absolvirea liceului urmează Facultatea de Stomatologie din 
cadrul UMF Carol Davila din Bucureşti între anii 1962-1968. 

Ca absolvent al Facultății de Stomatologie a parcurs următoarele 
funcţii: intern (1968-1970) prin concurs; asistent stagiar (1970-1972); asistent 
titular (1972-1990); şef de lucrări din 1990 la Catedra Buco-maxilo-facială a 
Facultăţii de Stomatologie. 

A fost promovat ca medic specialist (1971), medic specialist chirurgie 
buco-maxilo-facială (1973). 

În 1987 a obţinut doctoratul în medicină, iar în 1990 a primit titlul de 
medic primar chirurgie buco-maxilo-facială (1990). 

Ca activitate ştiinţifică a publicat unsprezece volume în Editura 
Academiei, Editura Medicală şi Editura Cerna, dintre care menţionăm: Tratat 
de chirurgie orală şi maxilo-facială (1999), Extracție dentară (1994), 
Apifitoterapia, 1974 etc. 

A mai publicat aproximativ nouăzeci de articole şi comunicări în 
reviste de specialitate şi a participat la congrese de specialitate în ţară şi 
străinătate: la Innsbruck, Haga, Linz etc. 

Este membru fondator al Societății Române de Chirurgie buco- 
maxilo-facială din Bucureşti (1991) şi membru al Asociaţiei Stomatologice 
Internaţionale (1982). 

Este redactor la revistele: Acta Stomatologica Internationalia, Revista 
Română de Chirurgie orală şi maxilo-facială, Revista Magazin Stomatologic 
etc. 


Are şapte brevete de invenţii privind medicamentele apifitoterapice. 

În prezent este şef de lucrări la Clinica de Chirurgie Orală şi. 


Anesteziologie a Facultăţii de Stomatologie din Bucureşti şi la Colegiul de 
tehnică dentară şi Colegiul de profilaxie stomatologică UMF — Bucureşti. 


Gheorghe Barbu 


(1947) 


Învățământul superior din Piteşti a înregistrat în 
ultimii ani progrese remarcabile atât prin evoluţia 
instituțională cât şi prin amploarea misiunii sale 
didactice, de cercetare ştiinţifică şi în plan social- 
cultural. Pe parcursul a 38 de ani de existenţă, 
prestigiul acestei instituţii a crescut permanent. 
Misiunea Universității din Piteşti este aceea de a 
forma specialişti în diferite domenii de activitate: 
economic, social, cultural şi în general al dezvoltării 
societăţii româneşti din această zonă geografică. 

În domeniul învățământului Universitatea din 
Piteşti are misiunea de a forma o comunitate intelectuală cu înalt grad de 
pregătire. 

În domeniul cercetării ştiinţifice Universitatea din Piteşti urmăreşte să 
formeze specialişti capabili să abordeze activitatea de cercetare ştiinţifică şi 
să contribuie prin spiritul lor creator la dezvoltarea societăţii româneşti, 
soluţionarea de teme de interes regional sau naţional, intensificarea activităţii 
colectivelor de cercetare şi a centrelor de excelență din Universitate. În 
domeniul cultural Universitatea din Piteşti are misiunea de a contribui la 
dezvoltarea culturii româneşti. Progresul acestei instituţii se datorează în cea 
mai mare măsură oamenilor, care printr-o muncă dârză şi plină de abnegație 
au ridicat această tânără Universitate pe trepte superioare, i-au dus faima în 
întreaga țară. 

Un astfel de oim este şi profesorul doctor Gheorghe Barbu, care 
conduce în calitate de rector, cu rezultate dintre cele mai bune, destinele 
acestei instituții de mai bine de patru ani. 

Rectorul Gheorghe Barbu s-a născut la 31 octombrie 1947 în comuna 
Sâmbureşti — Olt. După absolvirea cursurilor primare şi liceale a urmat 
cursurile Facultăţii de Matematică ale Universităţii 47. loan Cuza din laşi, pe 
care le-a absolvit în anul 1970. Pe parcurs şi-a perfecționat pregătirea prin 
cursuri postuniversitare de informatică la Institutul Central de Informatică, 


Bucureşti, în anul 1971, şi cursul postuniversitar Matematici aplicate şi 

informatică organizat de UNESCO la Facultatea de Matematică a 
Universităţii din Bucureşti între 01. X. 1974 — 31. XI. 1975. În urma unei 
pregătiri temeinice şi de lungă durată în anul 1987 a obținut titlul de doctor în 
matematici la Facultatea de Matematică a Universităţii din Bucureşti. După 
absolvirea facultăţii a început activitatea profesională îndeplinind funcția de 
matematician la Combinatul de Articole Tehnice de Cauciuc din Piteşti 
(1970-1971) şi analist programator la Centrul Teritorial de Calcul Electronic, 
Piteşti (1971-1979). Între timp, din anul 1975, a ocupat şi funcția de analist şi 
lector asociat la Institutul de Învăţământ Superior din Piteşti, iar din anul 
1979 şi până în 1987 a fost declarat asistent universitar (titularizat prin 
concurs) la Institutul de Învăţământ Superior din Pitești; din 1987 până în 
1991 lector la acelaşi Institut, transformat din 1991 în Universitatea din 
Piteşti. Între anii 1991-1996 profesorul doctor Gheorghe Barbu a îndeplinit 
funcţia de conferenţiar la Universitatea din Piteşti iar din 1996 şi până în 
prezent a fost avansat la gradul de rector al Universităţii piteştene, funcţie pe 
care o îndeplineşte şi astăzi cu profesionalism, demnitate şi multă 
competenţă. În activitatea sa de lector, conferenţiar şi rector a desfăşurat o 
bogată activitate pedagogică şi ştiinţifică. A ţinut cursuri şi a condus 
seminarii la obiectul de specialitate fiind mereu preocupat de elaborarea 
pentru uzul studenților a unor cursuri şi materiale didactice auxiliare. Pentru 
munca depusă în această instituţie de nivel superior este apreciat şi prețuit de 
studenţi, stimat de întregul corp profesoral. 

În plan ştiinţific s-a afirmat prin: Matematici aplicate; Cercetare 
operaţională, Statistică matematică, Fiabilitate etc. 

A publicat trei cărți de specialitate: Modele de stimulare cu aplicaţii în 
fiabilitate, Editura Tehnică, Bucureşti, 1992; Bazele informaticii (în 
colaborare), Editura Tehnică, Bucureşti, 1997; Modele de cercetări 
operaționale, Editura Universităţii din Piteşti, 1999, şi cincizeci de articole 
publicate în reviste de specialitate din ţară şi străinătate. La cele de mai sus 
mai adăugăm: zece cursuri, culegeri, îndrumare şi douăsprezece contracte de 
cercetare. A participat cu lucrări ştiinţifice la conferințe şi congrese 
internaţionale: Atena, Delhi (1983); Salonic, Darmstadt (1988), Belgrad, 
Madrid (1989), Toulouse (1991), Toronto (1992), Salonic (1993), Ziirich 
(1994), Salonic (1995, 1997), Berlin (1998), Atena (1999). 

Stagii de pregătire în străinătate: Barcelona (1998), Sheffield și 
Strasbourg (1999). 

Rectorul Gheorghe Barbu are un excepţional spirit gospodăresc, 
implicându-se cu mult succes în amenajarea unui nou local pentru Univer- 
sitatea din Piteşti în Târgu din Vale Nr. 1. 

Ca distinsă personalitate ştiinţifică şi culturală, profesorul universitar 
doctor şi rector al Universităţii din Piteşti este cooptat ca: membru în comisia 
de doctorat din Bucureşti; preşedintele unei secţii la Conferinţa de cercetări 
operaţionale, Salonic, Grecia (1995-1997); recenzent la Mathematical 
Reviews din 1984; membru al Societăţii Americane de Matematică din 1990; 
membru al Academiei de Științe din New York din 1998; expert al 
Comunităţii Europene în Matematici aplicate şi Informatică din 1998; 
membru al Academiei Româno-Americane de arte și ştiinţe, Montreal, 
Canada, 1999; Titlul de Cavaler al Lavrilor academici acordat de Republica 
Franceză. 


Vasile Preda 


(1948) 


Din rândurile matematicienilor de frunte ai 
Facultăţii de Matematică din cadrul Universităţii din 
Bucureşti face parte şi Vasile Preda, în prezent 
decan al acestei facultăți. 

Acest profesor universitar doctor s-a născut la 1 
decembrie 1948 în comuna Bradu de Jos, judeţul 
Argeş, ca fiu al Mariei şi al muncitorului CFR 
Constantin Preda. A urmat şcoala primară în satul 
natal şi cursurile secundare la Liceul Zinca Golescu 
din Piteşti. După obținerea bacalaureatului a urmat 
între anii 1966-1971 Facultatea de Ştiinţe Mate- 
matice din cadrul Universităţii din Bucureşti. După terminarea facultăţii a 
funcţionat ca asistent stagiar, asistent titular, lector, conferenţiar şi în 1995 
profesor universitar. 

Între timp a obţinut doctoratul în matematică cu tema: Contribuţii la 
teoria deciziilor statistice, conducător fiind Silviu Gruiaşu, plecat în ultima 
vreme şi stabilit în Canada. 

Ca profesor de matematică a participat şi a susţinut conferințe în 
Franţa, Spania, Grecia, Germania, Danemarca etc. în domeniul matematicii. 

A fost secretar ştiinţific al Consiliului facultăţii (1992-1994). 

În prezent este profesor doctor la Catedra Probabilităţi statistice de 
matematică şi cercetări operaţionale, deţinând şi funcţia de decan al facul- 
tăţii şi este conducător de doctorate. 

În domeniul de cercetare: Statistica matematică, teoria deciziilor 
statistice, optimizări şi teoria informaticii, a publicat în reviste de specialitate 

aproximativ nouăzeci de lucrări, din care peste jumătate în reviste de marcă 
din străinătate ca Jnternational journal of theoretical physics, Journal of 
optimization theory and application — editat la New York — London, Analysis 
and Topology — editat de Wold Scientific. 

În România a publicat în Revue Roumaine de Mathematiques Pures et 
Appliguces, Bulletin Mathematique de la Societe des Sciences Mathema- 
tiques de Roumanie; Studii şi cercetări matematice; Analele Universităţii 
Bucureşti; Gazeta Matematică. 

Referitor la studiile realizate de profesorul dr. Vasile Preda s-au făcut 
foarte multe citări de mari specialişti în matematică în reviste de prim rang 
din lume şi cărți în: i 

— Statistical decision theory, Romanian Academy, 1992 (în 
Romanian); 

— Inerence for conditional means University of Bucharest Press-1992 
(experimental); i 

— Tests for normality of experimental data, University of Bucharest 
Press (1981) etc. N ia 

În anul 1977 a primit premiul pentru matematică la Competiția 
balcanică de matematică a tinerilor cercetători, care a avut loc la Belgrad, 
iar în anul 1992, premiul pentru matematică Gheorghe Lazăr al Academiei 
Române. 


Nicolae Popa 
(1949) 


Profesorul dr. inginer Nicolae Popa este un 
cadru didactic valoros, cu mari perspective pentru 
învățământul tehinic de la Universitatea din Piteşti. 

S-a născut la Il septembrie 1949, în comuna 
Creţeni, județul Vâlcea (sau, mai exact, raionul 
Drăgăşani, regiunea Argeş). Părinţii, Ilie şi Aurelia, 
au fost țărani de nivel mijlociu, care aveau o 
gospodărie bine formată şi au ţinut ca cei doi băieți, 
Nicolae şi Ilie, să înveţe şi să poată avea o viață mai 
uşoară decât la CAP, unde se muncea foarte greu. 

A urmat şcoala primară, clasele I-IV, în satul 
Izvorul şi poartă o frumoasă amintire primului învățător, domnul Savu 
Popescu. De la început s-a simțit atras de ştiinţele exacte, în clasele a III-a şi 

a IV-a efectuând cel mai rapid înmulţiri şi împărțiri. De-a lungul celor patru 
clase a fost premiant. 

Clasele V - VIII le-a urmat la şcoala generală din comună, situată la 4 
km de casă. În ciuda greutăților și a distanței (drumul dus-întors îl parcurgea 
întotdeauna pe jos), şi aici a fost premiant în fiecare an. Poartă o amintire 
plăcută profesorului de matematică, ce i-a fost şi diriginte, domnul Alexandru 
Oprescu. : ş 

În anul 1964 a reuşit la concursul de admitere la Liceul teoretic din 
Drăgăşani, unde a urmat cursurile reale. A fost remarcat de către profesori la 
disciplinele matematică, fizică şi chimie, participând în fiecare an la 
olimpiade, ajungând la fazele judeţene. I-a rămas o amintire plăcută despre 
profesoara de matematică, doamna Filofteia Preda, şi despre profesoara de 
chimie care i-a fost şi dirigintă, doamna Felicia Creţeanu. Şi în timpul 
liceului a fost un elev foarte bun la învățătură. 

În anul 1969 a dat examen de admitere la Institutul Politehnic laşi, 
Facultatea de Mecanică, secția T.C.M., unde a reușit între primii 10 din cei 
200 de candidaţi admişi. În facultate a avut o evoluţie foarte bună. A primit 
bursă în fiecare an, a beneficiat de tabere la Costineşti în anii III-V şi a fost 
membru şi responsabilul stației de radioamplificare din Complexul Stu- 
denţesc Codrescu. Pe linie ştiinţifică, a participat la realizarea unor contracte 
de cercetare la disciplina Proiectarea dispozitivelor. 

Este mândru că a avut ca dascăli pe prof. univ. dr. Nicolae 
Popinceanu, Gheorghe Caşler, Mihai Gafiţanu, Constantin Picoş şi pe 
renumitul academician, membru al academiilor străine, Dumitru Mangeron. 

În anul 1974 a absolvit facultatea şi a primit repartiție guvernamentală 
la IME Piteşti. A lucrat practic în toate sectoarele tehnice ale întreprinderii, în 
atelierele de proiectare SDV-uri şi autoutilare, precum şi în secţiile de 
producţie SDV-uri şi motoare electrice asincrone trifazate. În cei 7 ani 
petrecuţi la IMEP a avut multe realizări, mai ales proiecte de SDV-uri pentru 
motoare noi şi proiecte de reduceri de consumuri materiale la turnarea 
reperelor de aluminiu şi masă plastică. 

În anul 1980 a participat la un concurs pe un post de asistent la 
Institutul de Subingineri Piteşti. Nu i s-a aprobat transferul în învăţământul 
superior, trebuind să mai aştepte încă un an. 

Din 1981 este cadru didactic la Catedra de Mecanică Aplicată, având 
ca şef de catedră pe prof. dr. ing. Nicolae Pandrea, pe care l-a considerat 
întotdeauna un model demn de urmat. 

A predat disciplinele Organe de maşini şi mecanisme pentru sub- 
ingineri, Mecanisme şi elemente de inginerie mecanică pentru inginerii de la 

specializările Electronică şi Electromecanică şi Organe de maşini şi 
Tribologie pentru inginerii de la specializarea T.C.M. 

În anul 1978 a urmat un curs postuniversitar de Analiza valorii, iar în 
1984 un curs postuniversitar de T7ribologie la Universitatea Politehnica din 
Bucureşti. 

A contribuit la dotarea laboratoarelor de Organe de maşini şi 
Tribologie din cadrul Universităţii din Piteşti cu standuri didactice şi 
funcţionale, în așa fel încât şi astăzi studenții beneficiază de condiţii bune de 
aprofundare a cunoștințelor predate de profesor. 

În anul 1996 a susținut teza de doctorat la specializarea Tribologie, cu 
tema Contribuţii privind fenomenele de uzare la etanşările frontale în 
industria petrochimică, având conducător ştiinţific pe prof. dr. doc. şt. ing. 
Dan Pavelescu, la Universitatea Politehnica Bucureşti. 

Din activitatea ştiinţifică se remarcă: 4 cărți publicate în Editura 
Universităţii din Piteşti, 11 manuale multiplicate pentru studenți, un articol 
publicat în revista Academiei, 4 articole publicate în reviste de specialitate 
din străinătate, 7 articole publicate în reviste din țară, 14 lucrări ştiinţifice 
publicate în buletinele ştiinţifice ale universităților, 17 lucrări ştiinţifice la 
congrese internaţionale: Finlanda; Africa de Sud, Israel, Germania, parti- 
cipând la Pump Congres de la Karlsruhe în 1992 şi 1996, la Balkantrib *96 şi 
1999 în Grecia, şi 39 de lucrări publicate şi susţinute la manifestări ştiinţifice 
din țară. 

Activitatea de cercetare s-a materializat în 17 contracte de cercetare, 
dintre care a fost titular la 5 şi director la 2 granturi. Temele contractelor de 
cercetare au constituit baza realizării unui laborator de cercetare în domeniul 
etanșărilor mecanice axiale. 

În prezent, domeniile de cercetare în care lucrează sunt: 

-a proiectarea şi verificarea organelor de mașini; 

- tribologia sistemelor mecanice; 

- modelări şi simulări ale funcționării etanşărilor frontale; 

- cavitaţia la etanșările frontale şi la pompele centrifuge. 

A beneficiat de două burse în străinătate, la Toulouse și Greta de 
Bourges — Franţa, pentru dezvoltarea colegiilor în România şi formarea 
continuă. 

Între anii 1992 - 1996 a fost secretar ştiinţific al Universităţii din 
Piteşti, din 1997 este director al Editurii Universităţii şi din 1999 prodecan al 
Facultăţii de Ştiinţe Economice şi Administrative. 

Este secretar al Asociaţiei Române de Tribologie, membru IFToMM, 
ROMAI etc. şi a coordonat mai multe numere ale revistei Construcția de 
maşini. 

Este căsătorit cu Angelica Popa, analist-programator la Centrul de 
Calcul la S. C. ANA IMEP S$. A. şi are două fiice, loana Ruxandra — studentă 
la Universitatea Babeş-Bolyai din Cluj-Napoca, Facultatea de Sociologie, şi 
Anca Mihaela — studentă la A.S.E. Bucureşti, Facultatea de Comerţ. 

Redăm în continuare evaluarea activităţii ştiinţifice a profesorului 
inginer dr. Nicolae Popa. 


Cărţi publicate în Editura Universităţii din Piteşti 

i. N. Popa — Organe de maşini. Elemente de teorie pentru proiectare, 
vol. I, 1999, 190 p. 

2. N. Popa, B. Nicolescu, A. Georgescu, M. Boloşteanu — Modelări 
matematice în teoria lubrificaţiei la etanşările frontale, 1999, 148 p. 

3. B. Nicolescu, N. Popa, A. Georgescu, M. Boloşteanu — Mișcări ale 
fluidelor cavitante. Modelare şi soluţii, 1999, 176 p. 

4. N. Popa — Organe de maşini. Elemente de teorie pentru proiectare, 
vol. II, 2001, 224 p. 


Cursuri, îndrumare, culegeri pentru studenţi 

1. A. Matea, N. Popa, N. Matea — Organe de asamblare şi asamblări 
folosite în construcția de maşini, vol L., Litografia LI. S., Piteşti, 1984. 

2. A. Matea, N. Popa, N. Matea — E/emente de asamblare şi asamblări 
folosite în construcția de maşini, Anexa |, Litografia 1. S., Piteşti, 1984. 

3. E. Bărăscu, N. Popa — Organe de maşini şi mecanisme, Partea a 2-a, 
Organe de maşini, vol. |, Litografia 1. S., Piteşti, 1985. 

4. E. Bărăscu, N. Popa — Organe de maşini şi mecanisme, Partea a 2-a, 
Organe de maşini, vol. 2, Litografia 1. $., Piteşti, 1985. 

5. E. Bărăscu, N. Popa — Organe de maşini şi mecanisme. Îndrumar 
de laborator, Litografia I. S., Piteşti, 1988. 

6. N. Popa, A. Boroiu, I. Ion — Elemente de inginerie mecanică. 
Îndrumar de proiectare pentru secţia Electronică Aplicată, Litografia 
Universităţii din Piteşti, 1991. 

7. A. Matea, N. Popa — Transmisii filetate. Îndrumar de proiectare, 
Litografia Universităţii din Piteşti, 1992. 

8. N. Popa — Angrenaje cilindrice, conice, melcate. Îndrumar de 
proiectare, Litografia Universităţii din Piteşti, 1995. 

9. N. Popa, E. Bărăscu — Organe de maşini. Îndrumar de laborator, 
Litografia Universităţii din Piteşti, 1996. 

10. N. Popa — Organe de maşini. Probleme, Litografia Universității 
din Piteşti, 1997. 

11. N. Popa — Zribologie. Îndrumar de laborator, Universitatea din 
Piteşti, 1998. 

Articole publicate în reviste ale Academiei 
1. N. Popa — Unele efecte dinamice în etanșările mecanice axiale. Studii 
şi Cercetări de Mecanică Aplicată, Tom. 55, Nr. 5-6, 1996, pag. 463- 471. 


Articole publicate în reviste din străinătate 

1. N. Popa, L. lorga Simăn — Estimation sur I'utilisations de materiaux 
pour les etanchements mechaniques axiaux, Revista Materiaux et Techni- 
ques, Nr. 12, 1993, pag. 31 33. 

2. N. Popa, B. Nicolescu — The influence of the work of the 
Mechanical Face Seals on the Hydrodinamical pressure în the thin layer of 
the lubricant, Rev. Journal of the Balcan Tribological Association, 1996. 

3. N. Popa — Findings regarding the choice of materials. for 
mechanical face seals, Journal Tribology în tribology (în curs de apariţie). 

4. A. Georgescu, B. Nicolescu, N. Popa, M. Boloşteanu - On special 
solution of the Reynolds equation from. lubrication, Journal of Applied 
Mathematics, 1999 (în curs de apariţie). 


Articole publicate în reviste din ţară cu recenzie 

1. N. Popa — Tribologia — evoluție, perspective, Revista Uzura, nr. 2, 
pag. 3-13, 1997, ISSN 1224 — 8908. 

2. N. Popa — Tipuri de uzare întâlnite la etanşările frontale folosite în 
industria petrochimică, Revista Uzura, nr. 1, pag. 31 — 40, 1997, ISSN 1224 
— 8908. 

3. N. Popa — Metode şi instalaţii pentru încercarea etanşărilor 
frontale, Revista Construcţia de maşini, nr. 12, pag. 1 — 5, 1998 (50). 

4. N. Popa, B. Nicolescu, I. Iorga Simăn — Etanşări frontale 
hidrostatice, Revista Construcția de maşini, nr. 12, pag. 6-10, 1998 (50). 

5. N. Popa — Calculul îmbinărilor prin flanşe, Revista Construcția de 
maşini, nr. 4, pag. 6 — 9, 1999 (51). 

6. N. Popa, B. Nicolescu, I. Banu — Câteva probleme privind 
rezolvarea ecuației Reynolds la etanşările frontale, Revista Construcţia de 
maşini, nr. 10, 2000 (52). A 

7. 1. Banu, N. Popa, D. Anghel — Contribuţii la stabilirea funcțiilor de 
process la superfinisarea fontelor cenușii, Revista Construcţia de maşini, nr. 
10, 2000 (52). 

Marioara Abrudeanu 
(1950) 


Studii 

— Institutul Politehnic Bucureşti - Facultatea de 
Metalurgie — Secţia Turnătorie de oţel, fontă şi aliaje 
neferoase-1972. 

— Doctorat în Metalurgia metalelor neferoase şi 
prepararea minereurilor — Facultatea de Ştiinţa şi 
Ingineria Materialelor — Institutul Politehnic Bucu- 
reşti, 1991. 

Din 1975 şi în prezent lucrează la Universitatea 
din Piteşti, Facultatea de Mecanică şi Tehnologie, 
Catedra Inginerie Managerială şi Tehnologică. 

Activitate didactică 

1975 -1993: asistent, şef de lucrări, 1993-1997: conferenţiar; din 
1997: profesor. 

Discipline predate în prezent: 

— Studiul materialelor — predat la secţiile de ingineri cu profil mecanic 
(Autovehicule rutiere) şi inginerie industrială (Tehnologia construcţiilor de 
maşini Şi Ingineria şi managementul sistemelor de producţie); 

— Tehnologia materialelor — predat anul I la ingineri profil mecanic; 

— Coroziune şi protecție anticorozivă (în română şi în franceză) pentru 
studenţi din anii III-IV AR şi TCM; 

— Tehnologii de realizare a straturilor protectoare — curs la studii 
aprofundate, masterat franco-român Science et Technologie des Materiaux 
Physique et Chimie des Matsriaux (în limba franceză); 

— Materiale pentru electromecanică, curs predat la anul II ingineri 
Electromecanică. 


Activitate administrativă 

In prezent: 

— Prorector al Universităţii din Piteşti pentru probleme de cercetare şi 
relaţii internaţionale; 

— Responsabil al formațiilor de masterat franco-român şi module de 
învățământ francofon; 

— Preşedintele Consiiiului Ştiinţific al Universităţii din Piteşti. 

Experienţă în producţie: 
1972-1975 — inginer la Uzina de Autoturisme Dacia din Piteşti: 
* 1972-1974 - inginer tehnolog şi şef de grupă tehnologi la Turnătoria 


sub presiune de aliaje neferoase; 


* 1974-1975 - inginer proiectant în cadrul Serviciului Metalurg Șef. 

Activități: 

— omologarea unor repere turnate static și sub presiune; 

— punerea în funcțiune a unor instalaţii: cuptoare cu inducţie, instalații 
de turnare, din ţară şi de import (maşini de turnat sub presiune cu cameră rece 
şi caldă, cuptoare de topire şi menţinere cu dozare, instalația de turnare 
statică ă VOISIN) precum şi a unor utilaje realizate prin autodotare; 

— traducerea unor cărți tehnice pentru utilajele din import şi elaborarea 
instrucțiunilor de lucru; 

— elaborarea de tehnologii pentru turnarea statică şi sub presiune, 
pentru aliaje pe bază de aluminiu şi pentru fonta cenuşie. 


Experienţă în cercetare şi proiectare 

Realizări: 

e Director pentru 2 granturi CNSCU şi un grant ANSTI. 

e Participarea ca responsabil sau colaborator la 28 de contracte de cerce- 
tare realizate de Universitatea din Piteşti cu M.E.N., M.C.T., institute 
de cercetare şi parteneri industriali. 


Domenii de cercetare abordate: 

e Realizarea de straturi de carbonitruri de vanadiu prin MOCVD pe 
suport din oțel carbon şi din siliciu monocristalin; 

Coroziunea materialelor ceramice compozite de către zgura lichidă; 
Rezistenţa la coroziune electrochimică a depunerilor PVD ALl-Cr pe 
suport oţel carbon; 

Modelarea matematică a procesului de coroziune uscată la tempera- 
turi ridicate a aliajelor de zirconiu; 

Cinetica de oxidare în aer uscat, în oxigen uscat şi în aer umed a Zr şi 


utilizarea în construcția eşapamentului catalitic; 

e Acoperiri oxidice pe suport metalic: realizare prin diferite procedee, 
probleme de interfață şi de difuzie. Influența tratamentelor termice 
asupra caracteristicilor stratului şi a repartiției elementelor în raport 
cu interfața; 


Materiale ceramice pe baza alumină şi de oxid de zirconiu stabilizat cu 
Ca şi cu Y; 

e Determinarea conductivității electrice prin metoda impedanțelor 
complexe a ceramicelor din oxid de zirconiu dopat cu Ca sau Y; 

e Analiza de imagine aplicată studiului prin microscopie electronică cu 
baleiaj şi microscopie optică a straturilor de oxizi şi a depunerilor 
ceramice sau metalice; 

e Determinarea difuzivităţii termice prin metoda flash a unor materiale 
metalice, oxidice şi a materialelor sandwich; 

Modificarea structurii fontelor cenuşii; 

e Influenţa fosforului asupra structurii, caracteristicilor mecanice şi 
calității fontelor de segmenți; 

e Reglarea temperaturii cochilelor de turnare sub presiune; 

e Cercetări privind elaborarea, turnarea şi prelucrarea prin așchiere a 
aliajelor Al-Si hipereutectice pentru pistoane; 

e Influența mijloacelor de prelucrare asupra structurii straturilor 
superficiale. Poluarea suprafeţelor la prelucrarea prin aşchiere. 

* Proiectare de: forme de turnare sub presiune şi statică pentru aliaje Al-Si; 
plăci de model pentru formarea mecanizată a reperelor din fontă; maşini de 
şlefuit probe metalografice cu turație variabilă şi fixă; instalaţie de lustruire şi 
atac electrolitic. 


COLABORĂRI INTERNAŢIONALE 

Cercetare: 

— Cercetări realizate în colaborare franco-română în domeniul materia- 
lelor noi: ceramice, nanomateriale, materiale multistrat; 

—  Beneficiară a unei burse de cercetare PECO (1994); 

— Partener în program de cercetare NATO cu Laboratorul European de 
Materiale Odeillo-Barcelona (2000); 

— Cercetător invitat pe post roşu în Centrul Naţional de Cercetări 
Ştiinţifice al Franţei (1992); 

— Bursă de cercetare a guvernului francez (1991-1992). 

Învăţământ: 

— Profesor invitat la Institutul Naţional Politehnic. din Toulouse (1998) 
şi la Institutul Naţional de Ştiinţe Aplicate din Lyon (1999-2000); 

— Coordonator sau responsabil pentru programe europene de formare 
iniţială şi continuă: TEMPUS, SOCRATES, LEONARDO; 

— Realizarea de formaţii de învățământ în colaborare: masterat franco- 
român şi module de învățământ francofon. 

PERFECȚIONĂRI: 


decembrie 1991- iunie 1992 — stagiu post-doctoral, bursă a guvernului 
francez, la Institut National Polytechnique de Loraine, Universite Nancy 
Il, Ecole des Mines, Laboratoire de Science et Genie des Materiaux 
Mâtalliques: L'influence de Ioxydation a haute temperature Sur les 
proprietes thermophysiques de I'alliage zircaloy-4; 

mai 1992 stagiu CNRS la Centrul de Perfecţionare Materiale -— 
Suprafețe — Interfețe, Universite Aix Marseille 2 cu tema Tehnici de 
analiză a suprafeţelor, interfeţelor şi straturilor subțiri, finalizat cu 
certificat de perfecţionare; 

iulie-august 1992 — stagiu post-doctoral, bursă a guvernului francez, la 
Universite Paris-Nord, Laboratoire d'Ingânierie des Materiaux et 
Hautes Pressions: Pulberi oxidice, acoperiri oxidice pe suport metalic; 
noiembrie-decembrie 1992 — cercetător invitat, pe un post roşu, al 
Centrului Naţional de Cercetări Științifice al Franţei la Institutul de 
Materiale, Universitatea Paris — Sud Orsay: Studiu privind obținerea 
prin oxidare a unei suprafețe corespunzătoare pentru utilizarea 
aliajelor Fe-Cr-Al ca suport metalic pentru filtru catalitic; 

octombrie 1993 — stagiu Universitatea Autonomă din Barcelona, 
Institutul de Materiale; 

ianuarie-martie 1994 — stagiu de cercetător cu bursă PECO - CE la 
Institut National Polytechnique de Toulouse, Ecole Nationale 
Superieure de Chimie, Laboratoire de Materiaux — Materiaux en 
couches minces, pe tema Depuneri de carbonitruri de vanadiu pe su- 
port otel, în fază de vapori, plecând de la precursori organometalici; 
1996 — 1997 — stagii de formare continuă la: Greta de Bourges- 
Franţa, Universitatea Wolverhapton — Anglia, Centrul de Formare 
Continuă din Academia Orleans-Tours, Franţa; 

aprilie — mai 1998 — profesor invitat la Institutul Naţional Politehnic 
din Toulouse, Scoala Naţională Superioară de Chimie; 

iunie 1998 — stagiu TEMPUS la Laboratorul European Asociat de 
Materiale Barcelona — Spania şi Odeillo — Franţa; 

iulie 1998 — stagiu la Şcoala Centrală din Paris — Laboratorul de 
Chimia — Fizica Solidelor; 

iunie — iulie 1999 — INSA Lyon, Laboratorul de Fizico — Chimie 
Industrială; 

octombrie 1999 — ianuarie 2000 — profesor invitat la INSA Lyon; 

iulie 2000 — CESI Paris Ile de France; 

octombrie 2000 — IAW Aachen. 

Limbi străine 
— Franceza — la nivel de predare; Rusa; Engleza. 


Diverse 
— 51 de ani, căsătorită, 3 copii; 
ca Vicepreşedinte al Școlii de vară franco-române în domeniul 
materialelor, 1994; 
— Membru al Societăţii Române de Termotehnică; 
— Membru al Asociaţiei Române de Tratamente Termice şi Ingineria 
Suprafeţelor (vicepreşedinte, 1993 — 1995); 
— Preşedinte al Fundaţiei Universitatea Piteşti, din 1998; 
să Membru al Asociaţiei Centrului Naţional de Cercetări Științifice a 
Franţei, din 1993; | 
— Membru al Asociației Membrilor Ordinului Palmes Academiques 
Franţa, 1997; 
: ş Dosar pentru membru onorific al Societăţii Franceze de Metalurgie 
epus la cererea Preşedintelui Societăţii Franceze de Metalurgi 
Gerard BECK; bici dia: 


— Decorații: Cavaler al Ordinului Palmes Academiques — acordată de 
Adunarea Naţionala a Franţei din 25 iulie 1996. 


Gheorghe Păun 


(1950) 


In decursul anilor numărul academicienilor năs- 
cuţi şi crescuți pe meleagurile argeșene a luat o mare 
amploare. Poate greşesc, dar experiența mea de o 
viață a evidenţiat faptul că locuitorii regiunilor de 
deal şi munte — zone specifice Argeşului — au minți 
cava mai ascuțite. 

Printre cei mai tineri academicieni români se 
numără şi valorosul matematician Gheorghe Păun, 
care şi-a ales ca domeniu de cercetare Teoria 
limbajelor formale. S-a născut la 6 decembrie în 
comuna Cicăneşti, judeţul Argeş. 

După ce a urmat şcoala generală în comuna natală, a absolvit liceul 
Viaicu Vodă din Curtea de Argeş. Dovedind înclinații pentru ştiinţele 
pozitive a urmat cursurile Facultăţii de Matematică, specialitatea informatică, 

din cadrul Universităţii din Bucureşti, pe care a absolvit-o în anul 1974. 
Numai după trei ani, în anul 1977 a obţinut doctoratul în matematică sub 
conducerea profesorului Solomon Marcus cu teza Simularea unor procese 
economice cu ajutorul limbajelor formale. După absolvirea facultăţii a 
îndeplinit diferite funcţii strâns legate de pregătirea sa. 

Astfel, între anii 1974-1978 a îndeplinit funcţia de analist la centrul de 
calcul CEPECA, Bucureşti. 

Din 1978 până în 1981 a fost cercetător la Colectivul de Studiul 
sistemelor al Universităţii din București. 

A fost avansat la funcţia de cercetător principal III până în 1990 la 
Centrul de Calcul al Universităţii din Bucureşti, pe urmă cercetător II, iar din 
august 1994 cercetător principal 1 la Institutul de Matematică al Academiei 
Române, Bucureşti. 

Pentru merite deosebite, în anul 1983 a primit premiul Academiei 
Române Gheorghe Lazăr şi a fost nominalizat pentru Premiul de Excelenţă în 
Cultura Românească, ediţia 1, 1999. În 1994 a primit la Viena The Best 
Paper award la The Twelfih European Meeting on Cybernetics and Systems 
Research pentru o lucrare în colaborare în care au fost introduse ecosisteme 
de gramatici, subiect investigat apoi de mai mulți autori. S-a afirmat în 
domenii de cercetare: teoria limbajelor formale (gramatici cu restricţii în 
derivare, complexitate sintactică, gramatici contextuale Marcus, sisteme de 
gramatici, aplicaţii etc.), calculabilitate pe bază de ADN (H sisteme, auto- 
mate Watson-Crick, sisteme Sticker şi de inserţie-ştergere, Computing by 
carving), calcul cu membrane, limbaje şi gramatici pattern, combinatorică pe 
cuvinte (secvenţe speciale de simboluri, regularitate în şiruri finite şi infinite 
etc., cercetări operaționale (decizii multicriteriale, agregarea indicatorilor) 
semiotică, inteligență artificială, lingvistică computaţională. 

Este co-fondator al teoriei sistemelor de gramatici, o ramură recentă a 
teoriei limbajelor formale intens studiată în România (București, laşi şi Cluj), 
Ungaria (Budapesta, Szeged), Germania (Magdeburg, Paderbormm, Kiel și 
Tiibingen), Slovacia (Bratislava), Finlanda (Turku), Olanda (Leiden), Austria 
(Viena), USA (Greenville şi Ohio), Polonia (Varşovia și Gdansk), Cehia 
(Opava), Spania (Tarragona), Japonia (Kyoto), Canada (London-Ontario), 
Italia (Roma, Milano, Udine, Brescia, Pisa), Franţa (Paris); co-iniţiator al 
studiilor secvenţelor infinite autogenerate numite secvențe Păun Salomaa; 
inventator al gramaticilor cu valenţe, studiate în România, Germania, Spania; 
rezultate de bază privind universalitatea puterii de calcul a operaţiei de 
splicing, specifică recombinării DNA-ului, şi altor operații implicate în 
calculabilitatea moleculară (sticking, insertion-deletion); autor sau coautor a 
peste cincisprezece modele universale de calcul pe bază de ADN, printre care 

automatele Watson-Crick, sistemele sticker şi cele de inserţie-ştergere, 
studiate acum de cercetători din România, Ungaria, Cehia, Germania, 
Olanda, Italia, Japonia, Noua Zeelandă, Spania, Franța, Moldova, Grecia; 
inițiatorul abordării calculului prin sculptare; potrivit calculului cu AND şi 
care poate identifica limbaje nerecursiv enumerabile; contribuţii funda- 
mentale la studiul gramaticilor contextuale Marcus; o serie de extensiuni şi 
variante introduse de cercetătorul Gh. Păun (uneori în colaborare cu 
cercetători din Vietnam, România, Olanda, Finlanda, Spania) şi care acum 
sunt centrale în această arie; recent inițiatorul calculului cu membrane, de 
inspirație biochimică, care a atras deja atenția mai multor cercetători din 
România, Austria, Olanda, Germania, Finlanda, Japonia, Anglia, Canada, 
Ungaria, India (sistemele de membrane sunt deja numite P. sisteme). 
Cercetătorul Gheorghe Păun a realizat până în prezent cinci monografii de 
informatică teoretică publicate în limba română şi patru în limba engleză, trei 
dintre ele în colaborare (la Springer — Verlag, 1989 şi 1998, şi Gordon and 
Breach, 1994), cea de a patra la Kluwer Academic Publ., 1997. Mai este 
editor şi coautor a şapte volume colective şi încă al unei monografii şi al unui 
volum colectiv (ambele în colaborare) în curs de elaborare. A scris peste trei 
sute douăzeci de articole de informatică teoretică (în special teoria limbajelor 
formale), publicate sau în curs de publicare în reviste de specialitate din 
România, Anglia, Austria, Belgia, Canada, Cehoslovacia, Franţa, Germania, 
Olanda, Polonia, Singapore, SUA, Ungaria, China etc. A realizat peste 
şaptezeci şi cinci de rapoarte tehnice ale unor Universități din Germania, 
Olanda, Spania, Franța, Noua Zeelandă, Finlanda, Slovacia, Cehia, Canada. 

Este coordonator al mai multor lucrări de diplomă, îndrumare şi cer- 
cetare ale multor studenţi şi tineri informaticieni. Lucrează în colaborare cu 
mai mulți doctoranzi şi cercetători contribuind la formarea unei şcoli 
româneşti de limbaje formale cu afirmare internaţională. 

Este conducător de doctorat în specialitatea teoriei limbajelor formale 
fiind membru referent în comisii de doctorat sau de promovare universitară în 
România, Ungaria, Finlanda, Slovacia, Austria, Spania, Noua Zeelandă, 
Olanda, Republica Moldova. 

A fost invitat să țină conferinţe de specialitate la numeroase Univer- 
sități din lumea întreagă. Pentru perfecţionare, cercetătorul Gheorghe Păun a 
primit bursă Humboldt la Universitatea din Magdeburg — Germania cu tema: 
Informatica teoretică, sisteme de gramatici, bursă de cercetare oferită de 
Ministerul Cercetării din Franţa, bursă de cercetare oferită de Academia 
finlandeză la Universitatea din Turku, bursă de cercetare din partea Ministe- 
rului Ştiinţei şi Educaţiei din Spania etc. 

Pe lângă altele, este referent la Mathematical Reviews Şi Zentralblatt 
fiir Mathematik şi în colectivul de redacţie al revistelor: Seria Matematică- 
informatică a Analelor Universității din Bucureşti, Romanian journal aj 
information science and Technology — Academia Română şi al altor reviste 
din străinătate. | Au 

Este membru al Societății Americane de Matematică, al Societății 
Române de Matematică şi al Societăţii Române de Informatică, membru al 
Consiliului de conducere al Asociaţiei Europene de Informatică Teoretică. 

Doctor Honoris Causa şi membru de onoare al Academiei Internaţio- 
nale de Informatizare de pe lângă ONU, filiala Chişinău, din l 998. i e 

A fost premiat de revistele: Argeş, F lacăra şi Ştiinţă şi tehnică şi este 
cetățean de onoare al oraşului Curtea de Argeş (1999) şi membru al Uniunii 
Scriitorilor din România. Are o bogată activitate publicistică, rubrici în mai 
multe reviste, cărți de cultură ştiinţifică (popularizare), jocuri matematice, 
jocuri logice în general etc. 


Anghel Şt. Andreescu 


ANQNDEI gt PI CC 
(1950) 


Un domeniu de afirmare cu mare pondere al 
argeşenilor este şi cel al instrucției militare. Aici au 
trăit şi s-au afirmat renumiți conducători de oşti dintre 
care menţionăm pe maiorul Dimitrie Giurescu, eroul 
de la Rahova, generalul Constantin Cristescu, mare- 
şalul Ion Antonescu, generalul Marin Ionescu, 
generalul Petre Antonescu, generalul Vasile Milea şi 
mulți alţii. Din tânăra generaţie, în zilele noastre se 
afirmă în forță generalul de divizie Anghel Şt. 
Andreescu, în prezent comandantul jandarmeriei 


române. A 
Acest remarcabil general s-a născut la 5 septembrie 1950 în comuna 


Valea Iaşului, județul Argeş. După absolvirea şcolii primare în comuna natală 
a urmat cursurile secundare la Liceul V/aicu Vodă din Curtea de Argeş, cu 
examen de bacalaureat în anul 1970. Urmează Şcoala militară de ofiţeri activi 
ai Ministerului de Interne şi pe urmă Facultatea de Drept, absolvită în anul 
1977. După absolvirea Școlii militare de ofiţeri activi a Ministerului de 
Interne Băneasa a fost numit comandant de companie la Şcoala de subofițeri 
de poliţie Slatina. În această calitate a desfăşurat activități didactice la 
disciplinele: pregătire militară, fizică şi de specialitate. După numirea în 

funcţia de comandant de batalion (1977), şef de catedră pregătire militară şi 
fizică (1984), şef de stat major (1985), a realizat majoritatea temelor de curs, 
material didactic ajutător, baza de pregătire militară şi fizică, cabinete de 
pregătire militară şi de specialitate etc. 

Începând cu anul 1990, în funcţia de şef de stat major la Centrul de 
studii postuniversitare Bucureşti, a condus personal activitatea de pregătire a 
formatorilor din această instituție, precum și temele stabilite în planul de 
învățământ cu ofițeri din Ministerul de Interne aflaţi la perfecţionare. De 
asemenea a condus prelegeri la alte instituţii militare şi civile: Serviciul 
Român de Informaţii (Școala Grădiştea, Institutul Naţional de Informaţii); 
Protecţie civilă; Academia de înalte studii militare etc. 

După numirea în funcţia de Comandant de brigadă jandarmi şi 
Director la Serviciul de Protecţie şi Pază, a continuat să desfăşoare activităţi 
didactice la unităţile de mai sus, precum şi la Academia de Studii Economice 
şi la Academia de Poliţie. 

În fiecare an, începând cu anul 1975, a participat în calitate de coautor 
la întocmirea unor materiale prevăzute în planurile de cercetare ştiinţifică ale 
instituţiilor din care a făcut parte. De asemenea, a participat la convocările 
anuale de pregătire psihopedagogică şi de specialitate organizate cu ocazia 
deschiderii anilor de învățământ, unde a prezidat sau condus şedinţele de 
pregătire a personalului de învățământ. Între timp, în anul 1984, a absolvit 
Academia de înalte studii militare, Facultatea de comandă Şi stat major, 
Secţia arme întrunite. A mai urmat cursul postuniversitar de ştiinţe penale (1 
an) din cadrul Facultăţii de Drept din Bucureşti şi Colegiul de Stat Major (6 
luni), Academia de înalte studii militare (1993). A obținut şi doctoratul în 
ştiinţă militară, specializarea Arta militară, Academia de înalte studii militare 
(1966). În calitate de cadru didactic la cele trei instituţii de învăţământ: 
Şcoala de subofiţeri de poliție Slatina, Centrul de studii postuniversitare — 
București și Academia de Poliţie, unde Anghel Andreescu a participat la 
pregătirea promoțiilor de cadre militare active din Ministerul de Interne, a 
conceput, organizat și desfășurat activități didactice (expuneri, dezbateri, 
şedinţe practice etc.). Din anul 1997, în calitate de lector universitar Şi apoi 
de conferențiar universitar la Academia de Poliţie, a participat în calitate de 
coautor şi autor la elaborarea documentelor necesare desfăşurării procesului 
de învățământ. În calitate de coautor şi-a adus o contribuţie esenţială la 
elaborarea a optsprezece cărți în domeniul politicii militare, doctrinei 
militare, strategiei militare şi psihopedagogiri militare. A condus comisiile 
didactice de pregătire militară şi de specialitate, instructaje metodice cu 
subordonații, desfăşurând toate prelegerile de pregătire militară, securitate 
națională, doctrină militară, antiterorism. Este coautor al manualului de 

Psihopedagogie militară, a întocmit peste trei sute de articole de specialitate 
în ziarele de armă, de buletine ale structurilor militare și este autor al unui 
ciclu de teme la Relaţii Internaţionale din Academia de Studii Economice, 
Bucureşti. | 

Din anul 1999 generalul de divizie Anghel Şt. Andreescu îndeplineşte 
înalta funcţie de Comandant al Jandarmeriei Române. i | 

A participat la o serie de sesiuni de comunicări ştiinţifice organizate 
cu participare internațională, la Academia de înalte studii militare, Serviciul 
Român de Informaţii, Academia de Poliţie, Academia Tehnică Militară, 
Serviciul de Protecţie şi Pază. 

Ca ordine şi distincţii a primit: 

— Ordinul pentru merit (Franţa- 1999); 

— Crucea Patriarhală (Teoctist — 2000) etc. A 

În decursul bogatei sale activităţi a scris numeroase studii de 
specialitate şi alte câteva cărţi cu audienţă la public. 


Gheorghe Corneliu Mihalaşcu 


(1950) 


Printre renumiţii profesori de matematică ai 
oraşului Piteşti, făcând parte dintr-o generaţie mai 
veche se numără Emil Morţun şi Dumitru Mihalaşcu, 
ambii profesori emeriţi, pe care i-am trecut la loc 
potrivit în cartea mea Figuri de dascăli argeşeni, 
volumul |. 

Gheorghe Corneliu Mihalaşcu, fiu al lui 
Dumitru Mihalaşcu, care a moştenit propensiunea 
tatălui, s-a născut la 3 mai 1950 în Piteşti. A urmat 
cursurile Şcolii generale Nr. 3 între anii 1957-1965 şi 
ale Liceului J. C. Brătianu din Piteşti între anii 1965- | 
1969 cu rezultate foarte bune. Între anii 1969-1974 a urmat cursurile 
Facultăţii de Instalaţii din Bucureşti. După absolvire a fost repartizat prin 
repartiție guvernamentală la Institutul de Cercetări, Proiectări pentru industria 
lianţilor şi azbocimentului — Bucureşti. Între anii 1974-1980 a funcţionat ca 
inginer proiectant de instalaţii termice, aer comprimat şi desprăfuiri pentru 
fabricile de ciment din ţară şi străinătate. Intre 1978-1980 a îndeplinit şi 
funcţia de cadru didactic asociat la Institutul de Construcţii Bucureşti. 

"În anul 1980 a ocupat prin concurs postul de asistent universitar la 
Catedra de Termotehnică din Institutul de Construcţii Bucureşti, iar în 1989 

este admis la doctorat la specialitatea Termotehnică, maşini termice şi 
frigorifice. În 1990 ocupă prin concurs postul de șef de lucrări la Catedra de 
termotehnică de la 1. C. B. In 1994 beneficiază de bursa Tempus de trei luni 
la I.N.S.A. — Rouen şi tot în acelaşi an este ales director al Filialei ] Bucureşti 
a Societății române a termotehnicienilor. În 1996 susţine teza de doctorat cu 
tema: Contribuţii la studiul transferului de căldură şi masă în procesul de 
recuperare a căldurii din gazele de ardere cu potențial termic scăzut. Tot în 
acest an este ales membru fondator al Institutului European de. ştiinţe 
termice, membru în consiliul profesoral al Facultăţii de instalații şi membru 
în Senatul Univerităţii tehnice de Construcţii — Bucureşti. În 1997 primeşte o 
nouă bursă de o lună în Franţa, la I.N.S.A. Toulouse, acordată de Ministere 
Francais des Affaires Etrangeres. Cu un an mai târziu, în 1998, ocupă prin 
concurs postul de conferenţiar universitar la Catedra de termotehnică din 
UI TEBa iar în anul 2000 a fost ales secretar ştiinţific al Consiliului 
profesoral şi primeşte o bursă de o lună în Franţa. 
3 Profesorul doctor inginer Gheorghe Cornel Mihalaşcu, la o vârstă nu 

prea înaintată, a scris şi câteva lucrări didactice, dintre care amintim: 

- i odă energetică, recuperarea căldurii şi noi surse energetice — 

-  Îndrumător de proiectare aparate termice - 1989; 

- Nomenclator pentru recuperare de căldură din gazele de ardere din 

diverse procese tehnologice - 1988; 
- Teza de doctorat cu subiectul menţionat mai sus. 
LT La toate acestea. se mai adaugă un număr apreciabil de articole 
ştiinţifice publicate şi contracte de cercetare elaborate. 
În concluzie, în prezent acest valoros inginer şi cadru didactic este: 
- Conferențiar universitar, doctor inginer la Catedra de Termorehnică 
din U. T. C. Bucureşti; 
- Secretar ştiinţific al Consiliului profesoral al Facultăţii de Instalaţii — 


Bucureşti; 

- Membru al Senatului Universităţii Tehnice de Construcţii din Bucu- 
reşti; 

- Director al Filialei 1 — Bucureşti a Societăţii Române a Termotehni- 
cienilor. 

Ştefan T. Găitănaru 


(1951) 


În ultima vreme Institutul Pedagogic din 
Piteşti înfiinţat în anul 1962, cu o apariţie timidă la 
început, pe parcurs a luat un avânt considerabil 
transformându-se în câţiva ani mai întâi în Institut de 
Învăţământ Superior şi apoi: în Universitatea din 
Piteşti, în prezent cu un număr apreciabil de studenți 
îndrumați de profesori de prestigiu, apreciaţi pentru 
munca de afirmare a tinerei instituţii de învăţământ 
universitar piteştean. 

Printre profesorii apreciaţi ai acestei instituţii 
universitare se numără şi profesorul de limba şi 
literatura română Ștefan T. Găitănaru, care s-a 
născut la 17 septembrie 1951 la Ocnele Mari, județul Vâlcea, ca fiu al 
Virginiei şi al lui Teodor Găitănaru. A absolvit şcoala generală la Ocniţa între 
anii 1958-1966 şi cursurile medii la Liceul Nicolae Bălcescu din Râmnicu 
Vâlcea între anii 1966-1970. Având înclinații către ştiinţele umaniste s-a 
înscris şi a absolvit Facultatea de limba şi literatura română din cadrul 
Universităţii din Bucureşti între anii 1970-1974. După absolvirea cursurilor 
universitare, între anii 1974-1977 a funcţionat ca profesor de limba română şi 
limba latină în învățământul preuniversitar la Liceul Nicolae Bălcescu din 
Râmnicu Vâlcea şi la Liceul Zinca Golescu din Piteşti. În anul 1977 a 
absolvit examenul de definitivat în învățământ. Din 1977 şi până în prezent a 
activat în învăţământul superior la catedra de limba şi literatura română în 
cadrul Institutului de Învăţământ Superior şi ulterior la Universitatea din 
Piteşti. În anul 1979 a susţinut examenul de titularizare ca asistent la 
Institutul de Învăţământ Superior din Piteşti, urmat în 1990 de examenul de 
titularizare ca lector. După o activitate de trei ani ca lector a susţinut teza de 
doctorat la Universitatea din București cu tema Numeralul în limba română — 
studiu descriptiv şi istoric având în calitate de îndrumător pe profesorul 
universitar doctor Grigore Brâncuş. În anul 1994 a susţinut examen pentru 
titlul de conferenţiar. Realizările meritorii în munca de pregătire a studenţilor 
l-au propulsat în funcţia de şef de catedră în anul 1995, iar după trei ani, în 
anul 1998, a obţinut examenul de titularizare ca profesor universitar. Din anul 
şcolar universitar 2000, profesorul Ştefan Găitănaru deţine funcţia de decan 
al Facultăţii de Litere şi Istorie în cadrul Universităţii din Piteşti. EI s-a 
afirmat atât prin cursurile predate studenților în cadrul orelor de curs, cât şi 
prin activitatea publicistică. Din scrierile sale menționăm: 

A. Lucrări (cărți editate): 
-  Numeralul în limba română — Studiu descriptiv şi istori iteşti 
A e iv şi istoric, P 
Editura Calende, 1993; iu, iri 
- Limba română. Modele de analiză gr cală i i 
gramaticală, Bucureşti, Edit 
Coresi, 1994 (în colaborare); i ia 
- seca și propoziția subiectivă, Piteşti, Editura Tip — Naste, 1994; 
-  Contextrele diagnostice ale părților de vorbire, Piteşti Edit 
/ i PI sili 
Juventus, 1995; SA a 
- Limba română. Modele de analiză gramaticală, Ediţia a l-a, revăzută 
ŞI adăugită, Pitești, Editura Tempora, 1995 (în colaborare); 
- Mic dicționar de regionalisme, Piteşti, Editura Tempora, 1996; 
- Sintaxa frazei, Piteşti, Editura Tempora, 1997; 
- Gramatica actuală a limbii române, Piteşti, Editura Tempora, 1998. 


B. Culegeri, manuale, cursuri multiplicate: 

- Limba română, |, Pitești, 1979 (coordonator P. Gorcea); 

- Sinopsis de gramatică a limbii române, Piteşti, 1980 (coordonator | 
Moise); 

- Limba română (specialitatea medicină), Piteşti, 1981 (coordonator); 

- Limba română (specialitatea arhitectură), Piteşti, 1982 (coordonator); 

- Sintaxa limbii române. Structuri, texte, exerciţii, Piteşti, 1983 (coordo- 
nator); 

- Gramatica limbii române pentru studenţii străini, Piteşti, 1983; 

- Gramatica limbii române pentru studenţii străini, ediţia a II-a 
revizuită şi adăugită, Piteşti, 1990; 

- Limba latină, Anul 1, Piteşti, 1991 (coordonator); 

- Culegere de texte latine, (biblice şi patriotice), Piteşti, 1993 
(coordonator); 

- Te exte juridice latine, Piteşti, 1994, (coordonator); 

- Limba română. Teste grilă, Piteşti, Editura Tempora, 1998 şi altele. 

lon G. Anghel i 


(1957) 


Din tânăra generaţie de medici valoroşi ce se 
afirmă în forță face parte şi medicul ORL-ist Ion G. 
Anghel. Acest cadru medical s-a născut la 22 
septembrie 1957 în comuna Rociu, satul Gliganul de 
Sus, ca fiu al Ioanei şi al lui Gheorghe Anghei, 
funcționar poştal. A urmat şcoala primară în satul 
natal şi cursurile secundare la Liceul Jon Barbu din 
Piteşti între anii 1972-1976. 

Între anii 1977-1983 a urmat cursurile 
Facultăţii de Medicină generală la Institutul de 
medicină și farmacie Carol Davila din Bucureşti, 
absolvită pe un loc fruntaş. După terminarea facultăţii, prin repartiție 
guvernamentală a fost repartizat la Catedra ORL — Spitalul clinic Colțea. 
Între timp a parcurs următoarele trepte universitare de învățământ: preparator, 
asistent şi în prezent lector la catedra ORL la acelaşi spital Colţea, Bucureşti. 
Apreciat în muncă, a fost înaintat la gradul de medic primar ORL, iar în 1995 
a obţinut titlul de doctor în medicină cu lucrarea Chirurgia corectoare şi 


reparatorie a piramidei nazale. 
În 1996-1998 a fost la supraspecializare la Universitatea Yale în New 


Haven - Connecticut, SUA, pe probleme de chirurgie plastică endoscopică, 
oncologie ORL şi cervico-facială. 

Este membru al Academiei de chirurgie plastică reconstructivă 
facială. 
Ca activitate ştiinţifică, a elaborat mai multe lucrări, dintre care 
menţionăm pe cele ca unic autor: 

- Aspecte clinice şi terapeutice privind perforațiile posttraumatice ale 
membranei timpanice; 

- Corp străin etmoido-sfenoidal; 

Tumorile maligne ale pavilionului auricular, aspecte clinice şi 
terapeutice; 

Particularitățile clinice terapeutice ale unui caz de corp străin (boiț 
metalic) nazo-etmoido-sfenoidal; 

_ Studiu statistic asupra sialectomiei submandibulare; 

-  Rinoplasme corectoare; 

_ Tumori rare cervicale; limfangiomul chistic. 

In colaborare cu conf. dr. N. Ionescu: 


- Consideraţii  etiopatogenice, 
neoplasmului auricular. 
A mai făcut următoarele comunicări: 

- Consideraţii clinice şi terapeutice privind traumatismele piramidei 
nazale în colaborare cu conf. dr. N. Ionescu și dr. D. Năstăsescu, la 
Congresul Naţional ORL — Bucureşti, octombrie 1994; 

-  Plăgile gâtului — aspecte etiopatogenice clinice şi terapeutice, în 
colaborare cu conf. dr. N. Ionescu și dr. D. Năstăsescu, la Congresul 
Naţional ORL — Bucureşti, octombrie 1994; 

- Caz deosebit de corp străin nazo-etmoido-sfenoidal, în colaborare cu 
conf. dr. N. Ionescu şi dr. D. Năstăsescu, la Conferinţa Naţională ORL 
-— Piatra Neamţ, iunie 1995; | 

-  Corpi străini esofagieni — cazuri deosebite, în colaborare cu conf. dr 
N. Ionescu, la Conferinţa Naţională ORL -— Piatra Neamţ, iunie 1995; | 

- Caz deosebit de tumoră laterocervicală, Conferinţa Naţională ORL - 
Piatra Neamţ, iunie 1995. | 

A fost coautor la numeroase conferinţe, consfătuiri şi congrese ORL şi 
a publicat numeroase articole de specialitate în revista ORL şi alte reviste. i 


Clinice şi terapeutice asupra 


Gabriel Mitulescu 
(1957) 


| Din generaţia tânără a medicilor valoroşi plecaţi 
din județul Argeş face parte şi Gabriel Mitulescu 
medic specialist în radioterapie la Institutul 
Oncologic din Bucureşti. 

S-a născut la 31 octombrie 1957 în comuna 
Domneşti, județul Argeș, fiu al Constanţei şi al 
profesorului Moise Mitulescu. A făcut studiile 
primare la Şcolile generale Nr. 10 şi Nr. 1 din Piteşti 
şi pe cele secundare la Liceul Wicolae Bălcescu 
(astăzi Colegiul Naţional 7. C. Brătianu). 
iai absolvirea liceului a urmat cursurile 
nstitutului medico-farmaceutic di j â 
parte din absolvenţii promoţiei anului 1985. În ii pre a 
membru fondator al cercului ştiinţific studenţesc de chirurgie experimentală 
unde a pregătit şi susținut lucrarea de diplomă cu tema: Anesteziile acela 
duodenale. După absolvirea Institutului medico-farmaceutic a fost repartizat 

ca stagiar la Spitalul judeţean din Piteşti, iar după stagiatură a fost repartizat 
la Dispensarul medical Valea Lungă-Cricov, județul Dâmboviţa. 

După examenul de secundariat din 1994 a fost confirmat medic 
specialist de chirurgie generală şi repartizat la Spitalul Fundeni din Bucureşti. 

În acelaşi an a fost numit şi asistent universitar, funcţie pe care o 
îndeplineşte şi în prezent. 

În anul 1998 a obţinut şi doctoratul în medicină şi din acest an a fost 
confirmat prin concurs medic primar. 

A participat la mai multe congrese de medicină din ţară şi străinătate 
şi a realizat numeroase lucrări de specialitate personale sau în colaborare. 


Teofan Sinaitul 
(1959) t 


Responsabilul cu probleme de învăţământ 
teologic universitar şi preuniversitar, de predare a 
religiei în şcoală şi cu schimbul de burse al 
Patriarhiei Române cu străinătatea este în prezent 
Episcopul Teofan Sinaitul, vicar patriarhal, perso- 
nalitate cu rol deosebit în educarea tineretului în 
spirit creştin ortodox. 

Acest reprezentant de frunte al educaţiei tine- 
retului în spiritul credinței strămoşeşti s-a născut în 
anul 1959 în localitatea Corbi, judeţul Argeș, fiind 
unul din cei 7 copii ai sătenilor Constantin şi 
Teofana. 

Teofan a urmat cursurile şcolii generale de opt ani din comuna natală, 
Seminarul teologic la Craiova (1974-1979) şi Institutul teologic universitar 
din Bucureşti (1980-1984), la terminarea căruia obţine titlul de Jicenţiar în 
teologie cu lucrarea Voturile monahale în lumina desăvăârşirii creştine. 
Pentru merite deosebite, Patriarhia Română l-a trimis să studieze în 
străinătate la Institutul teologic Saint Serge din Paris (1986-1990), la 
absolvirea căruia obţine titlul de doctor în teologie cu lucrarea La divino- 
humanită du Christ et la deification de l'homme dans l'oeuvre du Saint 
Maxime le Confesseur cu calificativul: Summa cum laudae. În decursul 
timpului a avut următoarele atribuţii ca reprezentant al bisericii: monah în 
Schitul Crasna, Prahova, începând cu 1984; ierodiacon şi ieromonah 
începând din anul 1985; duhovnic la Mănăstirea Acoperământul Maicii 
Domnului din Bussy en Othe, Franţa (1987-1990); secretar al Cabinetului 

patriarhal (1990-1991); membru al Sfântului Sinod al Bisericii Ortodoxe 
Române, ales şi hirotonisit arhiereu în septembrie 1991 la propunerea 
patriarhului Teoctist, primind slujbe de episcop-vicar patriarhal, cu 
următoarele sarcini: responsabil cu relaţiile externe bisericești, coordonând 
legăturile Patriarhiei Române cu alte biserici din Austria, Armenia, Belgia, 
Cehia, Constantinopol, Germania, Franţa, Italia, Luxemburg, Ungaria şi 
România; a răspuns de legătura Patriarhiei Române cu comunitățile româneşti 
din jurul graniţelor şi din diaspora efectuând vizite pastorale la comunităţile 
româneşti din Basarabia, Bulgaria, Serbia, Canada, SUA, Australia, Noua 
Zeelandă, Cipru, Muntele Athos, Italia, Franța, Germania, Israel, Turcia; 
Secretar al Sfântului Sinod al Bisericii Ortodoxe Române (în 1994), având 
sarcina de organizator al şedinţelor sinodale, al întrunirilor Adunării Naţio- 
nale Bisericeşti şi Consiliului Naţional Bisericesc; coordonator al Sectorului 
patriarhal Biserica şi Societatea, cu cele patru birouri subordonate; Biroul de 
presă și comunicaţii, Biroul de asistență socială, Biroul de asistenţă religioasă 
şi Biroul de misiune, cultură și tineret; responsabil cu editura şi tipografia 
Institutului Biblic şi Misiune al Bisericii Ortodoxe Române (până în 1994); 
reprezentant al Patriarhului Teoctist pentru coordonarea activițății Faculțăţii 
de teologie a Universităţii din Bucureşti; coordonator al Biroului de pelerinaj 
al Patriarhiei Române; delegat pentru diferite activități misionare în cadrul 
Arhiepiscopiei Bucureștilor. 

- Este membru în Comitetul Central al Conferinţei Bisericilor Europene 

din Geneva (1992-1997); 

- membru în Adunarea Generală a Comisiei Ecumenice Europene 

Biserica şi Societatea — Bruxelles (1995-1997); corespondent naţional 

al Departamentului pentru burse; membru în Adunarea Generală a 

Asociaţiei Ecumenice a Bisericilor din România — AIDRom. 

Are responsabilitate în domeniul social şi de caritate: 

- Preşedinte al Asociaţiei Diaconia; 
- Preşedinte al Aşezământului bisericesc medico-farmaceutic Vasiliada; 
- Vicepreşedinte al Centrului social pentru copiii străzii Sfânta 

Macrina; 

- Membru în Comisia națională de prevenire şi combâtere a sărăciei. 

Autor de articole şi studii în reviste și ziare din România şi străinătate 
în domenii ca: teologia patristică, spiritualitatea ortodoxă, ecumenism, 
analize ale fenomenului religios actual etc. 

Coordonator al periodicului de limba engleză al Sectorului pentru 
relații externe bisericeşti News Bulletin, alcătuind majoritatea editorialelor 
acestei publicaţii. De la sfârşitul lunii octombrie 2000 a fost avansat la gradul 
de (Arhiepiscop) Mitropolit al Craiovei. 

Partea a II-a 


Cadre didactice preuniversitare 


| 

Pr. loan ]. Petculescu 

Stelian Rădulescu 

Constanța Arsenescu Fostiropol 
Gheorghe Mitu 

Nicuşor Grigorescu 

Tache Sâmbotin 

Drăghici Mărgineanu 

Preda Ionescu 

Iulian Matei 


. Alexandru Bunescu 

. Maria Moisil 

„ Alfons Popescu 

„ Filip Stănescu 

. Marin Al. Radu 

„ Ion Grecu 

„ Mihai Ghiţescu 

. Ion Postelnicescu 

. Mina Popa 

. Nicolae Mitulescu 

. Maria Vlad 

. Eugenia Andrei 

. Filofteia Cruceană 

.. Maria Nicolae 

. Paul IL. Dicu 

. Eduard Minasian 

„ Florea Guţă 

. Ion Ruse 

„ Ion Băcanu 

. Aurelia V. Fulgeanu 

. Moise Mitulescu 

. Vasile Fălcescu 

. Sorin N. Simion 

. Constantin Gh. Fulgeanu 
. Constantin V. Ştefănescu 
. Marieta A. Ştefănescu 
„ Viorica Rotăreasa 

„ Eleonora Ulmeanu 

„ Livia Popa 

. Adrian Oprea 

„ Steluţa Istrătescu 

„ Dumitru Ureche 

„ Nicolae G. Marinescu 
. George Miclăuş 

„ Mariana Şenilă Vasiliu 
. Cornelia Domnişoru 


oi Sai 


1846 — 1908 
1888 — 1974 
1902 — 1998 
1903 — 1979 
1904 — 1997 
1907 — 1997 
1908 — 1992 
1908 — 1978 
1909 — 1979 
1909 — 
1910 — 1977 
1912 — 1978 
1919 — 
1920 — 1977 
1920 — 
1921 — 
1922 — 1985 
1923 — 1993 
1925 — 
1925 — 
1926 — 
1926 — 
1926 — 
1926 — 
1928 — 
1928 — 
1929 — 
1930 — 
1930 — 
1932 — 
1932 — 
1932 — 2001 
1933 — 
1933 — 
1933 — 1986 
1934 — 
1934 — 
1936 — 2001 
1939 — 
1940 — 
1942 — 
1942 — 
1943 — 
1946 — 
1946 — 


loan |. Petculescu 
(1846-1908) 


S-a născut la Curtea de Argeș, în anul 1846, ca fiu al lui Ilie 
Minculescu şi al Mariei. După absolvirea cursurilor secundare s-a căsătorit cu 
Maria Păiş, sora profesorului de matematică loan Păiş, de la gimnaziul şi 
liceul piteştean. 

A avut numeroşi copii. Până acum, în cursul cercetării, încă 
neîncheiate, a registrelor de stare civilă şi a altor documente arhivistice, am 
identificat nouă copii ( patru fete şi cinci băieţi). 

În anul 1873, pr. loan Petculescu, în colaborare cu pr. prof. Gheorghe 
T. Popescu, a înființat Şcoala privată primară de băieți din curtea bisericii 
Mavrodolu. La această unitate de învățământ a fost institutor şi director în 
perioada anilor 1873-1883. 

Timp îndelungat a acţionat pentru transformarea şcolii private în 
şcoală publică şi încadrarea şcolii cu doi-trei institutori. A fost primul 
institutor şi director al Şcolii primare de băieţi Nr. 3 din Piteşti, succesoare a 
şcolii private, în primul an şcolar, 1883-1884. Ulterior, a mai condus şcoala 
în anii 1891, 1894-1895 şi 1898, înlocuind, cu delegaţie, pe directorul și 
institutorul titular Mihail Chiţescu, numit revizor școlar al județului Argeş. 

Pr. loan Petculescu s-a remarcat atât la clasă cât şi prin tipărirea, în anii 
1886-1898, a unor lucrări didactice destinate educaţiei religioase: Carte de 
rugăciuni şi Istoria sacră a Vechiului şi Noului Testament (în mai multe ediții); 
Despre martirii creştinismului din Dacia Traiană şi Aureliană. Avea preo- 
cupări în domeniul apiculturii. În scopul dezvoltării acestei ramuri economice a 
tipărit la Piteşti, în 1898, Călăuza stupăritului sau Cultura albinelor, 112 p. 

Gheorghe I. Petculescu, unul dintre fiii preotului-institutor, născut în 
Piteşti, la 17 septembrie 1886, a elaborat şi tipărit, în perioada interbelică, o 
lucrare în volum, format mic, intitulată Problema somnului şi tămăduirea 
insomniei sau Metoda de a învăţa cum să dormi bine, fără medicamente sau 
alte mijloace nenaturale, Piteşti, Tip. şi Librăria „Artistica“, P. Mitu, 123 p. 
Prefaţa a fost scrisă de Emil Giurea, doctor în ştiinţe fizice, prieten şi 
colaborator al savantului acad. dr. Gh. Marinescu. Lucrarea, dedicată memo- 
riei părinţilor săi, Maria și preotul Ioan Petculescu, s-a bucurat de aprecierea 
cititorilor (uneori tatăl a fost confundat cu fiul şi invers). 

După zeci de ani de activitate în şcoală și biserică, a încetat din viaţă 
în Piteşti, la 26 . noiembrie 1908 (st. v.), în vârstă de 62 de ani. 

E 


Stelian Rădulescu 
(1888-1974) 


O figură reprezentativă de dașcăl argeşean este şi 
profesorul şi avocatul Stelian Rădulescu, născut la 
20 martie 1888 în comuna Mozăceni, Argeş, dintr-o 
familie de ţărani. 

A făcut şcoala primară timp de cinci ani (1895- 
1900) în comuna sa natală. Între anii 1900-1908 a 
frecventat cursurile Liceului 7. C. Brătianu din Piteşti. 
La terminarea liceului obține diploma de bacalaureat 
cu mult succes. De îndată se înscrie la Facultatea de 
Drept din cadrul Universităţii din Bucureşti, pe care o 
frecventează între anii 1908-1911. Între timp se 
înscrie şi la Facultatea de Filozofie şi Litere, la secţia istorie-geografie, pe 
care o frecventează între anii 1909-1913. După obţinerea diplomelor de 
licenţă se încadrează ca profesor suplinitor, mai întâi prin suplinirea 
profesorului de istorie M. Căprescu din Piteşti şi a altor profesori de istorie 
din Bucureşti, printre care menţionăm suplinirea lui D. D. Pătraşcu de la 
Liceul Matei Basarab din Bucureşti până în anul 1916, Între anii 1916-1918 
participă la război, unde prin acte de bravură obţine gradul de căpitan în 
rezervă. Imediat după război, între 1918-1919, este numit profesor şi director 
la Școala pregătitoare din Hemeiuşi — Bacău, care de la 1 septembrie 1919 se 
transformă în şcoală normală, şi se mută la Bacău. Țot în acest an profesorul 
Stelian Rădulescu obține capacitatea în specialităţile istorie — geografie. După 
obținerea examenului de capacitate este numit profesor titular de istorie la 
Liceul de băieţi Joniță Ban din Caracal şi apoi la Şcoala Normală de băieţi 
Alexandru Odobescu din Piteşti, unde lucrează între | decembrie 1919 şi 1 
septembrie 1925. În anul 1925 se transferă ca profesor definitiv de istorie la 
Liceul de băieți 7. C. Brătianu din Piteşti, unde funcţionează până la 1 
septembrie 1947 când se pensionează. Trebuie menţionat faptul că acest 
profesor şi-a împărțit timpul între şcoală şi tribunal, unde a pledat cu mult 
succes la diferite procese. 

Ca profesor a dovedit pregătire temeinică, calm, dragoste pentru tineret 
şi mult talent pedagogic. Lecţiile sale erau gustate mult de elevi pentru că 
erau făcute pe un ton calm, cu o voce captivantă, iar prelegerile sale erau 
bazate pe idei ştiinţifice cu parfum de înalt patriotism. Mulţi dintre elevii săi 
şi-l amintesc cu respect, dragoste şi simpatie. Din dojenile făcute elevilor 
nepregătiți la obiectul său au rămas celebre cuvintele: Geaba vii, geaba te 
duci, geaba rupi nişte papuci. A fost întotdeauna la zi cu ultimele noutăți 

ştiinţifice şi pedagogice şi s-a ferit să vină la catedră nepregătit sau depăşit de 
noutăţile petrecute în lume. Aceeaşi atitudine de om corect, punctual și 
informat a manifestat-o şi la bară, unde se implica de bunăvoie şi uneori 
gratis să susțină țărani necăjiţi în litigii complicate. Ca activități extraşcolare 
menţionăm faptul că Stelian Rădulescu a îndeplinit demnitatea de preşedinte 
al Comitetului şcolar al Şcolii Normale de fete din Pitești (1934-1938) şi al 
Comitetului şcolar al Şcolii Profesionale şi apoi al Liceului Teiuleanu din 
Piteşti. S-a afirmat prin numeroase conferințe publice şi a scris multe articole 
de specialitate publicate în diferite periodice ale timpului. j 

După pensionare a avut mari necazuri: i-a murit soția rămânând în 
grija unor nepoți, apoi a fost evacuat arbitrar din casa proprie, fiind purtat 
prin mai multe locuinţe necorespunzătoare. S-a stabilit în cele din urmă într-o 
locuință modestă de pe strada Brâncoveanu 43, unde s-a stins din viaţă în 
anul 1974, în vârstă de 86 de ani. 


Constanţa Arsenescu 


(1902-1998) | 
(recăsătorită Constantinescu şi născută Fostiropol) 


Până acum câţiva ani trăiau într-o casă din 
Piteşti, pe strada Victoriei Nr. 2, doi intelectuali, 
campioni de vârstă: generalul Constantinescu, care 
depăşise vârsta de o sută de ani, şi soţia sa, renumita 
profesoară piteşteancă Constanța Constantinescu, 
născută Fostiropol şi cunoscută în tinerețe după prima 
căsătorie Constanţa Arsenescu. Povestea familiei 
Fostiropol din care se trage profesoara sus-numită 
este destul de interesantă. În 1821, când turcii au 
masacrat populaţia din insula Zante, au rămas doi 
copii mici orfani, un băiat şi o fată din obârşia gre- 
cească a familiei Fostiropol. Aceşti copii au fost luaţi şi crescuţi de către 
Capo d'Istria Ioannis. (Om politic grec. A fost în serviciul diplomatic al 
Rusiei-1809-1822 şi a sprijinit mişcarea antiotomană de eliberare a poporului 
grec. Preşedinte al Republicii Grecia între anii 1927-1931, când a fost 
asasinat.) 

La maturitate aceşti copii au trecut în România. Fata s-a căsătorit cu 
un tânăr din familia Brăiloiu din Vaslui, iar băiatul s-a căsătorit cu o 
descendentă din familia Obedeanu de la Craiova. Aici, în capitala Olteniei, 
s-a născut în anul 1860 Alexandru Fostiropol, din mamă olteancă şi tatăl adus 

de soartă din localitatea Zante. Acesta, cu sprijinul binefăcătorului familiei 
sale Capo d'Istria, face studii la Paris şi întors în țară devine magistrat la Pi- 
teşti. Ca apreciat magistrat, Alexandru Fostiropol se căsătoreşte la Piteşti cu 
Ana Purcăreanu, fiica lui Ion T. Purcăreanu, cunoscut în Ardeal sub numele 
de lon Românul, mare negustor şi proprietar pe acele vremuri. Din familia 
Alexandru Fostiropol s-a născut la 6 iulie 1902 fiica acestora, Constanţa. 

Această tânără începe pregătirea intelectuală mai întâi la pensionul 
particular Batist şi apoi la Liceul 7. C. Brătianu din Piteşti terminându-şi 
studiile liceale ca şefă de promoţie în anul 1922. | 

De menţionat faptul că în timpul primului război mondial, tânăra 
Constanţa Fostiropol îi însoţeşte pe părinții săi transportând într-un tren de 
marfă arhivele oraşului Piteşti pentru a le pune la adăpost de furia 
invadatorilor germani depozitându-le în casa doamnei Brăiloiu, născută 
Fostiropol, de la Vaslui. Aşa se ajutau pe acea vreme rudele în lupta pentru 
supravieţuire. Alexandru Fostiropol, venit din refugiu din Moldova la Piteşti 
după terminarea războiului, este numit primarul orașului. În această calitate 
introduce în oraş apă curentă din puţurile de la Budeasa şi construieşte prima 
canalizare a oraşului. Avea o stare materială de invidiat, mai ales prin dota 
soţiei sale, din care ajuta pe cei necăjiţi dovedindu-se toată viața un bun 
creştin şi cetățean. După terminarea liceului, Constanţa Fostiropol face studii 
superioare la Universitatea din Bucureşti între anii 1922-1927 absolvind 
Facultăţile de Ştiinţele naturii şi Drept. În anul 1927 se încadrează în 
învățământ devenind profesoară de Ştiinţele naturii la Şcoala Secundară de 
fete Gradul II, şcoală devenită mai târziu Liceul de fete Mihai] şi Sevastiţa 
Vasilescu, cunoscut astăzi sub numele de Colegiul Liceal Zinca Golescu, 
Constanţa Fostiropol, devenită Arsenescu, a făcut o carieră foarte frumoasă 
ca dascăl de vocaţie, foarte bine pregătită, cu multă dragoste de profesie şi de 
tineretul şcolar. La Liceul de fete din Piteşti a realizat cu multe eforturi un 
muzeu de Ştiinţele naturii. Această distinsă profesoară a impresionat pe 
contemporanii săi atât prin ţinuta sa demnă, sobră şi elegantă, dar şi printr-o 
pregătire de specialitate minuțioasă a fiecărei lecţii de curs. Cunoştinţele 
apropiate ale familiei acestei profesoare arată că soțul său, Valeriu Arse- 
nescu, o excepţională personalitate a Baroului de Avocaţi — Argeş, înainte de 
cel de-al doilea război mondial, îi asculta expunerea lecţiei acasă, o încuraja 
şi o îmbărbăta dându-i un plus de vigoare în lecţiile ce le prezenta la catedră. 
Culege roadele muncii sale entuziaste numai până în vremea celui de-al 
doilea război mondial, după care necazurile îi apasă din ce în ce mai mult 
viața. În anul 1945 îi moare soţul abia venit de pe front, răpus de TBC, boală 
contractată pe front. Tot în acel an este scoasă din casa proprie, construită de 
curând, şi la care mai avea încă rate de achitat la bănci, în care s-a instalat cu 

forta Comandamentul sovietic. Totuşi rămâne să profeseze la Liceul de fete 
din Piteşti până în anul 1949, când lupta de clasă, specifică comuniştilor, .0 
scoate de la acest liceu purtând-o în batjocură pe drumuri pe la şcolile din 
Curtea de Argeş şi Slatina. Cu toate greutăţile deplasărilor dintr-un oraş în- 
tr-altul nu-şi pierde nimic din caracteristicile dascălului perfecționat prin 
muncă la şcoala vieții şi a destinului. EC 

Multe dintre absolventele liceului unde a predat această distinsă profe- 
soară au luat calea specializării în medicină, farmacie sau chiar ştiinţele na- 
turii, devenind specialiste de ţinută şi purtând amprenta personalității profe- 
soarei lor. 

Între timp, înspăimântată de singurătate, şi-a unit destinul cu fostul 
ofițer de elită Constantinescu, brav ostaş care s-a afirmat cu prisosință în cele 
două războaie mondiale şi un model de înaltă nobleţe şi omenie, cu care şi-a 
petrecut zilele grele ale bătrâneții. S-a stins din viață la 8 martie 1998 la 
vârsta de 96 de ani lăsând posterităţii amintirea unei desăvârşite personalități 


didactice. 


Gheorghe Mitu 


(1903-1979) 


Din pleiada oamenilor de prestigiu ai judeţului 
Muscel face parte şi inginerul şi profesorul Gheorghe 
Mitu, fost pe o perioadă și director al Şcolii Normale 
Carol I din Câmpulung. 

Acest remarcabil îndrumător al tineretului 
muscelean se trage dintr-o familie modestă fiind cel 
de-al doilea copil al familiei Mitu, împovărată de 
şapte copii. 

S-a născut în anul 1903 în comuna Măţău (azi 
Mioarele) ca fiu al lui Iosif şi al Mariei Mitu. 

A făcut şcoala primară în comuna natală cu 
renumitul învățător Ion Muşetescu care, apreciindu-i E. 
istețimea nativă, l-a îndemnat să urmeze o şcoală secundară. Părinții, cu 
mijloacele lor materiale modeste, au înclinat să-l trimită pentru a urma 
cursurile Şcolii Normale cu o calificare după un timp mai scurt, însă copilul, 
deosebit de ambițios, şi-a impus punctul de vedere pentru a urma cursurile 
liceale ce-i deschideau perspective mai largi pentru viitor. În cele din urmă 
părinții au acceptat şi l-au înscris la Gimnaziul Dinicu „Golescu din 
Câmpulung, care între timp s-a transformat în liceu de cultură generală. In 


195 


E —--—--—= 


timpul cursurilor liceale a îndurat mari neajunsuri materiale locuind la 
diferite gazde sau făcând naveta la părinţi. În liceu se dovedeşte un elev 
foarte bun, dotat cu inteligență dublată de o mare ambiţie. Participă din partea 
liceului la concursurile 7inerimii Române organizate la . Bucureşti în perioada 
interbelică, unde este clasificat printre premianţi. În anul 1924 obţine 
bacalaureatul şi urmează în cadrul Universităţii din Bucureşti două facultăţi: 
Chimie Industrială şi Facultatea, de Fizică-Matematică, absolvindu-le în anul 
1929. În timpul studiilor universitare n-a avut nici un sprijin bănesc de la 
părinți întreţinându-se din bursă şi dând lecţii particulare. Ca student este 
apreciat pentru seriozitate şi pentru rezultatele bune la învățătură. După 
absolvirea facultăţii este încadrat ca inginer la Fabrica de Hârtie din 
Câmpulung cu ore suplimentare la Şcoala Normală din localitate. Când 
Fabrica de Hârtie a fost lichidată s-a încadrat ca profesor la Şcoala Normală 
Carol 1 unde a îndeplinit şi funcţia de director de la 15 septembrie 1935 până 
la 25 august 1937 şi de la 1 ianuarie 1938 până la 24 august 1939. N-a fost 
înregimentat niciodată în vreun partid politic muncind în permanență cu 
dragoste şi devotament pentru şcoală şi familie şi sprijinindu-şi pe cât a fost 
posibil părinţii, fraţii şi surorile. 

In cariera sa de dascăl a iubit tineretul şcolar în spiritul devizei: 
prietenie, încredere, respect. 

În ultimii ani de profesorat, între anii 1955-1965, s-a transferat de la 
Şcoala Normală la Liceul Dinicu Golescu de unde a ieşit la pensie în 1965 la 
limită de vârstă. 

Profesorul Gheorghe Mitu a lăsat o amintire dintre cele mai frumoase 
în şcolile prin care a trecut, numeroaselor serii de elevi pe care i-a pregătit 
colegilor de cancelarie şi tuturor oamenilor cu care a fost în contact, care l-au 
iubit şi stimat. A fost un soţ ideal şi ca părinte şi-a iubit mult cele două fete: 
Irina, care a îmbrăţişat cariera de inginer constructor, şi Ileana, care s-a de- 
dicat medicinii. 

S-a stins din viață la 12 septembrie 1979 şi este înmormântat la 
cimitirul de la biserica Flămânda din Câmpulung. 

Nicuşor Grigorescu 


(1904-1997) 


Ținuta vestimentară corectă, îngrijită şi 
uneori chiar pedantă a fost şi este un atribut de 
seamă al fiecărui cadru didactic, indiferent de mediu 
— urban sau rural. Astfel de cadre didactice cu 
pretenţii de ţinută impunătoare au fost majoritatea 
învăţătorilor şi profesorilor din trecut. Astăzi, sub 
motiv de comoditate şi pseudodemocrație majori- 
tatea cadrelor didactice evită îmbrăcămintea demnă 
şi îngrijită venind la şcoală cum se întâmplă, uitând 
faptul că o bună parte din prestigiul lor dispare în 
fața clasei şi a societăţii. Unele cadre didactice a 
avut însă o ţinută vestimentară mai modestă şi din cauza unor greutăţi 
materiale, au avut familii dezorganizate sau din alte motive necunoscute. 

Un astfel de caz cu o ţinută vestimentară modestă a fost şi profesorul 
Nicuşor Grigorescu, care a servit cu bune rezultate şi pe o perioadă înde- 
lungată Liceul 7. C. Brătianu din Piteşti şi care a trăit între anii 1904-1997. 

Profesorul Nicuşor Grigorescu s-a născut în comuna Băiculeşti — 
Argeş la 10/23 septembrie 1904. Tatăl său, notar comunal, a avut o situație 
materială modestă, fiind nevoit să crească şi să-şi îngrijească cei 12 copii. S-a 
stins din viaţă la vârsta de 59 de ani lăsând familia împovărată cu o datorie de 
56.000 de lei la Banca Populară Comunală, sumă de bani foarte mare pe acea 
vreme. Tânărul Nicuşor a făcut şcoala primară la Băiculeşti cu inimosul 
învăţător Nicolae Popescu, un adevărat apostol care, pe timpul activităţii sale 
didactice, n-a ştiut decât serviciul credincios la catedră dovedind corectitu- 
dine, exigenţă şi o voință ieşită din comun în pregătirea elevilor săi. După 
absolvirea a cinci clase primare, tatăl lui Nicuşor intenționa să-l țină acasă 
pentru a-l ajuta la treburile gospodăreşti. După un an de la absolvirea clasei a 
V-a primară, învățătorul din sat l-a îndemnat pe tată să-şi dea băiatul la carte 
pentru că merită. Aşa se explică faptul că în august 1918 Nicuşor a dat 
examen de admitere şi a reușit la Liceul J. C. Brătianu din Piteşti. Ca elev s-a 
confruntat cu multe greutăţi materiale, mai ales în timpul ocupației germane 
şi imediat după război, când țara se zbătea în mari lipsuri. În anul 1936 a 
terminat liceul obținând diploma de bacalaureat. În toamna anului respectiv a 
fost încorporat şi trimis la Ploieşti, unde urmează Școala de ofițeri de rezervă, 
obținând gradul de ofițer de rezervă de infanterie. În anul şcolar universitar 
1927/1928 s-a înscris la Facultatea de Filozofie şi Litere din Bucureşti, secția 
istorie-geografie, obținând licenţa în specialități în anul 1931. 

Micii Oase 


În continuare a urmat Seminarul Pedagogic Universitar Titu Miorescu, 
timp de un an. 

În anul şcolar 1934-1935 s-a prezentat la examenul de capacitate 
pentru specialitatea principală Istoria şi ca obiecte secundare Geografia şi 
Limba română, pe care l-a absolvit cu succes. 

Concomitent a urmat şi cursurile Facultăţii de Drept din Bucureşti pe 
care a absolvit-o în anul 1928. 

După absolvirea Facultăţii şi a Seminarului Pedagogic a intrat în 
învățământ în anul 1934 ca profesor suplinitor cu examen de capacitate la 
Seminarul Teologic din Curtea de Argeş până în anul 1937. 

Între timp a mai funcționat la Liceul Comercial din Piteşti, Liceul 
Mihai Viteazul din Bucureşti şi la un Gimnaziu industrial din Odorhei. 

Între anii 1940-1948 a funcţionat la catedra de istorie-geografie la 
Gimnaziul din Sinaia. După reforma învățământului din 1948 profesorul 
Nicuşor Grigorescu a fost transferat la Liceul Nicolae Bălcescu (. C. 
Brătianu) din Piteşti, unde a funcționat până în martie 1968, când a fost 
pensionat pentru limită de vârstă după 41 de ani, 3 luni şi ll zile de 
funcţionare la catedră. După pensionare a mai funcționat ca suplinitor la 
diferite şcoli din Piteşti până în anul 1977. Din mărturisirile acestui profesor 
referitor la şcoală şi învățământ redăm mai jos câteva însemnări: Din 
activitatea de profesor: Încă din facultate îmi dădeam seama că meseria pe 
care o îmbrățișam impunea o serie de exigențe în ceea ce priveşte 
profesiunea şi comportarea în viaţă şi societate. În meseria de dascăl, spre 
deosebire de alte profesii, se impune o strictă atitudine etică, apropierea de 
elev, lipsit de experienţa vieţii, pentru care motiv trebuie îndrumat, instruit şi 
educat. Exemplul educatorului este o normă de conducere în viaţă şi de 
comportare față de elev. De aceea în timpul activităţii mele didactice am 
căutat să fiu cât mai aproape de elevi peste tot locul: mai ales în recreații, să 
mă preocup de problemele lor de învățătură, de ocupaţia lor acasă şi în 
special de traiul lor în familie. Această apropiere de elevi nu trebuie însă 
banalizată, ştiut fiind lucrul că elevul se fereşte de profesor şi nu i se 
destăinuie pe de-a întregul. Am căutat apoi în permanență să evit a primi 
cadouri și daruri de la părinţii elevilor şi de a apela la serviciile acestora 
chiar la caz de nevoie. Este adevărat că acest profesor a refuzat toată viața 
orice răsplată necuvenită devenind din acest punct de vedere exemplu de 
cinste şi corectitudine. Referitor la acest comportament al său el mi-a făcut 
următoarele mărturisiri cutremurătoare: În anul 1946, un an secetos, cu lipsă 
de alimente, mă aflam ca profesor la Sinaia — Prahova. 

Trei zile am răbdat de foame, n-am găsit nimic de mâncare nici la 
restaurant, nici în altă parte. Abia a treia zi, seara, m-am urcat pe Furnica 

unde am găsit un kilogram de ceapă uscată. Am plărit-o, m-am dus acasă, am 
sărat-o şi am mâncat-o goală toată noaptea, fiindcă nu puteam dormi din 
cauza foamei. A doua zi am scotocit prin toată casa să găsesc ceva mâncare. 
Cu greu am găsit într-un colț al dulapului puțină făină de Botoşani într-o 
pungă de hârtie pe care am fiert-o transformând-o în terci, pe care l-am 
mâncat ca pe urmă să pot dormi. Atunci s-au oferit mai mulți părinți ai 
copiilor pe care-i aveam la şcoală să mă ajute, dar i-am respins de teamă să 
nu-mi fac obligaţii. 

Acestui profesor i se poate atribui sintagma: totul pentru alții, nimic 
pentru sine; a muncit până la epuizare şi a dus o viață mai mult decât 
modestă. Ca profesor titular al Gimnaziului din Sinaia împreună cu elevii şi 
cu colectivul de profesori a participat la munci de folos obştesc pentru 
amenajarea terenului de sport din centrul oraşului şi la amenajarea şi 
refacerea drumului până la cota 1.400. A depus mult efort pe lângă auto- 
rităţile şcolare şi politice ale timpului să transforme acest gimnaziu în liceu. 
La şcolile prin care a trecut s-a preocupat îndeaproape de munca culturată în 
mai multe domenii, dar mai ales ţinând conferinţe bine gustate de public, şi a 
făcut multe excursii cu elevii. La Liceul /. C. Brătianu din Piteşti, unde a 
funcţionat ultimii 20 de ani, a muncit intens atât la catedră cât şi la diferite 
activităţi din afara şcolii: alfabetizare, participant la corul sindicatului 
învățământ, conferințe pe teren, a fost folosit din plin pentru munci 
scriptologice şi administrative la secțiile de învățământ ale oraşului şi 
judeţului, precum şi la cabinetele de partid. A întocmit referate pentru 
şedinţele cercului pedagogic în calitate de responsabil al cercului, a ţinut 
lecţii deschise cu mult succes în fața cadrelor didactice, a fost bibliotecar la 
cămine culturale, a editat Anuarul gimnaziului mixt din Sinaia, în 1942 a fost 
secretar al Societăţii de Ştiinţe istorice, a făcut supliniri gratuite şi şi-a găsit 
timpul necesar să facă multe excursii cu elevii. Pentru munca sa prestigioasă 
în luna martie a anului 1977 o echipă a televiziunii române i-a luat un 
interviu cu tema: Viaţa, activitatea şi corectitudinea sa. În acest interviu a 
fost dat ca exemplu pe ţară pentru munca sa neprecupeţită de creştere Şi 
educare a tineretului şcolar, pedalându-se mult pe moralitatea, punctualitatea 
şi disciplina susţinute de el în actul educaţional didactic. S-a stins din viaţă 
modest şi neştiut de nimeni şi a fost înmormântat cu sprijinul primăriei 
locale. 

Tache Sâmbotin 


(1907-1997) 


Argeșul este un judeţ cu un bogat potenţial de 
muzică populară şi cultă. Aici au trăit rapsozi de 
muzică populară renumiţi ca: Zavaidoc, Dură, 
Ciontică şi alţii culminând astăzi cu renumita 
orchestră de muzică populară Doina Argeşului. Şi 
muzica cultă a fost în atenţia unor personalități 
marcante, ca G. Stephănescu, proprietarul unei case 
de creație la Căpăţâneni prin incinta şi veranda căreia 
s-au perindat oaspeţi de seamă ca: Vasile Alecsandri, 
B. P. Hasdeu, lon Ghica, 1. L. Caragiale, N. Petraşcu, 
A. Bacalbaşa şi alţii. Profesorul Remus Macarie, 
moldovean de origine, s-a transferat la Liceul 7. C. 
Brătianu din Piteşti în anul 1909 şi pe lângă funcţia de profesor de Ştiinţele 
naturii a fost şi un animator al muzicii şi un renumit constructor de viori. El 
se împrietenește cu profesorul de muzică de la acelaşi liceu Constantin Albu, 
cu care înființează la 1 aprilie 1913 Ouarterul de coarde, sub conducerea lui 
Constantin Albu, din care fac parte G. Nuţu şi Stănescu Delar. Aceşti oameni 
de artă au înființat la Piteşti Asociaţia de muzică de cameră, iar mai târziu 
Societatea corală „Armonia“ sub conducerea lui Constantin Albu. În 
decursul timpului s-au mai afirmat ca reprezentanţi de seamă Emil Lerescu 
Alfons Popescu, Emanoil Popescu şi alţii. | 

Printre reprezentanţii de seamă care au predat muzica în şcolile 
piteştene se numără şi profesorul Tache Sâmbotin, a cărui carieră didactică 
se leagă de Liceul /. C. Brătianu din Piteşti. 

Profesorul Tache Sâmbotin s-a născut la 28 iunie 1907 în comuna 
Cârligele din judeţul Vrancea. Tatăl său, gospodar şi cântăreţ la biserica din 
localitate, i-a insuflat micului Tache, al optulea copil al familiei, credință în 
Dumnezeu şi dragostea pentru muzică. După frecventarea ciclului primar în 
comuna natală a urmat cursurile Şcolii Normale din oraşul Focşani. Elev 
fiind, s-a remarcat prin calitățile sale muzicale şi de dirijor, astfel că în tot 
cursul superior a dirijat în mod frecvent corul şcolii. 

După obținerea diplomei de învățător, profesorii săi l-au sfătuit să 
continue studiile muzicale, iar profesorul de pedagogie i-a dat o scrisoare de 
recomandare către rectorul Conservatorului din Bucureşti. 

; Tatăl său n-a fost de acord, și poate nici nu a putut să-l ajute material 
în continuarea studiilor, motivând că atât cât a putut i-a asigurat pâinea şi că 
de acum să se descurce singur. Mama, mai înţelegătoare pentru prâslea, i-a 

dat din economiile ei o sută de lei. Cu această infimă sumă, tânărul Tache a 
plecat la Bucureşti, hotărât să lupte, să reuşească şi să se realizeze în viaţă. 

S-a prezentat la examenul de admitere unde comisia, constatând 
calităţile sale muzicale şi serioasa pregătire teoretică, l-a admis direct în anul 
al doilea. Cu banii de acasă a închiriat o cămăruţă modestă pentru locuit. 
Rămânea problema hranei şi a altor lucruri de strictă trebuință. În cele din 
urmă a găsit sprijin la biserică, unde a fost primit ca solist în cor şi apoi ca 
dirijor. A mai organizat coruri de copii la mai multe şcoli primare. Cu banii 
câştigaţi şi-a putut asigura un trai modest şi posibilitatea de a urma cursurile 
la Conservator. 

După absolvirea Conservatorului a funcţionat ca profesor suplinitor de 
muzică la Gimnaziul din Miercurea Ciuc. Prin serbările pe care le organiza, 
precum şi prin modul său de comportare a reuşit să fie prețuit şi apreciat de 
elevi, profesori şi de întreaga obşte a localităţii, iar la magazinele ungureşti 
din oraş avea cont deschis permanent. Între timp s-a căsătorit cu Elena 
Sâmbotin, profesoară la o şcoală de gospodărie din localitate. După obţinerea 
examenului de capacitate a fost profesor titular la Școala Normală din Cetatea 
Albă. Aici şi-a continuat cu succes munca de profesor şi de organizator de 
coruri şi dirijor. Şi aici firea lui deschisă, mereu cu zâmbetul pe buze, precum 
şi tactul său pedagogic i-a făcut atât pe colegi cât şi pe elevi să-l îndrăgească. 
După ani de zile foştii săi elevi de la Cetatea Albă îi trimeteau scrisori pline 
de căldură şi chiar pachete cu alimente şi îmbrăcăminte din străinătate, pe 
unde i-a purtat viaţa. 

După căderea Basarabiei în 1940 a funcționat un timp la Piatra Neamţ, 
iar după recucerirea acestei provincii româneşti a fost rechemat la Cetatea 
Albă unde funcționează până la părăsirea definitivă a acestei localități. După 
încheierea armistiţiului a fost încadrat la Liceul /. C. Brătianu din Pitești, 
unde a funcţionat până la pensionare. În calitate de cadru didactic îndrăgostit 
de profesia practicată a înființat în şcolile prin care a trecut coruri şi orchestră 
cu elevii, a pregătit numeroase serbări reuşite, pentru care a primit felicitări şi 
premii. La Piteşti a organizat şi dirijat corul Sfatului Popular, precum şi pe 
cel al corpului didactic, cu care a făcut numeroase turnee în diferite localități. 
A îndeplinit şi funcţia de director adjunct al liceului din Piteşti, unde a cola- 
borat în condiţii foarte bune cu lon Steriopol, directorul şcolii. În compor- 
tarea cu elevii a dovedit tact pedagogic deosebit, care i-a adus stima şi 
dragostea lor. Foştii lui elevi de la liceul din Piteşti, deveniți medici, ingineri, 
profesori sau având diferite alte profesii, l-au cinstit, stimat şi l-au servit cu 
amabilitate şi dragoste în diferite împrejurări. A fost un soț perfect, un om 
cinstit, muncitor, drept, prietenos şi sensibil la nevoile altora. Ajuns decanul 
de vârstă al profesorilor din Piteşti, s-a stins din viață la 31 august 1997 la 

vârsta de 90 de ani. După cum a spus preotul la înmormântare, -a ales 
Dumnezeu să conducă Corul îngerilor. 

Un fost elev al său, Ion Uţă, mărturiseşte următoarele: Domnul pro- 
fesor Tache Sâmbotin mi-a fost profesor de muzică pe care l-am prețuit şi 
apreciat. A fost un om deosebit, cinstit şi foarte apropiat de elevi. Venea ade- 
sea la vânătoare în localitatea mea de naştere, Tătuleşti, însotit de alte 
personalităţi din Piteşti. Era un vânător iscusit şi în cadrul acestor expediţii 
cinegetice antrena prin glume şi povestiri pline de tâlc pe cei ce-l însoțeau în 
astfel de expediții. 


Drăghici Mărgineanu 


(1908-1992) 


Liceul Alexandru Odobescu din Piteşti, astăzi 
Colegiu liceal, unitate şcolară în plină ascensiune în 
ulțimele decenii, s-a bucurat pe parcurs de aportul 
unor profesori hamici, devotați învățământului și 
mult apreciați atât în școală cât şi în societate. 
Printre profesorii valoroşi ai acestui liceu se numără 
şi profesorul de limba şi literatura română Drăghici 
Mărgineanu. Acest distins cadru didactic s-a născuț 
la 28 septembrie 1908 în comuna Humele — Costeşti, 
judeţul Argeş, ca fiu al preotului Constantin Mărgi- 
neanu şi al Gherghinei Mărgineanu. După absolvirea 
a trei clase primare în comuna natală a terminat şcoala elementară și în 
continuare cursurile Liceului /. C. Brătianu din Piteşti între anii 1921-1929. 
In cursul liceului a avut profesori valoroşi, dintre care menţionăm pe: Ion 
Boierescu, Mihai Mihăileanu, lon Baiulescu, Nicolae Brânzeu, Ştefan 
Tatomirescu, Teodor Neicu şi alții. După absolvirea liceului, între anii 1929- 
1933 a urmat Facultatea de Filozofie şi Litere de la Universitatea din 
Bucureşti, pe care a absolvit-o cu menţiunea Cum laudae. În facultate s-a 
afirmat ca un student harnic şi valoros, fapt ce l-a determinat pe profesorul 
său de dialectologie, academicianul Alexandru Rosetti, să-l reţină un timp ca 
asistent universitar la Catedra de gramatică a Facultăţii de Litere. | 

i In anul 1934 a fost numit profesor suplinitor la Liceul Industrial din 
Piteşti până în anul 1937, când a fost transferat la Liceul Comercial şi apoi la 
Liceul 7. C. Brătianu din Piteşti. Din anul 1940 a fost mobilizat şi concentrat 
în diferite unități militare. În acest timp a urmat Școala de artilerie antiaeriană 
şi până în anul 1947 a fost folosit în diferite unităţi militare cu diferite funcţii, 

dintre care şi profesor la Şcoala de Radiotelegrafie, fiind avansat la gradul de 
maior în rezervă. În anul 1946 a obţinut examenul de capacitate pentru 
învățământul secundar, în urma căruia a fost numit profesor de limba română 
la Liceul teoretic de băieți din Bârlad. După un an, în 1947, s-a transterat la 
Liceul 1. C. Brătianu din Piteşti, unde a funcționat până în anul 1950, când a 
fost transferat la Şcoala medie tehnică din Piteşti, iar din 1955 la Şcoala 
medie mixtă Nr. 3 din Piteşti, transformată în Liceul Alexandru Odobescu, 
unde a funcționat până în anul 1970 când s-a pensionat. 

În anul 1967 a obţinut gradul 1 în învățământ susținând ca temă de 
grad lucrarea Aurora Română — prima revistă belevistică a românilor. din 
Imperiul Habsburgic, în care vădeşte o informare bogată și o prelucrare a 
autorului, care intenţiona să realizeze un studiu mai amplu. 

Timpul însă n-a mai avut răbdare, căci după o viaţă zbuciumată s-a 
îmbolnăvit de inimă şi n-a mai avut putere de a mai duce la bun sfârşit aceas- 
tă lucrare pe care dorea foarte mult s-o realizeze. În activitatea sa didactică, 
profesorul Drăghici Mărgineanu a dat dovadă de multă conştiinciozitate faţă 
de clasă în predarea conţinutului de idei şi a actului educaţional, de ataşament 
faţă de profesiune şi de dragoste faţă de tineretul şcolar. 

Ca diriginte a fost preocupat de activitatea elevilor în afara clasei, 
mobilizându-i la studiu individual, la lecturi variate şi la elaborarea unor 
materiale pentru revista şcolii, Zorile, în cadrul căreia a depus o muncă 
susținută. Ținându-se seama se buna sa pregătire şi de bogata sa experienţă, i 
s-a încredințat an de an sarcina de responsabil al Comisiei metodice, de care 
s-a achitat foarte bine. În afară de munca cu elevii, în clasă şi în afară de 
clasă, profesorul Drăghici Mărgineanu a dus şi o muncă ştiinţifică şi cultural- 
obştească. 

În cadrul Societăţii de Ştiinţe Istorice şi Filologice a ţinut comunicări 
de istorie literară cu privire la revistele Familia şi Aurora Română, a publicat 
în ziarul local Secera şi ciocanul un medalion literar despre poeții Văcăreşti 
iar în revista Limbă şi literatură, studiul contribuţiei la istoricul apariţiei 
revistei Familia de la Pesta şi studiul Aurora Română precursoare a Familiei. 
A mai făcut numeroase cercetări în legătură cu localități şi oameni din 
regiunea Argeş în romanul Răscoala de Liviu Rebreanu etc. 

A condus câtăva vreme Cenaclul literar Orizonturi Noi, care pe 
parcurs şi-a schimbat numele în Cenaclul literar Liviu Rebreanu, aşa cum 
există şi astăzi, a redactat conferințe şi lecţii pe care le-a ţinut în cadrul 
Societăţii pentru Răspândirea Ştiinţei şi Culturii (SRSC) la diferite unităţi 
culturale: case de cultură, cămine culturale, la serbări ocazionale etc. 

A activat în cadrul filialei Piteşti a Societății de Științe Istorice şi 
Filologice, atât în cadrul sesiunilor cu comunicări cât şi pe plan organizatoric. 

De altfel, filiala l-a trimis ca reprezentant la unele sesiuni 
extraordinare, ca cea de la Năsăud, organizată cu prilejul centenarului lui 
George Coşbuc. O contribuţie deosebită a adus profesorul Drăghici Mărgi- 
neanu şi la realizarea primului anuar al liceului după anul 1940, întocmit în 
anul școlar 1966-1967, prin corectură, grafică, erată etc., a revistei liceului, 
Zorile, şi a anuarelor liceului ce au apărut regulat din 1966 şi până în prezent. 

S-a stins din viață în anul 1992. 


Preda lonescu 
(1908-1978) 


Când am păşit pentru prima dată în cancelaria 
Liceului 7. C. Brătianu din Piteşti, în toamna anului 
1955, ca proaspăt inspector şcolar al regiunii Argeş, 
am întâlnit o pleiadă de profesori de mare prestigiu 
care dusese faima acestei instituţii de învățământ în 
toată ţara. 

Printre aceşti profesori valoroşi se numără şi 

profesorul de limba latină Preda D, Ionescu, pe care 
l-am avut coleg până în toamna anului 1978, în per- 
manență ca model de dăruire pe altarul învăță- 
mântului. 
Profesorul Preda D. Ionescu s-a născut la 12 
ianuarie 1908 în comuna Bradu, judeţul Argeş, dintr-o familie de oameni cu o 
oarecare stare materială. După absolvirea şcolii primare în comuna natală a 
urmat cursurile secundare la Liceul /. C. Brătianu din Piteşti. După 
absolvirea liceului s-a înscris şi a urmat cursurile Facultăţii de Filozofie şi 
Litere din Bucureşti, specializându-se în Filologia clasică şi obţinând licenţa 
în 193 1. După satisfacerea serviciului militar Preda D. Ionescu s-a dedicat 
muncii didactice lucrând în învăţământ la Instituţii şcolare din oraşele: Curtea 
de Argeş, Brad, Sighişoara şi Piteşti. La Liceul 7 C. Brătianu din Piteşti a 
lucrat timp de 27 de ani. 

A predat ore de limba latină împărțind elevilor săi din tezaurul cultural 
al civilizației greco-romane şi al celorlalte popoare din jurul Mării 
Mediterane aflate în strânse relaţii cu grecii şi romanii. La clasă, pe lângă 
deprinderea unor noțiuni de limbă latină, a predat elevilor săi istoricul Iliadei, 
epopee homerică de mare valoare literară şi artistică, mărturie a strălucitei 

civilizaţii egeene şi aheene de până în secolul al IX-lea înaintea erei noastre. 
Predarea celor douăzeci şi patru de cânturi având ca temă lupta aheilor pentru 
cucerirea Troiei se făcea de către profesorul Preda Ionescu cu tact, calm şi 
multă competență făcând din lecție o mare atracţie pentru tinerii săi 
ascultători. Aceleaşi metode didactice le folosea la predarea Odiseei, epopee 
greacă atribuită lui Homer, compusă în secolul 8 — 7 înaintea erei noastre, 
alcătuită din 24 de cânturi, din care profesorul povestea cu mult farmec peri- 
peţiile lui Ulise (Odiseu) de la plecarea sa din Troia până la întoarcerea acasă, 
în Itaca, insistând asupra moravurilor specifice societăţii grecești gentilice. 

Profesorul Preda Ionescu era apreciat şi în descifrarea textelor lui 
Horaţius şi Cornelius Tacit, din care a făcut și câteva mărturisiri publice în 
cadrul unor societăţi culturale despre Tacit şi formele de guvernământ, 
Horaţius şi clasele sociale şi altele. 

Acest profesor a fost unul dintre dascălii de frunte ai oraşului Piteşti. 
Bine pregătit în specialitate, cu o bogată cultură clasică, cinstit, corect, mo- 
dest, devotat muncii la catedră şi cu bune rezultate în activitatea instructiv- 
educativă, a rămas în memoria colegilor şi elevilor săi ca un exemplu mereu 
viu, un model demn de urmat. 

Pe parcursul celor 27 de ani de carieră didactică desfăşurată în Piteşti 
a fost antrenat şi în diferite activități social-culturale desfăşurate în oraşul 
Piteşti şi în județul Argeş. 

Meritele deosebite ca profesor şi îndrumător cultural i-au adus 
valorosului dascăl recompense morale preţioase: titlul de profesor fruntaş, 
Medalia Muncii şi Medalia A 30-a aniversare a RSR. 

Exemplul său de dăruire şi abnegaţie în muncă, de devotament pentru 
creşterea şi educarea tineretului şcolar pe o perioadă îndelungată de timp şi 
buna creştere şi educare a propriilor săi copii, înţelepciunea şi omenia, toate 
acestea au constituit atributele morale care l-au situat pe profesorul Preda 
Ionescu în rândurile profesorilor de elită care au. slujit cu abnegaţie 
învățământul argeşean. 

După o grea suferinţă, profesorul Preda Ionescu s-a stins din viaţă în 
toamna anului 1978 şi este înmormântat în cimitirul Sf. Gheorghe din Piteşti. 

Gânduri pioase şi pline de recunoştinţă din partea celor care l-au 
cunoscut şi prețuit însoțesc pe cel ce a fost un om şi un dascăl ales. 

lulian Matei 


(1909-1979) 


Unul dintre valoroşii profesori ai Liceului /. C. 
Brătianu din Piteşti din ultimele decenii ale secolului 
nostru este şi profesorul de istorie Iulian Matei, care 
a făcut cinste prin munca sa acestei instituţii mai bine 
de treizeci de ani. 

Profesorul Iulian Matei s-a născut la 16 iunie 

1909 în comuna Lunca Corbului, judeţul Argeş. A 
urmat cursurile liceale în oraşul Piteşti dovedindu-se 
un elev pasionat de învățătură. După absolvirea 
liceului şi-a continuat studiile înscriindu-se ca 
student la Facultatea de Filozofie şi Litere a Univer- 
sității din Bucureşti, secția Istorie. În anul 1935 a 
obținut licenţa în /storie şi a fost încadrat în învățământ, unde a lucrat treizeci 
şi cinci de ani în oraşele Drăgăşani şi Piteşti. La liceul 7. C. Brătianu din 
Piteşti, unde a servit treizeci şi doi de ani, şi-a îndeplinit cu pasiune, devo- 
tament şi dăruire misiunea nobilă de dascăl. Profesorul Iulian Matei a fost un 
specialist în materie cu pregătire ştiinţifică şi pedagogică, de ținută 
apreciabilă. Munca la catedră a constituit pentru el un imperativ superior pe 
care l-a îndeplinit cu competenţă, transmițând în permanenţă elevilor săi 
cunoştinţe legate de istoria patriei noastre, de lupta poporului nostru pentru 
libertate şi dreptate socială, insuflându-le cu mult tact și pricepere elevilor săi 
“sentimentul de mândrie naţională, de ataşament pentru tot ce a înfăptuit 
poporul nostru în îndelungata sa existență pe meleagurile carpato-dunărene. 
Bun cunoscător al istoriei universale, profesorul Iulian Matei a transmis 
elevilor săi bogate cunoştinţe referitoare la istoria civilizației umane, 
contribuind la lărgirea orizontului cultural al acestora şi raportând permanent 
istoria poporului român la civilizaţia şi dezvoltarea istoriei universale. Pentru 
meritele sale deosebite la catedră profesorul Iulian Matei, care între timp 
obținuse gradul I în învățământ, a fost numit de organele superioare de 
învățământ pe timp îndelungat responsabilul Cercului pedagogic al 
profesorilor de istorie din oraşul Piteşti și şeful catedrei de la Liceul 7 C. 
Brătianu din Piteşti. Ținându-se seamă de preocupările sale în domeniul 
cercetării istorice, profesorul Iulian Matei a fost ales preşedintele Societăţii 
de Istorie, filiala Argeş, sarcină îndeplinită cu multă competență. A fost 
preocupat mult timp de realizarea unei monografii a municipiului Piteşti, a 
avut numeroase comunicări ştiinţifice în cadrul catedrei, la simpozioane 
organizate pe plan județean şi naţional. 

Pentru munca desfăşurată pe plan didactic şi ştiinţific profesorul Iulian 
Matei a fost distins în anul 1957 cu Medalia muncii. 

Aşa cum arăta colega noastră, profesoara Constanța Popa, într-un 
medalion în suplimentul la revista Junimea a liceului . C. Brătianu, lulian 
Matei era fire delicată, blândă, îndatoritoare, care impunea o atmosferă 
liniştită şi plăcută în jur. Elevii îl iubeau şi-l respectau pentru ținuta lui 
demnă, pentru modestia, bunătatea şi omenia sa. Colegii i-au purtat o stimă 
deosebită pentru calitățile care-l detaşau cu mult de cei din jur. Vom păstra 
cele mai alese gânduri pentru cel ce-a fost un profesor de elită în oraşul 
Piteşti şi în județul Argeş. 

În iarna anului 1979 profesorul Iulian Matei, în urma unui atac de 
cord, a decedat în Bucureşti, acolo unde se mutase şi unde dorea să-şi 
petreacă anii de pensie, alături de copiii săi. 


Alexandru Bunescu 
(1909) 


Printre profesorii de pedagogie de prestigiu ai 
Şcolii Normale Carol I din Câmpulung Muscel, 
devenită mai târziu Liceul Pedagogic, se numără şi 
Alexandru Bunescu, care a slujit această valoroasă 
instituţie de învățământ 17 ani, din anul 1950 până în 
anul 1967. 

Alexandru Bunescu s-a născut în anul 1909 
într-o familie de oameni modeşti din comuna Vultu- 
reşti, judeţul Muscel. După terminarea şcolii primare 
în comuna sa natală, la îndemnul învățătorului său şi 
al părinţilor s-a înscris şi a urmat cursurile Şcolii 
Normale Alexandru Odobescu din Piteşti obţinând 
diploma de învăţător în iunie 1930. 

Face parte dintr-o clasă unde are colegi valoroşi, printre care menţio- 
năm pe lon I. Lupu, premiant la clasei, Nicu Panţurescu, Haralambie 
Lepeteanu, Florea State şi alții. Alexandru Bunescu obţine la absolvirea 
Şcolii Normale locul al 6-lea cu media 8%. Şcoala Normală 4/. Odobescu din 
Piteşti era bine încadrată fiind condusă pe acea vreme de renumitul pedagog 
Radu Petre. Dintre membrii colectivului didactic la acea vreme mai 
menţionăm pe lon Garofaru — limba română, Vasile Cristescu — istorie, 
Valeria Garofaru — franceză, N. Tănăsescu — ştiinţe naturale, G. Vieroşanu — 
fizică-chimie, C. Demetrian — geografie şi S. Arganini — caligrafie-desen. 

După absolvirea şcolii normale, Al. Bunescu este încadrat la diferite şcoli ele- 
mentare. Între timp urmează cursurile F acultăţii de pedagogie a Universităţii 
din Bucureşti, pe care le absolvă cu distincţia Magna cum laudae. Între timp 
a satisfăcut serviciul militar în cadrul unei școli de rezervă. În cel de-al doilea 
război mondial a fost combatant — comandant de pluton şi de companie, fiind 
rănit şi decorat pentru faptele de arme săvârşite pe frontul de Răsărit. 

În prezent este veteran de război, cu gradul de căpitan. Din anul 1980 
a funcţionat ca profesor de pedagogie la Şcoala Normală Carol 7 din 
Câmpulung până în anul 1967 când a fost încadrat ca lector la ICPPD — 
Bucureşti. Pentru merite deosebite în învățământ i s-a conferit titlul de 
profesor fruntaş. A obținut toate gradele didactice cu calificative meritorii. 

Pe lângă activitatea didactică la clasă cu elevii, profesorul Alexandru 
Bunescu a publicat numeroase studii de specialitate în presa pedagogică: 
Invitaţie la autodeducție, Munca dirigintelui, Școala şi familia, Cultivarea 
aptitudinilor etc. La sărbătorirea centenarului Şcolii Normale Carol 7 din 
Câmpulung Muscel, Alexandru Bunescu a participat din plin realizând 
împreună cu profesorul şi directorul şcolii din acea vreme N. Niculescu şi cu 
profesorul şi scriitorul Gh. Pârnuţă, o valoroasă şi interesantă monografie a 
acestei prestigioase instituţii de cultură. Lucrarea a fost elaborată de cei trei 
autori după cum urmează: Etapa bucureşteană a şcolii, de Gh. Pârnuţă; 
Etapa câmpulungeană cu capitolele introductive, cadrele didactice şi proce- 
sul de învățământ, de Al. Bunescu; elevi, condiţii materiale şi absolvenții, de 
N. Nicolescu. Dăm mai jos câteva aprecieri din cuprinsul monografiei: În 
cursul unui veac de existenţă în Şcoala Normală Carol I din Câmpulung 
Muscel au absolvit cursurile 4 290 de tineri (până în 1967), care au dus 
Jăclia culturii pe toate meleagurile patriei. Din rândul lor s-au ridicat 
învățători de seamă care au reprezentat cu cinste şcoala şi gândirea 
pedagogică românească şi s-au distins în diferite sectoare ale vieţii sociale, 
economice şi culturale. Proveniţi din rândul maselor populare, trăind şi 
muncind în mijlocul lor, absolvenții Școlii Normale de Învăţători S-au 
identificat cu năzuințele acestora, luând parte la evenimentele importante din 
istoria poporului. Astfel, în cuprinsul lucrării prezentăm nume de absolvenți 
ai şcolii eare au participat la Războiul pentru Independenţă din 1877, la 
Răscoala țăranilor din 1907, la primul şi al doilea război mondial şi la alte 
evenimente importante. Succesele obținute de miile de absolvenţi ai acestei 
şcoli centenare se datoresc înşişi profesorilor, care au dăruit elevilor nu 
numai lumina ştiinţei ci şi devotamentul faţă de nobila profesie de învăţători, 
față de patrie şi popor. În ultima vreme Alexandru Bunescu a realizat Şi o 
valoroasă lucrare de psihologie intitulată Cunoaşte-te pe tine însuți, Editura 
PACO, Bucureşti. În cele aproape 400 de pagini autorul insistă asupra impor- 

tanţei cunoaşterii de sine a fiecărui individ în scopul bunei reuşite în viață. 

Cartea începe cu motoul: omul este priopriul său artizan. De 
aprecierea justă a omului depinde în mare măsură progresul uman înscris în 
calitatea lui demiurgică de creaţie și autocreaţie. 

În fiecare om se ascunde un briliant. Depinde de fiecare dintre noi să-l 
descoperim şi să-i dăm toată strălucirea; că atâta este omul, cât a dorit şi a 
luptat el singur să fie. 

Cartea este structurată în două părți: 

Partea 1] are 12 capitole şi urmăreşte să reliefeze o privire sintetică 
asupra omului cu însuşirile sale general-umane Omul, minune a lumii, 
rezultatul ultim al evoluţiei vieţii animale pe pământ, este un microcosmos. 
În el se îmbină însuşirile generale şi particulare, dând un unicat original, 
inimitabil.. 

În gratie a Il-a a cărţii sunt ridicate probleme speciale ale cunoaşterii 
de sine. Pentru că, spune autorul cărţii, Toată nefericirea umană decurge din 
ceea ce nu ştim. De aceea năzuința omului de totdeauna a fost de a cunoaşte 
şi a lărgi orizontul informaţiilor sale despre lumea care-l înconjoară, ca o 
dată cu aceasta să crească şi siguranţa, bunăstarea şi fericirea lui. Privită în 
ansamblu, cartea este deosebit de interesantă şi se adresează în special 
tineretului. 

Strădania depusă pe altarul şcolii, dublată de activitatea ştiinţifică 
manifestată în publicaţii şi cărți de valoare îl situează pe profesorul 
Alexandru Bunescu printre dascălii importanţi ai județului Argeş şi printre 
pedagogii de prestigiu ai țării. 


Maria Moisil 
(1910-1977) 


Printre figurile reprezentative ale învățămân- 
tului şi culturii argeşene se numără la loc de cinste 
profesoara Maria Moisil, care s-a născut la 21 
februarie 1910 în comuna Albeşti, pe Valea Arge- 
şului, ca fiică a ţăranilor Ana şi Dumitru. 

Urmează Şcoala primară în comuna Slătioarele 
— Argeş, după care urmează cursurile Şcolii Normale 
de fete din Piteşti. În şcoală s-a dovedit o elevă foarte 
bună, remarcându-se printr-o deosebită măiestrie şi 
o mare capacitate de asimilare a cunoştinţelor din 
toate domeniile: literatură, artă, pedagogie, cunoştinţe 

tehnice etc. 

A fost remarcată de profesori şi datorită calităţilor sale a fost antrenată 
în diferite funcții de răspundere pe care le-a îndeplinit cu responsabilitate şi 
conștiinciozitate. 

După absolvirea şcolii normale dă examene de diferență pentru 
absolvirea liceului teoretic şi se înscrie la Facultatea de Geografie din cadrul 
Universităţii din Bucureşti. Paralel urmează şi cursurile Facultăţii de 
Filozofie şi Litere unde se bucură de aportul unor profesori străluciți ca 
Nicolae Iorga, Mihail Dragomirescu, Alexandru Rosetti, Simion Mehedinţi, 
Dimitrie Gusti, George Vâlsan etc. Termină facultatea cu calificativul Magna 
cum laudae având ca subiect de licență Monografia Comunei Slătioarele, 
lucrare de apreciată ţinută ştiinţifică. 

În timpul cercetărilor cu tematică monografică făcute în Ardeal de către 
echipele regale conduse de apreciatul profesor Dimitrie Gusti, îl cunoaşte în 
comuna Șanț, județul Bistriţa-Năsăud, pe viitorul său soţ, Anton Moisil, 
proaspăt învăţător. Se stabilesc în comuna Șanț, unde înjghebează o frumoasă 
gospodărie. Vitregiile vremilor, cucerirea Ardealului, fac ca tânăra familie de 
cadre didactice să părăsească acele locuri şi să se refugieze în comuna 
Slătioarele din judeţul Argeş. Odată stabilită aici, în satul copilăriei sale, 
Maria Moisil, alături de soţul său, vor duce o activitate de apostolat, ridicând 
activitatea instructiv-educativă şi culturală a comunei pe trepte superioare. 

Spirit nobil, minte luminată şi înzestrată cu deosebit har pedagogic, a 
pregătit cu însuflețire şi dezinteresat copiii satului sprijinindu-i pe unii să 
urmeze mai departe treptele învățământului. 

Acest cadru didactic s-a comportat în viață ca un exemplu de dăruire, 
abnegaţie şi dragoste de oameni. 

Deviza ei de viaţă era: nici o zi fără o faptă bună, dacă nu, măcar o 
vorbă sau un sfat bun. 

Din punct de vedere didactic şi pedagogic ca profesoară de limba şi 
literatura română, a statornicit în sufletul elevilor săi dragostea pentru fru- 
mos, pentru tezaurul limbii şi literaturii noastre şi a celei universale. Cuvin- 
tele calde şi pline de patos aduceau întotdeauna încurajare şi îndemn spre 
valoroase realizări. 

Dascăl prin vocaţie, stimată de colegi şi apreciată de elevi, în munca la 
catedră desfăşurată pe o perioadă de câteva decenii s-a afirmat muncind cu 
multă dăruire. 

A ars ca o îaclă până la capătul vieţii pentru binele colectivităţii, ca un 
dascăl ales şi un om de o rară omenie. 

Alfons Popescu 
(1912 — 1978) 


În cei 25 de ani de când dirijez corul din 
Domnești, mi-am contopit munca şi creaţia cu 
pasiunea şi perseverenţa acestor viguroşi oameni de 
munte. 

Fiecare an a însemnat o împlinire artistică, o 
satisfacție — de ce să n-o spun? — personală şi, cu 
atât mai mult, colectivă. 

Din noianul acestor căutări şi împliniri, cea 
mai mare bucurie mi-a adus-o reuşita în îmbinarea 
vocii omului cu sunetul cristalin al fluierelor, parcă 
rupt din susurul apelor şi al codrilor, cu chemarea 
buciumelor şi a tulnicelor în melodii create anume, 
inspirându-mă şi totodată îmbogățindu-mă sufleteşte din valorosul folclor al 
acestor plaiuri. 

Este, cred, o încununare firească a tradiției corale pe care am 
continuat-o aici cu aceşti oameni, este o modestă contribuţie la tezaurul 
muzicii româneşti pe care am realizat-o împreună, pot spune, cu tot satul 
acesta de pasionaţi ai cântecului. 


Alfons Popescu 
în Corul Căminului Cultural la 75 de ani - 1965 


O viaţă petrecută în lumea minunată a muzicii. O carieră de excepţie, 
care i-a întărit convingerea că a reuşit să realizeze ceva rămas de-a pururi în 
memoria specialiştilor, a melomanilor, a iubitorilor cântului coral de pe 
aceste plaiuri mioritice. Un dirijor care a sorbit din cupa succesului de multe 
ori, dar, mai ales, a încântat cu arta sa, timp de peste 35 de ani, mii de iubitori 
ai muzicii din sălile de concerte, arhipline, care îi urmăreau cu atenție 
maximă fiecare gest, fiecare sunet, acele tumultuoase ropote de aplauze 
răsplătindu-i cu sinceritate şi entuziasm munca migăloasă de șlefuitor al 
talentelor din satele şi oraşele noastre. Un neobosit culegător al folclorului, 
un neîntrecut prelucrător al nestematelor populare, un compozitor original 
care s-a aplecat cu pricepere asupra melosului nostru tradiţional din această 
vatră legendară a Argeşului şi Muscelului, dându-i strălucire, uimindu-ne şi 
astăzi! Un dascăl de excepție care a ştiut să insufle atâtor discipoli dragostea 
pentru muzică, pentru cântul coral, un om de cultură care a rămas în 
amintirea zecilor de generaţii, fie că erau din Bucureşti, Piteşti, Domneşti sau 
Câmpulung Muscel. Şi nu în ultimul rând, un soţ minunat, un tată-model, 

care a lăsat doi moştenitori reprezentându-l cum nu se poate mai bine, un 
prieten sincer, serios şi devotat, care se bucură şi astăzi de aprecieri din partea 
celor care l-au cunoscut şi prețuit. Dar mai presus de toate, un om deosebit, 
care a ştiut să fie iubit, şi a iubit pe toţi care i-au fost în preajmă. 

Aceasta ar fi, pe scurt, traducerea în cuvinte a unor adevăruri despre 
un mare muzician argeşean, muscelean şi aparținând ţării întregi. Pentru că 
Alexandru Alfons Popescu — așa îi plăcea să-şi spună — rămâne un nume 
mereu la loc de cinste în cartea de aur a muzicii corale românești. 

Alexandru Alfons Popescu s-a născut la 6 octombrie 1912, în Tânganu 
— Stoieneşti — Ilfov. Fiu de teolog sărac, a avut o copilărie fără prea multe 
bucurii, dublată de o muncă permanentă pentru formarea intelectuală viitoare. 
Încă de la șase ani se remarcă prin cântarea prohodului la biserica unde slujea 
tatăl său, uimind toată asistenţa. Este un copil silitor. În clasele primare, 
satisfacțiile micuţului elev Alfons sunt rezultatele foarte bune, răsplătite de 
coroniţele primite la serbările sfârşitului de an şi de progresele vizibile 
obținute în însuşirea cunoştinţelor muzicale. 

Încă din clasa a IV-a primară, la sfatul şi sub îndrumarea profesorului 
dr. Constantin A. Teodorescu, văzând în copilul de atunci germenii unui mare 
talent, se înscrie la Liceul din Grădiştea. Termină cursurile liceale în 
Bucureşti, remarcându-se ca un excepțional talent muzical, dascălii 
prevestindu-i un viitor strălucit. 

În ciuda privaţiunilor materiale, în anul 1934 pleacă la Cernăuţi, unde 
se înscrie la Conservator. Aici are ca profesori pe renumiţii muzicieni 
Alexandru Zirra, George Onciul, Sava Arbore şi George Georgescu. Se 
specializează în dirijat şi compoziţie. Are o bogată activitate concertistică, 
dirijând corul Conservatorului şi coruri bisericeşti. Concomitent, urmează 
cursurile Facultăţii de Filozofie din Cernăuţi. Din această perioadă datează 
marea sa pasiune pentru cântul coral, începutul primelor sale prelucrări corale 
din folclorul muzical românesc. Apreciat ca un bun coleg şi sensibil camarad, 
se bucură de prietenia colegilor, fiind un lider de necontestat al generaţiei 
sale, mai ales fiindcă ştia să îmbine în mod armonios activitatea muzicală cu 
activitatea sportivă. Face parte din echipa de fotbal a seminarului şi apoi a 
oraşului Cernăuţi. 

După absolvirea Conservatorului din Cernăuţi — în anul 1939 — Alfons 
Popescu are să revină mai aproape de locurile natale, la Bucureşti, fiind 
numit profesor de muzică la Liceul Mihai Viteazul, avându-l coleg de catedră 
pe profesorul şi compozitorul lon Croitoru. Legăturile de acţiune dintre cei 
doi sunt benefice pentru tânărul profesor care deprinde mai bine tehnica 
dirijatului şi capătă oarecare experiență în tainele compoziției muzicale. În 
anul 1940 ia parte la toate manifestările şi concursurile şcolare din Capitală. 

La concursul Datini şi obiceiuri de Crăciun, corul Liceului Mihai Viteazul 
obține premiul I. Germenii marii performanţe încep să-şi facă apariția. Din 
anul şcolar 1941 este detașat la Piteşti, fiind profesor la Liceul 7. C. Brătianu 
şi Şcoala Normală de fete. Se remarcă prin dirijarea corului liceului și 
înfiinţarea orchestrei Şcolii Normale de fete, care devine foarte cunoscută. Cu 
formaţiile acestor şcoli remarcabile prezintă peste 200 de concerte în satele şi 
oraşele fostelor judeţe Argeş şi Muscel şi chiar peste graniţele lor. 

Tot în anii 1940-1943 dirijează şi corul Liceului Comercial din Piteşti. 
În paralel, conduce corurile bisericilor Sfântu Gheorghe şi Sfânta Vineri unde 
îl are ca remarcabil corist pe viitorul compozitor Vasile Veselovschi. În aceşti 
ani leagă trainice prietenii cu profesori de seamă ai învățământului piteştean, 
fiind apreciat şi elogiat pentru succesele sale în domeniul componistic şi 
dirijoral. 

În 1943, în plin război mondial, profesorul Alfons Popescu este iarăși 
la Liceul Mihai Viteazul din Bucureşti, cu al cărui cor continuă o nouă serie 
de succese în viața concertistică a Capitalei. De remarcat că în anii 1943- 
1947, formaţia sa, măiestrit condusă, obţine în fiecare an premiul |. În afara 
orelor şcolii îl găsim preocupat de pregătirea unor coruri bisericeşti, 
aplecându-se cu pioşenie asupra muzicii psalmice; din lucrările remarcabile 
scrise de maeştrii noştri în ale genului are multe de învăţat. 

În această perioadă îl găsim centru atacant, legitimat la formaţia de 
fotbal Unirea Tricolor din Bucureşti, printre colegii de echipă numărându-se 
renumiţii Titus Ozon şi Aurel Cernea, pe care în multe din vacanţele sale îi 
invita la Domnești, organizând atractive partide de fotbal rămase de neuitat 
pentru cei care au asistat la ele. 

Mulţi dintre cei care în acest timp erau elevi sau studenţi îşi amintesc 
cu nostalgie de momentele petrecute în compania maestrului, care, în afara 
talentului său muzical, ştia ca nimeni altul să se facă util şi admirat de mai 
tinerii săi discipoli în ale muzicii şi sportului. 

În perioada şederii sale la Piteşti o cunoaşte pe domnişoara Maria Neţ 
cu care leagă o statomică prietenie consfinţită în vara lui 1944 prin oficierea 
căsătoriei la Biserica rupestră din Corbii de Piatră. Maestrul îşi stabileşte 
domiciliul la Domneşti. Aici ia cunoştinţă de formaţia corală pe care o 
reorganizează, o întinereşte şi în timp îi conferă o mare strălucire. Porneşte cu 
40 de entuziaști şi în urma succeselor repurtate, numărul coriștilor creşte 
mereu. Veneau atraşi de farmecul şi priceperea tânărului dirijor, de 
frumuseţea repertoriului abordat, de clipele de deiectare pe care ca nimeni 
altul ştia să le ofere coriştilor săi. 

În toamna anului 1947 funcționează ca profesor de muzică şi filozofie 
la Seminarul din Curtea de Argeş şi la Gimnaziul Unic din Domnești. 

În aceşti ani are numeroase satisfacţii ca dascăl şi dirijor, precum şi în 
viața personală. 

Tot în toamna anului 1947, sprijinit şi ajutat de numeroşi entuziaşti în 
frunte cu prof. Luca lonescu, dă amploare formaţiei corale, înființând Corala 
Râul Doamnei, în care cântau numeroşi preoți şi învățători din multe comune 
aşezate de-a lungul acestuia. Erau unii corişti, selectaţi cu exigență, care în 
acele timpuri se deplasau de la 15 km pentru a participa la repetiţii; 
profesorul însuşi vine la Corbi şi Stăneşti unde pregăteşte grupuri corale cu o 
activitate statomnică. 

În anul 1949, desființându-se Seminarul teologic de la Curtea de 
Argeş, profesorul de muzică Alfons Popescu este încadrat la Liceul Sfântul 
Sava din Bucureşti, unde funcționează până în anul 1957. Cu siguranță că şi 
aici munca de la catedră este dublată de o frumoasă activitate corală, formaţia 
şcolii fiind una dintre cele mai bune din Capitală. În tot acest timp, 
săptămânal, vine la Domnești, unde, sâmbăta şi duminica, în loc de odihnă în 
familie şi de jocul cu primul dintre moştenitori, organizează repetiţii cu corul 
său de suflet, compune piese pe care le cântă în primă audiție, fiind prezent la 
toate manifestările corale organizate în acei ani. Încet-încet, corul din 
Domnești începe să se aşeze în fruntea ierarhiei corurilor din ţară. În anul 
1956, la finala celui de al IV-lea Concurs Republican al formațiilor artistice 
de amatori, corul din Domneşti obţine locul al III-lea. Lucrarea de rezistență 
pe care a prezentat-o cu acest prilej a fost Balada ciobănească, piesă 
compusă pentru cor, formaţie de fluieraşi, buciumaşi şi cântăreți din frunză, 
realizată cu aleasă măiestrie de compozitorul Alfons Popescu. Prestaţia 
corului la finala pe ţară a fost deosebită. Presa îi acordă un larg spaţiu, 
cronicile sunt elogioase. Maniera componistică a maestrului este considerată, 
pe bună dreptate, inedită şi chiar o culme a genului, metoda de îmbinare a 
vocii omeneşti cu sunetele instrumentelor populare tradiționale specifice 
românilor este elogiată de mulți compozitori. Specialiştii străini au numai 
cuvinte de laudă privind maniera componistică. Şi, totuşi, corul din Domneşti 
nu este clasat decât pe locul al III-lea. Amărât şi supărat pentru nedreptatea 
care i se făcuse, condus de ciobanii, țapinarii, preoţii, profesorii şi învățătorii 
săi în faţa ministrului Culturii de atunci, maestrul refuză premiul. Se produc 
momente de rumoare în sală. Pe timpurile acelea, astfel de situaţii erau 
etichetate într-un anumit fel. Presa nu scrie nici un cuvânt despre incident. 
Nici nu putea să scrie. Situaţia penibilă în care au fost puşi oficialii zilei este 
trecută cu vederea. Faptul rămâne însă fapt. Istoria trebuie să-l consemneze. 
Cei care au fost prezenți la acel moment, oamenii de bună-credință, au 
apreciat aşa cum se cuvine verticalitatea maestrului Alfons Popescu. 

În aceşti ani, 1945-1952, profesorul Alfons Popescu are nespusa 
bucurie că soţia sa, doamna Marioara Popescu, dă naştere celor două 
minunate odrasle care i-au luminat, poate mai mult decât orice, viaţa. Erau 
cele două mari bucurii ale sale. Erau florile vieţii, cele mai de preţ, cu care se 
mândrea de fiecare dată. Şi, într-adevăr, copiii săi dragi au respectat sfaturile 
tatălui, pentru că inginerul Viorel Popescu, astăzi profesor inginer recunoscut 


- pentru calitățile sale de către colegii şi elevii Liceului de Chimie din Piteşti, 


este un remarcabil artist fotograf, care, datorită modestiei sale, nu este 
cunoscut atât cât trebuie, în vreme ce profesoara Gabriela Popescu-Mândrilă, 
fostă solistă a corului dirijat de maestru la Domneşti, la Liceul Pedagogic şi 
I.M.M. Câmpulung, coristă remarcabilă a Madrigalului condus de compozi- 
torul Marin Constantin, este astăzi conducătoarea şi îndrumătoarea unor 
coruri ortodoxe româneşti organizate în diaspora noastră la Detroit (SUA); 
cei doi copii au dus mai departe, în ani, la un nivel valoric apropiat, faima de 
care s-a bucurat regretatul compozitor şi dirijor. 

În anul 1957, Alfons Popescu este numit profesor titular la Liceul 
Dinicu Golescu şi Liceul Pedagogic din Câmpulung Muscel. În anul 1960 se 
mută la Câmpulung, pentru a da posibilitatea copiilor săi să se pregătească, 
din punct de vedere intelectual, la nivelul exigenţelor sale. 

Pregătirea corului din Domneşti putea să se realizeze, în noile condiţii, 
cu mai multă uşurinţă, cu toate că puțini îşi imaginează efortul fizic la care 
era supus maestrul, nevoit să facă naveta, de multe ori cu ce se putea, să plece 
în toiul nopţii transpirat, obosit şi de multe ori supărat că repetiţia n-a reuşit 
sau că minunaţii săi corişti aveau destule necazuri la care el nu putea să fie 
indiferent. Fire energică, maestrul trece peste toate aceste greutăţi, îşi măreşte 
numeric şi calitativ colectivul de corişti, abordează un repertoriu foarte greu 
şi inedit. Prezintă multe piese în primă audiție, el însuşi compune tot mai 
mult şi mai bine. În anul 1958 i se tipăreşte, de Casa Creaţiei populare Argeș, 
Balada ciobănească, pe versurile lui Aurel Popescu. 

Succesele nu se lasă aşteptate. Dacă în 1956 corul din Domnești 
primise premiul III pe ţară, în anii 1959 şi 1961 i s-au acordat distincţiile 
supreme — premiul ] şi titlul de laureat al Concursului al V-lea şi al VI-lea ai 
formațiilor artistice de amatori. Noi compoziții proprii: în 1959, primă audiție 
cu Balada haiducească, iar în 1961, Cântecul Hidrocentralei de pe Argeş vin 
să dovedească — dacă mai era cazul — posibilităţile şi talentul incontestabil al 
dirijorului şi compozitorului Alfons Popescu, precum şi maturitatea corului. 

Am asistat în aceşti ani la multe din concertele lui Alfons Popescu, 
susținute cu formaţiile sale corale, dar mi-a rămas în amintire o fază regională 
din primăvara anului 1961, când în sala Teatrului din Piteşti, devenită 
neîncăpătoare pentru spectatori, am urmărit evoluţia a patru formaţii dirijate 


215 


de maestru: corul I. M. M. din Câmpulung Muscel, corul din comuna Malul 
cu Flori, corul Căminului Cultural din Bughea de Jos şi renumitul cor de la 
Domnești. Ce momente înălțătoare, ce varietate cromatică în costumele 
populare unele mai frumoase decât altele, ce interpretare de excepție (nu 
puteai să te pronunți care este mai bună). Până la urmă, tot domnişanii şi-au 
adjudecat laurii. Maestrul era satisfăcut. Reuşise să-şi vadă munca încununată 
de un binemeritat succes. 

Pentru meritele sale în munca artistică şi didactică, profesorul Alfons 
Popescu a fost ales, în anul 1960, deputat regional al unei circumscripţii 
electorale din oraşul Câmpulung. 

lată cum caracteriza ziarul Secera şi ciocanul, din 18 mai 1960, 
personalitatea profesorului Alfons Popescu: Sunt mulți dascăli care 
desfăşoară o activitate prodigioasă şi multilaterală. Astfel, de pildă, 
projesorul Alfons Popescu, distins pentru activitatea cultural-obştească cu 
ordinul Muncii clasa a Ill-a, dirijează de mulți ani corul ţăranilor din 
comuna Domneşti, raionul Curtea de Argeş, reuşind să situeze acest cor 
fruntaş pe țară. Concomitent, el mai dirijează corul metalurgiştilor de la 
Uzina Mecanică Muscel din Câmpulung şi corul ţăranilor din comuna 
Bughea de Jos, care s-au evidenţiat cu ocazia Festivalului Primăverii. ini 

În afara corurilor amintite, începând din anii 1961-1962, când a primit 
de la autorităţile regiunii Argeş un IMS, care i-a înlesnit deplasarea pe 
distanțe foarte mari, a început pregătirea corurilor de la Scorniceşii şi 
Vitomirești (judeţul Olt), Vişina (judeţul Dâmboviţa), iar începând cu anul 
1964, corurile de la Rucăr, Boteni şi Lereşti, judeţul Argeş. 

Câţiva ani îndeplineşte funcția de metodist cu probleme de muzică al 
Casei Regionale a Creaţiei Populare (1963-1965). In această calitate, prezența 
sa în satele şi oraşele noastre este tot mai benefică, atât la corurile pe la care 
le conduce, cât şi la manifestările metodice unde transmite experiența sa în 
domeniul dirijatului coral pentru mai tinerii săi confrați. 

Multe au fost momentele memorabile care au încununat munca neobo- 
sitului animator. Ne vom referi la cele mai importante, care s-au bucurat de 
mai mare audienţă din partea mass-media. 

În vara lui 1963, participă cu corul din Domnești, în cadrul 
Ansamblului folcloric al regiunii Argeş, la un turneu pe Valea Prahovei şi 
Bucureşti, la Teatrul de vară Arenele Libertăţii. Presa, în special organele 
centrale, acordă un larg spațiu acestui eveniment, elogiind prestaţia de 
excepție a corului şi calitățile incontestabile ale dirijorului. 

La 16 octombrie 1966 are loc la Domneşti momentul de vârf al anului: 
sărbătorirea a trei sferturi de veac de la înființarea formaţiei corale. Oficiali- 
tăţile de atunci au acordat mare importanță acestui eveniment. Atât corul din 

Domnești, cât şi dirijorul Alfons Popescu au fost decoraţi cu ordinul Meritul 
Cultural, clasa a IV-a, încă o recunoaștere a meritelor distinsului om de 
cultură. Amănunte despre acest eveniment şi despre altele din viaţa corului 
din Domneşti, prezentate cronologic, veţi întâlni în capitolul Cronica 
activității Corului din Domnești, de la renaşterea sa — 1944 — până astăzi, 
care face parte din lucrarea de diplomă a tinerei profesoare Gabriela Popescu, 
fiica maestrului, lucrare intitulată Monografia Corului din Comuna Domneşti 
— județul Argeș, redactată în anul 1975. 

Un alt moment deosebit s-a petrecut la Festivalul Primăverii din anul 
1966. Printre multe formaţii participante, o impresie deosebită a lăsat-o corul 
Liceului Pedagogic din Câmpulung. Maestrul a dirijat o piesă, apoi, pe rând, 
elevii Viorel Pârșan, Gheorghe Potcovaru şi alţii au preluat bagheta de la 
maestru şi s-au descurcat bine în postura de dirijor. Previziunea profesorului 
s-a adeverit în timp, fiindcă mulţi dintre elevii săi — Ion Mateescu, Aurel 
Petrică, Octavian Pleşa, Cezar Neacşu, Ion Stroe şi alții — au dus mai departe 
cele învăţate de la dascălul lor. 

În aprilie 1967, sub conducerea lui Alfons Popescu, vestitul cor de la 
Domneşti participă la emisiunea televizată Dialog la distanță, susţinut de 
artiştii amatori din regiunile Argeş şi Suceava, prezentând la un nivel ridicat 
un fragment din Balada haiducească. 

La 18 mai 1968, corul a participat la primirea făcută în Piteşti 
preşedintelui Franţei, Charles de Gaulle. Corurile reunite au cântat sub 
bagheta compozitorului Alfons Popescu piesa în primă audiție Bine ați venit, 
dragi oaspeţi]. 

Anul 1969 îi aduce încă o satisfacţie de mare dimensiune: după o 
muncă migăloasă a neîntrecutului şlefuitor de talente, corul Liceului Peda- 
gogic din Câmpulung Muscel, în care îşi pusese tot sufletul său mărinimos, 
obţine, la finala pe ţară a Concursului liceelor şi şcolilor profesionale de la 
Bucureşti, premiul 1 şi titlul de laureat; este ultima sa izbândă artistică, într-o 
muncă neobosită, de o viaţă, pe altarul binecuvântat al muzicii. 

În vara anului 1969 participă la faza judeţeană a celui de al IX-lea 
Concurs al formațiilor de amatori, la Pitești. Corul de la Domneşti se opreşte 
aici. Nu a mai fost timp pentru o pregătire serioasă. În schimb, în august, 
corul sindicatului U. M. M. din Câmpulung Muscel este promovat în etapa 
națională de la Bucureşti, unde obţine o binemeritată menţiune. 

În anii 1969 şi 1970 îmi amintesc de încercările repetate ale 
maestrului de readucere a corului vieţii sale, corul din Domneşti, la nivelul 
anilor săi de glorie. Toate eforturile s-au dovedit zadarnice. Îl duceam şi-l 
aduceam uneori de la repetiţii pe ruta Câmpulung — Domneşti; insista, până 
noaptea târziu, să-şi realizeze ce-şi propusese. Nu reuşea. Veneau tot mai 

puţini corişti, mulți din cei apropiaţi îmbătrâniseră, aveau copii de crescut, 
aveau greutăţi. EI îi înțelegea. Încerca totul ca flacăra aprinsă de el să ardă cu 
aceeaşi intensitate. Nu se mai putea. Îmi depăna multe din amintirile care i-au 
marcat viaţa, din succesele pe care le-a avut în cei aproape 40 de ani de 
muncă, despre dragostea statornică pentru elevii săi, pe care îi dorea 
continuatori pe acest tărâm minunat al artei. 

Munca fără preget din ultima perioadă, repetițiile obositoare, 
desfăşurate la mari distanțe, neîmplinirile cu care se confrunta — toate au 
devenit, la un moment dat, istovitoare pentru întreaga-i existență. Prin anii 
1970-1971, umbra unei boli nemiloase l-a obligat să rămână la pat, departe de 
elevii săi dragi, departe de coriştii săi minunaţi, cu neputința de a aşterne pe 
hârtie cântecele sale binecuvântate. Omul pentru care muzica corală era o 
condiţie esenţială de viață s-a văzut despărţit de corurile sale, de ovaţiile unor 
admiratori statornici, de întâlnirile cu prietenii de fiecare zi. 

În ultimii ani de viață a mai făcut încă o încercare de a se întâlni cu 
coriştii de la Domnești. A fost minunat. Şi-au făcut planuri de reluare a acti- 
vităţii, şi-au amintit cu plăcere de cei 25 de ani de muncă şi realizări, de suc- 
cese, de clipe frumoase, de zile triste. Dar vulturul n-a mai putut să-şi ridice 
aripile, să-şi continue zborul. Astfel s-a scris finalul unei activități glorioase. 

Peste puţin timp, la 30 iulie 1978, inima maestrului a încetat să mai 
bată. Dirijorul Alfons Popescu s-a dus să se odihnească puţin, după ani de 
strădanii şi de reuşite. A luat cu el inegalabilele calități pe care le-a moştenit 
de la înaintaşi şi ne-a lăsat cântecele sale, vorbele de har şi mai ales o istorie 
magnifică a unei mişcări corale româneşti greu de egalat. 

Era un început de august călduros. Nimic fastuos. După slujba din 
biserica satului, cortegiul s-a îndreptat, în ritmul cântecelor sale nemuritoare, 
spre cimitirul din Domneşti, unde îşi doarme somnul veşnic binemeritat acela 
care a fost slujitorul lui Dumnezeu şi al oamenilor: Alexandru Alfons 
Popescu. 

O faţetă a personalităţii lui Alfons Popescu, faţetă care cu siguranță va 
rămâne în eternitate, este aceea de compozitor. Având calități înnăscute de 
culegător şi valorificator al tradiționalului nostru folclor, care ne dă una din 
valenţele pe care nu ni le va lua nimeni, niciodată, specificul național, Alfons 
Popescu ne-a lăsat o seamă de cântări, unele din ele nepublicate încă. 

A muncit mult la şlefuirea lor. Am întâlnit zeci de variante, multe 
formulări, atât din punct de vedere componistic, cât şi literar. Sunt lucrări de 
reală referință, oricând putând figura în repertoriul oricăror formaţii care se 
respectă. Amintim din reuşitele compozitorului: Balada ciobănească, suita 
De la Domneşti mai la vale, Balada haiducească, Din Constandin, haiducul, 
Suita musceleană şi Suita de la Câmpulung, Du-mă Doamne, du-mă iară!, 

Cântecul Hidrocentralei de pe Argeş, Leagănă-te, frunză crudă!, Cântecul 
metalurgiștilor, Cântecul fotbaliştilor de pe Argeş, La fântâna cununată 
Răsunet de pe Argeş... 

i Ne facem o datorie de onoare ca în paginile acestei lucrări să publicăm 
câteva piese care, în ani, vor fi mărturie despre contribuţia compozitorului 
Alfons Popescu la îmbogățirea patrimoniului muzical românesc. 

La împlinirea a 20 de ani de la trecerea în neființă a profesorului 
Alfons Popescu, Centrul Creaţiei Populare al Judeţului Argeş, cu sprijinul 
lăudabil al tuturor celor care l-au cunoscut şi apreciat: foşti elevi, prieteni 
corişti, oameni de suflet şi de bine, am dorit să comemorăm cu emoție si 
dragoste, fără fast, pe cel care a fost profesorul, dirijorul, compozitorul şi 
omul minunat, fiu de seamă al plaiurilor legendare ale Argeşului şi 
Muscelului. | 

Dacă n-am reușit să facem ceea ce ne-am propus, timpul va judeca. 

Amintire eternă marelui omagiat! 


Prof. Costin Alexandrescu 
„ Directorul Centrului Creaţiei Populare al Județului Argeş 


Filip Stănescu 
(1919) 


Viaţa şi activitatea apreciatului dascăl Filip 
Stănescu este strâns legată de dezvoltarea învăţă- 
mântului profesional şi tehnic din oraşul Piteşti, unde 
acesta a acționat cu râvnă şi devotament peste 
patruzeci de ani. 

In secolul al XIX-lea în România, ajunsă la un 
grad de modernizare, a luat amploare şi învățământul 
profesional. Legea instrucţiunii din anul 1864 
prevedea înființarea a trei şcoli de agricultură în cen- 
trele principale ale ţării. Locuitorii oraşului Piteşti, 
profitând de donațiile proprietarului Nicolopol, au 
cerut ca jumătate din aceste donaţii să fie alocate 
pentru a se înfiinţa o şcoală de industrie şi comerț. Consiliul judeţean Argeş 
în şedinţa din 9 noiembrie 1879, a votat suma de 30 000 de lei în scopul 
organizării unei şcoli de meserii în oraşul Piteşti. În toamna anului 1882, în 
urma intervenţiei unor fruntaşi ai oraşului Piteşti, s-a înființat această şcoală 
la început într-un vechi grajd al unui escadron de călăraşi. Timp de 13 ani 

şcoala a funcționat în condiţii foarte grele. Abia în anul 1925 au început 
lucrările unui local propriu în condiţii acceptabile, în care şcoala îşi 
desfăşoară activitatea şi astăzi. Această şcoală de meserii a cărei piatră de 
temelie s-a pus în anul 1882 a mers într-un ritm ascendent având în decursul 
timpului diferite denumiri: Școala de Meserii, Şcoala de Arte şi Meserii; 
Gimnaziul Industrial; Liceul Industrial; Şcoala Medie Tehnică Profesională; 
Şcoala Medie Tehnică Metalurgică; Centrul Şcolar Agricol; Şcoala de 
Meserii; Şcoala Profesională Textilă; Grupul Şcolar Textile-Confecţii. 

În prezent a devenit un valoros Liceu Industrial Textil, care în 1982 şi-a 
sărbătorit cu fastul cuvenit o sută de ani de existenţă, cu care ocazie profesorul 
Filip Stănescu, directorul de atunci, a realizat o valoroasă monografie a şcolii. 

Filip Stănescu, care a condus această şcoală un timp record, 28 de ani, 
s-a născut la 24 octombrie 1919 ca fiu al Ioanei şi al lui Badea Stănescu fiind 
al patrulea copil din cei şase ai familiei sus-amintite. Tatăl său, Badea 
Stănescu, a fost învățător în comuna Silişteni — Argeş; între timp a îndeplinit 
şi funcţiile de director de şcoală şi subrevizor şcolar. A fost un cadru didactic 
de nădejde străduindu-se pe o perioadă îndelungată de vreme să ridice 
comuna în care a lucrat la o treaptă avansată de civilizație. 

S-a preocupat îndeaproape de istoricul localității realizând o valoroasă 
monografie a comunei Silişteni şi a contribuit la descoperirea castrului roman 
din zona comunei Săpata — Argeş, pentru care, cu adresa nr. 83 din 7 august 
1923, direcția Muzeului de antichități — Bucureşti i-a adus mulțumiri 
deosebite. Filip Stănescu a absolvit în 1941 cursurile Liceului Industrial din 
Piteşti specializându-se în geometrie descriptivă şi desen tehnic, geometric şi 
ornamental. După absolvirea liceului, între anii 1941-1943, a îndeplinit 
funcţia de desenator tehnic în cadrul Direcţiei cărților funciare şi a 
cadastrului funciar din Ministerul Justiţiei. 

Din anul 1943 până în anul 1947 a fost pedagog al Şcolii de Arte şi 
Meserii din Piteşti cu activitate în munca de educare şi pregătire a elevilor 
prin ore de meditaţie, serbări, excursii şcolare etc. În anul 1947 a fost 
promovat în funcţia de profesor de geometrie descriptivă şi desen tehnic la 
aceeaşi şcoală. Apreciat de forurile superioare, în luna septembrie 1952, forul 
tutelar al Şcolii de Meserii din Piteşti, Ministerul Metalurgiei şi Industriei 
Chimice îl avansează la funcţia de director adjunct. În perioada 1951-1957, 
Şcoala Profesională de Meserii din Piteşti este preluată de Ministerul 
Agriculturii şi Silviculturii, devenind Centru şcolar Agricol. La 15 februarie 

1955 Filip Stănescu a fost transferat şi avansat la funcţia de director la şcoala 
Profesională de Ucenici Metal-lemn ce se afla în Piteşti pe strada Brânco- 
veanu într-o clădire ruinată. Între timp, printr-o strădanie exemplară, direc- 
torul Filip Stănescu, ajutat de directorul adjunct Dumitru Cruceanu, a mutat 

această şcoală într-o clădire modernă pe strada Mircea Vodă. În anul şcolar 
1957/1958, cu ajutorul organelor locale, se obţine transferul Şcolii Profesio- 
nale de Ucenici Metal-lemn în actuala clădire a şcolii, fiind preluată de către 
Sfatul Popular al Regiunii Argeş — Piteşti sub formă de Şcoala de Meserii, cu 
durată de 3 — 4 ani, în funcţie de meseriile din planul de şcolarizare. Între 
timp în anul şcolar 1962/1963, după unele înțelegeri între Ministerul 
Industriei Uşoare şi organele locale ale oraşului Piteşti, şcoala este preluată 
de Ministerul Industriei Uşoare, sub al cărui patronaj se găseşte şi astăzi, ca 
Şcoala Profesională Textila, apoi Grup Şcolar Ti extile-Confecţii, în prezent 
Liceul Industrial Textila. Acesta a fost momentul intrării acestei. Şcoli în 
circuitul industrial cu plan de producţie, aprovizionare şi desfacere pe linia 
întreprinderilor în care urma să intre absolvenţii şcolii. Pentru modernizarea 
şcolii s-au făcut numeroase investiţii: construirea şi dotarea actualului cămin 
al elevilor pe temelia turnată în anul 1925, construirea şi dotarea actualelor 
ateliere, construirea etajului al doilea al întregului imobil şcolar şi dotarea sa, 
construirea postului trafo pentru energie electrică şi pavajul curţii şcolii, 
lucrări care s-au făcut cu participarea directorului şcolii, Filip Stănescu. 
Paralel cu preocuparea pentru dezvoltarea bazei tehnico-materiale a şcolii, s-a 
manifestat un interes deosebit şi pentru modernizarea procesului de învă- 
țământ. A existat mare preocupare şi pentru învățământul practic similar cu 
cel din întreprinderile de profil, cu scopul adaptării elevilor la cerințele 
societăţii, într-un timp cât mai scurt. 

Directorul Filip Stănescu a dat un sprijin substanțial înființării primei 
şcoli textile din Slatina. 

În vara anului 1955 Ministerul Învățământului i-a încredințat lui Filip 
Stănescu conducerea taberei de vară a elevilor şcolilor profesionale din 
Slănicul Moldovei. Pe linie sportivă a fost cooptat ca membru al Asociaţiei 
Sportive — Argeş, iar pe linie artistică a făcut parte din orchestra cadrelor 
didactice care a dat numeroase spectacole, a scris articole în reviste de 
specialitate şi s-a afirmat prin monografia şcolii scrisă cu ocazia sărbătorii 
centenarului în anul 1982. La 1 septembrie 1980 Filip Stănescu a fost 
pensionat. Pentru activitatea îndelungată, precum şi pentru contribuţia adusă 
la dezvoltarea învățământului profesional şi tehnic, profesorului şi directo- 
rului Filip Stănescu i s-au acordat: Diploma de profesor fruntaş, Medalia 
Muncii, Ordinul Muncii clasa a III-a, Crucea comemorativă ca participant la 
cel de al II-lea război mondial şi titlul de veteran de război. 

Cu ocazia ieșirii sale la pensie, la 24 octombrie 1979, Ministerul 
Industriei Uşoare îi adresează lui Filip Stănescu următoarea telegramă de 
felicitare: Alături de întregul colectiv al şcolii, sărbătorim astăzi un 
eveniment deosebit de important, aniversarea zilei de naştere, zi care 

marchează împlinirea a 60 de ani de viaţă şi odată cu aceasta ieşirea 
d-voastră la pensie după o activitate îndelungată plină de rezultate rodnice şi 
succese deosebite, atât în calitate de conducător, cât şi ca dascăl al Grupului 
şcolar din Piteşti. Cu acest prilej vă mulțumim în modul cel mai călduros 
pentru munca plină de dăruire şi abnegaţie pe care aţi desfăşurat-o 
permanent pentru pregătirea şi educarea multor generaţii de muncitori 
calificați, maiştri şi tehnicieni care astăzi lucrează în unitățile Industriei 
Uşoare. Activitatea desfăşurată de cadrul şcolii pe care ați condus-o timp de 
28 de ani a constimit pentru întreg personalul şi elevi un exemplu de 
competenţă profesională, disciplină şi tenacitate în mobilizare tuturor 
factorilor cu privire la asigurarea Industriei Uşoare cu cadre calificate. 
Pentru tot ce aţi înfăptuit în această perioadă, pentru munca ce ați 
depus la acest Grup şcolar ca să devină o instituţie fruntaşă, cu autoritate şi 
apreciată de organele de stat, pentru efortul depus de a închega un colectiv 
de cadre didactice şi administrative competent, pentru dragostea părintească 
cu care i-ați încurajat permanent pe elevii instruiți în cadrul şcolii, vă 
mulțumim şi vă dorim în continuare multă sănătate, prosperitate, precum şi 
tradiționala urare La mulţi ani! 
Director inginer Tafta Georgeta, Bucureşti, 24 octombrie 1979. 


Marin Alexandru Radu 
(1920-1977) 


S-a născut într-o familie de țărani vrednici, 
truditori ai gliei străbune şi cu deosebită dragoste de 
neam şi țară. 

În cele patru clase primare pe care le-am urmat la 
Şcoala sătească cu un singur post din satul Saru, 
comuna Valea Caselor, județul Dâmboviţa cu 
învățătorul Ruset Iliescu, om de modă veche, bun 
gospodar la care depăşea grija gospodăriei față de 
interesele școlii, am învăţat totuşi lucruri bune printre 
care cultul muncii, ordine şi disciplină. 

Clasele V şi VI le-am urmat la Şcoala primară din 
cătunul Stratoneşti, aceeaşi comună, cu tânărul învățător pe acea vreme, Ilie 
Nicolescu, care supravieţuieşte atingând vârsta de 97 de ani. De la acest 
învățător am deprins multe lucruri frumoase şi în special adevărata dragoste 
de învățătură. În şcoala primară m-a pasionat în special matematica, istoria şi 
literatura. După absolvirea a şase clase primare, fiind singurul băiat în 


222 


--_.— 


familie, urmat de încă trei surori, tatăl meu, care avea o gospodărie modestă 
compusă din câteva hectare de pământ arabil şi o livadă cu pomi fructiferi, 
ținea morţiş să mă vadă un bun gospodar cu căruţă cu boi şi alte animale 
casnice, pentru a păstra tradiţia bunicilor şi străbunicilor mei, buni gospodari 
dar fără prea multă învățătură de carte. 

Pe mine mă pasiona învățătura de carte, citeam orice-mi cădea în 
mână şi doream din răsputeri să învăţ la o şcoală secundară. Pentru că aveam 
un preot în familie, prin intermediul acestuia, tata n-a rezistat la presiunile 
mele şi în cele din urmă a hotărât să mă dea la o şcoală de cântăreți 
bisericeşti din Târgovişte, cu toate că eu n-am avut nici un dram de înclinaţie 
muzicală. Într-o discuţie aprinsă cu tata, acesta s-a hotărât să mă antreneze la 
muncile agricole şi să-mi scoată din cap dorinţa de învățătură. Dar vărul meu 
Ion Cristea Dinu cu care am copilărit şi cu care am făcut împreună clasele 
primare de la Saru a fost trimis de tatăl său la Liceul Militar Wicolae 
Filipescu de la Mănăstirea Dealu, unde mai avea încă doi fraţi mai mari. 

Când prietenul meu a venit acasă într-o uniformă pompoasă m-a pus 
pe jar şi am început din nou să-l bat la cap pe tata, având ajutor şi din partea 
mamei, ca în toamna anului 1933 să dau examen de admitere la Şcoala 
Normală a Societăţii pentru Învățătura Poporului Român din București 
încadrată pe atunci cu renumiţi profesori ca: Petre Gârboviceanu, Dumitru 
Teodosiu, |. N. Soricu şi alţii. La examenul de admitere s-au prezentat peste 
400 de candidaţi pe 36 de locuri. 

La acest examen am obținut nota 10 la matematică şi note bune şi la 
celelalte obiecte, inclusiv la muzică unde, cu toată stângăcia mea la acest 
obiect, am făcut față. După adunarea notelor de la admitere, am obținut un 
loc fruntaș între cei patru sute de candidați. Tatăl meu n-a fost deloc mulțumit 
de intrarea mea în școală, deşi aprecia strădania mea la învăţătură, dar prin 
plecarea mea la şcoală, rămânea fără un om de muncă în gospodăria sa. Cel 
mai mult s-a bucurat de succesul meu mama, care s-a mândrit toată viaţa de 
reuşitele mele la învățătură. 

Odată intrat în şcoală, părinţii mei s-au preocupat puţin de felul cum 
mă descurc la şcoală, dovadă că în cei opt ani petrecuţi ca elev intern la 
Şcoala Normală din Bucureşti, tata n-a venit la mine decât o dată, în clasa [, 
când mi-a adus o manta de uniformă. După absolvirea Școlii Normale însă 
părinţii mei s-au bucurat mult şi au început să aprecieze cultivarea omului 
prin şcoală şi m-au ajutat şi stimulat cu tot ce au putut în realizarea studiilor 
pe care le-am făcut ulterior. 

Elev fiind la Şcoala Normală a Societății pentru Învățătura Poporului 
Român din Bucureşti, pe parcursul celor opt ani de studiu am avut un coleg şi 
un prieten mult apreciat, cu care am împărţit frățeşte bucuriile tinereții, 

succesele şi insuccesele anilor de şcoală, visele, perspectivele, realizările, 
speranţele etc. Acest fost prieten al meu Radu A. Marin are un istoric al 
scurtei sale vieţi plin de neprevăzut. S-a născut în luna august 1920 într-o 
familie mai mult decât modestă. Tată! său, cinstit şi plin de omenie, lucra cu 
ziua la diferite locuri de muncă ce se iveau şi cu greu reuşea să asigure pâinea 
zilnică, necesară familiei sale. Copilul Marinică începe studiile la școala 
primară Valea Mare, localitate aşezată pe granița dintre judeţele Dâmboviţa şi 
Argeş, unde are ca dascăl pe distinsul şi veneratul învățător Eugen Roşulescu, 
erou al primului război mondial. Acest învățător cu o bogată experiență 
didactică, printr-o intuiţie genială vede în şcolarul modest şi timid, cu 
privirea vie şi pătrunzătoare, un elev cu o doțare intelectuală ieşită din 
comun. Între timp, Marinică, cum îl alintau colegii şi profesorii, devine cel 
mai bun elev din şcoală. Inimosul său învăţător este mândru de elevul său şi-i 
cultivă cu perseverență şi măiestrie pedagogică precocitatea şi setea de 
cunoaștere. Este hotărât să facă ceva pentru ca acest elev atât de înzestrat, dar 
cu resurse materiale modeste din partea familiei sale, să meargă mai departe 
cu învățătura. După absolvirea şcolii primare elevul Marinică Radu este 
recomandat de către învățătorul său, Eugen Roșulescu, omului politic şi 
renumitului avocat lonel Nicolaescu pentru a-l ajuta să urmeze o şcoală de 
curs secundar. Prin grija acestui binevoitor, Marinică Radu dă examen de 
admitere cu mine la Şcoala Normală a Societății pentru Învățătura Poporului 
Român din Bucureşti, unde reuşeşte cu media zece fiind clasificat pe locul I. 
De acest elev am fost legat sufleteşte toţi anii de şcoală apreciindu-l ca pe un 
frate bun. A fost un coleg deosebit. Ajuta pe cei care-i cereau sprijin, respecta 
cu multă decenţă pe superiori, în general era stăpânit de un bun-simţ ereditar, 
de multă omenie şi bunătate. 

Pe lângă bursa acordată de şcoală, acest elev primeşte ajutor material 
şi moral de la familia binefăcătorului său, Ionel Nicolaescu, care intuieşte în 
tânărul normalist omul cu perspective de viitor. 

În anul 1941, împreună cu colegul meu de şcoală Radu A. Marin, am 
absolvit cursurile şcolii normale obținând diploma de învățători. Pentru că în 
acea vreme începuse cel de-al doilea război mondial ambii am fost înrolați ca 
militari, eu în regimentul 22 infanterie, iar el în Regimentul 1 care de luptă, 
ambele unități cu sediul în Târgovişte. 

Poartă cu demnitate haina militară şi este mândru de tresa de ofițer, 
obținută în urma absolvirii şcolii Militare de Ofiţeri de Rezervă. După 
eliberarea din armată şi stabilirea păcii, colegul meu s-a căsătorit şi a fost 
încadrat ca învăţător şi director al Şcolii generale din Valea Mare, iar eu am 
început studiile universitare. O dată cu înființarea Școlii generale din Valea 
Caselor se transferă aici ca profesor şi director, funcții pe care le îndeplineşte 

cu mult succes, cinste și demnitate până în ultimele zile ale vieţii sale ce s-a 
stins la 25 septembrie 1977. A servit şcoala mai bine de 30 de ani adăpând la 
izvorul cunoştinţelor sale numeroase generaţii de elevi, sădind în fiecare 
dintre ei o părticică din sufletul său bun şi generos. Între timp a absolvit la 
cursurile fără frecvenţă şi studiile universitare, specializându-se în istorie ŞI 
filologie. Totul în acest om era echilibrat şi frumos: atitudinea, vorba şi gestul 
său, calmul şi simțul măsurii, seninătatea gândului său exprimat rotund ŞI din 
inimă înmănunchind întotdeauna frumosul prin bunătate. Ca învățător şi 
profesor a iubit cu devoțiune tineretul în faţa căruia și-a deschis sufletul său 
generos plin de optimism. Stăpânea cu multă artă tainele pedagogiei însuşite 
în şcoală, facultate şi pe parcursul anilor de muncă didactică, ştiind să se facă 
înțeles de elevi, să-i captiveze prin varietatea şi prin bogăţia cunoştinţelor 
sale. Ca om a avut un caracter nobil, capabil să dovedească prin fapte 
concrete cultul prieteniei, prețuirea omului, a avut o ţinută ireproşabilă atât în 
şcoală cât şi în societate încât imaginea lui va rămâne ca o icoană vie şi plină 
de semnificaţii în sufletele elevilor, colegilor, sătenilor şi tuturor contempo- 
ranilor săi. 

Prin căsătorie Radu A. Marin a avut doi copii foarte buni. În 1971 
pierde printr-o întâmplare nefericită pe fiul său Mugurel, inginer la Întreprin- 
derea de Autoturisme Dacia din Piteşti. Datorită acestei groaznice nenorociri, 
precum şi în urma unui accident banal bunul meu prieten, apreciatul educator 
şi director de şcoală, se stinge din viaţă, aşa cum am spus, la 25 septembrie 
1977 lăsând în urma sa amintirea unui dascăl deosebit de valoros şi unui om 
de mare omenie a cărui amintire va rămâne vie în sufletele celor care l-au 
cunoscut şi prețuit, dar mai ales în sufletul meu. 


lon Grecu 
(1920) 


Arta înălțătoare a muzicii a format întotdeauna 
în învățământ un obiect principal de studiu slujit cu 
devotament de proeminente personalități în materie. 
Astfel, în învățământul argeşean menţionăm nume 
sonore de profesori ce şi-au făurit un ideal din 
cultivarea muzicii în rândurile tineretului şi chiar ale 
vârstnicilor. Dintre aceştia menţionăm pe profesorii: 
Constantin Albu, T. Săvulescu, Tache Sâmbotin, 
Emanoil Popescu, Ion Grecu, Moise Mitulescu şi 
alții. 

Profesorul şi dirijorul cu activitate componistică, folcloristică şi 
publicistică lon Grecu, unul dintre contemporanii noştri, s-a născut în 
comuna Bughea de Jos la 22 august 1920, dintr-o familie de moşneni ai 
Câmpulungului. A făcut cursurile şcolii primare în comuna natală, după care 
s-a înscris la Școala Medie Tehnică CFR de pe lângă Regionala CFR Chitila. 
Apoi a urmat Liceul de muzică George Enescu din Bucureşti, pe care l-a 
absolvit în anul 1951. S-a înscris în continuare la Conservatorul Ciprian 
Porumbescu din Bucureşti, secţia pedagogică, unde s-a bucurat de aportul 
unor valoroşi profesori de muzică: lon Şerfezi, Alexandru Paşcanu, Gheorghe 
Dumitrescu, George Breazul, Dumitru Botez, Zeno Vancea, Sabin Drăgoi, 
Tudor Ciortea etc., absolvind cursurile în 1954. După absolvirea Conser- 
vatorului este încadrat ca profesor de muzică la Şcoala Generală nr. 2 din 
Mediaş până în 1955, când a fost transferat la Şcoala Medie din Găeşti — 
Dâmboviţa, unde a predat muzica până în anul 1959. De la Găeşti a fost 
transferat ca inspector cu probleme de învățământ la Secţia de Învățământ a 
Regiunii Argeş şi la Casa Regională a Creaţiei Populare, funcții deținute până 
în anul 1963, când a preluat conducerea Şcolii de Artă din Piteşti. În aceste 
funcţii s-a remarcat ca dirijor al ansamblului vocal-simfonic al Şcolii 
Populare de Artă din Piteşti, al ansamblului coral al Căminului Cultural 
Bascov şi ca îndrumător al Cenaclului Muzical George Stephănescu din 
Piteşti. În funcţia de inspector cu probleme de muzică în cadrul Secţiei de 
Învăţământ a desfăşurat o muncă de îndrumare a formațiilor muzicale de 
toate genurile — cursuri cu dirijorii de ansambluri corale şi instrumentale, 
grupuri corale şi instrumentale, cursuri de armonie cu compozitorii amatori 
din regiune, articole de specialitate în presă. A publicat prima carte de coruri 
din zona regiunii Argeş, Cântăm viața nouă, cuprinzând culegeri de piese 
corale ale compozitorilor amatori, editată de Casa Centrală a Creaţiei 
Populare din Bucureşti în anul 1962, urmată de volumul Voioasă mi-e inima, 
culegere colectivă de folclor muzical, în scopul îmbogăţirii repertoriului 
vocal cu melodii din zona Argeşului şi Muscelului. O altă lucrare importantă 
a profesorului lon Grecu este cea intitulată Folclor muzical din Argeş — 
Balade, doine, cântece lirice, cântece de nuntă, melodii de joc, cântece vechi 
şi noi, scrisă cu sprijinul Centrului de Îndrumare a Creaţiei Populare şi a 
Mişcării Artistice a Uniunii Compozitorilor, în 1974, despre care profesorul 
Tiberiu Alexandru, etnomuzicolog, spune: Volumul de față ne prezintă un 
număr de 82 de piese adunate cu multă râvnă şi netăgăduită dragoste pentru 
folclorul argeşean de profesorul lon Grecu... Le-a înregistrat la faţa locului 
cu magnetofonul şi le-a transcris cu pricepere şi mare osteneală. Ni se arată 
la fiecare piesă — aşa cum se cuvine — localitatea din care a fost culeasă, 
numele, vârsta şi ocupația informatorului şi data culegerii. Volumul este de 

folos celor ce studiază creaţia artistică a poporului nostru, cât şi tuturor 
iubitorilor de cântec popular. Cu ocazia împlinirii a 20 de ani de la 
înființarea Şcolii Populare de Artă din Piteşti, prin intervenţia directorului Ion 
Grecu, Şcoala Populară de Artă din Piteşti a editat revista Preludii, în care 
prof. D. D. Botez, maestru emerit al artei, scrie: Am avut o foarte plăcută 
surpriză în cea de a 2-a ediţie a Festivalului Naţional Cântarea României 
ascultând corul şi orchestra Şcolii Populare de Artă din Piteşti sub bagheta 
profesorului lon Grecu, directorul şcolii. Repertoriu frumos, acordaj 
remarcabil, sonoritate plăcută, interpretare aleasă. Acum, la aniversarea a 
20 de ani de la înființarea Școlii populare de artă din Piteşti — ale cărei 
rezultate sunt bine cunoscute — urez întregului corp didactic şi elevilor 
succese tot mai mari, iar la viitoarea ediție a Festivalului Cântarea 
României premii superioare celor din trecut. Anul nou 1980 să vă aducă 
multe şi frumoase împliniri. 

Volumul Cântece pentru două voci egale cuprinde 17 producțiuni 
bine armonizate. Menţionăm câteva titluri de compozitori şi prelucrări corale 
consacrate în viaţa muzicală, din acest volum: Țara mea; Muguraş de mugur 
crud; Pe deal pe la Cornățel, Mugurel de sălcioară etc. Ultimul volum 
publicat de renumitul compozitor şi dirijor Ion Grecu este cel intitulat Coruri, 
publicat de Comitetul Judeţean pentru Cultură şi Societatea Socialistă Argeş 
— 1989 şi care cuprinde 10 coruri mixte şi bărbătești, bine apreciate de 
publicul meloman. La susţinerea vieţii muzicale a oraşului Piteşti o 
contribuţie de seamă şi-a adus Şcoala Populară de Artă prin absolvenţii şi 
elevii săi, alături de cadrele didactice şi directorul şcolii, Ion Grecu, 
prezentând spectacole de înalt şi complex nivel artistic: opereta Vânzătorul 
de păsări de Karl Zeller, selecţiuni din opera Marco Polo de Fr. Lopez, actul 
doi din opera Trubadurul de Giuseppe Verdi etc. Stau de asemenea mărturie 
a prestigiului şcolii nume de absolvenţi ce s-au impus pe scenele unor insti- 
tuții profesioniste: Marius Truiculescu, prim-solist la Opera din Cluj-Napoca, 
Mariana Rădulescu, absolventă a Conservatorului Ciprian Porumbescu din 
Bucureşti, solistă a corului Madrigal, Mioara Popescu, profesoară de muzică, 
Cecilia Cristeanu, profesoară de canto, Camelia Voica, profesoară de muzică, 
Paul Mihăiescu, profesor de muzică, Sorin Ilfoveanu, profesor universitar la 
Institutul de Arte Plastice — Bucureşti, Claudia Măru, absolventă a Conser- 
vatorului George Enescu din Iaşi, solistă la Teatrul de Operetă din București, 
Constantin Nica, solist al secţiei de estradă a Teatrului 47. Davila din Piteşti, 
Sorin Anton, Adriana Trandafir, reputați actori, absolvenţi ai Institutului de 
Teatru din Bucureşti etc., personalități care s-au bucurat de o educaţie 
artistică solidă, rod al unei munci didactice şi pedagogice de aleasă ţinută 
profesională a întregului corp profesoral şi a directorului şcolii, Ion Grecu. 

Compozitorul şi dirijorul Ion Grecu este profesor cu gradul 1 şi 
membru al Secţiei de Folclor din cadrul Uniunii Compozitorilor şi Muzico- 
logilor. Pentru merite deosebite a fost apreciat şi stimat de personalităţi de 
seamă ale muzicii româneşti. Astfel, Alexandru Paşcanu, profesor universitar 
şi compozitor, îi etalează meritele în alocuţiunea următoare: Mă înclin cu 
respect şi salut cu prețuire şi prietenie pe cei care au dat ce au mai bun 
pentru formarea ucenicilor artişti, pe cei care s-au îngrijit de supraviețuirea 
şi bunul mers al şcolii, o mențiune în plus pentru răspunzătorul ei, profesorul 
Ion Grecu, şi pentru cei care au ştiut să primească şi să sporească darul, 
cultivând grădina frumuseţilor spirituale ale acestui neam. 


Mihai Ghiţescu 


(1921) 


Cunosc în tagma noastră dăscălească oameni care 
trec prin viaţă stăpâniți de oarecare timiditate, ca o 
umbră firavă şi fără contur ce dispare la o palidă rază 
de soare. 

Dacă ai răbdare şi-i cercetezi îndeaproape, constați 
că mulți dintre aceştia sunt plini de sensibilitate şi 
ascund calităţi nebănuite atât pe plan uman cât şi 
profesional. Aceste stări la prima vedere nefireşti şi 
înşelătoare au cauze, unele congenitale sau provenite 
din traume ce lovesc fără milă în împrejurări 
dramatice firea umană. Mă străduiesc să prezint în 
rândurile de față un om care nu a prea fost alintat de soartă, dar care are un 
suflet nobil şi o sensibilitate deosebită. Este vorba de colegul nostru, 
profesorul maistru, scriitorul şi îndrumătorul cultural Mihai Ghiţescu, care 
acum, la vârsta de aproape 80 de ani, conduce prestigiosul Cenaclu literar 
Liviu Rebreanu din localitate, pe care l-am condus şi eu cândva, dând cu 
multă competență îndrumările necesare participanţilor la cenaclu, despre 
măiestria operei literare. 


Mihai Ghiţescu s-a născut la 9 ianuarie 1921 în oraşul Curtea de 


Argeş, fiind primul dintre cei cinci copii ai lui Simion şi Ioana Ghiţescu. 
După terminarea cursului primar a urmat cursurile Liceului Industrial din 
Piteşti — secţia sculptură, absolvit în anul 1942 ca şef de promoţie cu examen 
de selecționare pentru admiterea în învățământul superior. 

În toamna anului 1942 a fost admis în Şcoala de Ofiţeri de Transmisi- 
uni-Aero — Bucureşti. Anul 1 de şcoală militară l-a făcut în ţară, iar în anul II, 

în urma unei selecționări, a fost trimis în Germania pentru un curs de 
specializare care a ţinut până la 15 august 1944, când s-a întors în ţară. La 
întoarcerea de la specializare a fost trimis pe front cu gradul de sublocotenent 
în cadrul escadrilei treisprezece recunoaştere îndepărtată ce făcea parte din 
corpul aerian român, unitate cu care a luptat pe frontul de vest până la 
terminarea războiului. În urma participării la război a fost răsplătit cu medalia 
Eliberarea de sub jugul fascist. După terminarea războiului n-a avut mijloace 
materiale să urmeze cursurile la învățământul superior. În anul 1947 s-a 
înscris în Partidul Comunist Român și în urma unui examen a obținut postul 
de profesor maistru la Colegiul Militar din Curtea de Argeş, care în anul 1948 
s-a desființat. 

In vara anului 1948 a fost selecționat după o probă de cultură generală 
şi trimis de Prefectura județului Argeş la un curs de pregătire la Timişul de 
Sus, judeţul Braşov, în vederea perfecţionării ca îndrumător cultural în cadrul 
Ministerului Artelor şi Informaţiilor. În urma acestui curs, la 1 octombrie 
1948 a fost numit consilier cultural la Prefectura judeţului Argeş. 

În anul 1949 constituindu-se comitetul provizoriu, consilieratul cultu- 
ral a fost în această nouă formă de organizare statală, Mihai Ghiţescu deve- 
nind şef al secţiei culturale, funcţie pe care a deținut-o până în anul 1959, 
când a fost exclus din PCR pe motiv că a făcut şcoala de ofițeri în Germania. 
În anul 1956 s-a înscris la Facultatea de Drept, învățământ fără frecvenţă, cu 
recomandarea Sfatului Popular al Regiunii Argeş, cu promovarea examenelor 
la zi până în anul 1959, când o dată cu excluderea din partid i s-a retras reco- 
mandarea de a termina studiile superioare ca necorespunzător politic. În urma 
excluderii din partid, rămânând fără serviciu, prin intervenţia profesorului 
Nicolae Mitulescu, inspector şcolar și apoi director de şcoală, a fost încadrat 
ca profesor maistru la Şcoala generală nr. 3 din Piteşti, funcție pe care a 
deținut-o până în anul 1983, când a fost pensionat. 

În calitate de consilier cultural al județului Argeş, Mihai Ghiţescu a 
înfiinţat în anul 1948 Cenaclul literar Liviu Rebreanu cu sprijinul unui grup 
de scriitori şi ziarişti care pe atunci se întâlneau săptămânal, fie în redacţia 
Ziarului Presa, fie în sediul tipografiei Novacovici. La şedinţa de constituire 
au participat şi autorităţile locale în frunte cu subprefectul Vasile Vuşcan. La 
înființarea acestui cenaclu Mihai Ghiţescu a fost ajutat de către membrii 
fondatori dintre care amintim pe poeţii Ludmila Florea, devenită mai târziu 
Ghiţescu, care a fost aleasă ca preşedintă având pe atunci două cărți publi- 
cate, poetul Florian Mihăiescu, prozatoarea Vera Hudici, eseistul Dimitrie 
Albota, poeta Maria Constantinescu, poetul Ion N. Voiculescu, ziaristul 
Ioachim Moruzi, prozatorul şi publicistul Ion Cruceană, eseistul Vasile 
Nicău, poetul Octav Pârvulescu, profesorul Drăghici Mărgineanu, poeta 

Maria Botoşeneanu şi alţii, dintre care cei mai mulți sunt acum simple 
amintiri. În calitatea pe care a avut-o a fost preocupat îndeaproape şi de for- 
maţiile cultural-artistice de amatori ale căminelor culturale din regiune, care 
între timp au primit numeroase premii regionale şi naţionale. 

Mihai Ghiţescu este şi un apreciat literat realizând un valoros roman, 
Lidia, apărut în două volume, primul în 1994 şi al doilea în 1997, apreciat de 
cititori, de specialişti ai condeiului şi de critica literară. În prezent Mihai 
Ghiţescu lucrează la un nou roman, care este aproape de finalizare. Din anul 
1996, în urma decesului lui Nicolae Badi, un alt valoros poet argeşean, a fost 
ales în funcţia de preşedinte al Fundaţiei şi Cenaclului literar Liviu Rebreanu, 
instituţie de cultură care a depăşit jumătate de veac de existenţă. 

Ca om, profesorul, omul de cultură şi scriitorul Mihai Ghiţescu este 
întreprinzător, harnic, muncitor, tolerant, îngăduitor, însă păcătuieşte prin- 
tr-un exces de modestie care-i diminuează personalitatea. 


lon Postelnicescu 
(1922-1985) 


Din generaţia profesorilor renumiţi ai şcolii arge- 
şene de până în prezent menţionez şi pe valorosul pro- 
fesor şi inspector metodist Ion M. Postelnicescu. 

Acest apreciat cadru didactic şi-a împărțit munca 
de profesor de geografie la catedră cu cea de inspector 
şcolar timp de peste 20 de ani, atât la secţia de 
învățământ a oraşului Piteşti, cât şi la secția de învă- 
țământ a judeţului Argeş. 

Profesorul lon M. Postelnicescu s-a născut la 18 
decembrie 1922 în comuna Moşoaia, județul Argeş, 
fiind al patrulea copil în familia învățătorului Marin 
Postelnicescu. Ca fiu de cadru didactic a crescut într- 
un mediu în care putea să încolțească dragostea pentru profesiunea de dascăl. 
După absolvirea şcolii primare în comuna Moşoaia, urmează cursurile 
Liceului 7. C. Brătianu din Piteşti, instituţie şcolară de prestigiu, cu cadre 
didactice valoroase pe acea vreme. A absolvit cursurile liceale în anul 1943. 
În perioada 1943-1945, când ţara se afla în plin război, a fost încorporat şi 
trimis la Şcoala de Ofiţeri de Rezervă din Câmpulung Muscel după 
absolvirea căreia a participat la front. 

După război, curiozitatea de a cunoaşte mediul geografic şi frumu- 
seţile patriei noastre l-a îndemnat să se înscrie şi să urmeze Facultatea de 

Geografie din cadrul Universităţii din Bucureşti. După absolvirea facultăţii a 
fost încadrat în învățământ, unde se simţea mare nevoie de cadre calificate la 
disciplina geografie. 

La început a funcţionat ca suplinitor la şcolile generale din Sămara şi 
Slătioarele — judeţul Argeş. Apoi a fost transferat la Şcoala generală Nr. 2 de 
fete şi la Şcoala Pedagogică de Învățătoare din Piteşti. Între timp, Şcoala 
Pedagogică s-a transformat în Şcoală medie și în final în Liceul teoretic A. 
Odobescu funcţionând aici până în anul 1961 şi stabilindu-se definitiv în 
Piteşti, unde s-a căsătorit având două fiice: Mariana şi Carmen, ambele 
inginere. Pentru merite deosebite, ataşament față de şcoală, pregătire, 
competență şi prestigiu în rândul colegilor a fost avansat la gradul de 
inspector şcolar al secţiei de învățământ a oraşului Piteşti, funcţie deţinută 
timp de şapte ani (1961-1968). După un an de activitate la catedră a fost 
încadrat din nou inspector metodist al secției de învățământ a judeţului Argeș, 
funcţie pe care o deține până în 1973, iar din acest an şi până la data de 6 mai 
1985, când s-a stins din viaţă, a funcționat cu o jumătate de normă ca inspec- 
tor şcolar judeţean şi cu o jumătate de normă ca profesor la catedră. Atât la 
catedră cât şi ca inspector şcolar, profesorul Ion Postelnicescu a dovedit ata- 
şament pentru şcoală, a iubit profesia aleasă, a fost apropiat de elevi, pe care 
i-a sprijinit ca pe propriii săi copii, a dovedit competență, respect şi omenie 
faţă de colegii inspectaţi pe care i-a îndrumat cu răbdare şi colegialitate. 

A fost un om dedicat învățământului. Pentru el şcoala şi catedra au 
fost principalul ţel al vieţii, identificându-se cu ele şi dăruindu-le tot ceea ce 
avea mai de preţ. Apropiat de elevi şi delicat pedagog se impune prin înalta 
ținută ştiinţifică şi metodică a lecţiilor. De la el elevii au învăţat să-şi cu- 


- noască şi să-şi iubească patria, lecţiile lui fiind pătrunse de un puternic senti- 


ment patriotic. A organizat vizite şi excursii şcolare care au rămas în amin- 
tirea generaţiilor de elevi. Toată viața s-a preocupat de propria perfecționare 
ştiinţifică şi metodică. În calitate de inspector şcolar metodist s-a remarcat ca 
un prieten apropiat, generos şi corect al cadrelor didactice tinere. 

În cadrul consiliilor pedagogice şcolare, cu ocazia consfătuirilor ca- 
drelor didactice sau în cercurile profesionale de geografie s-a remarcat întot- 
deauna prin maturitatea şi experienţa îndelungată ca dascăl apreciat. 

A colaborat la elaborarea şi publicarea unor monografii, dintre care 
menţionăm pe cea intitulată: Contribuţii la istoria forajului sondelor de 
petrol şi gaze în județul Argeş. 

A făcut parte din Societatea de Ştiinţe Geografice din România şi a 
primit diploma cu ocazia centenarului Societăţii Ştiinţifice de Geografie din 
România. A fost declarat profesor fruntaş de către Ministerul Învăţământului 

în anul 1965. A primit distincţia de Merite în Activitatea Sportivă (1966), 
Ordinul Muncii în 1972 şi Gradaţia de Merit în 1976. 

Prin dispariția profesorului lon Postelnicescu la 6. V. 1985 
învățământul argeşean a pierdut un cadru didactic valoros. 


Mina Popa 


(1923-1993) 


În perioada anilor 1962-1975 când am condus 
destinele Liceului A/exandru Odobescu din Piteşti 
am avut în subordine un număr mare de profesori. 
Dintre aceştia cei mai mulţi s-au afirmat cu un 
ataşament fără rezerve faţă de şcoală, de profesia 
practicată şi de tineretul pe care-l pregătea pentru 
viaţă. Printre colegii devotați şcolii din acea vreme 
menționez cu venerație şi respect pe profesoara de 
istorie Mina Popa, plecată timpuriu dintre noi. 

Profesoara Mina Popa s-a născut la 6 mai 1923 în 
comuna Liţa, localitate din câmpia dunăreană, 
descendentă dintr-o familie de vrednici gospodari. A 
făcut şcoala primară în satul său natal şi studiile liceale cu bune rezultate la 
Liceul de Fere din Turnu Măgurele. 

Dovedind calităţi intelectuale şi interes pentru învățământ, după absol- 
virea liceului se înscrie şi urmează cursurile Facultăţii de Filozofie şi Litere — 
secția istorie — de la Universitatea din Bucureşti, unde se bucură de aportul 
unor valoroşi profesori universitari ca: Nicolae Iorga, Constantin Giurescu, 
George Brătianu şi alții. După absolvirea facultăţii este încadrată ca profe- 
soară suplinitoare la început la diferite şcoli din Turnu Măgurele, Bocşa, 
Segarcea etc. 

Din anul 1957 este transferată ca profesoară la Piteşti, unde funcţio- 
nează cu rezultate foarte bune la liceele Alexandru Odobescu şi Zinca 
Golescu, până la 1 septembrie 1978 când se pensionează. 

În cariera sa de profesoară, aşa după cum am arătat mai sus, s-a dăruit 
muncii de instruire şi educare a copiilor, străduindu-se în permanenţă să să- 
dească în sufletele lor dragostea de muncă şi să le consolideze sentimentele 
patriotice şi de înaltă omenie. Elevii, colegii, părinţii elevilor, toţi cei care au 
cunoscut-o, i-au apreciat puterea de muncă, ataşamentul față de şcoală, pasi- 
unea pentru istorie, obiectul său de studiu, dragostea şi omenia ce o legau de 

semenii săi, dar mai ales de elevi, pe care-i iubea cu adevărată dragoste ma- 
ternă. 

Iniţiativele şi orientările ei, elanul şi perseverenţa, cinstea şi modestia, 
au fost atribute pe care le-a întrunit într-o formă superioară. Pe lângă munca 
de la catedră s-a afirmat şi în munca cultural-obştească din şcoală şi în afara 
ei. A fost o soţie ideală şi o gospodină pricepută. 

Comportarea ei demnă, delicată și ataşamentul față de şcoală Şi 
colectivitate, colegialitatea, hărnicia şi abnegaţia, toate însumate au făcut din 
această distinsă profesoară model de imitat şi pildă vie pentru tineretul ce s-a 
bucurat de îndrumările sale prețioase. 

In decursul anilor de învățământ a obţinut gradele didactice specifice 
profesiei şi a fost apreciată de forurile superioare de învățământ. 

De la o vreme o boală nemiloasă i-a zdruncinat sănătatea şi la o vârstă 
când alţii se bucură deplin de viață, profesoara Mina Popa ne-a părăsit lă- 
sându-i îndureraţi pe cei care au cunoscut-o şi i-au apreciat calitățile, puterea 
de muncă, onestitatea, omenia şi caracterul ei distins. 

A fost un dascăl, o colegă şi un om de o rară omenie! 


Nicolae Mitulescu 
(1925) 


Printre cadrele didactice de prestigiu ale 
oraşului Piteşti se numără şi Nicolae Mitulescu, care 
pe o perioadă de 40 de ani a îndeplinit funcția de 
profesor de geografie, director de unități şcolare şi 
multă vreme inspector şcolar. 

Nicolae Mitulescu s-a născut în frumoasa loca- 
litate argeşeană Domnești. A făcut parte dintr-o 
familie modestă şi împovărată de nouă copii, 
întreţinută cu greu dintr-un salariu modest al tatălui 
său, care a îndeplinit funcţia de arhivar şi grefier al 
judecătoriei Domneşti. 

Urmează şcoala primară în comuna natală unde se bucură de aportul 
valorosului învățător Şuşală, care a văzut în tânărul său elev calități native de 
viitor intelectual şi i-a îndemnat părinții să-l dea la învățătură. 

În anul şcolar 1937-1938 Nicolae Mitulescu este admis printre primii 
la Liceul Dinicu Golescu din Câmpulung Muscel. După un an, însă, părinţii 
l-au transferat la Şcoala Normală Carol I din localitate, unde elevul reuşeşte 

primul şi beneficiază de bursă ce-i asigura reducerea de taxe şi existenţa în 
internat. 

La renumita şcoală câmpulungeană Nicolae Mitulescu se afirmă ca un 
elev valoros, bucurându-se de aportul a numeroşi profesori distinși ca: 
Gheorghe Mitu, Ilie Patraulea, Olga şi Augustin Z. N. Pop, Zlate Bogdanov, 
Haralambie Pâslaru, Ilie Stănculescu, Petre Cazan, Roza del Conte etc. În 
ultima clasă de studiu elevul Mitulescu se transferă cu bursă de la Ministerul 
Învăţământului la Şcoala Normală din Cluj (depopulată după război), unde 
obține diploma de învăţător, situându-se printre cei mai buni candidați. 

Tot aici devine absolvent şi al Liceului Nr. 2, secția Umanistă, prin 
diferenţe, ulterior devenind licenţiat al Facultăţii de Geologie-Geografie din 
cadrul Universităţii Bucureşti, secția geografie-biologie. 

După absolvirea Şcolii Normale şi satisfacerea serviciului militar este 
numit profesor suplinitor şi director la Gimnaziul din Domneşti. De la 1 iulie 
1952 este transferat ca inspector şcolar al secției de învățământ a Regiunii 
Argeş, unde activează aproape zece ani cu rezultate remarcabile în munca de 
control şi îndrumare a unităților şcolare dovedind foarte bună pregătire de 
specialitate şi bogată experiență pedagogică. Ca inspector a sprijinit şcolari- 
zarea tuturor copiilor de vârstă şcolară, alfabetizarea adulţilor, construcțiile 
şcolare (cca 46 unităţi noi) şi numeroase activităţi obşteşti. De remarcat este 
faptul că acest cadru didactic, în toate acțiunile, a dovedit spirit organizatoric 
şi concordanța între cuvânt şi faptă. 

Pe lângă funcţia de inspector, profesorul Nicolae Mitulescu a înde- 
plinit pe o perioadă îndelungată şi funcţia de director la Şcoala generală Nr. 3 
Ion Pillat, şcoală coordonatoare pe municipiu, unde s-au făcut numeroase şi 
interesante schimburi de experiență între şcoli, lecţii model, activități edu- 
cative şi demonstraţii ştiinţifice ale elevilor. A rămas legat de această şcoală 
pe toată viaţa. Aşa se explică faptul că, pensionar fiind, Nicolae Mitulescu 
împreună cu Paul Dicu au întocmit o interesantă monografie cu ocazia 
împlinirii a o sută douăzeci şi cinci de ani de activitate neîntreruptă a acestei 
şcoli înființată în 1873, care a luminat minţile şi a îndrumat în viață 
numeroase promoții de elevi. A mai activat ca director şi la Şcoala generală 
Nr. 16 din Piteşti, unitate nou înfiinţată, unde acest inimos cadru didactic a 
muncit din răsputeri şi a pus bazele unei activități didactice de mare eficiență. 
Aici au fost şcolarizați copiii specialiştilor de la firma Renault din Franța care 
au lucrat în cadrul Uzinei de Autoturisme Dacia. La această şcoală serviciul 
cultural al Ambasadei Franţei la Bucureşti a donat material didactic modern. 

“Între anii 1963-1970 profesorul Nicolae Mitulescu a fost director al 
Liceului 7. C. Brătianu din Piteşti a cărui clădire se afla în evidența UNESCO 
atât prin rezultatele sale, cât şi ca stil arhitectonic. În anul 1966 acest liceu 

fruntaş pe judeţ şi-a sărbătorit centenarul. Cu această ocazie a apărut revista 
Mlădiţe, s-a realizat o monografie a liceului la care şi-au adus contribuţia și 
profesorii şcolii în frunte cu Vlad Nicolae şi Teodor Popescu. Prin sprijinul 
conducerii şcolii şi al colectivului didactic s-a realizat o interesantă expoziţie 
care s-a transformat în muzeu şcolar cu exponate semnificative ce amintesc 
de un veac şi mai bine de existenţă a acestei instituţii prestigioase. Tot atunci 
s-a făcut dotarea liceului cu mijloace moderne audio, aparataj de laborator, 
cabinete de limbi străine, fond de cărți pentru bibliotecă, teren de sport 
modern, repararea capitală a localului etc. 

În acea vreme în cadrul liceului a luat ființă şi o şcoală sportivă cu 
rezultate remarcabile şi care printre altele a făcut schimb de experiență cu 
unități similare din ţară şi străinătate (Bulgaria, Iugoslavia). În munca la 
catedră profesorul Nicolae Mitulescu a fost permanent preocupat de o bună 
pregătire a elevilor săi obţinând frumoase rezultate la olimpiade de geografie 
unde a avut participanți şi la etapa naţională. În lecţiile sale a educat elevii în 
spiritul dragostei faţă de frumuseţile țării noastre, de protecţia naturii şi a me- 
diului. În acest scop a organizat numeroase excursii școlare în ţară vizitând 
Delta Dunării, Munţii Apuseni, Banatul, Nordul Moldovei, Subcarpaţii Olte- 
niei, Munţii Făgăraș, Valea Prahovei, Valea Oltului, dar şi în străinătate (Bul- 
garia şi lugoslavia). 

Pentru perfecţionarea pregătirii sale profesionale a participat cu 
regularitate la cercurile pedagogice şi la şedinţele Societăţii de Ştiinţe 
Geografice ca membru al Comitetului — Filiala Argeş. În cadrul acestei 
societăți a întocmit şi prezentat lucrarea: Zonele funcționale economico- 
geografice ale oraşului Piteşti tolosită şi ca lucrare pentru gradul I. Pentru 
buna orientare a fost mereu abonat la revista National Geographic Society din 
Washington, din care a selectat şi predat elevilor săi numeroase subiecte 
interesante. Referitor la valoroasa activitate a profesorului N. Mitulescu redau 
un fragment dintr-un proces-verbal întocmit de Inspectoratul Şcolar Judeţean: 
Profesorul Nicolae Mitulescu este deosebit de orientat şi prompt în 
realizarea atribuţiilor de predare şi conducere, dă dovadă de corectitudine şi 
ataşament faţă de unitatea în care lucrează, respectă şi stimulează colegii, 
elevii şi părinţii. Putem face aceleaşi frumoase aprecieri şi despre activitatea 
cultural-socială a profesorului Nicolae Mitulescu, care a activat ca deputat, a 
participat ca delegat la Congresul Învăţătorilor din anul 1952 şi la Conferinţa 
Naţională a Cadrelor Didactice din 1969, a fost preşedinte al biroului execu- 
tiv al Comitetului pentru Cultură şi Artă al municipiului Piteşti etc. A ţinut 
conferinţe şi prelegeri şi a fost metodist al secției de învățământ municipale şi 
judeţene, a participat în brigăzi de control şi la inspecții de grade, a prezidat 
comisii de bacalaureat, precum şi comisii de admitere şi absolvire. Pentru 

merite deosebite în timpul îndelungatei sale activități a primit numeroase 
distincții: Medalia Muncii, Diploma Ministerului Învățământului şi a 
Consiliului General al Sindicatelor din Învățământ pentru munca de cultu- 
ralizare, Ordinul muncii clasa a III-a, 1966, Profesor fruntaş, Profesor evi- 
dențiat, Gradaţia de merit şi alte medalii aniversare. 

Profesorul Nicolae Mitulescu s-a pensionat la 1 septembrie 1987, 
rămânând în amintirea contemporanilor săi ca un dascăl de prestigiu care a 
iubit cu pasiune şcoala, a dovedit ataşament față de multe generaţii de elevi 
cărora ie-a inspirat optimism, omenie, încredere în forțele proprii, dragoste şi 
respect față de țară şi neam. 


Maria Vlad 


(1925) 


Biologia, obiect de bază pentru liceenii care s-au 
îndreptat spre domenii sanitare, s-a bucurat întot- 
deauna de mult prestigiu în şcolile piteştene. 

Printre profesorii valoroşi care au predat această 
disciplină se numără şi Maria Vlad. 

Această profesoară s-a născut la 28 februarie 
1925 în comuna Siliştea — Corabia, judeţul Olt, fiind 
fiică a Anicăi şi a lui Nicolae Lambeanu. Face şcoala 
primară în comuna natală, după care urmează cursu- 
rile Şcolii Normale din Cluj şi Bucureşti obținând 
diploma de învățătoare în anul 1946. 

La 1 septembrie 1946 este numită învățătoare la Şcoala de Aplicaţie 
de pe lângă Școala Normală Carol 7 din Câmpulung Muscel, unde funcţio- 
nează până în anul 1951. Între timp a făcut studii universitare, absolvind 
Facultatea de Biologie de la Universitatea din Bucureşti. După absolvirea 
facultăţii se mută la Piteşti și funcționează ca profesoară de biologie între anii 
1951-1981 la Şcolile generale Nr. 5 şi Nr. 10 din Piteşti. În anul 1946 s-a 
căsătorit cu profesorul emerit Nicolae Vlad cu care a convieţuit 30 de ani, 
până la 4 februarie 1977 când acesta a decedat. Familia Vlad a crescut ? 
nepoți: pe Petrişor Vlad, inginer mecanic, şi pe Angelica Ciurea, absolventă a 
Facultăţii de Cibernetică Economică. Pe lângă munca la catedră, profesoara 
Maria Vlad a desfăşurat în şcoală şi alte activități suplimentare: şefă de 
catedră în şcoala în care a lucrat, şefă a Cercului pedagogic al profesorilor de 
biologie din Piteşti, timp de 20 de ani făcând şi numeroase inspecții de gradul 
II şi 1 la un număr însemnat de colegi. Pentru obţinerea gradului al II-lea 

Maria Vlad a susţinut referatul Excursia didactico-ştiinţifică, mijloc de 
instruire şi de colectare a materialului didactic necesar lecţiilor de biologie 
(1968) iar pentru gradul I a prezentat lucrarea: Cercetări cu privire la 
influența îngrășămintelor asupra producției şi compoziţiei floristice a 
pajiştilor din zona Dealul Sasului — Argeş şi Familiarizarea elevilor cu 
metodele de sporire a producţiei pajiştilor (1970). Ambele lucrări au fost 
apreciate de comisiile care au acordat gradele didactice. Această profesoară a 
publicat articole de specialitate în revistele vremii. Astfel, în Natura îi apare 
articolul: Rolul şcolii în formarea la elevi a concepției ştiinţifice despre lume 
şi viață. A ținut referate la Colocviul Naţional de Pedagogie de la Bucureşti 
cu temele: Folosirea descoperirii în învățământul biologic; Perfecţionarea 
metodelor de predare-învăţare şi secţiile de laborator şi metodica conducerii 
lor. A ţinut multe lecţii deschise cu diferite ocazii. A făcut numeroase ex- 
cursii didactico-ştiințifice cu elevii şi expediţii de cercetare la munte, la mare 
şi în Delta Dunării, de unde a adus şi conservat în şcoală diferite specii de 
peşti şi alte exponate interesante. Pe parcurs a pregătit numeroși tineri care au 
îmbrățișat cariera sanitară, unde ştiinţa biologiei este materie de bază. La 
Şcoala generală Nr. 10 din Piteşti profesoara Maria Vlad a realizat un valoros 
laborator de Șriințele naturii apreciat de Inspectoratul şcolar judeţean. Din 
articolul Cu echipajul Albatrosul în Deltă apărut în ziarul local din 14. VII. 
1972 se arată cum profesoara Maria Vlad a organizat elevii să cerceteze flora 
și fauna atât de bogate şi variate în regiunile Mării Negre, în zona staţiunii 
experimentale Agigea şi în Deltă, cu sarcini de lucru în funcţie de aptitudinile 
şi preocupările lor: zoologi, botanişti, geologi, cronicari, pictori, fotografi, 
sanitari, etnografi etc. S-au făcut şi o serie de fotografii şi diapozitive color cu 
imagini de ansamblu ale faunei şi florei cercetate. Materialele colectate cu 
acest prilej au fost prezentate la un concurs la Bucureşti, unde s-a obţinut 
pentru profesoară şi grupul de cercetători distincţia Caseta de cristal. 

Această profesoară s-a evidenţiat în timpul carierei sale şi ca valoroasă 
dirigintă. Din fişa de apreciere a Şcolii Nr. 10 din Piteşti, unde profesoara 
Maria Vlad a lucrat până la pensionare, la 1 septembrie 1981, desprindem 
următoarele: Ca activitate didactică profesoara Maria Vlad a fost temeinic 
pregătită profesional. S-a preocupat cu mult interes pentru modernizarea 
învățământului la obiectul Biologie. S-a pregătit temeinic pentru fiecare 
lecţie teoretică şi practică de laborator fiind informată la zi cu publicaţiile de 
specialitate. A aplicat în mod corect sistemul docimologic. A participat cu 
regularitate la consiliile pedagogice făcând 'propuneri interesante pentru 
bunul mers al şcolii. A condus cu competență colectivul de catedră al 
profesorilor de biologie-geografie din şcoală. A fost responsabilă a cercului 
pedagogic al profesorilor de biologie din gimnaziile municipiului Piteşti. Ca 

membră a Societăţii de Biologie a participat cu regularitate la şedinţe, unde 
a prezentat numeroase materiale de specialitate. A fost cooptată metodist 
voluntar de către Inspectoratul şcolar făcând numeroase inspecții şcolare. A 
asigurat şcolarizarea tuturor elevilor ce i-au fost încredinţaţi şi în calitate de 
dirigintă a organizat diferite acțiuni educative cu elevii. A constituit exemplu 
personal de conduită şi ținută morală în colectivul şcolii şi în afară de 
şcoală. 

Pe linie cultural-obştească s-a afirmat cu rezultate dintre cele mai 
bune prezentând în şcoală şi în afară de şcoală materiale de specialitate 
documentate şi la un apreciat nivel ştiinţific. 

Pentru o rodnică activitate a fost apreciată cu Gradația de Merit prin 
ordinul Ministerului Învăţământului Nr. 923/1972, cu Medalia Muncii, cu 
titlul de Profesor fruntaş şi cu alte distincții. 


Eugenia Andrei 


(1926-2001) 


În ziarul local Argeșul din 25 februarie 2001 am 
citit cu stupoare necrologul: Profesoara Eugenia 
Andrei a încetat din viaţă, după o lungă şi grea 
suferință. Soțul, fiicele, ginerii şi nepoţii o vor păstra 
veşnic în Suflet, o vor iubi, respecta şi admira 
întotdeauna, frumoasă, distinsă şi generoasă, un om 
adevărat, de neînlocuit pentru toţi cei care au 
CUnOSCuL-0. 

Într-adevăr, profesoara Eugenia Andrei a fost o 
personalitate de frunte a oraşului Piteşti. 

S-a născut în Piteşti în anul 1926 și după 
absolvirea Şcolii primare a urmat cursurile secundare 
la Liceul Zinca Golescu din localitate. 

În anul 1945 s-a înscris şi în anul 1949 a absolvit cursurile universitare 
la Facultatea de Filologie din Cluj, cu specialităţile: limba română şi limba 
franceză. 

După absolvire a fost încadrată ca profesoară la Liceul Wicolae 
Bălcescu, astăzi I. C. Brătianu, din Piteşti, unde s-a remarcat ca un cadru 
didactic valoros. Pentru merite deosebite la catedră a fost avansată ca 
directoare adjunctă a acestei instituţii în preajma sărbătoririi a o sută de ani de 
existenţă a liceului participând cu însufleţire la acest eveniment aniversar, 
ilustrat în monografia şcolii astfel: Liceul Nicolae Bălcescu din Piteşti a 

acumulat, în decursul existenţei sale de 100 de ani, o bogată experienţă şi a 
cucerit prin munca înaintaşilor un loc de frunte, nu numai în regiunea Argeş, 
dar şi în afara ei. Generaţiile de profesori şi elevi care au trecut pe aici au 
lăsat amprenta eforturilor şi năzuinţelor lor, contribuind la crearea atmos- 
ferei de aşezământ temeinic de cultură care s-a statornicit în această şcoală. 

Invăţământul, pe lângă slujitori ai catedrei, are şi cadre ce ocupă și 
anumite funcții obşteşti cerute de împrejurări sociale, politice, artistice etc. 
Mişcarea feministă cu caracter social pentru obţinerea statutului de egalitate 
în drepturi a femeii cu bărbatul în toate sferele activităţii sociale a avut şi are 
un rol de seamă atât în ţara noastră cât şi în lumea întreagă. Eugenia Andrei, 
distins cadru didactic al municipiului Piteşti, în anul 1970 a fost delegată 
timp de şapte ani ca reprezentantă a ţării noastre la Federaţia Democratică 
Internaţională a Femeilor cu sediul la Berlin, acţiune îndeplinită cu demnitate 
şi în spiritul cinstei şi corectitudinii. 

Din anul 1977, revenită în ţară, profesoara Eugenia Andrei a fost 
numită inspectoare şefă a învățământului din municipiul Piteşti. 

Temeinic pregătită, a dat dovadă de o largă respiraţie intelectuală. Prin 
activitatea sa.a fost militantă pentru formarea unui tineret bine pregătit pentru 
viaţă şi pentru propăşirea culturii. 

A depăşit cu tact şi eleganță rigorile vremurilor prin care a trecut şi a 
fost călăuzită permanent de respectul față de colegi, de elevi şi de toţi semenii 
săi cu care a fost în contact. 

Profesional a avut o ascensiune remarcabilă obţinând cu succes toate 
gradele didactice, a fost declarată profesoară evidenţiată şi a fost decorată cu 
Gradația de Merit. 

Casa, familia şi şcoala au fost rațiunea sa de a trăi şi a trăit frumos, cu 
discreție şi demnitate, retrăgându-se din viaţă în acelaşi mod, încât putem 
spune că a fost un exemplu de etică şi moralitate profesională. 

În viaţă a avut fericirea să se bucure din plin de preţuire şi de un 
binemeritat prestigiu. 

Filofteia Cruceană 


(1926) 


În Liceul Alexandru Odobescu din Piteşti Știin- 
fele naturii şi în special Biologia au fost obiecte 
studiate în mod temeinic, predate de profesori bine 
pregătiți şi cu rezultate dintre cele mai bune. 

Aşa se explică faptul că de la acest liceu au 
pătruns în învățământul superior sanitar mulţi absol- 
venţi deveniți între timp cadre sanitare valoroase, 
cum ar fi de exemplu medicii Elena Zamfir, Cornel 
Smeureanu, Viola Popescu (Cârnaru), Mihaela Batis 
(Laibăr) şi alții. 

Dintre profesorii valoroşi de biologie ai acestui 
liceu, în decursul timpului, menţionăm pe Elena Vasile, Maria Nicolae, 
Marin Dobre, Filofteia Cruceană şi alții. 

Filofteia Cruceană, născută Drăguşanu la 12 februarie 1926, în 
comuna Petroşani — Argeş, satul Bădești, localitate rurală atestată documentar 
cu o vechime apreciabilă, s-a afirmat la catedră ca o profesoară valoroasă. 

După absolvirea şcolii primare în satul natal, a urmat cursurile Școlii 
Normale Carol 1 din Câmpulung, obținând diploma de învățătoare. A 
funcționat ca învățătoare un an în comuna Berevoieşti — Argeş, pe urmă a 
urmat cursurile Institutului Pedagogic de trei ani din Bucureşti, absolvite în 
anul 1952. 

În perioada 1952-1958 a funcţionat la şcoala din Hinţeşti — Argeş ca 
profesoară de biologie şi directoare. În calitate de directoare, s-a ocupat 
insistent și efectiv de frecvenţa şi şcolarizarea tuturor elevilor înscrişi la 
cursuri, activitate în care a obținut rezultate foarte bune, apreciate de obştea 
localităţii şi de către organele superioare de învățământ. În paralel a absolvit 
cu mari eforturi, la cursurile fără frecvență, Facultatea de Ştiinţe naturale din 
cadrul Universităţii C. 7. Parhon din Bucureşti, obținând diploma de licență 
în biologie. Apreciată ca un cadru didactic valoros şi cu rezultate dintre cele 
mai bune la catedră, în anul 1958 a fost transferată la Liceul A/exandru 
Odobescu — fosta Şcoală medie Nr. 3 din Piteşti, unde a funcţionat ca 
profesor titular de biologie 11 ani, până în anul 19609, dovedindu-se un cadru 
didactic de nădejde şi o foarte bună colegă. În anul 1969 s-a transferat la 
cerere ca profesoară titulară de biologie la Colegiul 7. C. Brătianu din Piteşti, 
unde a funcţionat până în anul 1982 când s-a pensionat. 

În toţi anii cât a funcţionat ca profesoară la Liceele Alexandru 
Odobescu şi 1. C. Brătianu din Piteşti a avut şi calitatea de dirigintă, funcţie 

de care s-a achitat cu conştiinciozitate, reuşind să formeze colective de elevi 
bune, străduindu-se în permanență să formeze personalitatea elevilor, să-i 
deprindă cu munca organizată şi să insufle acestora dragoste pentru muncă, 
iubire de patrie, cinste şi omenie. 

Profesoara Filofteia Cruceană s-a remarcat în buna organizare și 
desfăşurare a lucrărilor de laborator: observaţii microscopice ale celulei, ale 
țesuturilor, funcţiile rădăcinii, extragerea clorofilei din frunze (botanică) și 
disecţiile la peşti şi broaște, observaţii microscopice la protozoare: amoeba, 
paramoecium, euglena etc. (zoologie). A participat cu regularitate la cercurile 
de specialitate şi a desfăşurat muncă culturală. 

A susţinut şi a obţinut la timp, conform legilor învățământului, gradele 
didactice, gradul didactic I obţinându-l în anul 1976. 

Este căsătorită tot cu un cadru didactic, anume Dumitru Cruceană, 
care şi-a desfăşurat activitatea la Liceul M. 1. U. (Ministerul Industriei 
Uşoare), ca profesor şi director adjunct. 

Au împreună un singur copil, Daniel Cruceană, în prezent farmacist- 
ofiţer la Spitalul Militar din Piteşti. 

Au şi un nepot, Vlad Theodor, elev cu bune rezultate la şcoală, pe care 
bunica îl iubeşte mult şi de a cărei educaţie, alături de părinţii lui, se ocupă 
îndeaproape cu multă grijă şi pricepere. 


Maria Nicolae 
(1926) 


Un apreciat cadru didactic cu multiple funcții 
pe altarul şcolii pe o perioadă apreciabilă de vreme 
este şi profesoara Maria Nicolae, care s-a născut la 
1 septembrie 1926 în comuna Roieşti, judeţul Vâl- 
cea. A făcut şcoala primară în comuna natală, după 
care se înscrie la Şcoala Normală Jancu Orereleşanu 
din Măgurele — Bucureşti, pe care a absolvit-o în 
anul 1946 cu examen de capacitate la centrul de la 
Şcoala Normală Elena Doamna din Bucureşti. 

Intre timp a urmat cursurile Facultăţii de 
Biologie de la Universitatea C. 7. Parhon din 
Bucureşti, cu examen de stat, în februarie 1960. Primii ani de activitate 
didactică ca învățătoare, apoi ca profesoară, îi desfășoară la Şcoala Generală 
şi Liceul din Lădeşti, județul Vâlcea. Pe urmă se mută la Piteşti. În cadrul 
activităţii de perfecționare ca profesoară de biologie a obţinut gradele 

didactice: definitivat şi gradul al li-tea în cadrul Liceului Alexandru 
Odobescu din Piteşti şi gradul I în 1972, la Liceul 7. C. Brătianu, cu lucrarea 
Mecanisme Jeed-Bock în predarea biologiei. Pe parcursul activităţii didactice 
a îndeplinit mai multe funcţii: 
— Directoare a Liceului Alexandru Odobescu, fostă Şcoala medie mixtă 
Nr. 3 (1958-1963); 

— Inspector şef al Secţiei de Învățământ şi Cultură a oraşului Piteşti 
(1963-1966); 

— Profesoară de biologie la Liceul 4/. Odobescu (1966-1971); 

— Directoare a Liceului teoretic cu limba de predare germană, unde a 
contribuit la utilarea şcolii şi înzestrarea cu baza materială a unui liceu 
umanist cu limbă străină de predare; 

—  Vicepreşedintă la Comitetul Judeţean de Cultură și Artă (1971-1975); 

— Profesoară de biologie la Liceul /. C. Brătianu din Piteşti între anii 
1975-1983, când s-a pensionat. 

Ca directoare a Liceului Alexandru Odobescu a căutat să conducă 
şcoala şi să meargă în procesul instructiv-educativ pe urmele înaintaşului său, 
renumitul profesor de „pedagogie Radu Petre, care a condus această şcoală 
între anii 1927-1933. În timpul directoratului său la acest liceul profesoara 
Maria Nicolae s-a confruntat cu multe greutăţi. Dintre acestea menționăm pe 
aceea că şcoala era suprapopulată cu peste 54 de clase, dintre care 34 de clase 
la cursul de zi (elementar I — VII şi liceal VIII — XI; secţie de gospodărie — 2 
clase; secţie de educatoare — 5 clase; cursuri liceale serale şi cursuri fără 
frecvenţă). 

În acea vreme planul de învățământ a fost încărcat cu introducerea 
activităţii practice (instruire în producție) a elevilor, pentru formarea 
deprinderilor de muncă ia unități industriale (fabricile 1. P. M. B., Textila 
etc.) solicitând efort sporit şi profesorilor diriginţi care s-au integrat cu mult 
efort în noul sistem educativ. 

Pentru a veni în sprijinul elevilor proveniţi din familii cu posibilităţi 
materiale modeste, conducerea şcolii a luat măsuri de reorganizarea interna- 
tului şcolii şi s-a înființat o mică fermă școlară pe principiul autogospodăririi. 

În cadrul Secţiei de Învățământ a oraşului Piteşti profesoara Maria 
Nicolae împreună cu colectivul de inspectori a făcut mari eforturi pentru 
generalizarea învățământului obligatoriu şi gratuit pe întreg teritoriul muni- 
cipiului şi în comunele afiliate. 

În perioada 1963-1966 populaţia şcolară a oraşului Piteşti a crescut 
vertiginos, înființându-se în acea vreme aproximativ zece unități şcolare. Ca 
vicepreşedintă a Comitetului Judeţean de Cultură şi Artă s-a străduit să 
înfiinţeze pe întreg teritoriul județului Argeş numeroase Societăţi culturale şi 

Universităţi populare, instituţii la care au fost mobilizați să-și aducă 
contribuţia intelectualii satelor şi centrelor urbane. Aceste instituții aveau ca 
scop ridicarea gradului de cultură, de informare ştiinţifică, medicală, agricolă, 
etnografică şi păstrarea tradiţiilor şi obiceiurilor satului românesc. 

Ca profesoară de biologie în orele desfășurate la Liceele Alexandru 
Odobescu şi I. C. Brătianu această profesoară a muncit cu dăruire realizând 
lecţii bune, completate cu schițe, desene, planşe experimentale şi cu noutăţi 
în materie apărute în revistele de specialitate. Strădaniile de la catedră ale 
profesoarei s-au materializat an de an prin rezultate bune ale elevilor săi la 
olimpiade de specialitate şi prin faptul că un număr apreciabil dintre tinerii pe 
care i-a învăţat au devenit medici, farmacişti, horticultori etc. A condus 
cercul de biologie al profesorilor din judeţ, a ţinut numeroase lecţii deschise 
şi referate ştiinţifice, dintre care menționăm: FEvoluționismul în biologie; 
Cercetarea în vederea examenului se stat asupra Ihneumonidelor; Să nu 
lăsăm natura să moară, Principiile didactice ale procesului de învăţare ale 
sistemului nervos; Lucrările de laborator şi rolul lor ştiinţific; Neuronul: 
Lucrările practice la genetică şi altele. 

Activitatea profesoarei de biologie Maria Nicolae în judeţul Argeş, pe 
o perioadă de aproape patruzeci de ani pe ogorul școlii, este meritorie, lăsând 
în urma sa imaginea unui om al datoriei împlinite cu multă dăruire. 


Pauli |. Dicu 
(1926) 


Cu aproape 46 de ani în urmă, la 15 august 
1955, autorul acestui volum a fost transferat de la 
catedra de limba română a Liceului teoretic din 
Pucioasa la Secţia de Învăţământ a regiunii Argeș, în 
funcţia de inspector şcolar. În acelaşi timp a fost 
numit şi transferat, în interes de serviciu, de către 
minister, într-un post similar şi profesorul Paul 1. 
Dicu, fost director al Şcolii generale din comuna 
Topana, județul Olt, unde funcţiona ca profesor 
detaşat la cerere, având şi misiunea de director 
coordonator al şcolilor din mai multe localităţi ale 
raionului Vedea. Profesorul Paul Dicu solicitase detaşarea la Topana pentru a 
continua cercetările arheologice pe teren în vestul Munteniei, între Argeș și 
Olt, şi în zonele limitrofe, unde descoperise în anii precedenţi unelte din 
paleoliticul inferior. Cu toate insistenţele forurilor centrale şi regionale, nu 

acceptase acest transfer în perioada 1952-1955, declarând că nu renunță la 
investigaţiile arheologice din arealul Piemontului Cotmeana. Ameninţat cu 
desfacerea contractului de muncă în învățământ, a fost nevoit să vină la 
Piteşti, în septembrie 1955. 

Noul meu coleg din secția de învățământ era considerat pe atunci un 
tânăr serios, exigent, agreabil şi elegant — aprecieri exprimate de ambele 
sexe —, cu o temeinică pregătire ştiinţifică, pedagogică şi cu un larg orizont 
cultural în multiplele direcții ale cunoaşterii. De la început ne-am împrietenit, 
prietenie care dăinuieşte şi astăzi. Am muncit împreună mulți ani pentru a 
rezolva problemele dificile ale învățământului din etapa respectivă. 

Profesorul Paul I. Dicu s-a născut la 1 august 1926 în satul Căndeleşti, 
comuna Valea Ungureni, județul Olt, în familia învățătorului Ioan FI. Dicu, 
absolvent al Şcolii Normale din Câmpulung Muscel, apreciat pedagog, mult 
timp revizor şi inspector şcolar în judeţul Olt. Anii copilăriei i-a petrecut 
într-un mediu favorabil unei pregătiri intelectuale timpurii, astfel încât până 
la vârsta de cinci ani învățase să citească, să scrie şi să socotească. După 
absolvirea şcolii primare în comuna natală, în satul Gojgărei (patru clase, 
1933-1937), a urmat cursurile Liceului teoretic de băieţi Radu Greceanu din 
Slatina-Olt (opt clase, 1937-1945, bacalaureatul în iulie 1945, media generală 
8,10). 

Până la susținerea concursului de admitere în facultate a funcționat ca 
învățător suplinitor la şcoala primară din Gojgărei (lunile septembrie — 
noiembrie 1945), fiind numit de către Inspectoratul Şcolar al judeţului Olt, 
unitatea respectivă având două posturi vacante la care nu se prezentaseră 
persoanele stabilite de minister. 

În perioada anilor 1945-1948 a urmat cursurile Facultăţii de Filozofie 
şi Litere (secţiile filozofie, istorie, filozofie modernă, care aveau mai multe 
subsecţii şi catedre) şi cursurile Facultății de Drept de la Universitatea din 
Bucureşti. A obținut aprobări pentru susținerea concomitentă a examenelor în 
timp de doi ani, pentru fiecare secţie, în loc de patru ani. Prin aplicarea legii 
Reformei învățământului din august 1948, cele trei secţii ale Facultăţii de 
Filozofie şi Litere au devenit facultăţi independente. S-a reînfiinţat şi o nouă 
facultate în toamna anului 1948 — Facultatea de Pedagogie şi Biologie, la care 
a fost repartizat, fără să fie consultat în anul al IV-lea, facultate pe care a 
absolvit-o în iunie, 1949 (examenele din anii |, II şi III fiind valabile cele din 
1945-1948). 

După absolvirea facultăţilor, profesorul Paul Dicu, pentru a intensifica 
cercetările arheologice pe teren în vestul Munteniei, a solicitat numirea la 
Liceul Nicolae Bălcescu din Piteşti (Şcoala medie Nr. 1), unde se afla o 
catedră vacantă. Conducerea Ministerului i-a propus să rămână asistent 

universitar salariat în Bucureşti însă, susținând cu argumente necesitatea 
investigaţiilor pe teren, prin concurs, a primit repartizarea la Piteşti (catedra 
istorie — economie politică, psihologie — logică). Între timp i s-a mai propus 
să lucreze în centrala ministerului ca specialist. La 1 septembrie 1949 s-a 
prezentat la liceul din Piteşti. Peste câteva zile a sosit un ordin de detaşare 
temporară în interes de serviciu la Liceul teoretic Radu Greceanu din Slatina, 
având şi misiunea de a organiza noua şcoală pedagogică înființată în acest 
oraş. 

La liceul din Slatina a funcționat numai două luni (octombrie — 
noiembrie, 1949), deoarece la 1 decembrie 1949, pe baza unor hotărâri luate 
de minister, a fost încorporat la Şcoala militară de ofițeri de rezervă (şcoală 
divizionară) din Târgu Mureş. După absolvirea şcolii militare, în noiembrie 
1950, a urmat perioada stagiunii de comandă la Bistriţa Năsăud pentru 
avansarea la gradul de sublocotenent în rezervă (aprilie 1951), apoi a fost 
concentrat până la 1 septembrie 1952, inclusiv pentru convocările din vara 
1952 destinate instruirii militare a studenţilor. În etapa respectivă a ţinut 
lecţii, prelegeri, conferințe de specialitate în cadrul diferitelor cursuri şi in- 
structaje militare. Cu prilejul aplicaţiilor militare pe teren, a făcut şi obser- 
vaţii arheologice, în anii 1950-1952. 

La finele lunii august 1951 a refuzat propunerile ministerului de a 
reveni în învăţământul superior şi a solicitat detaşarea la Şcoala elementară 
de 7 ani, Mătăsaru, judeţul Dâmboviţa (1952-1953), apoi la Şcoala elemen- 
tară de 7 ani din Topana, județul Olt (1953/1954-1954/1955). În septembrie 
1955 a fost transferat în interes de serviciu în funcţia de inspector şcolar la 
Secţia regională de învățământ Argeș din Piteşti (1955-1959). Pentru a 
dispune de mai mult timp necesar cercetărilor arheologice a cerut revenirea la 
catedrele din Piteşti (Liceul N. Bă/cescu, azi Colegiul I. C. Brătianu, Şcoala 
Nr. 5 şi Şcoala Nr. 2 din Piteşti), la care a funcţionat din anul 1959 până în 
anul 1986, când s-a pensionat, după 40 de ani în învățământ. Pentru a efectua 
cercetările arheologice, profesorul Paul Dicu a refuzat şi alte funcţii în 
învățământ sau în cadrul unor instituţii centrale. 

În etapa activității şcolare a obţinut gradele didactice II şi I, titlul de 
profesor fruntaş, o gradaţie specială şi mai multe premii. A participat la 
acțiunile de modernizare şi perfecţionare a învățământului (structură, planuri 
de învățământ, programe şi manuale şcolare, examene, concursuri şcolare, 
diferite activități în afară de clasă şi extraşcolare etc.). A scris şi publicat 
numeroase articole şi studii, a ţinut prelegeri, conferințe, lecţii deschise în 
cadrul unor reuniuni pedagogice şi metodico-ştiinţifice, consfătuiri bianuale 
şi anuale, a organizat excursii de informare şi documentare pentru elevi şi 

cadrele didactice, a participat la cursurile de perfecționare ca profesor şi 
lector etc. 

Pe lângă activităţile didactică, socială şi culturală, profesorul Paul 1. 
Dicu s-a remarcat în mod deosebit în activitatea ştiinţifică şi publicistică. Este 
membru al Societăţii de Ştiinţe Istorice din România (din 1949), membru 
activ al Societăţii Numismatice Române, colaborator al Secţiei de Ştiinţe 
Istorice şi de Arheologie a Academiei Române (din 1949) şi al Institutelor de 
profil ale acestui for ştiinţific din Bucureşti, Iași şi Cluj-Napoca, al Muzeului 
Naţional de Istorie din Bucureşti şi al altor muzee din ţară. La insistenţele 
conducerii Societăţii de Ştiinţe Istorice a îndeplinit şi misiunea de secretar 
ştiinţific al filialei argeşene din Piteşti timp de 17 ani (1961-1978). A 
colaborat şi cu fostul Muzeu de Antichităţi din Bucureşti în etapa liceală şi 
universitară. 

Cercetările arheologice. întreprinse de profesorul Paul Dicu pentru 
descoperirea şi studierea uneltelor din paleoliticul inferior s-au desfăşurat sub 
egida Secţiei de Științe Istorice şi Arheologie a Academiei Române şi a 
Societăţii de Științe Istorice din România, începând cu anul 1949. A 
descoperit unelte din paleoliticul inferior şi înainte de anul respectiv, în 
perioada 1933-1949, în perioada şcolară şi universitară. 

Numărul pieselor descoperite a ajuns la aproximativ o mie. Două sute 
de unelte au intrat în patrimoniul Muzeului Naţional de Istorie din Bucureşti 
(în sala nr. | sunt expuse câteva piese). Piesele au o mare vechime (până la 
un milion de ani) şi o valoare ştiinţifică excepțională. Reprezintă primele 
unelte făurite de hominieni (oameni în devenire) în lunga şi dificila perioadă 
a antropogenezei. Pentru perioada respectivă a epocii străvechi (numită şi 
epoca paleolitică) este considerată cea mai valoroasă descoperire arheologică 
din România şi una dintre cele mai valoroase de pe glob. Pentru descoperirea 
uneltelor amintite, profesorul Paul Dicu a cercetat pe teren depozitele 
cuaternare timpurii aparţinând pleistocenului inferior în albiile minore ale 
râurilor şi în alte deschideri naturale sau antropice mai mult de cincizeci de 
ani, câte 120-130 de zile în fiecare an, bazându-se pe ample cunoştinţe 
arheologice, paleogeografice, geologice, geofizice, paleontologice, paleohi- 
drologice, paleoclimatice ş. a. Rezultatele descoperirilor au fost valorificate 
ştiinţific prin elaborarea şi prezentarea unor comunicări la reuniuni ştiinţifice, 
prin publicarea a numeroase articole şi studii, prin includerea lor în multe 
volume de specialitate, prin emisiunile radio şi TV, prin agenţiile de presă 
etc., în ţară şi peste hotare. De asemenea, a realizat descoperiri arheologice 
din paleoliticul mediu şi superior, din neolitic, epoca metalelor etc. în diferite 
judeţe şi localităţi din ţară. 

La Piteşti a descoperit un castru roman de campanie, a stabilit traseul 
real al Limes Transalutanus între castrele de la Albota şi Purcăreni. Lângă 
Piteşti, la Budeasa Mică, a descoperit o aşezare dacică fortificată folosită ca 
refugiu, peste care romanii au construit un castellum sau un turn de 
observaţie şi semnalizare, iar mai târziu, în Evul Mediu, s-a construit o culă 
(o casă mare fortificată). 

O importantă contribuţie ştiinţifică a profesorului Paul Dicu o 


„constituie descoperirile, depistările, identificările şi studierea monedelor 


antice greco-macedonene, geto-dacice, romane republicane şi imperiale, 
bizantine timpurii şi târzii, a monedelor medievale românești şi străine din 
numeroase localităţi situate în vestul Munteniei sau în alte provincii istorice 
şi zone din țara noastră. 

Multe piese sunt extrem de rare, iar unele prezintă elemente tehnice 
inedite. A publicat articole şi studii numismatice în revistele de specialitate şi 
în alte reviste; monedele descoperite intră în acest fel în circuitul de valori 
ştiinţifice pe plan naţional şi internaţional. 

Profesorul Paul Dicu a acordat atenție şi celorlalte epoci istorice 
(epoca medie, modernă şi contemporană), pentru care a scris şi tipărit foarte 
multe articole şi studii bazate pe cercetări în arhive şi biblioteci. 

Din numărul mare de tipărituri referitoare la toate epocile istorice, 
pentru cititori am reţinut următoarele: 

Arheologie. Articole: Paul I. Dicu — Descoperiri atribuite paleoli- 
ficului inferior pe cursul mijlociu al Argeşului (jud. Argeş), în Studii şi 
cercetări de istorie veche (S. C. 1. V. — revistă a Institutului de Arheologie al 
Academiei Române din Bucureşti), 23, 1972, 2, Editura Academiei, p. 223 — 
234; idem, Noi descoperiri de unelte atribuite paleoliticului inferior pe 
cursul mediu al Argeşului, în S. C. 1. V., 24, 1973, 4, p. 653 — 658, Studiul; 
idem, Paleoliticul inferior în Piemontul Cotmeana şi Depresiunea Sibiu, în 
Studii şi cercetări de istorie veche şi arheologie (S. C. 1. V. A.), 30, 1979, 4, 
p. 575 — 589 (Editura Academiei Române). 

In publicaţiile din Piteşti au fost tipărite articolele: Paul I. Dicu, 
Dovezi ale culturii de prund pe valea Argeşului, în ziarul Secera şi ciocanul, 
nr. 3690, 19 martie 1966, p. 2; idem [P. Valescu], Noi descoperiri 
arheologice, în S. C., sec. XVI, nr. 3866, 13 octombrie 1966, nr. 2; idem, Noi 
dovezi despre prezența eopaleoliticului în zona Piteşti, în S. C., sec. XVI, nr. 
3911, 4 decembrie, 1966, p. 2; idem, Paleoliticul inferior pe valea Argeşului, 
în S.C., sec. XIX, nr. 4 — 611, 9 martie 1969; idem, Paleoliticul inferior pe 
valea Argeşului, în culegerea Tribuna şcolii argeșene, [3], 1971, p. 55 — 59; 
idem, Noi descoperiri arheologice din paleoliticul inferior în Piemontul 

Cotmeana şi Depresiunea Sibiu, în revista Argeş, sec. XVII, nr. 8 (135), 
Piteşti, 1982, p. 15 etc. 

Descoperirile paleolitice au fost menţionate sau incluse în numeroase 
tipărituri ale autorilor români şi străini, inclusiv în cea mai mare şi importantă 
sinteză de profil, The Cambridge Ancient History, Second Edition, vol. III, 
part. |, Cambridge, London, New York, New Rochelle, Melbourne, Sydney, 
p. 61, mss. 1. 

Anumite constatări şi observaţii referitoare la câteva tipărituri: Paul |. 
Dicu, Omisiuni şi erori arheologice în unele publicaţii. 1 Paleoliticul inferior, 
în revista Argeș, sec. XVI, nr. 3 (126), Piteşti, 1981, p. 1] (partea I) şi nr. 4 
(127), p. 10. 

Numismatică. Studii: Paul 1. Dicu, Monede geto-dacice descoperite 
pe teritoriul județului Argeș, în Buletinul Societăţii Numismatice Române, 
(BSNR), nr. 129-130, Bucureşti, 1981-1982, p. 89-100 (în colaborare); idem, 
Monede antice şi bizantine din Dobrogea, în BSNR, nr. 129-130, 1981-1982, 
p. 441 — 455 (în colaborare); idem, Un denar emis pentru Annia Faustina, în 
Studii şi cercetări de numismatică (SCN), sec. VIII, 1984, p. 117-118 (în 
colaborare), Editura Academiei Române; idem, Monede romane târzii şi 
bizantine (secolele IV — XI), descoperite pe teritoriul județului Argeş, în 
SCN, IX, 1989, p. 75 — 88 (în colaborare); idem, Monede din secolele 1] — XII 
descoperite la Niculiţel, judeţul Tulcea, în BSNR, 1994-1995, nr. 142-143, p. 
33 — 62 (în colaborare). Articole numismatice au fost tipărite în publicaţii din 
Piteşti (revista Argeș etc.). 

Descoperirile, depistările, studiile şi articolele numismatice realizate 
de profesorul Paul 1. Dicu au fost incluse sau menţionate în diferite tipărituri 
din ţara noastră sau din străinătate: Bibliografia istorică a României, Editura 
Academiei Române, în revistele internaționale Numismatic Literature din 
New York, Editura The American Numismatic Society; Coin Hoards din 
Londra, Fasti Archaeologice din Roma ş.a. Piesele inedite şi alte elemente 
tehnice inedite au fost incluse în marile cataloage numismatice internaţionale. 

Istorie. Volume: Paul |. Dicu, Jszoria municipiului Piteşti, Editura 
Academiei, Bucureşti, 1988, 360 p. (în colaborare); idem, Piteşti — ghid de 
oraş, Editura Sport-Turism, Bucureşti, 1985, 142 p. (în colaborare); idem, 
Piteşti. Pagini de istorie, în Studii şi cercetări, Muzeul Piteşti, 1986, 333 p. 
(în colaborare); idem, Monografia Școlii Nr. 3 Ion Pillat din Piteşti (1873- 
1998), Editura Pământul, Piteşti, 1998, 263 p. (în colaborare). 

Studiile: Dir istoria municipiului Piteşti. Scurtă privire asupra 
epocilor: străveche, veche şi medievală, în Revista Muzeelor ŞI 
Monumentelor — Seria Monumente Istorice şi de Artă, Nr. 2, Bucureşti, 1988, 
p. 3-12; Din biografiile profesorilor universitari Emanoil N. Antonescu, 

Eftimie N. Antonescu, Mihail A. Antonescu şi Istrate N. Micescu, în Studii şi 
comunicări, Seria istorie, sec. VIII, Muzeul Piteşti, 1999, p. 343 — 377; 
Aşezarea geto-dacică fortificată şi vestigiile romane de la Budeasa Mică — 
Castrul roman de la Piteşti. Traseul Limes Transalutanus în sectorul Piteşti, 
în SC — Seria istorie, sec. IX, Muzeul Piteşti, 2000, p. 37 — 48. Articolul: 
Profesorul şi muzeograful lon Moroşanu (1894-1967), în SC — Seria istorie, 
sec. IX, Muzeul Pitești, 2000, p. 507 — 510 etc. 

Profesorul Paul I. Dicu a elaborat şi alte lucrări în vederea tipăriri lor 
pe plan central sau local. În prezent definitivează volumul Monografia 
paleoliticului inferior din România. De reţinut că descoperirile sale au fost 
cunoscute la fața locului, la Piteşti şi pe teren, de către profesorul universitar 
dr. Kenneth Honea, de la Universitatea Illinois din Statele Unite, delegat al 
Academiei de Ştiinţe a SUA, în octombrie 1977, care a confirmat încadrarea 
corectă a uneltelor descoperite şi marea lor valoare ştiinţifică. 

Pentru realizările ştiinţifice a primit distincţiile: medalia 7udor 
Vladimirescu, clasa a II-a, Marele premiu al revistei Argeș pentru istorie 
(1988) şi Diploma de onoare-a municipiului Piteşti. 


Eduard Minasian 
(1928) 


Alături de valoroşii profesori de matematică 
ai oraşului Piteşti, Emil Morţun, Dumitru Mihalaşcu 
şi Nicolae Peligrad, numărăm şi pe apreciatul şi 
stimatul profesor Eduard Minasian, care a slujit cu 
pasiune şi devotament învățământul argeşean peste 
patruzeci de ani. 

El s-a născut la 16 august 1928 la Giurgiu, 
dintr-o familie de armeni, ca fiu al lui Bergi şi 
Ahavimi Minasian. Încă din copilărie este adus de 
părinţii săi la Piteşti unde, între anii 1935-1939, ur- 
mează cursurile Școlii primare Nr. 2 din Piteşti cu 
bunul şi renumitul învățător Gheorghe Stănescu, căruia tânărul elev de atunci 
i-a păstrat permanent multă recunoştinţă pentru educaţia şi instrucţia ce i-a 
dat. 

Între anii 1939-1947 urmează clasele I — VIII ale Liceului 7. C. Brătianu 
din localitate, unde s-a bucurat de aportul unor valoroși profesori de 
matematică ca Oncica, |. Boierescu, Al. Stănescu şi mai ales Emil Morţun. În” 
anul 1952 a absolvit Facultatea de Matematică de la Universitatea 47. 7. Cuza 

din Iaşi. Înainte de a prezenta activitatea acestui valoros profesor voi cita 
câteva mărturisiri ale acestui dascăl, acum la anii pensionării: Copil fiind, un 
film ce era consacrat vieții de copil a inventatorului american Edison 
Thomas Alva (1847-1931) a lăsat o adâncă şi puternică amprentă asupra 
mea. Dragostea mamei sale pentru fiul ei, respectul fiului pentru tatăl său, 
conlucrarea cu sora, au constituit exemple demne de urmat. După un timp 
am citit biografia genialului inventator şi îndemnul său pentru tineret: 1% 
inspiraţie şi 99% transpiraţie au fost ideile ce mi-au călăuzit activitatea de-a 
lungul multor ani, desigur cu' multe poticniri, cu eforturi deosebite, cu 
rezultate care adesea mi-au dat satisfacţii şi nemulțumiri. Cele mai mari 
satisfacţii sunt simțite acum, la vârstă înaintată, când foştii elevi îşi mani- 
festă în diferite moduri aprecierile lor la adresa mea, aceluia care a fost 
elevul aceluiaşi liceu, între zidurile căruia şi-a plămădit caracterul, Liceul 
„I. C. Brătianu “. Am fost elevul profesorului emerit Morţun Emil şi am avut 
ca magisteri pe profesorii emeriți Mihalaşcu Dumitru şi Nicolae Peligrad. 
Afirm magisteri pentru că pe fiecare dintre cei cărora le respect memoria i- 
am urmărit în predarea la clasă, au constituit modelul şi sursa de inspiraţie 
în pregătirea pentru predarea în faţa elevilor mei. Lucrând alături de aceşti 
magicieni ai predării matematicii, urmându-le exemplul am avut rezultate 
pozitive în activitatea la catedră. 

După absolvirea facultății Eduard Minasian a fost încadraț ca profesor, 
funcționând în anii 1953-1954 la Şcoala Profesională Comercială din Piteşti, 
unde are coleg pe mai vârstnicul şi apreciatul profesor Nicolae Peligrad care 
i-a dat cu generozitate sprijin şi îndrumări în activitatea didactică de 
începător. Din 1954 şi până în anul 1959 a fost transferat la cursurile serale 
ale Liceului Nicolae Bălcescu, când profita de numeroase asistențe făcute pe 
lângă profesorii Emil Morţun şi Dumitru Mihalaşcu. Din anul 1959 şi până în 
1989, anul pensionării, a predat neîntrerupt timp de treizeci de ani la cursurile 
de zi ale Liceului W. Bă/cescu (astăzi Colegiul Naţional 7. C. Brătianu). Între 
timp, profesorul Eduard Minasian se afirmă ca un cadru didactic valoros şi 
deosebit de apreciat, alături de soția sa, profesoara de matematică Eugenia 
Minasian. Pentru merite deosebite E. Minasian este ales vicepreşedinte al 
filialei Argeş a Societăţii de Ştiinţe Matematice, alături de profesorii Emil 
Morţun, Dumitru Mihalașcu şi Gheorghe Petrescu. Numeroşi ani a pregătit 
elevi cu care a cucerit premii la olimpiadele de matematică în fazele judeţene 
şi naţionale. 

Din bogata sa experiență, acest profesor a realizat cartea intitulată: 
Încă un pas în învățarea matematicii şcolare: aritmetică, algebră, analize 
tratând noțiunile în evoluţia firească a gândirii pentru întărirea cunoştinţelor 
la elevi. Ca profesor la clasele speciale de matematică, profesorul Eduard 

“această şcoală 41 de elevi. Pe parcurs de la Şcoala 


Minasian a elaborat o revistă litografiată, Marhesis, în care elevii au avut 
posibilitatea să-şi manifeste creativitatea personală. În cadrul liceului a 
organizat prin eforturi şi cheltuieli personale un cabinet de matematică, care 
are mare funcţionalitate fiind mult apreciat de profesorii veniţi la acest liceu 
în schimb de experienţă. A mai realizat cu concursul fundaţiei Soros şi a 
foştilor elevi un cabinet de fizică ce contribuie la pregătirea temeinică a 
elevilor şcolii. Cu mult interes şi plăcere acest inimos profesor a colaborat la 
îndrumarea cadrelor tinere în calitate de conducător al Cercului pedagogic de 
matematică, ca inspector metodist voluntar şi prin inspecţiile ce le-a făcut în 
acordarea gradelor didactice. În decursul anilor a fost angrenat în activitatea 
de alfabetizare a populaţiei suburbane, a ținut numeroase conferinţe în care a 
combătut superstiţiile şi a susținut culturalizarea maselor. 

După pensionare, între anii 1989 şi 1994 a predat astronomia la clasele 
a XII-a de la Colegiul 7. C. Brătianu. 

Ca profesor de astronomie a dat publicului informaţii despre eclipse, 
în special despre eclipsa totală de la 11 august 1999, când s-a folosit de 
mijloace moderne puse la dispoziţie de către /nstitutul Meteorologie local. 

Profesorul Eduard Minasian este pentru învățământul argeşean o 
personalitate remarcabilă, fapt pentru care instituțiile de învățământ supe- 
rioare i-au răsplătit munca prin multe aprecieri laudative şi prin acordarea 
titlului de Profesor fruntaş (evidenţiat) de două ori în decursul timpului. 


Florea Gută 
(1928) 


Către sfârşitul secolului al XIX-lea învăță- 
mântul argeşean se îmbogăţeşte cu o Şcoală de 
Comerţ care între anii 1899-1903 funcționează ca 
unitate şcolară de specialitate de gradul 1. În primul 
an şcolar 1899-1900 se înscriu şi frecventează 


Comercială Elementară dintre anii 1905-1918 se 
ajunge la Şcoala Superioară de Comerţ (1918-1936), 
la Liceul Comercial (1936-1948), pe urmă la Şcoala 
Tehnică şi Medie de Comerţ până în 1955. 

În anul 1999, când această şcoală a sărbătorit 
centenarul, numele ei a devenit Grupul Școlar Tehnologic, Economic, Admi- 
nistrativ şi de Servicii Maria Teiuleanu. Această renumită şcoală a avut pe 
parcursul a peste o sută de ani o mulțime de dascăli reprezentativi. 

Dintre aceştia menţionăm şi pe profesorul economist Florea Guţă, 
care a fost pe o perioadă de vreme şi directorul şcolii. 

Florea Guţă s-a născut la 29 aprilie 1928 ca al cincilea copil al familiei 
loana și Nicolae Guţă din comuna Ciomăgeşti, una dintre comunele cu 
resurșe materiale modeste din judeţul Argeş. A făcut şcoala primară în 
comuna natală şi în condiții destul de grele cursurile Liceului Comercial din 
Pitești, pe care le-a absolvit în anul 1948. 

După absolvirea liceului, din cauza slabelor posibilităţi materiale, a 
intrat imediat în producţie lucrând în Cooperativa de Consum în calitate de: 
contabil, contabil şef de centru teritorial de contabilitate, revizor contabil şi 
revizor şef adjunct. Între timp a urmat cursurile Facultăţii de Finanţe, Credit 
şi Contabilitate în cadrul ASE — Bucureşti, promovând examenul de stat în 
anul 1962. În anul 1968 s-a transferat ca profesor la Liceul Economic din 
Piteşti, unde a funcţionat pe o perioadă de 23 de ani, până în anul 1989 când 
s-a pensionat. Ca profesor a predat disciplina Conrabilitate şi a obținut prin 
examene gradele didactice: definitivat, gradul II şi gradul 1. A mai susținut cu 
mult succes şi examenul de expert contabil, fiind şi membru al CECCAR. A 
fost pasionat de profesia de dascăl, iubind cu devotament elevii ŞI, în calitate 
de director adjunct şi director în perioada 1967-1977 al Liceului economic 
din Piteşti, astăzi Grupul Şcolar Economic Administrativ Maria Ti eiuleanu, a 
activat puternic pentru supraviețuirea şi ridicarea prestigiului acestei unități 
de învățământ, care la 26 noiembrie 1999 şi-a sărbătorit centenarul. Ca activi- 
tate ştiinţifică, profesorul Florea Guţă a prezentat la diferite sesiuni ştiinţifice 
organizate de Ministerul Învăţământului referate specifice activității, cum 
sunt: Rolul contabilităţii la formarea profesională a elevilor, Utilizarea algo- 
ritmizării în predarea contabilităţii, Relaţiile între întreprindere şi bănci, 
Model de evidenţiere în contabilitate, Metode de predare, Profesorul — 
conducător al activității de predare-învățare a contabilităţii, Conţinutul şi 
rolul contabilităţii ca disciplină de specialitate în învățământul liceal şi 
metodica predării acesteia etc. A elaborat împreună cu un colectiv de 
profesori din țară programele pentru predarea contabilităţii în liceele 
economice aprobate de Ministerul Învățământului şi a colaborat la elaborarea 
Manualului de contabilitate pentru clasa a XII-a, profil comerţ, pentru anul 
şcolar 1989-1990. 

A mai elaborat împreună cu un colectiv de foşti elevi lucrarea Pentru 
toți agenţii economici, editată prin Editura Calende din Piteşti în anul 1991, 
sub patronajul Camerei de Comerţ din județul Argeş şi a scris în presă 
articole referitoare la Realizarea privatizării prin împroprietărire, precum şi 
alte materiale interesante. 

După pensionare, profesorul Florea Guţă a continuat să lucreze. A 
predat la diferite cursuri de pregătire în domeniul contabilităţii, organizate de 
liceu sau de către Camera de Comerţ şi Industrie — Argeş şi CECCAR, 
precum şi la Școala postliceală ce funcţionează în cadrul economic Piteşti. A 
mai funcţionat trei ani ca lector la Școala Română de Afaceri, care a avut la 
Piteşti o Facultate Economică în cadrul căreia a elaborat următoarele cursuri: 
Contabilitate teoretică şi financiară şi Managementul financiar-contabil, 
pentru uzul studenţilor. În ultima vreme a elaborat împreună cu alte trei cadre 
didactice manualul de contabilitate pentru clasele a XI-a şi a XII-a. Aceste 
manuale se utilizează şi astăzi. 

Ca director al acestei şcoli, profesorul Florea Guţă a acţionat din 
răsputeri pentru supraviețuirea acestei unități de învățământ, care în anul 
1970 a fost la un pas de a fi eliminată din rândul şcolilor piteştene pe 
următoarele considerente: În anul 1971 s-a terminat construcția de pe strada 
Doaga destinată Liceului Comercial, căruia organele locale ale timpului i-au 
schimbat destinatarul şi l-au atribuit unităţii şcolare de învățământ superior. 
În anul 1972, în timp ce localul Şcolii Comerciale din str. Zeiuleanu se afla în 
reparaţii capitale, pentru executarea unor lucrări de subzidire, aceleaşi 
autorități locale I-au transferat şi pe acesta tot unităţii de învățământ superior. 
În aceiaşi ani, deşi s-a realizat unificarea liceului cu Şcoala Profesională 
Comercială, ce era subordonată Ministerului Comerțului şi deţinea localul 
fostului Liceu Comercial, şi acest local a fost atribuit Şcolii generale Nr. 3 şi 
cursurilor serale ale Liceului W. Bălcescu. Prin dârzenia profesorului şi 
directorului Florea Guţă, cu aportul unor foşti absolvenţi ai Liceului Comer- 
cial şi cu sprijinul dezinteresat al unor factori de decizie locali, cu multă 
greutate s-a obţinut anularea tuturor deciziilor de transferare a localurilor 
şcolii de pe strada Teiuleanu şi de pe Bulevardul Republicii şi s-a trecut la 
constituirea şi amplificarea bazei materiale necesare funcţionării şcolii în 
condiţii optime. 

Pe această bază, care între timp a fost modernizată, şcoala îşi continuă 
activitatea cu rezultate dintre cele mai bune. 

lon Ruse 


(1929) 


Prin anii 1958-1960 Ministerul Învăţământului a 
luat măsuri de încadrare a secţiilor serale de pe lângă 
liceele de cultură generală, unde majoritatea 
cursanților erau muncitori proveniţi din fabrici şi 
uzine, cu cei mai apreciaţi profesori din unitatea 
respectivă. Aceşti profesori aveau o normă de 
producţie redusă şi o încadrare mai bună. Întâmplarea 
a făcut să fiu şi eu încadrat în astfel de condiţii la 
secţia serală de pe lângă Liceul 7. C. Brătianu (N. 
Bălcescu) din Piteşti, unde, printre alţii, am avut 
coleg de cancelarie pe profesorul de matematică Ion 
Ruse. Acest profesor s-a născut la 19 martie 1929 
într-o familie de țărani agricultori din comuna Teiu Vale, judeţul Argeş, unde 
a urmat cursurile şcolii primare. Dovedindu-se cu înclinații pentru învățătură, 
părinții săi s-au hotărât să-l trimită să urmeze cursurile Liceului Militar Ștefan 
cel Mare din Cernăuţi mutat temporar din cauza războiului. Frecventează 
cursul inferior al acestui liceu, care între timp se desființează. Tânărul elev 
Ion Ruse este nevoit să se transfere la Liceul Militar Wicolae Filipescu de la 
Mănăstirea Dealu, care între timp se mutase la Predeal. 

Şi acest liceu militar se desființează prin Reforma învățământului din 
1948, încât lon Ruse urmează ultima clasă de curs mediu la Liceul I C. 
Brătianu din Piteşti. După absolvirea liceului, în 1950 se înscrie şi urmează 
cursurile Facultăţii de Matematică a Institutului Pedagogic din Bucureşti. 
După absolvirea institutului este numit profesor de matematică la Liceul Mixt 
Român din Gheorghieni, oraş cu populaţia majoritară maghiară. Aici se 
afirmă ca un profesor valoros şi reuşeşte ca prin participarea elevilor săi cu 
rezultate dintre cele mai bune la Gazeta Matematică să organizeze la Gheor- 
ghieni o subfilială a Societăţii de Matematică din Bucureşti, „apreciată prin 
valoarea activității ştiinţifice din acest liceu românesc. Între timp îşi 
completează studiile universitare la Universitatea din Iaşi. Între anii 1955- 
1958 este încadrat ca director de studii la Şcoala Profesională de Ucenici de 
pe lângă Uzina Vasile Tudose din Colibaşi — Argeş. Aici organizează această 
instituție muncitorească, o mută din uzină în Ştefăneşti, redându-i aspectul de 
şcoală activă: cu rezultate deosebite pe linia specializării muncitorilor, 
sprijinindu-se şi pe un nucleu de ingineri tineri în frunte cu directorul tehnic 
al uzinei. 

În anul 1958 este transferat la catedra de matematică de la secţia serală 
a liceului /. C. Brătianu din Piteşti, integrându-se într-un colectiv de cadre 
didactice valoroase. Din 1960 şi până în 1974 a condus cu mult succes 
activitatea ştiinţifică a Filialei Societăţii de Matematică din județul Argeş. 
Aici, alături de câţiva profesori apreciaţi, ca prof. universitar Silviu Teleman, 
profesorii Emil Morţun, Dumitru Mihalaşcu şi alţii, aduce un suflu modern, 
de vigoare şi fundamentare ştiinţifică în activitatea profesorilor de matema- 
tică şi în orientarea din ce în ce mai atractivă a pregătirii matematice în 
rândurile noilor generații de tineri. Ca o apreciere a muncii sale ştiinţifice şi 
organizatorice, în vara anului 1970 a fost numit director general al taberei 
finaliştilor la olimpiadele pe obiecte din toate disciplinele, organizată la 
Costineşti. Aici au dialogat cu tinerii personalități de seamă ale culturii şi 
ştiinţei în frunte cu ministrul Educaţiei și Învățământului, academicianul 
Mircea Malița. Din 1970 până în 1974 este transferat la cursurile de zi ale 
Liceului /. C. Brătianu. Aici predă şi la o clasă specială de matematică, care-i 
aduce mari satisfacţii, fiind declarată printre clasele fruntaşe din judet. 
Absolvenţii acestei clase au fost cap de listă la admiterea în învăţământul 
superior la toate facultățile importante. Ca urmare a succeselor pe care le are 
în acea vreme la clasă primeşte în 1974 Gradaţie de Merit. 

Între anii 1974-1978 predă ca profesor de matematică la Colegiul 
Naţional din Kisangani, oraş principal din Republica Zair, stat în Africa 
Ecuatorială, în bazinul fluviului Zair. Aici are rezultate remarcabile obținând 
în acei ani calificativul Elite din partea Controlului Didactico-pedagogic 
organizat de ministerul de resort cu experţi străini — mai ales belgieni. 

Între anii 1978-1991 a predat în continuare la Liceul 7. C. Brătianu din 
Piteşti. Pe parcursul celor 40 de ani slujiţi în şcoală a obţinut la timp și cu 
rezultate bune gradele didactice şi a fost stimat şi apreciat de colegi, elevi, de 
părinţii acestora şi de întreaga obşte ca un om cu multă demnitate şi prestigiu 
fiind apreciat ca un cadru didactic valoros. 

În anul 1991 s-a retras la pensie cu satisfacția că a fost util generaţiilor 
de elevi pe care i-a instruit. 

ion Băcanu 


(1930) 


Printre profesorii valoroşi de biologie-geografie 
ai județului Argeş se numără şi profesorul Ion 
Băcanu, născut la 27 decembrie 1930 în comuna 
Davideşti — Argeş, ca fiu al preotului Sebastian 
Băcanu şi al Smarandei, născută Rădulescu, din 
Priboieni. A urmat cursurile Şcolii primare în comu- 
na natală şi cursurile liceale la Liceul Dinicu Golescu 
din Câmpulung Muscel între anii 1941-1949. După 
absolvirea liceului urmează cursurile Facultăţii de 
Geologie-Geografie din cadrul Universităţii Bucu- 
reşti între anii 1949-1953. După absolvirea facultăţii 
a funcţionat ca profesor de geografie-geologie timp 
de patruzeci de ani fiind încadrat la Şcoala de şapte ani — Merişani — Argeş 
între anii 1953-1958, la Liceul Alexandru Odobescu din Piteşti între anii 
1958-1992, unde a îndeplinit şi funcţia de director adjunct la secţia serală a 
acestui liceu, la Grupul Şcolar Petrol şi la Şcoala generală Nr. 4 din Piteşti. A 
obţinut toate gradele didactice, obținând cu succes gradul I, a primit titlul de 
Profesor evidenţiat şi Gradaţia de merit şi a fost responsabil al Cercului 
pedagogic iniţiat în scopul perfecţionării profesorilor de geografie din Piteşti 
(1965-1992). Pentru merite deosebite la catedră a fost selectat ca metodist 
voluntar al Inspectoratului Şcolar Judeţean Argeş, al Casei Corpului Didactic 
şi colaborator ştiinţific al Muzeului Judeţean. 

A făcut supliniri periodice la disciplinele Paleontologie şi Geologie în 
cadrul Facultăţii de Ştiinţe, Secţia Biologie, din cadrul Universităţii din Pi- 
teşti, şi a depus o bogată activitate în cadrul Societăţii de Geografie din Ro- 
mânia, unde a fost membru în consiliul de conducere între anii 1971-1992. A 
fost un apreciat publicist făcând parte din Comitetul de redacţie al revistei 
Natura şi apoi Terra (1968-1980) şi secretar ştiinţific al filialei Piteşti a 
Societăţii de Geografie, timp de peste 30 de ani, ocazie ce i-a prilejuit 
organizarea în Piteşti şi Câmpulung Muscel a unor colocvii și conferințe 
naţionale, simpozioane şi sesiuni de comunicări cu participarea profesorilor 
din Argeş și din țară. Activitatea de cercetare ştiinţifică s-a materializat în 
publicaţiile de specialitate ale Societăţii de Geografie apărute în Editura 
Didactică şi Pedagogică, Editura Sport-Turism, revista Cultura şi Muzeul 
Judeţean — Argeş dintre care menţionăm: Ghidul turistic al judeţului Argeş 
(1978) — Editura Sport-Turism — coautor, Monografia comunei Davideşti — 
Argeş (comuna natală), 1999 — Editura Cultura Piteşti — autor. 

Menţionăm aici şi unele materiale publicate de profesorul lon Băcanu 
în reviste de specialitate: 

— Aspecte fizico-geografice asupra văii Argeş — revista Natura Nr. 
6/1963, articol recomandat în cadrul capitolului Bibliografie euro- 
peană — rubrica RPR, de către Revue Belge de geografie, 1963. Tema 
a constituit şi subiectul lucrării pentru obținerea gradului 1 în învăţă- 
mânt, 1968; 

— Scurte observaţii geologice și geomorfologice în zona precarpatică pe 
traseul Curtea de Argeş — Schitu-Goleşti, în colaborare cu profesor 
doctor Petre Coteţ — Bucureşti şi profesor doctor N. Macarovici — laşi, 
membru corespondent al Academiei Române, în revista Studii şi 
Comentarii - Muzeul Piteşti, 1972; 

— Regiunea Argeş fizică şi economico-geografică, în revista Natura — 
seria geologie-geografie, Nr. 2/1967, colaborare cu profesorul univer- 
sitar D. Alexandru — Bucureşti; 

—  Problematizarea şi predarea geografiei — în sprijinul profesorilor de 
geografie — vol. 11/1975 — Societatea de geologie-geografie, în colabo- 
rare cu Şerban Bujor şi E. Țepelea; 

— Colaborare la lucrarea Lecturi geografice — ţările Europei, cu lecturile: 
Oraşul de pe Neva-Leningrad;, Brno, mândria Moraviei, Pe urmele 
argonauţilor în îndepărtata Colhida — Caucaz şi Karlovy-Vary şi 
Marianske-Lazne, editor Societatea de geografie, 1972; Bibliografie 
geografică argeşeană, coiaborare cu profesorul Avram Niţă, manu- 
scris — filiala Societății de Științe Geografice — Piteşti, Prezenţa lui 
elephas primmigenius Blum la Merişani, judeţul Argeş — în Natura, 
Nr. 1/1956; Asupra prezenţei lui Pelisleo spelacus în peştera de la 
Baia de Fier, în Natura, Nr. 2, seria biologie, 1965; Noi date paleon- 
tologice privind prezenţa lui Arhidiskodon şi Rhinauros în bazinul 
mijlociu al Argeşului — colaborare în Studii şi comunicări — Muzeul 
Piteşti, vol. II, 1969 şi altele. 

Profesorul lon Băcanu a organizat numeroase excursii cu elevii şi pro- 
fesorii în ţară şi de documentare peste hotare în Rusia, Ucraina, Gruzia, 
Crimeea, Uzbekistan, Kazahstan, Suedia, Norvegia, Cehia, Germania, Bul- 
garia, Turcia, realizând o colecție de diapozitive color (aproximativ 3000 de 
bucăţi), valorificate atât în procesul de învățământ cât şi la şedinţele de comu- 
nicări ştiinţifice ale Societăţii de Geografie din judeţ şi în ţară. În ultima 
vreme, acest inimos şi devotat cadru didactic, în prezent pensionar, urmăreşte 
realizarea muzeului comunei natale, Davideşti-Argeş, o dată cu lansarea 
monografiei realizate în 1999. În lansarea monografiei, autorul ei, în cinstea 
comunei în care s-a născut, a organizat o reuniune cu fiii satului adunaţi de pe 

meleagurile ţării, alături de sătenii localnici ai comunei Davideşti, inițiativă 
lăudabilă şi de suflet a acestui profesor. 


Aurelia V. Fulgeanu 
(1930) 


Născută pe plaiuri moldovene, în comuna 
Secuieni, județul Bacău, profesoara Aurelia V. 
Fulgeanu a urmat şcoala primară în satul natal şi 
liceul în oraşul Bacău. Studiile universitare le-a făcut 
la Bucureşti, în perioada 1952-1957 la Facultatea de 
Filologie a Universităţii C. 7. Parhon, secţia Limba şi 
Literatura Română, unde a avut profesori iluştri, ca: 
Iorgu lordan, Alexandru Rosetti, Alexandru Graur, 
Tudor Vianu, Zoe Dumitrescu-Buşulenga, de la care 
a deprins interesul şi pasiunea pentru cultura 
națională şi universală, iubirea pentru profesia aleasă. 

Stabilită la Piteşti, în urma căsătoriei cu colegul 
ei, profesorul Constantin Fulgeanu, a fost încadrată la Liceul Zinca Golescu, 
secția serală, unde a funcţionat până în 1968, când s-a transferat la cursurile 
de zi ale aceleiaşi şcoli. Timp de 30 de ani, până la pensionare în 1987, s-a 
dedicat unei activități pline de devotament şi satisfacţii, întotdeauna ținând 
lecţii bogate în conţinut şi cu valenţe educative deosebite. 

Manifestând o atitudine creatoare față de manual şi programă, s-a 
preocupat de integrarea într-un tot organic a unor metode şi procedee diferite 
de interpretare a textului literar, de ridicare calitativă a predării. Convinsă că 
trebuie să acorde prioritate formării asupra informării, i-a inițiat pe elevi în 
activitatea de explorare a fenomenului literar prin problematizare, învăţare 
prin descoperire, muncă independentă, făcându-i participanţi activi la propria 
lor instruire. Această preocupare s-a reflectat Şi în lucrarea Elevul — coautor 
al comunicării educative în actul de predare-învățare a literaturii, în 
referatul Tehnica folosirii unor metode active, participative şi aplicative la 
lecţiile de limba şi literatura română şi altele. 

În lecţii-experiment, ţinute atât în cadrul catedrei, cât şi al Cercului 
pedagogic sau schimbului de experienţă cu alte şcoli s-a pus accentul pe 
dezvoltarea gândirii şi spiritului creator al elevilor, pe formarea deprinderilor 
de comentare a textului literar. 

In cadrul experimentului naţional Metodologia predării literaturii 
române, lecţia-dezbatere Mistreţul cu colți de argint, ţinută de profesoara 

Aurelia Fulgeanu, s-a bucurat de elogii din partea asistenţilor, inspectorul 
general din Ministerul Învățământului afirmând că lecţia a fost realizată la 
parametrii cei mai înalți, că a dovedit un nivel de cunoştinţe excepțional, 
realizând un cadru de dezbatere condusă cu măiestrie de profesoară. 

Brigada de control a Inspectoratului Judeţean Argeş, în 1986, a 
constatat, la lecţiile asistate, că profesoara e bine informată, documentată, îi 
sensibilizează pe elevi prin elemente deosebite din opere literare, prin 
raportarea la literatura universală etc. Totul evidențiază măiestria profesoarei 
— se scrie în procesul-verbal de inspecţie —, armosfera este caldă, cuceritoare, 
determinată de liantul dintre catedră şi clasa de elevi. Doamna profesoară a 
arătat o deosebită pregătire profesională, stăpânire de sine, tact pedagogic, 
a captat atenţia atăt prin conținutul lecţiilor căt şi prin atitudinea degajată 
de colaborare cu elevii. 

În calitate de şefă de catedră, din 1972, şi de metodist voluntar al 
Inspectoratului Şcolar Judeţean Argeş s-a implicat în acţiunea de renovare a 
tehnologiei didactice, de modernizare a învățământului, de perfecţionarea 
stilului de muncă, de generalizarea şi popularizarea experienţei pozitive. A 
elaborat proiecte de tehnologie didactică, a organizat mai multe schimburi de 
experienţă cu licee din Piteşti, Câmpulung, Curtea de Argeş, Slatina, Corabia 
de unde au venit profesori care au asistat la lecţiile demonstrative ţinute la 
Liceul Zinca Golescu. La Colocviul Naţional de Pedagogie din 3 — 5 
decembrie 1972 s-a prezentat cu comunicarea Modalităţi de apropiere a 
elevilor de poezia modernă. 

În activitatea ştiinţifică de cercetare şi informare din cadrul Societăţii 
de Ştiinţe Filologice şi al Inspectoratului Şcolar Judeţean Argeș, profesoara 
Aurelia Fulgeanu a fost o prezență permanentă cu comunicări, referate, 
inspecții speciale în vederea înscrierii unor profesori la examenul de obţinere 
a gradelor didactice, cu îndrumarea practicii pedagogice a unor profesori în 
curs de calificare. De asemenea, a făcut parte din multe comisii de acordare a 
gradului |. 

La simpozionul Creativitate şi eficiență în învățământ, organizat în 
anul școlar 1984-1985, a susținut lucrarea Posibilităţi de sporire a 
caracterului formativ al lecţiilor de literatură română. 

În urma participării la cursurile de vară (1970) ale Societăţii de Ştiinţe 
Filologice a publicat, în 7ribuna Școlii Argeşene, articolul Curentele literare 
în lumina cursurilor de vară de la Piatra Neamţ. 

În vederea educării artistice şi estetice a elevilor, a organizat Ssimpo- 
zioane, seri literare dedicate unor evenimente istorice şi personalităţi, excursii 
şi vizite la muzee, expoziţii, case memoriale. De o deosebită apreciere s-a 
bucurat simpozionul dedicat lui Nichita Stănescu, la un an de la dispariţie, 

întâlnirea cu scriitorii Romulus Vulpescu, P. M. Gorcea, Sergiu Nicolaescu, 
la care s-a dezbătut tema Condiţia prozei actuale. (11 noiembrie 1982) 

Cu prilejul semicentenarului liceului, în 1971, întemeiază, în calitate 
de director adjunct, Societatea Ştiinţifică, Cultural-Artistică şi Sportivă Jon 
Pillat, prin care a coordonat întreaga activitate culturală şi artistică din liceu. 

Iubitoare de teatru, a condus formaţia de teatru din şcoală, cu care a 
pregătit şi prezentat spectacole primite cu entuziasm de elevii spectatori. Cu 
colajul dramatic Întâlnire la five o'clock, după I. L. Caragiale, a luat, la con- 
cursul interşcolar, premiul al II-lea pe ţară. 

Înzestrată ea însăşi cu talent artistic, a făcut parte din formații artistice 
ale cadrelor didactice, primind felicitări din partea forurilor superioare. 

Pentru participarea dumneavoastră consecventă şi meritorie la activi- 
tatea cultural-obştească în cadrul formațiunilor Sindicatului Învățământ, vă 
transmitem cele mai sincere multumiri şi vă dorim în continuare o activitate 
şi mai fructuoasă. 

Dascăl de vocaţie, a fost permanent preocupată şi de propria-i perfec- 
ţionare. După examenul de definitivat promovat cu media 9,25, a luat cu nota 
maximă gradul al II-lea şi gradul I, iar la cursurile de perfecționare a fost 
apreciată, de fiecare dată, cu calificativul foarte bine. 

Pregătirea elevilor pentru olimpiadele şcolare a fost o constantă în 
activitatea profesoarei Aurelia Fulgeanu, mărturie fiind numeroasele premii 
obținute de propriii elevi la faza republicană. 

Împreună cu colegii de catedră a pus bazele unui cabinet de literatură 
română, căruia i-a imprimat un pronunțat caracter de funcționalitate. În 
cadrul emisiunii Odă limbii române a susţinut la radio, cu elevii, comentariul 
poeziei Ctitorii de lon Pillat. 

În 1987, anul pensionării, ca o recunoaştere a activităţii de trei decenii, 
i s-a decernat titlul de Profesor evidenţiat. Cu acest prilej, în cuvântul său de 
la festivitate, profesoara Aurelia Fulgeanu aduce un elogiu dascălului tenace 
şi entuziast făuritor de personalități umane, ființa cea mai dragă şi scumpă, cu 
un loc privilegiat în inima tuturor: Om de cultură prin definiţie, dascălul 
devine, prin munca lui, purtătorul unei zestre spirituale pe care trebuie s-o 
transmită, cu pasiune şi dăruire, tineretului în existența căruia se integrează 
prin mii de fire invizibile. (...). Adeseori, într-o retrospecție plină de duioşie, 
toți înțelegem că aceia care ne-au modelat viața şi personalitatea, ne-au 
devenit modele, sunt dascălii noştri, de la tandra educatoare până la sobrul 
şi distinsul profesor universitar. (...). Împătimit de carte şi frumos, generos şi 
cu sufletul în stare de continuă vibraţie, dascălul va răspunde, la chemările 
țării, ca Manole: „Mai pot“ şi va rosti cu cuvintele poetului: „Şi an de an 
mi-i rodul mai bogat/ Şi an de an mai gata sunt de dat“. 

În diverse ocazii, elevii au dat glas recunoştinței şi admiraţiei față de 
profesoara lor. Spicuim câteva: Am vrea ca peste ani, când ne vom întâlni, cu 
aceeaşi dragoste ca întotdeauna, să simţiţi că o parte din oamenii maturi 
care vom fi, vi se datoreşte şi dumneavoastră. (Clasa a XII-a B, 1973); 
Regretăm că trebuie să ne despărțim de aceea care ne-a fost ca o mamă 
patru ani, de aceea care ne-a călăuzit paşii spre viața adevărată. Acestei 
ființe dragi s-ar cuveni să-i dăruim soarele, luna, timpul...(Clasa a XI-a C, 
1976). ... Cu amintiri fără veştejire şi cu prețuirea umanităţii dumneavoastră 
superioare ce a făcut din dumneavoastră un om deosebit, cu încredere în 
oameni. (Clasa a XII-a D, 1980). Mai ţineţi minte? Prima oră din viaţa 
noastră de liceu a fost ora de limba română. Și de atunci ne-am bucurat toți 
de o profesoară deosebită, sensibilă, apropiată, cu suflet tânăr. (...). Când 
ați intrat în clasă, ne-am dat seama că venise primăvara. Noi nu văzusem, 
dar sufletul dumneavoastră înflorise deja. Şi noi am simţit asta. Nu sunt 
cuvinte mari de sfărşit de liceu. Sunt cuvinte izvorăte din frumosul sufletului 
nostru, într-un gând târziu. (Clasa a XIL-a B, 1985). 


Moise Mitulescu 
(1932) 


Printre apreciații muzicieni ai județului Argeş 
se numără şi Moise Mitulescu, cu activitate în 
domeniu pe o perioadă de aproape jumătate de secol. 

S-a născut la 4 februarie 1932 în pitoreasca 
comună Domnești, ca fiu al unui modest funcționar 
rural împovărat cu o familie cu numeroşi copii. În 
tradiţia familiei, a iubit învățătura şi a cultivat cu 
pasiune vocaţia muzicală cu care l-a înzestrat natura. 
Ca mai toţi tinerii musceleni cu dragoste de 
învăţătură, a urmat cursurile Şcolii Normale Caro! /, 
şcoală care după Reforma învățământului din 1848 a 
luat denumirea de Liceul Pedagogic din Câmpulung Muscel. În cadrul acestei 
şcoli, Moise Mitulescu s-a bucurat de un colectiv de profesori valoroşi, ca: 
Ilie Stănculescu, Ilie Patraulea, Ionel Alexandru, Zlate Bogdanov, profesorul 
de muzică Constantin Mahu, care i-a descoperit talentul muzea! şi i l-a 
cultivat din plin antrenându-l ca element de bază în fanfara, corul şi orchestra 
şcolii. Acest tânăr la vârsta de 18 ani, în penultimul an de şcoală normală, a 
devenit dirijor al corului mixt al elevilor din oraşul Câmpulung fiind sprijinit 

în această activitate de profesorul său de muzică, Constantin Mahu, şi de 
directorul şcolii, Ilie Stănculescu. În anul 1951 Uniunea Compozitorilor i-a 
aprobat spre difuzare compoziții personale. A desfășurat o bogată activitate 
de dirijor de cor în timpul stagiului militar, ca învățător şi mai ales ca 
profesor de muzică. 

După absolvirea Școlii Normale Caro? 7 din Câmpulung, a urmat 
cursurile Şcolii de Artă din Braşov şi ale Conservatorului Ciprian 
Porumbescu din Bucureşti, promoţia 1963. Între timp a absolvit şi Facultatea 
de Compoziţie şi Muzicologie (1971). 

Între anii 1964-1994 a deţinut pe etape funcția de director al Liceului 
de Muzică şi Arte Plastice, devenit între timp Liceul Dinu Lipatti din Piteşti, 
unde a predat disciplinele de specialitate: teorie, solfegii, dictat, armonie, cor, 
contrapunct, forme muzicale, instrumente muzicale. În pregătirea elevilor săi 
a avut rezultate meritorii sprijinind pe unii dintre ei să ajungă personalităţii în 
domeniu ca soprana Felicia Filip, Dumitru Lupu și alţii, care între timp au 
devenit profesori de muzică. La Concursul naţional al liceelor de artă de la 
Craiova ediția 1972-1973, corul mixt al Liceului de Muzică din Pitești 
condus de el a primit premiul al II-lea. Ca profesor şi director al Liceului 
Dinu Lipatti din Piteşti a contribuit la obţinerea unor rezultate remarcabile 
obținând premii la olimpiadele locale şi naţionale. 

Între anii 1974-1976 a funcţionat ca inspector şcolar de muzică la 
Inspectoratul şcolar al judeţului Argeş, iar între anii 1964-1994 a fost 
responsabilul Cercului pedagogic al profesorilor de muzică din judeţ. În 
decursul activității sale didactice Moise Mitulescu a reuşit să tipărească și 
câteva cărţi dintre care menţionăm: Din cuburi colorate, cântece pentru copii, 
editată de Casa Corpului Didactic şi Școala Argeşului (1976), Românie, la 
chemarea ta! (coruri pentru şcolari), Floare albă din cunună (culegere de 
folclor muzical din judeţul Argeş), lucrare editată de Asociaţia Folcloriştilor 
Argeşeni „C. Rădulescu-Codin “ şi Curs de solfegii, vol. |. A mai compus şi 
alte piese vocale, lucrări corale etc. Pentru merite deosebite a primit premiul 
II la Concursul naţional de la Giurgiu, 1984, şi la prima ediţie a Concursului 
Gavril Muzicescu din cadrul Festivalului Zilele muzicii ieşene, la laşi (1988), 
premiul II cu piesa corală Țară, pământ de dor. A mai obţinut premii şi cu 
lucrări instrumentale pentru orchestră de coarde în cadrul concursurilor 
interşcolare naţionale de artă. În prezent colaborează la tipărirea unei culegeri 
de colinde din Argeș. Ca dirijor de aproape douăzeci de ani al coralei Negru 
Vodă din Câmpulung Muscei a fost răsplătit cu titlul de Cetăţean de onoare 
al oraşului Câmpulung. În îndelungata sa carieră muzicală a mai dirijat Corul 
Sindicatului din Învățământ — Piteşti şi corurile comunale Călinești, 
Leordeni, corul Casei de Cultură a Sindicatelor — Piteşti, corul CATC Piteşti 

şi altele. Ca dirijor al acestor formaţii a primit premiul 1 şi trofeul Jon Vidu — 
Lugoj, 1984 şi Premiul 1 şi trofeul Ciprian Porumbescu — Suceava, 1986, 
ambele fiind festivaluri şi concursuri naționale de interpretare etc. 

Pe lângă activitatea de dirijor, profesorul Moise Mitulescu a mai 
îndeplinit şi funcţiile de responsabil al Cenaclului muzicienilor argeșeni 
George Stephănescu şi de preşedinte al Societăţii profesorilor de muzică şi 
desen — Filiala Argeş. A colaborat cu Centrul Judeţean al Creaţiei Populare şi 
a realizat emisiuni corale televizate. € 

Ca lector al Colegiului Universitar Pedagogic din Câmpulung Muscel 
pregăteşte şi alte concerte dovedind vigoare şi pasiune pentru promovarea 
muzicii corale. 


Vasile Fălcescu 
(1932) 


Profesorul Vasile Fălcescu a slujit cu pasiune 
şi devotament mulți ani Şcoala generală din comuna 
Teiu, cuib părăsit al renumitului scriitor Vladimir 
Streinu. Acest apreciat dascăl s-a născut în iunie 
1932 ca fiu al țăranilor Radu şi Marina Fălcescu din 
comuna Teiu — Argeş. După ce a absolvit şapte clase 
primare îri comuna natală şi o clasă la Gimnaziul 
Unic din comuna Mozăceni — Argeş şi-a continuat 
studiile la Şcoala Normală de Învăţători Carol din 
Câmpulung Muscel, pe care a absolvit-o în anul 
1953. În Şcoala Normală a fost un elev sârguincios 
şi s-a bucurat de însuşirea cunoştinţelor de la un 
grup de profesori valoroşi, ca: Augustin Z. N. Pop, Constantin Capră, Ilie 
Stănculescu, Zlate Bogdanov, Alexandru Cristescu şi alții. 

După absolvirea Şcolii Normale, Vasile Fălcescu a urmat cu mult 
succes cursurile Facultăţii de Limba şi Literatura Română din cadrul 
Universităţii — Bucureşti. După absolvirea facultăţii a funcționat în Capitală, 
în cadrul unei şcolii medii de bibliotecari, alături de dascăli prestigioşi, ca: 
Dan Simonescu, Augustin Z. N. Pop, G. Pârnuţă etc. La un moment dat a 
părăsit Capitala şi s-a stabilit în comuna Teiu — Argeş, locul său de naştere. 
După cum însuşi mărturiseşte: Pentru mine Teiu a fost Ithaca şi blestemul 
vieții mele. Pe valurile învolburate ale vremii, aidoma lui Ulyse, nu m-am 
lăsat sedus nici măcar de sirenele Bucureştiului şi am plutit numai spre Teiu, 

unde am naufragiat şi mi-am făcut cuib. În comuna argeșeană Teiu, Vasile 
Fălcescu s-a dăruit şcolii din localitate cu toată dragostea în calitate de 
profesor de limba şi literatura română şi de director coordonator. 

Perioada anilor 1976-1979 profesorul Vasile Fălcescu a dedicat-o 
organizării unui cabinet şcolar modern de literatură și limba română după o 
concepție originală, cu funcționalitate deosebită, stârnind mult interes celor 
ce l-au văzut. 

Acest cabinet a fost vizitat în mai 1977, cu prilejul comemorării a 
şaptezeci şi cinci de ani de la naşterea lui Vladimir Streinu, de academicianul 
Şerban Cioculescu, profesorul universitar Mihai Novicov, Eugen Simion, 
preşedintele Academiei Române, de Elena Vladimir Streinu şi de alţii. Cu 
această ocazie profesoara Elena Streinu a făcut următoarea remarcă asupra 
acestui cabinet într-o scrisoare trimisă lui Vasile Fălcescu: Am vizitat apoi 
frumoasa Şcoală din Teiu-Vale, cât şi marea surpriză, opera dumitale 
personală — laboratorul literar —, denumit de mine, ultima expresie a tehnicii 
moderne în predarea învățământului. 

În calitate de director coordonator, acest inimos dascăl, cu ajutorul 
Inspectoratului Şcolar, al Comitetului de părinţi şi al organelor locale de stat 
a renovat localul şcolii din Teiu, a împrejmuit curtea şi terenul de sport şi a 
realizat o micro-livadă cu meri de soi aduşi de la Institutul de Pomicultură 
Merișani. Fiind pasionat de muzică, încă din anul 1962 a organizat în cadrul 
căminului cultural din localitate o formaţiune corală mixtă. Ca director al 
acestui cămin a îmbunătăţit starea lui dotându-l cu o staţie modernă de ampli- 
ficare cu microfon şi difuzoarele necesare, două acordeoane, patru viori, un 
contrabas, două televizoare, aparate radio cu picup, mobilier nou, tablouri 
reprezentative etc. 

Profesorul Vasile Fălcescu a cunoscut personal pe scriitorul Vladimir 
Streinu, fiu al comunei respective, cu care a avut numeroase convorbiri. A 
fost captivat de acest distins scriitor şi viaţa şi opera lui l-au preocupat în mod 
deosebit. La un an după dispariţia lui Vladimir Streinu, profesorul Vasile 
Fălcescu a luat iniţiativa înființării în comuna Teiu a Casei Memoriale şi a 
Societății Culturale Vladimir Streinu, având la început ca preşedinte de 
onoare al Societăţii pe academicianul Şerban Cioculescu şi ca preşedinte 
activ pe iniţiator. In spaţiul Casei Memoriale profesorul Vasile Fălcescu a 
organizat o frumoasă bibliotecă cu cărți donate de diferiţi scriitori şi de 
membri ai societății. 

Pe lângă munca instructiv-educativă cu elevii, în care a avut rezultate 
meritorii, şi activizarea muncii culturale în comuna respectivă, profesorul 
Vasile Fălcescu a realizat şi o interesantă monografie a comunei Teiu, 
intitulată: Teiu, cuibul părăsit al lui Vladimir Streinu. Monografia este 

structurată în două părți. În prima parte se face istoricul comunei Teiu, se 
vorbeşte despre populaţie, viaţa economică, viața spirituală a comunei etc. 

Partea a doua este închinată teianului Vladimir Streinu — un Orion al 
literaturii române. 

În loc de comentariu la această carte voi lăsa pe autorul ei să-şi spună 
cuvântul de încheiere: Osârdia noastră de a recontura, din ceața trecutului, 
imaginea Cuibului teian se întrerupe aici. Dacă vederea şi zilele ne vor mai 
ajuta, vom mai adăuga şi Pagini de rechizitoriu din cuibul părăsit de 
Vladimir Streinu la care încă stăruim. Cum o armată nu poate fi alcătuită 
numai din grade superioare, nici noi, în garda de onoare a spiritelor teiene 
n-am putut avea numai generali. Unii au retrogradat sau au rămas numai 
soldați; sine ira et studio (fără patimă şi părtinire), că doar aici s-a tras cu 
vorbe pline de duh şi de idei, nu cu vorbe goale şi hiperbole. Pe cei 
nemulţumiţi îi rugăm ca şi dumnealor înşişi, în viziune proprie, să-şi încerce 
puterile scrisului, cu atât mai mult cu Cât contribuțiile noastre, vorba lui 
Vladimir Streinu, le considerăm mai rele decât cele mai bune (încă nescrise) 
şi mult mai bune decât cele mai rele. | 

Am venit, am trăit şi voi muri în acest cuib de oameni pe care 
Vladimir Streinu a trebuit să-l părăsească, izgonit. Ca şi tatăl său, ucis de 
semenii săi, a pierit şi bunicul meu, la chemarea căruia, cred, am naufragiat 
aici. 

Cartea aceasta am vrut-o şi un fel de filon narativ, cu miez de adevăr, 
nu de pură ficţiune, o carte de învățătură despre a fi sau a nu fi OM printre 
oameni pentru cei ce încă mai sunt sau vor fi. Dacă n-am reuşil... 


Mulţumiri fierbinţi tuturor celor care m-au ajutat! 
Autorul 

Sorin N. Simion 
(1932 — 2001) 


De puţină vreme s-a stins din viață profesorul 
Sorin N. Simion, personalitate de frunte a învăţă- 
mântului piteştean. 

Acest apreciat profesor s-a născut în oraşul Piteşti 
în anul 1932. A făcut Școala generală şi în continuare 
studiile secundare la Liceul Comercial din Piteşti, 
unde s-a bucurat de aportul câtorva profesori 
valoroşi, dintre care menţionăm: Gh. Vrăbiescu, 
profesor de contabilitate, Ionel Gr. Rădulescu, 
profesor de Drept şi Economie Politică, Ștefan 
Bădulescu, profesor de Ştiinţele naturii, Fizică şi 
Chimie, Gh. Toma, de Geografie, pe Mircea 
Adameşteanu, profesor de Istorie, 1. Pantelică de Limba germană etc. 

Manifestând înclinații către matematică a urmat cursurile Facultăţii de 
Matematică din cadrul Universităţii Bucureşti, dar după absolvire s-a reîntors 
în oraşul natal, unde s-a încadrat în învățământ predând cu mult har și talent 
tainele matematicii la numeroase generaţii de elevi din cadrul Liceului Zinca 
Golescu, Liceului Sanitar, Liceului 7. C. Brătianu şi în anii din urmă ca lector 
universitar la Institutul Pedagogic şi la Facultatea de Matematică din cadrul 
Universităţii din Piteşti. 

A fost un emul al valoroşilor profesori de matematică mai vârstnici 
Emil Morţun şi Nicolae Peligrad, de care îl lega o strânsă prietenie. 

Ca profesor, Sorin N. Simion şi-a iubit cu pasiune profesia, şi-a iubit 
şcoala şi elevii. 

Activitatea acestui profesor a fost strâns legată de Societatea de Științe 
Matematice din România, filiala judeţului Argeş, şi de Gazeta Matematică, 
fiind recunoscut ca unul dintre sprijinitorii concursurilor de matematică 
desfășurate la Piteşti, Câmpulung, Curtea de Argeş și în alte centre. 

A mai colaborat şi la alte reviste de specialitate sprijinind neobosit 
realizarea îndrumarelor metodice şi a culegerilor de probleme de matematică. 

În decursul timpului a fost coautor la: publicaţiile: Capcanele 
matematicii, Învățământul argeşean; Caiet metodic al profesorilor de 
matematică; Teste pentru admiterea în liceu; revista Dan Barbilian etc. 

A fost membru fondator al concursului judeţean de matematică Dan 
Barbilian. 

Preocupat de pregătirea loturilor judeţene de elevi, pentru participarea 
lor la olimpiadele naţionale, profesorul Sorin N. Simion trăia cu multă 

intensitate concursurile de matematică stimulând cu tact şi pricepere talentele 
autentice. 

Din spusele colegilor săi, a fost mai mult decât un profesor pentru 
elevi. El a fost un sfătuitor, un îndrumător şi un apreciat profesor pentru 
profesorii tineri şi pentru cei care aveau nevoie de sprijin. 

Munca sa la catedră a îmbinat-o cu cea de inspector metodist, în care 
calitate a lucrat mulţi ani, încă din anul 1959, cu rezultate dintre cele mai 
bune fiind stimat şi iubit de către cadrele didactice inspectate cât şi de colegii 
săi. 

A avut şi funcţia de expert la Casa Corpului Didactic şi a contribuit şi 
la realizarea unor programe şcolare prin discuţii competente la nivelul 
Cercurilor metodice ale profesorilor de matematică şi la Consfătuirile din 
cadrul Ministerului Învățământului. 

În cadrul instituţiilor în care a lucrat a iniţiat sesiuni de comunicări . 
ştiinţifice şi metodice fiind apreciat ca un valoros metodist în specialitate. 

Profesorul Sorin N. Simion s-a achitat cu multă conștiinciozitate şi ca 
lector în cadrul învățământului universitar din Piteşti prin competenţă și 
ataşament faţă de tineretul universitar. În ultima vreme sănătatea precară l-a 
împiedicat să mai activeze ţinându-l la pat. 

În dimineaţa zilei de 25 ianuarie 2001 s-a stins din viaţă. Prin moartea 
sa şcoala argeşeană cu specialitate matematică a pierdut pe unul din valoroşii 
ei animatori. 


Constantin Gh. Fulgeanu 
(1933) 


Pe o perioadă îndelungată de vreme, de 134 
de ani, Liceul 1. C. Brătianu din Piteşti a fost 
încadrat cu profesori de mare prestigiu. Printre 
profesorii care au cinstit catedra de Limba română 
din ultima vreme a acestei instituții se numără şi 
Constantin Fulgeanu, absolvent al liceului, care s-a 
născut la 14 martie 1933 în Găvana, județul Argeș. 
Între anii 1940-1944 a făcut şcoala în localitatea de 
naştere şi între anii 1944-1952 a urmat cursurile 
Liceului 7. C. Brătianu din Piteşti. După absolvirea 
liceului, între anii 1952-1957 au urmat anii de 
studenţie la Facultatea de Filologie, Secţia Limba română, la Universitatea 
din Bucureşti. 

Pe parcursul anilor, profesor fiind, în decembrie 1977 — ianuarie 1978 
a făcut un curs de perfecţionare şi apoi specializarea postuniversitară. După 
absolvirea facultăţii a fost numit director al Casei Pionierilor din Piteşti, unde 
a avut rezultate bune. 

În anul 1962 este transferat ca profesor de limba română la Liceul 7. 
C. Brătianu din Piteşti, unde a funcţionat neîntrerupt treizeci şi patru de ani, 
până în anul 1996 când s-a pensionat. Între timp a obţinut toate gradele 
didactice cu rezultate foarte bune. 

Pentru merite deosebite i s-a conferit Gradaţia de merit. S-a evidențiat 
în domeniul cultural-educativ printr-o activitate multilaterală: profesor de 
filozofie şi economie (1958-1962); profesor de limba şi literatura română, 
1962-1996; membru în Consiliul de Conducere al Liceului /. C. Brătianu — 
Piteşti şi membru al Consiliului de Administraţie al aceluiaşi liceu (1989- 
1995); şeful catedrei de limba şi literatura română (1991-1995); secretar 
general al revistei Mlădiţe (1966-1992); secretar general al Consiliului de 
conducere al Societăţii Junimea şi redactor-şef al revistei cu acelaşi nume; 
îndrumător de cerc literar; fondatorul şi responsabilul Cabinetului de limba şi 
literatura română lon Minulescu şi responsabil al Muzeului Memorial al 
liceului etc. Între timp a mai îndeplinit funcţia de metodist al Inspectoratului 
şcolar Argeş şi al Institutului Central de Perfecţionare a Personalului 
Didactic, Bucureşti, a fost lector la cursurile de perfecţionare a învăţătorilor, 
directorilor de cămine culturale şi directorilor educatori, membru în Consiliul 
de conducere al S. P. C. S. — Argeş şi al Societăţii de Ştiinţe Filologice — 
Argeş, comandant al Centrului de Pregătirea Tineretului pentru Apărarea 
Patriei şi comandant al unor brigăzi de muncă patriotică pe diferite şantiere. 
Dintr-o caracterizare (liceul situându-se pe locul I pe județ) făcută de către 
conducerea Liceului /. C. Brătianu din Piteşti reținem următoarele: 
Aprecierea profesională a acestui profesor este pozitivă. Fire disciplinată, 
conştiincios în îndeplinirea sarcinilor trasate, profesorul Constantin 
Fulgeanu desfăşoară cu pasiune o activitate didactică bine organizată din 
punct de vedere ideologic, legată organic de ceea ce este nou în literatura 
noastră şi cea universală. Manifestând o permanentă preocupare pentru 
ridicarea calificării profesionale, pentru predarea de pe poziţii înaintate a 
specialităţi sale, a participat şi participă cu foarte bune rezultate la 
întocmirea unor referate în: cadrul consiliilor profesorale şi al comisiilor 
metodice. De asemenea, este bine apreciat aportul său în cadru Cercului 
profesorilor de limba şi literatura română pe municipiu. În felul acesta aduce 
o substanțială contribuţie la buna desfăşurare a activităţii ştiinţifice şi 
metodice în liceu. Ca diriginte a izbutit să trezească interesul elevilor săi față 
de problemele educative, să realizeze colective de elevi disciplinate, cu bune 

rezultate la învăţătură şi cu frumoase deprinderi de comportare moral- 
cetăţenească. În această direcţie a ştiut să atragă familiile elevilor săi, cărora 
Je-a ţinut interesante expuneri, mai ales în cadrul lectoratului cu părinții. 

Conferenţiar la Cercul profesorilor de economie şi la Cercul profe- 
sorilor de limba și literatura română din Piteşti, este autorul a peste cincizeci 
de referate şi comunicări ştiinţifice în cadrul Societăţii de Ştiinţe Filologice 
($. S. F.), Cercului Pedagogic al Profesorilor de Limba şi literatura română, 
Consiliului profesoral, Colectivului de catedră, Comisiei diriginților al cărei 
şef a fost, lectoratelor cu părinții, Societăţii Junimea, Societăţii pentru 
Răspândirea Cunoştinţelor Științifice (S.R.C.S.) Argeş etc. Prezent la Liceul 
1. C. Brătianu timp de peste o jumătate de secol, a dat ţării peste treizeci de 
profesori de limba şi literatura română şi mii de absolvenţi care fac cinste 
numelui şcolii şi al țării. 

A scris multe articole publicate în presa locală şi centrală, dintre care 
menţionăm câteva: Carnavalul şcolarilor din oraşul Piteşti; Teatrul de 
umbre pentru cei mici; Seminar ştiinţific pe tema cunoaşterii cosmosului; 
Oameni de seamă ai liceului I. C. Brătianu — Piteşti, Liceul Nicolae 
Bălcescu (azi [. C. Brătianu) la serbarea centenarului; Aripi în zbor, 
Activitatea Societăţii Junimea; Puterea şi opoziția din Argeş şi-au dat mâna 
în omagierea unei valori incontestabile etc. Dintre cărţile scrise de profesorul 
Constantin Fulgeanu menţionăm: Fulgeanu C. — Oameni de seamă ai 
Argeşului: Nicolae Leonăchescu, Piteşti (1992); Vlad Nicolae, Popescu 
Tudor şi Fulgeanu Constantin — Monografia Liceului Nicolae Bălcescu din 
Piteşti, ediţia a Il-a — Piteşti, 1991. 

Profesorul Constantin Fulgeanu a fost un cadru de bază al Liceului /. C. 
Brătianu din Piteşti, temeinic pregătit, un exemplu de dăruire profesională şi 
obştească, înscriindu-se cu multă cinste în rândurile profesorilor fruntaşi 
argeşeni. 

Constantin V. Ştefănescu 


(1933) 


Născut în municipiul Constanţa la 20 decembrie 
1933, într-o familie modestă, tatăl fiind muncitor 
tinichigiu iar mama casnică, Constantin Ştefănescu 
a avut o copilărie grea, rămânând orfan de mamă la 
Vârsta de 3 ani şi părăsit de tată, a fost încredințat 
bunicii sale. | i 

În anul 1944-1945 ajunge la orfelinatul de copii 
Vergu din Bucureşti, apoi revine la Constanţa unde 
este întreținut de mătuşa sa, învățătoare, sora mamei 
decedate. În acest oraş îşi termină studiile liceale, iar 
apoi, între 1952-1957, urmează cursurile Facultăţii 
de Geografie a Universităţii Bucureşti, pe care le 
termină cu.succes, făcând parte din prima promoţie de cercetători, cu profilul 
de geografie economică. 

Abordarea studiului geografic şi a facultății de specialitate s-au datorat 
încă de la început dragostei pentru natura şi istoria Dobrogei, a litoralului şi a 
vieţii trepidante a portului Constanţa, cât şi venirii în contact în casa mătuşii 
sale cu o enciclopedie Minerva editată în 1938 şi a unui atlas geografic 
general primit în dar. 

Încă de la început, curiozitatea şi dorința de cunoaştere a mediului 
geografic, mai apropiat sau mai depărtat, studierea componentelor sale şi ale 
relaţiilor acestora cu oamenii, l-au preocupat intens, iar în facultate şi-a găsit 
împlinirea, manifestând înclinații spre cercetarea geografică de teren şi de 
sintetizare şi interpretare a datelor ştiinţifice, redactând lucrări personale 
legate de Dobrogea şi prezentate la sesiunile de comunicări ale cercurilor 
ştiinţifice studenţeşti, fiind apreciat şi premiat. La una din sesiuni, în mod 
simbolic, a primit chiar o busolă care, se pare, l-a orientat bine în domeniul 
cunoaşterii geografice, manifestând predilecție pentru geografia economică și 
umană, preocupări care l-au marcat toată viaţa. 

La absolvirea facultății însă, alături de întreaga promoţie, care era 
prima specializată în domeniul de cercetare, a suferit o deziluzie, cu toţii fiind 
repartizaţi în învățământ, în şcoli din mediul rural. În anul 1957, intervenind 
şi căsătoria cu fosta sa colegă de grupă., cea care a fost profesoara Marieta A. 
Ştefănescu, neavând alte soluţii practice, vine după soţie în Piteşti, devenind 
astfel pentru totdeauna argeşean. 

Mai întâi, lucrează ca hidrotehnician la fostul Consiliu popular al 
regiunii Argeş în 1957-1958, după care se angajează definitiv în învățământ, 

descoperindu-şi o nouă vocaţie căreia i-a rămas statornic până la pensie, 
aceea de profesor de geografie. 

În primul an de învățământ a fost încadrat ca suplinitor la Școala 
Generală Hinţeşti, comuna Smeura, de lângă Piteşti, unde în completarea 
catedrei a mai predat biologia şi agricultura. Abordarea şi a altor discipline și 
colaborarea cu primii elevi, copii de țărani, într-o şcoală rurală săracă, l-au 
determinat să se adapteze condiţiilor şi să încerce chiar perfecționarea 
procesului instructiv-educativ prin confecționarea unor planşe şi hărţi, iar în 
domeniul practic, cu sprijinul primăriei, să amenajeze pentru prima dată la 
acea şcoală o răsadnițţă şi un lot agricol didactic, unde elevii căpătau 
deprinderi în domeniul agriculturii. 

În etapa | septembrie 1959 — 20 aprilie 1963 este transferat ca titular 
în interesul învățământului la Liceul seral Ştefăneşti — Argeş, unde timp de 4 
ani predă pe lângă geografie, biologia şi chimia. 

În noile condiţii, ca profesor de liceu şi având de lucrat cu elevii- 
muncitori de la Uzina de automobile de la Colibaşi, abordează noi tehnici de 
lucru, bazându-se în primul rând pe asigurarea frecvenţei elevilor, a 
schimburilor corespunzătoare de muncă necesare unei bune frecvențe, a 
cointeresării şi dezvoltării preocupării pentru învăţare, punând accent pe 
esenţializarea lecţiilor, fără a face rabat conţinutului ştiinţific. 

O atenţie deosebită a acordat dotării şcolii cu hărți adecvate, unele 
confecţionate personal, ca de altfel şi cu un set numeros de planşe color reali- 
zate pentru lecţiile de biologie, în colaborare cu elevii seralişti. Experienţa în 
domeniul muncii de seral s-a mai concretizat şi prin utilizarea la clasă a 
desenului schematic la tablă în predarea geografiei la clasa a IX-a, problemă 
care a făcut obiectul şi al unei comunicări prezentate la Societatea de Ştiinţe 
Geografice Piteşti (S.S.G.), care apoi a fost şi publicată în Gazeta învățămân- 
tului la 16 decembrie 1960. 

Începând cu data de 20 aprilie 1963, activitatea de profesor la seral 
este întreruptă de promovarea în funcția de inspector şcolar de specialitate în 
cadrul Inspectoratului şcolar al regiunii Argeş şi ulterior al județului Argeş, 
până la 1 octombrie 1973, când datorită reducerii schemei cât şi a restrângerii 
de activitate la liceul seral, care s-a desfiinţat, a devenit titular la Liceul Zinca 
Golescu din Piteşti, unde a funcţionat până la data pensionării, în 1995. 

De fapt, în această etapă, prin concurs, a mai îndeplinit încă o dată 
funcţia de inspector şcolar de specialitate în etapa 1 ianuarie 1991 — 1 sep- 
tembrie 1995, urmată apoi de pensionare, de angajarea ca profesor metodist 
la Casa Corpului Didactic Argeş, până la | septembrie 1997 şi a încă unui an 
la catedră, ca profesor suplinitor. În total însă, din cei peste 40 de ani slujiți în 
învățământ, a îndeplinit funcţia de inspector şcolar timp de aproape 16 ani, 

plus 2 ani ca profesor metodist, având de data aceasta ca obiective principale 
îndrumarea şi controlul activităţii cadrelor didactice de specialitate, nerenun- 
țând niciodată însă şi la funcţia de profesor de geografie pe care şi-a desfă- 
şurat-o la Liceul Zinca Golescu. 

Din această succintă prezentare a funcţiilor deţinute în timp de 
profesorul Constantin Ştefănescu, în doar câteva unități de învățământ, se 
observă o diferenţiere şi o intensificare a activităţii, îmbinându-se munca la 
clasă cu cea de îndrumare şi control a cadrelor didactice, datorită îndeosebi 
experienţei didactice acumulate în timp, a profesionalismului manifestat 
permanent datorită pregătirii ştiinţifice, a muncii de cercetare în specialitate, 
a perfecționării activității didactice la clasă şi abordării largi a schimbului de 
experienţă cu peste 1000 de cadre didactice, în cadrul inspecțiilor şcolare de 
toate tipurile. 

Dragostea pentru geografie, pentru înnoirea ştiinţifică permanentă a 
conţinutului lecţiilor, a activităţilor practice desfăşurate cu elevii în cabinet, 
vizite şi excursii, a dotării bazei materiale de specialitate, a fost evidentă şi 
însoţită permanent de activitatea de redactare a peste 50 de lucrări personale, 
cu caracter ştiinţific şi metodic, prezentate fie la S.S.G., la nivel judeţean sau 
național, fie în cadrul Cercurilor pedagogice judeţene de specialitate, fie 
prezentate în ziare şi reviste de specialitate ca articole sau lucrări difuzate în 
şcolile din judeţ, din ţară sau chiar peste hotare. 

Motivația unei asemenea activităţi diverse s-a bazat pe munca plină de 
pasiune, conştiinciozitate şi deschidere pentru dialog, cât şi pe tactul 
pedagogic recunoscut atât în relaţiile la clasă cu elevii cât şi în cea de schimb 
de experienţă, îndrumare şi control cu cadrele didactice, totul realizat în 
scopul ridicării calitative a prestigiului geografiei în şcoală. Întotdeauna, la 
sfârşitul lecţiilor de geografie, elevii încă mai dialogau cu profesorul, iar în 
discuţiile cu cadrele didactice asistate la ore se urmărea în primul rând 
asigurarea conţinutului ştiinţific, a unei metodologii variate şi adaptate de 
abordare a lecţiilor, a valorificării practice şi educative şi, în final, evaluarea 
cunoştinţelor însuşite de elevi. 

O atenţie deosebită a manifestat profesorul Constantin Ştefănescu 
pentru propria autoperfecționare, promovând cu note maxime examenele de 
definitivat, gradul II şi I, cât şi pentru perfecționările periodice desfăşurate la 
nivel central, participând de asemenea cu succes la diferite conferințe şi 
congrese, simpozioane şi consfătuiri pe linie de specialitate. 

În cadrul Liceului Zinca Golescu din Piteşti, ca profesor titular, a fost 
permanent preocupat să îmbogăţească baza didactico-materială a geografiei, 
fie prin mijloace asigurate de la inspectoratul școlar, fie prin autodotare, 
realizând cu elevii un număr de peste 150 de grafice, planşe şi hărţi cu 

conținut geografic, cât şi a unui cabinet geografic funcțional şi modern, bazat 
pe principiul 7erra în fața noastră, dotat cu mijloace grafice şi cartografice, 
imagini, aparate de proiecţie pentru diafilm şi film, folosindu-se automa- 
tizarea, fiind primul de acest fel dintre liceele judeţului, dar care a funcţionat 
numai 14 ani, între 1974 şi 1988, fiind desființat în mod abuziv de con- 
ducerea liceului din acel timp. 

În perioada vacanțelor şcolare a organizat şi condus numeroase vizite 
şi excursii şcolare în judeţ şi în ţară, dar şi în străinătate, antrenând şi 
numeroşi colegi, fiind totodată ghid autorizat la ONT, iar cu elevii Liceului 
Zinca Golescu a organizat şi condus în timpul verii 9 serii de câte 40 de elevi 
în tabere şcolare cu durata de 7 zile în masivul Bucegi, activităţi foarte 
reuşite, pe care unii elevi le-au repetat de 2-3 ori, rămânând în amintirea lor 
ca evenimente unice, deosebite. 

Ca inspector şcolar, a dovedit preocupări deosebite pentru îmbunătă- 
țirea şi utilizarea în lecţii a unor mijloace didactice, amenajarea şi utilizarea 
diferitelor tipuri de cabinete şi platforme geografice cu care judeţul Argeş s-a 
evidenţiat, cât şi pentru dotarea şi autodotarea cu hărți, grafice, planşe, apara- 
tură didactică, urmând sistematic sporirea acestora. De asemenea, elevii meri- 
tuoşi au fost selectaţi şi pregătiți participând la tabere şi excursii, iar cei mai 
buni la olimpiade şcolare, unde au obținut premii şi menţiuni, sau alţii care au 
aprofundat studiul geografiei, devenind profesori de specialitate, astăzi colegi 
de breaslă în judeţ, sau cadre competente în domeniul turismului, în cel 
bancar, al managementului şcolar. 

În ultima perioadă de activitate, între anii 1991-1997 la Inspectoratul 
şcolar, experienţa profesională a fost utilizată în domeniul inspecției şcolare 
şi a legislaţiei, ocazie cu care a făcut numeroase propuneri de îmbunătăţire a 
planului de învățământ, a programelor şi manualelor de geografie, în scopul 
ridicării calitative a statutului acestei ştiinţe şi obiect de învățământ de cultură 
generală şi educaţie patriotică, făcând parte şi din Comisia naţională de 
atestare a noilor manuale. 

Preocupările privind activitatea de cercetare ştiinţifică în domeniul 
geografiei au vizat îndeosebi municipiul Piteşti şi judeţul Argeş, unele 
abordate sub formă de monografii, cum a fost cea de geografie generală 
referitoare la fostul raion Piteşti, prezentată la sesiunea ştiinţifică a SSG 
Bucureşti în 1961 şi publicată în revista Comunicări de geografie, vol. II — 
1963, apoi prezentarea geografică sumară a văii superioare a Argeşului tot în 
1961, Industria orașului Piteşti publicată în revista Comunicări de geografie, 
vol. III — 1965, urmată de Monografia Combinatului de prelucrare a 
lemnului — Piteşti, cel mai mare din ţară, susţinută ca lucrare de gradul II în 
1968, apoi Monografia uzinei de autoturisme — Piteşti în 1971, susţinută la 

SSG Piteşti şi publicată sub formă de volum. Urmează Coordonatele 
Argeșului, schiță monografică, publicată în revista Tribuna şcolii argeşene în 
1971, apoi Studiul economico-geografic al cooperației meşteşugăreşti din 
județul Argeş în 1982, sau Profilul geografic complex între munţii Făgăraş şi 
valea Dunării în 1987, iar în cooperare cu prof. Marieta Ştefănescu, a fost 
realizată şi prezentată monografia Oraşe argeşene în 1972. 

Alte lucrări au vizat geografia generală a România şi a Terrei, fără a 
neglija valoarea educativă a subiectelor ce se adresează îndeosebi populației 
şcolare, iar în ultimii ani a fost preocupat de geografia istorică, animat de 
reale sentimente patriotice, legat de permanența şi vechimea poporului nostru 
în spațiul Carpato-Danubiano-Nistreano-Pontic, de respectarea adevărului 
istoric pe aceste meleaguri, evidențiind în anumite momente cruciale 
impactul asupra dezvoltării civilizaţiei pe teritoriul ţării noastre. Astfel de 
teme s-au referit la: Aspecte geografice privind dezvoltarea aşezărilor rurale 
din România în 1976, apoi România înaintea războiului de independență 
1877-1878 — considerații generale de geografie istorică şi economică în 
1977, urmată de 77 de ani de la Marea Unire de la 1 Decembrie 1918 în 
1995, Protecția mediului înconjurător şi parcurile naţionale în 1997, 
Industria nuclearo-electrică pe glob şi în România, publicată în revista Atlas 
magazin, Nr. 1-2 din 1997. 

În fine, cea mai mare lucrare (320 de pagini şi 17 hărți), publicată în 
volum în 1998, cu un profund caracter geografic de sinteză istorico- 
geografică asupra pământului românesc, adresată în special generaţiei tinere 
din judeţ, din țară, fiind cunoscută şi peste hotare şi intitulată Blocul Carpatic 
Românesc, reprezintă o lucrare de certă valoare documentară şi ştiinţifică, ce 
ne trimite un vibrant mesaj patriotic, fiind o contribuţie actuală la trezirea şi 
menţinerea spiritului de ideal naţional. 

În continuare, autorul elaborează o altă lucrare de sinteză istorico-geo- 
grafică şi demografică intitulată Dinamica populaţiei urbane din România, 
care va apărea probabil la cumpăna dintre milenii, în jurul anului 2000. 

Deosebite preocupări a manifestat prof. Constantin Ştefănescu şi în 
domeniul geografiei şcolare, a metodologiei procesului instructiv-educativ 
vizând direct elevii şi cadrele didactice, evidențiind rolul incontestabil ca 
ştiinţă de cultură generală al geografiei, pentru care a militat permanent şi a 
făcut numeroase propuneri în acest sens. 

Menţionăm aici această activitate prin câteva contribuţii personale, 
susţinute în faţa cadrelor didactice, adresate MEN, sau publicate în presă: 

__ Folosirea desenului schematic la tablă în predarea geografiei la clasa 
a IX-a, curs seral, publicată în Gazeta învățământului din 16 dec. 1960; 

- Consideraţii asupra manualului de geografie a României pentru clasa 
a XI-a, susținută în 1963 la SSG Piteşti; 

- Importanța şi organizarea cabinetelor de geografie şi a terenurilor 
geograjice în licee şi gimnazii, prezentată la Consfătuirile cadrelor didactice 
de geografie din judeţul Argeş, în 1964; 

- Colocviu despre modernizarea predării geografiei în şcoală susţinută 
la fel şi publicată în Gazeta învățământului din 14 mai 1965; 

- iale i metodelor de învățământ la geografie, în 1973; 

- Câteva precizări referitoare la orti Ă inută î 
Pa aci ră 2fe ografia geografică, susţinută în 

pă Idennificarea capacității creatoare a elevilor în studiul geografiei la 
liceu, susținută în Consiliul profesoral al Liceului Zinca Golescu şi la filiala 
SSG Piteşti, în 1981; 

- Contribuţia profesorului la dezvoltarea creativității în predarea geo- 
grafiei ia ciclul gimnazial, în 1983, în cooperare cu prof Marieta Ştefănescu. 
a Valorificarea componentelor educative în lecţiile de geografie, în 

- Modalităţi de esențializare a cunoştinţelor de geografie economică la 
clasa a X-a de liceu, susţinută în 1988 în Consiliul profesoral şi la SSG, 

- Evaluarea inițială a cunoştinţelor de geografie economică la clasa a 
IX-a de liceu, în 1995 şi susținută la Cercul pedagogic al profesorilor de 
geografie din Argeş; 

Ca profesor de geografie şi inspector şcolar a elaborat şi prezentat 
cadrelor didactice de specialitate şi directorilor de şcoli numeroase materiale 
metodice, unele fiind chiar publicate de presă, sau a propus MEN o serie de 
variante de îmbunătăţire şi reconsiderare a prestigiului geografiei şcolare pe 
plan instructiv şi educativ, dar din păcate fără prea mult succes, geografia 
considerându-se în continuare ca un obiect derizoriu. Asemenea tentative sau 
propuneri, adresate îndeosebi MEN, s-au făcut în anii 1991, 1992, 1993, 1994 
şi 1996, cu diferite ocazii, ultima publicată în revista Tribuna învățământului 
Nr. 354. 

| În ceea ce priveşte activitatea de management la nivelul Inspectora- 
tului şcolar, s-a aflat în prim planul elaborării unor materiale de linie care au 
contribuit la direcționarea activităţii şi ne referim la o serie de programe, 
tematici, rapoarte, analize la fine de an şcolar, la Consfătuirile cadrelor 
didactice de specialitate, a directorilor de şcoli, sau contribuţia la alcătuirea 
Caietului inspectorului şcolar în 1995, iar din punct de vedere practic a 
participat ca inspector şcolar şi a condus în aproape 16 ani numeroase brigăzi 
de îndrumare şi control al unităţilor şcolare, fiind cunoscut în aproape toate 

gimnaziile şi liceele pe care le-a vizitat, pentru seriozitatea, competenţa, 
energia, modestia şi înțelegerea umană de care a dat dovadă. 

lată pe scurt viaţa și activitatea de dascăl perfect integrat învățămân- 
tului geografic argeşean, pe care l-a slujit cu abnegaţie şi dăruire aproape 42 
de ani, fără a lipsi vreodată de la datorie, a profesorului Constantin Ştefă- 
nescu, pentru care munca a fost şi a rămas o datorie de onoare, făcută cu 
sacrificii personale şi familiale, cu satisfacţii dar şi insatisfacții, mai ales în 
ultima parte a vieţii, uitat prea repede la vârsta senectuţii de cei care i-au fost 
colegi de liceu sau de inspectorat școlar, având o pensie derizorie. 


Marieta A. Ştefănescu 


(1933-1986) 


Viitoarea profesoară de geografie, numită inițial 
Iliescu, s-a născut la București, la 4 aprilie 1933, într- 
o familie de condiţie sub-modestă, în care numai tatăl 
aducea venit, fiind cea mai mare între cei trei copii, 
alături de ceilalți doi fraţi. Tocmai sărăcia a deter- 
minat-o pe mama sa să o cedeze spre creştere şi 
educare unei surori din Piteşti, fără copii, la câţiva 
ani de la naştere, devenind astfel Dolga, după numele 
soţului acesteia, inginer hotarnic la Primăria oraşului 
Piteşti. Ceilalți doi fraţi mai mici, deveniți simpli 
muncițori, au avut însă o situaţie mai tristă, cel mic 
decedând la cutremurul din 1941, iar mezinul 
înecându-se în Olt la Rm. Vâlcea, la sfârşitul celui de-al doilea război 
mondial, în timp ce unitatea sa revenea în țară dinspre frontul de vest în 1945. 

Adoptată de noua familie, viitoarea profesoară parcurge treptele 
instruirii şi educării sale în Piteşti, terminând Liceul de fete în 1952 (astăzi 
Colegiul Zinca Golescu) şi apoi Facultatea de Geografie a Universităţii 
Bucureşti în anul 1957, în cadrul primei promoții de cercetători cu 5 ani de 
studiu. 

Necesitatea unor cadre didactice calificate şi obligativitatea angajării 
la început în învăţământul rural o găseşte în primul an 1957-1958 pe tânăra 
profesoară numită suplinitoare la Şcoala Bascovele-Ursoaia, din fostul raion 
Piteşti, regiunea Argeş (din 1968 judeţ). 

Apreciată pentru activitatea sa conştiincioasă și metodico-științifică 
încă de la început, se apropie de domiciliul din Piteşti, fiind numită titulară 
până în 1963 la Şcoala Bascov, unde organizează un mic cabinet geografic, 

apoi devine pentru un an suplinitoare la Liceul Nicolae Bălcescu (în prezent 
Colegiul Naţional 7. C. Brătianu) şi din nou titulară pentru doi ani, până în 
1966, la Şcoala Nr. 8 din Piteşti, situată lângă gara orașului. Pentru activitatea 
sa de ansamblu şi mai ales pe plan profesional cunoaşte maxime aprecieri, 
rezlizând şi la această şcoală, cu ajutorul părinților şi elevilor de care se 
simţea apropiată, un modest cabinet geografic şi o simplă platformă meteo, 
străduindu-se să demonstreze importanţa teoretică şi practică a acestui obiect 
de învăţământ, efectuând cu elevii şi câteva excursii pe plan local și în ţară. 
Ca urmare a dezvoltării economice şi urbanistice a municipiului Piteşti şi a 
construirii noului cartier Craiovei, de la 26 octombrie 1966 şi până la 27 
august 1986, este transferată în interesul învăţământului la noua Şcoală 
generală Nr. 11, pe care a slujit-o cu devotament, până în ultima clipă a vieţii, 
ca profesoară, directoare adjunctă și directoare timp de 20 de ani. 

Fiind o personalitate deschisă, comunicativă şi apropiată de oameni, 
ştiind să îmbine activitatea profesională şi social-culturală cu buna dispoziţie 
şi zâmbetul încrederii în viaţă, profesoara Marieta A. Ştefănescu s-a dovedit 
a fi un cadru didactic deosebit de valoros la nivelul municipiului, fiind 
cunoscută şi apreciată pe plan local. 

Înţelegere deplină și sprijin a avut în cadrul familiei, fiind căsătorită 
încă din anul 1957 cu fostul coleg de grupă de la Facultatea de Geografie din 
Bucureşti, profesorul Constantin Ştefănescu, având şi doi copii, o fată şi un 
băiat, pe care i-a iubit nespus, ca de altfel şi pe părinţii adoptivi şi pe cei 
naturali. 

Dacă pe plan profesional a fost pe deplin apreciată, aceasta se dato- 
rează în primul rând seriozității pregătirii în facultate şi apoi perfecționării 
continue, prin promovarea la timp a gradelor didactice, cât şi acumulării unei 
bogate experienţe didactice, prin cooperarea cu generaţiile de elevi pe care i-a 
instruit, educat şi condus şi ca directoare de şcoală. Menţionăm că şi-a 
promovat examenele de gradele II şi I în specialitate cu note maxime, 
realizând şi susținând lucrări. personale atât în fața comisiilor, cât şi a 
colegilor de specialitate, în cadrul Cercurilor pedagogice şi anume: 

— Monografia economico-geografică a IPMPB - Piteşti (gradul II - 
1968), studiul de cercetare personală referindu-se la una din cele mai vechi 
unități economice din Piteşti (1907), constructoare de poduri metalice şi 
prefabricate din beton, recunoscută în țară; 

— Oraşe argeşene, în 1972, în cooperare cu soțul său (gradul ]); 

— Contribuţia profesorului la dezvoltarea creativității în predarea 
geografiei la ciclul gimnazial (1983). 

Împlinirile înregistrate în toate planurile, ca profesoară, directoare şi 
activistă socială în organizaţia municipală a femeilor a făcut-o cunoscută nu 

numai la Şcoala Nr. 11 Piteşti, dar şi în oraş, datorită preocupării deosebite 
pentru perfecţionarea învățământului geografic, a instruirii şi educării 
generaţiilor de elevi, prin realizarea la clasă a unor lecţii accesibile, pline de 
conţinut, mereu cu zâmbetul pe buze, de neuitat şi astăzi, fie în cabinetul de 
istorie-geografie sau platforma meteo, fie prin organizarea şi participarea la 
excursii şcolare care au rămas în memoria elevilor. 

În ultimii 20 de ani, ca directoare adjunctă, alături de valorosul om de 
învățământ, director şi coleg care i-a fost Marin Păunescu, cât şi după 
pensionarea acestuia, când a devenit directoarea unității timp de 12 ani, au 
reuşit să asigure Şcolii Nr. 11 Piteşti un deosebit prestigiu, printr-o atmosferă 
de muncă susţinută, de înaltă calitate, antrenându-şi colegii şi promovând 
generaţii viitoare de elevi cărora le-a imprimat alături de colectivul didactic 
preocupări valoroase şi în afara şcolii. 

Menţionăm contribuţia la edificarea revistei şcolare Aripi, care apare 
şi astăzi, dar mai ales la dezvoltarea bazei materiale (cabinete, laboratoare) şi 
îndeosebi prin construirea unei săli de gimnastică, ce a fost atunci prima din 
judeţ pe gimnazii, şi a terenurilor de sport pe care s-au format sute de sportivi 
în domeniul fotbalului şi atletismului, cu performanţe la nivel naţional în 
cadrul clubului şcolar Aripi. Asigurarea tuturor acestor rezultate, desigur, 
constituie meritul elevilor, colectivului didactic, catedrei de educație fizică în 
frunte cu profesorul Mihai Georgescu, dar în acelaşi timp şi al directorilor ca- 
re au ştiut şi au reuşit să coordoneze activităţile care s-au dovedit pe drept 
performante. Desigur, şirul acestor activități complexe deosebite, maxim 
apreciate, continuă şi astăzi să se evidenţieze, dar fără prezența fostei direc- 
toare Marieta A. Ştefănescu, pe care Școala Nr. 11 a pierdut-o la data de 27. 
august 1986, la Spitalul Elias. din Bucureşti, unde îndrăgita profesoară, ca 
urmare a unei boli necruțătoare şi a unei îndelungate suferințe, a decedat. 

A dispărut astfel un om deosebit, modest şi devotat învățământului 
gimnazial românesc din Piteşti, pe care l-a slujit cu abnegație, până în 
ultimele clipe, uneori neglijându-se pe sine, sau familia, dar imaginea ei 
sensibilă, plină de optimism şi zâmbet va rămâne de neşters în amintirea 
foştilor elevi şi colegi. Cu ultimele eforturi a ţinut să participe şi la 
festivitatea de premiere a şcolarilor merituoşi în ziua de 15 iunie 1986, dar 
numai la ciclul primar, fiind epuizată de efort, dar fericită şi mulțumită. 

A fost ultima zi de şcoală din viaţa unei profesoare. 

Viorica Rotăreasa 
(1934-1997) 


Colegiul Naţional 7. C. Brătianu din Piteşti a 
avut pe parcursul a o sută treizeci şi patru de ani de 
existență directori valoroşi care s-au implicat în 
bunul mers al acestei prestigioase instituții ce a dat 
țării oameni de mare valoare. Printre aceştia men- 
ționăm şi pe profesoara de Ştiinţele naturii Viorica 
Rotăreasa, care a condus acest liceu între anii 1970- 
1974. De menţionat este faptul că Liceul 1. C. 
Brătianu cu profil pe o perioadă îndelungată de 
băieţi, după 114 ani de existenţă avea la conducere o 
femeie. 

Profesoara Viorica Rotăreasa s-a născut la 11 
decembrie 1934 în comuna Budești, judeţul Vâlcea, unde a urmat şi şcoala 
primară. A fost primul copil într-o familie care i-a crescut pe copii în 
respectul principiilor morale şi în credința că numai prin muncă îţi vei găsi 
împlinirea şi mulțumirea sufletească. Tatăl său, Nicolae Neamţu, a îndeplinit 
mai întâi funcţia de grefier la Tribunalul din Râmnicu Vâlcea, apoi secretar 
de parchet, procuror inspector la Regiunea Argeş, procuror şef al oraşului şi 
al raionului Piteşti. Mama, Petria Neamţu, căsătorită de tânără, s-a dedicat 
creşterii copiilor şi nepoților, pe care până la moarte a dorit să-i aibă aproape, 
uniţi şi la bine şi la rău. Familia Neamţu a mai avut, pe lângă Viorica, încă 
doi copii: pe Mircea Neamţu, care a absolvit Facultatea de Exploatare Auto şi 
Tractoare din Kiev şi după absolvire a activat multă vreme ca inginer şef la 
Staţiunea de cercetare şi Producţie Ştefăneşti — Argeş, şi pe Eleonora 
Neamţu, care a activat ca asistentă de farmacie în localităţile: Piteşti, 
Constanţa, Tulcea şi Râmnicu Vâlcea, urmându-şi soțul, pe procurorul Mihai 
Nicolae. 

Profesoara Viorica Neamţu, după ce a absolvit cursurile Liceului 


Lahovary din oraşul Râmnicu Vâlcea, urmează Facultatea de Ştiinţe Biolo- 


gice de la Universitatea din Bucureşti, obținând diploma de profesor în anul 
1958. După terminarea studiilor universitare, Viorica Neamţu s-a căsătorit cu 
inginerul Constantin Rotăreasa, absolvent al Institutului de Petrol şi Gaze din 
Bucureşti şi al Facultăţii de Economie în Industrie, Construcţii şi Transpor- 
turi, care a activat în industria petrolieră și la Centrul Teritorial de Calcule 
Electronice din Piteşti. După căsătorie s-a dedicat învățământului fiind 
încadrată la început ca profesoară la Şcoala medie serală din Găvana, unde 
funcţionează între anii 1959-1961. Fostul său elev Ion Anghel, devenit între 

timp inginer la Uzina de Autoturisme Dacia, îşi aminteşte: O ţin minte pe 
tânăra profesoară care cu multă răbdare, căldură şi competență ne explica 
lecţie după lecţie. Dacă se întâmpla ca cineva să nu priceapă imediat 
noțiunile predate, profesoara relua subiectul prezentându-l de această dată 
cu alte cuvinte ca să nu rămână nimic neînțeles. Din anul 1961 această 
profesoară a fost transferată la Liceul Zinca Golescu din Piteşti, unde va 
activa până la pensie cu unele întreruperi, remarcându-se în permanenţă ca 
bună profesoară de Ştiinţe biologice, dirigintă şi director adjunct. În lecţiile 
sale profesoara Viorica Rotăreasa îmbina cu măiestrie prelegerea, demon- 
straţia susținută de material didactic şi colaborarea cu elevii, astfel încât 
noţiunile şi fenomenele biologice erau interceptate cu uşurinţă şi chiar cu 
plăcere sub privirea caldă şi luminată a ochilor albaştri ai profesoarei care-și 
iubea elevii şi se implica în formarea personalităţii lor. 

Între anii 1965-1970 a îndeplinit funcţia de directoare adjunctă a 
Liceului Zinca Golescu, funcţie ce-i scoate în evidență spiritul organizatoric, 
calitățile administrative şi posibilitatea de a contribui la îmbunătățirea dotării 
laboratoarelor şi parcului şcolii. La 1 iulie 1970 Viorica Rotăreasa a fost 
promovată ca directoare la prestigiosul Liceu W. Bălcescu (astăzi Colegiul 7. 
C. Brătianu), Pe acea vreme o profesoară destul de tânără să conducă un liceu 
de băieţi cu personal majoritar masculin nu era un lucru obişnuit. Şi totuși cei 
patru ani de conducere a acestui liceu au scos în evidenţă prestigiul acestei 
profesoare şi priceperea ei de a valorifica rezervele umane ale unui corp 
profesoral remareabil. Sub conducerea profesoarei Viorica Rotăreasa Liceul 
Nicolae Bălcescu, împreună cu alte trei unităţi şcolare din Piteşti, a fost 
selectat de Ministerul Învăţământului pentru un interesant experiment 
pedagogic pe o durată de doi ani, urmărindu-se îmbunătăţirea actului educa- 
țional prin modernizarea predării, acțiune finalizată prin susținerea de patru- 
zeci de lecţii demonstrative în faţa unei asistențe numeroase cu profesori ve- 
niți din toată țara, În calitate de directoare, Viorica Rotăreasa impulsionează 
reînființarea în 1971 a Societăţii Junimea, creată în 1897, în cadrul căreia se 
afirmaseră de-a lungul anilor elevi ai liceului, mulţi dintre ei devenind 
personalități remarcabile, precum: poetul Ion Minulescu, poetul şi matema- 
ticianul Ion Barbu, medicul şi scriitorul George Ulieru, geograful şi scriitorul 
George Vâlsan, criticii literari lon Trivale, Vladimir Streinu şi mulţi alții. 
Între timp revine la Liceul Zinca Golescu, unde era titulară, în anul 1974 şi 
funcționează aici până în anul 1992, când se pensionează la limită de vârstă. 

Profesoara Viorica Rotăreasa a rămas tot timpul profesorul de vocaţie 
împărțind lumina învățăturii şi căldura iubirii copiilor, cărora le-a însuflețit 
aspirațiile, i-a ajutat să-şi împlinească visele şi să fie optimişti în viaţă. S-a 
remarcat prin pregătirea serioasă a fiecărei lecţii, profesiunea şi elevii fiind 

izvorul marilor ei bucurii. Adesea în cariera sa a avut elevi cu performanţe la 
olimpiadele şcolare, motiv pentru care a fost solicitată să facă parte din 
comisiile centrale la acest obiect de studiu. Numeroşi medici şi farmacişti îşi 
amintesc cu recunoştinţă de profesoara Viorica Rotăreasa, care le-a asigurat o 
pregătire serioasă la admiterea în învățământul superior. Nu puţini dintre ei 
i-au căutat sfatul, îndrumarea şi încurajarea şi după terminarea facultăţii, pe 
parcursul practicării profesiunii medicale. Interesată de noutățile apărute în 
domeniul specialităţi sale, a fost ea însăşi prezentă cu contribuţii personale, 
rezultate din studiu şi cercetare asupra lumii înconjurătoare în Cercurile 
pedagogice Şi în presa în domeniu. Pentru merite deosebite Ministerul 
Învățământului i-a atribuit distincția de Profesor evidențiat, iar între anii 
1969-1975 a avut demnitatea de deputat în forul legislativ al ţării (M.A.N.) 
din acea perioadă. 

A dat viaţă unicului său fiu Bogdan Rotăreasa, medic în chirurgia 
cardio-vasculară, pe care o practică cu mult succes la Spitalul Fundeni din 
Bucureşti. Aceasta a fost Viorica Rotăreasa, nume de elită al învăţământului 
piteştean, care a înnobilat cu har, dăruire şi profesionalism şcoala în care se 
lucrează cu cea mai nobilă plămadă a omenirii — copiii. 


Eleonora Ulmeanu 
(1934) 


Profesorii de limbi clasice s-au dovedit în 
cele mai multe cazuri oameni conştiincioşi, discipli- 
nați şi vrednici pedagogi străduindu-se să imprime 
elevilor interes pentru muncă, disciplină şi seriozi- 
tate. Printre profesorii piteşteni care au predat aceste 
discipline numeroşi ani se numără şi profesoara 
Eleonora Ulmeanu cu care am conlucrat câţiva ani 
pe când eu eram director la Liceul Alexandru 
Odobescu din Piteşti. 

Această profesoară, moldoveancă prin naştere 
şi stabilită definitiv în oraşul de pe Argeș, s-a născut 
în Tecuci, judeţul Galaţi, unde a urmat cursurile şcolii primare şi cele liceale 
absolvite în anul 1960. 

A avut o mare pasiune pentru ştiinţele pozitive, în special pentru mate- 
matică. Dar, din anumite motive, a optat în şcoală pentru profilul umanist. 
Bacalaureatul, mult mai exigent cu patru decenii în urmă, l-a obţinut cu 
succes. 

După absolvirea liceului s-a înscris la Facultatea de Limbi Romanice 
şi Clasice, secţia limbi clasice, din cadrul Universităţii din Bucureşti. A ales 
acest profil, asemănător într-o oarecare măsură cu ştiinţele pozitive și care se 
potrivea năzuințelor sale intelectuale. În timpul facultăţii a studiat cu plăcere 
limbile latină şi elină absolvind în anul 1965 cu media nouă. În acelaşi an s-a 
căsătorit cu un coleg de facultate, Traian Ulmeanu, și prin repartizare 
guvernamentală a ocupat postul de profesor de limbă latină la Liceul teoretic 
din localitatea Costeşti — Argeș în apropiere de soţul său repartizat ca 
redactor la singurul ziar judeţean din Pitești. Școala de la Costeşti a fost un 
mediu prielnic pentru noua profesoară, care a lucrat aici trei ani printre 
oameni cumsecade, care au primit-o cu multă simpatie şi cărora le-a păstrat o 
frumoasă amintire. După naşterea unui copil, în anul 1968, s-a transferat 
alături de soţ la Piteşti, pe o catedră de la Liceul A/exandru Odobescu rămasă 
liberă prin pensionarea profesoarei Elvira Moroianu. În anul 1971, datorită 
restrângerii de activitate, pentru că limba latină începea să dispară din licee, a 
fost transferată la Liceul 7. C. Brătianu, mai întâi cu o jumătate de normă şi în 
anul următor cu toată norma pe catedra de latină rămasă liberă prin 
pensionarea unui eminent profesor piteştean, Teodor Popescu. A rămas aici 
până în anul 1979, ultimii ani având clase umaniste în lichidare. În anul 1977 
liceele teoretice au căpătat profil industrial cu scoaterea definitivă din 
programa şcolară a limbii latine. În această situaţie profesoara Eleonora 
Ulmeanu a fost transferată la Liceul Textil din Piteşti, patronat de Ministerul 
Industriei Uşoare, pe o catedră de limba şi literatura română, unde a rămas 
până în anul 1990. Timp de treisprezece ani această profesoară a fost nevoită 
să muncească din greu pentru a-şi însuşi cunoștințele unui nou obiect. A 
studiat cu răbdare şi perseverenţă noţiuni de critică literară, metodică, s-a pus 
la punct cu literatura română, totul la concurență cu elevii. În însuşirea şi 
predarea noului obiect profesoarei Eleonora Ulmeanu i-a fost de mare folos 
sprijinul colegilor de specialitate, multiplele asistențe la ore, şedinţele 
Cercului pedagogic de specialitate etc. Astfel, profesoara mărturiseşte în 
memoriile sale: Știam că la limba latină aş fi făcut un lucru mult mai de 
calitate, care mi-ar fi dat satisfacţii mari, dar şi la noul obiect mi-am dat 
silința să fac totul bine şi cu folos elevilor şi şcolii în care eram încadrată. Pe 
lângă orele de clasă, profesoara Eleonora Ulmeanu, împreună cu colegii de 
specialitate, a realizat un valoros cabinet de limba şi literatura română şi a 
pregătit temeinic elevi cu care a participat cu mult succes la olimpiadele de 
limba şi literațura română, fazele pe oraş şi pe judeţ. În anul 1990 această 
profesoară a revenit la catedra de limba latină de la Colegiul Naţional /. C 
Brătianu, unde printr-o strădanie exemplară a reușit să pregătească elevi cu 
rezultate foarte bune la clasă şi la olimpiadele de limba latină. 

Livia Popa 


Astfel, elevul său Livius Denis Meraru a obţinut locul I pe ţară la con- 
cursul Lumea romanică, ce s-a ţinut la Iaşi, iar profesoara a fost cooptată în 
comisia națională de limba latină, alături de colegi de mare prestigiu din ţară. 

Profesoara Eleonora Ulmeanu a îmbinat munca de la catedră cu cea de 
mamă şi soție crescându-şi cei doi copii în spiritul muncii, cinstei şi 
respectului față de semeni, patrie şi lege. Astfel, fiul său Sorin Eugen este 
apreciat profesor de matematică la Colegiile . C. Brătianu şi Zinca Golescu, 
iar cel ce al doilea, Dragoş, este student la Universitatea Politehnica, secția 
telecomunicaţii, care ajuns în anul al cincilea a obţinut bursă din partea 
statului francez şi în prezent îşi face lucrarea de licenţă la Toulouse. 

Pentru strădania, cinstea şi mai ales pentru modestia sa, Eleonora 
Ulmeanu se bucură de stima şi prețuirea tuturor celor care au cunoscut-o şi au 
apreciat munca distinsei profesoare. 


(1936) 


Prin dispariţia fostei directoare a Liceului 
Zinca Golescu din Piteşti Livia Popa oraşul pierde 
un om de mare prestigiu, o distinsă profesoară şi o 
animatoare a vieţii literare din cadrul Cenaclului 
literar Wicolae Labiş, pe care cu ani în urmă l-a 
înfiinţat şi l-a patronat cu multă pasiune. 

Această profesoară, reprezentantă de seamă a 
şcolii argeşene, s-a născut la 4 iulie 1936 în 
municipiul Călăraşi, ca fiică a valoroşilor învățători 
Cristina şi Gheorghe Petre din comuna Teiu — 
Argeş. A urmat şcoala primară şi cea gimnazială în 
comuna Teiu, continuându-și cursurile secundare la Liceul Zinca Golescu din 
Piteşti, pe care le-a absolvit în 1954. 

În anul următor, 1955, s-a înscris la Facultatea de Filozofie şi Litere 
din Bucureşti obținând examenul de licență în anul 1959. 

Debutul în învățământ şi l-a făcut la Liceul Jon Mihalache din 
Topoloveni, localitate unde s-a şi căsătorit cu profesorul Petre Popa, astăzi 
profesor universitar la Universitatea din Piteşti. Pe parcurs, în anul 1960, este 
transferată la Școala generală Nr. 4 din Piteşti, iar în anul 1962 a fost 
încadrată ca profesoară titulară la Liceul Zinca Golescu din localitate ca o 
apariţie tânără, harnică, inteligentă şi dornică de afirmare în domeniul 
instruirii şi educării tinerei generaţii. Cu aceste calități a reuşit să câştige 


283 


aprecierile colegilor şi elevilor, Talent didactic înnăscut, înzestrată cu voință 
şi pregătire temeinică, a urcat repede treptele didactice obținând gradul II în 
învățământ în anul 1971 şi gradul I în 1976, 

Ca o apreciere a muncii sale în învățământ a fost promovată ca 
directoare pentru mai mulți ani a Liceului Zinca Golescu, inspectoare şcolară 
în cadrul Inspectoratului Şcolar Judeţean şi membră a Consiliului de 
conducere al Ministerului Educaţiei şi Învăţământului. 

Pe lângă activitatea la catedră, profesoara Livia Popa a înființat 
Cenaclul literar Nicolae Labiş, în amintirea poetului ce i-a fost coleg de 
promoţie la facultate. 

În acest Cerc literar profesoara de limba și literatura română a adus în 
rândurile elevilor şi tineretului o atmosferă creatoare cultivând vibrația şi 
puritatea lor plină de imaginaţie şi elan fascinant. 

Prin strădania sa, iniţiatoarea cenaclului a adus ca stimulatori ai 
elevilor în arta creaţiei literare personalități de seamă ale scrisului românesc: 
Gheorghe Tomozei, Florin Mugur, Ileana Mălăncioiu, Paui Everac, Ion 
Popescu Gopo, Eugen Simion, fost coleg de promoție şi astăzi preşedintele 
Academiei Române şi alții. 

Profesoara Livia Popa a iubit viața și profesia de educatoare şi 
îndrumătoare a tineretului căreia i s-a dăruit cu toată pasiunea. Pentru ea 
munca a fost ca o continuă provocare, izvor de satisfacţii şi bucurii. 

În viață a fost o personalitate distinsă: atițudinea, vorba şi gestul său, 
calmul şi simţul măsurii, seninătatea gândului său exprimat rotund și din 
inimă încununa întotdeauna frumosul prin bunătate şi distinsă omenie. 

Coautor sau autor la mai multe studii și articole pe diverse teme, mai 
cu seamă pe linie de istorie literară, critică şi din domeniul pedagogiei, 
profesoara Livia Popa s-a afirmat ca o veritabilă îndrumătoare şi sfătuitoare 
competentă. R 

În anul 1979 a primit din partea Ministerului Educaţiei şi Invăţămân- 
tului binemeritata distincţie de Profesor evidențiat. 

Colaboratoare a unor instituţii culturale, cu spirit civic exemplar, dă- 
ruire în activităţile cotidiene, va rămâne în amintirea celor care au cunoscut-o 
ca un distins cadru didactic, un intelectual de seamă şi un om de rară nobleţe 
sufletească. 

Adrian Oprea 


(1939) 


Printre unitățile fruntaşe de învățământ preu- 
niversitar ale oraşului Piteşti se numără şi fostul Li- 
ceu German, acum Liceul teoretic Jon Barbu, care în 
acest an sărbătoreşte trei decenii de existenţă. 

Rezultatele pozitive ale acestei instituţii de 
învățământ sunt asociate cu competenţa şi strădania 
valorosului director Adrian Oprea, care conduce cu 
mult succes instituția respectivă de peste zece ani şi 
cu care s-a identificat de-a lungul timpului. 

Profesorul Adrian Oprea s-a născut la 16 sep- 
tembrie 1939 în Câmpulung Muscel într-o familie 
de oameni respectabili, stimaţi şi preţuiţi în localitate. 

Între anii 1946-1953, Adrian Oprea a urmat cursurile Şcolii generale 
Oprea Iorgulescu din Câmpulung Muscel, una dintre cele mai vechi şcoli ge- 
nerale, cu peste trei sute de ani de existenţă. Cursurile secundare le-a urmat la 
Liceul Dinicu Golescu din localitate cu rezultate foarte bune. Aici a profitat 
de experienţa câtorva cadre didactice distinse ca: Ecaterina Bejan, Eliza 
Scutaru, Gheorghe Mitu, lon Hurdubeţiu, Alexandru Bera etc., care au ridicat 
prestigiul liceului câmpulungean la gradul de unitate de învățământ de elită. 

După absolvirea liceului a urmat cursurile Facultăţii de Matematică şi 
Fizică din cadrul Universităţii din Bucureşti până la absolvire, în anul 1962, 
unde a avut dascăli deosebit de valoroşi, dintre care menţionăm pe: Grigore 
Moisil, Dan Barbilian, Gheoghe Mihoc, Miron Nicolescu, Simion Stoilov, 
Gheorghe Vrânceanu, Horia Hulubei, Nicolae Teodorescu etc., cadre 
didactice care au creat în timp una dintre cele mai puternice şcoli de mate- 
matică şi fizică din ţară. La începerea carierei profesionale a fost încadrat la 
Liceul Alexandru Odobescu din Piteşti, unde după propria sa mărturisire 
arată: Aici la Liceul Alexandru Odobescu, sub bagheta directorului lon M. 
Dinu, îşi dădeau măsura valorii profesori ca Ana Sărăcăceanu, Aurelia 
Tomaşescu, Elvira Moroianu, Emil Minescu, Mircea Adameşteanu, Paul 
Popescu şi alții, care formau elita profesorilor din oraşul Piteşti pe acea 
vreme. În cadrul Cercului pedagogic de matematică din localitate s-a format 
în umbra profesorilor Emil Morţun şi Nicolae Peligrad. 

La 1 septembrie 1973 Adrian Oprea a fost mutat la Liceul German, 
transformat între timp în Liceul Teoretic Jon Barbu, unde de la 1 ianuarie 
1990 a fost directorul acestui liceu, calitate în care funcţionează şi astăzi. Ca 

profesor a pregătit multe generații de elevi, dintre care unii s-au specializat în 
învățământul superior devenind vârfuri în domeniile lor de activitate. 

Pe parcursul timpului a avut numeroşi elevi premianţi la mai toate 
fazele olimpiadelor de specialitate şi un timp a fost secretar ştiinţific al 
Societăţii de Matematică şi Fizică, bliala Argeş. În anul 1996 profesorul 
Adrian Op:ea, ca director al Liceului Jon Barbu, s-a implicat într-o acțiune 
aniversară antrenând întregul colectiv didactic la sărbătorirea unui sfert de 
veac de la înfiinţarea instituției pe care o conduce. La această manifestare 
prestigioasă, printre alți invitaţi a participat şi profesorul universitar Marcel 
Roşculeţ de la Institutul Politehnic din Bucureşti, care, întocmai ca şi 
patronul liceului piteştean Jon Barbu, a îmbinat ştiinţa cu literatura publicând 
mai mult de zece volume de versuri, dintre care menţionăm pe cele intitulate: 
Cloşca cu puii de aur; Alma mater, Et în Arcadia ego etc. În timpul cere- 
moniei aniversare distinsul matematician şi poet a scris pentru profesorul 
director Adrian Oprea următorul catren: Dar din har divin / Stropit cu vin /În 
clipe grele /Un alin! 

În ziarul Argeșul din 6 iulie 1999 găsim următorul portret al profeso- 
rului Adrian Oprea, socotit omul zilei, pe care-l redăm mai jos: Profesorul de 
matematică Adrian Oprea i-a purtat prin numai apareni arida, dar atât de 
pasionanta lume a cifrelor pe mulți elevi. Cu o pregătire profesională pe 
care colegii o apreciază, cu un talent pedagogic pe care îl au numai dascălii 
cu vocație pentru catedră, cu dragoste statornică şi respect faţă de cei aflaţi 
în bănci, profesorul este unul dintre cei mai îndrăgiţi profi di mate. Îl iubesc 
şi i-au rămas îndatorați cei care i-au călcat pe urme, îl preţuiesc elevii de 
azi, care intră în lumea matematicii vrăjiți de dezinvoltura prietenului lor 
mai mare. 

În calitate de director al Liceului Ion Barbu din Piteşti, experienţa sa 
de-o viaţă de la catedră l-a ajutat să fie şi un bun manager. 

Pentru molipsitoarea sa tinereţe spirituală, pentru profesionalismul 
care i-a devenit carte de vizită, pentru marea sa popularitate în rândul 
colegilor şi al elevilor, pentru altruismul cu care îşi îndatorează colegii, 
pentru optimismul său robust, pentru faptul că a fost desemnat cu un scor 
spectaculos, primul în clasamentul Celui mai bun director de liceu, în 
marele Concurs al „Argeșului“ Didactica '99 — îl declarăm pe profesorul 


Adrian Oprea omul zilei. 

Steluta Istrătescu 
(1940) 


Printre profesorii de prestigiu ai Liceului . C. 
Brătianu din Piteşti, cu un stagiu prelungit în această 
şcoală, se numără şi Steluţa Istrătescu. 

S-a născut la 7 ianuarie 1940 în oraşul Piteşti 
într-o familie de mici comercianți. A urmat clasele 
primare la Şcoala Wicolopol din Piteşti, după care a 
urmat câtăva vreme Școala medie tehnică de comerţ 
din localitate, unde s-a bucurat de îndrumarea unor 
profesori valoroşi, ca: Mircea Atămeşteanu, Marin 
Dobre, N. Spinei, doamna Constantineanu etc. Des-- 
ființându-se această şcoală, a fost transferată la 
Şcoala Normală şi apoi la Liceul Zinca Golescu. 
După absolvirea liceului, din cauza originii sociale, a fost împiedicată pentru 
un timp să urmeze cursurile universitare, fiind nevoită să se angajeze o vreme 
ca muncitor manipulant la Întreprinderea Textila din Piteşti. În cele din urmă 
a reușit să fie admisă la Facultatea de limbi germanice, unde a avut ca 
mentori valoroşi profesori universitari: Leon Leviţki, Dan Duţescu, Andrei 
Bantaș, Dan Rotaru, Virgil Nemoianu şi alții. După absolvirea facultății a fost 
încadrată direct la Liceul 7. C. Brătianu ca profesoară de limba engleză, unde 
a lucrat până în anul 1997, când s-a pensionat, învățând numeroase generaţii 
de tineri să iubească munca, învățătura, ordinea şi disciplina. | 

Pentru elevii săi şi alți tineri şcolari a scris cărţi, a organizat în şcoală 
cercuri literare şi artistice, a pregătit spectacole artistice în limbile: engleză, 
franceză, rusă, germană, i-a învăţat pe elevi să cânte, să danseze şi să fie 
veseli cântând şi muncind. 

În timpul carierei sale didactice a colaborat la reviste de specialitate, 
reviste cu profil literar, diferite publicaţii cotidiene, la radio şi televiziune. i 
3 Împrejurările au făcut ca uneori limba engleză să nu fie obiect preferat 
în învățământ. În aceste situații profesoara Steluţa Istrătescu a fost obligată să 
predea şi la alte şcoli din oraş, inclusiv la clasele primare cu program 
experimental, la cursuri serale sau fără frecvenţă. N-a ocolit nici învățământul 
superior, unde încă mai predă la grupe de studenţi în cadrul Universităţii din 
Piteşti. 

In decursul activităţii sale didactice, fiind nevoită să se adapteze tuturor 
categoriilor şi vârstelor de elevi, a încercat să scrie şi cărţi pentru ei, de la 
grădiniţă şi până la Universitate. 

Din cele peste douăzeci de cărți publicate la diferite edituri din țară şi 
străinătate amintim pe cele destinate copiilor: Red Riding Hood; Puss-in- 
boots; Animal Dictionary; Rhymed Dictionary; Zoo Dictionary; Dicţionar 
român-englez pentru copii, Bogdănel merge la bunici etc., iar pentru liceeni a 
scris seturi de exerciţii gramaticale de la clasa a IX-a până la clasa a XI-a. 

Ca membră a Cenaclului literar Liviu Rebreanu din localitate a colabo- 
rat la reviste şi publicaţii cotidiene. După publicarea volumului de a 
scurtă Pașii amanților, a fost primită ca membră a Clubului scriitorilor 
(Writers Club) din Anglia. A participat la diferite festivaluri de poezie în țară 
i um festival de poezie Mihai Eminescu, ediţia a doua, a obținut 
a pis a Steluţa Istrătescu este în plină activitate creatoare şi 
sperăm în continuare şi alte noutăţi editoriale. 


Dumitru Ureche 


(1942) 


Printre liceele cu o frumoasă tradiţie şi cu rezul- 
tate din an în an mai bune în procesul instructiv-edu- 
cativ se numără şi Liceul Alexandru Odobescu din 
Piteşti, care se apropie cu paşi repezi de împlinirea 
unui veac de existență. | 

Printre directorii valoroşi din ultima vreme ai 
acestui liceu îl amintim pe profesorul de matematică 
Dumitru Ureche. Ci 

Acest apreciat dascăl s-a născut la 27 aprilie 
1942 în localitatea Slătioara din județul Vâlcea. 
După ce a urmat cursurile Şcolii primare în comuna 
natală, a absolvit cursurile secundare la Liceul Horezu — Vâlcea, promoţia 
1960. În continuare a urmat studii superioare la Facultatea de Matematică a 
Universităţii din Bucureşti, finalizate în anul 1965. In primii ani de activitate 
a funcționat la Liceul Militar Ștefan cel Mare din Câmpulung Moldovenesc, 
judeţul Suceava (1965-1968), şi la secția serală a Liceului Alexandru 
Odobescu din Piteşti (1968-1970). Între anii 1970 şi 1980 a fost profesor la 
Liceul Industrial de Chimie din Piteşti şi component al Consiliului de 
conducere al instituţiei. În perioada 1980-1990 a predat matematica la Şcoala 
generală Nr. 10 din municipiul Piteşti, iar de la 1 septembrie 1990 este 
titularul Liceului Teoretic Alexandru Odobescu din Piteşti, unde din 1994 a 

îndeplinit funcția de director. Este Profesor evidenţiat din anul 1987 şi a 
obţinut gradul 1 în anul 1979, susţinând lucrarea Aplicaţii de matematică în 
practică. Este conducătorul Cercului Profesoral de Matematică din Piteşti. 
Face parte din conducerea Filialei Argeş a Societăţii de Ştiinţe Matematice, 
este membru în Consiliul Consultativ al Inspectoratului Școlar Judeţean 
Argeş, membru în Comisiile Locale, Judeţene şi Naţionale ale Olimpiadelor 
Şcolare de Matematică şi membru al Comisiei Concursului Anual al 
Rezolvitorilor Gazetei Matematice. În august 1994 a obţinut diploma de 
onoare a Societăţii de Științe Matematice din România pentru contribuții 
deosebite la buna desfăşurare a Concursului Anual al Rezolvitorilor „Gazetei 
Matematice“, ediţia a XV-a. În anul 1998 a primit din pariea forurilor 
superioare Gradaţia de merit pe o perioadă de patru ani şi Diploma de 
Onoare a Inspectoratului Şcolar Judeţean Argeș pentru contribuţia la procesul 
instructiv-educativ cu prilejul împlinirii a 80 de ani de la înfiinţarea școlii. A 
elaborat, împreună cu colegii de matematică, primul număr al Revistei de 
matematică a Colegiului Liceal Alexandru Odobescu şi a făcut propuneri 
Judicioase pentru elaborarea noilor programe pentru clasele a XI-a şi a XII-a 
de liceu. 

Performanțele în activitatea profesională sunt materializate prin 
numeroasele premii la olimpiadele de matematică, fazele judeţeană, națională 
şi internațională, dintre care menţionăm premiul I la Olimpiada din Rusia 
(1999) şi medalia de bronz la Balcaniada de Matematică. Profesorul de 
matematică Dumitru Ureche are şi numeroase publicaţii: 

— Între 1984-2000 a realizat numeroase probleme propuse la concursu- 
rile de matematică: Olimpiada de matematică, concursuri interjude- 
țene, concursul rezolvitorilor Gazetei Matematice, publicate în revista 
de matematică Dan Barbilian. 

— Este colaborator al publicaţiei Matematica în concursurile şcolare 
(1997). 

— Este autor al lucrării: Teste grilă pentru admiterea în învățământul 
superior şi concursurile şcolare (1998). 

— Redactor-şef adjunct al revistei şcolare Zorile, cu rubrica: Probleme 
pentru concursurile şcolare, revistă premiată la Concursul naţional al 
revistelor şcolare (1992-1998). 

— Subiecte propuse pentru bacalaureat (1998). 

— Publicare periodică în cotidianul Argeşul a testelor de matematică 
însoțite de baremul de corectare şi notare, în vederea pregătirii exame- 
nului de bacalaureat. 

Pentru viitor îşi propune: 

- înființarea unui cabinet modern de informatică; 

_ continuarea modernizării bazei materiale din şcoală; 
- obţinerea unui premiu la Balcaniada de Matematică; 
Acest profesor şi director plin de iniţiative desfăşoară o activitate 
didactică intensă şi responsabilă, este preocupat statornic de pregătirea 
tinerilor dotați şi supradotaţi, de afirmarea lor în confruntările şcolare. 
Strădaniile sale în acest domeniu s-au concretizat în premiile obținute de mai 
mulţi elevi ai liceului în diferite concursuri, în cadrul etapelor judeţene, 
naţionale şi internaţionale. Ș, 
Spirit de iniţiativă, bun organizator, fin observator al evoluţiei 
activităţilor din toate compartimentele instituţiei, este deplin satisfăcut de 
temeinicia faptului împlinit. 
Pe lângă matematică, este pasionat de istorie şi de filuiul documentar 
ştiinţific. 


Nicolae Marinescu 
(1942) 


Învăţământul mediu din oraşul Piteşti este 
încadrat cu profesori devotați şcolii şi preocupaţi de o 
pregătite cât mai temeinică a tineretului şcolar. Un 
reprezentant de seamă al acestui învățământ este 
Nicolae Marinescu, profesor de geografie la Liceul 
Industrial Nr. 3 C.F.R. din Piteşti. S-a născut în 
Piteşti la data de 18 septembrie 1942 ca fiu al 
Gherghinei şi al lui George Marinescu. 

A făcut Școala primară și Gimnaziul la Şcoala 
generală Nr. 3, iar cursurile medii la Liceul 1 C. 
Brătianu din Piteşti făcând parte din prima serie 
mixtă din 11 clase. În liceu s-a bucurat de aportul 
unor valoroşi profesori, ca: Titus Păun, Ion Steriopol, Nicolae Vlad, Tudor 
Popescu etc. După absolvirea liceului, în anul 1960 s-a înscris la Facultatea 
de Geologie-Geografie de la Universitatea din Bucureşti, unde a fost format 
de profesori valoroşi, ca: prof. universitar doctor Valeria Velicu, Mihai Iancu, 
Virgil Hilt, lon Popovici etc. După examenul de stat obținut în anul 1965 a 
fost repartizat ca profesor de geografie şi istorie la Școala generală Găleşeşti, 
comuna Budeasa. În 1967 a fost ales membru al Filialei Argeş a Socierăţii de 
Științe Geografice din România. Între timp a obţinut gradele didactice cu 
rezultate apreciabile, iar în 1975 a fost ales metodist al Inspectoratului Școlar 
Judeţean şi responsabil al Cercului Pedagogic al Profesorilor de Geografie în 

teritoriul Piteşti. Timp de doi ani a fost directorul Şcolii generale Găleşești — 
Budeasa. In 1978, pe bază de concurs, se transferă la Liceul Industrial Nr. 3 
C.F. R. din Piteşti, unde funcționează şi astăzi, iar în 1980 obţine gradul I şi 
până în anul 1987 îndeplineşte şi funcţia de director adjunct al liceului. 

Apreciind munca la catedră a profesorului gradul I Nicolae Marinescu, 
Inspectoratul Şcolar l-a numit în anul 1993 şeful Cercului Pedagogic al 
Profesorilor de Geografie din liceele municipiului Piteşti, metodist formator 
al Înspectoratului Şcolar Judeţean şi şetul Catedrei metodice de geografie, 
istorie, ştiinţe social-umane din liceu. 

Pe plan extrașcolar, în anul 1997 a fost încadrat ca secretar ştiinţific al 
Filialei Argeş a Societăţii de Ştiinţe Geografice (S.5.G.), în 1998 vicepre- 
şedinte şi în 1999 președinte al acestei societăți. 

Între anii 1992-1995 a predat în învățământul superior la Şcoala 
Română de Afaceri — Facultatea de Științe Comerciale şi Financiar-bancare şi 
la Universitatea Internaţională deschisă Tehnoeconoinia europeană din 
Piteşti, Academia de Tehnoeconomie şi Cooperare Româno-Americană. 


George Miclăuş 


(1943) 


Limba franceză surelasată în ultima vreme de 
limba engleză se bucură încă de apreciere în şcoala 
românească. 

Printre valoroşii profesori ai acestei discipline 
se numără şi George Miclăuş de la Liceul Î.C. 
Brătianu din Piteşti. 

Acest apreciat profesor s-a născut la 7 iunie 
1943 în oraşul Câmpina, județul Prahova. După 
absolvirea liceului teoretic a urmat cursurile 
Facultăţii de Limbi romanice, clasice şi orientale cu 
specialităţile în limba franceză şi limba română la 
Universitatea din Bucureşti. După absolvirea facultăţii a fost încadrat ca 
profesor la Şcolile generale Nr. | şi Nr. 4 din Piteşti. Din anul 1968, la 
solicitarea Inspectoratului Şcolar Argeş, a fost transferat la Şcoala generală 
Nr. 1 pentru experimentarea în regim de şcoală-pilot a predării limbii 
franceze la ciclul primar, unde a predat până în anul 1978 când s-a impus 
încetarea predării limbii străine la cursul primar. Între timp a organizat în 
permanență asistenţe şi schimburi de experienţă la nivel municipal şi judeţean 
pentru profesorii de limba franceză, a elaborat procedee de evaluare didactică 

pentru uzul profesorilor şi directorilor de şcoli, a organizat activităţi metodice 
cu caracter practic aplicativ, a realizat primul cabinet laborator de predare a 
limbii franceze din judeţul Argeş. În continuare a elaborat și experimentat 
programe şcolare specifice predării limbii franceze pentru ciclul primar şi 
gimnazial. Între anii 1973-1989 a fost responsabilul Cercului pedagogic al 
profesorilor de limbă franceză — școli generale şi metodist al Inspectoratului 
Şcolar Judeţean. Ca responsabil de cerc pedagogic a proiectat şi desfăşurat 
activităţi cu caracter metodic în care au fost antrenați foarte mulţi profesori 
din municipiul Piteşti şi din judeţ în sensul unui larg schimb de experienţă în 
ceea ce priveşte aplicarea unor metodologii eficiente în predarea limbii 
franceze. Pentru perfecționarea didactică a urmat cursurile organizate de 
I.G.C.D. după cum urmează: 

- În 1968 a participat la cursuri de vară cu profesori români şi francezi 
la Sinaia. 

- În 1972 a participat la eursuri de perfecționare organizate de 
Universitatea Bucureşti cu accent prioritar privind specificitatea predării 
limbii franceze în cabinete şi laboratoare şi metoda utilizării mijloacelor 
audio-vizuale. 

- În 1976 a participat la cursurile de vară cu profesori francezi şi 
români la Braşov. 

- În lunile noiembrie şi decembrie ale anului 1977 a participat la cursuri 
de perfecţionare, referitor la metodica predării limbii franceze, la Centrul 
Internaţional de Studii Pedagogice de la Sevres, Franţa, trimis de Ministerul 
Învățământului din România. 

În anul 1990 a fost promovat inspector şcolar de limbi străine, funcție 
pe care a îndeplinit-o până la 1 august 1997. 

În perioada anilor 1991-1997 a fost membru permanent al comisiei 
naţionale la olimpiadele de limba franceză, pentru care a elaborat subiecte şi 
bareme de corectare participând la corectarea lucrărilor elevilor. 

Ca inspector şcolar a elaborat și a trimis la solicitarea Ministerului 
Învăţământului proiecte de programă și propuneri de îmbunătăţire a activităţii 
didactice şi a organizat schimburi şi activități metodice pentru personalul 
didacțic în cadrul activităţilor de perfecționare organizate de Inspectoratul 
Școlar şi Casa Corpului Didactic. 

Între anii 1991-1998 a predat la Universitatea din Piteşti cursul de 
metodică a predării limbii şi literaturii franceze. În anul 1993 a urmat un 
stagiu de perfecţionare la Centrul Internaţional de Formare a Personalului de 
Inspecţie şi de Direcţie a institutelor şcolare Condorcer al Ministerului 
Educaţiei Naţionale din Franţa. În 1997 a fost numit de către Ministerul 
Învăţământului membru al comisiei naţionale de evaluare a manualelor 

alternative de limbă franceză clasa a V-a, având totodată şi responsabilitatea 
lucrărilor acestei comisii. 

L In luna noiembrie 1996, la propunerea și aprobarea Ministerului 
Învăţământului, a fost recrutat să participe la lucrările celei de a treia reuniuni 
cu tema Elaborarea de programe şi certificare pentru limba franceză ca 
limbă străină la un nivel de studii secundare, organizat de Centrul de 
Cooperare Culturală al Consiliului Europei finalizată cu un raport asupra 
aspectelor esenţiale ale predării limbii franceze în sistemul şcolar românesc, 
care a avut loc la Braşov. In 1999 în cadrul programului de perfecționare 
organizat prin Casa Corpului Didactic a susținut activități de predare a 
temelor de metodica limbi şi literaturii franceze şi a evaluat şi notat planurile 
de lecţii de sfârşit de stagiu ale profesorilor participanţi. 

La clasă are rezultate dintre cele mai bune, fiind mult apreciat de elevi 
şi stimat de părinții acestora. Din 1990 este vicepreşedinte al Alianței 
Franceze Piteşti, a tradus Memorial Antonesco de G. Barbul, care se află în 
curs de apariţie. 

Din anul 2000 i s-a conferit gradația de merit şcolar. 


Mariana Şenilă-Vasiliu 
(1944) 


Artist plastic, critic de artă, scriitor şi publi- 
cist, profesoară la Liceul de Arte Dinu Lipatti din 
Piteşti, membră a Uniunii Artiştilor Plastici din 
România şi a Societăţii Ziariştilor din România. 
Născută la 2 iunie 1944 în Câmpeni, județul Alba. 

Studii: Institutul de Arte Plastice Jon 
Andreescu din Cluj-Napoca, licenţiată în arte, secția 
de arte decorative, specialitatea tapiserie (1968). 

Activitatea Artistică: Mariana  Şenilă- 
Vasiliu este membru fondator al Filialei Uniunii 
Artiştilor Plastici din România — Piteşti (1969). 

A participat intens la viaţa artistică a oraşului Piteşti prin expoziții 
personale şi de grup, expunând lucrări de tapiserie (timp de treizeci de ani a 
fost singurul specialist în acest domeniu din judeţ) şi pictură, în mod special 
acuarelă, gen mult îndrăgit de artistă. Concomitent a participat la expoziţii 
republicane de artă decorativă, tapiseriile sale fiind achiziționate de stat. 
Lucrările sale sunt expuse de importante muzee din țară: Muzeul Brukenthal 
— Sibiu, Muzeul Țării Crişurilor — Oradea, Muzeul de Artă Contemporană — 

Galaţi, şi de Rectoratul Institutului de Arte Plastice Jon Andreescu — Cluj- 
Napoca. De asemenea, unele tapiserii decorează sediile ambasadelor 
României în diverse capitale ale lumii. 

Artista a participat la diverse expoziţii internaţionale: Florenţa — Italia 
(1969); Brazilia, Argentina, Venezuela, Mexic, Chile, Spania (1968-1969); 
Moscova și Vilnius (U.R.S.S. — 1974); Offenbach am Mein (Germania)- 
1974; Damasc (Siria) şi Aman (lordania)-1975;. Dortmund (Germania) — 
1977; Praga şi Bratislava (Cehoslovacia)-1978. 

În calitate de critic de artă a publicat numeroase eseuri şi cronici în 
revistele Arta, Ateneu, Vatra, şi Argeş. În această ultimă revistă, între anii 
1981-1989, a susţinut rubrica permanentă de artă Arcade. Este cunoscută ca 
unul dintre specialiştii în arta lui Brâncuşi. Originalitatea interpretării 
sculpturii brâncuşiene a impus-o printre cei care se ocupă de acest domeniu, 
criticul de artă Barbu Brezianu menţionând-o în bibliografia albumului 
Brâncuşi (Editura Al], 1998) alături de nume prestigioase ale criticii româ- 
neşti şi internaționale. În calitate de critic de artă, Mariana Şenilă-Vasiliu a 
participat cu comunicări la simpozioane şi sesiuni ştiinţifice, iar în 
perspectiva imadiată are în vedere publicarea unui volum critic intitulat 
Prejudecăți de interpretare în opera brâncuşiană. 

Om al cetăţii, cum se spune, ea se conduce după dictonul Sparta ţi-a 
fost dată, pe ea s-o împodobeşti, acordând aceeaşi atenţie vieții artistice şi 
culturale locale, publicând numeroase articole şi cronici în periodicele 
piteştene, mai întâi în ziarul Secera şi ciocanul, iar dup 1989, în Argeșul, 
impactul lor moral şi civic, artistic şi cultural având urmări concrete, determi- 
nând luarea unor decizii de către forurile oficiale. Ca urmare a numeroaselor 
sale ințervenţii, verbale și scrise, s-a ajuns la acordarea unui spațiu destinat 
Cafenelei Artelor, loc de întâlnire pentru elita artistică, literară şi intelectuală 
a oraşului. 

Vorbițor avizat, Mariana Şenilă-Vasiliu a fost unul dintre acei 
intelectuali care, prin numeroasele sale conferințe ţinute în cadrul Univer- 
sităţii Populare, la Țehnic Club şi la Casa de Cultură a Elevilor şi Studenţilor 
a făcut operă de educaţie artistică. 

În anul 1990 ea şi-a făcut debutul ca scriitor publicând volumul de 
eseuri despre arta şi pământul românesc sugestiv intitulat Drumuri, cărări, 
poteci apărut la Editura Sport-Turism. 

Întreaga activitate pedagogic-artistică a Marianei Şenilă- Vasiliu este 
strâns legată de soarta învățământului artistic piteştean. Între 1969-1970 a 
fost profesoară la- Şcoala Populară de Artă; în anul şcolar 1969-1970 a 
funcţionat ca profesor de desen la Liceul Alexandru Odobescu, cu o 
completare de ore la Liceul de Muzică şi Arte Plastice, iar din 1970 şi până în 

1980, an când Liceul de Muzică şi Arte Plastice a fost desființat ca urmare a 
unei decizii aberante a Ministerului Învăţământului, a fost profesor titular la 
acesta din urmă. Între 1980-1987 a funcţionat ca profesoară la Şcoala 
generală Nr. 1 din Piteşti. După o perioadă de absenţă pe motive medicale, 
din 1991 şi-a reluat activitatea la Liceul de Arte Dinu Lipatti din Piteşti. Ca 
profesor, a predat cele mai diverse discipline artistice: desen, pictură, 
modelaj, arte decorative şi istoria artelor. Spirit exigent, foarte bine pregătită, 
a condus cu har multe generaţii de ucenici într-ale artei pe drumul atât de 
spinos şi sensibil al iniţierii în acest domeniu. Efortul i-a fost din plin 


răsplătit, mulţi dintre artiştii tineri fiind astăzi recunoscuţi ca vârfuri ale artei 


româneşti contemporane, fie în ţară, fie în străinătate. Unii i-au urmat 
exemplul angajându-se pe calea spinoasă a învățământului artistic universitar, 
alții s-au manifestat cu real succes prin arta lor. Premiile numeroase obținute 
de către elevii săi-la concursurile naţionale şi olimpiade, dar mai cu seamă 
procentajul ridicat al foştilor săi elevi admişi în învățământul superior artistic 
validează succesul său în domeniul pedagogiei artistice. 

Spirit creator, proteic, cu mari valențe pedagogice, intelectual rafinat, 
om cu o aleasă cultură, Mariana Şenilă-Vasiliu este o prezenţă vie, dinamică 
a cărei activitate a marcat viaţa cultural-artistică a oraşului Piteşti timp de 
treizeci de ani, iar după semnele de vitalitate intelectual-artistică pe care le dă 
prin prezența sa neobosită în cele mai diferite domenii, prin ritmicitatea 
apariţiei pe simeze şi în presă, în calitatea sa de conferențiar şi critic pe 
probleme de artă, pare să confirme faptul că spiritul depăşeşte limitele 
biologicului. 


Cornelia Domnişoru 
(1946) 


Colegiul Naţional 7. C. Brătianu din Piteşti, 
instituţie de prestigiu şi cu rezultate dintre cele mai 
bune din punct de vedere instructiv-educativ, este 
condus cu mult tact şi competenţă de câţiva ani de 
profesoara de istorie Cornelia Domnişoru. 

Această profesoară, integrată cu mult succes 
în galeria celor mai valoroşi directori ai acestui liceu 
centenar, se bucură de multă stimă din partea colegi- 
lor, a tuturor elevilor din această instituţie fruntaşă 
de cultură argeşeană, a părinților acestora şi a 
întregii obşti. 

Profesoara Cornelia Domnişoru s-a născut la 11 februarie 1946 în 
localitatea Schitu-Golești ca fiică a Mariei şi a lui Gheorghe Robea. A făcut 
Şcoala primară în comuna natală şi cursurile secundare la Liceul Dinicu 
Golescu din Câmpulung Muscel, pe care le-a terminat în anul 1963. După 
terminarea cursurilor liceale a urmat Facultatea de Istorie din cadrul 
Universităţii din Bucureşti, pe care a absolvit-o cu rezultate bune. În primii 
ani de învățământ este încadrată ca profesoară la Liceul din Costeşti, Liceul 
de Construcţii Civile Nr. 6 şi Liceul de Chimie Nr. 4 din Piteşti. Apreciată ca 
un cadru didactic bine pregătit şi cu rezultate dintre cele mai bune, din anul 
1990 este transferată la Liceul 1. C. Brătianu — Piteşti, unde pentru merite 
deosebite la catedră şi spirit gospodăresc în şcoală este promovată ca 
directoare. 

Face studii aprofundate asupra reprezentanţilor de seamă ai istoriei 
româneşti. În special şi-a făcut un cult din cercetarea familiei Brătienilor 
realizând în ultima vreme şi o broşură unde prezintă în amănunt activitatea 
politică a lui I. C. Brătianu. Este ataşată de munca instructivă, iubeşte cu 
pasiune elevii şi dă dovadă de mult spirit gospodăresc. Este receptivă la 
modernizarea procesului de învăţământ în raport cu noile reforme preconizate 
de integrarea României în contextul european. 

Prin insistenţele şi strădania directoarei Cornelia Dorinişoru, în ultima 
vreme s-au realizaț în Liceul . C. Brătianu din Piteşti următoarele obiective: 
instalarea a două centrale termice pentru şcoală, cantină şi internat; cabinet de 
istorie, cabinet de religie (unicat în judeţ); cinci laboratoare de informatică; 
modernizarea instalaţiilor sanitare; înlocuirea țiglei de pe acoperişul şcolii; a 
pavoazat parterul cu panouri reprezentând activitatea şcolii; a dotat şcoala cu 
şaptesprezece computere şi opt televizoare color; a introdus în şcoală Ziua 
porților deschise, de ziua sărbătoririi liceului (23 mai); sprijinirea apariţiei 
revistei Junimea, fondață în anul 1897, care este mărturia efervescenței 
spirituale a preocupărilor şi responsabilităţilor cadrelor didactice şi ale 
elevilor din această instituţie de învățământ cu tradiţie în ţară; a realizat cu 
colegii prin coordonarea sa programe artistice în şcoală şi în afara şcolii; a 
pregătit multe generaţii de elevi cu rezultate deosebite la olimpiadele şcolare 
pe judeţ şi pe ţară, dintre care mulţi elevi au pătruns cu succes la facultățile 
de drept, istorie, academia de poliţie etc.; a invitat de trei ori la liceu pe 
preşedintele României, dl. Emil Constantinescu (fost elev al şcolii), care a 
onorat invitaţia din respect pentru această instituţie de cultură. Dăm mai jos 
însemnările făcute în cartea de aur a Liceului 7. C. Brătianu din Piteşti de 
către dl. profesor universitar Emil Constantinescu, Preşedintele României, la 
sărbătorirea a 131 de ani de existență a liceului — 20 mai 1997 — când şcoala a 
primit numele de Colegiu Naţional: Colegiului ]. C. Brătianu — Piteşti, cu 

emoția celui care datorează acestui liceu formarea sa şi visurile adoles- 
cenței, doresc multă sănătate şi bucurii tuturor profesorilor şi elevilor, care 
acum şi în viitor vor purta pe umerii lor istoria unui pilon al culturii şi 
învățământului românesc ss. Emil Constantinescu. Cu ocazia sărbătoririi 
liceului, pe data de 21 mai anul 2000, la 134 de ani de existenţă, președintele 
țării, care a vizitat liceul, a scris în cartea de aur: Omagiul meu pentru acest 
spaţiu al performanţei ştiinţifice şi culturale care acum s-a îmbogăţit cu un 
cabinet de religie ca loc al reculegerii şi găsirii cuvântului lui Dumnezeu ss. 
Emil Constantinescu. 

Ministrul Învăţământului, Andrei Marga, care a vizitat liceul la 26 
august 2000, notează în cartea de aur a liceului: Un sincer omagiu elevilor şi 
dascălilor prestigiosului Colegiu „Brătianu “ pentru eminentele lor perfor- 
manțe de răsunet naţional şi internaţional! Un cuvânt sincer de laudă 
direcţiunii Colegiului pentru competentul management pe care-l aplică! 
Andrei Marga, 26 08. 2000. 

Directoarea Cornelia Domnişoru s-a implicat în sprijinirea Proiectului 
Comenius în şcoală, la care participă Statele Unite ale Europei, cu tema 
Cultura fără frontiere, şi în multiple activităţi extraşcolare şi educative. Dăm 
mai jos un fragment din cuvântul acestei directoare rostit la aniversarea a 134 
de ani de existenţă a liceului: Școala noastră este o şcoală cu tradiţie în 
România. Ea a dat țării personalități ştiinţifice, culturale, oameni politici etc. 
... Astăzi colegiul are un număr de 1550 de elevi, 39 de clase şi 120 de cadre 
didactice. Elevii noştri au obținut rezultate excelente la examenul de 
bacalaureat, la olimpiadele şcolare, la admiterea în facultăți şi la alte 
concursuri şcolare. Avem, de asemenea, o bibliotecă şi un fond de carte 
important, un muzeu cu obiecte de valoare, opt cabinete de specialitate, zece 
laboratoare, două săli de sport, teren de sport, un cabinet stomatologic, 
internat şi cantină, o gospodărie anexă şi suntem cel mai mare centru 
bugetar din judeţ. Anul acesta au participat la faza naţională a olimpiadelor 
şcolare treizeci de elevi la toate obiectele de învățământ, din care douăzeci 
au obținut premii pe țară. O altă activitate deosebită a şcolii este 
participarea la Programul Comenius cu tema Cultură fără frontiere desfă- 
şurat în Belgia, Danemarca, Franţa şi Italia şi suntem implicaţi în activități 
extraşcolare şi educative. Din 1997 organizăm Ziua porţilor deschise — o 
sărbătoare așteptată mult de elevii şcolii. 

Acestea sunt numai câteva din frumoasele noastre realizări. Colegiul 
Naţional „I. C. Brătianu “ aflat astăzi la o suta treizeci şi patru de ani este 
bătrân prin înțelepciunea celor pe care îi adăposteşte, matur prin voinţa greu 
de învins, adolescent prin entuziasmul nestăvilit, copil şi sămânță prin ceea 
ce va deveni. Avem datoria — profesori şi elevi —-de a păstra verticalitatea 

acestei instituţii de cultură, pentru că ea se menţine şi se înalță prin noi. 
Pentru tot ce am realizat în ultimii ani mulțumim lui Dumnezeu şi ne rugăm 
Ție Doamne, să ne binecuvântezi pe drumul cel de lumină şi înțelepciune pe 
care să-l urmăm. Aşa să ne ajute Dumnezeu! 


Partea a III-a 


Învăţători 

Stanciu Stănciulescu 
Constantin Enescu-Bughea 
Marin l. Dumitrescu 
„ Eleonora Nae 

„ Ilie Balmuş 

„ Ilie Nicolescu 

„ Ion Nestor Gogoncea 
. Ton Ilinescu 

„ Nicolae N. Şetraru 
10. Gheorghe Bădescu 
11. Teodor Acatincăi 

12. Nicolae Costea 

13. Constantin Cristescu 
14. Elena Bădescu 

15. Gheorghe Petre 

16. Gheorghe Păuna 

17. Anton Petrescu 


18. Gheorghe T. Popescu 
19. lon 1. Petculescu 

20. Mihai D. Chiţescu 
21. losif |. Damian 


22. Victoria Gh. Vlădescu-Furduescu 


23. Ilie 1. Iliescu 
24. Teodor Alesseanu 
25, Nicolae N. Brânzeu 


Cadrele didactice din anexă sunt luate din Monografia Şcolii Nr. 3 Jon 


ANEXĂ 


1876 — 1967 
1899 — 1974 
1901 — 1989 
1902 — 2000 
1903 — 1999 
1904 — 2001 
1904 — 1983 
1907 — 1998 
1907 — 2001 
1907 

1908 — 2000 
1909 

1910 

1911 — 1996 
1911 — 1995 
1913 — 1995 
1923 — 1999 
1846 — 1908 
1846 — 1908 
1855 — 1904 
1864 — 1938 
1864 

1871 — 1929 
1875 — 1935 
1907 — 1983 


Pilatt din Piteşti, autor profesor Paul I. Dicu. 


Stanciu Stănciulescu 
(1876-1967) 


Localitatea argeşeană Arefu, aşezată la poalele 
Munţilor Frunţii, pe teritoriul căreia se află 
renumitele mine ale cetăţii Poenari (sec. XIV-XV) a 
dat țării intelectuali de frunte; mulţi dintre ei au 
luminat minţile şi au ridicat pe treptele civilizaţiei 
muntenii ageri la minte, inventivi, disciplinaţi, 
răbdători şi deosebit de harnici. 

Printre figurile reprezentative de intelectuali 
arefeni se numără şi renumitul învățător Stanciu 
Stănciulescu. Acest distins dascăl s-a născut la 21 
iulie 1876 într-o familie de țărani modeşti, împovăraţi 
cu opt copii, cinci băieți şi trei fete, dintre care trei băieţi au îmbrățișat cariera 
didactică. Stanciu Stănciulescu, copil fiind, a primit primele cunoştinţe de 
citire, scriere și memorizare de rugăciuni, cum se obişnuia pe acea vreme, de 
la fratele său Nicolae, care, ca şi frații Ion şi Florea, a urmat cursurile 
elementare la Școala primară Muşăteşti, sub îndrumarea renumitului învățător 
Constantin Dobrescu-Argeş. Primele clase primare le-a urmat neregulat la 
şcoala din sat. Într-o autobiografie a sa el spune: Mai mult absentam de la 
şcoală, fiind trimis să păzesc vitele, căci părinții nu erau oameni înstăriți, ca 
să poată ține servitori. Ultimele două clase le-a urmat la Şcoala Urbană din 
Curtea de Argeş. În anul 1892 a dat examen de admitere la Şcoala Normală 
Carol 1 din Bucureşti. Această şcoală a luat ființă la 22 noiembrie 1867 la 
Bucureşti şi la început a funcţionat în imobile închiriate pe Strada Academiei, 
Podul Mogoşoaiei şi Calea Rahovei. Din 1873 această instituţie de 
învățământ şi-a luat numele de Şcoala Normală Carol I şi încă de la început a 
avut profesori renumiţi, dintre care menționăm pe profesorul agronom lon 
lonescu de la Brad, lon C. Massim, Constantin Esarcu, G. Radu Melidon, 
Ştefan Velovan, V. Gh. Borgovan, poetul Petre Dulfu, D. Scurei şi lon Lupu 
Antonescu, care a fost şi directorul şcolii între anii 1882-1897. În anul 1896 
Şcoala Normală Carol I s-a mutat de la Bucureşti la Câmpulung Muscel, 
într-un modern local, devenind o adevărată pepinieră de renumiți inventatori 
răspândiţi în toată țara şi care în anul 1967 şi-a sărbătorit centenarul. 

Stanciu Stănciulescu a urmat cursurile acestei şcoli cinci ani, adică 
întregul ciclu al Şcolii Normale din acea vreme, fiind apreciat ca un elev 
foarte bun, obținând diploma de învățător în iunie 1897. După absolvire a fost 
numit învățător cu titlu provizoriu la Şcoala primară din comuna Urluieşti — 
Băbeni — Argeş, unde a îmbunătăţit condiţiile materiale ale Şcolii şi a ridicat 

foarte mult frecvenţa şcolară. La 1 octombrie 1898 a fost transferat în postul 
al doilea de la Şcoala primară din Aref, unde a funcţionat vreme îndelungată, 
de aproape patru decenii. În nota sa autobiografică învățătorul Stănciulescu 
spune: Realizându-mi-se idealul de a fi învățător în comuna natală aveam de 
îndeplinit o intensă şi devotată muncă intraşcolară şi extraşcolară, căci 
Areful, deşi comună foarte veche şi cu trecut istoric, fiind comună izolată, de 
munte, a fost neglijată, disprețuită şi urgisită de forurile superioare. Ca 
proaspăt învățător î în comuna sa natală, acest inimos tânăr a fost preocupat de 
ridicarea comunei şi de construirea unui local de școală modern — adevărat 
templu de lumină — şi înființarea unei bănci populare pentru a scăpa pe săteni 
din ghearele cămătarilor şi exploatatorilor. Conform regulamentului şcolar, în 
martie 1901 Stanciu Stănciulescu a susținut examenul de definitivat la 
Craiova, unde a avut ca preşedinte de comisie de înaintare pe apreciatul 
profesor de pedagogie Ştefan Velovan, examen pe care l-a trecut cu mult 
succes. La 1 august 1903, împreună cu obştea satului, tânărul învățător a pus 
temelia noului local de şcoală din localitate, care la 1 septembrie 1907 a intrat 
în funcţiune inaugurându-se cu mare solemnitate în ziua de patru noiembrie 
1907 cu participarea renumitului ministru al şcolilor Spiru C. Haret, adevărat 
ministru democrat şi mare iubitor al maselor populare. 

Pentru merite deosebite, peste un an, în martie 1908, Stanciu Stănciu- 
lescu a obținut gradul de institutor şi a fost avansat ca revizor şcolar gradul II 
încredințându-i-se pentru control circumscripția de munte a județului. Se 
încadrează în această nouă funcție, în care se achită cu conştiinciozitate până 
la izbucnirea primului război mondial, la care ia parte din prima zi până la 25 
martie 1918, când este lăsat la vatră. 

După război a mai îndeplinit funcţia de revizor şcolar între anii 1922- 
1926. Referitor la munca de revizor şcolar el mărturiseşte în memoriile sale 
că a fost o muncă deosebit de grea: Încredințându-mi-se această însemnată 
însărcinare şi, pentru împlinirea ei conştiincioasă, am cutreierat în lungul şi 
latul, de mai multe ori pe an, întinsa şi accidentata circumscripție de control, 
pe timp bun şi pe timp rău, mergând mai mult pe jos decât călare, pe drumuri 
şi poteci necălcate în trecut, de către nici un revizor şcolar. Trebuia să 
constat la fața locului starea reală şi în satele cele mai îndepărtate şi izolate, 
unde soarta a rânduit să trăiască o populație omenească, căci aşa cerea 
ministrul Haret, care voia ca rapoartele noastre să fie adevărate fotografii 
oglindind adevărata stare socială a localităților controlate... Am mulțumirea 
sufletească să pot afirma că în circumscripția ce mi-a fost încredinţată să se 
construiască 30 localuri de şcoală şi 37 săli de clasă şi să se înființeze 42 de 
posturi... În comuna mea natală am propus şi s-a aprobat înființarea 

posturilor Il şi IV şi am depus multă stăruință şi osteneală pentru 
construirea celui de al doilea local de şcoală şi al localului de primărie. 

Acest valoros învățător, în timpul activităţii sale didactice, a mai avut 
şi alte realizări. Astfel, a înființat în comună sfatul de împăciuire Pacea, 
organizaţie obştească care a aplanat şi a stins multe neînțelegeri şi litigii 
însemnate dintre săteni, scăpându-i de drumul judecăților şi de mari cheltuieli 
şi pierdere de timp. A ţinut cursuri cu adulți analfabeți şi a organizat şi 
condus obştea moşnenilor arefeni îndeplinind prescripţiile legii codului silvic 
din 1910, pentru ca obştea de moșneni să aibă ființă legală. Prin muncă 
stăruitoare a reușit să agonisească fondurile băneşti pentru construirea unui 
local modern de primărie şi a dat tot sprijinul pentru unele reparații capitale 
ale bisericii parohiale, ce s-au efectuat în anul 1912. Pentru activitatea şcolară 
şi extraşcolară acestui învățător i s-a acordat în decursul timpului medalia 
Răsplata muncii clasa I-a şi Gradaţia de merit, decoraţiile Bărbăție şi 
credință şi Coroana României în gradul de cavaler, contorm legii nr. 552 
publicată în monitorul oficial nr. 154, iar din 11 iulie 1945 i s-a acordat şi 
gradul de Învățător fruntaş. 

La | septembrie 193! învățătorul Stanciu Stănciulescu siucă revendicat 
dreptul la pensie. Ieşirea la pensie n-a însemnat însă şi încetarea activităţii 
sale în slujba comunei şi a binelui obştesc. Astfel, în anii 1931-1932 a 
îndeplinit însărcinarea de preşedinte al Comisiei interimare a Arefului. A mai 
îndeplinit serviciul de epitrop casier al parohiei Aref, serviciul de casier şi 
secretar al obştii moşnenilor arefeni, casier delegat şi secretar contabil al 
Băncii Populare locale Mircea cel Mare. A mai participat la înfiinţarea şi 
conducerea Căminului cultural Aref. Acest distins dascăl, care a militat cu 
adâncă pasiune pentru luminarea satului românesc prin şcoală și cultură, a 
avut parte de o viață îndelungată trecând în neființă la data de 3. VIII. 1967 în 
vârstă de 91 de ani şi lăsând amintirea unui dascăl de excepţie şi om de mare 
omenie, cu care neamul românesc se poate mândri. 

Constantin Enescu-Bughea 


(1899-1974) 


Renumitul dascăl  muscelean Constantin 
Enescu-Bughea este descendent dintr-un moş care 
ar fi participat la răscoala lui Horia, Cloşca şi 
Crişan. . 

Înaintaşii săi, originari din localitatea Poiana 
Mărului din judeţul Braşov, comună situată între 
Zărneşti şi Șercaia, alungați de jandarmii cezaro- 
crăieşti s-au stabilit cu mulți ani în urmă în Regat, în 
frumoasa comună musceleană Bughea de Jos. Acest 
dascăl s-a născut la 13 mai 1899 ca fiu al părinților 
Maria şi Nicolae Ene. 

După terminarea Şcolii priinare în comuna natală, în anul 1912 se 
înscrie la Şcoala Normală Carol din Câmpulung pe carc a absolvit-o în anul 
1917, după care a satisfăcut serviciul militar participând la front în ultima 
parte a războiului pentru întregirea neamului. După încheierea ostilităţilor, în 
anul 1919, a fost încadrat ca învățător în comuna Moroieni, judeţul 
Dâmboviţa, unde s-a şi căsătorit. În anul 1923 este transferat la Școala 
primară din comuna Chiscăreni, judeţul Bălţi, unde duce muncă de adevărat 
apostolat mai bine de trei ani. În această perioadă obţine definitivatul în 
învățământ şi gradul al II-lea. Apreciindu-i-se rezultatele frumoase în munca 
desfăşurată în provincia de curând alipită la patria mamă, autor iiăţiie locale şi 
Ministerul Învăţământului îl avansează numindu-l director al şcolii primare 
C.F.R din oraşul Bălţi, unde activează cu mult succes între anii 1926-1929. În 
cele din urmă învățătorul Constantin Enescu-Bughea dovedind experienţă în 
munca didactică, spirit întreprinzător şi multă perseverență este încadrat în 
postul de director al Şcolii şi Orfelinatului C.F.R. Predeal, instituție de 
educaţie şi ocrotire cu multiple probleme, unde timp de unsprezece ani 
apreciatul învăţător a desfăşurat o intensă muncă pedagogică şi socială în 
folosul micilor orfani de care era ataşat, apreciindu-i ca pe propriii săi copii, 
dirijându-le paşii în viață. Inspecţiile şi controalele ce s-au efectuat la 
Orfelinatul C.F.R. Predeal între anii 1929-1940 au scos în evidență calităţile 
de bun pedagog şi director ale învățătorului Constantin Enescu-Bughea, 
aducându-i cuvinte de laudă şi deosebită apreciere. 

În anul 1940, pentru merite deosebite, acest dascăl este transferat la 
Şcoala elementară Nr. 40 din Bucureşti, iar în anul 1941 este numit inspector 
şcolar general şi membru în Consiliul Pedagogic al Ministerului Culturii 


Naţionale. 

PAD După o perioadă de mai mulţi ani, în anul 1948, când se face reforma 
învățământului, învățătorul Constantin Enescu-Bughea a fost trecut la catedră 
la Şcoala elementară de băieți Nr. 34, dintr-un cartier muncitoresc al 
Capitalei cu copii săraci şi neajutoraţi, proveniţi din familii cu mulţi 
analfabeți, fapt pentru care în afara orelor de clasă a dus o intensă muncă de 
alfabetizare. De aici s-a pensionat în anul 1959 la limită de vârstă. 

i Acest învăţător cu rezultate dintre cele mai bune la catedră a fost 
înzestrat şi cu talent publicistic scriind numeroase articole în reviste literare şi 
de specialitate. Printre scrierile sale de bază menţionăm lucrările: Învățătorul 
în slujba binelui obştesc, Editura Cartea Românească, Satul meu (mono- 
grafie); Ce ne omoară (piesă de teatru), Întuneric şi lumină (piesă de teatru); 
Din alte vremi (piesă de teatru); Sunt străjer (cartea năzuințelor tinereşti); 0 
credință şi un avânt (în colaborare cu maiorul T. Sidorovici). A participat Şi 
la elaborarea unor manuale şcolare, mai ales la realizarea unor abecedare cât 
mai adecvate copiilor. Chemat în 1934 în Straja ţării a condus serviciul de 
presă al acestei instituții mai multă vreme. 

Pentru munca depusă timp de patru decenii a fost stimat, apreciat şi 
decorat cu Răsplata muncii pentru învățământ clasa I-a, Gradaţia de merit 
Medalia Muncii, insigna onorifică Straja ţării şi Meritul cultural. 

A avut un cult pentru familie, în special pentru copiii săi, a iubit satul 
şi locurile natale ajutându-şi consătenii şi revenind mereu pe meleagurile 
muscelene. A participat cu mare bucurie la adunarea Fiilor satului la | iulie 
1970, organizată de Societatea Unirea din Bughea de Jos. Constantin Enescu- 
Bughea a rămas o pildă vie pentru meleagurile muscelene, pentru tineretul pe 
care l-a pregătit pentru viață și în special pentru şcoala românească pe care a 
slujit-o cu dragoste şi devotament. 

S-a stins din viaţă în anul 1974. 

Marin |. Dumitrescu-Găvana 


(1901-1989) 


Înaintea anului revoluţionar 1989  întâlneai 
adesea pe străzile oraşului Piteşti un bătrânel țanțoș, 
cu ochi vioi şi cu mers energic dovedind vigoare la o 
vârstă destul de înaintată. Se purta îmbrăcat corect, 
cu haine nu tocmai noi, dar bine îngrijite. Călca 
apăsat şi prin părul său albit de ani impunea respect 
şi admiraţie din partea a numeroşi trecători, mulţi 
foşti elevi ai săi de la Școala generală din Găvana. 

Acesta era învățătorul Marin |. Dumitrescu din 
Găvana care a învăţat într-un timp record, ca învă- 
țător şi director de şcoală, trei generaţii de elevi: 
bunici, părinţi şi copii, şi care a acoperit cu vârsta sa aproape întreg secolul al 
XX-lea. îi 

S-a născut în comuna Bascov — Argeş în 1901 dintr-o familie de 
intelectuali de la ţară. NR. 

Tatăl său, împovărat cu treisprezece copii, dintre care el era cel dintâi, 
a îndeplinit funcţia de notar comunal. A urmat cursurile şcolii primare timp 
de cinci ani în comuna Bascov unde s-a dovedit un elev silitor fiind promovat 
în toate clasele ca premiant. 

După terminarea școlii primare, tatăl său l-a înscris la Seminarul 
Ortodox din Bucureşti, unde a frecventat numai un an. De aici, în preajma 
primului război mondial, tatăl său l-a mutat la Şcoala Normală Caro? 7 din 
Câmpulung Muscel, pe care a absolvit-o în iunie 1922. 

În anul 1923 este încorporat la Şcoala de Ofiţeri de Rezervă cu profil 
administrativ din Oradea, unde obţine gradul de sublocotenent. 

După terminarea stagiului militar este numii învăţător cu gradul 
provizoriu la Şcoala generală de la Găvana până în anul 1961, când se 
pensionează Îa limită de vârstă. Pe parcursul unui număr impresionant de ani 
de activitate este un învățător model, pasionat de şcoală, de elevii săi şi de 
localitatea în care s-a născut şi a muncit aproape patru decenii. Prin muncă 
perseverentă şi dăruire pentru luminarea tineretului a obținut la timp toate 
gradele didactice, după cum urmează: definitivat (1927); gradul al II-lea în 
anul 1931; gradul 1 în anul 1937; gradul superior în 1945 şi Gradaţia de merit 
în anul 1945. | 

În decursul timpului, pe lângă orele de curs, s-a străduit în timpul 
rezervat activităţilor practice să obişnuiască pe elevi cu diferite preocupări 
casnice şi gospodăreşti. Printre altele, a făcut şi cursuri de străjerie, specifice 

timpului, în localitatea Breaza în anul 1937 specializându-se în orientare 
turistică, execuţii de planoare, cunoştinţe practice de apărare antiaeriană, 
prim ajutor etc. 

A desfăşurat o bogată și susținută activitate culturală prin organizare 
de şezători, pregătirea cu elevii a unor piese de teatru, coruri, serbări de 
sfârşit de an foarte reuşite. Ca om a fost în permanenţă înglodat în greutăţi 
familiale. După moartea tatălui său este nevoit să îi sprijine pe mama sa, 
văduvă, şi pe cei doisprezece fraţi mai mici. 

Este preocupat îndeaproape şi de cei patru copii ai săi şi de soţia sa, 
casnică, care din 1960 şi până în anul 1988 a suferit de hemiplegie dreapta. 

A participat la front în cel de al II-lea război mondial ca ofițer de 
rezervă cu regimentul 2 C.F.R. Chitila. Pe tot timpul ostilităţilor a îndeplinit 
funcţia de şef de tren regimental, făcând numeroase curse: țară — front de 
răsărit, transportând combustibilul necesar pentru unităţile auto, tancuri, 
avioane. Pentru faptele deosebite săvârşite pe front a fost decorat cu distincția 
Coroana României în gradul de cavaler cu spade, pentru credință şi 
pricepere dovedită în serviciu şi război. 

Referitor la anii de front, acest cadru didactic şi ofiţer de rezervă în 
timp de război îşi exprimă câteva idei originale despre naționalism: 
naționalismul nu trebuie să fie numai sterp, destructiv, dar şi fecund şi 
constructiv. Nimic de când e lumea nu s-a clădit pe ură. S-a clădit însă o 
lume întreagă, o civilizație pe dragoste şi prietenie. Trebuie să cercetăm 
trecutul, să vedem unde s-a rupt lanţul continuității şi reînnodat firul 
tradiției, să clădim pe trecut măreția viitorului. Găsesc că sunt lipsiți de 
avânt acei care nu ştiu să recunoască în prezent forța acumulată a mărețiilor 
trecute şi chezăşia splendoarei viitoare. Din anul 1948 şi până în anul 1959, 
învățătorul Marin |. Dumitrescu-Găvana, conform ordinului Ministerului 
Educaţiei Naţionale, a predat cu succes la clasele V — VIII, din cadrul şcolii 
în care a funcționat, obiectul matematică pentru care a urmat cursuri de 
pregătire la Piteşti, Câmpulung Muscel şi în alte centre de perfecţionare. 
Pentru a depăşi greutăţile materiale ce l-au apăsat mai tot timpul vieţii sale, 
acest învăţător a fost nevoit să facă cursuri de pregătire cu elevii candidaţi la 
examenele de admitere în licee şi şcoli profesionale având rezultate bune. Tot 
pentru a-şi rotunji veniturile necesare pentru întreţinerea familiei atât de 
împovărată a fost nevoit să ţină pentru mult timp contabilitatea la Banca 
populară Unirea din Găvana, Banca învăţătorilor din judeţul Argeş şi Banca 


" federală Argeş. 


Se stinge din viață în anul 1989 lăsând locuitorilor din cartierul 
Găvana amintirea unui om de mare cinste, probitate, omenie şi de dragoste 
pentru tineretul localității pe care l-a îndrumat cu competență şi devotament. 

Eleonora Nae m. 


(1902-2000) 


Ca inspector şcolar pe o perioadă îndelungată de 
vreme am constatat că, de regulă, cele mai 
conştiincioase cadre didactice sunt cele de la clasele 
primare (clasele I — IV). Aici, între copiii începători 
şi învățătorii lor se face o sudură sufletească mai 
temeinică. Copiii din clasele mici devin devotați fără 
limită dascălilor lor. Îi auzi adesea: Aşa a spus 
doamna învățătoare, sau aşa m-a învăţat la şcoală 
domnul învățător. Ei se străduiesc din răsputeri să 
intre în grațiile părinţilor lor spirituali, să-i asculte Şi 
să-i imite în orice împrejurare. Fac pasiune din a 
merge cu maximă punctualitate la şcoală şi a se întrece cu colegii lor la 
învăţătură. De bună seamă că această comportare meritorie a unor elevi este 
stimulată în mare măsură de măiestria slujitorilor catedrei, dintre care urii se 
contopesc cu şcoala şi pregătirea copiilor devine cea mai scumpă preocupare 
a lor. Pentru ei, şcoala şi formarea copiilor unor comunități şcolare devine 
rațiunea lor de a fi. În lunga mea carieră didactică m-a impresionat compor- 
tamentul unor cadre didactice pensionate, care îşi petrec timpul liber în jurul 
şcolilor unde au lucrat, îndeletnicindu-se cu anumite munci secundare în 

ineretului şcolar. A: 
li durea didactice legate printr-o pasiune fără margini de şcoala 
pe care au păstorit-o vreme îndelungată a fost şi învăţătoarea Eleonora Nae, 
de la Călineşti — Argeş. Această distinsă învățătoare s-a născut la 21 martie 
1902 în comuna Priboieni — Argeş, fiind al optulea copil din cei zece ai 
familiei Luxandra Cercel şi Ghiţă Badea. Mama sa provenea din familia 
logofătului Cercel, om cu stare, care a dat copiilor săi 3) educație IOrAlĂ, 
spirituală şi culturală deosebită. Din această familie au mai făcut parte: 
preotul Badea din Budişteni, Nicolae Badea, învățător, Nestor Badea, fost 
director general al Băncii rurale, director al ziarului Dreptatea. Mai 
menţionăm ca rude ale învățătoarei Eleonora Nae pe Sandu Badea, om 
apropiat al lui Ion Mihalache, fost senator P. N. A ES şi lon Baicu, fost ministru 
al transporturilor şi director general al canalului Dunăre — Marea Neagră. 

A fost verişoară primară cu Niculina Mihalache, soţia lui lon 
Mihalache. | AL ap lii 

Învăţătoarea Eleonora Nae, după terminarea şcolii primare în comuna 
natală în anul 1914, a fost înscrisă şi a urmat cursurile şcolii normale Elena 
Doamna din Bucureşti dovedindu-se o elevă fruntaşă. După absolvirea şcolii 

normale a fost încadrată la Şcoala primară din comuna Călineşti, unde s-a 
căsătorit cu învățătorul Marin Nae. Între timp a obţinut definitivatul în 
învățământ la Şcoala Normală din Câmpulung Muscel cu media maximă, iar 
pe parcurs a obţinut toate gradele didactice din învăţământ, inclusiv gradul 
superior şi gradaţia de merit. În ultimii doisprezece ani de predare în 
învățământ a fost numită profesoară gradul II de limba română la Şcoala 
generală din Călinești. În cursurile de reciclare şi la inspecţiile şcolare a fost 
notată totdeauna cu calificative foarte bune. Pe baza rezultatelor meritorii 
obținute la catedră a fost numită pentru o vreme președinta Cercului 
pedagogic al profesorilor de limbă română din raionul Topoloveni şi a făcut 
parte din numeroase brigăzi de inspecții şcolare în raionul respectiv. 

Ca învăţătoare, Eleonora Nae şi-a făcut un ideal din catedră. A iubit cu 
devoțiune tineretul, în faţa căruia şi-a deschis sufletul său generos, plin de 
bunătate şi optimism. S-a străduit în permanență să cunoască tainele 
pedagogiei şi să le aplice în practică. Pe parcursul a aproape patruzeci de ani 
de activitate a insuflat elevilor săi dragoste de învățătură, de patrie şi popor, 
de muncă, de cinste, corectitudine şi disciplină, atât la orele de clasă cât Şi 
prin exemplul său personal. 

Un alt merit deosebit al învăţătoarei Eleonora Nae a fost acela că în 
anul 1925 dă naştere copilului devenit mai târziu medic de mare prestigiu, 
Cornel Nae, 'doctor în ştiinţe medicale, care prin priceperea, iscusința şi 
strădania sa a salvat numeroase vieţi omenești. Medicul Cornel Nae, care în 
întreaga sa carieră s-a dovedit o personalitate de prestigiu a medicinii 
româneşti, după ce a absolvit şcoala primară la Călineşti — Argeș, în anul 
1936 a dat examen şi a reuşit pe locul I la Liceul Militar Nicolae Fi ilipescu de 
la Mănăstirea Dealu. Pe parcursul şcolii se dovedeşte a fi un elev deosebit de 
sârguincios şi foarte bine cotat de către profesorii săi. După absolvirea 
liceului militar renunță la cariera militară şi se înscrie la Facultatea de 
Medicină din Bucureşti pe care o absolvă cu rezultate foarte bune. În anul 
1949 este repartizat să efectueze secundariatul la spitalul din oraşul Pucioasa, 
judeţul Dâmboviţa. În această împrejurare am reuşit să-l cunosc ca medic 
începător la spitalul din această localitate dâmboviţeană, unde pe acea vreme 
eram și eu profesor la Şcoala Medie Silvică şi apoi la Liceul teoretic 
N. Titulescu de acolo. Apropiaţi de vârstă, şi din alte considerente, între noi 
s-a legat o strânsă prietenie şi respect reciproc pentru toată viața. Prin devota- 
mentul și priceperea sa, medicul stagiar Cornel Nae, specialist în cardiologie, 
atrage prețuirea şi simpatia locuitorilor din oraşul Pucioasa şi din împrejuri- 
mile localităţii. 

După câtva timp petrecut la Pucioasa a fost transferat la Spitalul din 
Sinaia, unde dovedește aceeaşi pasiune şi interes pentru pacienţii săi din 

această localitate. Pentru a se apropia de părinţii săi ce se găseau la Călineşti 
şi la solicitarea Direcţiei Sanitare Argeş, medicul Cornel Nae s-a transferat la 
Piteşti, unde a profesat peste treizeci de ani ca şef de secție cardiologie la 
Spitalul Judeţean din Piteşti. Obține doctoratul în ştiinţe medicale şi scrie 
numeroase articole în diferite reviste de specialitate. La Piteşti, medicul 
cardiolog a devenit o personalitate de prim rang în domeniul specialităţi sale, 
asigurându-şi o adevărată faimă în acest oraş şi în toată regiunea, alinând cu 
răbdare şi devotament suferințele pacienţilor, pe mulți salvându-i de la 
moarte sigură. O boală nemiloasă îl pune la pat pe medicul salvator al atâtor 
vieţi, care se stinge în dimineaţa de 25 mai 2000, în vârstă de şaptezeci şi 
cinci de ani. Mama distinsului medic Nae Cornel, învăţătoarea Eleonora Nae, 
de care am vorbit mai sus, supravieţuieşte morţii fiului său iubit câteva luni Şi 
la 2 septembrie 2000, în vârstă de aproape nouăzeci şi nouă de ani, se stinge 
din viață lăsând în urma sa o dâră de lumină în sufletele celor care au avut-o 
ca dascăl şi sfătuitor în viață. A fost înmormântată cu multă modestie, alături 
de soţul său, în cimitirul de la Călinești — Argeş. 


llie Baimuş 


(1903-1999) 


Către sfârşitul anului 1999 încă mai întâlneai în 
cartierul piteştean Găvana pe bătrânul învățător Ilie 
Balmuş, cel mai renumit naturalizator al animalelor 
şi trofeelor de vânătoare din regiune. Acest stimat Şi 
prețuit învăţător, care s-a afirmat în viaţă atât la 
catedră cât şi prin îndeletniciri practice, a atins o 
vârstă apreciabilă. S-a născut în ziua de Sfântul Ilie, 
la 20 iulie 1903, în satul Schineni, comuna Murgeni, 
judeţul Vaslui, . într-o familie de vechi răzeşi, 
împovărată cu 7 copii. Moşii şi strămoşii învățăto- 
rului Ilie Balmuș, în baza unei legende, au fost aduşi 
de aiurea în această localitate şi împroprietăriți de către domnitorul 
Alexandru cel Bun pentru paza hotarelor împotriva popoarelor invadatoare 
dinspre răsărit. Copil fiind, a urmat şcoala primară în satul natal, pe urmă a 
absolvit cursurile Şcolii Normale Principele Ferdinand din Vaslui, pe care 
le-a absolvit în anul 1923. După primul război mondial încheiat cu pacea de 
la 1 decembrie 1918, când s-a făurit România Mare, Basarabia, pământ 
românesc, răpit vremelnic de duşmanii poporului nostru, a revenit la patria- 


mamă. 

Această provincie proaspăt eliberată avea nevoie de cadre pregătite în 
toate domeniile de activitate, care să readucă elementul românesc în făgaşul 
normal. Având în vedere conjunctura creată, tânărul învățător Ilie Balmuş a 
fost repartizat să funcţioneze la Şcoala primară din comuna Cişmeaua 
Văruită, din județul Ismail, unde a îndeplinit funcţia de învăţător şi de 
director de școală până în anul 1939, când a fost avansat la gradul de 
inspector şcolar şi mutat în orașul Ismail. 

În toată această perioadă cât a slujit la catedră ca învățător a obținut cu 
succes toate gradele didactice, a dat dovadă de o bună pregătire profesională 
cu însuşiri practice deosebite. Astfel, a organizat ateliere de lucru manual, de 
naturalizare a păsărilor şi altor animale, a realizat o crescătorie de viermi de 
mătase, un mic muzeu în scop didactic cu păsări şi animale naturalizate, a pus 
bazele unor biblioteci şcolare şi a întemeiat căminul cultural Mihai Eminescu. 
Munca sa pe ogorul şcolii a fost răsplătită prin aprecieri pozitive la 
inspectoratele şcolare şi prin calificative foarte bune. 

În anul 1933 comuna Cişmeaua Văruită din judeţul Ismail a fost 
vizitată de o delegaţie guvernamentală condusă de Armand Călinescu. 

Cu această ocazie, Petre Andrei, ministrul învăţământului din acea 
vreme, după ce a inspectat şcoala, i-a trimis învățătorului Ilie Balmuş urmă- 
toarea scrisoare de felicitare, pe care o reproducem mai jos: 

Ministerul instrucţiunii, al cultelor şi artelor — Direcţia învățămân- 
tului primar — D-lui Ilie Balmuş, învăţător, comuna Cişmeaua Văruită, 

judeţul Ismail, Nr. 76652 din 10 iunie 1933. 

Domnule învățător, având în vedere frumoasa activitate ce ați desfă- 
şurat şi desfăşurați la şcoala dumneavoastră, atât în şcoală cât şi în afară de 
şcoală, prin întemeierea de biblioteci şcolare şi a căminului cultural Mihai 
Eminescu, activitate constatată la inspecția şcolară făcută de subsemnatul, 
țin să vă exprim din partea Ministerului, mulțumiri. Am luat măsuri ca 
această adresă de mulțumiri să fie publicată în Buletinul oficial al 
Ministerului, spre a servi ca pildă şi pentru alți învățători. Ministru 
Subsecretar de Stat P. Andrei. Director General (indescifrabil). 

După cedarea Basarabiei, în 1940, Ilie Balmuş este numit învățător în 
oraşul Tulcea, unde funcționează puţin timp, deoarece este mobilizat ca ofițer 
cu gradul de locotenent de rezervă la o unitate operativă în nordul Bucovinei. 

În 1945, după terminarea războiului, este demobilizat şi primeşte post 
provizoriu în comuna Budeasa, judeţul Argeş, după care este definitivat la 
Şcoala primară din comuna Găvana, azi cartier al oraşului Piteşti, unde se 
stabileşte definitiv cu familia. Slujeşte în continuare catedra cu conştiinciozi- 
tatea ce-l caracteriza, până la ieşirea la pensie, care se produce în 1965, 

formând zeci de generaţii de tineri în spiritul devotamentului faţă de țară, 
familie, semeni şi muncă. As 

Acest cadru didactic a fost exemplu de corectitudine, ajutându-şi la 
nevoie colegii şi prietenii. Cercetător şi cunoscător al istoriei poporului 
român, a fost un patriot înflăcărat. imprimând aceleași calități generațiilor de 
elevi pe care i-a format, având mereu speranţe, cât a trăit, că România va 
intra mai devreme sau mai târziu în hotarele ei fireşti, aşa cum a fost făurită 
de înaintaşii noştri. După ieşirea la pensie a fost un om activ, practicând o 
serie de îndeletniciri însuşite de-a lungul vieţii, cât şi în perioada războiului, 
ca: dogărie, tâmplărie, legumicultură, pomicultură, naturalizarea trofeelor de 
vânătoare şi nu în ultimul rând desenul şi pictura, care l-au pasionat toată 
viata. A fost îndrăgostit de natură, pe care a imortalizat-o cu creionul sau 
pensula, rămânând în urma lui multe schiţe şi tablouri de o valoare deosebită. 

S-a stins din viaţă, liniştit, la 22 noiembrie 1999, la vârsta de aproape 
97 de ani, cu sentimentul satisfacţiei depline, rămânând post-mortem pildă 
vie pentru generațiile pe care le-a pregătit în spirit patriotic, cu devotament şi 
pricepere. 


llie Gr. Nicolescu 


(1904-2001) 


Nu pot să trec cu vederea în cartea de faţă, unde 
am prezentat mari personalități ale şcolii româneşti, 
pe bravii mei dascăli, care mi-au pus prima dată 
condeiul în mână, m-au familiarizat cu literele 
alfabetului şi mi-au deschis drumul spre luminarea 
minţii. 

Primele patru clase primare le-am frecventat la 
Şcoala primară Saru din comuna Văile Unite aşezată 
pe granița dintre judeţele Dâmboviţa şi Argeş. 
Şcoala era prevăzută cu un singur post având ca 
învăţător pe Ruset Iliescu. A fost înființată prin 
insistențele obştei satului într-o clădire modestă, formată dintr-o singură 
cameră, mobilată cu câteva bănci lungi, în care erau aşezaţi cinci-şase copii. 
Într-un colţ al sălii, pe un piedestal scund, se afla o masă simplă cu un scaun 
modest pe care stătea învățătorul. Iarna, sala de clasă era încălzită cu lemne 
aduse cu braţul de către copii. Şcoala avea şi o curticică în care noi, copiii, ne 


jucam în recreații. 

Învățătorul Ruset Iliescu, în puterea vârstei pe acea vreme, era un om 
scund, cu început de chelie în vârful capului, cu o mustață tușinată şi cu un 
mers şovăielnic. Umbla mai tot timpul în costum naţional, peste care îmbrăca 
iarna un dolman. Purta în permanență un baston ce-i asigura stabilitatea când 
cobora din deal, de acasă, către şcoala care se afla în vale. Era un om avut 
care, uneori, punea mai presus de şcoală gospodăria proprie, în care trebăluia 
din zori şi până în noapte, ceea ce făcea ca în anumite zile să vină obosit la 
clasă. 

Totuşi, în general, făcea lecţii bune, elevii frecventând cu regularitate 
cursurile. Încă din clasa I m-am împrietenit cu colegul meu de clasă, lonel 
Cristea Dinu, fiu de dascăl de biserică, care pe când am început noi școala 
avea doi fraţi mai mari, elevi ai Liceului Militar Wicolae Filipescu de la 
Mănăstirea Dealu, care îl ajutau în timpul vacanţelor, şi prin el și pe mine. 
Noi doi, care ne duelam zilnic la învăţătură, eram cei mai buni din şcoală. 
Învățătorul nostru, care mai lipsea uneori de la şcoală, fiind reţinut de 
muncile casnice, nu avea o reputaţie prea bună printre săteni. Aşa se explică, 
că după ce am absolvit patru clase primare, împreună cu mai mulţi copii am 
plecat la Școala primară din Stratoneşti, la distanţă de trei kilometri de casă, 
unde venise un tânăr învățător, mult apreciat de săteni. Satul Stratoneşti, 
aşezat pe un deal, la apus de satul Saru, era un cătun de 30-40 de locuitori 
harnici şi foarte ambiţioşi, care au insistat pe lângă forurile superioare să aibă 
şcoală proprie într-o clădire modestă construită de ei în acest scop având ca 
prim învățător din 1927 pe Ilie Nicolescu. Din clasa a V-a m-am mutat la 
această şcoală împreună cu copiii agentului sanitar din localitate, fraţii Elena 
şi Costică Săndulescu, Gică Rusenescu, Gheorghe 1. Gheorghe, vărul meu 
Costică Dinu şi alți câțiva copii. Dimineaţa ne întâlneam în vale, la un punct 
fixat de mai înainte, şi mergeam în grup până la noua şcoală, cu pacheţelul cu 
mâncare pentru prânz în traistă, pentru că pe acea vreme cursurile se făceau şi 
dimineaţa şi după-masă. Drumul dintre Saru şi Stratoneşti îl parcurgeam pe 
jos, trecând dimineaţa într-o mare veselie pe la Podişor, pe lângă drumul 
oltenilor, pe lângă bostănăria lui loniță Petcu, şi urcând dealul pe muchia 
căruia se afla şcoala învățătorului de aici. 

Ilie Nicolescu s-a născut la 5 noiembrie 1904 şi, din fericire, mai 
trăieşte şi astăzi depăşind vârsta de 96 de ani. Este fiul Radei și al lui Grigore 
Nicolescu. Această familie a avut cinci băieți şi toţi au fost dați la învățătură: 
Gheorghe (mort de timpuriu) şi Ilie, învăţători, şi Nicolae, Vasile și Ion 
preoți. Ilie Nicolescu, după ce a făcut Școala primară în satul natal, a urmat 
cursurile Şcolii Normale a Societăţii pentru Învățătura Poporului Român din 
Bucureşti obţinând diploma de învățător în anul 1924. După ce şi-a satisfăcut 
serviciul militar la Şcoala Militară de Ofiţeri de Rezervă din Ploieşti, a fost 

numit învățător în comuna Majna, din judeţul Târnava Mare. 

Din 1927 până în 1939 a funcţionat ca învățător în satul Stratoneşti din 
comuna Valea Mare, sub îndrumarea lui făcând clasele V — VI între anii 
1930-1932. Era un tânăr frumos şi mult apreciat de noi, elevii, care-l iubeam, 
îl stimam şi-l ascultam cu mult interes. Făceam lecţii frumoase la obiectul 
matematică, de care eram pasionaţi, dar şi de limba română, istorie, muzică şi 
celelalte obiecte de curs. Venea la școală, care se afla la aproximativ 7-8 km 
de casa lui, cu o şaretă cu un cal. Masa de prânz o lua cu noi în clasă; avea 
însă şi cameră cu chirie în casa unei vecine, Ileana Melecioaia, în care 
rămânea când era vremea rea sau era obligat să rămână la şcoală. 

În toată şcoala nu erau decât 20-30 de elevi. Aici aveam, pe lângă 
mulţi colegi buni, şi două colege frumuşele: Aurelia Marinescu şi Olimpia 
Mareş (Pipica) ce-mi plăceau, că, de, eram şi eu băiat mare şi, vorba lui 
Creangă, începuse a-mi mirosi a catrinţă. Aici am dat multe serbări frumoase 
la care venea şi tineretul din sat, că Domnul era renumit în organizarea unor 
programe artistice cu muzică, dansuri şi recitări mult gustate de săteni. Am 
făcut în acea vreme și multe excursii în împrejurimi. Mai ales primăvara în 
căutarea unor flori de sezon. În aceste împrejurări străbăteam Crângul lui 
Gâlcă, Dealul Fetelor, Valea Babei. Sau străbăteam pădurea seculară a lui 
Mareş Panait, coboram pe Dindilicioaia, ajungeam la Bântău şi de aici 
mergeam la Şipoaia şi Fântâna cu doi cai. 

Primăvara şi vara ne înfruptam din cireşele şi bostănăriile unor 
localnici, căci stratonarii erau harnici şi deosebit de darnici. În anu! 1932 am 
părăsit cu mult regret această şcoală şi pe iubitul meu învăţător Ilie 
Nicolescu, pentru că tatăl meu nu voia să mă dea mai departe la învățătură 
dorind să mă facă un bun gospodar în satul meu. Pe parcurs lucrurile au luat o 
altă întorsătură. În toamna anului 1933 am reuşit să fiu admis pentru a urma 
cursurile Școlii Normale a Societăţii pentru Învățătura Poporului Român din 
Bucureşti, să dau diferență de liceu, bacalaureatul şi să urmez în paralel la 
Universitatea din Bucureşti cursurile facultăţilor de Filozofie şi Filologie, să 
obţin doctoratul în filologie etc. 

Între timp am ţinut o strânsă legătură cu învățătorii mei Ruset Iliescu, 
care s-a stins mai de mult din viață, şi în special cu Ilie Nicolescu. În anul 
1939 el s-a transferat de la Şcoala din Stratoneşti la şcoala cu mai multe 
posturi din satul său natal, Valea Mare. Nu s-a bucurat prea mult de această 
transferare pentru că a fost nevoit să părăsească şcoala şi să facă prelungite 
concentrări în preajma celui de al doilea război mondial. La 4 iulie 1942, 
concentrat fiind, pleacă în zona operativă cu Regimentul 22 infanterie, 
Târgovişte. Trece Nistrul, luptând vitejeşte până la Cotul Donului unde, la 4 
noiembrie 1942, cade prizonier. După mai multe peripeții este internat în 

lagărul de concentrare de la Oranki (400 km est de Moscova). De aici este 
transferat ŞI în alte lagăre pe o perioadă de aproape şase ani, până la revenirea 
în ţară la 12 mai 1948. Rezistă cu bărbăţie regimului îndelungat de lagăr, de 
unde se întoarce și îşi reia munca didactică pe care o face cu mult devotament 
încă şase ani, până la 1 septembrie 1964, când se pensionează, bucurându-se 
de pensie 37 de ani. 

Am scris aceste rânduri stăpânit de firească emoție în amintirea anilor 
mei N „copilărie şi cu adâncă dragoste, respect şi recunoştinţă pentru 
învățătorii mei Ruset Iliescu și Ilie Nicolescu, ace i ă stingă 

vățătorii mei i sta din urmă stingându- 
din viaţă în iulie, 2001. A i 


lon Nestor Gogoncea 
(1904-1983) 


Printre cadrele de nădejde ale învăţământului 
argeşean se numără şi învățătorul şi publicistul Ion 
Nestor Gogoncea, care s-a născut la 19 iulie 1904 
în comuna Priboieni, ca fiu al Foarei şi al lui Ilie 
Gogoncea, de profesie contabil, om pasionat de 
istorie şi de literatură. 

SN Tânărul Gogoncea a făcut Şcoala primară la 
Priboieni având ca învățător pe renumitul folclorist 
Constantin Rădulescu-Codin, care i-a dezvoltat 
talentul de povestitor şi poet. După terminarea şcolii 
primare, lon Nestor Gogoncea este admis la clasa 1 
de la Liceul Dinicu Golescu din Câmpulung Muscel. 

In clasa a II-a, în urma unor examene de diferență, se transferă la 
Şcoala Normală din Piteşti cu gândul ca la terminarea şcolii să ajute familia 
împovărată de încă patru frați mai mici. 

Termină cursurile Şcolii Normale din Piteşti în anul 1924 ca şef de 
promoţie. N-are posibilitate să urmeze cursurile universitare și refuză să 
meargă învăţător la colonia de români din Detroit — S.U.A. 

Ra, În anul şcolar 1924-1925 este încadrat ca învățător în comuna 
Lingiria, localitate aşezată pe malul râului Cerna, în apropiere de Hunedoara 
La Lingiria tânărul învăţător venit de pe meleaguri muscelene se impurie 
profesional precum şi prin activitatea sa de cercetare, cunoaştere şi ridicare a 
comunei. 

i: Aici îl interesează în mod deosebit legendele locale şi în general 
istoria Țării Hațegului. In scurta vreme cât a stat aici a scris şi câteva lucrări: 

Lingiria şi lingirienii, Marghita, Ispita, Lilion şi Lelia, Poveşti din Ţara 
Hațegului etc. 

În toate aceste lucrări, autorul lor prezintă cultura şi aspiraţiile 
românilor din această parte a ţării după Marea Unire de la 1918. 

În anul 1925 se transferă la şcoala din Teiu Vale, localitate la o distanță 
de 35 de km de comuna natală, Priboieni, locul de naştere al mamei sale. 

Venit la Teiu, învățătorul Gogoncea este numit directorul şcolii din 
localitate şi director al căminului cultural, unde în scurt timp are rezultate 
remarcabile. Pregăteşte în comună şezători reuşite. Pune în scenă piese de 
teatru cu sătenii, organizează şi conduce corul căminului cultural. Sub 
îndrumarea sa şcoala participă la concursuri culturale judeţene, unde primeşte 
numeroase premii. Prin ajutorul proprietarului Anton Iordache, fratele mai 
mare al scriitorului Vladimir Streinu, aduce în localitate o instalație de 
cinematograf cu care se deplasează în diferite comune din judeţ. În multiplele 
sale acţiuni este sprijinit de soţia sa, oana, şi de învățătorul Marin M. Sandu. 
Prin tot ceea ce face urmăreşte ridicarea culturală a satului. Ca pedagog 
reuşeşte să aibă frecvenţă foarte bună la şcoală, să apropie sătenii de şcoală şi 
de biserică. Îmbogăţeşte biblioteca şcolii care este frecventată din ce în ce 
mai mult de săteni. Luptă pe front în cel de-al doilea război mondial cu 
gradul de ofițer. După anul 1944 dă examen de atestare şi obține titlul de 
profesor de matematici, gradul al II-lea. Noua orânduirea comunistă, bazată 
pe lupta de clasă, îi aduce însă mari nemulțumiri. Este închis în perioada 
alegerilor electorale din 1946 fiindcă n-a acceptat să fie preşedintele secţiei 
de votare. În cele din urmă este încadrat în categoria chiaburilor şi scos din 
învăţământ împreună cu soţia sa şi trimis la reeducare prin muncă la Canal şi 
la orezăria de la Chirnogi, împreună cu oameni politici şi de cultură din țară. 
Învățătorul Ion Nestor Gogoncea a fost un pasionat al scrisului. Încă din 
timpul şcolii colaborează la diferite reviste: Prietenul nostru, din Câmpulung 
Muscel; Solidaritatea, din Curtea de Argeş; Satul, din Bucureşti; Argeșul, din 
Piteşti etc. în care publică articole despre satul românesc cu oamenii şi 
problemele lor, precum şi poezii originale. 

În anul 1929 publică volumul de poeme lirice Gânduri pentru tine, în 
care autorul exprimă dragoste şi sensibilitate pentru partenera sa de viață, 
familie, sat etc. Mai scrie volumul Modeste gânduri pentru toți, ce cuprinde 
sfaturi, poeme, eseuri, tipărit postum de soţia sa, în anul 1996 — şi Poemul 
satelor Teiu Vale şi Teiu Deal, precum şi o monografie a satului în versuri. 
În timpul detenţiei la Chirnogi a scris mai multe poezii, care au hrănit 
sufletele colegilor din acel iad al suferinței, dintre care amintim: Mortul din 
lagăr; Targagiii etc. Acest învăţător devotat satului şi sătenilor lui a făcut ani 
grei de puşcărie, aproape degeaba, numai pe motivul că a manifestat atitudine 

duşmănoasă față de un regim antipopular, urât de întregul popor român. După 
anul 1952 atât învățătorul lon Gogoncea cât şi soţia sa au fost înlăturați din 
învățământ pe motiv că au fost declarați chiaburi. În această situaţie soţii 
Gogoncea au fost nevoiţi să-şi ia lumea în cap şi să-şi agonisească pâinea 
pentru ei şi copiii lor angajându-se muncitori necalificaţi la diferite 
întreprinderi din Valea Jiului. 

În cele din urmă soţii Gogoncea revin în comună unde el este numit 
profesor suplinitor de matematici, la Bârlogul şi Babaroaga, localităţi 
depărtate de locuinţa sa. Rămâne însă până la pensie ataşat de Căminul 
cultural din comuna Teiu Vale ca dirijor al corului. În cele din urmă iese la 
pensie lucrând în continuare câțiva ani ca specialist în pomicultură. După 
pensionare s-a ocupat mult de gospodăria sa, care prin munca şi competenţa 
sa şi a familiei a devenit o grădină plină de roade şi de satisfacţii. 

Acest dascăl-poet capabil, entuziast şi dornic de a ridica pe trepte 
superioare de civilizaţie satele prin care a trecut şi a pătimit pe nedrept, se 
îmbolnăveşte în aprilie 1983 şi este internat la Spitalul Judeţean din Piteşti. 

După o operaţie nefericită se stinge din viață la | mai 1983, înainte de 
a-şi împlini visul de ordonare şi finisare a scrierilor sale, mai ales terminarea 
monografiei satului. 

Învățătorul Ion Nestor Gogoncea a fost un om ambițios, animat de 
dorința de a realiza lucruri deosebite, dar vitregia vremii din a doua parte a 
vieţii sale i-a stânjenit în parte veleităţile. În urma morţii sale i-au rămas 
neasamblate volumul: Timpul, pământul şi omul în sonete şi un volum de 
peste 400 de pagini intitulat Romanul vieții mele, lucrare care cuprinde multe 
date istorice ale comunei Teiu şi legăturile acestei comune cu satele de pe 
valea Cârcinovului. Ultima lucrare a sa a fost volumul Gânduri pentru toți 
(versuri) dedicat celor patru copii ai săi, ce începe cu Închinare, din care dăm 
aici un fragment: 

Închin aceste zbuciumate gânduri 

Ce zile-n şir şi nopți mi-au dal fiori, 
Acelor care-n atâtea rânduri 

Au fost zvârliți în umede-nchisori. 
Acelor ce-au primit nedrept ocara 
Și-n lagăre de concentrare-au stat, 

Că şi-au iubit cu prisosință țara 

Și viața neamului şi-au închinat 
Le-nchin acelor care-n grea robie 
S-au prăbuşit sub jug, cu graiul stins 
O! neam iubit! Le-nchin cu lacrimi ție; 
Că mult prea mult ai suferit şi-ai plâns. 

ii 


lon A. llinescu 


(1907-1999) 


Judeţul Argeş, vatră de înaltă spiritualitate a 
neamului românesc, a dat țării oameni de valoare în 
toate domeniile de activitate, cu precădere în 
domeniul învățământului. 

Aşa se explică că cu aproape 200 de ani în urmă, 
înainte de aplicarea Regulamentului Organic, întâl- 
nim în satul Golești din fostul judeţ Muscel o şcoală 
obştească bine pusă la punct, înfiinţată de cărturarul 
şi patriotul Dinicu Golescu. In perioada interbelică 
şi după cel de al II-lea război mondial învăţământul 
românesc a cunoscut o mare amploare fiind slujit de 
dascăli devotați care şi-au pus toată energia şi strădania în slujba luminării 
tineretului. 

Un astfel de luminător al maselor a fost şi învățătorul lon A. Minescu 
din Corbi — Argeş, care a acoperit cu bogata sa activitate şcolară și 
extraşcolară aproape tot secolul al XX-lea, rămânând în posteritate ca un far 
de lumină statornică la poalele munţilor Făgăraş şi pe firul cristalin al apei 
Râului Doamnei. Ion A. Ilinescu s-a născut la 6 mai 1907 în comuna 
Aninoasa, județul Argeș, într-o familie de țărani harnici. A urmat cursurile 
Şcolii Normale de Învăţători din Alexandria — Teleorman. După satisfacerea 
serviciului militar şi obţinerea gradului de sublocotenent de rezervă, din anul 
1932 a funcționat ca învăţător, iar din 1950 ca profesor II de matematică la 
Şcoala din Corbi — Argeş până în anul 1969 când s-a pensionat. În timpul 
vieţii sale a îmbinat în mod raţional şi cu multă chibzuială activitatea la 
catedră cu munca extraşcolară şi, în timpul liber, cu cea fizică în livada cu 
pomi fructiferi din cătunul Piua, fiind un mare iubitor de natură şi un pasionat 
pomicultor. El mărturiseşte că şcoala, întreaga sa viață şi muncă îşi Irag 
seva, vigoarea şi împlinirile din tradiţiile, din faptele şi pildele înaintaşilor, 
din înaltele lor virtuți morale şi profesionale. Învățătorul Ion I. Ilinescu a fost 
pe o perioadă îndelungată de vreme sufletul vieţii spirituale din Corbi, 
comună fruntaşă a judeţului Argeş. În anul 1963, sub îndrumarea acestui 
inimos dascăl, corbenii, oameni harnici, cu o bază materială dezvoltată, au 

construit — din beton, cărămidă şi cu acoperiş de țiglă — un modern local de 
şcoală cu 12 săli de clasă, cancelarie, cabinet pentru directori şi alte spaţii 
destinate bibliotecii, arhivei şi depozitării materialului didactic. În acest 
impunător edificiu au frecventat cursurile elevii claselor 1 — VIII, iar din anul 
1982 până în 1990 şi elevii claselor a IX-a şi a X-a. Din 1990 și în prezent, 

funcţionează numai clasele I — VIII având în anul de învățământ 1996-1997 
un efectiv de 267 de elevi împărţiţi pe cicluri, clase şi sexe. 

Cadrele didactice care desfăşoară în această şcoală o temeinică 
activitate instructiv-educativă s-au remarcat de la an la an cu numărul mare 
de absolvenţi care au reuşit la diferite licee şi şcoli profesionale de 
specialitate. Din ataşamentul față de şcoală şi din munca de luminare a 
tineretului desprindem următoarele mărturisiri ale distinsului dascăl lon A. 
Ilinescu: Dascălul rămâne pentru totdeauna mentorul nostru, care, cu 
„gestul“ său de catalog decide cine să fie preşedinte de țară şi cine să 
lucreze pământul, cine să se îndrepte pe calea ştiinţei şi cine să se facă la 
rându-i dascăl. Prin gestul să de creator, dascălul este acela care ne 
hotărăşte, în bună măsură, destinul, viitorul. Un dascăl bun şi drept rămâne, 
cu demnitate şi recunoştinţă, o statuie în inimile noastre. EL este făclia care 
se consumă luminând pe alții. 

Făcând o retrospectivă a învăţământului din comuna Corbi, Ilinescu 
arată următoarele: Când, la 10 decembrie 1932, am venit învățător la Corbi, 
am găsit la şcoală o pleiadă de dascăli inimoşi, adevărați îndrumători 
spirituali ai tinerelor generaţii şi ai sătenilor: Ştefan Minculescu, Constantin 
I. Andreescu, Ion Năstase, Eugenia şi lonel Groşanu. La ciclul primar, cu 
clasele I-IV, eu am acordat atenție deosebită metodei intuitive (utilizam 
beţişoarele, maşina de socotit cu bile, diagramele, abacul etc.) întrucât 
micuţii elevi vedeau concret şi simțeau palpabil materialul didactic 
demonstrativ, înțelegând, astfel, mai bine ce le explicam teoretic la lecții. 

Trecut în septembrie 1950 ca profesor de matematică la elevii ciclului 
gimnazial, am muncit până la pensionare, din septembrie 1969, mult mai 
greu, deoarece la Şcoala Normală de Învăţători nu învățasem algebra, 
trigonometria şi contabilitatea. De aceea a trebuit să învăţ şi să mă pregă- 
fesc temeinic, zi şi noapte, pentru a putea să predau, în bune condiţii, mate- 
matică. Concomitent, participam cu regularitate şi la cursurile de perfecțio- 
nare organizate de Ministerul Învățământului în oraşele Câmpulung Muscel, 
Râmnicu Vâlcea şi Bucureşti. Nu m-am considerat niciodată destul de 
instruit pentru a preda matematica. Uneori, în rezolvarea unor sisteme 
algebrice cu trei şi patru ecuaţii, apelam la sprijinul profesorului de 
matematică Titi Nicolau de la Liceul Teoretic din Curtea de Argeş. Dânsul, 
binevoitor, îmi spunea: „Să ştii, dragă colega, că în manualele de matema- 
fică sunt probleme cu grad de dificultate ridicat nu numai pentru elevi, ci şi 
pentru profesori “. 

La ore nu-mi lipsea niciodată materialul didactic. De multe ori, 
pentru însuşirea mai profundă a matematicii, luam elevii de la joaca lor cu 
mingea, de la sport, spunându-le că şi matematica este o gimnastică a minţii, 

o disciplină de învățământ care stă în vârful creionului, adică necesită 
permanent rezolvări de exerciţii şi de probleme scrise în caiet. Matematica 
oferă, prin excelenţă, certitudine raţională. Geometria, prin modelele sale 
ideale, imprimă copiilor dorința de a atinge perfecțiunea. Din practica 
pedagogică m-am convins că în labirintul şi universul intelectual al fiecărui 
copil şi tânăr există inteligenţă şi sentimente umane curate. Şi, bineînţeles, 
“ sclipiri creative. Astăzi mă mândresc cu foştii elevi care, prin învăţătură şi 
muncă perseverente, au devenit oameni competenţi în societate, afirmân- 
du-se, cu demnitate civică, în diferite funcţii şi sectoare de activitate. Tuturor 
generaţiilor de elevi pe care i-am iubit foarte mult m-am străduit să le fiu un 
părinte sufletesc, un îndrumător apropiat la învățătură şi muncă cinstită în 
familie, în societate, în viaţă. 
Învățătorul Ion A. Ilinescu a făcut şcoala militară şi a participat la cel 
de-al doilea război mondial cu gradul de locotenent. Redăm mai jos o 
amintire de inimă a ofițerului în rezervă lon A. Ilinescu: În anul 1945 eram 
concentrat ofițer de rezervă în Regimentul 42 infanterie din Râmnicu Vâlcea 
şi răspundeam de comanda garnizoanei acelui oraş, garnizoană care asigura 
paza obiectivelor şi instituțiilor publice: podul de peste Oli, şcolile, două 
spitale, fabricile de tăbăcărie etc. În acel an, atât din partea regimentului, 
cât şi a Prefecturii județului Vâlcea mi s-a încredințat misiunea să asigur 
protecția şi securitatea deplasării din Râmnicu Vâlcea la Bucureşti a 
renumitului preot lon Marina, pentru a-şi ocupa viitoarea funcţie de înaltă 
răspundere şi conducere: Patriarh al Bisericii Ortodoxe Române. Împreună 
cu maiorul Octavian Rădulescu din regimentul 42 dorobanţi Vâlcea, în ziua 
plecării, m-am prezentat la locuinţa preotului sus-numit, pe care l-am luat cu 
noi. Am plecat cu îngrijorare, gândindu-mă tot timpul, ca nu cumva pe 
traseul Râmnicu Vâlcea — Bucureşti să fim reţinuţi de armata sovietică, care, 
pe atunci, se afla în țara noastră. Prima oprire am făcut-o la Ştefăneşti — 
Argeş şi seara am ajuns în Capitală, unde, mai întâi, am lăsat pe părintele 
Ion Marina la patriarhie şi pe maior la Ministerul de Război. 
Pe lângă o bogată, valoroasă şi îndelungată activitate didactică, 
învățătorul Ion A. Ilinescu a desfăşurat şi o prețioasă activitate culturală. 
Astfel, în anul 1973 a scris pentru aducere aminte un Album cronică al 
comunei Corbi — județul Argeş realizat în cadrul Societăţii culturale Corvinul 
din localitate, care are ca moto frumoasele versuri populare: 
Foaie verde flori mărunte, 
Mult mi-e drag vara la munte 
Să văz oile cornute, 
Pe bădița-n urma lor 
Cântând din fluier cu dor! 

La umbră deasă de brad 
Stă lângă turmă cu drag, 
Se adapă la izvor 

Le scoate pe vârf la soare 
Se uită pe drumul mare 
Doar vede pe v-o cărare 

D Pe mândra ieşind din vale... 

In continuare autorul albumului arată că localitatea Corbi, aşezare 
pitorească de munte, pe valea Râului Doamnei, a străbătut alături de celelalte 
localităţi ale Argeşului, pe parcursul timpului, o perioadă de împlinire. 
Corbenii au moştenit o bogată tradiţie în creşterea animalelor, fiind vestiți 
oieri. În comună este eficientă creşterea ovinelor de rasă ţurcană, țigaie şi 
chiar stogoşă; a taurinelor de rasă brună, a porcinelor de rasă York, Basna şi 
Mangaliţa, a cabalinelor de rasă lipiţan şi cai de munte. Gradul de cultură şi 
civilizaţie al locuitorilor din corbi se dezvoltă necontenit. Climatul spiritual al 
comunei cunoaşte noi manifestări de perpetuare şi păstrare a tradiţiilor. 
Pentru accesul țăranilor la comorile ştiinţei şi culturii un mare merit revine 
şcolii, bibliotecii, filmului, universității populare, societăţii culturale, cămi- 
nului cultural şi altor factori educaţionali locali. În comuna Corbi la acea dată 
exista: un grup vocal de fluieraşi — finalişti pe ţară în anii 1969-1971, echipa 
de dansuri populare, coruri şcolare şi de adulți, brigăzi artistice şi echipe de 
teatru. Cu formaţiile de fluieraşi şi dansuri s-au făcut schimburi artistice 
interjudețene şi au apărut în cadrul unor emisiuni televizate. 

In anul 1997 Ion A. Ilinescu a amplificat 4/bumul cronică realizat în 
1973 într-o deosebit de reuşită monografie a comunei Corbi, intitulată Mărru- 
rii de suflet — Corbi — Argeş, cu următorul cuvânt introductiv: La împlinirea a 
540 de ani de la prima atestare documentară a satului Corbi, dedicăm, cu 
deosebită dragoste, această lucrare locuitorilor corbeni, vestiți oieri şi har- 
nici gospodari într-o mirifică așezare românească de la poalele Făgăraşului. 
Lucrarea este structurată în capitole: 

Il. Câteva documente istorice referitoare la satul Corbi; 

II. Mărturisiri de suflet din satele Corbi şi Jghiaburi; 

III. Din creaţiile folclorice ale localnicilor; 

IV. Eternitatea prin datină şi obiceiuri populare; 

V. Tradiţii şi obiceiuri de iarnă şi de primăvară. 

În finalul lucrării autorul face următoarele aprecieri frumoasei comune 
Corbi: 

Situată pe malurile însorite ale Râului Doamnei, la poalele semeţilor 
munți Făgăraş, sub ştreaşina dealurilor domoale, a tainicelor şi tihnitelor 
păduri, comuna Corbi din județul Argeș, trăinicită pentru eternitate, este şi 

astăzi, după multe secole de existenţă şi neclintire, ca stâncile Carpaţilor, 
locul unde inima Munteniei bate în cadenţa celei mai curate, mai fierbinţi şi 
mai înălțătoare simțiri româneşti. Văzute în orice anotimp al anului, satele 
Corbi şi Jehiaburi — străvechi şi pitoreşti aşezări — sunt adevărate stampe de 
epocă, cu patină şi parfum inconfundabil, cu o ordine a lucrurilor temeinic 
făcute de oameni buni, de vestiți oieri şi pricepuţi gospodari. Pe aceste 
plaiuri, cu datini şi tradiții din străbuni, s-au născut doine ciobăneșii, 
cântece de dragoste şi legende atât de frumoase, exprimate prin graiul curat 
ciobănesc, prin mărturii de suflet românesc. De aceea am așternut aceste 
rânduri cu sufletul şi cu inima, cu preţul zilelor fără odihnă şi al „noptilor 
fără somn. Dar cu respectarea adevărului şi cu iubirea nemărginită faţă de 
locul natal'— sfântă icoană dătătoare de har. 

Învățătorul Ion A. Ilinescu s-a stins din viață la 10 februarie 1999, la 
vârsta de nouăzeci şi doi de ani. Viaţa întreagă a dăruit-o şcolii şi dezvoltării 
culturale a satului. A fost minte luminată, suflet generos, animator cultural de 
prestigiu şi pedagog desăvârşit. 

Dăscălimea argeşeană din toate timpurile se mândreşte cu astfel de 
oameni de nobilă ţinută profesională, morală şi patriotică. 


Nicolae N. Şetraru 
(1907-2001) 


Sunt oameni care sunt marcați pentru toată viața 
de anumite pasiuni. Printre aceștia se numără şi 
învățătorul Nicolae N. Şetraru, care s-a dăruit cu 
pasiune şi competenţă catedrei şi a făcut din muzică 
un cult al vieţii sale. Acest distins dascăl şi dirijor 
s-a născut la 4 mai 1907 într-o familie de țărani 
vrednici din comuna Dobreşti. După ce a făcut 
şcoala primară în satul natal, a urmat cursurile Şcolii 
Normale Alexandru Odobescu din Piteşti absolvită 
cu mult succes în anul 1927. Ca elev al Şcolii 
Normale din Piteşti s-a bucurat de îndrumarea unui 
colectiv de cadre didactice valoroase, dintre care menţionăm directorii şcolii 
care, în acelaşi timp, i-au fost şi profesori de pedagogie: Ion N. Isbăşanu şi 
renumitul Radu Petre. La aceştia mai putem menţiona pe preotul dr. Petre 
Vintilescu, pe Ion Garofoiu, profesor de limba română, pe dr. Petre Robescu 
de ştiinţele naturii, pe Vasile Iliescu-Breaza de matematică, pe Constantin 


Albu de muzică şi alții. 

Imediat după absolvirea şcolii, N. Şetraru este numit învățător în 
localitatea Larga, iar după satisfacerea serviciului militar în localitatea 
Fureşti, pendinte de comuna Dobrești, ca detașat de la Olanu, sat înglobat în 
localitatea Avrămeşti, comuna Scundu, judeţul Vâlcea. Din anul 1930 a fost 
transferat definitiv ca învăţător în satul său natal, Dobreşti, unde a funcţionat 
până la pensionare, în anul 1968. Până la pensie, la o vârstă înaintată, a 
absolvit cursurile fără frecvenţă ale F acultăţii de Ştiinţele naturii, Geografie şi 
Chimie din cadrul Institutului Pedagogic de trei ani din Bucureşti. A fost un 
învățător dăruit şcolii, cu dragoste de copii şi cu o bogată activitate obştească. 
În comuna Dobreşti, aşezată pe valea Cârcinovului, între dealuri acoperite de 
păduri, dar şi de bogate livezi de pomi fructiferi, există oameni deosebit de 
harnici şi pasionaţi de muzică, dansuri populare, port naţional, viaţă 
spirituală. 

Un moment deosebit în viaţa acestei localităţi l-a reprezentat 
înființarea Şcolii primare în anul 1839. Prin munca depusă în şcoală și în 
afara ei, ca şi prin exemplul personal, dascălii şcolii au contribuit la ridicarea 
vieţii economice, a nivelului cultural şi material al locuitorilor acestei aşezări 
săteşti. O pasiune a învăţătorilor din această localitate a fost cultivarea 
muzicii corale. Astfel, învățătorul Alexandru Dobrescu, care a funcţionat la 
şcoala din Dobreşti între anii 1900-1935 este socotit părintele activităţii 
corale din Dobreşti pentru că în anul 1902 el formează un cor în cadrul şcolii, 
realizare înlesnită de faptul că elevii aveau o oarecare educaţie muzicală, 
deoarece cântul figura în programa şcolară a timpului. Despre această 
activitate a lui Alexandru Dobrescu ne informează revizorul şcolar de pe acea 
vreme, care la 4 decembrie 1902 consemnează în registrul de inspecţie al 
şcolii: A doilea învăţător, adică Alexandru Dobrescu, instruieşte pe elevi în 
vederea formării unui cor religios pe două voci pentru biserica din localitate. 
În curând vor începe să cânte la biserică. Prin activitatea desfăşurată în 
şcoală şi în afara ei, corul a contribuit la răspândirea culturii muzicale atât în 
rândul elevilor cât şi al sătenilor, pregătind terenul pentru înființarea altuia 
compus din adulți. Primul cor mixt de adulţi a fost format în anul 1918 de 
către profesorul Nicu D. Georgescu, fiu al satului, pe atunci elev de şcoală 
secundară. Acest cor a prezentat în cadrul unor serbări duminicale câteva 
piese modeste, după care şi-a încetat activitatea. 

Adevăratul întemeietor al corului mixt şcolar va fi mai târziu 
învățătorul Nicolae Şetraru, care la 7 mai 1935 a înființat în Dobreşti 
Societatea corală Vraja, ce a desfăşurat o intensă şi îndelungată activitate, 
făcând ca satul Dobreşti să fie cunoscut în întreaga ţară. Adunarea generală a 


- acestei societăţi a ales pentru prima dată ca preşedinte şi dirijor al corului pe 


învățătorul Nicolae N. Șetraru. În cursul anului 1935, Societatea corală Vraja 

s-a afiliat Căminului cultural Preot lon Dumitrăchescu şi Al.Dobrescu, 
înfiinţat la 6 iunie 1935, din inițiativa lui Gh. C. Ionescu, fiu al satului. Ales 
de către Adunarea generală ca dirijor, Nicolae N. Şetraru, învăţător şi 
profesor al şcolii din Dobreşti între | septembrie 1930 şi 31 august 1968, a 
pregătit numeroase piese corale, prima fiind Vraja de lon Vidu, care a dat şi 
numele societăţii. Învingând greutăţile inerente începutului, ca şi pe cele ivite 
pe parcurs, muncind cu pasiune şi perseverență, Nicolae N. Şetraru, fiu al 
satului, a condus corul din Dobreşti timp de douăzeci şi cinci de ani obținând 
rezultate deosebite şi făcându-l cunoscut în întreaga ţară. Un sprijin preţios |- 
a primit din partea preotului Ionel Popescu, preşedinte al Căminului cultural 
din localitate între anii 1939-1948, care a impulsionat activitatea corală şi a 
pus în scenă numeroase piese de teatru. 

La patru ani de la înființare, Societatea corală Vraja participă pentru 
prima dată, la 7 iunie 1939, la București, la Concursul formațiilor corale, 
organizat cu prilejul Congresului general al Căminelor Culturale ărăneşti. 

Deşi în timpul războiului activitatea s-a mai restrâns, în anul 1942 
societatea obţine un nou şi important succes. Astfel, cu ocazia Congresului 
Căminelor Culturale de la Craiova a fost organizat un concurs de jocuri 
populare şi coruri care s-a desfăşurat în etape. La concursurile pe plasă , la 
Topoloveni, la cel pe județ de la Câmpulung şi la cel de pe Regiunea 
Muntenia de la Bucureşti, premiul 1 a fost obţinut de formaţiile corale ale 
căminelor culturale din Dobreşti şi Leordeni, iar la concursul pe ţară de la 
Craiova, din 25 octombrie 1943, corul din Dobrești şi cel de la Băbeni, 
județul Vâlcea, obțin premiul al II-lea. După 23 august 1944, sub conducerea 
dirijorului Nicole N. Şetraru, corul îşi continuă activitatea, sporindu-şi 
rândurile cu noi membri şi îmbogăţindu-şi repertoriul. Ca şi înainte, el 
participă la numeroase şezători culturale organizate în sat sau primeşte vizita 
unor formaţii corale din alte localități. 

După anul 1952 corul îşi lărgeşte rândurile cu o serie de noi corişti 
care au activat mulți ani. Un nou succes înregistrează corul din Dobreşti în 
1957, când obţine premiul al doilea cu ocazia primului Festival al tineretului 
din regiunea Piteşti. 

În anul 1960 neobositul dirijor Nicolae N. Şetraru se retrage de la 
conducerea corului. Prin munca plină de pasiune, el a format un cor țărănesc 
cu care a obținut numeroase succese atât pe plan local cât şi naţional. 

Prin activitatea sa corală a contribuit la răspândirea culturii muzicale, 
astfel că piesele corale ale unor compozitori români sunt cunoscute nu numai 
de corişti ci şi de mulți săteni. În cei 25 de ani de activitate dirijorală N. N. 
Şetraru a pregătit peste 100 de piese corale de diferiți compozitori români. Un 
loc de seamă în repertoriul corului din Dobreşti l-au avut piesele lui Ion Vidu, 

N. Oancea, |. Chirescu, FI. Bădoi, Gh. Dima, D. G. Kiriac, T. Brediceanu, |. 
Danielescu, C. Porumbescu, T. Popovici etc. 
Nicolae N. Şetraru rămâne în istoria învățământului argeşean ca un 
dascăl valoros şi un animator de mare prestigiu al muzicii corale româneşti. 
S-a stins din viață în anul 2001. 


Gheorghe Bădescu 
(1907) 


Printre învățătorii cu mare longevitate şi cu 
realizări frumoase în viață se numără şi argeşeanul 
Gheorghe Bădescu, care s-a născut în ziua de 7 
martie 1907 în casa părinţilor săi Constanţa şi 
învățătorul Ilie Bădescu din comuna Aref — Argeş. 
Şi-a petrecut frumoşii ani ai copilăriei sub nimbul 
familial alături de cei cinci fraţi ai săi şi alți copii de 
vârsta sa, în fermecătorul peisaj alpin de la poalele 
masivului Făgăraş. A absolvit cinci clase primare la 
şcoala din Aref în -clasa eminentului învățător 
Stanciu Stănciulescu. 

După absolvirea Şcolii primare a intrat cu examen la Școala Normală 
Iosif Vulcan din Oradea, pe care a absolvit-o ca premiant în anul 1925. La 
cererea marelui poet Octavian Goga a fost numit învățător la Școala primară 
din comuna Ciucea, judeţul Cluj. Din primii ani de carieră didactică şi-a 
manifestat multă dragoste față de copii şi a fost stăpânit de dorinţa de a fi de 
folos celor din jurul său. În orele când nu avea program la şcoală făcea vizite 
în familiile elevilor, pe care-i ajuta la efectuarea temelor şi dădea sfaturi de 
bună comportare sătenilor. La începutul anilor 1926 a fost numit director al 
şcolii în care profesa. Prin insistență şi comportament prietenesc a reuşit să 
aducă la şcoala românească din localitate şi copii din familii de evrei şi 
maghiari. Munca didactică de la şcoala din Ciucea făcută împreună cu patru 
colegi ai săi, doi bărbaţi şi două domnişoare, se desfăşura aici, pe meleaguri 
ardelene, cu simţul răspunderii, cu bucurie şi cu pasiune. În cei trei ani 
luminoşi petrecuţi la Ciucea şi-a apropiat părinții copiilor şi printre aceştia pe 
un tânăr român, lon Raitea, țăran cu mintea isteață, cu judecata dreaptă şi cu 
verticalitate morală. Tot acum a cunoscut şi pe marele bărbat de stat şi 
înțelept patriot Iuliu Maniu, care în drumul său spre Bădăcin trecea adesea 
prin Ciucea şi care i-a făcut o impresie foarte bună. Din mărturisirile 
nonagenarului dascăl am reţinut că ziua de 15 august 1928, când a plecat la 

cerere, prin transfer, la şcoala din Aref — Argeş, a rămas pentru el una din 
zilele cele mai fericite din viața sa. A fost condus la gară de colegi, de elevi, 
de părinţii acestora şi de mulţi prieteni ce şi-i făcuse aici. La şcoala din Aref a 
lucrat cu devotament şi pasiune 38 de ani. Deviza vieţii sale a fost: cu tot 
sufletul, cu toată puterea, mereu spre mai bine, pentru adevăr şi dreptate. S-a 
căsătorii în iulie 1933 cu Elena V. Petcu, absolventă a Școlii Normale de fete 
din Turnu Severin, fiică a Gorjului, din Câmpofeni, localitate aşezată între 
cele două râuşoare: Jeleşul şi Sohodolul. A avut o viaţă fericită de familie, 
s-au bucurat împreună de realizări şi s-au sprijinit moral în clipe grele. 

Învățătorul Gheorghe Bădescu a fost mulţi ani direcior al şcolii din 
Aref. În afara activităţii instructiv-educative din şcoală, a lucrat cu stăruință 
în rezolvarea unor probleme socio-culturale şi economice. Sprijinindu-se pe 
încrederea, respectul şi simpatia arefenilor, în calitate de președinte al 
Comitetului de Iniţiativă, a construit în anul 1932 un local de şcoală cu patru 
săli de clasă şi în 1957 un dispensar cu două nivele, sală se consultaţie, sală 
de tratamente şi staționar pentru internări urgente la parter și locuinţă cu trei 
camere şi dependințe la etaj pentru medic. Creşterea numărului copiilor ce 
trebuiau şcolarizaţi în cadrul învăţământului obligatoriu de zece clase punea 
problema construirii unui nou local de şcoală. Învățătorul Gheorghe Bădescu, 
cu sprijinul consătenilor arefeni, din nou ca preşedinte al Comitetului de 
Iniţiativă în 1968 a luat hotărârea construirii unui nou local de şcoală cu două 
nivele cuprinzând zece săli de clasă, laborator de fizică şi chimie, cancelarie, 
birouri şi dependinţe. Această construcție s-a realizat în cea mai mare parte 
prin contribuţia bănească şi munca efectivă a sătenilor din Aref. O altă 
realizare deosebită a acestui învățător valoros a fost marcată prin strădania sa 
timp de trei ani de introducerea în locuinţele arefenilor a telefonului automat. 

Era pe acea vreme a treia comună din judeţul Argeş, după Rucăr şi 
Corbeni, cu rețea telefonică automată. Pe plan intelectual, învățătorul Gheor- 
ghe Bădescu a obţinut printre cei dintâi gradele didactice. Lucrarea sa pentru 
gradul | a avut ca titlu: Chestiunea țărănească, în care a analizat cu compe- 
tență viața țăranilor în plan economic, cultural, sanitar, şcolar și a propus 
unele căi de îmbunătățire a nivelului de viaţă în lumea satelor. 

Pentru această lucrare, pe lângă acordarea gradului 1, a primit 
mulțumiri şi felicitări din partea ministerului de resort. A scris şi publicat 
articole de specialitate în diferite periodice, ca: Revista de pedagogie, Revista 
noastră, Slova, Țara de mâine, ca şi în ziarele: Talpa ţării, Dreptatea, 
Adevărul şi Dimineaţa. A câştigat stimă și preţuire din partea colegilor 
învăţători şi profesori fiind ales în conducerea Asociaţiei învăţătorilor din 
județul Argeş şi membru în Consiliul pedagogic argeşean. 

A fost propus la Inspectoratul Școlar al Judeţului Argeş pentru a primi 
titlul de învățător emerit, dar propunerea a fost respinsă pentru că a refuzat să 
se înscrie în P. C. R. În decursul timpului a primit de trei ori insigna de 
Învățător fruntaş. În anul 1999, la vârsta de 92 de ani, Ministerul Educaţiei şi 
Învățământului, la propunerea Inspectoratului Argeș i-a acordat o diplomă de 
merit pentru bogata sa activitate şcolară şi obştească. 

Acest merituos cadru didactic a avut şi ani de suferință. În anii 1952- 
1953 a fost arestat şi fără să fie judecat a fost trimis în lagărul de muncă de la 
Capul Midia pe motiv că a fost secretar general al tineretului P.N.Ţ. din jude- 
țul Argeş şi că a afirmat în public că cooperativizarea făcută fără respectarea 
dreptului de proprietate nu va da rezultate şi este o înrobire a țăranilor. 

După eliberare a fost reîncadrat în învăţământ la şcoala Aref, unde a 
lucrat până la pensionare, în anul 1969. Din anul 1995 s-a mutat cu domi- 
ciliul în Ploieşti la fiica sa. 


Teodor Acatincăi 
(1908-2000) | 


Când am venit în Piteşti, în august 1955, ca 
inspector şcolar al Regiunii Argeş, am fost nevoit să 
caut o locuinţă. Cum ştiam că locuinţele pentru noii 
veniţi în oraş se dau prin Sfatul Popular Orășenesc, 
am mers la Inspectoratul Şcolar al oraşului Piteşti, 
unde am întâlnit pentru prima oară pe inspectorul 
şcolar al oraşului, care era şi membru al Consiliului 
Popular, ocupându-se şi cu repartiţia locuinţelor din 
fondul locativ. Acesta era Teodor Acatincăi, un om, 
în jur de cincizeci de ani, de statură mai mult scundă 
decât mijlocie, cu păr albit de timpuriu, îmbrăcat 
îngrijit şi cu o vorbire calmă de moldovean cumsecade. M-a primit frumos şi 
m-a pus în gardă că în acea vreme locuinţele se găsesc cu mare greutate în 
Piteşti, deoarece de la acea dată înainte se pune problema modernizării 
orașului cu un bogat plan de construcţii de locuinţe. În concluzie, m-a 
avertizat că cea mai bună treabă este să rămân în camera oficială unde 
locuiam, că nu este nici o speranță pentru a obţine curând o locuinţă în oraş. 

De aici încolo întâlnirile mele cu Teodor Acatincăi au fost nenumă- 
rate. Ştiam că are un anturaj de moldoveni şi basarabeni cu care se întâlnea 
adesea la un pahar de vorbă, dar şi de băutură. A fost un om corect, pregătit, 
bun cadru didactic şi apropiat de obştea cadrelor didactice în subordine. 

Teodor Acatincăi s-a născut în comuna Rânzeşti de pe malul Prutului. 


Făcea parte dintr-o familie de răzeşi moldoveni cu posibilități materiale 
reduse şi îngreunată de şapte copii, dintre care cel mai mare era el. După 
absolvirea celor patru clase primare de la Şcoala primară din localitate cu 
rezultate foarte bune, este dus de tatăl său să dea examen de admitere la 
Școala Normală din Huşi. Reuşeşte să fie admis în şcoală şi să fie primit în 
internatul şcolii. În cei şase ani de studii, pentru că atât se făcea la Şcoala 
Normală pe acea vreme, s-a dovedit un elev disciplinat şi silitor, obţinând 
diploma de învăţător în vara anului 1925, cu media 9,30, fiind clasat printre 
primii absolvenţi din promoţie. După satisfacerea serviciului militar este 
numit învățător titular în comuna Fântâna Mare din Basarabia. 

Aici a cunoscut-o pe tânăra Tamara Moldovan, absolventă a Liceului 
teoretic din Bălţi, cu care se căsătoreşte şi cu care are doi băieți. În vara 
anului 1940, din cauza ocupării Basarabiei de către armatele sovietice, fa- 
milia Teodor şi Tamara Acatincăi este nevoită să-şi lase tot avutul şi să se 
refugieze în judeţul Argeş. Potrivit ordinului Ministerului Educaţiei Naţio- 
nale, Teodor Acatincăi este repartizat ca învățător la Şcoala Generală din 
Călineşti — Argeş, şi soţia sa, Tamara, ca secretară la aceeaşi şcoală. La 
sugestia organizaţiei de partid din localitate se înscrie în P. C. R., iar în anul 
1947 este transferat în oraşul Câmpulung Muscel şi încadrat ca inspector 
şcolar la secţia de învățământ a raionului local. În acelaşi timp soția este 
încadrată ca secretară la Școala generală de şapte ani Nr. 1 din localitate. 

Devotat şcolii şi exigent cu sine şi cu colegii în subordine, Teodor 
Acatincăi s-a afirmat şi aici, ca peste tot unde a lucrat, ca un adevărat dascăl 
şi pedagog făcând totul pentru promovarea în condiţii cât mai bune a învăţă- 
mântului muscelean. De acolo, după contopirea județului Muscel cu Argeşul, 
acest inimos dascăl a fost încadrat pentru puţină vreme ca şeful secţiei de 
învățământ a raionului Piteşti, apoi a fost trecut inspector şef al oraşului 
Piteşti, funcţie pe care a avut-o până în anul 1972, când s-a pensionat. 

În viață a avut şi mari necazuri. Astfel, în anul 1970 i s-a stins din 
viaţă un fiu, care, după ce obținuse bacalaureatul, în timp ce se pregătea 
pentru a da examen de admitere la facultate, a contractat o meningită rebelă 
care l-a dus la pieire. Mai rămăsese cu un fiu mai mic, care după ce a urmat 
liceul la Piteşti şi Facultatea de Construcţii din Bucureşti, s-a stins subit din 
viață. Aceste grave lovituri au năruit pentru totdeauna viața familiei 
Acatincăi. 

El a mai supravieţuit până la data de 28 decembrie 1999, când s-a stins 
din viață la vârsta de aproape 92 de ani. 

Cu Teodor Acatincăi a dispărut un valoros cadru didactic ataşat până 
la pasiune faţă de activitatea de creştere şi educare a tineretului școlar. 

Nicolae Costea 
(1909) 


În rândurile învăţătorilor valoroşi ai judeţului 
Argeş se numără şi Nicolae Costea care şi-a împărțit 
munca didactică la catedră cu cea de inspector de 
îndrumare şi control. S-a născut la 3 octombrie 
1909, ca fiu natural, în comuna Zărneşti, județul 
Argeş. Mama sa a mai avut încă două fiice 
întreţinându-şi fără nici un sprijin cu multă greutate 
cei trei copii. 

A făcut Şcoala primară în comuna Zărneşti 
afirmându-se ca un elev disciplinat şi cu multă 
dragoste de învățătură. În anul 1923, ţinând seama 
de sfaturile învățătorului din comună, mama sa l-a înscris la Şcoala Normală 
Alexandru Odobescu din Piteşti, unde reuşeşte cu rezultate bune la admitere 
şi este primit în şcoală ca bursier. În această școală tânărul elev are parte de 
câțiva dascăli valoroşi, dintre care: pe Ion N. Isbăşanu profesor de pedagogie 
şi director al şcolii până în anul 1926, cadru didactic iubit şi stimat de elevi, 
care în decurs de câțiva ani s-a străduit din răsputeri să dea şcolii o cât mai 
bună organizare atât din punct de vedere material cât şi al procesului de 
învățământ. S-a mai bucurat de aportul lui Radu Petre, profesor de pedagogie 
şi director, care s-a afirmat printr-o rodnică activitate practică la catedră cât şi 
ca valoros teoretician al ştiinţei pedagogice, profesorii Al. Țuţuianu, Vladimir 
Streinu şi alții. 

În anul 1929 Nicolae Costea a absolvit Şcoala Normală de la Piteşti cu 
rezultate foarte bune fiind clasat al doilea din cei 72 de absolvenţi. După 
absolvire este numit învățător pe data de 1 octombrie 1929, mai întâi în 
comuna Comăneşti Lăpuşna, pe urmă la şcoala din Ditrău — Someș. Din 
cauză că mama sa murise la 14 septembrie 1929, el rămânând singurul 
susținător al celor două surioare mai mici, a cerut o suplinire în judeţul 
Argeş, obținând în final numirea ca învățător de la 1 octombrie 1929 în satul 
Bohari din comuna Mălureni — Argeș şi la alte școli din localitate. Între anii 
1930-1931 a funcționat la şcoala Dănicei şi Costeşti — Vitomireşti, pe urmă, 
între anii 1931-1940, a fost transferat pe o perioadă mai lungă la Şcoala 
Poenari — Argeş. Intre anii 1940-1951 a funcționat ca învăţător şi director al 
şcolii cu mai multe posturi da la Bascov, cu o detaşare de trei ani ca inspector 
şcolar 'la Plasa Piteşti — Argeş. Între anii 1957-1960 a funcţionat ca şef de 
secţie de învățământ la Raionul Piteşti, iar între anii 1960-1965 a funcţionat 
ca inspector metodist şef la Secţia de Învăţământ a Regiunii Argeş. Între anii 

1959-1961 a urmat şi a absolvit cursurile speciale de pregătire cu durată de 2 
ani la |. P. C. D. — Bucureşti în specialităţile de matematică — fizică obținând 
titlul de profesor gradul al II-lea. 

In urma acestor cursuri din anul 1965 a trecut la cerere ca profesor Il 
de matematică — fizică şi diriginte la Şcoala generală Nr. 3 — Piteşti, unde a 
funcționat până în anul 1972 când, după 43 de ani de apostolat, a fost trecut la 
pensie. 

In anul 1930 s-a căsătorit cu învăţătoarea Alexandrina Petrescu. Din 
anul 1931 şi până în 1960, când soţia sa a ieşit la pensie, au muncit împreună 
la această şcoală căutând ca prin munca lor să fie exemple pentru celelalte 
cadre didactice. În predare s-au străduit să folosească metode moderne, ca 
metoda Decroly, conducerea de sine a clasei şi alte încercări de impulsionare 
a procesului de învățământ. Pentru rezultatele valoroase în munca de instruire 
şi educare soții Costea au fost daţi exemplu şi vizitaţi de colegi, de persoane 
din conducerea învățământului de toate treptele etc. Învățătorul Nicolae 
Costea s-a străduit, în şcolile prin care a trecut, ca prin tact, omenie Şi 
abilitate să îmbunătăţească frecvenţa şcolară, să participe la munca culturală 
prin organizare de serbări, prin instruirea unor echipe de cor, dans şi teatru 
care la concursuri au ocupat locuri fruntaşe pe judeţ. Împreună cu soția au 
muncit cu mult zel şi au reușit să alfabetizeze satele prin care au trecut, 
dovadă recunoștința manifestată în special de sătenii din comunele Poenari Şi 
Bascov pentru introducerea lor în tainele științei de carte şi pentru strădania 
acestor dascăli inimoșşi pentru ridicarea mediului sătesc. 

Ca profesor de matematică şi fizică la Şcoala generală Nr. 3 din Piteşti 
şi ca diriginte între anii 1965-1972 a avut rezultate bune. 

În timpul activităţii în învăţământ, învățătorul Nicolae Costea şi-a 
făcut din plin datoria, obținând toate gradele şi gradaţiile ce se pot atribui 
unui cadru didactic valoros. 

Pe lângă gradele didactice II şi 1 a mai obţinut gradul de învățător 
superior, învățător emerit, Decret Nr. 219/1951; gradația de merit, decizia 
M. 1. Nr. 174750/1945. Titlul de învăzător emerit şi celelalte grade didactice 
le-a obținut şi soţia sa. 

Faţă de cele arătate mai sus, putem afirma că învățătorul emerit 
Nicolae Costea este un cadru didactic prestigios, cu care şcoala argeşeană se 
poate mândri. 

Astăzi, când Nicolae Costea a păşit în al nouăzeci și doilea an de 
viaţă, îl felicităm călduros şi-i dorim viață cât mai lungă. 

Constantin Cristescu 
(1910) 


Un învățător argeşean mult apreciat . pe 
vremea activităţii sale instructiv-educative la catedră 
şi ca inspector şcolar este pensionarul Constantin 
Cristescu, care de curând a împlinit frumoasa vârstă 
de nouăzeci de ani. Acest venerabil dascăl s-a născut 
în anul 1910 în comuna Uda, judeţul Argeş, într-o 
familie de țărani săraci cu şase copii. 

A început Şcoala primară în timpul primului 
război mondial, pe vremea când tatăl său se afla pe 
front şi familia sa se zbătea în lipsuri mari. A 
absolvit Şcoala primară în anul 1922 şi cu toate 
greutățile materiale s-a înscris, a reuşit şi a urmat ca bursier cursurile Şcolii 
Normale Alexandru Odobescu din Piteşti. În perioada 1922-1928, când 
Constantin Cristescu frecventa această şcoală, învățământul românesc era în 
plină ascensiune. Şcoala Normală 4/. Odobescu din Piteşti era în acea vreme 
încadrată cu profesori valoroşi, dintre care menționăm pe: Ştefan Tatomi- 
rescu, profesor de limba română, Alexandru Țuţuianu, profesor de limba 
franceză, Stelian Rădulescu, profesor de istorie, Franț Cherestene, profesor de 
ştiinţe naturale şi alţii. Merită a fi remarcaţi directorii acestei şcoli din acea 
vreme. Este vorba de profesorii de pedagogie lon N. Isbăşanu şi Radu Petre, 
valoroşi dascăii. Despre profesorul Radu Petre în cartea Figuri de dascăli 
argeşeni, apărută la editura Complexul muzeal — Goleşti în 1991, se spune: 
Cultura generală, pregătirea profesională, modalitatea superioară de 
comportare, disciplina severă de care da dovadă în practica profesională şi 
în orice alte împrejurări, l-au impus atenţiei celor cu care venea în contacl. 
Pentru mulți dintre elevii săi devenise un model de imitat în multe din 
aspectele ce-l caracterizau.! Elevul Constantin M. Cristescu termină 
cursurile Şcolii Normale din Piteşti ca bursier, cu o comportare frumoasă și 
silitor la învățătură, şi promovează examenul de capacitate cu o medie foarte 
bună. În mărturisirile sale despre anii de şcoală el spune: În Şcoala Normală 
am avut un colectiv de profesori care mi-a servit de model în profesia de 
învățător şi în societate. Era condus de profesorul Radu Petre, un adevărat 
educator. Avea inițiativa şi pregătirea necesară. L-am avut exemplu în toată 
activitatea din învățământ şi ca membru al societăţii. 


! Operă citată, p. 172 
331] 


În anul 1933, după ce satisface serviciul militar, Constantin Cristescu 
începe cariera didactică la Şcoala primară din comuna Cocu, unde găseşte o 
construcţie şcolară prost întreţinută fiind nevoit în primul an de funcționare 
ca învăţător aici să folosească cancelaria şcolii drept locuinţă. Cu ajutorul 
autorităţilor locale a pus localul în ordine, dar munca cu elevii era grea: doi 
învățători la patru clase. După un an de funcționare la această şcoală a fost 
transferat la şcoala din comuna Richiţele, unde a fost numit şi director al 
şcolii. Aici a depus o muncă susținută, atât administrativă cât şi instructiv- 
educativă. A pus la punct localul de școală, a realizat o frecvență bună a 
elevilor, a introdus schimbul de experienţă între cadrele didactice, folosirea 
materialului didactic la orele de predare, muncă culturală cu tineretul sătese 
etc. Rezultatele bune de la această şcoală au determinat autorităţile judeţene 
ca la Reforma învățământului din 1948 să-l promoveze pe tânărul învățător 
Constantin Cristescu în funcția de inspector şcolar al raionului Curtea de 
Argeş, funcţie pe care a deținut-o zece ani, până în anul 1958. In această 
funcţie, la care s-a adăugat şi cea de vicepreşedinte al Comitetului Raional, 
inspectorul Constantin Cristescu a muncit cu devotament şi abnegaţie. Incă 
de la început a avut în față două sarcini urgente: școlarizarea tuturor copiilor 
şi alfabetizarea neştiutorilor de carte din raion. 

Cu munca energică a cadrelor din învățământ şi cu concursul sfaturilor 
populare, ambele sarcini s-au realizat în mare parte. Pentru că numărul 
copiilor era în creştere, noul inspector şcolar a inițiat şi sprijinit construeția 
unor şcolii noi în comunele: Valea Iaşului, Corbi, Poienari şi în Curtea de 
Argeş (şcoala Valea Sasului, Noapteș, Şcolile Nr. 5 şi 6 etc.). A impulsionat 
munca culturală la sate prin căminele culturale în cadrul cărora s-au format 
echipe de teatru, coruri, grupuri de recitatori etc. În munca de autoperfecţio- 
nare învățătorul Constantin Cristescu s-a pregătit temeinic obținând toate 
gradele didactice cu note maxime. Şi-a format o bibliotecă personală cu cărți 
de specialitate şi de cultură generală. A profitat de conţinutul unor reviste la 
care a fost abonat în permanență şi dintre care menţionăm: Revista de 
pedagogie, Gazeta învățământului, Revista pentru inima copiilor, revista 
Izvoraşul şi altele. În concluzie, acest prețuit dascăl a fost un om modest şi cu 
mare răspundere în ducerea la îndeplinire a sarcinilor ce i-au fost trasate pe 
linie de învățământ şi în cadrul obştesc. Şi-a păstrat prestigiul de om demn și 
a urât fățărnicia şi degradarea umană. | 

Pentru munca pe care a depus-o în învăţământ timp de 44 de ani — ca 
învăţător şi inspector şcolar — a primit următoarele decoraţii: 

— Titlul de învățător emerit; 
— Ordinul muncii clasa a III-a; 
— Medalia de veteran de război. 

Elena Bădescu 
(1911-1996) 


Cadru de elită al învățământului argeșean, 
învăţătoarea Elena Bădescu, care a servit şcoala din 
Aref — Argeş aproape patruzeci de ani, este apreciată 
în prefața cărții sale La Ostrov de către profesorul 
Ion C. Ştefan, directorul Editurii Arefene în termeni 
elogioşi de mamă spirituală a satului Aref şi mamă 
naturală a poetului, prozatorului şi eseistului Horia 
Bădescu, dar în cazul dumneaei, a fi mama unui om 
celebru este o cinste nu numai pentru dumneaei ci şi 
pentru el. 

Elena Bădescu s-a născut la 19 mai 1911 în 
casa părinţilor săi Paraschiva și Vasile Petcu din comuna Arcani, satul 
Câmpofeni, judeţul Gorj, aşezare frumoasă, cu luncă Şi dealuri înflorite, cu 
viță de vie şi pomi fructiferi, pe malul Jeleşului, cel cu apă cristalină ŞI peşti 
de argint. Rămasă orfană de ambii părinți la vârsta de cinci ani, a fost 
crescută de o bunică — mama Bălaşa — recunoscută de mulţi locuitori din 
localitate ca înfeleapta satului care crescuse nouă copii şi de la care fiecare 
putea primi o îndrumare, un sfat. 

A făcut Şcoala primară la Câmpofeni şi apoi a urmat cursurile Şcolii 
Normale de fete din Turnu Severin. În toți anii de şcoală a fost premiantă. 
Elevă normalistă fiind, participă la concursul de creaţie literară organizat de 
Tinerimea Română la Bucureşti, unde obţine un premiu ce o va încuraja să 
încerce în viață şi chiar să realizeze scrieri literare valoroase. În anul 1932 
obţine diploma de învățătoare cu o medie foarte bună. 

Este repartizată ca învățătoare în comuna Aref — Argeş, unde cunoaşte 
pe tânărul învățător Gheorghe Bădescu. Cei doi tineri învăţători se 
împrietenesc, se respectă, se iubesc şi se căsătoresc rămânând alături pentru 
toată viaţa. În 1938 se prezintă la concursul pe ţară pentru un post de 
institutoare la şcolile de aplicaţie de pe lângă şcolile normale. Se clasează pe 
locul întâi pe țară şi este repartizată la Școala de Aplicaţie de pe lângă Școala 
Normală de fete din Turnu Măgurele. În anul şcolar 1939, la cerere, este 
detaşată în aceeaşi funcţie la Şcoala Normală de fete din Piteşti. După trei ani 
de muncă ca institutoare obţine gradul I în învăţământ şi în condiţiile 
excepționale ale celui de al doilea război mondial revine la şcoala de la Aref. 
Toată viaţa o petrece sub semnul muncii bine făcute, al purității morale, al 
binelui pentru cei în mijlocul cărora a trăit. În munca şcolară a iubit cu pasi- 
une copiii, în fața cărora şi-a deschis sufletul plin de bunătate şi înţelepciune. 

Stăpânea tainele pedagogiei şi-i captiva pe elevii săi prin varietatea şi 
bogăţia cunoştinţelor sale. A fost în permanență receptivă la noile metode de 
predare. Astfel, la clasă a avut rezultate remarcabile prin folosirea metodei 
Montesory şi a altor inovaţii în materie de predare. A fost invitată de 
nenumărate ori să ţină conferinţe şi lecţii deschise la Piteşti şi în alte cercuri 
Şi centre şcolare. 

Preţuită şi respectată profesional, iubită de elevi şi părinţii acestora, 
Elena Bădescu, care s-a stins din viaţă în anul 1996, la respectabila vârstă de 
85 de ani, a fost şi a rămas pentru arefeni şi pentru toţi cei care au cunoscut-o 
un simbol al muncii, cinstei, bunătăţii şi nobleţii ființei umane. A fost mulți 
ani directoare a Căminului Cultural din comuna Aref, sub îndrumarea ei 
realizându-se construcția acestuia. 

Talentată, s-a realizat şi ca scriitor prin cele trei lucrări apărute: 
romanele Dincolo de amintire, Editura Litera — Bucureşti, 1989; Noaptea 
mea de dragoste, Editura Clusium, Cluj-Napoca, 1993, şi La Ostrov 
(povestiri), prefaţă Ion C. Ştefan, selecție Nora Costescu, postfață Gheorghe 
Bădescu. 

Dăm în continuare un fragment din prefața la lucrarea ultimă a 
învățătoarei Elena Bădescu-Aref, La Ostrov, intitulată Un nume care nu va fi 
uitat: Bănuiam că undeva, dincolo de cele două cărți publicate în timpul 
vieții, se ascunde o etapă intermediară, la fel de bogată, pregătită îndeosebi 
de povestiri. lată că ipoteza s-a adeverit, prin încredințare de către fiica 
autoarei, distinsa profesoară Nora Costescu (născută Bădescu), Editurii 
Arefene, a manuscrisului de nuvele şi povestiri “La Ostrov”. Sunt naraţiuni 
de-o sensibilitate aparte, conduse cu tact spre un final moral, demonstrând 
că, dacă aşa e viața, omul are superioritatea de-a înțelege şi a interpreta, 
de-a alege momentele ei semnificative şi a le încredința celorlalți, ca să 
tragă unele învățăminte folositoare. 

Iar preabuna noastră învăţătoare o face cu mult tact, dovedindu-ne că 
sufletele alese depăşesc hotarele dintre viaţă şi moarte... 

Profesor Ion C. Ştefan, 
directorul Editurii Arefene 

Gheorghe Petre 


(1911-1995) 


Şcoala românească, care s-a afirmat puternic 
în perioada interbelică şi în continuare, după cel 
de-al doilea război mondial, s-a bucurat de cadre di- 
dactice valoroase, care au ridicat pe trepte superioare 
satul, celula de bază a unei societăţii în plină dez- 
voltare. 

Printre fruntaşii dăscălimii se numără și 
învățătorul Gheorghe Petre, care a păstorit o vreme 
îndelungată Şcoala elementară din comuna Teiu — 
Argeş. 

În memoriile sale găsim o notiță sumară în 
care îşi mărturiseşte crezul vieţii sale: Viaţa mea s-a depănat cu multe 
momente grele şi întunecate. Ambiţia, devotamentul pentru copii şi satul meu 
natal mi-au dat întotdeauna forță. În satul pe care l-am iubit cu atâta pasiune 
atât în copilărie, în adolescenţă şi la maturitate, când i-am devenit condu- 
cător, am găsit mereu sinceritatea, demnitatea, căldura sufletului, cinstea şi 
omenia adevărată. 

Învățătorul Gheorghe Petre s-a născut în comuna Teiu Deal — Argeş, 
la 8 decembrie 1911, fiind primul dintr-o familie cu cinci copii, din părinți 
țărani cu o modestă stare materială. După ce a terminat Şcoala primară în 
satui natal s-a înscris şi a urmat cursurile Școlii Normale Caro] 7 din 
Câmpulung Muscel afirmându-se ca un elev fruntaş. Obține medie bună la 
examenul de capacitate, ce-i dădea dreptul să se încadreze ca învățător la o 
şcoală bună, dar posturi disponibile de învățători se aflau pe atunci numai în 
Basarabia şi sudul Dobrogei. Este nevoit să accepte în primul an de 
învățământ un post de învățător în satul Turcuşui (azi în Bulgaria), unde 
majoritatea elevilor erau turci, foarte puţin cunoscători de limbă română. 
Peste un an devine cadru didactic al şcolii din satul Brăcima-Caraorman cu 
elevi mai mulţi bulgari, ce vorbeau însă și româneşte. În cel de-al treilea an 
de învățământ este transferat în satul Chiosea-Aidin, în apropiere de 
Constanţa. De-a lungul acestui timp se pregăteşte temeinic în vederea 
obţinerii gradelor didactice. În anul 1935 se căsătoreşte cu o colegă din 
Călăraşi, pătrunzând prin căsătorie într-o familie cu o îndelungată tradiţie 
intelectuală formată mai ales din cadre didactice. Începând din anul 1936, 
devine învăţător titular în comuna Mircea Basarab, satul Pândâclâi, județul 
Durostor. Aici începe adevărata muncă de apostolat împreună cu soţia 
atrăgând la învăţătură toți copiii de vârstă școlară şi realizând cu ajutorul 

sătenilor un local de şcoală model. Revizorul şcolar din localitate îl nomina- 
lizează printre cei mai buni învățători din zonă, iar ziarul local Semănătorul 
scrie un articol intitulat Un învățător model — Gheorghe Petre de la Mircea 
Basarab. Între timp însă lucrurile iau o întorsătură nefavorabilă. Începe 
pregătirea celui de-al doilea război mondial. Pentru învățătorul Gheorghe 
Petre începe o perioadă prelungită de concentrări şi ani de front până la decla- 
rarea păcii, iar pentru soţie şi copiii minori, exilul, după cedarea Cadrilate- 
rului în 1940. 

Ca ofiţer de rezervă participă la campania din răsărit, luptând până în 
Crimeea. 

La întoarcerea frontului a luptat pentru eliberarea Ardealului, în 
Ungaria şi Cehoslovacia. În cel de-al doilea război mondial, învățătorul 
Gheorghe Petre a fost rănit de trei ori, iar pentru faptele de curaj, aptitudini 
militare şi activitate civică a primit mai multe distincţii: Medalia Centenarul 
Regele Carol I, Medalia Serviciul credincios cu spade, clasa a III-a; Ordinul 
Coroana României cu spade şi panglică de Virtute Militară în grad de cavaler 
clasa a V-a, cu frunze de stejar; Ordinul Steaua României, Medalia 
Eliberarea de sub jugul fascist etc. Începând cu anul 1991 a fost declarat 
veteran de război cu gradul de căpitan. 

După terminarea războiului, învățătorul Gheorghe Petre reia activi- 
tatea didactică fiind transferat împreună cu soția la Şcoala elementară Teiu 
Deal, unde va deveni directorul şcolii până la pensionare, cu mici întreruperi 
când a fost numit revizor şcolar pentru plasa Rociu, inspector şcolar şef al 
raionului Topoloveni (1955-1960) şi director al Şcolii din Teiu Vale. 
Preocupările lui multiple s-au contopit cu dorinţa de prosperitate a satului său 
natal Teiu Deal, atestat documentar încă din 1571. Împreună cu colegii 
învăţători şi cu sprijinul satului a înființat în 10945 Cooperativa de Consum 
Sfântul Nicolae, pe care a condus-o ca preşedinte al consiliului de adminis- 
traţie. Printre funcţiile învățătorului Gheorghe Petre a fost şi cea de director al 
gimnaziului Teiu Deal frecventat de elevi proveniţi din mai multe localități, 
instituţie înființată în fosta şcoală de menaj. Prin strădania acestui inimos 
dascăl aici s-a construit un internat cu şaizeci de locuri, s-a amenajat un lot 
şcolar model precum şi o minicrescătorie de animale pentru cantină. Pentru 
activitatea sa gospodărească a fost apreciat de consăteni, de inspectoratul 
şcolar, de presa locală şi a primit diferite premii. Tot prin strădania sa s-a 
electrificat şcoala, s-a înfiinţat un atelier de tâmplărie, o stupină şi prima gră- 
diniță din această localitate. 

Ca răsplată pentru munca sa pe ogorul şcolii a primit titlul de 
Învățător fruntaş şi la 27 iunie 1975 i s-a acordat Gradaţia de merit. 

Redăm mai jos conținutul unui proces-verbal în care se evidențiază 
activitatea deosebit de fructuoasă a învățătorului Gheorghe Petre. Petre 
Gheorghe este directorul şcolii, conducând şi un internat de 48 de elevi, 
ridicând această şcoală printre primele din plasă. Aplică metode noi în 
predare, asumate prin studiu individual sau în cercurile pedagogice ori prin 
metoda matematicilor. Conduce şi o şcoală duminicală pentru elevi. 

Intotdeauna a dirijat coruri şcolare şi comunale, a animat activitatea 
culturală în localităţile prin care a trecut, primind la cea de-a 60-a aniversare 
a corului mixt țărănesc din comuna Gliganu Diploma de onoare, iar la 30 mai 
1982 Diploma pentru pregătirea tineretului. După o muncă asiduă pe ogorul 
şcolii, pentru ridicarea satului şi pentru binele obştii se stinge din viață în 
noaptea de 5 — 6 noiembrie 1995. Sătenii din Teiu conduc pe ultimul său 
drum pe unul din marii fii ai comunei: profesorul Petre Gheorghe, care lasă 
societății multe minți luminate. Adio, domnule director! 

Acesta este ferparul apărut în ziarul Argeșul din 8 noiembrie 1995, 
când locuitorii din Teiu aduceau un pios omagiu celui ce le dedicase întreaga 
sa viaţă. 


Gheorghe Păuna 
(1913) 


Urmaş demn al renumiţilor învățători din se- 
colul trecut Tudosie Diaconescu şi Constantin Do- 
brescu — Argeş din Muşăteşti, Gheorghe Păuna s-a 
afirmat ca un valoros dascăl al văii Vâlsanului. 

S-a născut la data de 13 noiembrie 1913 în- 
tr-o familie de țărani harnici din Vâlsăneşti. După 
absolvirea Şcolii primare în satul natal, în anul 1927, 
s-a înscris şi a urmat cursurile Şcolii Normale 
Carol 1 din Câmpulung. 

Intr-o notiță biografică învățătorul Gheorghe 
Păuna arată cum a plecat din satul său natal la 
Câmpulung, unde a urmat cursurile Şcolii Normale cu dascăli renumiţi, 
absolvind cursurile acestei şcolii în anul 1934: 

Cu tata de mână, încălțat cu opinci, purtând pe cap pălăriuță 
ungurească, gătit cu cămaşă albă de bumbac pe care mama, cu multă 
migală, cususe cu arnici în mai multe culori modele de o rară frumuseţe, am 
parcurs, unul după altul, cele cinci muscele înșirate pe drumul voievodal ce 
leagă cele două vechi capitale ale Țării Româneşti, Curtea de Argeș şi 

Câmpulung. Mergeam la Câmpulung pentru a da examen la vestita Şcoală 
Normală de acolo ca să mă fac învăţător. Voiam şi eu şi dorea mult şi tata. 
Aceasta se petrecea acum peste 60 de ani în urmă, dacă nu mă înşel, în anul 
când în Curtea de Argeş se înmormânta regele Ferdinand 1 (1927). Plecam 
din Vâlsăneşti, aşezare localizată la 12 km est de Curtea de Argeș, 
Vălsăneşti, satul în care m-am născut şi am copilărit, unde am absolvit 
Şcoala primară şi față de care am avut întotdeauna o dragoste deosebită, 
Vâlsăneştii, pe care i-am iubit şi îi iubesc, pentru că această localitate a 
constituit pentru mine mica mea patrie. Ajuns la Câmpulung, examenul a 
durat peste o săptămână. Am fost declarat admis cu bursă. lată-mă deci elev 
la faimoasa Şcoală Normală de la Câmpulung Muscel pe care am absolvit-o 
în anul 1934. Cu multă emoție, acum la jumătate de veac, îmi amintesc clipe 
şi scene, trăiesc momente dragi din viața de şcoală. Îmi vin în minte rând pe 
rând colegii, profesorii peste care timpul nu a reuşit să aştearnă uitarea. 
Cum poți uita profesori ca Alexandru Muşatescu, tatăl dramaturgului Tudor 
Muşatescu, cu care am făcut româna şi de la care am deprins regulile 
gramaticale, pe Bughianu, profesor de geografie, cu care am făcut şi istoria 
în clasa I-a, care ne amăgea cu povestioarele sale despre greci, în deosebi 
despre războiul şi calul Troian, îmi amintesc cu drag despre bătrânul Luca, 
profesor de română care cu creionul lui albastru îmi încondeia teza cu 


virgule, sublinieri şi alte adnotări, după care cu multă zgârcenie nota într-un . 


colț al caietului un 6 sau 7. De neuitat este Ştefan Corbeanu, profesor de 
matematică, drept ca o balanță, intransigent şi tare pretenţios care prin felul, 
stilul de muncă, metodele de predare, între care domina demonstrația, a 
reuşit cu prisosință să formeze la elevi dragostea de matematică, de 
geometrie în special. Aşa se explică, că mulți dintre foştii săi elevi au ajuns 
în viață buni şi foarte buni profesori de matematică. Nu-l voi putea uita 
niciodată pe bătrânul Sibianu, profesor de muzică şi vioară, care prin 
arcuşul lui, nu de puține ori, făcea ca întregul Câmpulung să trăiască 
momente, clipe de adevărată înălțare sufletească, asistând la serbările din 
careul din mijlocul şcolii, unde orchestra condusă de dânsul se ridica 
deasupra punctelor din programul serbării. Sincer să fiu, din lipsa ce o am 
de aptitudini muzicale, pe Sibianu nu-l pot uita nici pentru bătaia ce mi-a 
dat-o pe parcursul şcolarizării. 

I. G. Marinescu, directorul şcolii, mi-a rămas imprimat în minte ca un 
profesor exigent, bine pregătit şi care cu multă măiestrie pedagogică ne 
preda ştiinţele naturii. Gheorghe Mitu, tânăr profesor pe vremea aceea, era 
foarte apreciat de elevi şi de profesorii vârstnici. Lecţiile lui la laboratorul 
de chimie şi fizică erau urmărite cu drag de toți elevii. Menţionez cu toată 
tăria că foştii mei profesori de la Câmpulung mi-au format dragostea faţă de 

copii, de muncă, de țară şi în special au reuşit să mă înveţe să mă descurc în 
marea şcoală a vieţii. 

După absolvirea şcolii, tânărul învăţător a satisfăcut stagiul militar la 
Regimentul 26 artilerie de la Slatina şi la Şcoala de ofiţeri de rezervă de la 
Craiova. După terminarea stagiului militar a fost numit învăţător suplinitor la 
şcoala Ciofrângeni — Piatra şi apoi la cea din Racova — Copăceni, localități 
din Țara Loviştei, vizavi de gara Cornet, pe Olt, la sud de Câineni, judeţul 
Vâlcea. Despre timpul petrecut la aceste şcoli el spune: Erau şcoli de cătune 
cu câte un singur post, lipsite complet de tot ceea ce trebuie desfăşurării unui 
învățământ de calitate. Animat însă de dragostea față de meseria de dascăl şi 
iubirea de copii, atribute formate de foştii mei profesori, am reuşit să înving 
greutățile. Lucram de dimineață până seara în două serii, iar seara făceam 
învățământ complimentar cu cei ce, sporadic, mai urmau clasele V — VII. 
Eram iubit de elevi şi săteni şi apreciat de organele de control. 

Din 1939, în calitate de ofiţer de rezervă, părăseşte învățământul fiind 
mobilizat şi trimis pe front unde cade prizonier de război aproape 7 ani. După 
război, în 1945, a fost încadrat ca învățător în comuna Costeşti — Vâlsan, sat 
aşezat în apropierea comunei sale natale, unde a funcționat până în 1951 când 
a fost recrutat ca inspector şcolar la Secţia de Învăţământ şi Cultură a 
Raionului Curtea de Argeş, unde a funcționat 12 ani alături de prietenul său, 
învățătorul Constantin Cristescu, din Curtea de Argeş. În această perioadă a 
fost factor activ şi participant de seamă la tot ce a însemnat progres şi 
dezvoltarea învățământului în acest raion: cuprinderea în clasele I — IV a 
tuturor copiilor de vârstă şcolară, înfiirițarea învățământului de şapte ani, 
lărgirea spațiului de şcolarizare prin construcţii de noi şcoli şi înființarea de 
unități școlare în satele de rudari etc. În 1962, la cerere, prin transfer a ajuns 
la Şcoala primară din Vâlsăneşti, unde a funcţionat ca director şi director 
coordonator al şcolilor din comună până în anul 1975, când s-a pensionat. 

Învățătorul Gheorghe Păuna şi-a luat toate gradele didactice cu note 
maxime, a îndeplinit cu mult succes funcțiile de învățător, director de şcoală 
şi inspector şcolar, a îndeplinit cu cinste toate funcţiile obşteşti de deputat 
comunal, raional, regional, judeţean şi a fost un soţ şi un părinte model. 
Pentru munca depusă pe ogorul şcolii şi acţiunile sociale întreprinse a fost 
recompensat cu ordine, titluri şi medalii. Astfel, în anul 1963 i s-a acordat 
titlul de învățător emerit, iar în anul 1970 a fost distins cu ordinul Meritul 
Cultural clasa a IV-a. S-a stins din viaţă la data de 11 mai 1995, în vârstă de 
82 de ani. 


339 


| 


Anton Petrescu 


(1923-1999) 


Învățătorul Anton Petrescu face parte dintre 
cadrele didactice valoroase care au slujit învăţă- 
mântul argeşean în a doua jumătate a secolului al 
XX-lea, mai bine de patruzeci de ani. 

A văzut lumina zilei la 11 iunie 1923 şi se trage 
dintr-o familie de gospodari modeşti din comuna 
Băiculeşti, judeţul Argeş. Urmează cursurile şcolii 
primare în comuna natală cu rezultate foarte bune, 
ceea ce determină pe învățătorul său de la şcoala 
primară să-l îndemne să urmeze cursurile unei şcoli 
secundare. 

Părinţii săi s-au hotărât în anul 1934 să-l înscrie să urmeze cursurile 
Şcolii Normale Caro! 1 din Câmpulung Muscel, pe care a absolvit-o în anul 
1942. 


În cadrul acestei şcoli s-a bucurat de îndrumarea unor cadre didactice 
valoroase, ca profesorii: Gheorghe Mitu, Ilie Patraulea, Augustin Z. N. Pop, 
Petre Cazan, Ştefan Corbeanu, Alexandru Cristescu şi alţii. După absolvirea 
şcolii în anul 1942 este încadrat pentru un an la Şcoala elementară din 
Băiculeşti. În anul următor, 1943, este încorporat pentru satisfacerea stagiului 
militar şi în anul 1944 este trimis pe frontul de apus, împotriva armatelor 
hitleriste, unde a luptat până la terminarea războiului, când a fost lăsat la 
vatră. 

Ca veteran de război a primit medalia Crucea comemorativă 1941- 
1945 a celui de al doilea război mondial. După război, în anul 1945, este 
numit învățător cu încredințarea de post la Şcoala primară din comuna Bleici, 
până în anul 1948 când a fost transferat la Şcoala primară din comuna 
Zărneşti — Argeş, unde se şi căsătoreşte. Între anii 1950-1952 a fost numit 
inspector şcolar la Secţia de Învăţământ — Argeş. În anul 1952 este numit 
director la Casa de copii şcolari din Piteşti, iar în anul 1959 Anton Petrescu a 
fost coautor la elaborarea manualului de geografie pentru clasa a III-a 
primară, împreună cu învățătorul Constantin Arsene şi profesorul Gheorghe 
Toma, publicat în Tipografia şi Litografia Învăţământului în 1959. Acest 
manual, realizat când țara era împărțită în regiuni, prezintă regiunea Piteşti cu 
cele paisprezece raioane: Muscel, Curtea de Argeș, Râmnicu Vâlcea, Horezu, 
Băbeni, Drăgăşani, Piteşti, Vedea, Topoloveni, Găeşti, Costeşti, Potcoava, 
Slatina, Drăgăneşti şi oraşul Piteşti. Manualul, bine realizat, este însoţit de 

hărți ilustrative, fotografii reprezentative, scheme şi bucăţi de lectură 
antrenante şi mobilizatoare. 

Dăm mai jos un fragment de lectură: Frumoasă şi bogată este regiu- 
nea mea. Și tot atât de frumoase şi de bogate mai sunt 15 regiuni ale Repu- 
blicii Populare Române — patria mea dragă şi scumpă. Din vârful munţilor 
cărunți, îmbrăcaţi în haina verde de cetină, şi până la șesul holdelor de aur 
scăldat de apele domoale ale Dunării şi valurile spumoase ale Mării Negre 
este toată numai flori şi bogăţie, țara mea dragă. Comorile ascunse în 
tainitele pământului, coloritul verde al pădurilor, rodul greu şi parfumat al 
livezilor şi podgoriilor de pe dealurile tale, puterea năvalnică a apelor sunt 
bogății minunate cu care natura te-a înzestrat. Şi aşa mai departe ... 

În anul 1963 este transferat ca director adjunct la Şcoala Nr. 1 din 
Piteşti, iar în anul 1964 a fost numit ca director al Şcolii Nr. 10 din Piteşti, 
care tocmai atunci se înființase, achitându-se cu mult succes de sarcina de 
conducător al acestor instituţii. Pentru merite deosebite, în anul 1973 este 
încadrat ca inspector şcolar al Inspectoratului Şcolar — Argeş, funcţie pe care 
o deţine până în anul 1989 când se pensionează la cerere. Între timp a obţinut 
toate gradele didactice şi a absolvit un curs special în urma căruia a obținut 
titlul de profesor gradul al II-lea. 

Anton Petrescu a fost un cadru didactic apreciat muncind cu conştiin- 
ciozitate atât la catedră cât şi ca organ de îndrumare şi control. 

Pentru laborioasa activitate de profesor, director de şcoală şi inspector 
şcolar a primit gradația de merit şi titlul de Profesor emerit. S-a stins din 
viață la 18 ianuarie 1999 şi este înmormântat la cimitirul Sfântul Gheorghe 
din Piteşti. 


Gheorghe T. Popescu 


(1846-1908) 


S-a născut în comuna Ciumești — Muscel, azi 
satul Argeşelul, comuna Mărăcineni, județul Argeş, în 
apropiere de oraşul Piteşti, la 17 iulie 1846, ca fiul al 
lui Toma şi al Mariei, domiciliaţi în această localitate. 

În anul 1868 a absolvit Seminarul teologic din 
Curtea de Argeş. A oficiat, ca preot econom stavrofor, 
la Biserica Domnească Sf. Gheorghe din Piteşti, 
catedrala oraşului. 

S-a căsătorit cu Maria Boerescu şi a avut mai 
mulți copii. 

Timp de aproape trei decenii, între anii 1873 şi 1901, a funcționat în 
învățământ: profesor de religie la Gimnaziul şi Liceul /. C. Brătianu din 
Piteşti (1873-1879; 1880-1901) şi director al gimnaziului (19.09.1873 — 
24.01.1977); profesor de teologie, de morală pastorală şi de liturgică la 
Seminarul din Curtea de Argeş; director al seminarului (16.10.1879 — 
24.09.1880). 

A înființat în anul 1873 şi a condus, împreună cu preotul loan 
Petculescu, Școala Privată primară de băieți din curtea bisericii Mavrodolu, 
care a fost transformată în școală publică în anul 1883, cu denumirea Școala 
primară de băieți nr. 3 din Piteşti. 

Pr. prof. Gheorghe T. Popescu a participat la numeroase acțiuni 
culturale, sociale, administrative iniţiate în Piteşti şi în alte localităţi argeşene. 
De mai multe ori a fost ales consilier comunal (orăşenesc). 

Pentru rezultatele deosebite obţinute în funcțiile îndeplinite i s-a 
acordat medalia Serviciul Credincios, clasa 1 (1883). 

A decedat în Piteşti, la 27 decembrie 1908 în etate de 62 de ani şi a 
fost înmormântat în cimitirul orăşenesc Sf. Gheorghe, fiind unul dintre 
susținătorii amplasării cimitirului pe terenul respectiv. 


loan |. Petculescu 
(1846-1908) 


S-a născut la Curtea de Argeş în anul 1846, ca fiu al lui Ilie Mincu- 
lescu şi al Mariei. După absolvirea cursurilor secundare s-a căsătorit cu Maria 
Păiş, sora profesorului de matematică loan Păiş, de la gimnaziul şi leceul 
piteştean. 

În anul 1873, pr. loan Petculescu, în colaborare cu pr. prof Gheorghe 
T. Popescu, a înființat Şcoala privată primară de băieți din curtea bisericii 
Mavrodolu. La această unitate de învățământ a fost institutor şi director în 
perioada anilor 1873-1883. 

Timp îndelungat a acţionat pentru transformarea şcolii private în 
şcoală publică şi încadrarea şcolii cu doi-trei institutori. A fost primul 
institutor şi director al Şcolii primare de băieți Nr. 3 din Piteşti, succesoare a 
şcolii private, în primul an şcolar, 1883-1884. Ulterior a mai condus şcoala în 
anii 1891, 1894-1895 şi 1898, înlocuind, cu delegaţie, pe directorul şi 
institutorul titular Mihail Chiţescu, numit revizor şcolar al județului Argeş. 

Pr. loan Petculescu s-a remarcat atât la clasă cât şi prin tipărirea, în 
anii 1886-1898, a unor lucrări didactice destinate educaţiei religioase: Carte 
de rugăciuni şi Istoria sacră a Vechiului şi Noului Testament (în mai multe 

ediţii), Despre martirii creştinismului din Dacia Traiană şi Aureliană. Avea 
preocupări în domeniul apiculturii. În scopul dezvoltării acestei ramuri 
economice a tipărit la Piteşti, în 1898, Călăuza Stupăritului sau Cultura 
albinelor, LI2 p. 

După zeci de ani de activitate în şcoală şi biserică, a încetat din viaţă 
în Piteşti, la 26 noiembrie 1908 (st. v.), în vârstă de 62 de ani. 


Mihail D. Chitescu 


(1855-1904) 


S-a născut în Piteşti, la 9 septembrie 1855 
(dată trecută în matricola Gimnaziului din Piteşti), 
ca fiu al lui Dimitrie Chiţescu şi al Elenei. Tatăl, 
arendaş, descindea dintr-o familie de vechi boieri 
autohtoni, mari proprietari. 

Mihail D. Chiţescu a absolvit patru clase 
primare la Şcoala de băieţi Nr. 1 din Piteşti, în anul 
1866 (institutor şi director, Alexandru Teodosiade). 
Dintre colegii clasei a IV-a amintim pe: Gheorghe 
Arsenescu, născut în Richiţele — Argeș, viitor insti- 
tutor la Şcoala primară de băieţi Nr. 2 din Piteşti şi 
revizor şcolar al județului Argeș, după 1. L. Caragiale, în august 1883; Petre 
Antonescu, născut în 1853, la Piteşti, viitor inginer; Constantin Cosmescu, 
născut în 1852 sau 1853, viitor preot în Buneşti-Argeş, tatăl institutorului 
loan C. Cosmescu, născut la 31 ianuarie 1880, în Buneşti, care a funcţionat la 
Şcoala primară de băieți Nr. 3 din Piteşti, de la 1 octombrie 1920, până la 1 
septembrie 1928. 

După absolvirea claselor primare, Mihail D. Chiţescu a fost admis, 
prin concurs, la Gimnaziul clasic din Piteşti, înfiinţat în anul 1866, făcând 
parte din seria de 12 elevi, clasa I, a primului an şcolar 1866-1867 (profesor 
şi director, Nicolae Micescu). Din cauza dificultăţilor materiale, gimnaziul nu 
a funcționat în al doilea an şcolar, 1867-1868, însă nu din cauza prof. N. 
Micescu, care a fost transferat la Gimnaziul din Ploieşti. Cursurile au fost 
reluate în anul şcolar 1868-1869 cu doi profesori — E. Apolline (director) şi 
Panait Manuilescu. Din aceleaşi cauze şi a numărului mic de elevi, activitatea 
a încetat în a doua parte a anului școlar, fără a se încheia situaţia şcolară a 
elevilor. 

La gimnaziul piteştean, elevul Mihail D. Chiţescu a promovat clasele I 
(1866-1867) şi a III-a (1869-1870), repetată de elevi în anul şcolar 1870- 

1871, aşa după cum reiese din registrele matricole cercetate. Nu s-a găsit 
documentaţia care să ateste promovarea clasei a II-a la Gimnaziul din Piteşti, 
iar clasa a IV-a încă nu se înființase. Mihail D. Chiţescu a continuat studiile 
secundare la Colegiul Sf. Sava din Bucureşti. | 

Apoi a frecventat cursurile Şcolii de poduri şi şosele din Bucureşti, 
pentru a deveni inginer. În anul al Ill-lea a fost nevoit să abandoneze 
învățământul superior, din cauza decesului prematur al tatălui său şi a 
greutăților generate de războiul din 1877-1878. Ma Ş 

Pentru a-și asigura existența, a solicitat numirea ca institutor în 
învățământul primar. A funcționat la Şcoala primară de băieți Nr. l din 
Piteşti, la clasa I, de la 12 martie 1876 până la 1 mai 1876, iar în anii şcolari 
următori, la clasa a II-a, până la începutul anului şcolar 1884-1885, când a 
fost transferat la Şcoala primară de băieți Nr. 3 din Piteşti. În această unitate a 
îndeplinit şi funcţia de director (1884-1891; 1896-1898). În anii 1891-1895 a 
fost revizor şcolar al județului Argeş. 3 

Mihail Chiţescu s-a afirmat în activitatea extraşcolară prin elaborarea 
unor manuale şcolare şi prin înființarea gazetei Dorința Argeşului (13 fe- 
bruarie 1886 — 14 februarie 1888), fiind directorul şi redactorul-şef al acestei 
publicaţii elaborată şi tipărită la nivelul celor din Capitală. A colaborat cu 
regularitate la diferite publicaţii locale şi centrale. A tradus din literatura fran- 
ceză. Era un poliglot. 

Pentru competenţa profesională și vasta cultură generală, institutorul 
Mihail Chiţescu s-a bucurat de respectul şi stima elevilor, a părinților şi a 
altor cetăţeni din județul Argeş. În anul 1897 a fost distins cu ordinul Co- 
roana României, în gradul de cavaler. 

A decedat prematur, în anul 1904, când avea numai 48 de ani, la 
Bucureşti, unde a fost înmormântat. 


losif |. Damian 
(1864-1938) 


S-a născut în oraşul Sibiu, la 24 aprilie 1864 (dată trecută în matricola 
Şcolii primare de băieți Nr. 1 Piteşti; în matricola gimnaziului din Piteşti, 
anul 1866; în actul de deces din 1938, vârsta 70 de ani, ceea ce ar însemna că 
s-ar fi născut în anul 1868). Tatăl său, Iosif Damian, muncitor, căsătorit cu 
Uţa, a plecat din Transilvania şi s-a stabilit în Piteşti, unde se aflau sute de 
transilvăneni. 

Iosif 1. Damian a absolvit clasa a IV-a la Şcoala primară de băieți Nr. 
1 din Pitești, la finele anului şcolar 1878-1879 (institutor şi director Sebastian 

Hernea, transilvănean, născut la Braşov, în 1837). Din această clasă a făcut 
parte şi colegul său Petre Vasilescu, născut la Costeşti-Stroeşti, județul 
Argeş, în 1867, viitor general. 

Între anii 1884-1888 a frecventat cursurile claselor I-IV de la 
Gimnaziul clasic din Piteşti, după care a promovat două clase liceale (clasa a 
V-a şi clasa a VI-a) la Liceul Sf Sava din Bucureşti. 

La gimnaziul piteştean a avut coleg pe Haralambie Botescu, viitor 
medic, deputat şi ajutor de primar al Bucureştilor, căzut la datorie la Iaşi, în 
anul 1917. 

După absolvirea celor şase clase de liceu, în 1892, a solicitat numirea 
în învățământ. A funcționat în postul de institutor la Şcoala primară de băieți 
Nr. 2 din Piteşti, în perioada anilor 1892-1907. În anii 1901-1904 a fost sub- 
revizor şcolar. 

La 15 august 1907 s-a transferat la Şcoala primară de băieţi Nr. 3 din 
Piteşti, fiind numit director în locul institutorului Ilie |. Iliescu, mutat la 
Şcoala primară de băieți Nr. 2 din Piteşti. Iosif Damian a avut cea mai mare 
vechime în funcţia de director al Şcolii Nr. 3: 21 de ani, până la 1 septembrie 
1928, dată la care s-a pensionat. În 1917, în condiţii foarte grele, a îndeplinit, 
concomitent, şi funcţia de revizor şcolar al județului Argeş, sub ocupaţia 
armatelor germane. 

Pe parcursul deceniilor, Iosif Damian a prestat multiple activităţi di- 
dactice: institutor, director, revizor şcolar, institutor la Școala israelită din Pi- 
teşti (în orele libere), profesor examinator la Școala de notari din Curtea de 
Argeş, director al Şcolii pentru adulţi, inclusiv al şcolilor regimentare care 
funcționau pe lângă Şcoala primară de băieți Nr. 3, preşedinte al comisiilor 
de examinare a elevilor pregătiți particular (centrul fiind tot la Şcoala Nr. 3), 
preşedinte al Cercului cultural al institutorilor din oraşul Piteşti, în mai mulți 
ani etc. 

De asemenea, a participat la toate manifestările culturale şi patriotice 
organizate în Piteşti; la activitatea Societății Carpaţi, Ligii Culturale, Socie- 
tăţii Ateneul Român (secţiunile, filialele din Piteşti), Ateneului popular G. 
Ionescu-Gion etc. 

S-a remarcat prin temeinica pregătire pedagogică, larg orizont cul- 
tural, corectitudine, putere de muncă, colegialitate. Pentru merite deosebite a 
primit unele distincţii: Răsplata muncii, ordinul Coroana României, în gradul 
de cavaler ş. a. Cunoştea mai multe limbi străine. 

A fost căsătorit şi a avut mai mulți copii. Prima căsătorie, din 22 
aprilie 1892, cu Elisabeta Popescu, născută la 23 octombrie 1870, în Piteşti, 
fiica pr. prof. Gheorghe Popescu, nu a durat mult. În anul 1895 au divorţat. 

A doua oară s-a căsătorit cu Teodora, născută Crăciunescu. Cei trei 
copii (un băiat şi două fete) au primit o educaţie aleasă. Mihail, născut în 
1900, viitor general; Viorica-Alessandrina, născută la 20 octombrie 1907, 
absolventă a Liceului de fete din Piteşti la finele anului şcolar 1925-1926, 
decedată în 1974; Margareta, născută la 26 noiembrie 1911, absolventă a 
Şcolii primare de fete Nr. 3 din Piteşti, premiantă în toate clasele. 

Institutorul Iosif. I. Damian a încetat din viaţă, în Piteşti, la 10 
decembrie 1938, după 36 ani de rodnică activitate în învățământ. 


Victoria Gh. Vlădescu-Furduescu 


(1864 2?) 


S-a născut la 25 octombrie 1864, în comuna 
Hârtieşti (nu la Câmpulung Muscel), judeţul Muscel, 
fiică a lui Gheorghe şi a Mariei Vlădescu. A început 
cursurile şcolii primare în satul natal şi le-a încheiat 
în oraşul Câmpulung Muscel. În Bucureşti a studiat 
la Azilul Elena Doamna, care pregătea şi cadre 
didactice pentru învățământul primar. Aici a obţinut 
atestatul şi diploma de maturitate în anul 1884. 


semnat, pentru ministru, de către Spiru Haret, 
Victoria Vlădescu a fost numită institutoare suplini- 
toare la clasa I a Şcolii primare de fete Nr. | din Piteşti, în locul institutoarei 
Sofia Furduescu, mutată la clasa a II-a a Şcolii primare de fete Nr. 2 Piteşti. 
În anii şcolari 1886-1887, 1887-1888 şi 1888-1889 a funcţionat la Școala 
primară de fete din oraşul Curtea de Argeș, clasele I-II. În 1889 a revenit în 
Piteşti, tot la Şcoala primară de fete Nr. 2. 

La 1 octombrie 1891, înființându-se Şcoala primară de fete Nr. 3 din 
Piteşti, ministrul Cultelor şi Instrucțiunii Publice, savantul chimist Petru Poni, 
a semnat un ordin prin care a dispus transferarea institutoarei definitive 
Victoria Vlădescu de la Şcoala primară de fete Nr. 2, la noua Şcoală primară 
de fete Nr. 3 din Piteşti, în postul format din clasele I şi a II-a. În acelaşi 
ordin a fost numită directoare a şcolii. 

La această nouă unitate a muncit foarte mult pentru asigurarea bazei 
materiale şi pentru desfăşurarea activităţii instructiv-educative la nivelul 
cerințelor programelor analitice. Populaţia şcolară era numeroasă şi, de aceea, 
ministerul a aprobat înființarea a două noi posturi de institutoare. 

Începând cu | septembrie 1885, printr-un ordin. 


| 


Institutoarea Victoria Vlădescu s-a căsătorit în Piteşti, la 18 ianuarie 
1893, eu Alexandru T. Furduescu, născut la 6 august 1856 (fiul lui Toma şi al 
Mariei Furduescu), institutor la Şcoala primară de băieți Nr. 2 din Piteşti, 
între anii 1886-1910, cu întreruperi (concediu medical 1902-1904, 1909- 
1910). În anul 1910 a decedat. Precizăm că institutorul Al. Furduescu era 
urmașul unor vechi familii de boieri din Țara Românească, originari din 
Furdueşti, judeţul Argeş. Documentele atestă un boier Furdui, spătar pe la 
anul 1468. Tatăl institutorului, Toma Furduescu, participase la revoluţia din 
1848 şi militase pentru înfăptuirea Unirii din 1859. Făcuse parte din notabili- 
tăţile oraşului Piteşti şi deținuse importante funcţii administrative. 


llie |. Iliescu 
(1871-1929) 


S-a născut în orașul Slatina, reşedinţa jude- 
țului Olt, în septembrie 1871. După absolvirea Şcolii 
Normale de institutori din Bucureşti a fost încadrat 
institutor la Şcoala primară de băieţi nr. | din Piteşti. 
În această unitate a funcționat între 15 august 1893 
şi 1 octombrie 1898, când s-a transferat la Şcoala 
primară de băieți Nr. 3 din Piteşti, în postul devenit 
vacant prin plecarea institutorului şi directorului 
Mihail Chiţescu. 

În perioada de exercitare a funcțiilor de insti- 
tutor şi director al Şcolii primare de băieți Nr. 3 (1 
octombrie 1898 — 15 august 1907) a desfăşurat o bogată activitate didactică, 
culturală şi socială. Înainte de primul război mondial a îndeplinit şi misiunea 
de inspector pedagogic, cu delegaţie. 

Prin eforturi şi insistenţe a reușit să înființeze o şcoală de meserii în 
anul 1900, structurată pe secţii. Forurile centrale i-au încredinţat conducerea 
şcolii de meserii, avându-se în vedere competenţa sa profesională. 

De reţinut este şi faptul că institutorul Ilie Iliescu a urmărit continuu 
autoperfecţionarea şi autodepăşirea. În acest sens a susținut examenele de 
promovare a claselor liceale, ca elev particular, şi a urmat cursurile Facultății 
de Drept din Bucureşti. A profesat avocatura, iar din 1920, în Transilvania, 
magistratura. La Sibiu a fost prim-procuror. 

S-a evidențiat în misiunea de secretar al secțiunii argeşene a Ligii 
Culturale prin organizarea unor manifestări cultural-patriotice menite să 
contribuie la înfăptuirea Marii Uniri din 1918. A. iniţiat două excursii memo- 

rabile: La Sibiu, cu un grup de 70 de piteşteni, în zilele de 8/21 şi 9/22 
septembrie 1901, pentru a participa la aniversarea înființării ASTRA 
(Asociaţiunea Transilvană pentru Literatura şi Cultura Poporului Român) şi 
la Târgovişte — Mănăstirea Dealu, cu 20 de piteşteni, la 23 septembrie / 
6 octombrie 1901, unde s-au desfăşurat manifestările prilejuite de tricente- 
narul asasinării lui Mihai Viteazul, domnitorul Unirii din 1600. 

În anul 1902, institutorul Ilie. [. Iliescu a tipărit la Piteşti două lucrări 
în care a prezentat desfăşurarea excursiilor: 70 piteşteni la Sibiu pentru a lua 
parte la Adunarea Mare Românească numită Asociațiunea Transilvană şi 
Piteştenii la Târgovişte. 

De asemenea, institutorul Ilie. 1. Iliescu a publicat numeroase articole 
în ziare şi reviste, a alcătuit manuale școlare (Geografia județelor Argeş şi 
Olt, clasa a II-a primară, în mai multe ediţii), a tipărit conferința intitulată 
Instrucţiunea şi educaţiunea fetelor, ţinută în ziua de 16 martie 1900, la 
sediul din Piteşti al secțiunii Societăţii Ateneul Român şi broşura Teatru la 
sate. Poveţe şi îndrumări, Piteşti, 1911 (Biblioteca Societăţii Corpului Di- 
dactic Primar Argeşean, nr. |). 

Institutorul şi magistratul Ilie 1. Iliescu a decedat la Sibiu, în anul 1929. 


Teodor Alesseanu 
(1875-1935) 


Teodor Alesseanu, înregistrat oficial în actele de stare civilă Tudor A. 
Pârvanovici, s-a născuț la 6 aprilie 1875 în casa părinţilor din str. Târgu de 
Afară (Târgu din Vale) din Piteşti, fiu al lui Alecse (Alexe) Pârvanovici, de 
62 de ani, funcționar, şi al Mariei, de 38 de ani. Tatăl său făcea parte dintr-o 
familie originară din sudul Dunării (de români macedoneni, aromâni). În mai 
mulți ani a fost ales consilier comunal şi ajutor de primar al oraşului Piteşti. 

Teodor Alesseanu a promovat clasele I şi a II-a la Şcoala primară Nr. 
3 (Şcoala Mavrodolu, care avea numai două clase); clasele a III-a şi a IV-a la 
Şcoala primară de băieți Nr. 1 din Pitești (clasa a IV-a în 1886), iar clasele 
secundare la Liceul Sf. Sava din Bucureşti, în anul 1893. După absolvirea 
Facultăţii de Litere şi Filosofie, a susţinut examenul de licenţă a istorie, în 
anul 1897, cu teza intitulată Relaţiunile politice ale Moldovei cu Ungaria şi 
Polonia în a doua jumătate a secolului al XIV-lea şi prima jumătate a 
secolului al XV-lea. 

Teodor Alesseanu, timp de 38 de ani a activat numai în domeniul 
învățământului: profesor la Ploieşti (1 septembrie 1897-1899) şi în Bucureşti 
(din 1899 până la pensionare). În anul 1909 a efectuat studii de perfecționare 

în Franţa. Ulterior a primit misiuni de răspundere în Ministerul Instrucțiunii 
Publice: inspector al învățământului particular (01.04.1909 — 01.09.1912); 
inspector al învățământului secundar (1914); director al învățământului pro- 
fesional şi particular; inspector inamovibil (din iulie 1919); inspector general. 

Din decembrie 1923, până la data de 20 februarie 1935 (data de- 
cesului) a îndeplinit cu abnegaţie şi pricepere înalta funcţie de administrator 
al Casei $coalelor şi Culturii Poporului (funcţie asimilată cu aceea de 
subsecretar de stat sau de ministru adjunct), instituție complexă, subordonată 
MIP, care avea o largă autonomie. 

În perioada interbelică, sub conducerea prof. Teodor Alesseanu, Casa 
Școalelor şi Culturii Poporului a cunoscut o dezvoltare maximă. Profesorul a 
menţinut legături permanente cu oraşul natal (Piteşti), cu zona argeşeană. 
Şcolile din Piteşti şi din alte localităţi au primit de la CSPC materiale didac- 
tice, inclusiv cărți pentru biblioteci şi pentru elevii premianți. A vizitat de mai 
multe ori şcoala în care a învăţat să scrie şi să citească. In Piteşti avea cunos- 
cuţi şi rude apropiate, unele persoane făcând parte din notabilitățile oraşului. 

Profesorul Teodor Alesseanu a predat în şcoli limba franceză şi 
istoria. A alcătuit şi tipărit, singur sau în colaborare, manuale de franceză 
pentru elevii din licee, lucrări de metodică etc. 

Cu puţine zile înainte de împlinirea vârstei de 60 de ani, la 20 
februarie 1935, a încetat din viaţă, în Bucureşti. 

În semn de recunoştinţă pentru contribuţia sa la dezvoltarea 
învățământului în ţara noastră, în anul 1936, şcolii în care a urmat cursurile 
elementare i s-a atribuit denumirea de Şcoala primară de băieți Nr. 3 Zeodor 
Alesseanu din Piteşti. După anul 1945, această denumire a fost interzisă. 


Nicolae N. Brânzeu 
(1907-1983) 


Nicolae N. Brânzeu, viitorul muzician, s-a 
născut la 28 decembrie 1907 (nu 24 ian. 1908, 
1909), în casa din str. Brătianu, în Piteşti, fiu al lui 
Nicolae Brânzeu, de 39 ani, profesor, prefect, şi al 
Mariei, născută Gheorghiu, de 22 ani. 

Tatăl compozitorului, Nicolae P. Brânzeu, 
născut la 26 (nu 23) ianuarie 1869, în Roşia de 
Secaş, azi județul Alba — decedat la 4 noiembrie 
1939, în Curtea de Argeş (nu în Piteşti), cunoscut 
luptător pentru înfăptuirea Marii Uniri în 1918, a 

fost profesor de latină şi germană la Liceul /.C. Brătianu din Piteşti (1897- 
1930); revizor şcolar al județului Argeş (1896-1897); prefect de Argeş între 
anii 1907-1916 (cu întreruperi) şi 1918-1919; prefect de Neamţ (1917-1918), 
inspector general administrativ, avocat, membru şi preşedinte de onoare al 
secțiunii argeşene a Ligii Culturale, publicist. 

Părinţii s-au străduit să asigure celor şapte copii (doi băieți şi cinci 
fete) din familia Brânzeu o educaţie la nivelul cerințelor societăţii moderne. 
AL treilea copil, Nicolae N. Brânzeu, a absolvit Şcoala primară de băieți Nr. 3 
Piteşti în anul 1918. Între anii 1918-1926 a promovat clasele secundare la 
Liceul /.C. Brătianu din Piteşti. În anul 1931 a obținut licenţa în drept la 
Facultatea din Bucureşti. 

Preocuparea fundamentală a copilului şi tânărului N.N. Brânzeu a fost 
însă muzica. Primele îndrumări muzicale le-a primit de ia mama sa, care era o 
talentată pianistă. În perioada şcolară a fost receptiv la recomandările profe- 
sorilor de muzică din liceu: pr. Teodor Băjenaru, absolvent al Conser- 
vatorului de muzică din Bucureşti, dirijor şi compozitor, frate al celebrului 
tenor loan Băjenaru, şi Constantin Albu, violoncelist şi dirijor. În Piteşti a 
luat lecţii de pian de la o fostă elevă a lui Liszt, stabilită în reşedinţa arge- 
şeană. De asemenea a exersat cu pianistele Maria Lerescu şi Lucia Stănescu. 

În perioada 1926-1931 a fost student la Conservatorul din Bucureşti, 
însă nu la clasa de pian, întrucât depăşise cu mult vârsta regulamentară. 


Lecţiile profesorilor D. Kiriac, Alfonso Castaldi, Mihail Jora, D. Cuclin l-au - 


ajutat să-şi însuşească multiple cunoștințe la compoziţie, armonie, 
contrapunct, estetică şi forme muzicale. În Bucureşti a continuat pianul cu 
Lucia Ștefănescu, în anii 1926-1930. 

Pe timpul vacanţelor a impulsionat activitatea cultural-artistică din 
Piteşti, prin organizarea unor concerte, spectacole de operetă etc. 

Pentru perfecţionarea şi aprofundarea cunoştinţelor muzicale în dome- 
niile compoziţiei şi dirijatului, a mers la Paris ca să frecventeze cursurile 
renumitei Schola Cantorum (1931- 1934). Prin muncă şi voință a reuşit să 
depăşească dificultățile materiale. La încheierea cursurilor a obținut valoroasa 
diplomă acordată de instituția muzicală pariziană. 

Revenit în ţară a continuat să compună diferite piese muzicale, unele 
fiind răsplătite cu premiul "George Enescu" (premiul II, 1934, premiul 1, 
1942). În Bucureşti a dirijat corul Operei Romane, (1946-1947) şi a suplinit 
pe prof. titular la clasa de armonie a Conservatorului din Bucureşti (1940- 
1941). 

În 1943 a avut loc premiera dramei sale muzicale Săptămâna lumi- 
nată, care s-a bucurat de succes. La spectacol au participat personalităţi ale 
vieţii muzicale, în frunte cu George Enescu. 

După război a dirijat Opera din Sibiu (1948), a fost profesor de 
armonie şi muzică de cameră la Şcoala populară de artă din Arad ( 1947-1 954, 
1964-1966); dirijor al Filarmonicii din Arad (1948-1972). In ţară şi peste 
hotare a dirijat spectacole de operă şi concerte simfonice. 

Realizările muzicale ale prof. N.N. Brânzeu, variate şi numeroase, 
aparţin următoarelor categorii: muzică de teatru, muzică vocal-simfonică, 
muzică de cameră, muzică corală şi muzică vocală. A scris şi unele articole 
de muzicologie. 

N.N. Brânzeu s-a căsătorit în Bucureşti, la 9 martie 1946, cu Ana-lda 
Proşteanu, însă despărţirea a intervenit foarte repede, la 21 decembrie 1946. 
S-a recăsătorit în Sibiu, la 17 august 1950, cu Janetta Bardassi. 

Talentatul compozitor şi dirijor a încetat din viaţă în Arad, la 8 august 
1983, înainte cu aproape cinci luni de împlinirea vârstei de 76 de ani. 

Postfaţă 


Profesorul-doctor lon M. Dinu s-a născut la 8 august 1920 în 
localitatea Saru — Valea Mare, județul Dâmboviţa, provenind dintr-o familie 
de țărani vrednici, cu dragoste de neam şi ţară. 

După absolvirea Școlii primare din satul natal, în 1993, îşi continuă 
studiile la Şcoala Normală a Societăţii pentru Învățătura Poporului Român, 
din Bucureşti, cu diplomă de absolvire în 1941. Aici s-a bucurat de aportul 
unor distinși profesori: Vladimir Streinu, Aurelian Sacerdoţeanu, Ion 
Ionașcu, I. U. Soricu, Constantin Roibănescu, D. Teodosiu şi alții. 

La 1 septembrie 1942 a fost numit învățător la Şcoala primară din 
loneşti, județul Dâmboviţa. A dat examenul de diferență pentru liceul 
teoretic, concomitent cu satisfacerea serviciului militar, şi a promovat 
bacalaureatul în 1944. 

Între anii 1944-1948 a urmat cursurile Facultăţii de Filozofie şi Litere 
din Bucureşti, la secţiile Filologie şi Pedagogie. În aprilie 1948 obţine licenţa 
în pedagogie, iar în octombrie, acelaşi an, în filologie modernă. La Univer- 
sitatea din Bucureşti a fost discipolul unor personalităţi remarcabile: George 
Călinescu, Alexandru Rosetti, Tudor Vianu, Ștefan Ciobanu, Constantin 
Giurescu, G.G. Antonescu, C. Narly, Mircea Florian. 

În decenii de activitate didactică, ştiinţifică şi culturală a lucrat în 
învățământ şi a îndeplinit funcţii publice. Din 1948 până în 1955 a fost 
profesor de Limba şi literatura română şi de Istorie la Şcoala Medie Tehnică 
Silvică şi la Liceul teoretic din Pucioasa, Dâmboviţa, iar între 1955-1957 
inspector la Secţia Învăţământ şi Cultură a Regiunii Argeş şi apoi, între 1957- 
1959, inspector la Secţia Învăţământ şi Cultură a oraşului Piteşti. După aceea, 

| a fost profesor la Liceul Nicolae Bălcescu, Piteşti (azi Colegiul Naţional 7. C. 
Brătianu), director al Liceului Alexandru Odobescu — Piteşti (1962-1975) şi 
inspector general al Inspectoratului Şcolar al Judeţului Argeş (1968-1969). A 
devenit profesor titular al Liceului Wicolae Bălcescu în 1957, aici înche- 
indu-şi cariera didactică prin pensionare în 1982. Între timp a obţinut toate 
gradele didactice, iar în 1976 titlul de doctor în filologie, cu teza N. 1. 
Apostolescu — primul comparatist român. Viaţa şi opera. 

„În anii directoratului său, Liceul «Alexandru Odobescu» a obținut 
succese importante, deşi a traversat o perioadă grea, determinată de 
funcţionarea, succesiv, în patru noi localuri, ceea ce a necesitat un mare efort 
pentru construirea, amenajarea şi dotarea lor corespunzătoare. Activitatea 

didactică şi educativă s-a racordat însă la cerințele etapei respective, în 
condiţiile transformării liceului teoretic în liceu profilat pe studiul Mate- 
maticii, Fizicii, Electrotehnicii şi Electronicii. În 1970 a iniţiat şi coordonat 
sărbătorirea semicentenarului instituţiei, manifestare de prestigiu în evoluţia 
învățământului din Piteşti. Printr-o fructuoasă colaborare cu I.R.N.E. şi cu 
organele locale a contribuit la construirea actualei clădiri centrale a liceului. 

S-a preocupat insistent de îmbogățirea portofoliului bibliotecii liceului 
cu cărți de valoare deosebită, de dotarea laboratoarelor, organizarea unor 
cabinete de specialitate şi formaţii artistice ale elevilor remarcate în 
concursurile republicane, de buna pregătire a participanților la olimpiade şi la 
examenele de admitere în învățământul superior etc.“ (prof. dr. Petre Popa, 
„Liceul «Alexandru Odobescu» Piteşti. 75 de ani de activitate, 1919-1994, 
lucrare editată de Liceul „Alexandru Odobescu“ Piteşti, 1994, p. 55). 

Pentru merite deosebite, în anul 1965 a fost distins cu titlul de 
Profesor fruntaş, în 1968 i s-a conferit Ordinul Muncii, iar în 1974 a primit 
Gradaţia de merit. 

Pasionat cercetător în domeniul literaturii, istoriei, învăţământului, 
pedagogiei şi culturii, a publicat articole în diferite periodice, studii, 
comunicări, lucrări valoroase: „Anuarul Liceului «Alexandru Odobescuy»“, 
Piteşti (1967), „Monografia Şcolii Normale şi a Liceului «Alexandru 
Odobescu», Piteşti (1970), „N. 1. Apostolescu. Omul şi opera“, Ed. „Scrisul 


românesc“, Craiova (1983), „Restituiri. N. I. Apostolescu. Studii şi portrete“, . 


Ed. „Dacia“, Cluj-Napoca (1983), „Figuri de dascăli argeşeni“, vol. 1 (1991), 
vol. al II-lea (2001). În 1990 a semnat postfaţa la o nouă ediție a romanului 
„Velerim şi Veler Doamne“ de Victor Ion Popa, apărut la Editura „Minerva“ 
din Bucureşti, iar în 1999 monografia „Romulus Dianu — Jurnal intim din 
timpul detenţiei comuniste“, Editura „Paralela 45“ Piteşti, punând în valoare 
un autor interesant (poet, prozator, dramaturg, etnograf, memorialist, 
muzicolog, traducător). 

A colaborat cu alți profesori la editarea revistelor „Zorile“ (20 de 
numere) a Liceului „Alexandru Odobescu“ şi „Junimea“ (10 numere) a 
Liceului „Nicolae Bălcescu“ — Piteşti. La ultima a coordonat şi îndrumat din 
1976 până în 1982, colectivul de redactori, publicând în fiecare număr, 
începând cu nr. 19-20 până la nr. 30 (când revistele şcolare au fost interzise). 
În numerele 19-20, mai 1976, p. 9-10 a apărut articolul „Figuri centenare. O 
sută de ani de la naşterea lui N. I. Apostolescu“; în nr. 21, mai 1977, p. 24- 
25, „Comparatismul, ramură a ştiinţei literaturii în plină dezvoltare“ şi „In 
memoriam: profesor emerit Vlad Nicolae, profesor Vasile Morărescu, 
profesor I. Elisabeta Rădulescu, profesor emerit Emil Morțun, profesoara 
Jana Elena C. Vasile (p. 31-34). În continuare: „Revistă «Junimea» la 

aniversarea a 80 de ani de la înființarea Societăţii «Junimea» („Junimea“, 
nr. 22-23, mai 1978, p. 15-17), „Nicolae Emanoil Teohari (1865-1920)* 
(idem, p. 24-26), „Dan Simonescu la 75 de ani“ (ibidem, p. 30-31), 
„Sculptorul şi profesorul Ion Dimitriu Bârlad“ („Junimea“, nr. 24-25, iunie 
1979, p. 31-34 şi 176), „Profesorul lon Steriopol, fost director al Liceului 
«Nicolae Bălcescu» din Piteşti, la 80 de ani“ (idem, p. 35-36), „Supliment la 
revista «Junimea». Cuvânt înainte“ (idem, p. 145-146), „N. I. Apostolescu — 
reprezentant de seamă al culturii şi literaturii române“ (ibidem, p. 160), 
„Vladimir Streinu (1902-1970) („Junimea“, nr. 26-27, iunie 1980, p. 14-17), 
„Augustin Z. N. Pop la 70 de ani“ (idem, p. 20), „In memoriam Gheorghe 
Toma“ (ibidem, p. 54-55), „Figuri centenare: Ion Minulescu“ („„Junimea“, nr 
28-29, decembrie 1981, p. 17-19), „Croazieră pe marea Mediterană“ (idea, 
p. 27-32), „Răscoala țărănească din 1907 în județul Argeş“ („Junimea“, nr. 
30, iunie 1980, p. 9-10), „Figuri centenare: lon Agârbiceanu (1882-1963) 
(idem, p. 17-19). 

Opera prof. dr. lon M. Dinu cuprinde peste o sută de lucrări publicate, 
fie în volume, fie în presa centrală sau locală. Profesorul şi scriitorul a 
colaborat la: „Contemporanul“, „Flacăra“, „Limbă şi literatură“, „Revista de 
istorie şi teorie literară“, „Gazeta învățământului“, „Argeş“, „Meşterul 
Manole“, „Tribuna Şcolii Argeşene“, „Şcoala Argeşului“, „Buletinul 
fobultaţii. de Învățământ Pedagogic din Piteşti“, „Revista Muzeului Piteşti“, 
„Calende“, „Jurnalul de Argeş“, „Săgetătorul“, „Junimea“, „Zorile“, „Secera 
şi ciocanul“. Domeniile abordate sunt variate: istorie, istarie culturală, istorie 
şi critică literară, memorialistică, vestigii turistice, case ale scriitorilor, cetăți, 
cărți, oameni, personalități ştiinţifice, literare, politice. Cel mai mult a 
investigat Argeşul şi a publicat despre el. L-au preocupat îndeosebi figura lui 
N. 1. Apostolescu (teza sa de doctorat), dar şi a lui Romulus Dianu. Despre N. 
|. Apostolescu a scris, în afară de lucrările menţionate mai înainte, şi alte 
opere: „Un înaintaş al comparatismului românesc“ („Argeş“, decembrie 
1972), „Profesor doctor Nicolae 1. Apostolescu, cercetător istoric“ („Revista 
Muzeului Piteşti“, 1972), „Scrisori inedite din corespondenţa lui N. 1. 
Apostolescu“ („Limbă şi literatură“, Bucureşti, 1973), „Din viaţa lui N. |. 
Apostolescu“ („Zorile“, 1975), „Comparatismul, ramură a ştiinţei literaturii 
în plină dezvoltare“ („Buletinul Facultăţii de Învăţământ Pedagogic din 
Piteşti“, 1977), „N. I. Apostolescu comparatist“ („Revista de istorie şi teorie 
literară“, Tom. 27(3), 1978, Editura Academiei R.S.R.). 

Lui Romulus Dianu, în afară de monografia amintită, i-a mai dedicat 
şapte studii: „Romulus Dianu, prezentare monografică şi comentariu la 
scrierea inedită «Arioso» („Argeș“, augsut 1988), „Un nevinovat: Romulus 
Dianu, Jurnalul unui condamnat“, partea I („Argeş“, nr. 2, februarie 1990), 

partea a Il-a („Argeş“, nr. 3, martie 1990), partea a III-a (idem, nr. 4, aprilie 
1990), „Romulus Dianu inedit (restituiri). Portretul lui Zaharia Stancu 
bătrân“ (idem, nr. 5, mai 1990), „Romulus Dianu — inedit (restituiri)). 
Precizările se adeveresc în destinul Caliopiei Cătăran“ (ibidem, nr. 8, 1990), 
„Romulus Dianu inedit (restituiri). Un leu uman“ („Calende“, anul I, nr. 2, 
februarie 1991). 

Profesorul dr. lon M. Dinu a mai publicat şi despre alţi scriitori: G. 
Călinescu — „Comemorarea a zece ani de la moartea strălucitului istoric şi 
critic literar G. Călinescu“ („Zorile“, nr. 20, 1975) şi o sută de ani de la 
naştere, „Săgetătorul“, nr. 125, din 22 iunie 1999; Liviu Rebreanu: „Liviu 
Rebreanu — Eveniment editorial: «Jurnal nr. 1»“ („Argeş“, nr. 6/1984, p. 4), 
„Centenar Liviu Rebreanu; «Jurnal Il»“ („Argeş, nr. 4/1985, p. 12), 
„Rebreiana. «Aspecte biografice despre tinereţea scriitorului Liviu 
Rebreanu» („Meşterul Manole“, 1987); lon Agârbiceanu, Ion Minulescu, 
lon Pillat („lon Pillat — cântăreț al meleagurilor argeşene“, „Secera şi 
ciocanul“ din 12 aprilie 1966); Dinicu Golescu („Dinicu Golescu — cărturar 
şi patriot“, „Secera şi ciocanul“ din 7 februarie 1967); Al. Odobescu 
(„Oamnei de seamă care au trăit în Regiunea Argeş: «Al. Odobescu»“, 
„Secera şi ciocanul“, aprilie 1968); „Legăturile lui Alexandru Odobescu cu 
judeţul Argeş“ („Tribuna Școlii Argeşene“, decembrie 1971, p. 51-62); VI. 
Streinu „In memoriam: «Vladimir Streinu -— literat şi distins dascăl“ 


(„Zorile“, nr. 9, 1971, p. 15); Tudor Teodorescu Branişte („Oameni şi - 


paiaţe“ — recenzie), „Secera şi ciocanul“ din 21 iunie 1968; „Un romancier, 
Tudor Teodorescu Branişte: «Pavilionul de vânătoare»“ (recenzie), („Argeş“, 
mai 1988); Augustin Z. N. Pop, Dimitrie Păcurariu (,„Clasicism — 
romantism — Studii de literatură modernă, de D. Păcurariu“, Editura Albatros, 
1973), („Zorile“, nr. 15-16, iulie-decembrie 1973, p. 31); AL. Dima 
(„Dezbateri critice de Al. Dima“ (recenzie) („Argeş“, martie, 1978). 

În „Restituiri — Paşi prin memorie“ apar şi Ion Trivale, Ion Popovici- 
Bănăţeanu, Ion C. Visarion, Otilia Cazimir, Damian Stănoiu, George 
Ulieru ş.a. 

Nu lipsesc din lucrările prof. dr. 1. M. Dinu figuri de pedagogi, de 
învăţători şi profesori (ba am: putea spune că aceştia ocupă cel mai mult 
spaţiu al operei!): Petrache Poenaru, Radu Petre, Sevasta Stavarache, Ion 
Steriopol — şi cei din cele două volume „Figuri de dascăli argeşeni“, de 
sculptori (|. D. Bârlad), de pictori (Rudolf Schweitzer-Cumpăna), de 
muzicieni (Dinu Lipatti) ş.a. 

Evenimente importante ale neamului românesc stau în atenția 
profesorului-autor, care face permanent educaţie şi prin ceea ce publică. 
Mărturie e întreaga operă. Mai cităm câteva titluri, spre ştiinţă: „File din 

calendarul Unirii: Alegerile pentru adunările ad-hoc în judeţul Argeş“ 
(„Secera şi ciocanul“ din 19 ianuarie 1966), „Figuri luminoase ale Unirii: 
Alexandru Golescu Albul“ („Secera şi ciocanul“ din 13 ianuarie 1966), 
„Răscoalele țărănești de la 1907 pe cuprinsul Regiunii Argeș“ („Secera şi 
ciocanul“ din 15 februarie 1967). 

Aşa cum am mai scris, Argeşul cu istoria, cultura, civilizaţia, oamenii 
săi din trecut și prezent se află pe primul loc în scrierile prof. dr. lon M. Dinu. 
Mai cităm câteva lucrări, spre exemplificare: „Piteştiul acum o sută de ani“ 
(„Secera şi ciocanul“ din 30 ianuarie 1965), „Casa Memorială «Liviu 
Rebreanu» de la Valea Mare — Argeş“ („Flacăra“ din 19 martie 1966), 
„Cetatea Poenari — Argeş“ („Flacăra“ din 13 august 1966) etc. 

În volumul al II-lea „Figuri de dascăli argeşeni“ sunt prezentaţi în 
medalion: Constantin I. Parhon, George Oprescu, Şerban Cioculescu, Dan 
Gaviliu, Constantin Bălăceanu-Stolnici, Eugen Proca, Nicolae Ursea, Marius 
losifescu, Gheorghe Păun, Patriarhul Justin Moisescu, Valerian Popescu 
(academicieni), dr. N. Angelescu, Sevastian Râpeanu, Petre Popa, Gheorghe 
Poţincu, general de Divizie Dumitru Constantin-Dulcan, dr. Virgil Ancăr, 
Virgil Tempeanu, Petre Vintilescu, Nicolae Leonăchescu, Constantin Stroe și 
mulți, mulți alții. 

În această carte, ca şi în volumul I, prof. dr. lon M. Dinu, printr-o 
muncă demnă de admirat, a adunat date referitoare la viaţa şi activitatea de 
educatori a unui mare număr de distinşi dascăli ai Argeşului şi ai ţării, mulţi 
dintre ei adevăraţi apostoli ai patriei şi ai poporului român. 


Profesor Constantin Fulgeanu 

„De la taci simple de viață ale popoarelor îndepărtate şi, i 
până la expresiile desăvârşite ale marilor gânditori ai Eladei ori. 
ai Romei, pedagogul va putea urmări odată cu evoluţia gândirii | 
omeneşti, evoluţia însăşi a conceptelor asupra educaţiei şi, din 
această luminare a sufletului său, va răsări pentru cărarea sa. 
spinoasă, drept soare călăuzitor, plin de lumină şi căldură, 
idealul de a-şi dedica toată truda sa pentru creşterea unui tineret . 
mai bine pregătit pentru viață, mai bun, mai luminat şi mai plin . 
de iubire de om şi de colțul de pământ unde trăieşte şi aceasti | 
pârghie de viaţă va mişca viața neamului nostru, un pas mai. 
departe spre bine, prin jertfa sa de îndrumător, de apostol, “ | 
prot. Nicolae Creţu 
Problema educaţiei la popoarele vechi 

